
TRACTATUS 

DE  SANCTISSIMA  EUCHARISTIA. 

Eucharistia  , a verbo  graeco  idem  significante  ac  gra- 
tiaram  aclio ^ sic  dicta,  est  ineffabile  mysterium  in  quo 
Salvator  noster  Dominus  divitias  divini  sui  erga  homines 
amoris  effundit.  Dicitur  autem  Eucharistia  seu  gratiarum 
actio , quia  ad  gratias  Deo  agendas  destinata  est.  Appella- 
tur etiam  tum  in  Scriptura  sacra , tum  apud  sanctos  Pa- 
tres , tum  in  liturgiis  et  in  canonibus  Ecclesiae , Fanis  vitee ^ 
Panis  dominicus , Panis  Angelorum  , coena  Domini , ex  cir- 
cumstantia in  qua  fuit  instituta  ; communio , quia  illius 
ope  fideles  Christo , Ecclesiae  et  sibi  invicem  uniuntur  ; 
sacra  Sjnaxis , id  est  sacer  coetus,  quia  fideles  in  suis  coe- 
tibus divinam  Eucharistiam  accipere  solebant.  Vocaba- 
tur olim  Agape  , latine  dilectio , quia  est  summum  divini 
amoris  erga  nos  argumentum.  Dicitur  etiani  Mysterium 
fidei , Mysteria  tremenda , sacrosanctum  Mysterium , Sancta 
sanctorum  , Sacramentum  altaris , et  frequentius  sanctissi- 
mum Sacramentum  , etc. 

Eucharistia  duplici  modo  spectari  potest,  scilicet , ut 
sacramentum  et  ut  sacrificium.  Itaque  hujusce  tractatus 
duae  erunt  partes. 

PARS  PRIMA. 

DE  EUCHARISTIA  QUATENUS  EST  SACRAMENTUM,  SEU 

DE  SANCTISSIMO  EUCHARISTIA  SACRAMENTO.  i 

Eucharistia  sic  spectata , recte  definiri  potest,  ut  in  Ca-  • 
tecliisnio  : Sacramentum  quod  vere  et  realiter  continet  co ra- 
ptis , sanguinem , animam  atque  divinitatem  Domini  nostri  i 
Jesu  Christi , sub  speciebas  vel  apparentiis  panis  et  vini,  V e-  i 

ritas  hujus  definitionis  patebit  ex  dicendis. 

Septem  hujus  partis  tractatus  nostri  erunt  capita  : pri- 
mum, de  illius  sacramenti  existentia  et  natura;  secun- 
dum , de  illius  materia  ; tertium , de  illius  forma  ; quar- 
tum , de  illius  ministro ; quintum , de  illius  subjecto  ; sex-  I 
tum , de  illius  necessitate ; septimum , de  illius  effectibus*  | 

. * 'l 

'! 

CAPUT  PRIMUM* 

DE  SACRAMEMTI  EUCHARISTIA  EXISTENTIA  ET  NATURA.  | 

Si  excipiantur  Sociniani  et  hodierni  rationalistae  qui 
proprie  Christiani  dici  nequeunt  et  in  tractatibus  de  Reli- 
gione et  de  Ecclesia  confutantur,  omnes  catholici,  schis- 
matici et  haeretici  unanimiter  docent  Eucharistiam  esse 
sacramentum  : at  circa  naturam  illius  sacramenti  non  ita 
sibi  consentiunt ; quidam  illud  habentes  ut  signum  reali- 
tate  vacuum , alii  ut  praesentiam  realem  continens  simul 
cum  pane  et  vino , et  alii  praesentiam  realem  cum  solis 
materiae  apparentiis.  Itaque,  seposita  sacramenti  hujus  « 
existentia  ab  adversariis  admissa,  in  duplici  articulo  trac- 
tabimus 1°  de  praesentia  reali  et  2°  de  modo  illius  prae- 
sentiae seu  de  transsubstantiatione. 

ARTICULUS  PRIMUS. 

de  PR^.SENT1A  REALI  CHRISTI  IN  EUCHARISTIA, 

Phantasiastae,  Yalentiniani  aliique  primorum  saeculo- 
rum haeretici  qui  negabant  Christum  habere  verum  cor- 
pus humanum,  vel  animam,  ut  in  initio  tractatus  de  In- 
carnatione retulimus,  eo  ipso  indirecte  praesentiam  realem 
negabant. 

Alii  directe  eam  negaverunt,  videlicet,  1®  Joannes 
Scott  vel  Scot,  cognomento  Erigena^  a patria  quae  erat 
Hibernia,  olim  vocata  Erim  vel  Erin.  Venit  in  Galliam 
in  nono  saeculo,  eta  Carolo  Calvo  bene  fuit  acceptus,  quia 
pro  tempore  videbatur  doctus.  Composuit  librum  de  Eu- 
charistia, nunc  non  exstantem,  in  quo  totus  erat  ut  per- 
suaderet hoc  quod  in  altari  consecratur^  neque,  vere  cor^ 
pus,  neque  vere  Christi  s-anguinem  esse,  sed  omnia  hic 
specie  geri,  non  veritate  : sunt  verba  Ascelini  monachi,  in 
Epistola  ad  Berengarium,  Lahbe,  t.  9.  Fertur  hunc  auc- 
torem obiisse  circa  annum  884,  quidam  dicunt  in  Gallia, 
et  alii  in  Anglia.  Liber  ejus  damnatus  fuit  in  concilio 
Vercellensi,  anno  1031,  et  Parisiensi,  eodem  tempore. 
Scott  multos  discipulos  reliquisse  videtur. 

2°  Sub  initio  undecimi  saeculi  Berengarius,  Tiironensis, 
e parentibus  divitiis  et  nobilitate  conspicuis  oriundus, 
celebris  F ulberti  Carnutensis  fuit  discipulus  et  magnos  ob- 
tinuit progressus.  Anno  1030  in  patriam  reversus,  Scho- 
lasticus S.  Martini  Tiironensis  creatus,  multos  habuit 
discipulos,  et,  licet  dignitate  archidiaconi  in  ecclesia  An- 
degavensi  donatus,  nihilominus  apud  S.  Martinum  do- 
cere perrexit.  Postea  aegre  ferens  non  paucos  e discipulis 
suis  ad  Lanfrancum  famosam  tunc  tenentem  scholam  in 
monasterio  Beccensi,  prope  Rhotomagum,  migrare,  sin- 
gulares ccEpit  defendere  opiniones  quibus  audientium  at- 
tentionem ad  se  converteret;  et,  scriptis  Erigenae  Scott 
utens,  mysterium  pra3sentiae  realis  in  Eucharistia  negavit. 
Damnatus  fuit  et  excommunicatus  anno  1050  a Leone  IX, 

in  concilio  Romano,  et  eodem  anno  in  conciliis  Vercel- 
lensi et  Parisiensi.  Anno  1055,  errores  suos  ejuravit  in 
concilio  Turonensi ; sed  relapsus , rursum  damnatus  fuit 
a Nicolao  II  in  concilio  Romae  habito  anno  1050  : dam- 
nationi suae  subscripsit,  scripta  sua  combussit,  et  tamen 
in  Gallia  reversus  clamavit  se  non  fuisse  liberum  et  de 
novo  eosdem  sparsit  errores.  Tandem  in  alio  concilio, 
anno  1078  Romae,  jubente  Gregorio  VII,  celebrato,  bona 
fide  baeresim  deseruit,  in  Galliam  rediit  et  octo  ultimos 
vitae  suae  annos  in  parva  insula  S.  Cosmi,  prope  Turones, 
poenitentiam  agens  duxit. 

3°  Petrus  de  Bruis,  cujus  sectatores  dicti  sunt  Petro- 
brusiani,  versus  annum  1126  coepit  docere,  in  provincia 
Areiatensi,  Cbristum  dedisse  quidem  corpus  suum  et 
sanguinem  in  ultima  coena , sed  nibil  tale  in  Ecclesia 
fieri.  Haec  refert  Petrus  Cluniacensis,  Bibliotecb.  Pa- 
trum, t.  22. 

Quidam  Henricus,  praecipuus  Petri  de  Bruis  sectator, 
eamdem  baeresim  docuit  Tolosis,  anno  1146,  cui  S.  Ber- 
nardus  sermonibus,  scriptis  et  miraculis  fortiter  obstitit; 
discipuli  ejus  vocati  simt  Henriciani. 

4°  Quidam  Valdenses  et  Wiclefistas  inter  adversarios 
praesentiae  realis  computaverunt,  sed  illustrissimus  Bos^ 
suet  probat  eos  errasse  tantum  circa  ministrum,  asseren- 
tes malum  sacerdotem  consecrare  non  poss^^,  et  circa 
mysterium  transsubstantiationis. 

5°  In  decimo  sexto  saeculo  Carlostad,  discipulus  Lutberi, 
deinde  ipsius  adversarius,  Zuiugle^  OEcolampacle  aliique 
Sacrainentarii  et  Calvinislae  praesentiam  realem  aperte 
negaverunt,  contendentes  verba  Christi,  Hoc  est  corpus 
meuwy  sensu  metapborico  intelligenda  esse,  pro  figura 
corporis.  Cum  objiceretur  haec  verba  esse  absoluta  et  nibil 
indicare  in  contextu  ea  ad  metaphoram  esse  convertenda, 
Zuingle  refei't  sibi  responsum  ad  hanc  objectionem  quae- 
renti, quadam  nocte,  nescit  quem^  astitisse,  ater,  an  albus 
fuerit,  nihil  meminil,  qui  moneret  verbum  est,  in  propo- 
sitione Christi,  eodem  sensu  accipiendum  esse  ac  in  textu 
Exodi,  xii,  11,  Est  enim  phase  {id  est  transitus)  Domini. 

Calvinus  autem  vim  Scripturae  et  traditionis  triplici 
effugio  praesertim  conatus  est  eludere  : 1°  dicendo  cum 
Zuinglc , verbum  est  idem  sonare  ac  significat  aut  figu- 
rat; 2®  corpus  Christi  licet  tantum  distet  ab  Eucharistia 
quantum  coelum  a terra , manducari  per  fidem , quia  fi- 
delis credendo  illud  attrahit  et  reddit  praesens  ; 3°  corpus 
Christi  aliquam  virtutem  e coelo  diffundere  in  animam 
communicantis* 

Contra  hos  omnes  stabiliendum  est  dogma  catholicum. 

PROPOSITIO* 

Sanctissimum  Eucharistice  sacramentum  continet  vere^ 
re  ali  ter  et  substantialiter  corpus  et  sanguinem  , una  cum 
anima  et  dw initate  Domini  nostri  /esu  Christi , ac  pro- 
inde totum  Christum. 

Haec  verba  expressam  continent  definitionem  concilii 
Tridentini  quae  de  verbo  ad  verbum  sic  habetur,  sess.  13, 
can.  1 : « Si  quis  negaverit  in  sanctissimae  Eucharistiae 
» sacramento  contineri  vere , realiter  et  substantialiter 
» corpus  et  sanguinem,  una  cum  anima  et  divinitate 
o Domini  nostri  Jesu  Christi , ac  proinde  totum  Gliris- 
» tum , sed  dixerit  tantummodo  esse  in  eo  ut  in  signo , 
» vel  figura , aut  virtute  : anathema  sit.  » 

Patet  sanctam  synodum  triplex  Calvini  effugium  hac 
definitione  praecludere  voluisse.  Nostra  igitur  propositio 
est  de  fide  catholica  , probatur  Scriptura  sacra , traditione 
et  praescriptione.  Inter  verba  Scripturae,  alia  promissio- 
nem Eucharistiae  respiciunt , alia  ejus  institutionem , et 
alia  usum.  Juvat  illud  dogma  venerandum  et  maximi 
momenti  fusius  probare  per  argumenta  petita  ex  pro-» 
missione;  2°  ex  institutione;  3°  ex  usu  Eucharistiae; 
4°  ex  traditione;  5°  ex  praescriptione. 

Argumentum  i.  Ex  verbis  Christi  promissionem  Eucharistiae 
respicientibus  petilum. 

Haec  promissio  reperilur  in  ultima  parte  capitis  vi  Evan- 

secundum  Joannem,  a 52;  omnes  quippe  fatentur 

ia  initio  capitis,  usque  ad  25,  sermonem  esse  de  ingenti 
miraculo  multiplicationis  panum,  quibus  quinque  millia 
hominum  saturati  sunt;  qua  occasione  Christus  hortatur 
Judaeos  ut  praes  tantiorem  appetant  cibum  qui  non  perit , 
sed  qui  permanet  in  vitam  ceternam  , quem  Filius  dabit  vo- 
bis, Postea,  in  secunda  parte,  commendat  fidem  ut  con- 
ditionem ad  obtinendum  hunc  cibum  necessariam ; seip- 
sum  designat  ut  panem  vitae,  ut  panem  ccelestem,  et, 
52 , addit  : 

Si  quis  manducaverit  ex  hoc  pane  y vivet  in  ceterniim; 
et  panis  quem  ego  dabo , caro  mea  est  pro  mundi  vita.  Liti- 
gabant ergo  Judeei  ad  invicem  y dicentes  : Quomodo  potest 
hic  nobis  carnem  suam  dare  ad  manducandum  ? Dixit  ergo 
eis  Jesus  : A men , amen  dico  vobis  : nisi  manducaveritis 
carnem  Filii  hominis  et  biberitis  ejus  sanguinem , non  habe- 
bitis vitam  in  vobis.  Qui  manducat  meam  carnem  et  bibit 
meum  sanguinem  , habet  vitam  ceternam , et  ego  resuscitabo 
eum  in  novissimo  die.  Caro  mea  vere  est  cibus , et  sanguis 
meus  vere  est  potus....  Multi  ergo  audientes  ex  discipulis 
ejus  y dixerunt : Durus  est  hic  sermo  y et  quis  potest  eum  au- 
dire? Sciens  autem  Jesus  apud  semetipsum  quia  murmura- 
rent de  hoc  discipuli  ejus , dixit  eis  : Hoc  vos  scandalizat  P Si 
ergo  videritis  Filium  hominis  ascendentem  ubi  erat  prius?..,. 
Ex  hoc  multi  discipulorum  ejus  abierunt  retro  , et  jam  non 
cum  illo  ambulabant.  Dixit  ergo  Jesus  undecim  : Numquid 
ct  vos  vultis  abire  ? Respondit  ergo  ei  Simon  Petrus : Do- 
mine , ad  quem  ibimus  ? Verba  vitee  ceternee  habes. 

Ut  ex  illo  textu  solidum  deducatur  argumentum  in 
gratiam  propositionis  nostrae  , duo  sufficiunt , scilicet 
1°  quod  in  illo  de  Eucharistia  agatur,  et  2°  quod  in  Eu- 
charistia caro  et  sanguis  Christi  vere , realiter  et  substan- 
tialiter tradantur  : atqui  haec  duo  certa  sunt. 

1®  In  illo  textu  agitur  de  Eucharistia.  Nam  1®  series 
contextus  ad  hunc  sensum  naturaliter  deducit : Christus 
siquidem  ex  pane  corporeo,  vitam  perituram  sustentante, 
animas  Judaeorum  ad  vitam  aeternam  erigit;  fidem  om- 
nino necessariam  ut  haec  vita  obtineatur  commendat,  et 

ineffabltem  promittit  corporis  sui  manducationem,  qn?e 
sola  fide  cognosci  et  utiliter  perfici  potest.  2®  Fatentibus 
adversariis  nostris,  tres  alii  Evangelistae  institutionem 
Eucharistiae  referunt  : incredibile  esset  S.  Joannem  de 
tanto  mysterio  nihil  dixisse  : attamen  nihil  de  illo  di- 
xisset si  praecedentia  verba  de  sacramento  Eucharistiae 
non  intelligerentur.  3°  Christus  praecipua  vitae  suae  facta 
aut  mysteria  praenuntiare  solebat,  ut  discipulos  ad  ea 
credenda  praepararet  : sic  praenuntiavit  sua  opprobria, 
mortem  , resurrectionem  , ascensionem  , Spiritus  sancti 
effusionem  , Baptismi  institutionem , infallibilem  Ec- 
clesiae auctoritatem  : praesumendum  est  ergo  illum  au- 
gustissimi Eucharistiae  sacramenti  institutionem  annun- 
tiasse, et  S.  Joannem,  ultimo  scribentem , de  hujusce 
mysterii  institutione  apud  tres  alios  Evangelistas  relata 
siluisse,  ejus  vero  promissionem  retulisse.  4®  Inter  sermo- 
nem Evangelistarum  Eucharistiae  institutionem  descri- 
bentium et  sermonem  apud  S.  Joannem  relatum  magna 
est  similitudo ; utrinque  eadem  est  cibi  et  potus , corporis 
et  sanguinis  distinctio,  eadem  dicendi  forma.  5°  Verba 
quibus  utitur  Christus  aliquid  fu  turum  et  magni  momenti 
indicant : Panis  quem  ego  dabo , caro  mea  est  pro  mundi 
vita  ; at  si  fidem  in  seipsum  tantum  exprimere  voluisset, 
aliquid  futurum  non  indicasset.  6°  Omnes  SS.  Patres 
Graeci  et  Latini,  Ecclesiae  doctores.  Scripturae  interpretes 
et  theologi  praedicta  verba  intellexerunt  de  Eucharistia, 
a Nemini  enin  fere  auctori,  bono  malove,  ante  Luthe- 
» rum,  venit  in  mentem  ut  diceret  in  hoc  loco  de  Eucha- 
n tistianon  agere,  » inquit  Maldonat;  deinde  plusquam 
triginta  citat  Patres  vel  antiquos  doctores.  7°  Item  con- 
cilia Ephesinum',  Labbe  ^ t.  3,  Nicaenum  II,  ibid.  t.  7, 
Trid.  sess.  13,  cap.  2,  et  multa  concilia  particularia  quae- 
dam verba  ex  dicto  S.  Joaimis  capite  deprompta  Eucha*^ 
ristiae  applicant.  Ergo  l*®. 

2°  Haec  verba,  de  Eucharistia  intellecta,  veram,  realem 
et  substantialem  carnis  et  sanguinis  Christi  manducatio- 
nem exprimunt;  sic  enim  P Patres  et  concilia  citata  ea 
accipiunt,  eaque  alio  sensu  accipi  posse  nunquam  aesti- 

inaveiTint.  2°  Verba  Cbrisli  sensu  obvio  accepta  mandu- 
cationem realem  significant;  quod  adeo  verum  est,  ut 
Judaei  et  ipsi  discipuli  ea  sic  acceperint,  scandalizati  fue- 
rint et  multi  abierint.  3°  Si  Christus  manducationem 
realem  exprimere  noluisset,  videns  Judaeos  et  discipulos 
propter  duritiem  sermonis  scandalizatos,  errorem  eorum 
corrigere  debuisset,  dicendo  sua  verba  sensu  metaplioiico, 
de  manducatione  per  fidem,  intelligenda  esse  : nedum 
autem  id  faciat,  eos  in  persuasione  accepta  magis  ac  magis 
confirmat,  dicens  ; Hoc  vos  scandalizat ? Id  est , ut  inter- 
pretatur Maldonat^  hoc  credere  non  potestis  dum  me  vi- 
detis : quomodo  ergo  credetis  cum  rediero  ad  Patrem  et 
amplius  me  non  videbitis?  et  ad  Apostolos  : Namqidd  et 
vos  vultis  abire?  Ergo  2°;  aliunde,  etc.  Ergo,  etc. 

Notandum  tamen,  praeter  Calvinislas,  nonnullos  catho- 
licos, ut  Gabrielem,  Cajetanum  , Trapper,  Jensenium  , 
Gaudensem,  tertiam  capitis  viS.  Joannis  partem  inter- 
pretatos esse  de  fide,  ut  facilius  refellerent  Hussitas  et 
Lutheranos , communionem  sub  utra  que  specie  jure 
divino  necessariam  esse  probare  nitentes,  ex  his  Christi 
verbis  : Nisi  manducaveritis  carnem  Filii  hominis  ct  biberitis 
ejus  sanguinem , non  habebitis  vitam  in  vobis.  Licet  hi  erra- 
verint, concilium  tamen  Triden tinum  decretum  contra 
communionem  sub  utraque  specie  ita  composuit,  ut  eos 
non  attingeret.  Vide  Pallav.  1.  17,  cap.  11. 

Argcmentcm  II.  — Ex  verbis  institutionis  Eucharistia  petitura. 

Institutionem  divini  illius  sacramenti  sic  refert  S.  Mat- 
thaeus, XXX VJ,  26  : Coenantibus  eis,  accepit  Jesus  panem  et 
benedixit  ac  fregit,  dedit  que  discipulis  suis,  et  ait : Jccipite 
ct  comedite  : hoc  est  corpus  meum.  Et  accipiens  calicem  , 
gratias  egit,  et  dedit  illis , dicens  : Bibite  ex  hoc  omnes.  Hic 
est  enim  sanguis  meus  Novi  Testameiiti , qui  pro  multis  ef- 
fundetur in  remissionem  peccatorum . Illa  institutio  iisdem 
ferme  verbis  refertur  a S.  Marco,  xiv,  22 ; a S.  Luca,  xxii, 
19  et  a S.  Paulo,  I Cor.  ii,  24.  Verba  consecrationis  pa- 
nis sunt  apud  omnes  : Hoc  est  corpus  meum.  S.  Lucas  ad- 

(Iit ; Quod  pro  vobis  datur;  et  Apostolus  : Quod  pro  vobis 
frangitur.  Verba  consecrationis  calicis  sunt  apud  Mattii* 
et  Mare.  Hic  est  sanguis  meus  Novi  Testamenti  ^ qui  pro 
multis.,  ete,  apud  Lucam  : Hic  est  calix  Novum  Testamen- 
tum in  meo  sanguine  qui  pro  vobis  fun/detur;  et  apud 
B.  Paulum  : Hic  calix  Novum  Testamentum  est  in  meo 
sanguine  : hoc  facite  , etc. 

Unde  sic.  Praecedentia  verba  sensu  naturali  accepta , 
praesentiam  realem  exprimunt,  ut  ipsi  Sacramentarii  fa- 
tentur : atqui  sensu  naturali  accipienda  sunt.  Nam  1* 
verba  Scripturae  semper  intelligenda  sunt  sensu  obvio 
I et  naturali,  nisi  aliquid  ostendat  ea  sensu  metapliorico 
esse  accipienda,  alioquin  niliil  esset  certum  ; porro  in 
contextu  praedictorum  verborum  nihil  ostendit  ea  sensu 
I metapliorico  accipienda  esse.  2°  Quando  adhibentur  figu-* 
I rae,  necesse  est  ut  signum  rem  exprimendam  significet,  vel 
ex  natura  sua,  ut  statua  ad  effigiem  alicujus  sculpta  ; vel 
ex  usu  recepto,  v.  g.  sicut  agnus  significat  Christum  ; vel 
ex  loquendi  modo  aut  ex  contextu,  exempli  gratia  : Est 
enim  phase , id  est  transitus  Domini , Exod.  xii,  11 ; vel  ex 
, praemonitione  loquentis,  quia  unusquisque  sensum  meta- 
phoricuin  voci  qua  pro  arbitrio  utitur  annectere  potest , 

I modo  audientes  de  hac  significatione  admoneat , secus 
, insipienter  loqueretur.  Atqui  panis  et  vinum  neque  ex 
I natura  sua , neque  ex  usu  recepto , neque  ex  loquendi 
I modo  aut  contextu,  sunt  figura  corporis  et  sanguinis 
1 Christi , et  Christus  his  utendo  vocibus  discipulos  non 
j monuit  eas  sensu  metapliorico  accipiendas  esse  : ergo 
dicendum  esset  Christum , cujus  verba  tantam  simplici- 
tatem et  claritatem  semper  redolent,  hic  modo  amlDiguo 
et  inintelligibiU  locutum  fuisse.  3°  Metaphorae  ideo  ad- 
hibentur ut  qualitates  alicujus  rei  clarius  aut  fortius  ex- 
primantur; V.  g.  dicitur  de  viro  forti  quod  sit  leo,  id 
est  habeat  talem  fortitudinem  qualem  habent  leones  : in 
metaphoris  igitur  necesse  est  ut  terminus  figura tivus  sit 
generalis ; hinc  Christus  recte  dixit  generaliter  : Ego  sum 
panis  vitee.,  id  est  habeo  relative  ad  vitam  aeternam  eas 
qualitates  quas  panis  materialis  habet  relative  ad  vitam 
corporalem ; sed  dicere  non  potuisset,  aliquem  ostendendo 

paii6m , Ego  sum  hic  panis , quia  tunc  non  designasset 
qualitatem  , sed  ipsam  panis  substantiam.  Pariter  dixit : 
Ego  sum  vitis  vera;  Pater  meus  agricola  est...  vos  palmi- 
tes, Joan.  XV,  1 et  5;  non  autem  : Hcec  vitis,  hic  agricola , 
hi  palmites.  Attamen  dixit,  ostendendo  panem  et  vinum  : 
Hoc  est  corpus  meum , hic  est  sanguis  meus.  Ergo  non  ad- 
hibuit metaphoram.  4°  Christus,  dicta  proferens  verba, 
sacramentum  instituebat,  juxta  ipsos  novatores,  dogma 
fidei  proponebat,  legem  condebat,  testamentum  con- 
ficiebat et  ultimum  vale  discipulis  suis  dicebat  : hu- 
jusmodi circumstantiae  exigebant  ut  aperte  et  simpliciter 
loqueretur.  Equidem  sic  admirabiliter  locutus*  est,  si 
praesentiam  realem  expresserit;  contra  vero  obscure  et 
absurde  , si  quamquam  praesentiam  figura tivam  signi- 
ficare voluerit.  5°  Apostoli  verba  Christi  de  praesentia 
reali  intellexerunt,  ut  patet  relatione  B.  Pauli  I Cor.  ii, 
23  et  seq.  qui  certe  sensum  figurativum  indicare  de- 
buisset si  eum  admittendum  esse  credidisset.  6°  Tota 
omnium  ecclesiarum  traditio , saltem  usque  ad  Sacra- 
mentarios,  praefata  Christi  verba  in  sensu  naturali  acce- 
pit , ut  infra  ostendemus . 

Ipse  Lutherusin  Epist.  ad  Argentinenses,  t.  7 operum 
ejus,  aiebat  : « Vellem  quod  posset  aliquis  mihi  per- 
» suadere  nihil  esse  in  Eucharistia  praeter  panem  et  vi- 
» num  : magno  ille  me  beneficio  devinciret.  Jam  saepe 
» gravibus  curis  in  hac  materia  desudavi,  et  videbam  me 
» hoc  modo  posse  Papatui  incommodo  esse.  V erum  ego 
» me  captum  video,  nulla  elabendi  via  relicta  est,  textus 
»>  Evangelii  nimis  est  apertus.  » Ergo. 

Nihil  proficiunt  Sacram  en  tarii  varios  allegando  Scrip- 
turae textus,  in  quibus  verbum  esse  ponitur  pro  signifi- 
care, V.  g.  Septem  boves  pulchrce  et  septem  spicee  plence , 
septem  ubertatis  anni  sunt,  Gen.  xli  , 26;  Petra  autem 
erat  Christus,  I Cor.  x , 4 , etc.  nam  sensus  inetaphoricus 
ex  contextu  evidenter  determinatur. 

Argcmentcm  III.  Ex  usu  Eucharistiae  desumptum. 

Modum  divina  Eucharistia  utendi  sic  describit  Apo- 
stolus, I Cor.  XI,  27,  postquam  institutionem  hujus  sa- 

cramenti  retulit : linque  quicumqne  manducaverit  panem 
imnCy  vel  biberit  calicem  Domini  indigne,  reus  erit  corporis 
et  sanguinis  Domini,  Probet  autem  seipsum  homo,^  et  sic  de 
pane  illo  edat  et  de  calice  bibat.  Qui  enim  manducat  et  bibit 
indigne,  judicium  sibi  manducat  et  bibit non  dijudicans  cor - 
pus  Domini.  Supposita  reali  praesentia  , ad  sensum  catho- 
licorum, haec  verba  sunt  clara,  gravia,  sensu  plena,  ad 
aedificationem  animae  conducentia  : si  vero  corpus  et 
sanguis  Christi  non  accipiuntur  in  Eucharistia  nisi  in 
figura  et  per  fidem,  rationabilem  non  habent  sensum. 
Quid  enim  significant  verba  manducare  corpus  vel  bibere 
sanguinem  indigne,  reum  esse  corporis  et  sanguinis 
Domini,  corpus  Domini  non  discernere,  id  est,  illud 
sicut  cibos  communes  sumere,  si  tantummodo  ibi  adsit 
figura?  Aliunde,  cum,  juxta  Galvinistas,  sola  fides  peccata 
remittat,  vel  sumens  Eucharistiam  habet  fidem,  vel  non  : 
si  habet  fidem,  justitiam  obtinet  et  indigne  non  mandu- 
cat; si  non  habet  fidem,  corpus  Christi  nullo  modo  acci- 
pit, sed  ad  summum  figuram  ejus  non  sufficienter  ho- 
norat : ergo  proprie  dici  non  potest  eum  corpus  Christi 
indigne  manducare,  illius  reum  esse,  etc.  Ergo. 

Firmum  aliud  deduci  posset  argumentum  ex  sequen- 
tibus ejusdem  B.  Pauli  verbis,  ICor.x,  16:  Calix  bene^ 
dictionis  cui  benedicimus,  nonne  communicatio  sanguinis 
Christi  est?  et  panis  quem  frangimus,  nonne  participatio 
corporis  Domini  est?  Quoniam  unus  panis  , unum  corpus 
multi  sumus  omnes  qui  de  uno  pane  participamus.  Optimum 
habent  sensum  haec  verba  de  praesentia  reali  intellecta , 
et  ad  fovendam  pietatis  affectionem  valde  idonea  sunt; 
in  sensum  vero  figurativum  detorsa,  sunt  obscura  et 
absurda.  Ergo. 

Argcme?jtum  IV.  Ex  traditione  petitum. 

Quamvis  Protestantes  soli  Scripturae  standum  esse  pro- 
fiteantur, et  traditionem  sibi  adversam  contemnere  so- 
leant, conati  sunt  tamen  Patres  primorum  saeculorum  ad 
se  trahere,  ut  probarent  catholicos,  praesentiam  realem 
admittentes,  a doctrina  veterum  recessisse.  « Constat  ve- 
» tustos  omnes  scriptores  qui  totis  quinque  saeculis  post 

» Apostolos  vixerunt,  uno  ore  nobis  patrocinari,  * inquit 
Calvinus,  in  ultima  admonitione  ad  Westpbalum.  Haec 
audax  assertio  impudens  est  mendacium.  Si  cuncta  Pa- 
trum testimonia  quae  praesentiam  realem  astruunt  re-- 
ferre  vellemus,  inulto  longiores  essemus.  Cum  dogma 
praesentiae  realis  ex  natura  sua  sit  populare,  supponi  non 
potest  aliquem  ex  SS.  Patribus  ignorasse  quid  Ecclesia 
suo  tempore  doceret,  aut  contra  fidem  ejus,  nullis  re- 
clamantibus, scripsisse.  Sufficit  ergo  unum  aut  alterum 
ex  singulis  saeculis  in  testimonium  proferre. 

Primo  saeculo,  S.  Ignatius  martyr,  S.  Petri  discipulus, 
ab  eo,  post  Evodium,  Antiochensis  ordinatus  episcopus , 
et  anno  116  circiter  mortuus,  Epist.  ad  Smyrnaeos,  n.  8 , 
de  quibusdam  errantibus  dicit  : « Ab  Eucharistia  et 
» oratione  abstinent,  eo  quod  non  confiteantur  Eucha*^ 

ristiam  carnem  esse  servatoris  nostri  Jesu  Chriti , qui 
» pro  peccatis  nostris  passus  est,  quem  Pater  sua  be-^ 
« nignitate  suscitavit  ; » Cotcl.  t.  2,  pag.  37. 

Secundo  saeculo,  S.  Justinus,  in  Apologia  I ad  impera- 
torem Antonium  directa,  anno  150,  n°66  : « Neque  enim 
» ut  communem  panem,  neque  ut  communem  potum 
» ista  sumimus;  sed  quemadmodum  per  verbum  Dei  caro 
» factus  Jesus  Christus  Salvator  noster,  et  carnem  et  san- 
« guinem  habuit  nostrae  salutis  causa  ; sic  etiam  illam,  in 
» qua  per  precem  ipsius  verba  continentem  gratiae  actae 
« sunt,  alimoniam,  ex  qua  sanguis  et  carnes  nostrae  per 
» mutationem  aluntur,  incarnati  illius  Jesu  et  carnem  et 
»*  sanguinem  esse  edocti  sumus.  Nam  Apostoli  in  coni- 
» inentariis  suis  quae  vocantur  Evangelia,  ita  sibi  nam- 
» dasse  Jesum  tradiderunt,  euin  scilicet,  accepto  pane, 
V cum  gratias  egisset,  dixisse  : Hoc  facite  in  meam  comme- 
w morationem : hoc  est  corpus  mcum\  et  poculo  similiter 
» accepto,  actisque  gratiis,  dixisse  : Hic  est  sanguis  meus^ 
» ipsisque  solis  tradidisse.  » Panis  et  vinum  eo  modo,  per 
verba  a Christo  determinata,  fiunt  corpus  et  sanguis 
Christi,  quo  per  verbum  Dei  caro  factus  est  Salvator 
noster:  atqui  Salvator  noster  non  factus  est  caro  meta- 
phorice : ergo. 

Tertio  sacculo,  Tertull.  adversus  Marcionem , 1.4, 

cap.  40  : « Acceptam  panem  [Christus)  et  distributum 
» discipulis,  corpus  illum  suum  fecit , hoc  est  corpus 
» meum  dicendo.  » Realitatem  praesentiae  corporis  Christi 
et  sensum  verborum  institutionis  designat. 

Libro  de  Resurrectione  carnis  , cap.  8 , idem  TertulL 
sic  habet:  « Caro  abluitur,  ut  anima  emaculetur;  caro 
» ungitur,  ut  anima  consecretur,  caro  signatur,  ut  et 
w anima  muniatur....  caro  corpore  et  sanguine  Christi 
» vescitur,  ut  anima  de  Deo  saginetur.  » Si  Christus  figu- 
rate tantum  esset  in  Eucharistia , certe  dici  non  posset 
carnem  coipore  et  sanguine  Christi  vesci.  Praeterea  caro 
realiter  abluitur , ungitur,  signatur,  etc.  Ergo  in  cogita- 
tione Tertulliani,  et  realiter  corpus  et  sanguinem  Christi 
suscipit. 

Eodem  saeculo,  S.  Cyp.  Epist.  x,  aliquos  reprehen- 
dens presbyteros  qui , ad  preces  martyrum  et  confesso- 
rum, veniam  facilius  lapsis  concedebant,  ait:  « Illi  contra 
V Evangelii  legem , contra  vestram  quoque  honorificam 
» petitionem,  ante  actam  poenitentiam,  ante  exomolo- 
»>  gesim....  offerre  pro  illis  et  Eucharistiam  dare,  id  est, 
« sanctum  Domini  corpus  profanare  audeant,  cum 
» scriptum  sit  : Qui  ederit  panem  aut  biberit  calicem  Do^ 
H mini  indigne  , reus  erit  corporis  et  sanguinis  Domini,  » 

Quarto  saeculo  habentur  testimonia  concilii  Nicaeni  I , 
prohibentis,  can.  14,  diaconis  ne  corpus  Christi  presby- 
teris porrigant.  S.  Greg.  Nyssenus,  Catechetica  oratione, 
cap.  37,  ait,  post  comparationem  inter  corpus  Verbi 
incarnati , et  corpus  Christi  in  Eucharistia  : « Et  hic  si- 
> militer , panis  , sicut  dicit  Apostolus  , sanctificatur  per 
« verbum  Dei  et  orationem  , non  eo  quidem  quod  , cibo 
» mediante,  in  Verbi  corpus  evadat,  sed  quod  statim  per 
« verbum  in  corpus  transmutetur , sicut  dictum  est  a 
» Verbo,  Hoc  est  corpus  meum,  » 

S.  Cyrillus  Hierosol.  anne  386  defunctus  , Catechesi  4 
mystagogica  : « Cum  igitur  ipse  Christus  pronuntiaverit 
» et  dixeiit  de  pane , Hoc  est  corpus  meum , quis  audebit 
» deinceps  ambigere?  et  cum  ipse  asseveraverit  et  dixerit , 
» hic  est  sanguis  meus , quis  unquam  dubitaverit,  aiens 

» non  esse  ejus  sanguinem?  Aquam  olim  in  vinum,  quod 
» sanguini  affine  est  , in  Cana  Galileae  transmutavit , et 
» eum  parum  dignum  existimabimus  cui  credamus  , cum 
B vinum  in  sanguinem  transmutavit?  Ad  nuptias  corpo- 
» rales  vocatus,  stupendum  hoc  miraculum  effecit;  et  non 
» eum  multo  magis  filiis  thalami  nuptialis  corpus  suum 
» et  sanguinem  f ruenda  donasse  confitebimur?  Quare 
B cum  omni  persuasione  tanquam  corpus  et  sanguinem 
» Christi  sumamus.  Nam  sub  specie  panis  datur  tibi  cor- 
« pus , et  sub  specie  vini  datur  tibi  sanguis ; ut  cum 
» sumpseris  corpus  et  sanguinem  Christi , concorporeus 
» et  consanguis  ipsi  efficiaris  : sic  etenim  christiferi  effi- 
» cimur,  distributo  in  membra  nostra  corpore  ejus  et 
» sanguine.  » Adeo  clarus  est  ille  textus  , ut  nulla  expli- 
catione indigeat  : idcirco  illum  in  aliqua  extensione  re- 
ferendum censuimus.  Melius  adhuc  tota  Catechesis 
legeretur. 

Quinto  saeculo,  S.  Ambros.  lib.  de  Mysteriis  , cap.  9 , 
ri.  54  : « Ipse  clamat  Dominus  Jesus  : Jioc  est  corpus  meum. 
» Ante  benedictionem  verborum  coelestium , alia  species 
« nominatur  , post  consecrationem  corpus  significatur. 
» Ipse  dicit  sanguinem  suum.  Ante  consecrationem,  aliud 
w dicitur ; post  consecrationem , sanguis  nuncupatur.  Et 
« tu  dicis  : Arnen , hoc  est,  verum  est.  Quod  os  loquitur , 
» mens  interna  fateatur;  quod  sermo  sonat,  affectus 
B sentiat.  » 

S.  Chrysost.  Homilia  83  in  Matth.  n.  4 : « Quoniam  ille 
» dixit  (Christus)  , hoc  est  corpus  meum , obtemperemus , 
» credamus...  Quot  sunt  qui  modo  dicunt  : Vellem  ejus 
» formam,  typum,  vestimenta,  calceamenta  videre?  Ecce 
» ipsum  vides  (in  Eucharistia) , ipsum  tangis , ipsum  co- 
» medis.  Et  paulo  post  : Cogita  quantum  adeptus  sis  ho- 
» norem , qua  f rueris  mensa.  Quod  angeli  tremunt  vi- 
» dentes...  eo  nos  alimur,  huic  commiscemur  factique 
» sumus  Christi  unum  corpus  et  una  caro.  » 

S.  Aug.  Sermone  132  de  Verbis  Evang.  Joan.  dicit: 
» Qui  jam  manducant  carnem  Domini  et  bibunt  sangui- 
B nem  ejus , cogitent  quid  manducent  et  bibant;  ne , sicut 

» dicit  Apostolus,  judicium  sibi  manducent  ct  bibant,  » 

Sexto  sBeciilo,  S.  Gaesarius  Arelatensis,  anno  542  vita 
functus,  Hoinilia  7 de  Paschale  5,  ait  loquens  de  sa- 
cramento corporis  et  sanguinis  Christi  : « Quando  be- 
9 nedicendse  verbis  coelestibus  creatura3  sacris  altaribus 
» imponuntur,  antequam  invocatione  sancti  nominis  con- 
» secrentur,  substantia  illic  est  panis  et  vini  : post  verba 
B autem  Christi,  corpus  est  et  sanguis  Christi.  Quidautem 
» mirum  est  si  ea  quae  verbo  potuit  creare,  possit  verbo 
B creata  convertere  ? » 

Sexto  et  septimo  saeculo,  S.Gregorius  Magnus,  anno  604 
mortuus,  Hoinilia  14  in  Evangelia  : « Bonus  pastor  pro 
B ovibus  suis  animam  posuit,  ut  in  sacramento  nostro 
B corpus  suum  et  sanguinem  verteret,  et  oves  quas  rede^ 
» inerat,  carnis  suae  alimento  satiaret.  » In  hypolhesi  ad- 
versariorum, non  carnis  alimento,  sed  carnis  simulacro 
Christus  fideles  satiaret. 

Praeterea  idem  S.  Greg.  Dialog.  1.  3,  cap.  3,  refert 
claudum  et  mutum  oblatum  fuisse  S.  Agapito,  pontifici 
Romano,  qui,  « Orationi  incubuit,  et  missarum  solemnia 
B exorsus,  sacrificium  in  conspectu  Dei  omnipotentis  im- 
B molavit ; quo  peracto,  ab  altari  exiens , claudi  manum 
«tenuit,  atque  assistente  et  aspiciente  populo , mox  a 
B terra  in  propriis  gressibus  erexit,  cumque  ei  domini- 
B cum  corpus  in  os  mitteret,  illa  diu  mula  ad  loquendum 
» lingua  soluta  est.  Mirati  omnes  flere  prae  gaudio  coepe 
» runt.  » 

Insigne  aliud  miraculum  in  vita  S.  Greg.  a duobus  di- 
versis auctoribus  scripta , refertur  : quaedam  mulier  a 
dicto  S.  Greg.  interrogata  cur  jam  communicatura  risisset, 
respondit,  quia  de  pane  a se  confecto  eum  audiisset  dicen- 
tem : « Corpus  Domini  nostri  Jesu  Christi  custodiat  ani- 
» mam  tuam.  TuncS.  Greg.  haec  audiens,  pro  incredu- 
» litate  mulieris,  cum  tota  plebe  se  in  orationem  prostra- 
B vit,  et  post  paululum  surgens,  particulam  panis  quam 
» super  altare  posuerat , carnem  factam  reperit.  » Inter 
opera  S,  Greg.  t.  iv. 

Haec  facta  saltem  evidenter  probant  dogma  praesentiae 

realis  et  transsuLstantiationis  tunc  universim  creditum 
fuisse. 

Octavo  saeculo,  S.  Joannes  Damascenus,  anno  760  cir- 
citer defunctus,  de  Fide  orthodoxa,  1.  4,  cap.  13  : « Nec 
» vero  panis  et  vinum  Christi  corporis  et  sanguinis  figura 
» sunt  (absit),  sed  ipsum  Domini  corpus  deitate  dona- 
» tum ; cum  ipse  Dominus  dixerit,  hoc  est,  non  figura 
«corporis,  sed  corpus  meum;  neque  figura  sanguinis, 
» sed  sanguis  meus.  Et  antea  Judaeis  dixerat  ; Nisi  manda- 
w caveritis,  etc.  Et  paulo  post : Quod  si  nonnulli  panem 
» vinumque  corporis  et  sanguinis  Domini  antitypo,  seu 
» imagines  figurasve  vocaverunt,  velut  divinus  Basilius, 
« non  hoc  post  consecrationem  dixerunt,  sed  antequam 
» oblatio  ipsa  consecraretur  vocem  hanc  usurparunt, 
» consecrationem  dixerunt,  sed  antequam  sanctificaretur 
» ipsa  oblatio,  sic  appellantes.  >• 

Nono  saeculo,  Nicephorus  patriarcha  Constantinopol. 
apud  Allatium , de  Perpetua  consensione  utriusque  ec- 
clesiae, 1.  3,  cap.  15  : « Nos  catholici  neque  imaginem, 
» neque  figuram  haec,  corpus  et  sanguinem  dicimus,  licet 
» symbolice  conficiantur,  sed  ipsum  Christi  corpus  dei- 
» ficatum.  » 

Anno  831 , juxta  P.  Mabillon,  Annal.  Bened.  t.  4,  pro- 
diit liber  Paschasii  Radberti,  monachi  et  deinde  abbatis 
Corbeiensis,  de  Corpore  et  Sanguine  Domini,  in  quo  prae- 
sentia realis  tam  aperte  docetur,  ut  quidam  scriptores  cal- 
vinistae  affirmare  non  erubuerint  Paschasium  certe  pri- 
mum fuisse  novatorem  qui  doceret  Eucharistiam  simul 
esse  figuram  corporis  Christi  et  ejusdem  corporis  verita*^ 
tem.  Ipsius  tamen  doctrina  circa  hoc  punctum  consen- 
tanea est  testimoniis  jam  relatis,  et  nisi  consensisset  fidei 
Ecclesiae,  adversus  illam  undique  reclamatum  fuisset. 
Liber  ejus  reperitur  in  Bibliotheca  Patrum,  t.  14. 

Versus  finem  ejusdem  saeculi,  apparuit  liber  Erigenae, 
qui  supponebat  pr^sentiam  realem  ab  omnibus  admitti  : 
statim  Nicolaus  I ad  Carolum  Calvum  scripsit,  postulans 
ut  talem  novatorem  expelleret,  Labbe,  t.  8. 

Postea  ipsi  Sacramentarii  non  negant  fidem  totius  Ec- 

clesiae  Romanae  tunc  fuisse  Christum  reali ter  esse  praesen- 
tem in  Eucharistia,  et  ideo  eam  in  ahsurditalein  idolola- 
triae lapsam  esse  fidenter  pronuntiant.  Ergo. 

Argumentum  v.  Ex  praescriptione  petitum. 

Qui  positiva  traditionis  monumenta  colligere,  lustrare 
et  ab  objectis  adversariorum  vindicare  non  possent,  prae- 
scriptionis argumento  de  praesentia  reali  Christi  in  Eucha- 
ristia sic  facile  convincerentur.  Nunc,  solis  Sacramentariis 
exceptis,  opines  ecclesiae  et  sectae  Christianae,  in  orbe  uni- 
verso dispersae,  catholicae,  haereticae,  schisma ticae,  Latinae, 
Graecae,  Moscovitae,  Armenicae  aliaeque  Orientales  dogma 
praesentiae  realis  admittunt ; illud  admittebant  in  decimo 
sexto  saeculo,  quando  Lutherus  et  Calvinus  praedicare  coe- 
perunt : id  fatentur  Sacramentarii.  Imo  conveniunt  hanc 
persuasionem  in  nono  vel  decimo  saeculo  invasisse  et  tem- 
pore Berengarii  fuisse  universalem,  ut  patet  ex  tot  senten- 
tiis quibus  ille  fuit  percussus,  donec  errorem  suum  ab^ 
juraret  et  resipisceret.  Tota  igitur  difficultas  est,  an  fides 
hujus  dogmatis  decursu  temporum  incoeperit,  an  vero  ab 
Apostolis  descendat.  Atqui  ab  Apostolis  descendit;  ab  Apo- 
stolis enim  descendit  si  ipsius  inductio  fuerit  prorsus  im- 
possibilis : atqui  inductio  praesentiae  realis  fuit  omnino 
impossibilis.  Nam  1®  hic  recurrunt  omnes  rationes  quibus 
ostendimus  suppositionem  alicujus  sacramenti  fuisse  im- 
possibilem. 2®  In  eahypothesi,  omnes  fideles  per  octo  vel 
novem  saecula  persuasum  habuissent  Eucharistiam  esse 
dun  taxat  figuram  corporis  Christi,  etpostea  omnes  praesen- 
tiam realem  credidissent  t at  evidenter  repugnat  omnes 
fideles  ab  una  persuasione  ad  fidem  oppositam  in  materia 
tanti  momenti  sic  transiisse,  ut  nullum  talis  innovationis 
reperiatur  vestigium.  3®  Supponendum  est  innumeros 
episcopos,  presbyteros  et  monachos,  qui  hactenus  crede- 
bant et  docebant  Christum  non  esse  in  Eucharistia  nisi 
modo  figurato , doctrinam  oppositam  amplexos  esse  sine 
disceptatione,  eamque  velut  a Christo  descendentem, 
unanimi  ore  tradidisse  : quis  autem,  serio  reflectens, 

talem  suppositionem  admittere  potest?  4°  Volunt  ad- 
versarii suppositionem  quam  fingunt  in  nono  vel  decimo 
saeculo  contigisse,  eamque  Paschasio,  obscuro  monacho, 
tribuunt : sed  eo  tempore  Graeci  a Latinis  jam  incipie- 
bant separari  : Cophtae,  Jacobitae,  Maronitae  aliaeque 
sectae  Orientales  a plurimis  saeculis  erant  separatae : quo- 
modo fieri  potuit  ut  omnes  dogma  rationi  impervium, 
antiquae  fidei  contrarium  et  gravissimi  momenti,  adeo 
facile  et  universaliter  admiserint,  ut  ne  unus  quidem, 
aut  episcopus,  aut  doctor,  imposturam  detexerit,  vel 
suspicatus  fuerit?  Eadem  recurrit  ratio  pro  aliis  retro 
saeculis  : si  una  ecclesia  talem  produxisset  innovationem, 
aliae  reclamassent ; semper  exstiterunt  sectae  haereticae  aut 
schismaticae  quae  hujus  naturae  mutationem  Ecclesiae 
Romanae  exprobrassent.  Dicendum  est  ergo  cum  Tertull. 
lib.  de  Praescriptione,  cap.  28  : « Ecquid  verisimile  est 
» ut  tot  et  tantae  iii  unam  fidem  erraverint  ecclesice? 
» Nullus  inter  multos  eventus  unus  est  exitus;  variasse 
» debuerat  error  doctrinae  ecclesiarum.  Caeterum,  quod 
» apud  multos  unum  invenitur,  non  est  erratum,  sedtra- 
» ditum  ; audeat  ergo  aliquis  dicere  illos  errasse  qui  tra- 
» diderunt.  » Vide  hoc  argumentum  fusius  expositum 
in  exquisito  opere  dicto  : Perpetui  te  de  la  joi.,.,  defen^ 

due, praesertim,  1.  9,  cap.  11.  Vide  etiam  aliud  opus 

Gallice  scriptum  : Discussion  amicale,  lettre  viii  et  sah, 

COROLLARIUM. 

Si  unum  ex  praecedentibus  argumentis  seorsim  sum- 
ptum sit  invictum,  quantam  animi  convictionem  omnia 
simul  spectata  producere  debent ! Quam  inania  sunt  sys- 
temata et  vana  objecta  quibus  novatores  veritatem  tam 
firmiter  stabilitam  lacessere  conantur  ! Praecipuae  tamen 
rationes  quibus  eis  responderi  potest  exponendae  sunt. 

Solvuntur  objectiones 

contra  argumenta  ex  Scriptura  sacra  petita, 

ObJ,  1®  contra  argumentum  ex  promissione  Eucha- 
ristice  petitum.  In  ultima  parte  capitis  vi  Evaiigelii  se- 

eundum  Joannem  agitur  de  cibo  qui  dat  vitam  ae ternam, 
et  sine  quo  vita  aeterna  obtineri  non  potest ; Si  quis  mari-* 
ducaverit  ex  hoc  pane  y vivet  in  ceternum  : Nisi  manduca- 
veritis carnem  Filii  hominis non  habebitis  vitam  in 

vobis.  At  omnes  qui  panem  eucharisticum  manducant , 
vitam  aeternam  non  habent , et  multi  qui  illum  non  man- 
ducant, vitam  aeternam  consequuntur  : ergo  ibi , sicut  in 
parte  praecedenti , de  manducatione  spirituali  agitur. 

R,  Dist.  maj.  Agitur  de  cibo  qui  dat  vitam  aeternam  , 
etc.  positis  conditionibus  requisitis,  concedo  ; secus,  ne^o 
I maj.  Etenim  in  divinis  promissionibus , libertatem  horni- 
1 nis  supponentibus,  quaedam  ordinarie  subaudiuntur  con- 
ditiones omnino  necessariae ; sic  apud  Lucam  , xi , 10  r 
Omnis  qui  petit ^ accipit;  id  est,  si  bene  petat:  apud 
Marcum,  xvi , 16  : Qui  crediderit  et  baptizatus  fuerit  ^ 
salvus  erit ; supposito  quod.  Baptismo  suscepto,  fidem  non 
amittat,  aut  alterius  gravis  peccati  reus  non  fiat,  aut  poe- 
nitentiae remedio  veniam  obtineat,  etc.  Ita  qui  panem 
eucharisticum,  per  se  gratiam  producentem,  cum  dispo- 
sitionibus requisitis  manducat , vivet  in  ceternum  , modo 
in  gratia  per  illum  suscepta  usque  ad  mortem  perseveret. 

Item  verba , nisi  manducaveritis  , etc.  exprimunt  man- 
datum affirmativum  : at  de  natura  est  mandati  afl&rma-* 
livi  ut  non  obliget  pro  semper,  sed  tantum  in  debitis  cir- 
cumstantiis : ergo  nihil  exigit  ut  de  manducatione  spiri- 
tuali intelligantur.  Imo  in  ea  hypothesi  eadem  esset  dif- 
, ficultas , siquidem  infantes  valide  baptizati  salvantur,  et 
( tamen  spiritualis  manducationis  sunt  incapaces.  Ergo. 

I Inst,  Christus  ait , 64  ejusdem  capitis,  Capharnaitis 

I respondens : Spiritus  est  qui  vivificat ; caro  non  prodest 
quidquam.  Verba  quee  ego  locutus  sum  vobis  ^ spiritus  et 
vita  sunt.  Ergo  volebat  ut  ipsius  verba  praecedentia  , non 
de  manducatione  reali , sed  de  manducatione  spirituali , 

! seu  per  fidem , intelligerentur. 

R,  Nego  conseq.  Nam  1®  si  Christus  de  manducatione 
spirituali  tantum  loqui  voluisset , uno  verbo  scandalum 
Capharnaitarum  sustulisset , dicendo  verba  quae  illis  vide- 
I bantur  dura , sensu  melaphorico  esse  accipienda  ; quod 

tamen  non  fecit,  et  passus  est  ut  midti  discipulorum  ejuf 
abirent  retro,  2°  Verba  nobis  objecta,  Spiritus  est  qui 
vivificat , caro  non  prodest  qiudquani , non  ipsam  carnem 
Christi  indicant , sed  sensum  quo  accipienda  essent  prae- 
cedentia verba  quibus  audientes  fuerant  scandalizati , id 
est , ea  secundum  fidem  et  affectum  coelestem  intelligenda 
esse,  non  vero  carnali  ingenio,  more  Judaeorum,  vel  de 
sanguinolenta  manducatione  cadaveris  a spiritu  separati, 
ut  sibi  fingebant  Capharnaitae,  qui , audientes  Christum 
dicentem , quem  ego  dabo  ^ caro  mea  est  pro  mundi 
vita  , dixerunt : Quomodo  potest  hic  carnem  suam  dare  ad 
manducandum?  « acceperunt  illud  stulte,  inquit  S.  Aug. 
» in  Ps.  cxviii,  carnali  ter  illud  cogitaverunt  et  putaverunt 
» quod  praecisurus  esset  Dominus  particulas  quasdam  de 
» corpore  suo  et  daturus  illis  , et  dixerunt , Durus  est  hic 
o sermo.  Ipsi  erant  duri , non  sermo.  » Ergo. 

Obj\  2®  contra  argumentum  ex  verbis  institutionis,  Chri- 
stus, ostendendo  panem,  dixit,  Hoc  est  corpus  meum : atqui 
panis  ipsius  corpus  esse  non  poterat,  sed  figura  ejus : ergo. 

R,  Dist,  min,  Panis  , remanens  panis , ipsius  corpus 
esse  non  poterat , concedo ; in  corpus  ejus  mutari  non 
poterat , nego  min.  Itaque  verba  Christi  efficiunt  propo- 
sitionem practicam  quae , vi  supremae  potestatis , pro- 
ducit quod  enuntiat.  Si  Christus , quando  aquam  ver- 
tit in  vinum  , ostendendo  hydrias  aqua  plenas , practice 
dixisset.  Hoc  est  vinum ^ certe  non  sensu  metaphorico 
locutus  fuisset : at  eodem  sensu  protulit  verba , Hoc  est 
corpus  meum.  Ergo. 

Eodem  sensu  intelligenda  sunt  verba  quibus  affirmatur 
Christum  accepisse  panem  , benedixisse  , fregisse  ac  de- 
disse discipulis , etc. 

Notandum  est , Christum , porrigendo  panem  consecra- 
tum , non  dixisse , Hic  panis  est  corpus  meum , sed  hoc  est 
corpus  meum.  Pronomen  autem  hoc , graece  tcuto  , et  non 
cuTo; , panem  designare  non  potest,  cum  ejusdem  non  sit 
generis,  sed  vel  corpus  si  adjective  sumatur , vel  rem 
praesentem  et  ostensam  si  substantive  accipiatur , ut  vi- 
detur accipiendum.  Similiter,  pro  altera  specie,  Christus, 

ostendendo  vinum  , non  dicit  hoc , ne  intelligei  etur  vi- 
num , sed  hic  est  sanguis  meus.  Quia  greece  oivc; , vinum, 
masculini  est  generis , Evangelista  pronomen  tcutq  adhi- 
bet : idcirco  cum  vinum  neutri  sit  generis  , interpres  la ti- 
nus dicere  debuit  hic  est.  Unde  in  utroque  textu , grseco 
scilicet  et  latino  , pronomen  optime  eligitur,  ut  praesentia 
realis  exprimatur  et  sensus  figuratus  excludatur. 

Inst,  1°.  Christus,  apud  Lucam,  xxii,  20,  dixit : Eic  est 
calix  novum  testamentum  in  meo  sanguine.  Unde  sic  : 
vox  calix  sumitur  metaphorice  pro  re  in  calice  contenta : 
ergo  a pari  et  vox  panis  metaphorice  accipienda  est. 

R,  Nego  conseq,  et  paritatem.  Nam  1°  ex  usu  recepto  et 
communi,  vox  calix  pro  liquore  contento  usurpatur,  sicut 
apud  nos  dicitur,  emporter  une  boiiteille  de  vin^  boire  un 
verre  de  vin , etc.  Nusquam  vero  panis  ad  figurandum 
corpus  Christi  ex  usu  communi  destinatus  est.  2®  Etsi  vox 
, pro  more , metaphorice  accipiatur , substantia  sic 
expressa  in  sensu  naturali  intelligenda  est,  ut  ostendi- 
mus, id  est,  de  vino  converso  in  saguinem  qui  pro  mul- 
lis effundendus  erat  : ergo  similiter  et  panis,  etc. 

Inst,  Christus,  apud  Matth.  xxvi,  29,  post  conse- 
crationem subjunxit  : Dico  autem  vobis  : non  bibam 
amodo  de  hoc  genimine  vitis,  usque  in  diem  illum,  cum  illud 
bibam  vobiscum  novum  in  regno  Patris  mei  : ergo  non 
sanguis  Christi , sed  vinum  adhuc  erat  m calice  post  con  ■ 
secrationem. 

R.  Nego  conseq.  Sanguis  enim  Christi  vinum  appellatur, 
1®  quia  ex  vino  conversus  est,  et  alibi  in  Scripturis  res  in 
aliam  conversa  primum  nomen  retinet ; v.  g.  Exod.  vii , 
12  , de  virga  Aaron  in  draconem  versa  legitur  : Sed  devo-- 
ravit  virga  Aaron  virgas  eorum,  etiam  in  serpentes  versas ; 
et  apud  Joan.  ii,  9 ; Vt  autem  gustavit  architriclinus 
aquam  vinum  factam,  2®  Quia  sanguis  Christi  in  sacra- 
mento Eucharistiae  speciem  seu  apparentiam  habet  vini, 
et  in  Scripturis  res  saepe  designantur  per  eam  quam  ha- 
bent vel  habuerunt  apparentiam  : sic  Deus,  quia  sub  for- 
ma ignis  apparuerat,  ignis  consumens  vocatur,  Deut.  iv, 
24;  Abraham  angelos  appellat  homines,  quia  formam 

humanitatis  induerant.  3®  Plurimi , textum  S.  Matthsel 
cum  simili  textu  S.  Lucre^  xxii,  18,  consecrationem  panis 
et  vini  immediate  antecedenti , conferentes , arbirantur 
ibi  non  agi  de  calice  consecrato , sed  de  altera  calicis  non 
consecrati  distributione  quse  in  coena  ante  institutionem 
Eucharistiae  locum  habuit.  Vide  super  hunc  locum  Mal^ 
donat  in  Matth.  Jansenium  , etc. 

Calvinistae  multos  alios  objiciunt  textus  qui  evidenter 
ipsorum  systemati  non  favent  et  meras  subministrant  ca- 
villationes , quibus  solvendis  non  immorabimur. 


Solvuntur  objectiones  eonira  argumenta  ex  Patribus  et 
praescriptione  petita, 

ObJ.  1®.  Rarissima  et  obscura  sunt  veteiiim  Patrum 
testimonia  in  quibus  fit  mentio  Eucharistiae  : ergo  cer^ 
titudo  praesentiae  realis  ex  illis  deduci  non  potest. 

R,  1®.  Nego  ant.  Quaedam  enim  retulimus  testimonia  in 
quibus  praesentia  realis  non  obscure  docetur.  Alia  plura 
legi  possunt  apud  du  Perron^  Bellarmin,  Witasse^  in  opere 
dicto  , la  Perpetuite  de  la  Foi  ^ etc. 

R,  2®.  Nego  conseq.  Etenim  1*  si  non  multa  ex  primis 
temporibus  referantur  testimonia  in  gratiam  praesentiae 
realis,  ratio  est  quia  pauca  supersunt  horum  saeculorum 
scripta , et  nulla  de  illo  dogmate  movebatur  controversia. 
2®  Mos  erat  in  Ecclesia  sacramentorum  mysteria,  praeser- 
tim ea  quae  missae  sacrificium  et  Eucharistiam  respicie- 
bant, infidelibus  et  ipsis  catechumenis  non  revelare,  sed 
solis  baptizatis,  ne  sacra  haec  objecta  in  contemptum  de- 
venirent. Existentia  hujus  disciplinae,  traditione  aposto- 
lica  innixae,  ex  pluribus  constat  monumentis , v.  g.  ex 
S.  Ambros.  lib.  de  Mysteriis,  cap  9;  ex  Julio  I,  Epist.  1, 
apud  Constant;  ex  Innocentio  I,  Epist.  25,  ibidem;  el  ex 
multis  aliis  testimoniis,  ut  videre  est  in  opere  dicto,  Bis^ 
cimsion  amicale , t.  1 . 

Ex  facto  in  Historia  ecclesiastica  relato,  Fleury^  1.  37 , 
n®  17 , videtur  sacram  Eucharistiam  in  septimo  saeculo  ab 
episcopo  Londinensi,  in  Anglia,  pubhce  distributam  fuisse 

populo,  et  principes  paganos  illius  participes  instar  cae- 
teroruni  fieri  voluisse. 

Saepe  igitur  Patres  tle  sanctissimo  illo  mysterio  obscure 
loquebantur,  ne  illud  intempestive  manifestarent.  Sic 
Origenes,  contra  Celsum,  lib.  8,  sacram  Eucharistiam 
vocat,  corpus  quoddam  sanctum;  et  S Aug.  Epist.  140  ad 
Honoratum,  cap.  19,  ait:  « Hinc  gratias  agimus  Domino 
c Deo  nostro,  quod  est  magnum  sacramentum  in  sacrifi- 
a cio  novi  testamenti,  quod  ubi,  et  quando,  et  quomodo 
« offeratur,  cum  fueris  baptizatus,  invenies.  » 

Haec  autem  sollicitudo  tantum  mysterium  infidelibus 
occultandi  fidem  praesentiae  realis  probat;  si  enim  pasto- 
res Ecclesiae  hanc  praesentiam  non  credidissent,  nonne 
palam  dicere  debuissent  Christianos  verum  Christi  cor- 
pus non  manducare  et  sanguinem  ejus  non  bibere?  Sic 
enim  praecidissent  in  radice  calumniam  qua  infideles  eos 
incusabant,  occidere  scilicet  in  coetibus  suis  infantem, 
ut  corpus  ejus  manducarent  et  sanguinem  biberent  : id 
nunquam  tentaverunt;  nec  unum  verbum  contra  praesen- 
tiam realem  dixerunt;  sed  dun taxat,  etiam  inter  acer- 
rimos cruciatus,  professi  sunt  tantum  scelus  falso  sibi 
imputari,  et  in  ritibus  suis  ndiil  reperiri  quod  sanctitate 
et  pietate  plenum  non  esset.  « Quotidie  obsidemur,  in- 
» quit  Tertull.  Apolog.  cap.  7,  quotidie  prodimur  : in 
» ipsis  plurimum  coetibus  et  congregationibus  nostris 
» opprimimur;  quis  unquam  taliter  vagienti  infanti 
• supervenit?  • Ergo. 

Inst,  Saepe  sancti  Patres  vocaverunt  Eucharistiam  sim- 
pliciter panem,  panem  sacrum,  typum,  figuram,  imagi- 
nem, sacramentum  corporis  Christi : ergo  ex  eorum  testi- 
moniis praesentia  realis  concludi  non  potest. 

it.  Ne^o  co Omnes  enim  citatae  locutiones  aliaeque 
similes  cum  praesentia  reali  optime  conciliari  possunt.  Eu- 
charistia, etiam  post  consecrationem,  dici  potest  1®  panis, 
quia  ex  pane  conficitur  et  speciem  retinet  panis ; 2®  figura, 
imago,  signum , repraesentatio  corporis  Christi,  quia  sub 
sacramentali  specie  latet  corpus  Christi,  quasi  sub  invo- 
lucro. Unde  duplicis  generis  distinguendae  sunt  figurae, 

aliae  nempe  vacuae,  ut  panis  et  vinum  quae  obtulit  Melchi- 
sedech,  manna  in  deserto,  panes  propositionis  in  antiqua 
Lege,  quibus  figurabatur  Eucharistia  ; et  aliae  plenae,  quae 
continent  rem  quam  repraesentant  ; hujus  generis  sunt 
species  eucharisticae.  Non  mirum  ergo  si  Patres  eas  saepe 
vocaverint  figuram,  typum,  signum,  etc.  praesertim  cum 
praevidere  non  potuerint  Sacramentarios  in  decursu  sae- 
culorum eis  abusuros,  ut  cavillationes  adversus  praesen- 
tiam realem  coAgererent. 

Item  sancti  Patres  haec  affirmare  patuerunt,  absque 
laesione  catholici  dogmatis  : 

Corpus  Christi  idem  non  esse  in  Eucharistia  ac  fuit 
in  sinu  B.  Virginis,  in  vita,  in  cruce,  hoc  de  solo  statu 
ejus  intelligendo ; 

2®  Illud  spirituali  ter  manducandum  esse,  id  est  realem 
ejus  susceptionem  absque  dispositionibus  internis  non 
prodesse,  sed  e contra  granditer  obesse ; 

3®  Panem  benedictum  non  esse  corpus  Christi,  illud  in- 
telligendo de  pane  oblato,  sed  nondum  consecrato,  vel  de 
eulogiis  seu  pane  benedicto  qui  omnibus  in  signum  unio- 
nis distribuitur,  et  olim  solis  non  communicantibus  daba- 
tur : lato  sensu  dicitur  sacramentum  vel  sacrarnentale ; 

4®  Si  quandoque  dicant  corpora  nostra  corpore  Christi 
nutriri,  vesci,  augeri,  etc.  id  eo  accipiendum  esse  sensu 
quo  corpus  Christi  suscipitur,  manducatur,  tangitur, 
frangitur,  portatur,  etc.  id  est  ratione  specierum  quibus 
involvitur. 

His  praemissis,  textus  SS.  Patrum  a Calvinianis  nobis 
objecti  facile  explicantur;  v.  g.  sequentes. 

1®  Teriull.  adversus  Marcionem,  1.  1,  cap.  14  : « Ille 
» quidem  (Christus)  usque  nunc  nec  aquam  reprobavit 
» Creatoris  qua  suos  abluit;  nec  oleum  quo  suos  ungit; 
» nec  mellis  et  lactis  societatem  qua  suos  infantat ; nec 
» panem  quo  corpus  suum  repraesentat ; etiam  in  sacra- 
» mentis  propriis  egens  mendicitatibus  Creatoris.  Item, 
» ibid.  1.  3,  cap.  19  : Sic  Deus  in  Evangelio  quoque  ves- 
>»  tro  revelavit,  panem  corpus  suum  appellans,  ut  et  hinc 
» jam  eum  intelligas  corporis  sui  figuram  pani  dedisse, 

w cujus  retro  coipus  in  panem  Prophetes  figuravit , ipso 
»>  Domino  hoc  sacramentum  postea  interpretaturo.  » 
Propheta  hic  indicatus  est  Jeremias,.qui,  xi,  19,  de  Chri- 
sto prophetans,  dixit  : Mittamus  lignum  in  panem  ejus 
dei  icet  in  corpus. 

2°  S.  Ambros.  de  Officiis,  1.  1,  cap.  48  : « Imago  est  in 
>»  Evangelio,  veritas  in  coelestibus...  hic  in  imagine  ( o/- 
» fertur  Christus),  ibi  in  veritate,  ubi  apud  Patrem  pro 
» nobis  quasi  advocatus  intervenit.  » Et  de  Sacramentis, 
lib.  4,  cap.  4 : « Similitudinem  pretiosi  sanguinis  bibis,  ut 
» nullus  horror  cruoris  sit,  et  pretium  tamen  operatur  re- 
» demptionis.  » Conveniens  quippe  erat  ut  corpus  et  san- 
guis Christi  in  imagine  et  sub  aliqua  similitudine  nobis 
darentur,  et  non  in  naturali  statu  qui  horrorem  excitasset. 

3°  S.  Aug.  Serm.  272,  ad  infantes  baptizatos  loquens, 
ait : « Quod  videtis,  panis  est  et  calix;  quod  vobis  etiam 
H oculi  vestri  renuntiant  : quod  autem  fides  vestra  pos- 
B tulat  instruenda,  panis  est  corpus  Christi,  et  calix  san- 
» guis  Christi...  Quare  ergo  in  pane?  Nihil  hic  de  nostro 
» offeramus,  ipsum  Apostolum  identidem  audiamus,  qui, 
» cum  de  isto  sacramento  loqueretur,  ait  : Unus  panis, 
» unum  corpus  multi  sumus;  intelligite  et  gaudete ; uni- 
» tas,  veritas,  pietas,  chaiitas.  » Probat  S.  Doctor  sym- 
bola eucharistica  sapienter  in  pane  et  vino  constituta 
fuisse  : ipsius  autem  verba  a Sacramentariis  allegata  ma- 
gis nobis  prosunt  quam  obsunt. 

ObJ.  2°.  Nonum  et  decimum  saeculum  densissimis  te- 
nebris erant  involuta  : ergo  non  repugnat  fidem  Ecclesiae 
circa  naturam  Eucharistiae  eo  tempore  mutatam  fuisse. 

R.  Nego  conseq.  Nam  1®  multa  existunt  Patrum  et 
Doctorum  testimonia  antecedentia,  quae  praesentiam  rea- 
lem  clare  exprimunt.  2°  Licet  non  immerito  dicatur  illa 
saecula  ignorantiae  tenebris  fuisse  obsita,  plurimi  tamen 
tunc  floruerunt  summi  pontifices , episcopi  et  abbates 
sanctitate  et  scientia  conspicui,  inter  quos  S.  Udo,  S. 
jVIayeulus  et  S.  Odilo  abbates  Cluniacenses,  [S.  Dunsta- 
nus  et  S.  Odo  archiepiscopi  Cantuarienses , Hincmarus 
archiepiscopus  Rhemensis,  Fulbertus  episcopus  Carnu- 

tensis  , Paschasius  Radbertus  jam  citatus  , Rabbanus  ar- 
chiepiscopus  Moguntius,  Ratramnus  monachus  Coibeien- 
sis,  etc.  Tres  posteriores  de  sacra  Eucharistia  scripserunt, 
et  praesentiam  realem  agnoverunt,  saltem  Paschasius  et 
Rabbanus  : de  Ratramno  magis  dubitatur ; plerique  ta- 
men affirmant  obscuriora  ipsius  verba  cum  fide  praesen- 
tiae real  is  conciliari  posse.  Vide  P,  Mabillon,  Annal.  Be* 
ned.  t.  3.  3®  Durantibus  his  saeculis,  inulta  celebrata  sunt 
concilia  inter  quae  octavum  generale  ; error  Praedestina- 
tianorum  pluries  damnatus  est  : ergo  similiter  error  circa 
Eucharistiam  proscriptus  fuisset.  4®  Eo  tempore  celebres 
floruerunt  scholae,  v.  g.  Turonibus,  Carnuti,  Fuldae  in 
monasterio  Beccensi,  etc.  Si  praefata  mutatio  locum  ha- 
buisset, numquid  magistri  et  discipuli  eam  non  advertis- 
sent? 5®  Plures  existebant  sectae  in  Oriente,  ab  Ecclesia 
Romana  separatae,  quae  hujus  generis  innovationem  certe 
non  admisissent : attamen  omnes  praesentiam  realem  ag* 
noscunt  : ergo. 

Inst.  Usus  communicandi  sub  utraque  specie , praxis 
utendi  pane  fermentato  ad  consecrationem,  mos  jeju- 
nium ante  vesperas  non  solvendi  insensibilem  et  tamen 
gravem  subierunt  mutationem,  ut  ex  hodierno  usu  pa- 
tet ; ergo  a pari  et  fides  circa  Eucharistiam  mutari  potuit. 

R.  Nego  conseq,  ct paritatem . Rationes  disparitatis  sunt : 
1*^  quod  in  exemplis  allatis  ageretur  tantum  de  disciplina 
quae,  juxta  omnes,  varias  subire  potest  mutationes,  non 
ita  fides  circa  dogma  catholicum ; 2°  vestigia  istiusmodi 
mutationum  sunt  manifesta  : assignatur  tempus  quo  ve- 
tus disciplina  adhuc  vigebat ; loca  in  quibus  etiam  nunc 
exstat,  nempe  apud  Graecos  qui  in  pane  fermentato  con- 
secrant, sub  utraque  specie  communicant , et  jejunium 
ante  vesperas  non  solvunt.  Nihil  horum  exislit  relative 
ad  dogma  praesentiae  realis  : ergo  nulla  est  paritas. 

Solvuntur  objectiones  ex  ratione  petitee, 

OhJ,  1®.  Praesentia  realis  evidenter  repugnat : ergo  ad- 
mitti non  potest. 

R,  Nego  ant,  1®  Enim  quod  est  evidens,  cunctis  horni- 

Ilibus  ratione  proditis  et  in  materia  versatis,  tale  videtur  : 
at  innumeri  homines  doctissimi  et  in  scientia  theologica 
versatissimi  non  judicarunt  praesentiam  realem  eviden- 
ter repugnare,  siquidem  eam  firmiter  crediderunt. 
2^  Ideo  affirmatur  praesentiam  realem  repugnare  , quia 
modus  ejus  existentiae  non  percipitur  : sed  multa  sunt 
in  mundo  quorum  certissima  est  existenlia,  licet  modus 
existendi  nos  prorsus  lateat,  ut  in  tractatu  de  Vera  Re- 
ligione ostendimus  : ergo  a pari^  etc.  3®  Quod  Deus  certo 
revelavit,  repugnare  non  potest : atqui  praesentiam  rea- 
lem Deus  certo  revelavit,  ut  invicte  probavimus,  licet  mo- 
dum divinae  illius  praesentiae  non  manifestaverit  : ergo 
quaelibet  rationis  repugnantiae  statiin  repelli  debent 
tanquam  merae  argutiae. 

Inst.  V,  Deus  revelare  non  potest  absurda:  atqui  dogma 
praesentiae  realis  multa  complectitur  absurda,  v.  g.  idem 
corpus  esse  simul  in  coelo  et  in  terra  , in  omnibus  hostiis 
consecratis  et  in  singulis  hostiarum  partibus,  corpus  ex- 
tensum fieri  simplex  vel  adeo  parvum  ut  sensibus  sit 
impervium.  Ergo. 

R.  Nego  rnin.  Demonstrandum  enim  foret  dogma  prae- 
sentiae realis  absurda  continere  : porro  adversarii  id  nun- 
quam demonstrabunt.  Ad  hoc  quippe  necesse  esset  ut 
accurate  determinarent  quid  sit  materia  , quid  sint  Ibca, 
quid  Deus  possit  circa  praesentiam  corporum  in  locis. 
Fieri  quidem  non  potest  ut  corpus  naturale  reducatur, 
servatis  legibus  physicis,  ad  minimum  punctum,  vel  in 
pluribus  simul  adsit  locis  : sed  quis  negabit  hoc  omni- 
potenti Deo  possibile  esse?  Cunctis  igitur  impossibilita- 
tibus quas  fingunt  haeretici  et  increduli  semper  invicte 
respondemus,  dicentes  : Nescitis  quid  sit  corpus  in  ordine 
supernaturali , corpus  glorificatum,  corpus  in  statu  sa- 
cramentali ; locorum  naturam,  materiae  essentiam  ignora- 
tis : qua  ergo  fiducia  affirmare  audetis  praesentiam  realem 
potentiae  Dei  repugnare  ? 

Certum  est  Deum  omnibus  locis  et  totum  singulis  lo- 
corum partibus  simul  praesentem  esse,  animam  nostram 
cunctis  corporis  nostri  partibus  integram  praeesse,  vocem 

coram  multitudine  prolatam  in  auribus  omnium  audien- 
tium eodem  instanti  totam  esse  : quomodo  haec  fiant,  non 
percipimus,  et  tamen  ea  negari  posse,  propter  obscurita- 
tem qua  involvuntur  , non  arbitramur  : ergo  similiter 
praesentiam  realem  negare  non  debemus,  ex  eo  quod 
ratio  nostra  ipsius  modum  non  percipiat. 

D.  de  Lignac^  qui  successive  fuit  apud  patres  societatis 
Jesu  et  apud  presbyteros  Oratorii  quos  etiam  deseruit, 
in  opere  dicto,  La  presence  corporetle  de  Vhonime proiivee 
possible  en  plusieurs  lieiix  a la  fois  par  les  principes  de  la 
saine  philosophie^  fingit  hypothesim  in  qua  corpus  Christi, 
ex  Maria  natum  et  crucifixum , idem  in  multis  locis  si- 
mul esse  possit. 

Supponit  1°  eamdem  animam  multis  corporibus  indi- 
viduis simul  uniri  posse , sicut  multis  partibus  ejusdem 
corporis  praeest.  Supponit  2®  ex  omnibus  partibus  quibus 
corpus  Christi  conflatur,  quasdam  partes  omnipotentia 
Dei  extrahi,  non  per  sectionem  , sed  per  accuratam  de- 
duplicationem  : tunc  habebitur  corpus  organicum,  animae 
et  divinitati  Christi  unitum,  e^x  Maria  natum,  etc.  Porro 
haec  deduplicatlo  ope  divina  iterari  potest  usque  ad  infi- 
nitum, et  sic  praesentia  corporis  Christi  multiplicari  ra- 
tione locorum. 

D.  de  Pressy y Bononiensis  episcopus,  alteram  excogi- 
tavit hypothesim  quae  compendiose  siic  se  habet.  Sup- 
ponit in  corpore  Christi  innumera  existere  corpuscula , 
invisibilia,  organi^  instructa,  animae  Christi  et  divinitati 
aequaliter  unita , licet  singula  sint  completa.  Supponit 
iterum  hujusmodi  corpuscula,  per  singulas  hostias  et 
singulas  hostiarum  partes  ad  exhibendum  corpus  Christi 
idoneas,  in  ipso  consecrationis  momento  distribui.  In 
hac  suppositione,  dici  potest  de  singulis  hostiis  conse- 
cratis et  singulis  earum  partibus  sensibilibus , Hoc  est 
verum  Christi  corpus  , ex  Maria  natum,  una  cum  anima 
Christi  et  divinitate  Verbi. 

Minime  tamen  illi  auctores  naturam  mysterii  explicare 
sibi  proponunt,  sed  tantum  ostendere  illud  rationi  non 
evidenter  repugnare : si  enim  humanum  ingenium  mons- 

tTare  valeat  idem  coipus  in  multis  locis  a se  longe  dissitis 
simul  existere  posse,  a fortiori  inGnita  Dei  sapientia  innu- 
meros excogitare  potest  modos  hoc  ineffabile  adimplendi 
mysterium. 

Supremae  igitur  auctoritati  Dei  praesentiam  realein 
certo  revelantis  plenissime  fidentes,  hoc  venerandum  et 
sanctissimum  dogma  immobili  fide  teneamus , de  possi- 
bilitate ejus  nihil  curantes , neque  de  variis  incredulo- 
rum dicteriis.  In  mente  habeamus  sequentia  S.  Aug. 
verba  ad  philosophos  aeterna  damnatorum  supplicia 
negantes  directa,  quae  praesentiae  realis  adversariis  pariter 
conveniunt , de  Civitate  Dei,  1.  21,  cap.  3 : « Quod  si  re- 
» spondetur,...  nullam  esse  carnem  quae  dole  re  possit  mo» 
» rique  non  possit,  quid  aliud  dicitur , nisi  quod  sensu 
»•  corporis  homines  et  experientia  collegerunt!  Nullam 
• namque  carnem  nisi  mortalem  sciunt,  et  haec  est  eorum 
» tota  ratio , ut  quod  experti  non  sunt,  nequaquam  esse 
» posse  arbitrentur.  » 

Quando  igitur  Galvinistae  et  increduli  nobis  objiciunt, 
in  nostra  doctrina  corpus  Christi  manducari,  conculcari, 
corrumpi,  simul  quiescere  et  moveri , seipsum  portasse 
et  manducasse  in  ccena  institutionis,  etc.  haec  omnia  et 
alia  quaecumque  ejusdem  generis  sola  rei.  expositione , 
prout  fecimus,  evanescunt.  Corpus  Christi  in  statu  sacra- 
mentali  idem  est  quidem  numerice  ac  fuit  in  statu  natu- 
rali , sed  non  ejusdem  est  conditionis,  ac  proinde  ab  uno 
statu  ad  alterum  non  valet  conclusio  : attamen  omnia 
adversariorum  objecta  ex  ratione  petita,  hoc  vitio  funda- 
mentali laborant.  Ea  ipse  solvit  Leibnitz,  licet  Protestans, 
in  libro  cui  titulus,  Expositiori  de  la  doctrine  de  Leibnitz, 
Ergo  nullius  sunt  roboris. 

Gratias  igitur  Deo  super  inenarrabili  dono  ejus,  II Cor. 
IX,  15;  Jesus,».  cum  dilexisset  suos  qui  erant  in  mundo , in 
finem  dilexit  eos,  Joan.  xiii,  i \ Memoriam  fecit  mirabilium 
suorum  misericors  et  miserator  Dominus ; escam  dedit  ti^ 
mentibus  se,  Psal.  cx,  4,  et  concil.  Trid.,  sess.  13,  cap.  2. 
Non  solum  gratia  sua  animas  nostras  reficere,  sed  et 
i carnem  nostram  sua  sanctissima  carne  mirabiliter  nu- 

iriri  voluit,  sicque  futurae  resurrectionis  pignus  et  semen 
immortalitatis  nobis  praestitit. 

ARTICULUS  SECUNDUS. 

DE  MODO  PRiESENTI^  REALIS. 

Dogmate  catholico  adversus  Calvinistas  stabilito,  om- 
nes fatentur  quamdam  per  consecrationem  fieri  mutatio- 
nem, et  Christum  cum  materia  vel  sub  speciebus  materiae 
fieri  praesentem  : sed  qua  mutatione  id  contingat , quo- 
modo Christus  sit  sub  speciebus  , quanto  tempore  et  quo 
cultu  sit  prosequendus  inquirendum  est.  Itaque  in  quin- 
tuplici paragrapho  dicemus,  1°  de  transsubstantiatione ; 
2®  de  natura  specierum  post  consecrationem  ; 3°  de  modo 
quo  Christus  est  sub  speciebus;  4®  de  duratione  ejus 
praesentiae  sub  iisdem  speciebus , et  5®  de  cultu  ei  debito 
in  eo  statu. 

§1.  — De  transsubstantiatione. 

Calvinistae  et  increduli  transsubstantiationem  a prae- 
sentia reali  non  sejungunt,  et  fatentur,  una  admissa,  al- 
teram esse  admittendam. 

Luth erani,  e contra,  qui  vere  sunt  Lntherani,  non 
vero  qui,  sub  nomine  Luth  eranorum,  sunt  rationalistae, 
praesentiam  realem  semper  retinuerunt,  et  mysterium 
transsubstantiationis  pertinaciter  negant ; voluntque 
Christum  esse  in  Eucharistia  vel  per  impanationem , vel 
per  consubstantiationem. 

Impanatio,  si  existeret,  esset  unio  hypostatica  Christi 
cum  pane,  sicut  unio  Verbi  divini  cum  homine;  ita  ut 
quemadmodum  recte  dicitur  de  Christo,  Hic  homo  est 
Deus  ^ sic  pariter  recte  diceretur  de  pane  consecrato , Hic 
panis  est  Deus,  Quosdam  Berengarii  discipulos  hanc  sen- 
tentiam habuisse  creditur,  et  inter  Luthera  nos  solus 
Oziander  eam  docuit. 

Alii  vero  Lutherani,  post  antesignanum  suum,  admit- 
tunt consubstantiationem , quae  in  eo  sita  est,  ut  corpus 
Christi,  vi  consecrationis,  simul  cum  pane,  vel  sub  pane. 

vel  in  pane  existat.  Zuinglianis  autem  objicientibus  cor- 
pus Christi  in  coelo  simul  et  in  Eucharistia  existere  non 
posse,  respondit  Lutherus  illud  hypostatice  unitum 
Verbo,  ubique  praesenti,  etiam  ubique  existere.  Qui  hanc 
amplexi  sunt  sententiam,  utBrentius,  Illyricus  et  alii  in 
decimo  sexto  saeculo,  dicti  sunt  Ubiquistae.  Post  Lutheri 
mortem,  discipuli  ejus  et  praesertim  Melancbton  hanc 
doctrinam  generaliter  improbaverunt. 

Omnes  catholici  velut  dogma  fidei  tenent  Christum  esse 
in  Eucharistia  per  transsubstantiationem , id  est , per 
substantiarum  panis  et  vini  conversionem  in  corpus  et 
sanguinem  ejus. 

PROPOSITIO. 

Christus  est  in  Eucharistia  per  transsubstantiationem , 

Proh,  Illa  propositio  est  de  fide,  probatur  Scriptura 
sacra  et  traditione.  1°  Est  de  fide.  In  synodo  Romae, 
anno  1079,  contra  Berengarium  sub  Gregorio  VII  cele- 
brata, definitum  est  panem  et  vinum  substantialiter  con-- 
verti  in  corpus  et  sanguinem  Christi  ; apud  Labbe, 

Concilium  Lateranense  IV,  anno  1215  celebratum, 
ait,  canone  1,  Labbe^  t.  11,  part.  1 : « De  Christo  cujus 
® corpus  et  sanguis  in  sacramento  altaris  sub  speciebus 
» panis  et  vini  veraciter  continentur,  transsubstantiatis 
D pane  in  corpus  et  vino  in  sanguinem  potestate  divina.  » 

Concilium  Constantiense,  praescribens  ut  quilibet  de 
erroribus  Wiclefistarum  suspectus  interrogetur , inter 
proponendos  articulos,  sequentem  exprimit  : « Utrum 
» credat  quod,  post  consecrationem  sacerdotis,  in  sacra- 
»»  mento  Altaris,  sub  velamento  panis  et  vini,  non  sit  pa- 
® nis  materialis  et  vinum  materiale,  sed  idem  per  omnia 
• Christus  qui  fuit  in  cruce  passus,  et  sedet  ad  dexteram 
® Patris.  » 

Concil.  Florent,  in  Decreto  ad  Armenos  : « Ipsorum 
M verborum  virtute  substantia  panis  in  corpus  Christi, 
» et  substantia  vini  in  sanguinem  convertuntur.  » 

Tandem  concil.  Trid.  sess.  13,  can.  2 : « Si  quis  dixe- 
w rit  in  sacrosancto  Eucharistiae  sacramento  remanere 

» substantiam  panis  et  vini  una  cum  corpore  et  sanguine 
>»  Domini  nostri  Jesu  Christi,  negaveritque  mirabilem  il- 
» lam  et  singularem  conversionem  totius  substantiae  pa- 
» nis  in  corpus  et  totius  substantiae  vini  in  sanguinem, 
» manentibus  duntaxatspeciebus  panis  et  vini,  quam  qui- 
» dem  conversionem  catholica  Ecclesia  aptissime  trans- 
» subslantiationem  appellat  : anathema  sit.  » Ergo  1®. 

2°  Proh^  Scriptura  sacra,  nempe  verbis  institutionis  : 
Hoc  est  corpus  meum ; Hic  est  sanguis  meus.  Haec  enim 
verba,  ex  dictis  in  primo  articulo,  non  figuratam,  sed 
realem  significant  praesentiam  r unde  intelligenda  sunt 
vel  de  impanatione,  vel  de  consubstantiatione,  vel  de 
transsubstantiatione  : atqui  duo  priora  dici  nequeunt. 

1°  Intelligi  non  possunt  de  impanatione.  Posita  enim 
absurda  impanaJiionis\rj^o\}i\^^\,  panis  et  corpus,  vinum 
et  sanguis  Christi  hypostatice  unirentur,  sicut  divinitas  et 
humanitas  in  Christo  ; utraque  igitur  substantia  simul 
existeret  sicut  utraque  natura,  divina  et  humana,  in 
Christo  : atqui  verba  Christi,  Hoc  est  corpus  meum.  Hic 
est  sanguis  meus,  utramque  substantiam  non  exprimunt, 
ut  patet.  Absurde  dictum  fuisset,  humanitatem  Christi 
ostendendo  . Hoc  est  divinitas : ergo  a pari  de  pane  et  vino  , 
naturam  suam  retinentibus,  absurde  diceretur  : Hoc  est 
corpus  Christi ; Hic  est  sanguis  Chsisti,  Ergo  1°. 

2°  Non  de  consubstantiatione.  Nam  similiter  et  afor^ 
tiori  utraque  simul  existeret  substantia  : verba  igitur 
Christi  significarent,  hic,  id  est,  in  hoc  vel  sub  hoc  pane 
est  corpus  meum,  in  hoc  vel  sub  hoc  vino  est  sanguis 
meus  : atqui  talis  sensus  evidenter  est  contortus,  usui 
communi  contrarius  et  sermonis  subversio.  Si  quis  enim 
aurum  in  frustulo  panis  occultasse t,  et  panem  ostendendo 
diceret,  hoc  est  aurum,  a nemine  intelligeretur  :|ergoa 
pari  Christus  insulse  locutus  fuisset,  quod  est  impium. 
Unde  ipsi  Calvinistae  fatentur  praedicta  verba  de  praesen- 
tia reali  intelligi  non  posse  quin  simul  de  transsubstan- 
tiatione intel ligantur.  Nullius  sunt  ponderis  exempla  a 
Lutheranis  allegata,  v,  g.  dici  posse,  ostendendo  dolia 
vel  lagenas,  Hoc  est  vinum  ; Hoc  est  cerevisia^  etc.  quia, 

ex  usu  recepto,  vas  pro  liquore  contento  nominari  solet : 
nihil  simile  est  autem  in  pane  et  vino  relative  ad  corpus 
et  sanguinem  Christi : ergo  2%  etc.  aliunde,  etc.  ergo,  etc. 
Ergo  2®. 

3®  Traditione.  Testimonia  enim  S.  Gregorii  Nysseni, 
S.  Cyrilli  Hierosolymit.  S.  Ambrosii,  S.  Caesarii  Arelat. 
S.  Joannis  Damasceni  superius  relata,  transsubstantiatio' 
nem  evidenter  exprimunt  vel  supponunt,  et  in  sensu 
Lutheranorum  intelligi  non  possunt,  ut  unicuique  atten- 
denti patet*  Omnes  liturgiae  orientales  et  occidentales, 
ut  testatur  P.  Le  Brun^  habent  orationem  qua  sacerdos 
postulat  ut  oblata  fiant  corpus  et  sanguis  Domini  nostri 
Jesu  Christi  : statim  atque  errores  adversus  praesentiam 
realem  prodierunt,  concilia  eos  profligantia  mysterium 
transsubstantiationis  docuerunt,  ut  ostendimus : ergo  non 
minus  constans  fuit  traditio  circa  transsubstantiationem 
quam  circa  praesentiam  realem.  Ergo  3°,  etc.  aliunde,  etc. 
Ergo. 

Qui  hanc  quaestionem  fusius  tractatam  videre  cupierit, 
adeat  opera  jam  citata , La  Perpetuite  de  lafoi,  Discussion 
amicale,  Lettre  duP,  ScheJJmacher,  PTitasse,  Tournely,  etc. 

Solvuntur  objectiones. 

ObJ*  1®.  In  materia  fidei  omnis  fugienda  est  novitas  : 
atqui  vox  transsubstantiatio  nova  est : ergo  non  adhi- 
benda est. 

R,  Distinguo  min*  Vox  transsubstantiatio  no\"a  est 
quoad  syllabas,  concedo;  quoad  rem  significatam,  nego 
min.  Etenim  vox  ipsa  in  primis  traditionis  monumentis 
non  reperitur  : sed  res  per  hanc  vocem  designata  semper 
credita  est ; ssepe  enim  Patres  utuntur  verbis  , convertere, 
transmutare , corpus  et  sanguinem  efficere  : porro  illae  lo- 
cutiones mutationem  naturae  exprimunt.  Merito  igitur 
vox  transsubstantiatio  usurpata  est,  ut  effectus  consecra- 
tionis clarius  et  brevius  exprimeretur ; sicut  in  concilio 
Nicaeno  I , vox  consubstantialia  inventa  est,  ut  natura 
Verbi  diviniAccuratius  redderetur.  Ergo. 

Inst,  SS.  Patres  pluribus  in  locis  dicunt  naturam  panis y 
substantiam  panis,  post  consecrationem  remanere.  Ergo. 

R,  Dist,  ant.  Et  per  naturam  aut  substantiam  naturales 
qualitates  intelligunt,  concedo;  secus,  nego.  Revera 
plures  sancti  Patres  species  eucharisticas,  etiam  post  con- 
secrationem , vocaverunt  naturam  vel  substantiam  panis 
aut  vini.  Verum  ex  contextu  vel  ex  aliis  eorumdem  auc- 
torum textibus,  constat  eos  per  hujusmodi  voces  Eucha- 
ristiae applicatas , qualitates  naturales  panis  et  vini  intel- 
ligere,  scilicet  colorem,  saporem,  figuram,  etc.  V.  g.  ob- 
jiciuntur haec  verba  Gelasii  papae  , Bibliotheca  Patrum  : 
« Certe  sacramenta  quae  sumimus  corporis  et  sanguinis 
» Domini , divina  res  est....  Et  tamen  esse  non  desinit 
» substantia  vel  natura  panis  et  vini.  » Sed  1®  Melchior 
Canus , Bellarminus  , Bai  onius  aliique  doctissimi  viri , 
contra  Sirmundum  , Petaviuiii  et  alios  scriptores  , con- 
tendunt librum  de  Duabus  naturis,  ex  quo  citata  extracta 
sunt  verba,  non  esse  Gelasii.  2®  Auctor  hujus  libri,  de 
sacris  symbolis  ibidem  loquens,  ait : « In  divinam  trans- 
» eunt , sancto  Spiritu  perficiente  , substantiam , penna- 
» nente  tamen  in  sua  proprietate  natura , et  per  eadem 
• {symbola)  divinae  efficimur  consortes  naturae.  » Ergo  per 
naturam  sensibiles  panis  et  vini  qualitates  intelligit.  Alii 
textus  qui  objici  solent  eadem  facilitate  explicari  possunt. 
Ergo. 

Obj,  2®.  Testimonium  sensuum  universale , constans 
et  invincibile , certum  est  veritatis  argumentum  : atqui 
sensus  nostri  universaliter,  constanter  et  invincibiliter 
testantur  panis  et  vini  materiam  post  consecrationem 
remanere  : ergo. 

R,  Nego  minorem.  Testimonium  enim  sensuum  circa 
materiae  et  vini  existentiam , post  consecrationem  , non 
est  invincibile,  siquidem  datur  revelatio  qua  reformatur  : 
unde  merito  cum  Ecclesia  dicimus  : Si  sensus  deficit , ad 
firmandum  cor  sincerum  , sola  fides  sufficit, 

Inst,  1°.  Naturali  propensione  ferimur  ad  judicandum, 
non  solum  panis  et  vini  sensibiles  quahtates,  sed  et  sub- 

slantiam  post  consecrationem  existere  : ergo  Deus , qui 
est  auctor  naturae  , nos  decipit. 

Ji.  1®.  Nego  ant.  Naturali  enim  propensione  non  fe* 
rimur  ad  judicandum  de  intrinseca  corporum  natura,  aut 
saltem,  inferendo  hujusmodi  judicio,  testimonio  sen- 
suum imprudenter  niteremur,  cum  sensus  essentiam 
materiae  attingere  non  valeant. 

R.  2®.  Nego  conseq,  Deus  quippe  ingens  dilectionis  suae 
erga  homines  prodigium  operari  volens,  revelavit  natu- 
ram panis  et  vini  per  consecrationem  transmutari : ergo 
reipsa  non  decipit.  Si  contingat  hostiam  consecratam  re- 
periri  coram  homine  consecrationem  ignorante  vel  eam 
non  credente,  qui  judicet  panem  ibi  adesse,  est  error 
accidentalis,  non  magis  in  Deum  refundendus  quam  er- 
ror eorum  qui  videntes  Christum,  et  divinitatem  ejus 
nescientes,  judicabant  esse  purum  hominem.  Ergo. 

Inst.  2°.  Qualitates  sensibiles  per  se  subsistere  non  pos- 
sunt, sed  indigent  subjecto  cui  inhaereant ; ergo  substan- 
tia panis  et  vini,  etc. 

R.  DisU  ant.  Qualitates  sensibiles  per  se  subsistere 
non  possunt,  naturaliter,  concedo supernaturaliter  et 
ex  omnipotentia  Dei,  nego  ant.  Apud  omnes  enim  con- 
stat qualitates  sensibiles  per  se  naturaliter  subsistere  non 
posse;  eas  nobis  repraesentare  non  possumus  sine  subjecto 
cui  inhaereant.  Sed  quid  in  alio  ordine  et  ex  omnipotentia 
Dei  fieri  possit,  ignoramus.  Ergo. 

SCHOLIDSI. 

Catholici,  dogma  transsubstantiationis  admittentes, 
non  sibi  consentiunt  circa  divinae  illius  operationis  natu- 
ram. Scotistae  volunt  panem  et  vinum  in  instanti  conse- 
crationis annihilari , et  corpus  ac  sanguinem  Christi  e 
nihilo  educi  seu  produci;  ideo  hanc  conversionem  vo- 
cant productivam.  Thomistae  vero  contendunt  corpus  et 
sanguinem  Christi  e nihilo  non  educi , sed  loco  panis  et 
vini  substitui,  seu  adduci;  sicque  transsubstan dationem 
appellant  productionem  adductivam. 

Sententia  Scotistaruin,  licet  fidei  non  adversa,  doc- 
trinae catholicae  minus  tamen  congruere  videtur.  Nam 
1°  in  eorum  systemate,  duplex  esset  divina  operatio  : 
una  ad  panis  et  vini  annihilationem,  et  altera  ad  corporis 
et  sanguinis  Christi  e nihilo  productionem  : verba  autem 
consecrationis  unicam  indicant  operationem.  2“  Ex  SS* 
PP.  et  conciliis,  panis  debet  converti  in  corpus  et  vinum 
in  sanguinem  Christi  : at,  in  opinione  Scotistarum,  vera 
non  existeret substantiarum  conversio  quam  transsubstan* 
tiationem  vocamus,  sed  substitutio.  3°  Corpus  in  Eucha- 
1 istia  existens  idem  est  numerice  ac  illud  quod  ex  Maria 
natum,  fuit  flagellatum,  crucifixum,  mortuum,  sepul- 
tum,  suscitatum,  etc.  Verum  quomodo  corpus  e nihilo 
productum  sic  recte  diceretur  ? Probabilior  est  igitur 
sententia  Thomistarum.  Sed  fidem  divina  auctoritate  sta- 
bilitam firmiter  teneamus,  et  difficultates  vel  argutias 
perhumanam  philosophiam  procreatas  parum  curemus, 
sequentium  Magistri  sententiarum  verborum  memores , 
1.  4,  dist.  11  : «I  Si  quis  modum  quo  id  fieri  possit  quaerit, 
n breviter  respondeo  : Mysterium  fidei  salubriter  credi 
» potest;  investigari  salubriter  non  potest.  » 

S II.  — De  natura  specierum  panis  et  vini  post  consecrationem. 

Ecclesia,  definiendo  totam  substantiam  panis  in  corpus 
et  totam  substantiam  vini  in  sanguinem  Christi  converti, 
rc  manentibus  dant  ax  at  speciebas  panis  etvini^  quid  sint  illae 
species  non  dixit.  Philosophi  vero  Christiani  et  theologi 
eas  explicare  conati  sunt  et  in  varias  abierunt  senten- 
tias ; praecipuas  tantum  breviter  referemus,  nullam,  pro 
more  nostro,  amplexuri. 

est  eorum  qui  dicunt  accidentia  panis  et  vini  in 
corpus  Christi  transire,  et  in  eo  subsistere.  Sic  corpus 
Christi  qualitates  suas  naturales  et  gloriosas,  juxta  quas 
nec  frangi  nec  pati  potest,  retinens,  qualitates  panis  et 
vini  induit , et  sub  eo  respectu  est  album  , rotondum , 
frangibile,  etc.  Quando  autem  hostia  consecrata  dividi- 
tur, Christus,  juxta  ens  suum  naturale , non  frangitur. 

sed  totus  a seipso  separatur  et  totus  est  sub  singulis  spe- 
cieruiu  partibus.  Reipsa  tangitur,  manducatur  et  nobis 
incorporatur,  juxta  ens  suum  sacramentale.  Hanc  sen- 
tentiam docuerunt  1°  Anastasius  Sinaita,  in  septimo 
saeculo  in  opere  dicto  graece  latine  Conductor^  ad- 

versus Eutychianos  ; 2°  Guitmundus,  Aversanus  episco- 
pus , celeber  Berengarii  adversarius  ; 3°  plures  alii  viri 
doctrina  et  sanctitate  conspicui  eidem  sententiae  sub- 
scripserunt, tum  Berengarii  tempore,  tum  in  posteriori- 
bus saeculis.  Collet  arbitratur  eam  plus  imaginationem 
quam  rationem  laedere,  et  ideo  commendandam  esse; 
quia  1°  a multis  sanctis  admissa  est;  2®  tempore  Beren- 
garii recepta  fuisse  videtur;  3°  antiquorum  Ecclesiae 
doctorum  verbis  magis  congruit ; 4°  recentiori  doctrina 
accidentium  absolutorum,  de  quibus  infra,  est  clarior, 

est  Petri  Abeilard^  qui  tenebat  Eucharistiae  acci- 
dentia in  aere  corpus  Christi  circumdanti  residere.  Hanc 
opinionem  inter  errores  Abedard  computat  S.  Bernardus, 
et  S.  Th.  3 parte,  q.  77,  art.  i,  conci,  ait,  quosdam  di- 
cere accidentia  in  aere  circumstante  tanquam  in  subje- 
cto residere,  eosque  refellit;  1°  quia  aer  hujusmodi  ac- 
cidentium non  est  susceptivus;  2°  quia,  cum  movetur 
aer,  accidentia  moverentur,  quod  tamen  falsum  est; 
3°  quia  accidentia  de  subjecto  in  subjectum  non  trans- 
eunt; Accidens  enim  numerum  et  individuitatem  accepit  a 
subjecto.  4°  a Quia  cum  aer  non  spolietur  accidentibus 
» propriis,  simul  haberet  accidentia  propria  et  aliena. 
» Nec  potest  dici  quod  hoc  fiat  miraculose  virtute  conse- 
» crationis,  quia  verba  consecrantis  hoc  non  significant, 
■ quae  tamen  non  efficiunt  nisi  suum  significatum.  » Ibid. 

IIP  est  Guillelmi,  abbatis  S.  Theodorici,  S.  Bernardi 
amici,  qui  profitebatur  se  nescire  in  quo  praefata  Eucha- 
ristiae accidentia  residerent;  ex  hypothesi  quod  sint,  ad 
opinandum  inclinatur  ea  esse  in  corpore  Christi,  quam- 
vis haec  opinio  ipsi  videatur  contra  omnem  scecutaris  phi- 
losophice rationem  et  intellectum  : Monito  in  opusculum  11 
S.  Bernardi,  n.  6.  Tenebat  igitur  naturam  accidentium 


TRACTATUS 


42 

prorsus  ignorari.  Plures  Imic  sententiae  adhaeserunt. 

IV^  est  Durandi  a S.  Porciano,  episcopo  Aniciensi  et  i 
postea  Meldensi,  in  initio  decimi  quarti  saeculi,  qui  con-  i 
tendebat  nullam  substantiam  in  aliam  converti  posse, 
nisi  aliquid  prioris  substantiae  in  posteriori  remaneat, 
alioquin  non  esset  conversio,  sed  unius  annihilatio  et  al-*- 
terius  creatio  : panem  autem  et  vinum  in  Eucharistia 
non  penitus  destrui  per  consecrationem,  sed  aliquid  re- 
manere animae  Christi  et  divinitati  intime  unitum,  in 
quo  eaedem  utriusque  substantiae  qualitates  sensibiles 
perseverabant. 

Petrus  Caillj,  parochus  Cadomi,  et  in  universitate  il- 
lius urbis  philosophiae  professor,  Durandi  opinionem 
adoptavit  et  late  extendit,  in  opusculo  cui  titulus, 
Durand  commente  ^ ou  V Accord  de  la  pliilosophie  avec  la 
theologie  ^ touchant  la  transsuhstantiation  de  V Eacharistie.  ^ 
Multum  laborabat  ut  Protestantes  ad  fidem  catholicam 
reduceret,  et  sibi  persuasit  Durandi  systema,  explicatum 
et  extensum,  ad  delenda  eorum  praejudicia  circa  dogma 
transsubstantiationis  idoneum  esse ; verum  D.  de  Nes- 
mond,  episcopus  Bajocensis,  non  ita  judicavit : per  in- 
structionem pastoralem,  diei  3 martii  1701  , septem- 
decim  propositiones  ex  opusculo  excerptas  proscripsit 
tanquam  « falsas , temerarias , erroneas , scandalosas, 

» concilio  Tridentino  injuriosas,  destructivas  praesentiae 
» realis  corporis  Christi  in  Eucharistia , in  haeresim  circa 
» transsubstantiationem  inducentes.  » Cailly  huic  cen- 
surae humiliter  acquievit  eamque  ipse  coram  parochia^ 
nis  suis  promulgavit. 

est  Cartesii , qui  supponit , 1°  inter  panis  et  vini 
particulas  aliqua  reperiri  spatiola,  aere  vel  alia  materia 
plena  ; 2°  hanc  materiam  ad  substantiam  panis  et  vini 
non  pertinere ; 3®  vi  consecrationis  substantiam  panis  et 
vini  in  corpus  et  sanguinem  Christi  converti,  et  materiam 
in  poris  earum  contentam  non  desinere;  4°  accidentia 
panis  et  vini  in  ea  materia  perseverare , et  eadem  nobis 
apparere. 

Sed  auctor  non  explicat  quid  sit  illa  materia  a sub- 
stantia panis  et  vini  distincta,  per  se  subsistens,  quae, 
sensibiles  panis  et  vini  qualitates  habens  , non  tamen  est 
panis  nec  vinum.  Pluribus  aliis  vitiis  laborat  illud  sys- 
tema, et  ideo  ab  omnibus  rejicitur. 

VP  est  Petri  Fari^non,  celebris  professoris  matheseos 
in  collegio  Mazarinaeo,  nominati  anno  1688.  In  opere  in- 
scripto, Demonstralion  de  la  possibilite  de  la  presence  reclle 
de  Jesus-Christ  dans  VEucharistie , supponit,.  1°  Deum  ad 
verba  consecrationis  singulas  hostiae  particulas  etiam  in- 
sensibiles in  corpus  organis  instructum  formare  ; 2°  ani- 
mam Christi  singulis  hujusmodi  corpusculis  unire,  sicque 
sub  singulis  hostiae  particulis  integrum  Christum  deli- 
tescere ; 3°  moleculas  materiae  insensibiles  mutationem 
subeuntes,  a situ  respectivo  quo  panem  constituebant 
non  excidere,  ac  consequenter  eisdem  sensationibus  oc- 
casionem praebere. 

At,  in  ea  hypothesi,  corpus  Christi  non  esset  unicum  , 
nec  idem  in  Eucharistia  quod  fuit  in  Maria , in  cruce , in 
tumulo;  nec  videtur  in  quo  accidentia  panis  et  vini  re- 
siderent. 

VIP  est  P,  Magnan,  ordinis  S.  Francisci  a Paula,  qui 
vult  post  consecrationem  nihil  esse  in  Eucharistia  prae- 
ter corpus  Christi  insensibile  , et  Deum,  nullo  mediante 
corpore , easdem  in  nobis  producere  sensationes  quae  per 
panem  et  vinum  immittebantur.  Unde  species  sacramen- 
tales  nihil  sunt  a parte  rei. 

Illa  autem  hypothesis  pluribus  obnoxia  est  difficulta- 
tibus. 1®  Eucharistia  non  esset  realiter,  sed  tantum  ap- 
parenter signum  sensibile.  2®  Non  videtur  quomodo  esset 
signum  permanens  ; nam  , pyxide  occlusa  vel  in  taber- 
naculo deposita , nullae  essent  apparentiae , ergo  nec 
sacramentum  ; et  tamen  , aperta  eadem  sacra  pyxide , 
rediret  sacramentum , cum  species  de  novo  apparerent. 
3^»  Tunc  falsa  esse  viderentur  verba  concilii  Trid.  ma~- 
nentibus  duntaxat  speciebas  panis  et  vini.  4®  Species  Eu- 
charisticae  mulari , adulterari  et  corrumpi  non  possent , 

quod  experientiae  et  sensui  catliolicoruin  communi  ad- 
versatur. 

VHP  est  S.  TL.  qui , in  3 p.  q.  77 , art.  2 , conci,  ait 
expresse  accidentia  eucharistica  esse  sicut  in  subjecto  in 
quantitate  dimensiva  panis  et  vini  remanente  ^ et  quantita- 
tem sine  subjecto  existere,  idque  Deum  sua  omnipotentia 
facere  posse.  Plerique  theologi  huic  adhaerent  sententife 
quae  dicitur  accidentium  absolutorum,  eamque  admitten- 
dam esse  sequentibus  momentis  probatur  : 1°  auctoritate 
concilii  Constant,  in  quo,  sess.  8 , damnata  est  haec  pro- 
positio Wiclefi ; Accidentia  panis  non  manent  sine  subjecto; 
2°  ex  verbis  concilii  Trid.  jam  citatis,  Manentibus  dun^ 
taxat  speciebas  panis  et  vini ; 3®  auctoritate  S.  Thomae  et 
consensu  omnium  fere  theologorum  , a quo  recedere  pe- 
riculosum est ; 4°  praxi  Ecclesiae , quae  ubique  terrarum 
cantat : Sub  diversis  speciebas  ^ signis  tantum  ct  non  rebus , 
latent  res  eximice  ; 5®  ratione.  De  natura  substantiae  non 
est  ut  per  se  subsistat,  siquidem  humanitas  Christi  abs- 
que divinitate  eam  perficiente  nunquam  fuit : ergo  a pari 
de  essentia  accidentis  non  est  ut  in  subjecto  resideat. 

Haec  ultima  sententia  sola  admitti  potest  et  habenda 
videtur  ut  omnino  certa. 


§ III.  — De  modo  quo  Christus  est  sub  speciebus  panis  et  vini. 


Quaestio  est  an  Christus  sit  totus  sub  utraque  specie  et 
sub  singulis  uniuscujusque  speciei  partibus. 


PROPOSITIO. 

Christus  est  totus  sub  utraciue  specie  et  sub  singulis  unius- 
cujusque speciei  partibus , saltem  separatione  facta, 

Prob,  Haec  propositio  est  de  fide  ; probatur  Scriptura 
sacra , praxi  Ecclesiae  et  ratione. 

1°  Est  de  fide.  Traditur  in  Decreto  ad  Armenos , his 
verbis  : w Totus  Christus  continetur  sub  specie  panis,  et 
■ totus  sub  specie  vini ; sub  qualibet  quoque  parte  ho- 
» stiae  consecratae  et  vini  consecrati,  separatione  facta,  to- 

t tus  est  Christus.  » Et  in  concil.  Trid.  sess.  13,  can.  3,  sic 
definitur  : « Si  quis  negaverit,  in  venerabili  sacramento 
» Eucharistiae,  sub  unaquaque  specie  et  sub  singulis  cu- 
» jusque  speciei  partibus,  separatione  facta,  totum  Chri- 
» stum  contineri  : anathema  sit.  » Ergo  1°. 

2°  Probatur  Scriptura  sacra.  I Cor.  xi,  27  : Quicumque 
manducaverit  panem  huncy  vel  biberit  calicem  Domini  indi^ 
gne,  reus  erit  corporis  et  sanguinis  Domini.  Apostolus  non 
dicit,  quicumque  manducaverit  et  biberit.,  sed  manducaverit, 
vel  biberit : sensus  est  disjunctivus,  et  tamen  pronuntiat 
absolute  indigne  manducantem  vel  bibentem,  fieri  reum 
corporis  et  sanguinis  Domini.  Ergo  2°. 

3»  Praxi  Ecclesice,  quae  Christum  semper  venerata  est 
sub  utraque  specie  et  sub  singulis  partibus  separatis, 
fragmenta  hostiae  divisae  fidelibus  praebens  et  calicem 
consecratura  dividens,  totum  Christum  tradere  judica- 
bat. Ergo  3°. 

4°  Ratione.  Christus  resurgens  ex  mortuis  jam  non  mo- 
ritur : igitur  dividi  non  potest.  Unde  ubi  est  corpus,  ibi 
est  sanguis  et  anima.  Divinitas  autem  humanitati  hypos- 
tatice unita,  ab  illa  nunquam  separatur : ergo  4°;  aliunde, 
etc.  Ergo. 

Dixi,  saltem  separatione  facta,  et  hoc  fides  docet,  ut 
ostendimus.  De  fide  vero  non  est  totum  Christum  esse 
sub  singulis  specierum  partibus  ante  divisionem,  sed 
omnino  certum  videtur.  Nam  1°  concil.  Trid.  sess.  13, 
cap.  3,  ait  in  fine  : « Totus  et  integer  Christus  sub  panis 
» specie  et  sub  quavis  ipsius  speciei  parte,  totus  idem 
» sub  vini  specie  et  sub  ejus  partibus  existit.  » Ibi  nul- 
lam facit  mentionem  separationis ; eam  vero  in  canone 
3 expressit,  ne  liberas  scholasticorum  sententias  anathe- 
mate percuteret,  ut  narrat  Palavic.  1.  12,  cap.  1,  n.  4. 
2®  Totus  Christus  est  sub  singulis  partibus , divisione 
facta  : ergo  et  ante  divisionem  ; repugnat  enim  solam  di- 
visionem corpus  Christi  in  parte  in  qua  non  erat  produ- 
cere ; alioquin  laicus  vel  femina  corpus  ejusdem  Christi 
producere  et  multiplicare  posset,  divisiones  multipli- 
cando. Ergo. 

Non  ideo  multiplicia  admittenda  sunt  corpora  Christi 
sub  unaquaque  specie ; Christus  enim  non  est  in  specie 
modo  naturali  seu  circumscriptive,  ut  aiunt  theologi, 
sed  modo  sacramentali  et  definitive;  non  eo  modo  quo 
corpora  naturalia  sunt  in  locis,  bene  vero  eo  modo  quo 
anima  est  in  corpore  : tota  singulis  corporis  partibus 
unita  est,  et,  si  Deus  vellet,  tota  uniretur  partibus  a se 
divisis  et  sejunctis,  sine  sui  ipsius  multiplicatione.  Sic  et 
corpus  Christi  et  totus  Christus  sub  singulis  specierum 
partibus  existit,  sive  post  divisionem,  sive  etiam  ante  di- 
visionem. 

Notandum  est,  solum  corpus  esse  sub  specie  panis,  vi 
verborum,  et  solum  sanguinem  sub  specie  vini ; nam,  ut 
ait  S.  Th.  verba  id  tantum  per  consecrationem  produ- 
cunt quod  significant.  Sed  quia  Christus  non  dividitur, 
ubi  est  corpus  ejus,  ibi  est  sanguis,  anima  et  divinitas, 
per  concomitantiam. 

Quoniam  Christus  non  est  in  Eucharistia  sicut  in  loco, 
sequitur  illum  non  moveri  secundum  se,  sed  tantum  ra- 
tione specierum,  sicut  anima  nostra  ratione  corporis  : ac- 
tiones ab  organis  sensuum  pendentes  exercere  non  po- 
test, nisi  consuetis  hujus  sacramenti  regulis  derogetur; 
verum  nihil  obstat  quominus  alias  actiones  libere  exer- 
ceat, V.  g.  intelligat,  visione  beatifica  gaudeat,  etc. 

$ IV,  — De  duratione  praesentiae  Christi  sub  speciebus  panis  et  vini. 

Primum  tenuit  Lutherus,  cum  tota  Ecclesia,  prolatis 
verbis  consecrationis  statim  praesens  esse  corpus  Christi, 
et  permanere  quamdiu  species  manent  integrae.  Verum 
anno  1536,  cum  de  pace  inter  varias  Reformatorum  sec- 
tas ageretur.  Bucera  celebris  Lutheri  discipulus,  Sacra- 
mentarios  sibi  conciliare  volens,  dixit  Christum  non  diu 
permanere  in  Eucharistia,  sed  in  usu  tantum  adesse. 
Hoc  concessit  Lutherus,  et  pace  verbis  inita,  non  fide, 
Lutherani  et  Zuingliani  communem  celebraverunt  coe- 
nam  in  signum  communis  fidei  circa  hoc  sacramentum, 
quod  evidenter  falsum  erat,  ut  experientia  monstravit. 

Postea  docuerunt  Lutherani,  auctore  Cheinnitio,  corpus 
Christi  in  sacramento  manere  durante  coenae  actione , 
dum  scilicet  panis  benedicitur,  frangitur,  distribuitur, 
manducatur  et  ad  absentes  immediate  defertur,  non 
vero  ubi  in  pyxide  asservatur. 

PROPOSITIO. 

Christus  est  sub  spcciebus  panis  et  vini  modo  permanente* 

Prob.  Propositio  est  de  fide;  probatur  Scriptura  sacra, 
praxi  Ecclesiae  et  ratione. 

1®  Est  de  fide ; definita  enim  fuit  in  concil.  Trid*  sess. 
13,  can.  4,  his  verbis  : « Si  quis  dixerit,  peracta  conse- 
» cratione,  in  admirabili  Eucharistiae  sacramento  non 
» esse  corpus  et  sanguinem  Domini  nostri  Jesu  Christi , 
» sed  tantum  in  usu , dum  sumitur,  non  autem  ante  vel 
> post,  et  in  hostiis  seu  particulis  consecratis  quae  post 
» communionem  reservantur  vel  supersunt,  non  rema- 

• nere  verum  corpus  Domini  : anathema  sit.  v Ergo  1®. 
2®  Frobm  Scriptura  sacra,  Christus  enim  dixit,  osten#» 

dendo  panem  consecratum  : Accipite  et  comedite;  hoc  est 
corpus  meum;  et,  ostendendo  vinum  benedictum  : Bi- 
bite ex  hoc  omnes;  hic  est  enim  sanguis  meus  novi  testa^- 
menti.  Haec  verba , hoc  est , hic  est  enim  , indicant  corpua 
et  sanguinem  Christi  sub  speciebus  panis  et  vini  jam. 
existere,  ac  proinde  ante  usum.  Unde  concil.  Trid.  sess.- 
13 , cap.  3 : « Reliqua  sacramenta  tunc  primum  sancti— 
» ficandi  vim  habent,  cum  quis  illis  utitur  : at  in  Eu- 

• charistia  ipse  sanctitatis  auctor  ante  usum  est ; nondum 
» enim  Eucharistiam  de  manu  Domini  Apostoli  susce- 

• perant , cum  vere  tamen  ipse  affirmaret  corpus  suum 
9 esse  quod  praebebat.  » Ergo  2®. 

3®  Praxi  Ecclesice,  1®  In  primis  Ecclesiae  saeculis  fi- 
deles sacram  servabant  Eucharistiam  in  domibus  suis  , 
ut  ea  privatim  vescerentur,  ut  constat  ex  Tertull.  ad 
Uxorem  ,1.2,  cap.  5 : a Non  sciet  maritus  ( infidelis ) 
9 quid  secreto  ante  omnem  cibum  gustes;  et  si  sciverit^ 

» panem  , non  illum  credit  esse  quid  dicitur.  » Ex  S.  Ba- 
silio  qui , Epist.  93,  alias  289,  de  frequenti  corporis  et 
sanguinis  Domini  susceptione  tractans  , testatur  ex  anti- 
quo more  fideles  consuevisse,  tempore  persecutionis, 
defectu  sacerdotis  vel  diaconi , communionem  propriis 
manibus  sibi  prsebere;  omnes  monachos  in  desertis  ha- 
bitantes, ubi  non  habent  presbyteros  , Eucharistiam  con- 
servare, ut  eam  sibi  administrarent;  et  saeculares  idem 
fecisse  Alexandriae  ac  in  ^Egypto.  2°  Illud  sacramentum 
per  presbyteros  vel  diaconos  antiquitus  deferebatur  ad 
aegrotos  sub  nomine  viatici,  ut  patet  exemplo  venerabilis 
Serapionis,  a Dionysio  Alexandrino  apud  Eusebium,  Hist. 
1.  6,  cap.  44,  relato.  3°  Juxta  Graecorum  liturgiam  quae 
S.  Basilio  attribuitur,  et  saltem  est  antiquissima,  cunctis 
diebus  jejunii  in  quadragesima,  excepto  sabbato , dici- 
tur missa  praesanctifica torum  , sicut  fit  apud  nos  die  ve- 
neris Majoris  hebdomadae,  id  est,  non  consecratur,  sed 
offertur  et  distribuitur  hostia  prius  consecrata  et  reser- 
vata. Ergo  3®. 

4°  Ratione,  Vi  consecrationis  corpus  Christi  realiter 
fit  praesens  sub  specie  panis , et  sanguis  sub  specie  vini  : 
igitur  sacramentum  istud  non  consistit , sicut  alia  sacra- 
menta, in  actione  transitoiia,  sed  per  se  subsistit  : si  au- 
tem aliquo  instanti  realiter  subsistat,  nulla  est  ratio  cur 
non  subsisteret  quamdiu  species  manent  integrae  : ergo  4°; 
aliunde,  etc.  Ergo. 

Hinc  1®  etiamsi  hostia  consecrata  vel  species  vini  a 
bestia  sorberetur,  in  immunda  loca  caderet,  etc.  nihilo- 
minus Christus  praesens  esset,  et  tamen  immunditiem 
non  contraheret,  nec  aliquem  experiretur  dolorem  ; quia 
incorruptibilis  et  impassibilis  est. 

Hinc  2°  Christus  desinit  esse  in  Eucharistia  statim  at- 
que species  ita  corrumpuntur,  ut,  juxta  consuetum  lo- 
quendi modum,  non  videantur  panis  et  vinum  : tunc  eo 
instanti,  ex  lege  a Deo  in  institutione  hujus  sacramenti 
statuta,  eadem  speciebus  substituitur  materia  quae  pani 
et  vino  corruptis  naturaliter  succederet.  Haec  tamen  sub- 
stitutio, generaliter  contingens,  non  magis  est  miraculosat 

qunm  auiinaruin  creatio  quae  fit  quando  nova  formamur 
corpora. 

Hi/ic  3®  quoniam  vinum  cum  alio  vino  saltem  ejus- 
dem speciei  mixtum  non  corrumpitur,  nisi  tota  massa 
corrumpatur,  gutta  pretiosi  sanguinis  in  dolium  vini  im- 
missa, suam  retineret  qualitatem,  et  totum  vinum  in 
dolio  contentum  aliquatenus  redderet  sacrum,  ita  ut  usi- 
bus sanctis  adhibendum  foret,  videlicet  ad  celebrandam 
missam  et  ad  ablutiones  in  fine  missae,  aut  infantibus 
usum  rationis  non  habentibus,  vel  adultis  in  gratia  sanc- 
tificante constitutis  et  jejunis  propinandum  esset. 

Hinc  4°  qui  sacras  species  retinet  in  ore  donec  dissol- 
vantur , sacramentum  non  suscipit , nec  proinde  gratiam 
sacramentalem  oblinet,  quia  Christus  non  manducatur, 
nisi  species  in  stomachum  trajiciantur.  Ita  , cum  pluri- 
bus aliis,  Ligorio,  l.  6,  n.  226.  Unde  qui  moritur  dum 
hostia  est  in  ore  ejus , gratiam  non  percipit. 

Notandum , species  per  communionem  susceptas  non 
diu  manere  integras.  Refert  Card.  de  Lugo  plures  medi- 
cos a se  Romae  consultos,  putasse  formulas  lacis  destina- 
tas, intra  minutum  corrumpi,  et  magnam  formulam, 
cum  specie  vini,  intra  medium  quadrantem  : hoc  utrum, 
que  approbat,  et  censet  in  laico  intra  quinque  Pater  et 
As>e  consummari,  et  in  sacerdote  postquam  vestibus  est 
exutus.  Saltem  post  quadrantem , etiam  in  acerdote , 
utraque  species  omnino  corrumpitur,  nisi  forsan  stoma- 
chus propter  pituitam,  senium,  etc.  sit  debilis.  Sic  Ligo- 
rio , h 6,  n.  225. 

Requirit  tamen  Continuator  Tournely  , « propter  sa- 
» cramenti  reverentiam,  ne  laici  ante  quadrantem,  sa- 
o cerdoles  vero  ante  mediae  horae  tempus  ad  vomitum  se 
» provocent.  » 

Cum  sputa  ex  capite  vel  ex  pectore  communiter  pro- 
veniant, multo  minus  timenda  est  profanatio  quam  in 
vomitu  : cavendum  nihilominus  ad  cautelam,  ne  statim 
emittantur,  aut  si  necessitas  incumbat,  in  linteo  vel  loco 
mundo  deponantur.  Post  aliquas  minutas  nihil  est  ti- 
mendum. 

’ 3 ^ “ 

Hinc  5®  paniculae  vel  minimae , modo  sensibiles , se« 
diilo  colligendae  et  custodiendae  sunt,  cum  Christum 
regaliter  contineant  : non  tamen  summa  et  inquieta  ad- 
hibenda est  vigilantia  , quia  Christus  sacramentum  Eu- 
charistiae instituendo , quaedam  illius  fragmenta  deper- 
denda praevidit  et  solummodo  curam  prudentem  a nobis 
exigit. 

5 V,  — De  caltu  Christo  in  divina  Eucharistia  debito. 

Lutherani , nolentes  Christum  esse  in  Eucharistia  ex- 
tra usum,  et  Calvinistae  praesentiam  ej us  realem  negantes, 
contendunt  nullum  cultum  huic  sacramento  exhiben- 
dum esse,  vocantque  catholicos  artolatras^  seu  panis  ad- 
oratores. 

PROPOSITIO. 

Cultus  latricB  Christo  debetur  in  Eucharistia, 

1®  Ista  propositio  est  de  fide.  Concil  Trid.  habet, 
sess.  13,  can.  6 : «Si  quis  dixerit  in  sancto  Eucharistiae 
D sacramento  Christum  unigenitum  Dei  Filium  non  esse 
» cultu  latriae,  etiam  externo,  adorandum,  atque  ideo 
» nec  festiva  peculiari  celebritate  venerandum , neque 
» in  processionibus  , secundum  laudabilem  et  universa- 
» lem  Ecclesiae  sanctae  ritum  et  consuetudinem,  solem*» 
» niter  circumgestandum , vel  non  publice , ut  adoretur , 
» populo  proponendum,  et  ejus  adoratores  esse  idolola- 
» tras  : anathema  sit.  » Ergo  I®. 

2®  Proh,  traditione.  Citari  possent  S.  Greg.  Naz.  in  ora- 
tione funebri  suae  sororis  Gorgoniae;  S.  Cbrysost.  in  Ho- 
mil.  24  in  I Epist.  ad  Cor.  etc.  Caeterorum  teneat  locum 
S.  Aug.  in  Ps.  98 , n.  9 : « Et  quia  in  ipsa  carne  bic  am- 
» bulavit,  et  ipsam  carnem  nobis  manducandam  ad  sa- 
» lutem  dedit,  nemo  autem  illam  carnem  manducat, 
» nisi  prius  adoraverit  : inventura  est  quemadmodum 
» adoretur  tale  scabellum  Domini,  et  non  solum  non  pec- 
» cemus  adorando,  sed  peccemus  non  adorando.  » Ergo. 

3®  Praxi  Ecclesice.  In  cunctis  liiurgiis,  etiam  antiquis- 

simis,  Clirislus  in  Eacliaristia  adoratur,  ut  fuse  et  clare 
ostendit  P.  Le  Brun, 

4°  Ratione,  Constat,  ex  dictis,  totum  Christum  sub 
speciebus  consecratis  modo  permanenti  residere  : atqui 
Christus,  cum  Deus  sit,  cultu  latriae  est  adorandus,  ubi- 
cumque existi t : ergo. 

Cultus  igitur  quem  exhibemus  Christo  in  Eucharistia 
non  terminatur  ad  species  quae  suo  genere  tamen  hono- 
rari ]>ossunt,  sed  ipsi  personae  Christi  redditur,  et  ideo 
est  absolutus. 

Dicamus  cum  synodo  Trid.  sess.  13,  cap.  5 : « Pie  et 
«>  religiose  admodum  in  Dei  Ecclesiam  inductum  fuisse 

• hunc  morem,  ut  singulis  annis  peculiari  quodam  et 
» festo  die  praecelsum  hoc  et  venerabile  sacramentum 

• singulari  veneratione  ac  solemnitate  celebraretur,  at- 
» que  in  processionibus  reverenter  et  honorifice  illud 
t>  per  vias  et  loca  publica  circumferretur.  » 


CAPUT  SECUNDUM. 

DE  MATERIJL  SACRAMENTI  EUGHARISTIig. 

Nomine  materiae  hujus  sacramenti,  intelliguntur  ele- 
menta quae  ad  illud  conficiendum  adhibentur  i in  omni- 
bus ecclesiis,  catholicis,  schismaticis  et  haereticis  adhiberi 
solent  panis,  vinum  et  aqua.  Itaque  dicemus  l®de  pane; 
2°  de  vino ; 3®  de  aqua ; 4®  de  modo  quo  materia  debeat 
€sse  praesens  et  determinata  ; 5*  de  unione  utriusque 
speciei  in  consecratione. 

ARTICULUS  PRIMUS. 

DE  PANE  EUCHARISTICO. 

Ermrunt  olim  circa  hoc  punctum,  1®  impuri  Gnostici, 
de  quibus  S.  Epiphanius,  Haeresi  26,  qui,  inter  alia  abo- 

minanda,  foetum  ex  utero  extractum,  in  mortario  contu- 
sum, offerebant  in  sacrificium  et  velut  perfectum  pascha 
habebant.  « Nonnulli  eos  etiam  Borboritas  vocant,  quasi 
« coenosos,  propter  nimiam  turpitudinem  quam  in  suis 
» mysteriis  exercere  dicuntur,  » inquit  S.  Aug.  Hseresi  6. 
2®  Montanistae  seu  Catapliryges,  qui  de  sanguine  in- 
fantis annui,  ope  punctionum  in  toto  corpore  factarum 
extracto  et  farinae  immixto,  panem  suum  eucharisticum 
conficiebant.  « Si  puer  mortuus  fuerit,  habetur  apud 
» eos  pro  martyre ; si  autem  vixerit,  pro  magno  sacer- 
» dote ; » S.  Aug.  Haeresi  26.  3°  Artolyritae,  a verbis 
graecis  panis,  et  rupo;,  casem,  offerebant  in  Eucha- 
ristiam panem  et  caseum,  ut  refert  ibidem  S,  Aug. 

PROPOSITIO. 

Solas  panis  triticeus  adhibendus  est  ad  consecrationem 
Corporis  Domini, 

Proh,  lo  verbis  institutionis.  Christus  enim  accepit 
panem,  benedixit,  ac  fregit,  deditque  discipulis  suis,  et  ait, 
etc.  At  panis  simpliciter  dictus  est  panis  triticeus.  2® 
Concilio  Florentino,  in  quo  Gra0ci  et  Latini  erant  coad- 
unati, et  in  sess.  ultima  habetur  ; « De  pane,  sive  azy- 
» mus,  sive  fermentatus  fuerit,  non  curant  Graeci,  dum- 
» modo  ex  tritico  constet;  » et  Decreto  ad  Armenos,  in 
quo  Eugenius  IV,  de  Eucharistia  loquens,  ait  ; Cujus 
materia  est  panis  triticeus.  3®  Constanti  utriusque  eccle- 
siae Latinae  et  Graecae  atque  diversarum  sectarum  praxi. 

Hinc  1®  panis  ex  milio,  oryza,  fabis,  castaneis,  nu- 
cibus, amygdalis,  vel  ex . radicibus , ut  manioc,  pommo» 
de-terre,  vel  etiam  ex  spelta,  farre  vel  hordeo,  etc.  con- 
fectus, non  est  materia  valida ; quia  evidenter  non  est 
triticeus,  et  nonnisi  cum  addito  dicitur  panis,  v.  g.  hor- 
deaceus, fabeus,  oryzeus,  etc. 

Hinc  2®  panis  de  siligine  est  materia  dubia,  quia  non- 
nulli auctores,  inter  quos  S.  Th.  3 part.  q.  74,  art.  3, 
ad2«“,  Estius,  Tournely,  etc.  arbitrantur  illud  granum 
ex  vero  tritico  in  malis  terris  seminato  nasci,  et  speciem 

a frumento  distinctam  non  constituere  : alii  vero  con- 
tendunt illud  a frumento  specie  differre , et  panem  ex 
illo  provenientem  non  simpliciter  dici  panem.  Nun- 
quam igitur  talis  adhibendus  est  panis,  neque  ut  plebs 
audiat  missam,  neque  ut  moribundus  suscipiat  viaticum ; 
quia,  extra  casum  extremae  necessitatis,  materia  dubia 
uti  non  licet : unde  rubrica  missalis , tit.  de  Defectibus , 
habet  : « Si  panis  non  sit  triticeus,  vel  si  triticeus  ad- 
» mixtus  sit  granis  alterius  generis  in  tanta  quantitate  ut 
■ non  maneat  panis  triticeus,  vel  sit  alioquin  corruptus  , 
» non  conficitur  sacramentum.  » 

Contra  vero,  si  granorum  alterius  generis  commixtio 
sit  in  parva  quantitate , validitati  materiae  non  nocet, 
nec  communiter  reddit  illicitam  , quanquam  valde  op- 
tandum ut  triticus  sit  purus,  panis  pia  sollicitudine  sit 
confectus  et  albedine  nivi  similis.  Optimum  religiosae 
hujus  sollicitudinis  exemplum  praebuerunt  in  undecimo 
saeculo  Cluniacenses  monachi  qui , ut  scribit  Olricus,  in 
tractatu  de  Consuetudinibus  celebris  istius  monasterii , 
grana  frumenti,  quantumvis  puri,  singulatim  seligebant, 
lavabant,  in  sacco  mundo  ad  hunc  usum  destinato  de- 
ponebant ; vir  bonus  et  commendabilis  saccum  ad  moli- 
trinam  deferebat,  molas  lavabat,  alba  et  amicto  indutus, 
cribrum  lavabat,  farinam  pluries  incernebat;  deinde  tres 
monachi,  sacerdotes  vel  diaconi,  cum  uno  fratre  conver- 
\ so,  albis  et  amictis  induti,  summa  cum  cura  conficiebant 
I hostias  , horas  canonicas  vel  officium  B.  Mariae  interea 
continuo  cantantes. 

Hinc  3°  massa  triticea  cruda,  frixa  aut  elixa,  non  vero 
cocta  per  modum  panis  , ut  sunt  placenta  , libum , laga- 
num, etc.  ad  validitatem  sacramenti  probabilius  non  suf- 
ficeret, quia^panis  usualis  non  reputatur.  Siccata  vel  tor- 
rida ad  summum  etiam  esset  materia  dubia,  quae  igitur 
nunquam  adhiberi  posset.  An  autem  fuerit  cocta  in  cli- 
bano, sub  cinere,  vel  ope  ferri  calidi , ut  fieri  solet, 
parvi  refert,  dummodo  panis  simpliciter  dici  possit. 

Hinc  4®  panis  lacte  , meile , butyro  aliove  liquore  sub- 
actus,  loco  naturalis  aquae,  non  est  verus  panis  usualis, 

nec  proinde  materia  valida  : si  modica  esset  alterius  li- 
quoris quantitas  aqua?  commixta,  valida,  sed  illicita  esset 
materia. 

Hinc  5°  panis  mucidus,  dummodo  non  sit  putridus  vel 
omnino  corruptus,  est  validus,  sed  graviter  illicitus. 

Hinc  6°  hostiae  rubrae  quibus  sigillantur  litterae , non 
reputantur  ad  consecrationem  validae  ; quia  non  sunt 
panis  usualis,  nisi  admodum  parva  cinnabaris  quantitate 
intinctae  fuerint,  et  in  eo  casu  eis  uti  graviter  illicitum 
esset.  Sic  Ligorio,  1.  6,  n.  199. 

Hinc  7°  forma  panis  consecrandi  ad  validitatem  sa- 
cramenti non  pertinet ; sed,  ex  Ecclesiae  praecepto,  debet 
esse  apud  nos  figurae  orbicularis  et  integrae.  Major  est 
formula  pro  sacerdote  celebrante,  et  minor  pro  populo. 
Cum  minore,  si  alia  haberi  non  possit,  privatim  cele- 
brare licet,  modo  absit  scandalum ; imo  et  publice  die 
festo  vel  dominica , monendo  populum  ut  praecaveatur 
scandalum  : item  ut  viaticum  moribundo  administretur. 

Hostiam  fractam  vel  enormiter  maculatam  sine  causa 
consecrare,  esset  peccatum  mortale;  si  leviter  sit  fracta 
aut  maculata,  peccatum  est  duntaxat  veniale;  et  nullum 
erit  peccatum  si  adsit  causa,  puta  si  macula  vel  fractura 
post  oblationem  tantum  advertatur.  Ita  Ligorio,  1.  6, 
n.  204  et  plures  apud  ipsum. 

De  pane  azymo  vel  fermentato . 

Michael  Cerularius,  patriarcha  Constantin.  creatusan, 
1043,  primus  in  Latinos  pane  azymo  utentes  insurrexit 
contenditque  eos  valide  non  consecrare,  et  odioso  nomine 
appelavit  Azymitas,  Photius  autem,  primus  schismatis 
Graeci  auptor,  in  nono  saeculo,  Latinos  odio  et  calumniis 
prosequens  , eis  non  exprobravit  quod  pane  azymo  ute^ 
rentur.  Unde  P.  Sirmond  concludit  usum  azymorum  in 
ecclesia  Occidentali  intra  nonum  et  undecimum  saeculum 
inccepisse.  Plerique  eruditi,  e contra,  contendunt  usum 
fermentati  nunquam  in  ea  ecclesia  fuisse  receptum. 
Card.  Bona,  de  Rebus  liturgieis , 1.  i,  cap.  23,  docet 

Gra0cos  usum  fernieutati  sem  per  retinuisse,  et  Latinos  iii 
primis  saeculis  azymum  vel  fermentatum  pro  libitu  adhi- 
buisse, usque  ad  initium  decimi  saeculi,  quo  usus  azy- 
morum lege  generali  fuit  praescriptus. 

PROPOSITIO. 

Valet  consecratio,  tum  in  azymo,  tum  in  fermentato,  ct 
disciplina  utriusque  ecclesice  retinenda  esL 

Proh,  X^pars,  Valet  consecratio  tum  in  azymo  , tum 
io  fermentato.  Nam  1°  uterque  est  simpliciter  panis,  et 
qualitas  fermenti  naturam  ejus  non  mutat.  2®  S.  pon- 
tifex Leo  IX,  Micbaelem  Cerularium  redarguens,  non 
illi  exprobravit  quod  cum  Orientalibus  fermentato  utere- 
tur, sed  quod  Latinos  haberet  ut  haereticos.  3®  Concil. 
Florent.  Decreto  unionis,  sess.  ultima,  apud  Labbe  dicit : 
« In  azymo  sive  fermentato  pane  triticeo  corpus  vera- 
• citer  confici ; sacerdotes  quoque  in  alterutro  ipsum 
»>  Domini  corpus  conficere  debere,  juxta  suae  Latinae  vel 
» Oiien talis  ecclesiae  consuetudinem.  » 

Prob.  pars.  1^*  Ex  decreto  concilii  Florentini  modo 
citato ; 2®  ex  Constitutione  Bened.  XIV , Etsi  pastoralis, 
anni  1742,  § 6,  n.  10,  in  qua,  sub  poenis  perpetuae  sus- 
pensionis a divinis,  confirmat  prohibitionem  ne  Latinus 
aut  Graecus  praeter  proprium  i itum  celebret.  Ergo. 

At,  si  Latinus  in  locis  Graecorum,  vel  Graecus  in  locis 
Latinorum  inveniatur,  petitur  in  quo  pane  consecrare 
debeat  : si  existant  ecclesiae  ipsius  ritus,  pane  sibi  prae- 
scripto uti  decet.  Est  sententia  communis,  ut  asserit  Li- 
gorio,  1.  6,  n.  203.  Si  vero  ecclesiae  sui  ipsius  ritus  non 
existant,  ut  si  Graecus  per  Galliam  transeat,  pane  in  ec- 
clesia in  qua  versatur  usitato  licite  uti  potest,  et  proba- 
bilius etiam  pane  sibi  proprio,  ut  docent  Natalis  Alexan- 
der, P.  Antoine,  Suarez,  Tournely,  Ligorio  et  communiter 
alii,  juxta  regulam  de  lege  locali.  Contendit  tamen  Bil- 
luart  sacerdotem  peregrinum  teneri  ex  Constitutione 
S.  Pii  V,  Piovidentia  Romani  pontificis,  anni  1566,  et 
ex  altera  Bened.  XIV,  Etsi  pastoralis,  § 6,  proprium  ser- 

vare  ritum,  nisi  vel  notabile  timeat  scandalum,  vel  fixum 
in  ea  regione  acquirat  domicilium  et  clero  incorporetur. 
Haec  sententia  est  tutior  et  ideo  sequenda. 

Dices.  Christus  consecravit  in  azymo,  et  dixit : f^oc 
facite  in  meam  commemorationem  : ergo  consecrandum 
est  in  azymis. 

H.  Nego  conseq.  Nam  praeceptum  Christi  dicentis, 
hoc  facite^  etc.  in  substantiam  ipsius  actionis  cadit,  non 
vero  in  circumstantias,  alioquin  eadem  hora , post  coe- 
nam , cum  iisdem  vestibus , etc.  consecrandum  esset  : 
porro  fermentum  in  pane  ad  substantiam  sacramenti 
non  pertinet,  ut  diximus.  Ergo. 

ARTICULUS  SECUNDUS. 

DE  VINO  EUCHARISTICO. 

Ebionitae,  quamdam  sobrietatis  laudem  quaerentes, 
panes  quidem  azymos  ad  conficiendam  Eucharistiam  ad- 
hibebant, sed  loco  vini  aquam  substituebant,  ut  refert 
S.  Epiph.  Haeresi  50. 

Tatianus,  in  secundo  saeculo,  aquam  solam^  inquit 
idem  Epiph.  Haeresi  46,  in  mysteriis  usurpavit. 

Ex  Tatiano  orti  sunt  Eucratitae,  a verbo  graeco 
Eu/cparc;,  idem  significante  ac  continens  vel  abstinens.  Hi, 
juxta  eumdem  S.  doctorem,  Haeresi  47,  dicebant  vinum 
esse  diabolicum,  id  est,  a diabolo  creatum,  et  ideo  in 
Eucharistia  illo  abstinebant.  Idem  faciebant  Manichaei , 
propter  earndem  rationem. 

Quidam  episcopi  et  sacerdotes  Africae,  tempore  perse- 
cutionis, a vino  in  sacrificiis  matutinis  abstinebant,  ne 
ex  odore  vini  agnoscerentur.  Non  praecise  contra  fidem 
errabant,  sed  institutioni  et  praecepto  Christi  adrersa- 
bantur,  ut  ostendit  S.  Cyp.  Epist.  63. 

Illi  omnes  dicti  sunt  Aquarii , ut  notat  S.  Aug.  Hae- 
resi 64. 

PROPOS  ITIO. 

Solum  vinum  ex  vite  est  materia  consecrationis  calicis» 

Prob.  1°  verbis  institutionis.  Christus  enim  in  coena  ait 
discipulis  : Non  bibam  de  hoc  genimine  vitis,  usque  in  diem 
illum,  etc.  Pronomen  hoc  indicat  materiam  in  calice  con- 
tentam ante  consecrationem  fuisse  jus  de  vite , id  est 
vinum.  2°  Decreto  ad  Armenos , in  quo  de  Eucharistia 
dicitur,  cujus  materia  est  panis  triticeus  et  vinum  de  vite. 
3®  Perpetua  traditione , ut  ex  testimoniis  Patrum  supra 
citatis  constat.  4®  Praxi  omnium  ecclesiarum  et  secta- 
rum. Ergo. 

Hinc  V jus  ex  pomis,  piris,  cerasis,  moris  , malograna- 
tis , etc.  expressum , aliusve  quilibet  liquor , non  ex  vite 
proveniens , ad  consecrationem  calicis  non  esset  materia 
valida. 

Hinc  2®  non  magis  valeret  jus  in  uvis  adhuc  conten- 
tum vel  in  pane  imbibi  tum,  quia  non  habet  formam  vini ; 
nec  omphacium,  gallice  verjus,  quia  nondum  est  viiium 
simpliciter  dictum;  nec  acetum,  quia  est  vinum  substan- 
tialiter corruptum ; nec  sapa,  seu  vinum  ad  mediam  aut 
tertiam  partem  coctum,  quia  non  est  amplius  simpliciter 
vinum;  nec  lora , id  est  aqua  expressis  acinis  superfusa , 
gallice  piquette. 

Hinc  3®  vinum  acescens  est  materia  valida , siquidem 
substantia  vini  existit , sed  illicita,  propter  honorem 
sacramento  debitum.  Si  post  consecrationem  sacerdos 
prudenter  dubitet  an  vinum  sit  omnino  acetum , vinum 
certo  validum  consecrandum  est  sub  conditione  : conse- 
crandum est , ne  sacrificium  maneat  incompletum ; sed 
conditionate , ne  si  prior  consecratio  calicis  fuerit  valida , 
aliud  incipiatur  sacrificium  quod  maneret  imperfectum. 
Ita  Ligorio  , 1.  6,  n°  206. 

Sacerdos  autem  vinum  acescens  aut  etiam  aliquantu- 
lum acre,  extra  necessitatem,  consecrans,  mortaliter 
peccat,  ut  expresse  dicit  rubrica  Romana  de  Defectibus, 
5 4 , n.  2.  Dico,  extra  necessitatem , quia  plurimi , apud 

Ligorio,  n*  207,  quaeritur  i , probabiliter  docent  quod, 
deficiente  alio  vino , adhibere  liceat  vinum  parum  aces- 
cens , prout  facere  solent  viri  probi  : imo  licitum  fore  , 
urgente  gravi  necessitate,  uti  vino  notabiliter  acescente, 
modo  constet  adhuc  esse  vinum ; non  vero  si  dubium 
foret , ut  de  pane  dubio  diximus. 

Hinc  4°  valida  est  consecratio  in  musto , quia  mustum 
substantialiter  est  vinum , et  ita  nuncupatur  : sed,  extra 
casum  necessitatis  modo  expositas  , graviter  illicita  esset ; 
tum  propter  dispositionem  rubricae  superius  citatae,  tum 
propter  naturalem  indecentiam  et  erga  sacramentum 
irreverentiam.  Quidam  existimant  devotionem  populi 
esse  causam  sufficientem  ut  primitiae  uvarum  expriman- 
tur in  calice,  v.  g.  die  Transfigurationis,  juxta  rubricam 
missalis  nostri;  sed  curandum  ut  in  parva  quantitate 
exprimatur  jus. 

Hinc  5®  vinum  aliis  liquoribus  vel  aromatibus  in  mo- 
(lica  quantitate  immixtum,  est  materia  valida,  sed  illi- 
cita , propter  rationes  in  numero  praecedenti  expositas. 
Si  commixtio  in  notabili  sit  quantitate , materia  erit  du- 
bia, ac  proinde  nunquam  adhibenda. 

Hinc  6^  plures  dubitant  an  vinum  congelatum  valide 
consecrari  possit;  quia  1°  non  est  potabile;  2°  quia  aqua 
congelata  ad  Baptismum  non  valeret.  Alii  vero  commu- 
nius docent  illud  valide  consecrari  posse ; quia  1°  substan- 
tiam vini  retinet;  2°  vinum  nihilominus  appellatur;  3° si 
species  vini  post  consecrationem  congeletur,  sanguis 
Christi  sub  illa  remanet;  siquidem  ex  rubrica,  de  Defect. 
§ 10,  n.  11  habetur  : « Si  in  hieme  sanguis  congeletur  in 
» calice,  involvatur  calix  pannis  calefactis , donec  lique- 
» fiat.  » Nec  valent  rationes  oppositae.  Non  1*,  quia  si  vi- 
num congelatum  non  sit  potabile , hoc  fit  per  accidens , 
quod  facile  tollitur ; panis  nimis  obduratus  non  est  comes- 
tibilis, et  tamen  est  materia  valida  : a pari  ^ etc. 

Non  2»,  quia  Baptismus  non  est  sacramentum  permanens 
sicut  Eucharistia,  et  conferri  non  potest , nisi  aqua  flua. 

Quidquid  sit,  certum  est  non  licere  vinum  congelatum 
consecrare,  propter  reverentiam  sacramento  debitam  : 

at  si  per  inadvei  tentiain  vel  aliter  hujusmodi  vinum  fue- 
rit consecratum,  valet  sacificiuiu , et  Ligorio  afhjinat 
aliud  vinum  non  esse  consecrandum  , quia  prima  senten- 
tia nulla  pollet  ratione  solida. 

Hinc  7°  valet  et  licita  est  consecratio  in  quolibet  vino 
naturali,  gallico,  liispano , italo,  albo,  rubro,  generoso, 
insipido , etc.  quia  unumquodque  simpliciter  est  vinum. 
Reverentia  erga  sanctissimum  sacramentum  postulat  ut, 
quantum  fieri  potest,  non  adhibeatur  vinum  odoratu  vel 
gustu  ingratum  ; ex  alia  parte , vino  extraneo  et  delecta- 
bili; V.  g.  quibusdam  vinis  hispanicis  , saepe  imprudenter 
uteretur,  quia  non  raro  hujusmodi  vina  vel  omnino  fue- 
runt fabricata , vel  alienis  substantiis  commixta. 

ARTICULUS  TERTIUS. 

DE  AQUA  IN  CALICE  CUM  VINO  MISCENDA. 

Olim  tenebant  Armeni  aquam  cum  vino  non  miscen- 
dam esse  , et  hujus  erroris  accusati  sunt  in  concilio  Trul- 
lano,  anno  692,  et  in  illo  perseverasse  videntur,  siquidem 
Eugenius  IV  , in  Decreto  ad  Armenos  , Labbe^  t.  13  , sic 
habet : « Decernimus  ut  etiam  ipsi  Armeni  cum  universo 
» orbe  Christiano  se  conforment , eorumque  secerdotes 
»»  in  calicis  oblatione  paululum  aquae , prout  dictum  est, 
» admisceant  vino.  • 


PROPOSITIO. 

Aqua  commiscenda  est  vino  in  Eucharistia» 

Propositio  ista  1°  est  de  fide,  utpote  definita  in  concil. 
Trid.  sess.  22,  can.  9 : « Si  quis  dixerit...  aquam  non 
» miscendam  esse  vino  in  calice  offerendo , eo  quod  sit 
»>  contra  Christi  institutionem : anathema  sit.  » 2°  Probatur 
ex  perpetua  traditione  : eam  expresse  docet  S.  Just. 
Apol.  1 : « Diaconi  panem,  vinum  et  aquam,  in  quibus 
» gratiae  actae  sunt,  unicuique  praesentium  distribuunt 
» et  ad  absentes  perferunt.  » S.  Cyp.  in  Epist.  63  jam  ci® 

lata,  ubi  citans  hacc  Sapientise  verba  i Venlle.,,  et  bibite 
vinum  quod  miscui  vobis,  ait:  « Vinum  mixtum  decla- 
» rat  (Spiritus  sanctus) , id  est , calicem  Domini  aqua  et 

vino  mixtum.  »3°  Testimonio  omnium  liturgiarum  La. 
tinarum , Graecarum  aliarumque  Orientalium.  Ergo,  etc. 

Nunc  quasdam  notanda  et  explicanda  sunt^ 

1°  Haec  commixtio  aquae  est  quidem  de  praecepto  ec- 
clesiastico , et  probabilius  etiam  de  praecepto  divino  sub 
mortali ; generaliter  enim  creditur  Christum  aquam  cum 
vino  commiscuisse  atque  voluisse  ut  discipuli  sui  eorum- 
que  successores  idem  facerent , in  memoriam  suiipsius 
actionis,  ad  repraesentandam  aquam  ex  latere  suo  cum 
sanguine  fluentem  et  ad  significandum  populum  ipsi  ad- 
unari, ut  ait  S.  Cyp.  in  Epistola  modo  citata,  et  post  eum 
concil.  Florent,  in  Decreto  ad  Armenos,  loco  superius  in- 
dicato. Sed  non  est  de  necessitate  sacramenti  : id  omnes 
fatentur,  quidquid  in  contrarium  de  catholicis  dicant 
Protestantes. 

2®  Commiscenda  est  aqua  naturalis  in  modica  quan- 
titate, juxta  verba  Eugenii  YS , paululum  aquee , scilicet, 
una  vel  altera  gutta,  modo  tamen  sit  sensibilis  : tertiam 
partem  non  excedat,  alioquin  consecrationem  redderet 
nullam  vel  saltem  dubiam.  Ita  communiter  theologi. 

Qui  misceret  aquam  rosaceam  vel  aliam  artificialem  , 
etiam  in  casu  necessitatis,  mortaliter  peccaret,  quia  in 
re  gravi  contra  consuetudinem  et  praeceptum  Ecclesiae 
aceret. 

Nonnulli  dicunt  infundere  aquam  calidam  esse  pecca- 
tum mortale  j alii  vero  hoc  nimis  durum  aestimant.  Li- 
gorio  videtur  approbare  ut  in  regionibus  frigidissimis 
a qua  calida  adhibeatur,  si  ita  sinat  consuetudo,  ne  vi- 
num  congelescat. 

Graeci  solent,  sicut  et  nos,  aquam  frigidam  vino  ante 
oblationem  immiscere,  ut  ex  antiquissimis  eorum litur- 
giis , videlicet  S.  Jacobi , S.  Basilii,  S.  Joannis  Chrys. 
constat;  sed  insuper  quasdam  aquae  ferventis  guttulas  in 
calicem  ante  communionem  infundunt,  ad  significandum 
sancti  Spiritus  fervorem  et  conditionem  aquae  ex  latere 

Christi  adhuccalido  fluentis.  Vide  P.  Goar^  et  P.  Le  Brun^ 
3°  Quoniam  in  pluribus  locis  mos  invaluerat  ut  nimia 
quantitas  aquae  in  calicem  infunderetur , concil.  Tibu- 
riense,  anno  895  celebratum,  statuit,  can.  19,  duas  sali- 
tem in  calice  debere  esse  vini  partes^  tertiam  aquas  : Labbe* 
Non  exigit  ut  tertia  pars  aquae  infundatur,  sed  prohibet 
ne  excedatur. 

Si  plus  aquae  quam  vini  fuerit  in  calice,  putat  Drouin 
valituram  tamen  consecrationem,  quia  natura  vini  re- 
manet et  praesumitur  Christum  non  paucissimam  mis- 
cuisse aquam  : caeteri  vero  negant , et  merito  j materia 
enim  calicis  est  vinum  simpliciter  : porro  commixtio  vi- 
ni et  aquae,  in  pari  quantitate,  simpliciter  dici  non  potest 
vinum,  sed  vinum  cum  aqua  vel  aqua  cum  vino.  Neque 
valent  rationes  allegatae.  Non  P,  alioquin  modica  vini 
quantitas  cum  aqua  immixta  valide  etiam  consecrari  pos- 
set, siquidem  naturam  suam  physice  retinet.  Non  2^ ; 
nam,  ex  traditione  et  agendi  ratione  Ecclesiae,  praesumi- 
tur Christum  non  multam  adhibuisse  aquam  ad  conse- 
crandum calicem;  quia  non  propter  temperantiam  sic 
in  illa  circumstantia  agebat , sed  ad  repraesentandam 
aquam  ex  latere  suo  cum  sanguine  fluentem  et  ad  signi- 
ficandum populum  sibi  adunari. 

In  eo  casu  igitur  iterum  consecrandum  esset,  saltem 
sub  conditione,  ut  supra  diximus, 

4®  Commixtio  aquae  cum  vino  non  facienda  est  in  do- 
lio, neque  in  urceolo,  non  domi,  nec  in  sacristia,  sed  in 
calice,  ante  oblationem  ; a celebrante  in  missa  privata,  a 
subdiacono  in  missa  solemni. 

6®  Si  celebrans  ante  consecrationem  adverteret  se  com- 
mixtionem omisisse,  aquam  benedicere  et  infundere 
deberet;  si  post  consecrationem,  nihil  faciendum  esset. 

6®  De  fide  non  est  aquam  converti  in  sanguinem 
Christi  : Innocentius  III,  Decretal.  1.  3,  tit.  41,  cap.  6, 
dicit  probabiliorem  esse  opinionem  quae  asserit  aquam 
cum  vino  in  sanguinem  transmutari.  Haec  sententia  facta 
est  communis  inter  theologos , qui  tamen  circa  modum 
hujus  conversionis  sibi  non  consentiunt : quidam  dicunt 

aquam  converti  in  aquarii  quae  ex  latere  Christi  cum  san* 
guiiie  fluxit ; sed  haec  opinio  generaliter  rejicitur  ut  irra- 
tionabilis, quia  tunc  aqua  seorsim  a vino  consecraretur, 
sicut  vinum  a pane.  Alii  communissime  tenent  aquam 
immediate  converti  in  vinum  et  mediate  in  sanguinem 
Christi.  Ratio  eorum  est , quia  sola  materia  consecrabilis 
convertitur  in  sanguinem  Christi  : atqui  solum  vinum 
de  vile  est  materia  calicis  : ergo.  Haec  ratio  supponit 
quod  probandum  foret,  scilicet,  aquam  cum  vino 
mixtam  non  esse  consecrabilem.  Plures  sancti  Patres 
contrarium  sensisse  videntur;  v.  g.  S.  Hieronymus  et  S. 
Ambros.  a Ligorio  citati,  1.  6,  Innocentius  III  modo  re- 
latus. Unde  Layman  , Card.  de  Lugo  , Tournely  , Collet 
et  plures  alii  docent  vinum  et  aquam  in  sanguinem 
Ch listi  simul  et  immediate  converti. 

Caeterum,  cum  illa  controversia  nullius  sit  momenti , 
eam  definire  non  intendimus. 

ARTICULUS  QUARTUS. 

DE  MODO  QUO  MATERIA  DEBEAT  ESSK  PRAESENS  ET  DETER- 
MINATA. 

Apud  omnes  constat  1°  materiam  Eucharistiae  sacer- 
doti celebranti  inoraliter  et  sensibiliter  praesentem  esse 
debere  ; idque  eruitur  1°  ex  verbis  Christi,  hoc  est,  hic  est, 
quae  rem  praesentem  indicant ; 2°  ex  perpetua  Ecclesiae 
praxi  quae  materiam  absentem  nunquam  consecravit, 
nec  consecrari  posse  dixit;  3® ex  natura  sacrificii  hostiam 
piaesentem  supponenlis. 

Hinc  1®  valide  consecratur  vinum  in  calice  velo , vase, 
vel  cantharo  cooperto,  hostiae  in  ciborio  inclusae,  sub  cu- 
mulo latentes  : si  vero  sub  corporali,  sub  mappa,  in 
missali  laterent,  non  ita  constaret  validam  fore  conse- 
crationem : plurimi  affirmant ; aliidubitant : ideo  pars 
tutior,  casu  adveniente,  eligenda  foret.  Item  valide  con- 
secrat caecus  vel  alius  sacerdos  in  tenebris  celebrans ; 
quia  non  requiritur  ut  materia  videatur  aut  tangatur; 
sufficit  ut  in  se  vel  in  continente  videri,  tangi,  vel  mons-» 

trari  possit.  Unde  auctores  non  probant  eorum  praxim 
qui  os  ita  proxime  admovent,  ut  halitum  in  calicem  vel 
in  panem  inspirent. 

Hinc  2°  invalide  certo  consecraretur  materia  in  taber- 
naculo inclusa,  post  altare  posita,  vel  longe  distans,  etsi 
videri  posset,  quia  reipsa  moraliter  praesens  non  esset, 
quamvis  stricte  determinari  non  possit  quanta  esse  opor- 
teat distantia  ut  consecratio  sit  nulla.  Card.  de  Lugo  et 
plures  cum  illo  docent  eam  ad  viginti  passus  certo  vali- 
turam; saltem  illicita  esset  ac  proinde  nunquam  sic  fa- 
cienda. Similiter  materia  tam  modica  ut  sensu  percipi 
non  possit,  invalide  consecraretur. 

Apud  omnes  constat  2°  ad  validitatem  consecrationis 
requiri  ut  materia  in  intentione  consecrantis  sit  determi- 
nata; hoc  enim  1®  postulant  pronomina  demonstrativa 
hoc  et  hic;  2®  actiones  circa  objecta  indeterminata  exer- 
ceri non  possunt,  sed  tantum  circa  singularia  et  certa. 

Hinc  1®  invalide  consecraret  qui  dimidiam  vel  tertiam 
partem  hostiarum,  juxta  se  positarum,  consecrare  vellet, 
eas  in  intentione  aliter  non  determinando. 

Hinc  2®  invalide  consecrarentur  hostiae,  inscio  sacer- 
dote, etiam  in  corporali  positae,  a cumulo  sejunctae; 
quia  sacerdos  eas  penitus  ignorans,  veram  non  habuit 
intentionem  illas  consecrandi.  Similiter  non  consecran- 
tur guttae  calici  exterius  adhaerentes,  nec  probabilius 
quae  interius  adhaerent,  quia  non  sunt  per  modum  con- 
tinui, nec  ideo  includuntur  in  intentione  celebrantis 
qui,  dicens,  hic  esty  etc.  vinum  in  calice  coadunatum, 
non  vero  guttas  ab  illo  separatas  consecrare  naturaliter 
intendit.  Hic  tamen  sibi  non  consentiunt  theologi  : id- 
circo hujusmodi  guttae,  nisi  formaliter  consecrans  eas  ab 
intentione  sua  exclusisset,  habendae  forent  ut  dubie  con- 
secratae, et  saltem  cum  prima  ablutione  sumendae.  Se- 
dulo igitur,  non  tamen  scrupulose,  abstergendae  sunt, 
ante  oblationem,  particulae  vini  et  aquae  calici  interius 
adhaerentes,  et  melius  videtur  formalem  habere  inten- 
tionem eas  quae  forte  remanerent,  non  consecrandi. 
Idem  dicendum  est  de  micis  in  patena  vel  corporali  se- 

paratis  : non  autem  de  iis  quae  adhaerent  hostiis  conse^* 
crandis  vel  in  ciborio  sunt;  simul  cum  hostiis  consecrari 
debent.  Vide  Ligorio,  1.  6,  n.  215. 

'^inc  3®  sacerdos  qui  positivam  habuit  intentionem 
materiam  praesentem  consecrandi,  etsi  plures  sint  hos^ 
tiae  a se  vel  ab  alio  positae  quam  putat,  omnes  valide  con- 
secrat, quia  omnes  in  intentione  ejus  realiter  includun- 
tur. item  si,  ante  consecrationem,  de  hostiis  consecrandis 
monitus  fuerit  et  consenserit,  valide  consecrat,  licet  actu 
de  illis  non  cogitet,  quia  habuit  intentionem  virtualem 
ad  validitatem  sacramenti  sufficientem. 

Similiter,  quamvis  ciborium  in  corporali  positum  dis- 
cooperire, ut  fert  rubrica,  oblitus  fuerit,  sive  pro  obla- 
tione, sive  pro  consecratione,  valet  nihilominus  conse- 
cratio, modo  de  illa  facienda  prius  cogitaverit.  Est  sen-^ 
tentia  communis.  Non  valeret  vero  probabilissime  si  ex 
oblivione  ciborium  extra  corporale  relictum  fuisset; 
quia,  cum  ibi  consecrari  non  possit  absque  peccato,  sa- 
cerdos non  censetur  habuisse  intentionem  illud  sic  con- 
secrandi. Quoniam  tamen  nonnulli  arbitrantur  hostias 
in  eo  casu  esse  consecratas,  sumi  debent  post  primam 
ablutionem.  Ita  Ligorio,  1.  6,  n,  217. 

Hinc  4®  si  parvae  hostiae  pro  communicandis  fidelibus 
offerantur  sacerdoti  consecrandae,  oblatione  jam  facta, 
sed  ante  praefationem,  licite  eas  consecrat,  oblationem 
mentaliter  supplendo.  Sic  Gavantus  et  communiter  theo- 
logi quibus  consentit  Bened.  XIV,  de  Missae  sacrificio, 
1.  3,  cap.  18,  n.  5,  si  alias  plures  sine  communione  ma- 
nerent; si  vero  unus  tantum  mansurus  esset,  potius  ei 
danda  foret  pars  magnae  hostiae,  v.  g.  ne  diu  exspectaret. 
Sic  multi  apud  Ligorio,  ibid. 

Hinc  5®  illicite  consecrat,  1®  qui  nimiam  panis  aut  vini 
quantitatem  adhibet,  propter  periculum  ne  aliquid  de- 
pereat aut  corrumpatur ; 2®  qui  vas  in  quo  positae  sunt 
hostiae  consecrandae  non  aperit ; 3°  qui  hostias  extra  cor- 
porale positas  consecrare  sibi  proponit;  4®  qui  guttas  ca- 
lici exterius  adhaerentes  vult  consecrare  : adesset  enim 
profanationis  periculum. 

ARTICULUS  QUIINTUS. 

DE  UNIONE  UTRIUSQUE  SPECIEI  IN  CONSECRATIONE. 

Certum  est  unam  speciem  sine  altera  , saltem  seclusa 
intentione  alteram  non  consecrandi  , valide  consecrari 
posse  : nam,  prolatis  verbis , hoc  est  corpus  meum,  statim 
corpus  Christi  sub  specie  panis  existit;  et  similiter  san-» 
guis  sub  specie  vini , dictis  verbis  , hic  est  sanguis  meus. 
Ergo.  Quid  si  celebrans  positivam  haberet  intentionem 
alteram  speciem  non  consecrandi  ? dicemus  infra. 

PROPOSITIO. 

Jure  divino  prohibetur  ne  una  species  sine  altera 
consecretur. 

Proh.  1®  Scriptura  sacra.  Christus  enim , postquam 
panem  et  vinum  in  corpus  et  sanguinem  suum  consecra- 
vit, dixit  discipulis  et  cunctis  sacerdotibus  eorum  suc- 
cessoribus : Hoc  facite  in  meam  commemorationem  : ergo 
praecepit  ut  similiter  panem  et  vinum  consecrarent. 

2®  Concilio  Trid.  sess.  22,  cap.  1 , ubi  dicitur  Christum 
qui  corpus  suum  et  sanguinem  sub  speciebus  panis  et 
vini  Deo  Patri  obtulit , Apostolis  praecepisse  ut  idem  fa- 
cerent , et  canone  2 ejusdem  sess.  ait : « Si  quis  dixerit 
» illis  verbis,  hoc  facite  ^ ctc.  Christum  non  instituisse 
» Apostolos  sacerdotes  , aut  non  ordinasse  ut  ipsi  aliitjue 

sacerdotes  offerrent  corpus  et  sanguinem  suum  : ana- 
» thema  sit,  » Ergo,  juxta  mentem  concilii,  unam  speciem 
ab  altera  separare  non  licet. 

3°  Ratione.  Eucharistia  per  modum  convivii  spiritualis 
instituta  est  : at  in  omni  convivio  bene  ordinato  debet 
esse  cibus  et  potus  ; ergo.  Neque  dicatur  totum  sacra- 
mentum sub  una  specie  sumi  : nam  essentia  sacramenti, 
prout  Christus  illud  instituit  et  fieri  priecepit,  non  in 
sumptione  consistit , sed  in  consecratione.  Ergo. 

Quidam  arbitrati  sunt  praeceptum  istud  esse  tantum 

ecclesiasticum , et  summum  Pontificem  ab  illo  dispensare 
posse  : sed  alii  communissime  docent  illud  esse  divinum, 
propter  rationes  modo  expositas,  ac  consequenter  Ponti- 
ficem maximum  ab  illo  dispensare  non  posse , nequidem 
ut  viaticum  moribundo  ministraretur. 

Petitur  an  valida  esset  consecratio  si  sacerdos  positivam 
haberet  intentionem  alteram  speciem  non  consecrandi  ? 
Negat  Card.  de  Lugo,  et  ratio  ejus  est,  quia  essentia  sa- 
crificii in  consecratione  utriusque  speciei  consistit  et  di- 
vidi non  potest.  Alii  vero  communiter  affirmant , quia 
forma  unicuique  speciei  applicata,  facit  totum  morale  : 
ergo  effectus  producitur. 

Quidquid  sit , certum  est  gravissime  peccaturum  sa- 
cerdotem qui  unam  speciem  sine  altera  consecrare  inten** 
deret;  « Quia  divisio  unius  ejusdem  mysterii  sine  grandi 
» sacrilegio  non  potest  provenire  ; » Decreti  Gratiani 
3®  parte  , dist.  2,  can.  12. 

Hinc  1°  sacerdos  unam  speciem  sine  altera  consecrare 
non  posset,  etiam  ad  vitandam  mortem  ab  alio  ob  hunc 
finem  minatam,  quia  contra  praeceptum  divinum  directe 
ageret. 

Hinc  2®  si  advertat  se  aquam  vel  alium  liquorem  a 
vino  diversum  consecrasse,  vinum  aqua  immixtum  et 
oblatum  consecret,  ut  fert  rubrica,  ne  sacramentum  ma- 
neat imperfectum. 

Hinc  3®  si , hostia  consecrata , celebrans  subito  mo- 
riatur, vel  loquelam  perdat , vel  in  amentiam  incidat , 
alius,  si  fieri  potest,  accersatur  sacerdos,  etiam  non  je- 
junus, qui  sacrificium  perficiat;  et  si  sacerdos  deficiens 
communicare  possit , fragmentum  hostiae  ab  illo  conse- 
cratae ei  tribuatur,  ut  perfectius  sit  sacrificium.  Ita  Ligo- 
rio , 1.  6,  n.  197,  et  plures  apud  ipsum. 

Attamen  obligatio  alteram  speciem  consecrandi  cessat ; 
1°  si  sacerdos  non  advertat  se  alium  liquorem  pro  vino 
consecrasse  , nisi  postquam  altare  deseruit ; 2®  si  vinum 
non  habeat;  3“  si  illo,  absque  gravi  scandalo  , aut  vitae 
periculo,  aut  magno  simili  incommodo  lUi  non  possit; 
4®  si , post  hostiam  consecratam , subitum  mortis  pericu- 

luin  immineat,  ab  hostibus,  ab  incendio,  a fulmine,  etc. 
secluso  tamen  scandalo  et  fidei  contemptu ; 5®  si,  cele- 
brante deficiente,  alius  non  inveniatur  sacerdos  qui  sacri- 
ficium continuare  possit,  antequam  moralis  interruptio 
existat  : moralis  autem  interruptio  censetur  existere  si 
spatium  duarum  horarum  effluxerit,  inquit  Callet,  Pro 
diversis  his  exceptionibus  vide  rubricam,  de  Defectu  vini, 
n.  8,  et  Ligorio,  1.  6,  n.  197. 


CAPUT  TERTIUM. 

DE  FORMA  EUCHARISTIiE. 

Cum  in  Eucharistiae  sacramento  duplex  sit  materia, 
duplex  similiter  debet  esse  forma.  Sed  in  ea  de  tenui- 
nandaet  in  genuino  sensu  ejus  assignando  quidam  varie 
errarunt. 

Bucer  contendebat  nulla  verba  esse  proferenda;  Calvi- 
nus formam  apud  nos  usitatam  magicam  incantationem 
appellat,  vultque  verba  institutionis  per  modum  con- 
cionis, ad  excitandam  fidem,  pronuntiari,  Chemnitius 
cum  aliis  Lutheranis,  dicit  haec  verba  esse  simul  concio- 
natoria  etcon  ecratoria.  Hodierni  Protestantes,  quidquid 
supernaturale  est  rejicientes,  nullam  vim  tribuunt  verbis 
quibus  Eucharistia  consecrari  censetur. 

Graeci,  post  verba  consecrationis  apud  nos  usitata, 
quamdam  pronuntiant  orationem  qua  petunt  ut  panis 
fiat  corpus  et  vinum  sanguis  Domini : quidam  inter  theo- 
logos eorum  dicunt  hanc  orationem  ad  formam  essen- 
tialem pertinere,  ut  videre  est  apud  Arcudium,  1.  3, 
cap.  27  et  seq.  Ejusdem  sententiae  est  P.  Lebrun^  t.  5, 
et  contendit  invocationem  quae  apud  Latinos  verba  insti- 
tutionis praecedit  ac  in  omnibus  liturgiis  invenitur,  ad 
validitatem  consecrationis  necessariam  esse. 

Innocentius  III,  tractatu  de  Sacramentis,  l.  4,  de  sacro 

altaris  mysterio,  cap.  6,  docet  sane  dici  posse  Christum 
divina  virtute  confecisse  sacramentum,  et  postea  expres- 
sisse formam  sub  qua  posteri  consecrarent.  Alii  dicunt 
illuni  quasdam  pronuntiasse  verba  nobis  incognita;  alii 
denique  bis  dixisse,  Hoc  est  corpus  meum^  Htc  est  sanguis 
meusy  una  vice  ad  consecrandum,  et  altera  ad  porri- 
gendum corpus  et  sanguinem  suum. 

Certum  est  verba  consecrationis  non  esse  tantum  con- 
cionatoria: patet  tum  ex  modo  quo  Christus  Eucharistiam 
instituit  et  ex  sensu  Ecclesiae,  tum  ex  iis  quae  in  tractatu 
de  Sacramentis  in  genere  diximus. 

2°  Sepositis  variis  opinionibus  de  verbis  ad  essentiam 
sacramenti  requisitis,  apud  omnes  constat  valere  conse- 
crationem, dummodo  verba  institutionis  et  invocatio 
quae  ea  apud  nos  antecedit  et  apud  Graecos  sequitur,  de- 
bite pronuntientur.  Nulla  igitur  est  ratio  cur  ex  diversis 
theologorum  opinionibus  aliquod  suboriatur  dubium. 

3®  Sive  Christus  sola  benedictione,  nihil  dicens,  con- 
secraverit, sive  verba  nobis  incognita  pronuntiaverit, 
sive  verbis,  hoc  est  corpus  meum , hic  est  sanguis  meus, 
usus  fuerit,  ad  nos  parvi  refert : sufficit  ut  sciamus  quam 
adhibere  debeamus  formam. 

4®  Communiter  docetur  Christum  corpus  et  sangui- 
nem suum  effecisse,  dicendo,  hoc  est  corpus  meum,  hic 
est  sanguis  plurima  enim  citantur  Patrum  testi- 

monia quae  alium  non  patiuntur  sensum,  v.  g.  Tertull. 
contra  Mare.  1.  4,  cap.  40  : « Acceptum  panem...  cor- 
» pus  illum  suum  fecit.  Hoc  est  corpus  meum  dicendo.  » 
S.  Ambros.  vel  alius  auctor,  de  Sacramentis,  1.  4,  cap.  4, 
de  Eucharistia  loquens,  ait : « Consecratio  autem  cujus 
» verbis  est,  et  cujus  sermonibus  ? Domini  Jesu.  » Et  eo 
sensu  loquitur  concil.  Trid.  , sess.  13,  cap.  1.  Haec  tamen 
assertio  non  est  de  fide,  ut  omnes  fatentur. 

5°  Certum  est  preces  liturgicas  consecrationem  ante- 
cedentes vel  immediate  sequentes,  ut  apud  Graecos,  ad 
essentiam  sacramenti  non  pertinere,  sed  sola  haec  Chri- 
sti verba,  hoc  est  corpus  meum,  hic  est  sanguis  meus;  id- 
que  constat  1®  ex  numero  praecedenti  z si  enim  Christus 

Lis  solis  verbis  consecraverit,  alia  non  siiiit  adhibenda  ut 
essentialia,  nisi  in  Scriptura  vel  in  traditione  invenian- 
tur praescripta  : atqui  talia  verba  non  inveniuntur  prae- 
scripta : ergo.  2®  Vi  verborum  corpus  Christi  est  sub 
specie  panis  et  sanguis  sub  specie  vini  : duplex  ergo  de- 
bet esse  forma  sicut  duplex  materia : atqui  preces  litur- 
gicae  utrique  materiae  sunt  communes  : ergo.  3*  Apud 
Graecos  sicut  apud  Latinos  statim  post  verba , hoc  est 
corpus  meum,  hic  est  sanguis  meus,  sacramentum  ado- 
ratur ; ergo  creditur  Christum  esse  praesentem  ante  Spi- 
ritus sancti  invocationem.  Itaque  , si  petatur  quod  panis 
corpus  et  vinum  sanguis  Christi  fiant,  id  ita  intelligen- 
dumest,  scilicet,  e Ut  fiant  nobis  in  purgationem  animae, 

» in  remissionem  peccatorum,  et  non  fiant  in  judicium  et 
» condemnationem  nostram,  » Sic  papae  eos  interroganti 
responderunt  ipsi  Graeci  in  concilio  Florentino  : Labbe , 
t.  13.  Unde  Latini  consuetudinem  eorum  non  redargue- 
runt. Ergo. 

6®  Attamen,  quoniam  in  re  tanti  momenti  pars  tutior 
est  eligenda,  si  ob  aliquem  defectum  iteraretur  consecra- 
lio,  a verbis  qui  pridie  quam  pateretur  incipiendum  esset 
pro  pane,  et  a Simili  modo,  pro  vino,  ut  habet  expresse 
rubrica. 

7®  Ad  validitatem  consecrationis  requiritur  et  sufficit 
ut  sensus  verborum  non  mutetur  substantialiter,  juxta 
quod  diximus  in  tractatu  de  Sacramentis  in  genere.  Unde 
1®  nulla  est  consecratio,  si  dicatur  adverbialiter  : Hic  est 
corpus  meum,  hic  est  sanguis  meus ; vel  : Hoc  corpus  est 
meum,  hic  sanguis  est  meus;  vel  : Illud  est  corpus  meum, 
ille  est  sanguis  meus  ; vel ; Hoc  est  substantia  mea,  hoc  est 
corpus  Christi;  vel : Hoc  Jit,  hoc  sit  corpus  meum,  etc.  quia 
in  his  omnibus  casibus  sensus  non  est  idem.  2®  Si,  e con- 
tra, dicatur  : Hic  cibus,  hic  potus,  hcecres  est  corpus  meum-, 
est  sanguis  meus;  hic  calix  est  novum  testamentum  in  san^ 
guine  meo;  hic  est  sanguis  meus  infiniti  valoris,  etc.  valeret, 
sed  graviter  illicita  esset  consecratio.  3®  Plures  et  quidem 
graves  theologi  arbitrantur,  pro  consecratione  sanguinis, 
praeter  verba,  hic  est  calix  sanguinis  mei,  sequentia,  novi 

€t  ceterni  Testamenti  y mysterium  fidei  y qui  pro  vohis  et  pro 
multis  effundetur  in  remissionem\  peccatorum y essentialia 
esse ; quia  sola  virtutem  sacramenti  exprimunt  et  plera- 
que ab  ipso  Christo  prolata  sunt : quamvis  sententia  op- 
posita communior  et  fprobabilior  videatur,  certum  est 
consecrationem  sine  his  verbis  factam  habendam  esse  ut 
dubiam  et  sub  conditione  iterandam.  Ita  Ligorio,  1.  6, 
223. 

Ponuntiatio  vitiata  aut  imperfecta  judicanda  est  ex 
iis  quse  diximus  in  tractatu  de  Sacramentis. 

8°  Curare  debet  celebrans  ne  aliquid  omittat  vel  im- 
perfecte pronuntiet,  et  tamen  ab  omni  repetitione  sedulo 
abstinere ; quia  talis  sanctissimorum  verborum  prolatio 
vera  est  erga  Christum  irreverentia  : stet  rubricae  sic  se 
habenti,  titulo  5,  n.  2 : «Si  celebrans  non  recordetur  se 
» dixisse  ea  quae  in  consecratione  communiter  dicuntur, 
» non  debet  propterea  turbari.  Si  tamen  certo  ei  constet 
» se  omisisse  aliquid  eorum  quae  sunt  de  necessitate  sa- 
» cramenti,  resumat  formam.  Si  vero  valde  probabiliter 
» dubitat  se  aliquid  essentiale  omisisse,  iteret  formam 
D saltem  sub  tacita  conditione.  *» 


CAPUT  QUARTUM. 


DX  EUCHARISTIJE  MIlfISTRO. 

Duplex  distinguitur  minister  Eucharistiae,  unus  con^ 
fectionis  et  alter  distributionis. 


ARTICULUS  PRIMUS. 


RE  MIWISTRO  CONFECTIONIS  SACRAMENTI  EUCHARISTIiE. 

Quidam  veteres  haeretici  de  quibus  S.  Irenaeus,  contra 
Haeres,  cap.  13,  n.  2,  S.  Aug.  Haeresi  27,  munia  sacerdc- 

talia  laicis  et  ipsis  etiam  mulieribus  tribuebant.  Valden- 
ses,  efficaciam  sacramentorum  ex  sanctitate  ministri  re- 
petentes , dicebant  sacerdotem  , peccati  mortalis  reum  , 
valide  consecrare  non  posse , bene  vero  id  posse  laicuin 
probum.  Lutlierus  variis  in  locis  asserit  quoslibet  Chris- 
tianos, vi  Baptismatis,  potestatem  consecrandi  habere  ; 
eam  tamen , ad  vitandam  confusionem , exercere  non 
posse , nisi  vel  legitime  fuerint  vocati,  vel  urgens  neces- 
sitas ad  id  eos  compellat , v.  g.  ut  ait  Grotius , si  desit 
pastor  et  urgeat  sacramenti  necessitas. 

PROPOSITIO, 

Soli  sacerdotes  Eucharistiam  valide  consecrare 
possunU 

Proh.  Scriptura  sacra , traditione , concilio  Trid.  et  ra- 
tione. 

1®  Scriptura  sacra.  Christus  enim  sacramentum  Eu- 
charistiae instituens , solis  Apostolis  hic  recumbentibus , 
ac  proinde  solis  sacerdotibus  eorum  successoribus  dixit : 
Hoc  facite  in  meam  commemorationem : ergo  soli  sacerdo- 
tes hanc  habent  potestatem.  Ergo  1°. 

2®  Traditione.  S.  Epiph.  Haeresi  79,  ait : « Neque  diaco* 
» nis  ecclesiastica  regula  concreditum  est  peragere  sacri- 
» ficii  mysteria,  sed  ministrare  tantum  dum  perficiuntur. » 
S.  Hieron.  Dialogo  adversus  Lucif.  2 part.  de  Hilario  dia- 
cono et  Luciferiano  dicit : « Neque  Eucharistiam  conficere 
» potest,  episcopos  et  presbyteros  non  habens  : » Concil. 
Nicsn.  I , can.  18  , Labhe , prohibet  ne  diaconi  commu- 
nionem presbyteris  distribuant,  eo  quod  « Nec  canon,  nec 
« consuetudo  tradidit , ut  qui  offerendi  potestatem  non 
t habent,  iis  qui  offerunt  dent  corpus  Christi.  » Ergo. 

3®  Concilio  Trid.  sess.  22,  can.  2 : « Si  quis  dixerit 
» illis  verbis , Aoe  e tc.  Christum  non  instituisse 

» Apostolos  sacerdotes , aut  non  ordinasse  ut  ipsi  aliique 
« sacerdotes  offerrent  corpus  et  sanguinem  suum  : ana- 
» thema  sit.  » Propositionem  nostram  strictis  verbis  non 
definit , sed  eam  evidenter  supponit.  Ergo  3®. 

4°  Ratione,  Si  lalci  radicalem  habuissent  potestatem 
consecrandi , nonne  Ecclesia  permisisset  saltem  anacho*- 
retas,  vitam  angelicam  in  deseitis  agentes , vel  confesso- 
res fidei  in  carceribus  detentos , ea  uti  potestate,  ne  sa- 
cramento adeo  sibi  necessario  privarentur  ? atqui  tamen 
id  nunquam  permisit : in  primis  Ecclesiae  saeculis  hi  san- 
cti viri  et  etiam  simplices  fideles  divinam  Eucharistiam 
asportare  et  sibi  administrare  poterant , consecrare  veio 
nunquam.  Ergo. 

Si  autem  fideles  dicantur  a B.  Petro , I epist.  ii , 9 , 
regale  sacerdotium  , et  in  Apocal.  i , 6 , regnum  et  sacerdo^ 
tes  Deo , id  intelligendum  est  lato  sensu,  quatenus  sacrifi- 
cium laudis,  orationum  et  bonorum  operum  Deo  offerunt : 
sacerdotium  sanctum,  inquit  ibidem  S.  Petrus,  ibid.  v.  5, 
offerre  spirituales  hostias. 

Quidam  objiciuntur  canones  concilii  Arela tensis  , anni 
314  , Ancyrani , ejusdem  anni , etc.  ex  quibus  inferre  vo- 
lunt adversarii  diaconos  sacram  Eucharistiam  confecisse. 
Verum  1°  non  de  consecratione  divinae  Eucharistiae  intel- 
ligendi  sunt,  sed  de  illius  administratione  aut  de  partici- 
patione ad  illius  consecrationem , quatenus  diaconi  epi- 
scopis et  presbyteris  celebrantibus  assistebant ; 2*^  ad 
summum  probarent  aliquos  diaconos  potestatem  conse- 
crandi ex  ignorantia  vel  ex  malitia  usurpasse,  sed  nihil 


inde  sequeretur. 

Quceritur  an  plures  ministri  eamdein  hostiam  et  idem 
vinum  simul  consecrare  possint  ? 

R.  affirmative f modo  oblata  sint  omnibus  moraliter  5 
praesentia,  et  omnes  verba  consecrationis  eodem  instanti  i 
pronuntient;  prolatis  quippe  veAis  formae,  species  certo 
sunt  consecratae : at  consecratio  uni  potius  quam  aliis  tri- 
bui nou  potest : ergo  omnibus  attribuenda  est. 

Disputatur  an  novi  presbyteri  cum  episcopo  in  ordina- 
tione celebrantes  reipsa  consecrent : quidam  negant ; quia 
1°  materia  non  sufficienter  est  praesens ; 2®  formam  non 
nisi  post  episcopum  pronuntiant ; 3®  sub  specie  vini  non 
communicant.  Alii  vero  probibilius  affirmant,  nituntur- 
que  1°  textu  Pontificalis  episcopum  moneatis  «Ut  bene 

» advertat  quod  secretas  morose  dicat  et  aliquantulum 
» alte,  ita  ut  ordinati  sacerdotes  possint  secum  omnia 
» dicere , et  praesertim  verba  consecrationis,  quae  dici  de- 
» bent  eodem  momento  per  ordinatos  quo  dicuntur  per 
» pontificem.  *»  2^  Rubrica  qua  in  eodem  Pontificali  sta- 
tuitur absolutionem  ante  communionem  novis  presby- 
teris non  dandam  esse,  quia  concelebrant  pontifici,  3°  In 
consecratione  episcopi,  apud  Latinos , consecrandus  et 
consecrator  simul  consecrant  eamdem  hostiam  et  idem 
vinum.  4®  Juxta  ritum  ecclesiae  Cenomanensis , feria  V 
in  ccena  Domini,  ad  consecrationem  sanctorum  oleo- 
rum, duo  parochi  simul  cum  episcopo  celebrant  et  con- 
secrant. 5°  Apud  Graecos  , in  locis  in  quibus  unicum  est 
templum , presbyteri  episcopum  circumstantes  cum  illo 
consecrant.  Ergo.  Ad  rationes  sententice  oppositee  respon^ 
dent,,  1°  materiam  esse  moral  i ter  praesentem  et  hanc  prae- 
sentiam sufficere;  2°  verba  formae  eodem  momento,  ex 
Pontificali , pronuntianda  esse  a novis  presbyteris  et  ab 
episcopo,  et  insuper  episcopum  non  habere  intentionem 
consecrandi  independenter  a novis  presbyteris,  ac  proinde 
sensum  verborum  ab  ipso  prolatorum  manere  suspen- 
sum donec  accedant  verba  aliorum  concelebrantium ; 
3®  novos  presbyteros  sub  unica  specie  communicare;  quia 
non  sunt  principales  celebrantes,  et  ad  perfectionem  sa- 
crificii sufficere  ut  principalis  celebrans  utramque  sumat 
speciem.  Ergo,  etc. 

ARTICULUS  SECUNDUS. 

de  ministro  distributionis  EUCHARISTIiE. 

Duplex  est  distributionis  EucliaristiaB  minister , unus 
ordinarius  et  alter  extraordinarius.  Id  intelligendum  est 
de  ministra tione  licita  : nam,  cum  sacramentum  istud 
per  se  subsistat,  ab  omni  persona  valide  administraii 
posset. 


III. 

PROPOSITIO  PRIMA. 

So//  episcopi  et  presbyteri  sunt  ministri  ordinarii 
distribution is  Eucharistice , 

Prob.  1®  Scriptura  sacra.  Soli  episcopi  et  presbyteri 
sunt  ministri  confectionis  Eucharistiae,  ex  his  verbis ^ 
Uoc  facite  in  meam  commemorationem  : at  qui  sacramen- 
tum istud  conficiunt,  eo  ipso  illud  administrare  possunt. 
2°  Concilio  Trid.  sess.  13,  cap.  8,  ubi  legitur:  « Semper 
» in  Ecclesia  Dei  mos  fuit  ut  laici  a sacerdotibus  coin- 
% munionem  acciperent , sacerdotes  autem  celebrantes 
» seipsos  communicarent.  » 3®  Auctoritate  S.  Tbomae , 
3 part.  q.  82,  art.  3,  et  omnium  theologorum. 

Attamen  aliqua  requiritur  jurisdictio  in  sacerdote  ut 
Eucharistiam  licite  administret.  Nam  1®  conditio  est  sa- 
cramentorum ut  nonnisi  ab  habentibus  jurisdictionem 
licite  administrentur.  2®  Pastorum  est  oves  suas  pascere  s 
at  inter  actus  pascendi  gregem  computanda  est  Eucha- 
ristiae administratio.  3®  « Religiosi  qui  clericis  aut  laicis  sa- 
» craraentum  Extremae -Unctionis  vel  Eucharistiae  minis- 
» trare. ...  praesumpserint,  excommunicationis  incurrant 
» sententiam  ipso  facto,  per  Sedem  apostolicam  duntaxat 
» absolvendi;  » Clement.  1.  5,tit.  12,  cap.  1 . Quare  autem 
haec  censura,  si  nulla  requireretur  jurisdictio?  Ergo  qui 
absque  ulla  jurisdictione  Eucharistiam  administraret, 
mortaliter  peccaret,  et  inferior  sacerdote  id  faciens,  irre- 
gularitatem incurreret.  Vide  Ligorio,  1.  6,  n.  234. 

Sufficientem  autem  habet  jurisdictionem  1®  qui  ad  ce- 
lebrandum in  aliqua  admittitur  ecclesia,  nisi  rector  ec- 
clesiae positive  contradicat;  2®  qui  missam  celebrat  in 
oratorio  privato,  ubi,  ex  concessione  episcopi,  Eucharistia 
asservatur  et  fidelibus  petentibus  distribui  solet;  seclusa 
vero  speciali  concessione , consecrare  non  posset  in  sa- 
cello privato,  ut  communionem  petenti  ministraret;  li- 
centia quippe  celebrandi  missam  in  hujusmodi  oratoriis 
non  importat  facultatem  Eucharistiam  asservandi , nec 
sacramentum  aliquod  ibi  administrandi;  3®  regulares, 

privilegiis  Julii  II,  Pauli  III  et  Pauli  IV,  bulla  Clemen- 
tina  modo  citata  posterioribus,  facultatem  obtinuerunt 
ut  « Omni  tempore,  praeterquam  in  die  Resurrectionis 
I»  dominicae,  sacramentum  Eucharistiae....  quibusvis  per- 
• sonis  licite  ministrare  possint.  » 

. Notandum,  ab  hujusmodi  privilegiis  semper  excipi 
1°  viaticum  quod,  absque  licentia  parochi  vel  episcopi 
aut  vicarii  generalis,  administrari  non  potest : attamen 
in  casu  summae  necessitatis  haec  licentia  praesumi  potest; 
2°  primam  et  secundam  communionem  puerorum  qui 
sub  hoc  respectu  proprio  parocho  specialiter  subjiciun- 
tur. 

PROPOSITIO  SECUNDA. 

Diaconi  sunt  jure  divino  ministri  extraordinarii 
distributionis  Eucharistice^ 

Proh,  ex  traditione,  S.  Just.  Apol.  I,  n.  65,  de  Eu- 
charistia agens,  dicit  : « Qui  apud  nos  dicuntur  dia- 
» coni,  panem,  et  vinum  et  aquam  in  quibus  gratiae  actae 
» sunt,  unicuique  praesentium  participanda  distribuunt, 

*»  et  ad  absentes  perferunt.  » Concil.  Nicaen.  I,  can.  14  : 
« Quod  si  non  fuerit  in  praesenti  vel  episcopus  vel  pres- 
» byter,  tunc  ipsi  (diaconi)  proferant  et  edant.  » Concil. 
Aquisgran.  anno  816  celebratum,  cap.  7 ; Labhe,  7 : 
« Sicut  in  sacerdote  consecratio , ita  in  ministro  dispen- 
» satio  est : ille  oblata  sanctificat,  his  sanctificata  dispen- 
» sat.  » Multa  alia  citari  possunt  testimonia.  Ergo. 

Dixi,  eos  esse  ministros  extraordinarios  ; qui  enim  mi- 
nistrare non  debent  nisi  defectu  episcopi  et  presbyteri  et 
ex  commissione,  sunt  ministri  extraordinarii  : atqui  tales 
erant  diaconi  respectu  sacramenti  Eucharistise , ut  patet 
ex  concilio  Nicaeno  modo  citato,  ex  concilio  Carthag.  IV, 
can.  38  , sic  se  habente  : « Diaconus,  praesente  presby- 
» tero.  Eucharistiam  corporis  Christi  populo,  si  necessi- 
«»  tas  cogat,  jussus  eroget ; Labbe,  Ergo.  » 

Usus  in  primis  saeculis  invaluerat  ut  diaconi  universe 
ministrarent  Eucharistiam,  ex  commissione  generali 
episcopi.  Nunc  eam  ministrare  non  possunt  nisi  specia- 

lem  habeant  delegationem,  saltem  parochi.  In  nostra 
dioecesi  requiritur  delegatio  episcopi  aut  vicarii  ejus  ge-* 
neralis  qui  de  sufficientia  causae  allegatae  judicant. 

Plures  apud  Ligorio,  1.  6,  n.  247,  dicunt  communem 
esse  sententiam  quod,  in  extrema  necessitate,  diaconus 
adhuc  posset  et  teneretur  viaticum  sine  commissione  mo- 
ribundo administrare,  et  superpelliceo  cum  stola  trans- 
versa indui  deberet.  Tale  factum  apud  nos  est  omnino 
inauditum. 

Nullus  clericus  diacono  inferior  fuit  in  Ecclesia  mi- 
nister etiam  extraordinarius  dispensationis  Eucharistiae  : 
attamen  olim  quandoque  sanctissimum  illud  sacramen- 
tum committebatur  minoribus  clericis  vel  etiam  laicis  qui 
illud  ad  alios  deferrent,  ut  patet  exemplo  S.  Tharsicii, 
acolythi  et  martyris  qui,  sacramenta  Domini  deferens,  a 
paganis  mactatus  est  fustibus,  Martyrol.  et  pueri  qui  a 
sacerdote  infirmo  missus,  Eucharistiam  propria  manu  Se- 
rapionis ori  admovit:  Theodoreti  Hist.  1.  6,  cap.  44. 

Haec  autem  consuetudo  a multis  saeculis  inolevit,  et 
nullus,  sive  clericus  inferior,  sive  laicus,  sacram  Eucha- 
ristiam, sicut  olim,  accipere,  deferre,  in  domo  sua  ha- 
bere, sibi  vel  aliis  ministrare  posset  sine  expressa  summi 
Pontificis  dispensatione.  Ita  communiter  theologi  cum 
S.  Th.  contra  plures  qui  tenent  veterem  consuetudinem 
non  esse  abrogatam  pro  casu  extremae  necessitatis,  praev 
sertim  si  licentia  episcopi  accedat,  v.  g.  tempore  pestis. 
Vide  Ligorio,  1.  6,  n.  237,  quaeritur  161. 

Quceritur  an  urgente  necessitate,  aliquis  sanctam  Eu- 
ciiaristiam  sibi  administrare  possit. 

R,  lo.  Habita  sacerdotis  copia,  nullus,  nequidem  sacer- 
dos, extra  missam  , communionem  sibi  licite  ministrare 
potest ; quia  contra  generalem  Ecclesiae  disciplinam  sine 
causa  sufficienti  ageret.  Sic  generaliter  theologi. 

R,  2®.  Supposito  quod  sacerdos,  in  gravissimo  mortis 
periculo  constitutus,  cui  alius  praesto  non  est  sacerdos, 
divinam  Eucharistiam  e sacrario  vel  de  manu  diaconi, 
sacram  pyxidem  deferentis,  sumere  possit,  se  ita  commu- 
nicare potest  et  tenetur.  Sic  Durandus,  Suarcz,  Habert^ 

Collet  aliique  communiter  theologi  qui , ultra  progre- 
dientes, dicunt  sacerdotem  , alterius  sacerdotis  adjutorio 
privatum,  sola  devotionis  causa,  v.  g.  in  solemni  festo 
ct  secluso  scandalo,  seipsuni  communicare  posse ; quia 
nulla  est  irreverentia  erga  sacramentum  nec  aliqua  Eo 
clesiae  prohibitio. 

R,  3°.  Quod  de  sacerdote  dicitur , multi  ad  diaconum 
ministerio  sacerdotis  destitutum  extendendum  esse  vo- 
lunt ; quia,  ex  concilio  Nicaeno  I , can.  14  , diaconus , in 
absentia  episcopi  et  sacerdotis.  Eucharistiam  olim  minis- 
trare poterat : id  autem  pro  casu  necessitatis  nulla  lege 
prohibetur.  Porro  si  aliis  sacramentum  istud  ministrare 
possit,  cur  non  sibi  in  pari  necessitate  constituto?  Ergo. 
Sic  Suarez,  Wasquez,  Quarti,  Collet,  Billuart,  Ligo- 
rio  , etc. 

R.  4®,  Quidam  arbitrantur  clericos  diacono  inferiores  et 
ipsos  laicos  in  necessitate  se  communicare  ]>osse  : quia  id 
ipsis  olim  licitum  erat  et  nulla  lege  ecclesiastica  prohi- 
bitum videtur  : Ligorio  hanc  opinionem  tradit  ut  suam. 
Alii  vero  communius  eam  rejiciunt,  dicentes  clericos  in- 
feiiores  et  laicos  non  magis  se  alios  ve  communicare  posse, 
etiam  in  necessitate,  quam  sacerdotem  sine  vestibus  sa- 
cris celebrare,  et  haec  opinio  sola  mihi  videtur  admit- 
tenda. 

Notanda  circa  tempus , locum  et  modum  sacram  Eu- 
charistiam administrandi,  asservandi  et  ad  absentes  de* 
ferendi. 

1®  Tempus  communionis.  1®  Decretum  S.  Cong.  Ritu- 
um, diei  19  feb.  1622,  prohibet  ne  sacra  communio  dis- 
tribuatur fidelibus  feria  sexta  in  Parasceve  : datur  tan- 
tum aegrotis  periclitantibus.  In  cunctis  aliis  diebus  anni 
eam  dispensare  licet.  2°  Qualibet  hora  diei , per  se  lo- 
quendo, communio  distribui  potest,  inquit  Ligorio  cum 
multis  aliis,  quia  hac  de  re  nulla  existit  prohibitio.  Atta- 
men, ex  hodierna  disciplina,  consuetudine  firmata,  dari 
non  debet  nocte,  nec  sub  vesperis;  sed  licite  datur  valde 
mane,  quando  missa  celebratur,  et  etiam  post  meridiem. 
3®  Dari  non  deberet  in  missa  Nativitatis  Domini  quae  di- 

citur  de  media  nocte,  ut  definiit  sacra  Cong.  Rit.  per 
decretum  supra  citatum  et  pei  alia  plura  , ut  docent  ex- 
presse Bened.  XIV,  de  Missse  sacrificio,  1.  3,  cap.  18; 
Ferraris,  v®  Euch.  n.  29;  Ligoiio,  1.  6,  n.  252,  elc.  Qui* 
dam,  attestante  Ferraris,  ibid.  a Sacra  Cong.  petierunt 
ut  « liceat  in  nocte  Nativitatis  Domini , post  cantatam 
» primam  missam , alias  duas  immediate  celebrare  et 
>»  communicare  fideles.  S.  Cong.  respondit  nullo  modo 
M licere,  sed  omnino  prohibetur.  » Contrarius  usus  apud  ! 
nos  ubique  viget.  4°  Convenit  ut  communio  intra  mis-  ; 
sam  , statim  post  consumptionem  sacerdotis,  fidelibus 
distribuatur  : talis  fuit  usus  per  duodecim  priora  saecula. 

Id  supponit  concil.  Trid.  sess.  22,  cap.  6,  dicens  : « Opta- 
M ret  quidem  sacrosancta  synodus  ut  in  singulis  missis 
>»  fideles  astantes,  non  solum  spirituali  affectu,  sed  sacra-  < 
» mentali  etiam  Eucharistiae  perceptione  communica-  I 
» rent.  » Verum  nullum  existi t pra?Geplum  sic  faciendi  : I 
unde  rationabilis  causa  sufficit  ut  communio  extra  missam  ! 
dari  possit,  et  aliquando  prohiberi  posset  ne  intra  missam  [ 
daretur , ut  notat  Bened,  XIV  , Constit.  64  , et  de  Missae  j 
sacrificio,  3,  cap.  19.  5®  Idem  pontifex  docebat,  ibid. 
sacram  communionem  in  missis  defunctorum  cum  para- 
menlis  nigris  administrari  posse,  atque  sententiam  oppo- 
sitam nullo  modo  admittendam  esse  : at  S.  Cong.  Rituum, 
per  decretum  diei  2septembris  1741,  statuit  eam  dandam 
esse  ex  particulis  in  ipsomet  sacrificio  conseciatis,  non 
vero  ex  particulis  reservatis.  6°  Extra  missam  defunc- 
torum communio  nunquam  in  paramentis  nigris  danda 
est  : hinc,  juxta  Merati  et  Ligorio,  sacerdos  in  nigris  ce- 
lebraturus eam  immediate  ante  missam  dare  non  debet, 
nec  dare  posset  immediate  post  missam  : est  consectarium 
decreti  modo  citati. 

2®  Locus  communionis.  1®  Sacra  communio  dari  potest 
in  cunctis  ecclesiis  parochialibus ; 2°  in  aliis  ecclesiis  vel 
oratoriis  publicis  in  quibus  asservatur  Eucharistia , vel 
etiam  non  asservaretur  si  missa  ibi  celebretur,  v.  g.  in 
capellis  seminariorum  , xenodochiorum , monialium.  3® 
In  privatis  autem  oratoriis  dari  noii  potest , etiam  ex 

particulis  in  missa  consecratis , sine  expressa  ordinarii 
licentia  : ita  Bened.  XIV,  de  Miss.  sacrificio,  1.  3,  cap. 
18,  ac  Epist.  encycli.  ad  episcopos  Poloniae,  diei  2 junii 
1751,  § 23,  et  statuta  dioecesis  Cenomanensis,  anni  1788. 

3*^  Modus  dandi  communionem,  1®  Intra  missam,  dicto 
Confiteor  a ministro , sacerdos  extrahit  pyxidem  e ta- 
bernaculo si  formulas  distribuendas  in  ea  missa  non 
consecraverit,  et,  post  genuflexionem,  vertit  se  ad  com- 
municaturos, dicit  Misereatur  et  Indulgentiam  in  plurali 
numero,  etiamsi  unica  esset  persona ; sequitur  ea  quae 
praescripta  sunt  in  missali  ac  in  rituali;  omnibus  commu- 
nicatis, revertitur  ad  altare  nihil  dicens , nec  dat  bene- 
dictionem, etiam  in  missa  defunctorum,  ut  asserit 
Merati,  part.  2,  tit.  10,  n.  31.  2®  Si  communio  im- 
mediate ante  vel  post  missam  petatur  et  justa  ratio 
suadeat  eam  dandam  esse , idem  observatur  ritus , 
excepto  quod  seinper  detur  benedictio.  3®  Ubi  com- 
munio non  immediate  ante  vel  post  missam  distribuen- 
da est,  duae  accendendae  sunt  candelae,  juxta  Merati; 
sacerdos,  lotis  manibus,  superpelliceo  et  stola  coloris  offi- 
cio illius  diei  convenientis  indutus  , dicto  Confiteor^  eam 
dat  ut  supra,  et  ad  altare  rediens  , dicit  antiphonam  O 
sacrum  corwivium,^  cum  versiculo  et  oratione  (quae  tamen 
non  sunt  de  praecepto,  sed  de  consilio);  digitos  abluit  in 
vasculo  super  altare  posito,  sacram  pyxidem  cooperit, 
in  tabernaculo  recondit,  et,  manu  dextra  signum  crucis 
faciens,  dat  benedictionem  quam  cum  pyxide  nunquam 
dare  debet,  nisi  super  infirmos , ut  dicemus  infra^  4°  Si 
minister  non  adesset , unus  e communicaturis  vel  ipse 
sacerdos  diceret  Confiteor  et  responderet  amen,^  ubi  dicen- 
dum est  : mulier  autem  haec  dicere  non  debet,  nisi  sit 
monialis  inter  claustrum.  5®  In  communione  monialium 
habentium  fenestrellam  ex  parte  evangelii,  sacerdos 
descendere  debet  et  revertere  per  gradus  anteriores  alta- 
ris , non  vero  per  laterales;  sic  S.  Cong.  Rit.  diei  25  Sep- 
tembris 1736,  et  Ferraris,  v°  Benedictio,  art.  5,  n.  38. 
6°  Sacerdos  qui  pollice  et  indice  vel  illorum  usu  privare- 
tur, sacram  communionem  distribuere  non  posset ; quia 

etsi  tota  manus  fit  consecrata,  pollex  tamen  et  index  ad 
boc  ministeriiini , ex  riiu  Ecclesia0 , deputantur.  Unde 
dispensatione  summi  Pontibcis  ipsi  opus  esset,  similiter 
et  ut  manu  sinistra  uteretur.  Probabile  tamen  videtur 
Ligorio,  1.  6,  n.  244,  etl.  7,  n.  408,  eum  sacram  Euclia- 
ristiam  in  casu  extremae  vel  gravissimae  necessitatis,  abs- 
que dispensatione,  administrare  posse  : in  eo  casu  judi- 
cio episcopi  standum  esset.  7®  Manu  semper  danda  est 
communio,  et  nunquam  mediante  instrumento,  nequi- 
dem  pestis  alteriusve  contagionis  causa,  quidquid  non- 
nulli in  contrarium  dicant ; neque  probare  auderem 
sententiam  eorum  qui  permittunt  ut  aegroto  hostiam 
trajicere  non  valenti,  praebeatur  particula  hostiae  in 
cochleari  cum  vino  imposita  ; talis  quippe  praxis  con- 
suetudini Ecclesiae  opposita  est  et  apud  nos  prorsus  in- 
audita. 8°  Sacerdos  podagra  laborans,  deferri  potest  ad 
altare,  ut  ibi  sacram  Eucharistiam  administret,  modo  in 
reliquis  Ecclesiae  ritum  servare  possit,  et  aliunde  non 
prohibeatur.  Ita  Ligorio  cum  aliis,  1.6,  n.  244. 

4"  Modus  sacram  Eucharistiam  asseivarnlL  1®  In  pri- 
mis saeculis  sanctissima  Eucharistia  in  nulla  servabatur 
ecclesia  , propter  infidelium  persecutiones  , sed  permitte- 
batur Christianis  particulas  sacras  ad  proprias  domos 
deferre,  ibi  reverenter  asservare  et  singulis  diebus,  prout 
moris  tunc  erat,  se  illis  reficere  : sed  tepescente  pristina 
fidelium  pietate,  sanctissimum  hoc  sacramentum  cum 
debita  reverentia  non  fuit  susceptum  nec  asservatum. 
In  sexto  saeculo  concil.  Caesaraugustanum  II  prohibuit, 
sub  anathematis  pcena , ne  quis  Eucharistiam  in  ecclesia 
acceptam  reservaret.  Vetus  disciplina  circa  hoc  punctum 
jam  cessaverat  et  penitus  fuit  abrogata.  2®  Statutum 
fuit  ut  sacra  Eucharistia  in  cunctis  ecclesiis  sub  fideli 
custodia,  clavibus  adhibitis  , servaretur,  ne  quis  manum 
temerariam  ad  illam  extendere  posset.  3°  Nunc  in  qua- 
libet ecclesia  parochiali  servanda  est , ut  opportune  pe- 
tentibus semper  dari  possit;  sed,  extra  parochiales  eccle- 
sias , assidue  retineri  non  potest , sine  speciali  concessione 
episcopi  ordinarii , juxta  nos  , et  summi  Pontificis  , ex 

pluribus  sacrarum  congregationum  episc.  et  concil.  deci- 
sionibus apud  Feriaris,  v®  Euch.  ait.  1,  n.  46,  relatis. 
3®  Nullibi  conservanda  est  sine  lumine  perpetuo  ai  dente  : 
« Si , ob  graviter  culpabilem  negligentiam  parochi  vel 
» ejus  cui  cura  ista  commissa  est , integro  die  vel  aliquod 
» integris  noctibus  lumen  non  ardeat  ante  venerabile 
» Sacramentum , peccare  eum  mortaliter ; secus  si  per 
» horam  tantum , » docent  plures  apud  Ligorio  ,1.6, 

■ n.  248  , qui  et  ipse  hanc  decisionem  approbare  videtur. 
Omnes  fatentur  hanc  legem  per  se  sub  peccato  mortali 
obligare.  Si  ecclesia  vel  societas  sanctissimum  Sacramen- 
tum habere  cupiens,  nimis  sit  pauper,  congregationes 
episcoporum  et  concilii  volunt  ut  instituatur  quaestor  vel 
eleemosynarum  collector,  Ferraris , v®  Euch.  art.  1 , u.  45» 
4®  Pyxis  debet  esse  argentea,  intus  deaurata  et  bene- 
dicta , non*  vero  consecrata.  5®  Sacrae  species  renovandae 
sunt  singulis  octo  diebus  aut  saltem  quindecim  y inquit 
Bened.  XIV,  de  Missae  sacrif.  App.  3,  § 6,  n.  4,  et  prima 
dominica  uniuscujusque  mensis,  juxta  rituale  nostrum  : 
frequentius  renovandae  essent  si  propter  humiditatem  , 
praematura  timeretur  corruptio , et  cavendum  neformulae 
consecrandae  jam  sint  veteres  aut  particulae  consecratae 
in  pyxide  remaneant,  aut  magna  formula  in  ostenso rio 
ad  expositionem  collocata  ultra  mensem  exis  tat.  6®  Caute 
invigilandum  est , absque  ridiculis  tamen  sollicitatio- 
nibus, ut  contingit  scrupulosis , ne  fragmenta  hostiarum 
quantumvis  parva  pereant , vel  irreverenter  tractentur  : 
sciendae  igitur  et  observandae  sunt  regulae  hac  de  re  in 
rituali  statutae.  7®  Tabernaculum  in  quo  asservandum 
est  sanctissimum  Sacramentum,  in  majori  altari  singula- 
rum ecclesiarum  collocari  debet,  exceptis  cathedralibus , 
propter  functiones  pontificales  quae  fiunt  versis  renibus 
ad  altare  ; sic  definiit  congr.  episc.  die  10  feb.  1579,  et 
29  nov.  1594.  Exterius  deaurari  debet  ex  toto,  vel  ex 
parte,  et  interius  panno  serico  villoso,  vel  serico  simplici 
vestiri.  8®  Venerandum  Eucharistiae  Sacramentum,  in 
singulis  ecclesiis  ubi  asservatur,  publice  exponi  potest  in 
festo  Corporis  Christi  et  per  octavam  : in  aliis  temporibus 

nullibi  exponendum  est  sine  licentia  episcopi  dloecesanij 
et  ubi  exponitur,  semper  aliqui  saltem  ante  illud  orare  , 
debent  clerici  vel  fideles. 

5®  Modus  sacram  Eucharistiam  ad  absentes  deferendi. 
1"  Non  deferenda  est  sine  indumentis  congruentibus, 
scilicet,  veste  talari,  superpelliceo  et  stola  coloris  diei,  ac 
praecedente  saltem  uno  lumine,  et  omnibus  caput  disco- 
opertum habentibus.  Attamen  in  locis  haereticis  licet  eam 
in  parva  pyxide  inclusam  vel  in  corporali  involutam  cum 
vestibus  consuetis  et  sine  lumine  deferre ; item  ubi , 
propter  infideles  vel  incredulos  , limetur  persecutio  vel 
scandalum.  Quidam  arbitrantur  id  pariter  licitum  esse 
propter  tempestatem  aut  itineris  longitudinem.  Rituale 
Cenomanense  permittit  ut  sacerdos  , in  eo  casu  , bursam 
in  qua  parva  pyxis  continetur,  vitta  serica  collo  suo 
suspendat,  pallio  et  etiam  pileo  se  cooperiat,  in  equo  vel 
in  curru  sedens  iter  faciat,  sed  a superpelliceo,  stola, 
lumine  et  tintinnabulo  non  dispensat.  Huic  dispositioni 
standum  est.  2°  Communius  docent  auctores  sacram  Eu- 
charistiam sine  lumine  deferre  aut  administrare,  aut 
Confiteor  omittere , peccatum  esse  veniale ; ministrare 
autem  sine  stola  et  superpelliceo  , esse  mortale.  3°  An  in 
necessitate  viaticum  sine  vestibus  et  lumine  ministrare 
liceat,  inter  se  disputant  theologi  : plurimi  negant,  di*» 
centes  reverentiam  tanto  sacramento  debitam  potius  ser- 
vandam quam  infirmum  communicare ; alii  communias 
affirmant,  quia  praesumitur  Ecclesiam  quae  vestes  et  lu-» 
men  in  honorem  sanctissimi  Sacramenti  praescripsit,  in 
tali  casu  obligare  noluisse.  4°  Sacerdos  sacram  Eucharis- 
tiam cum  vestibus  sacris  deferens,  valde  festinare  debet 
si  periculum  immineat,  non  vero  per  viam  publicam 
currere  , propter  reverentiam  sacramento  debitam  : qui- 
dam tamem,  a Ligorio  citati,  1.  6 , n.  241 , et  approbati , 
habent  ut  probabile  quod  in  necessitate  sine  irreveren- 
tia curri  posset.  5°  Sacra  Eucharistia  nunquam  deferenda 
est  nocte  , nisi  urgeat  necessitas  et  probabile  non  existat 
profanationis  periculum;  quo  in  casu  non  neganda  est 
infirmo  periclitanti.  6®  Nullus  devotionis  causa  Eucharis- 

tiam  secum  deferre  vel  apud  se  habere  potest  : solus 
Pontifex  maximus  habet  privile^jium  ut  ante  se  defera- 
tur. 7®  Eam  olini  praesentare  licebat  in  criminis  dubii 
purgationem,  sicut  nunc  juramentum  in  nonnullis  casi- 
bus defertur : at,  juxta  disciplinam  actualem,  id  vetatur. 
Bened.  XIV,  de  Missae  sacrif.  1.  3,  cap.  20,  n.  2 et  3. 

CAPUT  QUINTUM. 

DE  SACRM  EUCHARISTI-E  SUBJEGTOi, 

Duplex  hic  exsurgit  quaestio  ; 1®  quinam  ad  sacram 
Eucharistiam  admitti  possint,  et  2®  quas  dispositiones 
habere  debeant. 

ARTICULUS  PRIMUS. 

DE  IIS  QUI  AD  SACRAM  EUCHARISTIAM  ADMITTI  POSSUX^T. 

Certum  est  1®  quoscumque  infideles , id  est , non 
valide  baptizatos,  ad  divinum  illud  sacramentum  ad- 
mitti non  posse,  quia  Baptismus  est  janua  aliorum  sa- 
cramentorum. 

Certum  est  2®  haereticos,  schismaticos,  apostatas  et  in- 
credulos ad  idem  sanctissimum  sacramentum  non  admit- 
tendos esse.  Ratio  patety  et  talis  semper  fuit  praxis  Ec- 
clesiae : « Hoc  alimentum  apud  nos  vocatur  Eucharistia  ^ 
m cujus  nemini  alii  licet  esse  participi  nisi  qui  credat 
» vera  esse  quae  docemus.  » S.  Just.  Apolog,  I,  n.  66. 

Quaedam  nobis  dicenda  sunt  1®  de  infantibus  et  pueris  | 
2®  de  amentibus ; 3<>  de  surdis  et  mutis ; 4®  de  peccatori^ 
bus  et  capite  damnatis. 

De  infantibus  et  pueris, 

1®  Infantes  baptizati  et  usum  rationis  nondum  adepfi^ 
Eucharistiatm  sumentes,  gratiae  augmentum  suscipiunt, 
quia  status  gratiae  sufficit  ad  fructum  hujus  sacramenti 
percipiendum. 

2®  Olim  apud  Latinos  mos  erat  dare  infantibus  bapti- 
zatis et  confirmatis  sacram  Eucharistiam,  ut  omnes  fa- 
tentur. S.  Cyp,  1.  de  Lapsis,  refert,  seipso  teste,  puel- 
lam lactentem,  in  cujusore  immissum  fuerat  vinum  idolis 
consecratum,  postea,  sacra  vini  specie  accepta,  nunc  plo- 
ratu concuti,  nunc  mentis  aestu  coepisse  luctuabundam 
jactari,  donec  totum  evomuisset  ; In  corpore  atque  ore 
violato  Eucharistia  permanere  non  potuit.  Haec  disciplina, 
cujus  S.  Aiig.  S.  Grreg.  Magnus  mentionem  faciunt,  diu 
perseveravit ; sed  tempore  S.  Th.  anno  1274  defuncti, 
penitus  desierat;  sanctus  doctor  enim  ait,  3 part,  q.  80, 
art.  9 ad  3““^,  sacra  mysteria  pueris  recenter  natis  danda 
non  esse,  quamvis  quidam  Groeci  contrarium  faciant.  Me- 
rito usus  ille  pristinus  fuit  abrogatus;  1®  quia  Euchari- 
stia nonnisi  sub  specie  vini  dari  poterat  hujusmodi 
parvulis,  et  periculum  erat  effusionis ; 2®  quia  parvuli 
Eucharistiam  acceptam  ssepe  evomebant  aut  spuebant ; 
3”  quia  sanctissimo  Sacramento  assuefacti  ab  infantia, 
illud  postea  minus  verebantur,  etc. 

3®  Graeci  veterem  servant  consuetudinem  dandi  Eucha- 
ristiam infantibus,  post  Baptismum  et  Confirmationem, 
ut  videre  est  apud  Arcudium,  1.  3,  cap.  40,  et  Renaudot, 

4®  Pueris  qui  usum  rationis  nondum  habent  non 
danda  est  communio  apud  nos,  etiam  in  articulo  mortis 
propter  rationes  superius  expositas,  et  praesertim  quia 
talis  est  usUs  Ecclesia  Romanae  ubique  receptus. 

2®  De  amentibus. 

Perpetuo  amentibus  omnino  neganda  est  Eucharistia , 
etiam  in  articulo  mortis  : sicS*  Th.  3 part.  q*  80,  art«  9, 

CUm  illo  omnes  theologi  et  rituale  Romanum  sequenti- 
bus verbis  : « Amentibus  seu  phreneticis  communicare 
j»  non  licet  : licebit  tamen,  si  quando  habeant  lucida  in- 
» tervalla  , et  devotionem  ostendant , dum  in  eo  statu 
» manent,  si  nullum  indignitatis  periculum  adsit. 

Qui  ergo  quaedam  lucida  habent  intervalla,  interea 
disponi  et  ad  communionem  admitti  possunt ; non  vero 
durante  amentia  , nisi  adsit  periculum  mortis ; quo  in 
casu  si  usum  rationis  aliquando  habuerint  et  pie  vixerint, 
S,  Th.  loco  citato,  Catechismus  concilii  Trid.  Ligorio  et 
alii  communiter  volunt  Eucharistiam  eis  administran- 
dam esse,  si  nullum  sit  irreverentiae  periculum  ; quia  il- 
lius fructum  percipere  possunt  et  forte  illo  indigent , si 
nempe  ante  amentiam  in  peccato  exstiterint  et  de  illo 
tantum  attritionem  habeant.  Usus  tamen  apud  nos  re- 
ceptus est  ut  communio  hujusmodi  amentibus  etiam  pe- 
riclitantibus non  tribuatur,  nisi  aliqua  rationis  exhibeant 
signa  : hanc  praxim  suadet  rituale  nostrum  et  eam  tradit 
JD.  de  La  Luzerne,  Instr,  sar  le  RitueL 

Semifatuis  danda  est  in  articulo  mortis  si  coelestem 
hunc  panem  a cibo  communi  aliquo  modo  secernant; 
non  autem  delirantibus  aut  phreneticis , epilepticis  et 
energumenis,  tempore  paroxysmi  aut  convulsionis,  pro- 
pter irreverentiae  periculum  : sic  Ligorio,  1.  6,  n.  303, 
plures  apud  ipsum  et  ferine  rituale  nostrum. 

3°  De  surdis  et  matis ^ 

De  solis  surdis-mutis  seu  surdis  a nativitate  hic  agitur  : 
alii  namque  surdi  hujus  sacramenti  non  sunt  incapaces. 
Nec  surdi  a nativitate  per  se  incapaces  reputari  debent; 
frequenti  enim  experientia  constat  eos  accuratas  myste- 
riorum religionis  Christianae  notiones  acquirere  posse. 
Sollicitudinis  est  ergo  digni  pastoris  et  aliorum  sacerdo- 
tum curare  ut  hi  omnes  pro  sua  capacitate  erudiantur,  et 
ad  sacramenta  admittantur,  tum  in  vita  tum  praesertim 
in  articulo  mortis.  Ita  rituale  nostrum.  Si  vero  defectu 
eruditionis  aut  capacitatis  nihil  intelligant,  aut  nulla  vel 

omnino  insufficientia  religionis  signa  exhibeant,  Eucha- 
ristia eis  deneganda  est;  Ligorio,  1.  6,  n.  303  : non  item  , 
Extiema-Unctio,  si  peccare  potuisse  praesumantur.  ' 

4°  Be  peccatoribus  et  capite  damnatis. 

Divina  Eucharistia  modo  concedenda,  modo  neganda 
est  peccatoribus  , prout  sunt  occulti  vel  notorii,  occulte 
vel  publice  petant.  Vide  quae  hac  de  re  diximus  in  trac- 
tatu de  Sacramentis  in  genere,  cap.  6,  art.  3. 

In  Gallia,  in  Hispania  et  in  Sabaudia  non  administra- 
tur Eucharistia  capite  damnatis,  propter  reverentiam 
tanto  sacramento  debitam  : in  Italia  vero,  in  Germania 
et  fere  in  omnibus  aliis  provinciis  ex  indulgentia  eis  con- 
ceditur , non  ipso  die  quo  plectendi  sunt,  sed  diebus  ' 
praecedentibus  si  bene  sint  dispositi.  Unusquisque  disci-  \ 
piinam  suae  ecclesiae  sequatur.  Pietati  tamen  et  saluti  j 
plectendorum  magis  consentaneum  est  divinam  Eu-  , 
charis tiam  eis  vere  poeni tentibus  non  denegare.  Ita  Be-  j 
ned.  XIV,  de  Missae  sacrif.  1.  3,  cap.  20,  n.  6,  et  de  l 
Synodo  diceces.  1.  7,  cap.  11,  n.  4.  Prudentia  autem  sua- 
det eam  non  concedere  accusatis  de  crimine  et  nondum 
judicatis;  quia  1®  eo  ipso  suspecti  sunt;  2®  periculum 
esset  ne  communionem  appeterent  ex  hypocrisi ; 3®  ti- 
mendum  foret  scandalum. 

Non  ita  judicandum  est  de  iis  qui  propter  fidem  aut 
justitiam  persecutionem  patientes  in  carceribus  detinen- 
tur; communio  illis  procul  dubio  laudabiliter  datur, 
etiam  die  supplicii,  ac  in  viaticum  si  jam  non  sint  jejunj 
et  mors  immineat. 

ARTICULUS  SECUNDUS. 

DE  DISPOSITIONIBUS  AD  SUSCIPIENDAM  EUCHARISTIAM 
REQUISITIS. 

Aliae  requiruntur  dispositiones  ex  parte  animae,  et  aliae 
ex  parte  corporis.  I 

§ I.  De  dispositionibus  ex  parte  animae. 

1°  Cum  divina  Eucharistia  sit  sacramentum  vivorum, 
nullum  est  dubium  quin  ad  eam  cum  peccati  mortalis 
conscientia  accedere  iion  liceat : niliil  aliud  esset  quam 
judicium  sibi  manducare  et  bibere,  et  enorme  sacrilegii 
scelus  admittere.  Probet  autem  seipsum  homo  , et  sic  de 
pane  illo  edat  et  de  calice  bibat,  I Cor.  xi,  28. 

2°  Qui,  communicaturus  vel  celebraturus,  alicujus 
peccati  mortalis  est  conscius,  sacramenta  em  praemittere 
tenetur  confessionem  si  possit,  idque  ex  strictissimo  Ec- 
clesiae praecepto  ; sic  enim  habet  concil.  Trid.  sess.  13  , 
cap.  7,  postquam  verba  Apostoli  retulit : « Ecclesiastica 
» autem  consuetudo  declarat  eam  probationem  neces- 
» sariam  esse,  ut  nullus  sibi  conscius  mortalis  peccati , 
» quantumvis  contritus  sibi  videatur,  absque  praemissa 
» sacramentali  confessione,  ad  sacram  Eucharistiam  ac- 
» cedere  debeat,  quod  a Christianis  omnibus,  etiam  ab 
» iis  sacerdotibus  quibus  ex  officio  incubuerit  celebrare, 
» haec  sancta  synodus  perpetuo  servandum  esse  decre- 
» vit,  modo  non  desit  illis  copia  confessarii;  quod  si,  ne- 
» cessitate  urgente,  sacerdos  absque  praevia  confessione 
» celebraverit,  quamprimum  confiteatur.  » Idem  repe- 
tit in  canone  11  et  addit:  « Si  quis  autem  contrarium 
» docere,  praedicare  vel  pertinaciter  asserere,  seu  etiam 
» publice  disputando  , defendere  praesumpserit,  eo  ipso 
» excommunicatus  existat.  » 

Ut  probabilius  docent  auctores,  praeceptum  istud  non 
est  tantum  ecclesiasticum,  sed  divinum,  verbis  Apostoli, 
probet  autem,  etc.  promulgatum,  et  consuetudine  eccle- 
siastica transmissum. 

Hinc  1®  qui  vi  contritionis  perfectae  gratiam  sanctifi- 
cantem jam  recuperasset,  nihilominus,  ad  Eucharistiam 
accessurus  vel  celebraturus,  teneretur  sub  peccato  mor- 
tali, habita  copia  confessarii,  confessionem  sacramenta- 
lem  emittere ; quia  expressum  est  Ecclesia;  praeceptum 
et  in  materia  gravi. 

Hinc  2®  qui  dubitat  an  mortaliter  peccaverit,  confiteri  : 
tenetur  ; quia  dici  non  potest  illum  peccati  mortalis  non 
esse  conscium,  et  in  dubio  pars  tutior  est  eligenda.  Est  ! 
sententia  communis  et  praxis  fidelium. 

Hinc  3"  qui  ante  communionem  recordatur  se  in  bona 
fide  peccatum  moitale  omisisse,  tenetur,  juxta  commu- 
nissimam sententiam,  illud  confiteri  si  possit;  quia  1°  pec- 
cati mortalis  vere  est  conscius,  ac  proinde  legi  Triden- 
tinae  obnoxius ; 2®  talis  est  persuasio  fidelium  peccatum 
sic  omissum  ante  communionem  ordinarie  declarantium . 

Alii  tamen  plurimi  recentiores  theologi,  inter  quos 
Pontasy  Colleiy  Ligorioy  arbitrantur  hanc  sententiam, 
licet  communem,  non  esse  fundatam;  qui  enim  bona 
fide  confessus  est,  inquiunt,  vi  sacramenti  pcenitentise 
justificatus  est ; sufficienter  se  probavit : ergo  legem  im- 
plevit. Tenebitur  quidem  peccatum  istud  clavibus  Ec-  ' 
clesiae  tempore  opportuno  subjicere,  ut  praecepto  divino 
de  integritate  confessionis  satisfaciat;  sed  illud  declarare  i 
non  tenetur  ante  communionem,  nec  positivum  contri- 
tionis actum  de  illo  elicere,  quia  cum  sit  justificatus  vi 
confessionis,  praecepto  Ecclesiae  satisfecit.  Praxis  fidelium 
quae  opponitur  non  habenda  est  ut  regula  certa  obliga- 
tionis, sed  ut  laudabilis  usus. 

Posterior  haec  sententia  fundata  videtur,  semper  mihi 
arrisit  et  eam  libenter  sequor  respectu  animarum  scru- 
pulis vel  anxietatibus  laborantium  : altera  vero,  quae  est 
communior  et  tutior,  non  est  arguenda  nec  improbanda. 

Hinc  4®  ex  verbis  concilii  Trid.  citatis  constat  licere 
communionem  suscipere,  vel  missam  celebrare  absque 
praemissa  confessione,  si  necessitas  urgeat  et  desit  copia 
confessarii.  Sed  tres  hic  occurrunt  difficultates,  1®  quid 
per  necessitatem  urgentem  intelligendum  sit ; 2®  quan- 
donam  copia  confessarii  deesse  censeatur ; 3®  quae  sit  lati- 
tudo clausulae  quamprimum. 

l®Z)e  necessitate  urgente.  Per  eam  non  intelligiturqua- 
liscumque  necessitas,  sed  gravis.  Unde,  juxta  omnes, 
non  sufficeret  festi  celebritas,  magna  devotio,  indulgentia 
lucranda,  paupertas  sacerdotis  qui  retributione  indi- 

get,  etc.  Contra  vero  gravis  et  urgens  reputatur  necessi- 
tas , 1°  si  quis  absque  viatico  moriturus  sit , nisi  missa 
celebretur;  2®  si  communio  vel  celebratio  omitti  non  pos- 
sit sine  scandalo  aut  infamiae  nota  , puta,  si  communica- 
turus jam  ad  sacram  mensam  accesserit , si  sacerdos  sit 
ad  altare , si  missam  hac  die  celebrandam  annuntiaverit 
vel  promiserit,  et  eam  sub  aliquo  praetextu  in  aliam 
diem  remittere  non  possit;  8°  si  populus  jam  convocatus 
vel  convocandus  in  die  festo  missam  non  habiturus  sit , 
nisi  parochus  aut  vices  ejus  gerens,  aut  probabiliter  alius 
quilibet  sacerdos  ad  hanc  missam  celebrandam  designa- 
tus, in  peccato  constitutus,  eam  celebret.  Si  praeceptum 
audiendi  missam  non  subministret  rationem  sufficientem, 
ut  multi  dicunt  contra  alios,  semper  in  his  casibus  adest 
locus  timendi  scandalum  vel  infamiae  notam.  4°  Si  sacer^ 
dos  inter  celebrandum  mortaliter  peccet  vel  peccati  mor- 
talis antea  commissi  recordetur,  uni  e suis  ministris  sa- 
cerdoti confiteri  debet  ante  consecrationem  , si  possit;  si 
non  possit,  vel  si  post  consecrationem  tantum  id  contin- 
gat, perfecte  conteratur. 

2°  De  defectu  confessarii.  Copia  confessarii  deesse  non 
censetur  quia  confessarius  ordinarius  est  absens,  vel  quia 
sacerdos  praesens  est  junior,  levior,  notior,  etc.  et  alius 
gravior , doctior,  sanctior,  minus  notus,  aetate  magis  pro- 
vectus desideraretur.  Sic  omnes,  et  ex  verbis  concilii 
sequitur.  Deesse  vero  censetur,  1®  si  nullus  adsit  sacerdos 
vel  si  adiri  non  possit  absque  magna  difficultate,  habita 
ratione  itineris,  valetudinis,  aetatis,  aeris,  brevitatis  tem- 
poris, negotiorum  quibus  vacandum  est,  etc.  2®  si  adsit 
sacerdos,  sed  non  approbatus,  vel  non  approbatus  in  hoc 
loco,  vel  surdus  aut  mutus,  aut  idiomatis  ignarus,  aut 
confessionem  audire  recuset ; 3°  si  celebraturus  habeat 
peccatum  reservatum  et  tantummodo  confessarium  pro 
reservatis  non  approbatum  : probabilius  ei  tamen  confi- 
teri debet  peccata  non  reservata,  sive  reservatum  de- 
claret, ut  plures  volunt,  sive  illud  reticeat , quod  multi 
fieri  posse  contendunt,  ut  vi  absolutionis  justificationem 
obtineat,  directam  super  peccatis  non  reservatis,  et  indi- 

rectam  super  reservatis.  Vide  Ligorio,  1.  6,  n.  265. 

3®  De  clausula  quamprimum,  1®  Haec  clausula  solos  j 
spectat  sacerdotes  celebrantes  : si,„  sacerdos  absque  prce^  | 
via  confessione  celebraverit,,.  2®  Non  solum  exprimit  con- 
silium, sed  verum  praeceptum;  nam  Alexander  VII  sequen- 
tem damnavit  propositionem  : « Mandatum  Tridentini 
» factum  sacerdoti  sacrificanti  ex  necessitate  cum  pec- 
» cato  mortali  confitendi  quamprimum  , est  consilium , 

» non  praeceptum.  » 3**  Certum  est  hoc  praeceptum  diu 
protrahi  non  posse;  Alexander  enim  VII  hanc  alteram 
damnavit  propositionem  : « Illa  particula,  quamprimum^ 

» intelligitur  cum  sacerdos  suo  tempore  confitebitur.  » 
4®  Communius  docent  auctores  illud  implendum  esse 
intra  triduum,  et  prius  si  qua  ratio  id  suadeat,  v.  g.  quia 
occurrit  confessarius , et , occasione  transacta , non  cito 
inveniretur  ; vel  quia  cras  eadem  urgeret  celebrandi  ne- 
cessitas , etc. 

Caeterum,  in  omni  casu  , qui  cum  peccato  absque  prae- 
via confessione  celebrat,  perfecte  conteri  tenetur,  alio- 
quin  sacrilegii  reus  fieret. 

Nota.  Praeter  dispositiones  hucusque  requisitas  ut  sa- 
cra Eucharistia  non  indigne  suscipiatur , aliae  praemit- 
tendae sunt  ut  divinissimum  illud  sacramentum  debite 
colatur  et  cum  abundantiori  fructu  percipiatur,  nempe 
actus  fidei,  spei,  charitatis,  contritionis,  desiderii , etc. 
ut  indicatur  in  catechismo  et  in  libris  asceticis. 

§ II,  — De  dispositionibus  ex  parte  corporis. 

Duplex  ex  parte  corporis  requiritur  dispositio,  jeju- 
nium scilicet  et  mundities. 

De  jejunio. 

Duplex  distinguitur  jejunium  : nempe  ecclesiasticum 
de  quo  hic  non  agitur,  et  naturale.  Jejunium  naturale 
in  eo  consistit  ut  a media  nocte  nihil  sumptum  fuerit 
per  modum  cibi , potus  vel  medicinae.  Ita  omnes. 


DE  EUaiARlSTIA. 


91 

Hujusmodi  jejunium  ad  Eucliaristiam  ex  praecepto 
Ecclesiae  sub  peccato  mortali  requiritur,  ut  constat  1°  ex 
Patribus  : Tertull.  ad  Uxorem,  l.  2,  cap.  5 : Non  sciet 
inaritiis  quid  secreto  ante  omnem  cibum  gustes ; S.  Cyp. 
Epist.  63,  refert  Christum  Eucharistiam  post  coenam  in- 
stituisse, et  addit  : « Nos  autem  resurrectionem  Domini 
» inane  celebramus ; » S.  Aug.  Epist.  1.  1,  Epist.  54, 
postquam  retulit  discipulos  corpus  et  sanguinem  Christi 
non  jejunos  accepisse,  ait  : « Numquid  tamen  propterea 
» calumniandum  est  universae  Ecclesiae,  quod  a jejunis 
» semper  accipitur?  Ex  hoc  enim  placuit  Spiritui  sancto 
» ut,  inhonorem  tanti  sacramenti,  in  os  Christiani  prius 
• corpus  dominicum  intraret  quam  caeteri  cibi  : nam  ideo 
» per  universum  orbem  mos  iste  servatur.  » 2°  Ex  variis 
conciliis,  v.  g.  Carthag.  VII,  can.  29 ; Toletan.  I,  can.  1 ; 
Constantiensi,  sess.  13,  dicente : « Generale  concilium  de- 
» clarat,  decernit  et  definit...  quod,  licet  Christus  post 
» coenam  instituerit  et  suis  discipulis  administraverit 
^ sub  utraque  specie  panis  et  vini  hoc  venerabile  sacra- 
» mentum,  tamen,  hoc  non  obstante,  sacrorum  cano- 
» num  auctoritas  et  approbata  consuetudo  Ecclesiae  ser- 
» vavit  et  servat  quod  hujusmodi  sacramentum  nec 
» conficiatur  post  coenam,  nec  sumatur  a non  jejunis, 
» nisi  in  casu  infirmitatis,  aut  alterius  necessitatis  a jure 
» vel  Ecclesia  concesso  vel  admisso,  etc.  » Ergo. 

Olim  in  aliquibus  ecclesiis  Africanis  sacerdotes  post  coe- 
nam celebrabant  et  fideles  communicabant  feria  quinta 
Majoris  hebdomadae,  in  memoriam  sanctissimi  illius  sa- 
cramenti, quod  Christus,  propter  rationes  sibi  notas  et 
probabiliter  ut  vetus  pascha  novo  incipiente  desineret, 
in  ipsa  coena  instituerat.  Ille  autem  usus,  quem  S.  Aug. 
commemorat  in  Epist.  superius  citata,  diu  permansit. 
Concil.  Bracarense  I,  in  initio  septimi  saeculi,  can.  16, 
prohibet  ne  eo  die  missae,  soluto  jejunio,  celebrentur. 

Agapae,  id  est,  pia  convivia  quae  tempore  Apostolorum 
fieri  solebant,  probabiliter  locum  habebant  post  sancto- 
rum mysteriorum  sumptionem  ; propter  abusus  non  diu 
substiterunt. 

Notanda  circa  jejunium, 

1®  Incipiendum  est  a media  nocte,  id  est,  ab  initio  diei 
naturalis.  Unde  qui  immediate  post  mediam  noctem,  vel 
etiam  inter  primum  et  ultimum  horologii  ictum,  aliquid 
sumeret,  jam  ea  die  communicare  non  posset.  Si  diversa 
existant  horologia  discordantia,  licet  stare  ei  quod  re- 
putatur aliorum  regula,  et  si  nulla  sit  ratio  unum  aliis 
praeferendi,  pars  tutior  eligenda  est  : item  in  dubio 
negativo,  quando  quis  nescit  an  post  mediam  noctem 
aliquid  sumpserit  necne,  quidquid  contrarium  plurimi 
dicant  probabilistae,  asserentes  in  tali  dubio  existere  li- 
bertatem, a communione  et  celebratione  abstinendum 
esse  putamus. 

2°  Illud  praeceptum  levitatem  materiae  non  patitur; 
non  minus  enim  jejunium  naturale  per  parum  quam 
per  multum  solvitur,  cum  in  eo  praecise  situm  sit  ut, 
reverentiae  causa,  nihil  ante  corpus  Christi  sumptum 
fuerit.  Hinc  qui  micam  panis,  guttulam  vini,  aquae  vel 
alterius  liquoris,  deliberate  vel  indeliberate  sumpsit, 
mortaliter  peccaret  communicando. 

3®  Sed  necesse  est  ut  quod  sumitur  habeat  rationem 
comestionis  vel  potationis ; quia  juxta  communem  ho- 
minum sensum,  eo  modo  tantum  frangitur  jejunium  na- 
turale. Unde  qui  decumbendo  saccharum  ori  suo  impo- 
nit, et  dormiens  illud  post  mediam  noctem  deglutit,  non 
remanet  jejunus.  Contra  vero  quod  per  modum  respira- 
tionis aut  salivae  hauritur,  non  frangit  jejunium.  Hinc 
1®  qui  casualiter  deglutiret  cum  saliva  vel  per  respiratio- 
nem, pulverem,  fumum,  culicem  vel  parvam  muscam, 
guttulam  aquae,  os  lavando,  vini,  jusculi,  gustando  vinum 
aut  jusculum,  et  statim  expuit,  lacrymas  vel  sudores  fa- 
ciem irrigantes,  maneret  jejunus  : non  item  si  haec  ex 
industria  sumeret ; quia  tunc  adesset  ratio  comestionis 
vel  potationis. 

4°  Requiritur  ut  sit  ab  extra;  quod  enim  ab  intrinseco 
provenit,  etsi  voluntarie  deglutias,  non  reputatur  trajici 

per  modum  cibi  aut  potus.  Ita  communiter  theologi 
cum  S.  Th.  Unde  dicunt  sanguinem  ex  capite  descen- 
dentem, ex  gengivis  manantem,  saniem  ex  pustula  oris 
provenientem,  sputa  non  ejecta,  jejunium  eucharisticum 
non  frangere.  Hinc  inulti  docent  reliquias  ciborum,  den- 
tibus adhaerentes,  absque  laesione  jejunii  transgluti  posse; 
quia  1®  non  veniunt  ab  extrinseco;  2®  per  modum  salivae 
sumuntur ; 3®  ad  praecedentem  refectionem  pertinent  et 
improprie  novam  constituunt  comestionem.  Attamen 
S.  Th.  3 part.  q.  80,  art.  8,  ad  4'^“'  ait  ; « Reliquiae  cibi 

• remanentes  in  ore,  si  casualiter  transglutiantur,  non 
» impediunt  communionem.  » Si  ergo  ex  industria  trans- 
glutirentur, communionem  impedirent.  Ita  communius 
et  probabilius  theologi,  ut  Cabassuty  La^nian,  Syhiusy  Vas^ 
quezy  P.  Antoincy  Collety  Ligario y etc.  Ad  cavendos  autem 
vel  tollendos  scrupulos,  dicendum  est  cum  Ligorio,  1.  6, 
n.  279,  reliquias  a dentibus  avulsas  et  sensibiles  expuen- 
das  esse,  ut  docet  Bened.  XIV,  1.  3,  cap.  12;  sed  nullam 
esse  obligationem  adhibendi  diligentiam  ad  eas  extra- 
hendas, etiamsi  praevideantur  cum  saliva  deglutiendae. 

« Eadem  ratio  est,  inquit  S.  Th.  ibid.  et  cum  eo  gene- 
» raliter  doctores,  de  reliquiis  aquae  vel  vini,  quibus  os 

• abluitur,  dummodo  non  trajiciantur  in  magna  quan- 
9 titate,  sed  permixtae  salivae,  quod  vitari  non  posset.  » 

5®  Requiritur  ut  quod  sumitur  habeat  rationem  cibi 
vel  potus,  seu  alterabile  sit  in  stomacho;  alioquin,  juxta 
communem  concipiendi  modum,  non  esset  comestio,  nec 
potatio.  Unde  1®  qui  res  omnino  indigestibiles  edunt, 
v.  g.  capillos,  ungues,  metallum,  vitrum,  fragmenta  li- 
gni, lapillos  et  alia  hujusmodi,  jejunium  probabiliter 
non  solvunt.  Quia  tamen  multi  contrarium  sentiunt, 
pars  tutior  esset  eligenda.  2®  Qui,  e contra,  res  in  sto- 
macho alterabiles,  sive  nutriant,  sive  non,  deglutirent,  ut 
chartam,  paleam,  filum  ex  lino,  ceram,  medicinam,  etc. 
jam  non  essent  jejuni. 

Quceritur  1®  an  usus  tabaci,  sive  in  pulvere,  sive  in  fu- 
migatione, sive  in  masticatione,  jejunium  eucharisticum 
solvat  ? 

R,  1®.  CoDcilium  Mexicaniim,  anni  1585,  usinn  tabaci  i 
ante  missae  celebrationem  et  communionem  stricte  pro- 
hibuit. Per  edictum  cardinalis  Borgia,  arcliiepiscopi  His- 
palensis,anni  1642,  jussi suntomnes  sacerdotes,  subpcena 
excommunicationis  latae  sententiae,  ab  usu  tabaci  absti- 
nere una  hora  ante  et  post  celebrationem.  Innocentius  X 
et  Innocentius  XI  sub  eadem  pcena  vetuerunt  ne  quis  in- 
tra Vaticanam  basilicam  tabacum  sumere  auderet,  quod 
jam  eodem  modo  prohibuerat  Urbanus  VIII  fieri  intra 
ecclesias  dioecesis  Hispalensis.  Notat  autem  Bened.  XIV, 
de  Synodo  dioeces.  1.  11,  cap.  13,  n.  3,  hunc  usum,  olim 
turpem  et  indecentem,  communi  consuetudine  fuisse  cq- 
honestatum ; Benedictum  XIII  illum  in  basilica  Vaticana 
permisisse,  ac  proinde  nimium  profecto  severum  fore  eum 
ante  Eucharistiae  perceptionem  vel  missae  celebrationem 
interdicere. 

R.  2°.  Communius  tenent  auctores,  contra  P.  Antoine 
aliosque  nonnullos  rigidiores,  1*  tabacum  in  pulvere, 
sumptum  per  nasum,  etsi  quandoque  usque  in  stoma- 
chum trajiciatur,  jejunium  non  solvere,  quia  per  modum 
comestionis  non  sumitur,  sed  per  modum  attractionis; 
2°  nec  fumum  tabaci , quia  non  est  cibus  aut  potus , nec 
per  modum  comestionis  trajicitur;  3^  nec  etiam  probabi- 
lius humorem  in  masticatione,  quia  humor  tabaci  non 
deglutitur,  aut  si  quaedam  particulae  deglutiantur,  id  fit 
per  modum  salivae,  non  vero  per  modum  comestionis  aut 
potationis. 

Caeterum  omnes  conveniunt  talem  masticationem  ante 
communionem  esse  indecentem,  et  Ligorio  putat  eam  a 
culpa  veniali  non  excusari,  nisi  aliqua  subsit  causa  : usus 
tabaci  in  fumo  parum  decens  etiam  videtur,  et  ab  eo 
omnino  abstinendum  vult  Dens,  t.  5. 

Qucerltur  2®  an  aliqua  saltem  temporis  mora  ante  vel 
post  Eucharistiae  susceptionem  a cibo  potuve  abstinen- 
dum sit? 

R.  1°.  Non  refert  an  post  cibum  potumve  quis  dormie- 
rit vel  digestus  fuerh  ut  ad  sacram  Eucharistiam  licite 
accedat,  modo  mens  ob  indigestionem  vel  insomnietatena 

non  sit  turbata.  2®  Olim  praecipiebatur  jejunium  , post 
sumptionem  sacramenti  Domini , usque  ad  sextam  vel 
etiam  usque  ad  vesperam  , Decreti  3^  part.  dist.  2,  can. 
23.  At  praeceptum  istud  jam  diu  abrogatum  erat  tempore 
S.  Th.  ut  ipse  ait , 3^  parte , q.  80 , art.  8 , ad  6«®  , addens 
tamen  : « Debet  esse  aliqua  mora  inter  sumptionem  hu- 
» jus  sacramenti  et  reliquos  cibos.  Unde  et  in  missa  ora- 
» tio  gratiarum  actionis  post  communionem  dicitur  et 
• communicantes  etiam  suas  privatas  orationes  dicunt.  * 

Casiis  in  quibus  jejunium  ad  sumptionem  Eucharistice  non 
requiritur. 

Primus  est  periculum  mortis.  Sive  enim  periculum 
istud  proveniat  ex  infirmitate,  sive  ex  causa  extrinseca  , 
modo  sit  reale  , praeceptum  jejunii  non  obligat , nec  sa- 
cerdos tenetur  S.  viaticum  statim  post  mediam  noctem 
deferre  , ut  moribundus  illud  accipiat  jejunus.  Si  pericu- 
lum non  instaret,  communio  in  sequentem  diem  diffe- 
renda esset,  ut  ad  illam  servaretur  jejunium,  supposito 
quod  facile  servari  posset.  Verum  si  morbus  sit  pericu- 
losus, communio  non  est  scrupulose  differenda. 

Ubi  infirmitas  protrahitur  et  periculum  mortis  perse- 
verat , sacra  Eucharistia  iterum  moribundo  etiam  non 
jejuno,  post  decem  dies  , ex  rituali  nostro,  dari  potest 
non  per  modum  viatici , quod  semel  tantum  in  eadem 
infirmitate  administratur  , sed  modo  consueto  , ad  satis- 
faciendum devotioni.  jEgrotobene  disposito  et  jejunium 
servanti  multo  crebrius  divinum  illud  sacramentum  tri- 
bui posset.  Si  segrotus  saniorem  habuerit  statum , in  no- 
vum incidat  periculum  , sacramentum  non  jejunus  acci- 
pere poterit,  licet  decem  dies  ab  ultima  communione  in 
viatico  non  effluxerint.  Sic  habet  expresse  rituale  nos- 
trum. 

.Slgrotus  vel  infirmus  in  periculo  mortis  non  consti- 
tutus , in  viatico  sacram  Eucharistiam  suscipere  non  po- 
test , ne  quidem  tempore  paschali  : unde  si  manere  non 
possit  jejunus  et  divina  Eucharistia  ei  convenienter  de- 

ferri  non  possit  immediate  saltem  post  mediam  noctem, 
a praecepto  communionis  paschalis  excusatur. 

Secundus  casus  est  necessitas  perficiendi  sacrificium  , 
si  nempe  1®  sacerdos  post  consecrationem  moriatur  aut 
deficiat,  et  alius  non  sit  sacerdos  jejunus  qui  missam 
continuare  possit ; 2°  si  celebrans  in  sumptione  calicis 
tantum  advertat  fuisse  aquam  pro  vino  ; 3°  si  post  con- 
secrationem  recordetur  se  non  esse  jejunum , quia  prae- 
ceptum divinum  perficiendi  sacrificium  praecepto  ser- 
vandi jejunium  praestat.  Si  ante  consecrationem  adverte^ 
ret  se  aliquid  sumpsisse , secluso  scandalo  et  infamiae 
nota,  ab  altari  recedere  deberet,  inquit  S.  Th.  q.  83, 
art.  6,  ad  , et  generaliter  theologi  cum  illo.  At,  nisi 
privatim  celebraret,  fere  semper  in  eo  casu  esset  locus 
scandalum  vel  infamiam  timendi.  Non  item  si  missa  non 
esset  incoepta , quia  dicere  posset  se  ex  inadvertentia  ali- 
quid comedisse  vel  bibisse. 

Tertius  casus  est  periculum  profanationis , ubi  vide- 
licet timetur  ne  sacra  Eucharistia  ab  haereticis  vel  incre- 
dulis conculcetur , comburatur  , ab  animali  devoretur , 
etc.  a sacerdote  vel  etiam  a laico  non  jejuno  consumenda 
est,  si  desit  jejunus ; quia  lex  jejunii  in  honorem  sacra- 
menti constituta  , in  tali  hypothesi  cessat. 

Quartus  casus  est , si  sacerdos  post  ablutionem  reperial 
particulas  a se  in  eadem  missa  consecratas,  et  adhuc 
vestibus  sacris  sit  indutus,  eas  consumere  debet,  quia 
sunt  velut  complementum  sacrificii  quod  jejunus  in- 
choavit ; etiamsi  in  sacristia  jam  esset , sed  nondum  ves- 
tibus sacris  exutus,  idem  facere  posset,  quia  eadem  actio 
censetur  perseverare.  Ratione  contraria , reliquias  alte- 
rius sacrificii , sive  a se  , sive  ab  alio  consecrati , sic  ab- 
sumere non  posset,  nec  particulas  ultimi  sacrificii,  si 
jam  exutus  esset.  Ita  Bened.  XIV  , de  Missae  sacrif.  1.  3, 
cap.  17 , n.  5.  Eas  igitur  reverenter  deponeret  in  taber- 
naculo, vel  in  corporali  reservaret,  in  proximo  sacrificio 
ante  ablutionem  sumendas. 

5®  Valde  controvevtitur  an  sacerdos  non  jejunus  cele- 
brare debeat  aut  possit , ne  moribundus  viatico  careaU 

Miilii  affirmant,  dicentes  1°  praeceplum  divinum  com- 
municandi in  articulo  inorlis  praecepto  ecclesiastico  je- 
junii praestare;  2°  Ecclesiam,  quae  aegrotum  a lege  jejunii 
exemptum  declaravit,  sacerdotem  in  casu  supposito  illa 
lege  obligatum  velle  non  censeri.  Alii  tamen  communias 
€t  probabilius  negant,  et  contendunt  1®  praeceptum  di* 
vinum  communicandi  in  articulo  mortis  non  obligare, 
quando  Eucharistia  non  habetur ; 2"*  Ecclesiam  forma- 
liter  eximisse  moribundum  a lege  jejunii,  non  vero  sacer- 
dotem ; 3°  eum  in  statu  peccati  mortalis,  non  habita 
copia  confessarii , absque  confessione  celebrare  posse  ad 
dandum  viaticum ; quia  per  contritionem  perfectam  sup- 
plet confessioni,  et  jejunii  defectum  supplere  non  potest. 
Excipiunt  casum  quo  ipse  sacerdos  non  jejunus  in  peri- 
culo proximo  constitueretur;  omnes  enim  fatentur  eum 
celebrare  posse,  ne  sancto  viatico  privatus  decedat,  quia 
lex  jejunii  non  obligat  eum  qui  in  periculo  mortis  consti- 
tuitur. 


De  munditie  corporis* 

Quae  actus  castitati  oppositos  spectant  in  Supplemento 
ad  tractatum  de  Matrimonio  sufficienter  exposuimus. 
Nonnulla  tamen  ad  munditiem  corporis  attinentia  hic 
notanda  sunt. 

1®  Qui  externam  habet  maculam  delebilem , eam  re- 
verentiae causa  abstergere  debet.  Nulla  vero  est  obligatio 
abstinendi  a communione  propter  maculam  occultam , 
aut  publicam,  sed  indelebilem.  Ita  omnes. 

2°  Sacerdos  infectus  lepra  vel  alia  dilformitate  horro- 
rem excitante,  in  secreto  celebrare  potest,  sed  non  in  pu- 
blico , ut  in  Decretal.  1.  3,  tit.  7,  cap.  4,  expresse  sta- 
I tuitur. 

3®  Mulieres  in  ornatu  sancto , modestiam  redolente , 
pectore  cooperto , ad  sacram  communionem  accedere 
debent  : si  quae  valde  indecentes  se  praesentarent , com- 
munio eis  neganda  esset,  cum  debitis  tamen  cautionibus 
ad  praecavenda  scandala. 


in. 


5 


98  thactitcs  , 

4®  Nulla  lege  vetatur  ne  vir  aimatus  ad  sacram  syn-  | 
axim  accedat;  sed  ex  decentia  et  humilitatis  causa,  i 
milites  arma  sua  deponere  solent,  nisi  ex  professione  i 
regiliosa  ea  deferant,  ut  olim  equites  S.  Joannis  Hie-  | 
rosolymitani.  | 

5®  Sacerdos  non  celebrans  et  ad  sacram  communionem 
accessurus,  superpelliceo  et  stola  induendus  est.  Ita  olim  ( 
statuerat  concil.  Bracarense  III , can.  3 ; sic  statuerunt  ' 
etiam  rituale  Romanum  , Sacerdotes  vero  cum  stola  com^  I 
manicent , et  rituale  nostrum.  Certum  est  tamen  ex  om- 
nium confesso,  hanc  circumstantiam  esse  duntaxat  sub 
veniali,  et  nullum  esse  peccatum  eam  omittere,  si  ratio- 
nabilis causa  id  fieri  suadeat,  ut  major  communicantium 
numerus. 


CAPUT  SEXTUM. 


DE  NECESSITATE  EUCHARISTIA. 

Quoniam  sanctissimum  illud  sacramentum  olim  par- 
vulis statim  post  baptismum  administrabatur,  et  in  Eccle- 
sia Orientali  adhuc  administratur,  quidam  arbitrati  sunt 
Graeci  illud  necessarium  esse  necessitate  medii,  sicut  Bap-  ^ 
tismum  : hoc  antiquos  Patres  persuasum  habuisse  docent 
Calvinistae,  et  inprimis  Aubertin  et  Daille,  quod  eviden- 
ter falsum  est;  antiqui  Patrem  enim  Eucharistiam  tribue- 
bant parvulis  tanquam  utilem,  non  vero  ut  ad  salutem  < 
necessariam , et  ideo  vetus  ille  usus  abrogatus  est  sine 
ulla  reclamatione.  Unde  concil.  Trid  sess.  21,  cap.  4, 

« docet  parvulos,  usu  rationis  carentes,  nulla  obligari 
• necessitate  ad  sacram  en  talem  Eucharistiae  communio- 
» nem;  » et  can.  4 addit:  « Si  quis  dixerit  parvulis,  ante- 
» quam  ad  annos  discretionis  pervenerint,  necessariam 
» esse  Eucharistiae  communionem  : anathema  sit.  » Sem- 
per  creditum  est  parvulos  in  Baptismo  regenerari,  ac  pro- 

inde  ante  usum  rationis  decedentes,  salvandos  esse  sine 
Eucharistia. 

Constat  igitur  et  de  fide  est  Eucharistiam  non  esse 
necessariam  necessitate  medii  ad  salutem.  Itaque  nobis 
inquirendum  est  an  sit  necessaria,  1°  ex  prgecepto  divi- 
no ; 2°  ex  praecepto  ecclesiastico ; 3°  sub  utraque  specie ; 
4°  frequenter. 

ARTICULUS  PRIMUS. 

AN  SACRA  EUCHARISTIA  SIT  AD  SALUTEM  NECESSARIA  EX 
j PRiECEPTO  DIVINO. 

I Tria  hic  nobis  occurrunt  examinanda,  nempe  1°  au 
j praeceptum  existat;  2°  quinam  eo  teneantur;  3®  quan- 
I donam  obliget. 

I 1®  Certum  est  dari  praeceptum  divinum  sacram  susci- 
piendi Eucharistiam,  ut  constat  1®  ex  verbis  Christi, 
Joan.  VI , 54  : Nisi  manducaveritis  carnem  Filii  hominis  et 
j biberitis  ejus  sanguinem , non  habebitis  vitam  in  vobis.  Et 
' Luc.  XXII,  19  : Hoc  facite  in  meam  commemorationem. 
Quae  verba  veram  exprimunt  necessitatem , non  medii, 
ut  notavimus ^ praecepti.  2"  Ex  concil.  Trid.  sess.  13, 
cap,  2,  dicente  : In  illius  sumptione  colere  nos 

sui  memoriam  prcecepit,  3°  Ex  ratione.  Christus  divinum 
Eucharistiae  sacrainentum  per  modum  cibi  et  refectio- 
nis spiritualis  instituit  : noluit  autem  illud  fore  inutile  s 
ergo  illius  usum  praecepit.  Ergo. 

2°  Eo  praecepto  omnes  tenentur  adulti  usum  rationis 
habentes;  verba  enim  Christi,  Nisi  manducaveritis,,  etc. 
generalia  sunt  et  nullos  excipiunt;  immediate  afficiunt 
fideles,  et  mediate  ipsos  infideles  qui  religionem  Christia- 
nam amplecti  et  ad  sacram  Eucharistiam  se  accingere 
tenentur. 

3®  Illud  praeceptum  obligat  saltem  in  articulo  vel  in 
proximo  mortis  periculo;  de  natura  est  enim  praecepti 
affirmativi  ut  saltem  aliquando  obliget  : at,  si  praecep^ 
tum  divinum  sacram  suscipiendi  Eucharistiam  non  obli- 
-garet,  saltem  in  articulo  vel  in  proximo  mortis  periculo, 

dicendum  esset  illud  nunquam  stricte  obligaturum. 
Unde  1®  concil.  Nicacn.  I,  can.  12,  statuit  antiquce  legis 
regulam  servandam  esse,  ut  si  forte  quis  recedat  ex  cor-- 
porcy  necessario  vice  suce  viatico  non  defraudetur,  2®  Sem-^  ^ 
per  sollicita  est  Ecclesia  ut  sanctum  viaticum  moribundis  j 
tribueretur,  nisi  tanto  beneficio  judicarentur  indigni.  ' 
3*  Sanctum  istud  sacramentum  infirmo  petenti  et  suffi*  • 
cienter  disposito  denegari  non  posset  sine  gravi  fidelium  i 
scandalo.  Ergo. 

Obligat  insuper  pluries  in  vita , praecise  quia  per  mo- 
dum refectionis  spiritualis  fuit  institutum  : tempus  au- 
tem a Christo  non  fuit  assignatum,  sed  Ecclesia  illud 
determinavit,  ut  infra  dicemus. 

Hinc  mulieres  praegnantes  ante  primum  partum  , vel 
si  partus  difficiles  jam  habuerunt , periculose  navigaturi 
aut  praeliaturi,  operationem  periculosam  experturi,  etc. 
Eucharistiam  suscipere  debent , si  moraliter  possint» 

Notanda  circa  viaticum* 

1®  Quamvis  existat  praeceptum  divinum  sacram  Eu- 
charistiam in  periculo  mortis  suscipiendi , non  repugnat 
eam  aliquando  prohiberi,  si  nempe  reverentia  erga  sanc- 
tissimum sacramentum  id  postulare  videatur  : nam  prae- 
ceptum divinum  directioni  Ecclesiae  committitur , et  ubi 
decenter  impleri  nequit , non  obligat. 

2®  Pueris  doli  capacibus , qui  sacram  Eucharistiam  a 
cibo  communi  sciunt  distinguere , dandum  est  viaticum 
in  periculo  mortis , etsi  non  habeant  aetatem  ad  primam 
communionem  requisitam  : ita  Bened.  XIV,  de  Synodo 
diceces.  1.  7,  cap.  12,  n.  1 ; Ligorio,  l.  6,  n.  293,  et  rituale 
nostrum.  In  dubio  de  capacitate  pueri,  aestimamus,  con- 
tra nonnullos , viaticum  non  esse  concedendum ; quia , 
juxta  praesentem  disciplinam , dari  non  debet  certo  inca- 
pacibus : ergo  nec  in  dubio. 

3®  Disputant  theologi  an  qui  heri  vel  hodie  commu- 
nionem accepit  aut  missam  celebravit,  et  ante  finem  diei 
in  grave  periculum  mortis  incidit,  sacrum  viaticum  sus^ 

fdpere  possit  aut  debeat.  Si  heri  communio  suscepta 
I fuerit,  datur  obligatio  viaticum  bodie  suscipiendi  j si 
i bodie,  res  manet  dubia.  Probabilius  videtur  viaticum 
administrari  posse,  et  strictum  non  existere  praeceptum 
illud  dandi  aut  suscipiendi,  quia  communio  eadem  die 
iaccepta  rationem  viatici  habere  censetur.  « In  tanta 

• opinionum  varietate  doctorumque  discrepantia,  inte- 

• grum  erit  parocho  eam  sententiam  amplecti  quae  sibi 

• magis  arriserit,  » inquit  Bened.  XIV,  de  Synodo  dioe- 
oes.  1.  7,  cap.  11,  n.  2. 

4°  Si  in  aegroto  adsit  periculum  ejectionis  hostiae,  pro*^ 
pter  vomitum,  tussim,  sputa  quasi  perpetua,  non  danda 
est  Eucharistia  ob  reverentiam  ei  debitam  ; si  periculum 
videatur  dubium,  danda  est  particula  non  consecrata, 
quam  si  rejiciat,  a communione  abstinendum  est ; si  eam 
retineat,  administrari  debet  communio  : Ligorio,  l.  6, 
n.  292. 

5°  Si  contingat  ut  aegrotus  post  sumptionem  viatici 
evomat,  et  sacrae  species  appareant,  reverenter  erunt 
colligendae,  in  vase  mundo  deponendae,  ad  ecclesiam  de- 
ferendae, ibique  custodiendae  donec  fuerint  corruptae,  et 
tunc  in  piscinam  sacram  projicientur.  Si  vero  non  appa- 
reant, tota  materia  vomita  erit  stupis  extergenda,  com- 
burenda et  cineres  in  piscinam  projiciendi. 

6°  Sacrum  viaticum  tempore  noctis  non  deferetur,  nisi 
urgeat  necessitas  et  absit  periculum  profanationis,  quo  in 
casu  moribundus  sine  sacramento  non  esset  relinquendus. 

7°  Non  desunt  sacerdotes  qui  sanctum  viaticum  ma- 
gnis peccatoribus  facile  denegant,  sub  praetextu  quod  il- 
lud non  sit  absolute  necessarium;  advertant  praeceptum 
divinum  tunc  urgere,  sub  peccato  mortali  obligare,  et 
seipsos  strictissime  teneri  tales  moribundos  pro  posse  suo 
ad  Eucharistiam  praeparare.  Statuitur  quidem,  in  rituali 
nostro,  eos  sacrum  viaticum  suscipere  non  posse,  quin 
scandalum  a se  datum  reparaverint  Verum  illud  suffi- 
cienter reparant  peccata  con 6 tendo,  et  declarando  coram 
testibus  se  de  anteactis  dolere,  atque  firmum  habere  pro- 
positum rectius  in  posterum  vivendi,  nisi  aliqua  specialis 

ipsis  incumbat  obligatio  publica,  v.  g.  restituendi,  re-> 
conciliandi,  concubinam  ejiciendi,  etc.  cui  prius  satisbi- 
ciendum  est. 

8“  Sacrum  viaticum  deferri  non  potest  ad  meretricem 
pcenitentem,  in  domo  publice  meretricia  adime  exstan- 
tem : exigendum  est  ut  prius  exeat  et  in  honesta  domo 
collocetur,  ob  reverentiam  sanctissiiiio-Sacramento  de- 
bitam. 

9®  Qui  non  communicavit  in  periculo  mortis,  transacto 
periculo,  supplere  non  tenetur ; quia  obligatio  viatici  est 
dun taxat  pro  periculo. 

10'*  Qui,  post  viaticum  susceptum,  mortaliter  pecca- 
vit, iterum  communicare  probabilius  non  tenetur,  quia 
haec  obligatio  nullibi  praesci ibitur,  sed  sufficit  confessio. 
Sic  plures  cum  Ligorio.  Item  qui  sacrum  viaticum  sacri- 
lege suscepisset,  illud  denuo  suscipere  non  posset  ante 
decem  dies  elapsos,  et  ceremoniae  externae  non  iteraren- 
tur in  nova  susceptione  ; quia  ritus  externus  juxta  legeiu 
ecclesiasticam  fuit  expletus. 

ll^Sancti  viatici  sicut  Extremae-Unctionis  administra- 
tio ad  solum  pertinet  pastorem  : extraneus  igitur  sacer- 
dos, sive  regularis,  sive  ssecularis,  illud  administiare  non 
potest,  sub  poena  suspensionis,  sine  legitimi  tegrotantis 
parochi  licentia  expresse  data,  vel  rationabiliter  prae- 
sumpta, excepto  casu  urgentis  necessitatis,  ut  fert  rituale 
Cenomanense. 

12°  Parochi  hoc  munus  committere  non  possunt  nisi 
sacerdoti  approbato,  ne  aegrotus  ministerio  confessarii 
ante  communionem  indigeat. 

ARTICULUS  SECUNDUS. 

AN  EUCHARISTIA  EX  PRiECEPTO  ECCLESIASTICO  SIT 
NECESSARIA. 

Per  multa  saecula  tam  frequenter  accedere  solebant 
fideles  ad  sanctum  Eucharistiae  sacramentum,  ut  prae- 
cepto divino  abunde  satisfacerent  : cum  vero  adverterit 

Ecclesia  eos,  pietate  decrescente,  a sacro  illo  convivio 
vel  omnino  recedere,  veldiutus  abstinere,  determinavit 
tempus  quo  ad  illud  accedere  sub  peccato  mortali  tene- 
rentur. Hanc  legem  tulit  primo  in  concilio  Lateranensi 
IV,  anno  1215  celebrato,  can.  21,  Lis  verbis  : cs  Omnis 
» utriusque  sexus  fidelis,  postquam  ad  annos  discretionis 
» pervenerit,  omnia  peccata  sua confiteatur.....  sus- 

• cipiens  reverenter  ad  minus  in  pascha  Eucharistiae  sa- 
B eram  en  tum  ; nisi  forte  de  consilio  proprii  sacerdotis , 

• ob  aliquam  rationabilem  causam,  ad  tempus  ab  ejus 
» participatione  duxerit  abstinendum  : alioquin  vivens 
» ab  ingressu  ecclesiae  arceatur,  et  moriens  Christiana 
» careat  sepultura.  » Eam  renervavit  in  concilio  Trid. 
sess.  13,  can.  9 : « Si  quis  negaverit  omnes  et  singulos 
» fideles  utriusque  sexus,  cum  ad  annos  discretionis  per- 
»»  venerint,  teneri  singulis  annis  saltem  in  pascliate,  ad 
» communicandum,  juxta  praeceptum  sanctae  matris  Ec- 

• clesiae  : anathema  sit.  » 

Observanda  circa  communionem  paschalem, 

1°  Soli  baptizati  praecepto  ecclesiastico  communicandi 
subjiciuntur  : patet  ex  canonibus  citatis,  ubi  dicitur, 
utriusque  sexus  fidelis ; et  ratio  est,  quia  Ecclesia  nullam 
habet  auctoritatem  in  eos  qui  foris  sunt.  In  hoc  praecep- 
tum istud  differt  a praecepto  divino  ipsos  infideles  me- 
diate obligante. 

2°  Anni  discretionis  ex  variis  circumstantiis  prudenter 
judicandi  sunt;  non  iidem  communiter  aestimantur  pro 
confessione  et  pro  communione.  Unde  pueri  doli  capaces 
ad  annuam  tenentur  confessionem,  non  vero  statim  obli- 
gantur ad  communionem ; quia  1°  communis  usus  Ec- 
clesiae obligationem  hujus  sacramenti  sic  interpretavit ; 
2°  Eucharistia  majoris  est  excellentiae  et  non  tantae  neces- 
sitatis ; majorem  igitur  requirit  praeparationem,  praeser- 
tim in  pueris  prima  vice  communicaturis,  ut  deinceps 
cum  debita  reverentia  ad  tantum  sacramentum  accedant. 

3^  S.  Th.  3 part.  q.  80,  art.  9,  ad  dicit  quod,  si 

pueri  usum  rationis  babere  incipiant,  et  devotionem  erga 
Eucharistiam  concipere  possint,  sanctum  illud  sacramen- 
tum eis  conferri  possit;  non  dicit  conferendum.  Unde 
Ligorio  et  plures  cum  illo  docent,  pueros  in  ea  aetate 
coelestem  Eucbaristiae  cibum  a profano  discernere  scien- 
tes, ad  sacram  synaxim  admitti  posse,  sed  praecepto  non 
teneri  ante  annum  circiter  nonum  vel  decimum,  et  com- 
munionem eis  non  differendam  regulariter  ultra  duode- 
cimum. Caute  igitur  cavere  debent  parentes  et  parocbi 
ne  sua  culpa  pueri  aetate  jam  provecti  ad  sacram  commu- 
nionem non  sufficienter  disponantur. 

Notandum,  pueros  alios  aliis  perspicaciores  esse,  ac 
proinde  non  omnes  eadem  aetate  praecepto  communionis 
subjectos : quidam  in  nono  vel  in  decimo  amno  admitti 
debent ; alii  ante  duodecimum  vel  etiam  decimum  quar- 
tum admitti  nequeunt.  Haec  prudens  discretio  sedula 
digna  est  sollicitudine  pastoris,  qui  totus  esse  debet  ut 
pueros  etiam  in  teneris  annis  sana  doctrina  imbuat,  mo- 
ribus Christianis  informet,  ad  primam  communionem 
diligenter  disponat,  et  perseverantiam  eorum  omni  cura 
assecurare  intendat. 

4°  Omnes  adulti  baptizati  memorato  Ecclesiae  praecepto 
tenentur  sub  peccato  mortali ; neque  ab  illo  eximuntur 
increduli  et  publici  peccatores,  quia  per  fidem  et  virtu- 
tes Christianas  ad  sacram  communionem  digne  suscipien- 
dam se  disponere  debent. 

5°  Non  in  quolibet  anni  tempore,  sed  in  pascbate, 
juxta  concil.  Lateran.  et  Ti  id.  verba , implendum  est 
communionis  praeceptum  ; et  idcirco  haec  communio  di-^ 
citur  paschalis.  Nomine  autem  pascbatis,  vulgo  intelligi- 
tur  tempus  a dominica  Palmarum  usque  ad  dominicam 
in  Albis  inclusive.  Saepe,  ex  concessione  episcopi,  tempus 
illud  anticipatur  vel  protrahitur,  propter  confessarioruin 
paucitatem,  pastoris  infirmitatem,  aliasve  rationes  quae 
judicio  episcopi  subjiciendae  sunt. 

6®  Praeterea,  unusquisque  fidelis  potest,  ob  rationabi- 
lem causam,  ex  judicio  proprii  sacerdotis,  id  est  episcopi, 
parochi  vel  alterius  sacerdotis  approbati,  communionem 

p^sclialem  ad  aliud  tempus  differre,  puta,  ut  convenien- 
tius sit  dispositus  : sed  interea  facere  debet  quod  in  se  est 
ut  requisitas  dispositiones  quam  prius  habeat,  et  contra 
Ecclesiae  praeceptum  mortaliter  peccaret,  si,  culpa  sua, 
tempore  per  confessarium  statuto  nondum  esset  paratus. 

7®  Qui  in  quindena  paschali  vel  tempore  a proprio  sa- 
cerdote designato  communionem  omisit,  ad  eam  semper 
tenetur,  et  eo  magis  peccat  quo  magis  differt;  quia  tem- 
pus paschale  non  fuit  determinatum  ad  finiendum  prae- 
ceptum, sed  ne  ultra  illius  impletio  differatur.  Concilium 
enim  Trid.  canone  citato,  definit  esse  obligationem  com- 
municandi singulis  annis  y saltem  in  paschale  : qui  ergo 
culpabditer  vel  inculpabiliter  non  communicavit  in  pas- 
chate,  praecepto  communionis  annuae  adhuc  tenetur. 
Qui  e contra  communicavit  ex  devotione  vel  in  viatico, 
sine  intentione  praecepto  satisfaciendi,  nihilominus  satis^ 
fecit,  quia  sola  communio  praecipitur,  non  vero  intentio. 

8®  Qui,  quindena  paschali  jam  inchoata,  praevidet  se 
in  ultimis  diebus  a communione  impeditum  fore,  statim 
communicare  debet,  quia  tempus  obligationis  instat  : si 
vero  tempus  paschale  nondum  sit  inchoatum,  et  praevi- 
deat se,  eo  durante,  facultatem  communicandi  non  habi- 
turum, ad  communionem  anticipandam  non  tenetur  vi 
praecepti  communionis  paschalis , quae  ante  tempus  non 
magis  obligat  quam  praeceptum  audiendi  missam  die  do- 
minica, die  sabbati  astringit,  si  praevideatur  impedimen- 
tum ; sed  vi  praecepti  singulis  annis  communicandi  obli- 
garetur , si  ab  ultima  communione  ad  tempus  liberum 
excederetur  annus. 

9®  Qui  paulo  ante  tempus  paschale  communionem  ac- 
cepit, sive  ex  devotione,  sive  in  viatico,  sive  ea  intentione 
ut  praecepto  communionis  paschalis  per  anticipationem 
satisfaceret,  nihilominus,  quindena  paschali  decurrente, 
communicare  debet  si  possit ; quia  datur  praeceptum  eo 
tempore  communicandi,  nisi  legitimum  adsit  impedi- 
mentum. Unde  rituale  Romanum,  de  communione  pas- 
chali, in  fine,  ait : « jEgrotis  quoque  parochialibus,  etiam 
» si  communionem  extra  praescriptos  paschatis  dies  sump- 

» serint,  in  paschalibus  diebus  illam  deferet  ac  minis- 
» trabit  ( parochus  ).  Idem  habelur  in  rituali  nostro. 

Parochus  igitur  qui  praevidet  sufficiens  sibi  defu turum 
tempus  ut  in  quindena  paschali  communionem  ad  aegro- 
tos parochiae  suae  deferat,  licentiam  eam  differendi  ab 
episcopo  obtinere  debet. 

IO*»  Per  communionem  sacrilegam  praecepto  commu- 
nionis annuae  non  satisfit,  ut  contra  probabilitates  decla- 
ravit Innocentius  XI,  anno  1679,  sequentem  damnando 
propositionem  : Prcecepto  communionis  annuce  satisfit  per 
sacrilegam  Domini  manducationem.  ' 

11®  Unusquisque  communionem  paschalem  in  paro- 
chia sua,  a proprio  parocho,  vel  a sacerdote  ab  eo  dele- 
gato suscipere  debet,  nisi,  ex  illius  vel  episcopi  aut  vicarii 
generalis  licentia , privilegio  aut  consuetudine  , in  alia 
ecclesia  communicare  possit.  Sic  generaliter  theologi,  in 
eo  sensu  canones  concilii  Lateran.  et  concilii  Tiid.  in- 
telligentes. 

Consuetudine  eximuntur  1®  sacerdos  in  aliena  eccle- 
sia celebrans ; si  vero  non  celebraret , in  sua  parochia 
communicare  teneretur.  2°  Peregrini  et  vagi,  nullam 
parochiam  habentes  , vel  ab  illa  ita  absentes  , ut  ad  eam 
commode  redire  nequeant , praecepto  communionis  pas- 
chalis satisfaciunt  communicando  in  ea  parochia  in  qua 
hoc  tempore  inveniuntur.  3®  Famuli  vel  famulae  in  mo- 
nasteriis degentes,  quia  ad  familiam  monachorum  vel 
monialium  pertinere  censentur.  Non  item  ii  qui , licet 
monasterii  famulatui  annexi , extra  illud  degerent.  Sub 
hoc  nomine  autem  non  designantur  sorores  conversae , 
novitiae  nec  postulantes  : omnes  ad  familiam  monasterii 
pertinent. 

12®  Ex  consuetis  episcoporum  statutis  , vel  ex  speciali 
licentia  singulis  domibus  concessa , alumni  seminariorum 
vel  collegiorum  et  juniores  puellae  in  scholis  detentae,  in 
sacellis  suis  respectivis  communionem  paschalem  reci- 
pere solent ; item  magistri  et  magistrae  in  his  institutio- 
nibus commorantes , non  vero  famuli  in  eis  servientes. 
Talis  est  consuetudo  apud  nos  recepta. 

13°  Qui,  sine  licentia  pastoris,  extra  propriam  paro- 
chiam tempore  paschali  communicavit,  praecepto  non 
satisfecit  : iterum  ergo  in  parochia  sua  communicare  de- 
bet.  Quidam  excipiunt , nisi  in  ecclesia  catliedrali  suae 
dioecesis  communicaverit ; sed  probabilius  nec  in  eo  casu 
satisfecisset,  nisi  forte  episcopus  declarasset  omnes  dioe- 
cesanos  piaecepto  communionis  paschalis  in  catliedrali 
satisfacere  posse.  Vide  Ligorio , 1.  6,  n.  300. 

14o  Licentia  pastoris  , id  est  parochi , episcopi  aut  vi- 
carii generalis,  pro  communione  paschali  extra  parochiam 
facienda,  potest  esse  expressa,  vel  rationabiliter  praesum- 
pta , quando  ex  adjunctis  certo  judicatur  eum  consentire 
aut  consensurum  esse.  Ita  Ligorio  et  plures  apud  ipsum, 
et  haec  sententia  mihi  videtur  certa. 

15®  Ex  consensu  pastorum  praesumpto  et  ex  variis  re- 
centiorum  Cenornanensium  episcoporum  decisionibus  , 
non  exigitur  in  hac  dioecesi  ut  qui  communionem  pascha* 
lem  omiserunt,  se  hoc  anno  in  propria  ecclesia  sistant  ad 
communicandum,  ne  talis  obligatio  eos  a conversione  re- 
moveat; sed  tantum  persuasione  inducuntur,  etfinaliter 
eis  permittitur  ut  pro  hac  vice  in  aliena  ecclesia  sacra- 
mentum suscipiant, 

16°  Nunc  non  exigitur  schedula  confessionis  ut  tribua- 
tur communio  tempore  paschali,  nec  extraneis  ad  sacram 
mensam  accedentibus  denegatur ; quia  praesumitur  eos 
licentiam  a pastore  suo  obtinuisse , vel  in  parochia  sua 
jam  communicasse,  aut  ante  finem  pascha tis  communi- 
caturos esse;  nec, juxta  ritualis  praescriptionem,  descri- 
buntur nomina  eorum  qui  praecepto  non  satisfecerunt , 
ut  ad  episcopum  deferantur. 

ARTICULUS  TERTIUS. 

AN  COMMUNIO  SUB  UTRAQUE  SPECIE  SIT  NECESSARIA. 

Certum  est  1°  eam  esse  necessariam  respectu  sacei  dotis 
missam  celebrantis,  ut  in  secunda  parte  hujus  tractatus 
ostendemus. 

Certam  est  eam  jure  divino  permissam  esse  laicis ; 
frequenter  enim  laici,  per  decem  et  tria  priora  Ecclesiae 
saecula,  sacram  Eucharistiam  sub  utraque  specie  suscipie- 
bant, ut  omnes  fatentur,  et  Graeci  eam  sic  adhuc  reci- 
piunt : frequenter  etiam  illud  sacramentum  sub  unica 
specie  conferebatur,  v.  g.  1°  aegrotis , ut  patet  exemplo 
Serapionis  supra  memorati , et  S.  Ambrosii,  qui  referente 
S.  Paulino,  invita  ejus,  t.  2,  Appendice,  corpore  Do- 
mini ab  episcopo  Vercellensi  accepto  , ubi  gluthit  ^ emisit 
spiritum.  2°  Infantibus,  qui  sub  sola  specie  vini  commu- 
nicari poterant,  et  nunc  apud  Graecos  eo  modo  communi- 
cantur : « Sacerdos  summum  digitum  indicem  tinget 
» sanguine  pretioso  mox  imponet  corpori,  deinde  digi- 
» tum  immittet  in  os  infantis  , cui  statim  aqua  bibenda 
» praebebitur;  » Renaudot^  t.  1.3°  Fideles  qui,  in  primis 
saeculis,  sacram  Eucharistiam  apud  se  reservatam  singu- 
latini  sumebant , sub  unica  specie  communicabant,  et  ta- 
men integrum  sacramentum  suscipere  credebant.  4°  In 
missis  praesanctifica torum  celebrans  sub  unica  specie  com- 
municat. Ergo. 

Usus  communionem  sub  unica  specie  administrandi 
fidelibus  paulatim  invaluit,  ob  duplicem  praesertim  ratio- 
nem : 1®  quia  species  panis  facilius  conservabatur  quam 
species  vini;  2®  quia  in  administra  tione  illius  sacramenti, 
sub  specie  panis,  non  tam  frequentia  occurrebant  profa- 
nationis pericula  quam  sub  specie  vini.  Insensibilis  illa 
calicis  desuetudo  respectu  laicorum  nullam  excitavit  re- 
clamationem ; quia  jam  frequenter  communio  sub  una 
specie  accipiebatur,  et  omnibus  persuasum  erat  utram- 
que speciem  ad  validitatem  sacramenti  non  esse  necessa- 
riam. 

Versus  initium  decimi  quinti  saeculi,  Jacobus  Misnen- 
sis,  cognominatus  Jacobel , parochus  in  civitate  Praga , 
suadente  Petro  Dresdensi,  praedicavit  usum  calicis  fideli- 
bus esse  jure  divino  necessarium.  Joannes  Hus  hunc  er- 
rorem adoptavit;  Lutherus  et  Calvinus  postea  illum , in 
odium  Ecclesiae  Romanae,  fortiter  propugnaverunt.  Con- 
tra quos  sit 

PROPOSITIO. 

Nullum  est  prceceptum  dhinum  de  sacra  Eucharistia 
sub  utraque  specie  sumenda. 

Proh.  Haec  propositio  est  de  fide  ; probatur  Scriptura 
sacra , traditione  et  ratione. 

1°  Est  de  fide.  Definita  enim  fuit  in  concilio  Const. 
sess.  13,  contra  Hussitas;  et  in  concilio  Trid.  sess.  21  , 
can.  1 , contra  Protestantes,  his  verbis  : « Si  quis  dixerit, 
» ex  Dei  praecepto  vel  necessitate  salutis  , omnes  et  sin- 
» gulos  Christi  fideles  utramque  speciem  sanctissimi  Eu- 
ii charistiae  sacramenti  sumere  debere  ; anathema  sit.  » 

I Ergo  1®. 

2®  Proh.  Scriptura  sacra.  Joan.  vi , 52  : Si  quis  mandu-^ 
caverit  ex  hoc  pane.^  vivet  in  ceternum;  et  59  : Qui  man- 
ducat hunc  panem , vivet  in  ceternum.  Unde  sic.  Christus 
eumdem  promittit  effectum  communioni  sub  una  specie 
ac  communioni  sub  utraque.  Ergo  B.  Paulus,  I Cor.  xi , 
27  : Quicumque  manducaverit  panem  hunc  y vel  biberit  ea-» 
licem  Domini  indigne,  reus  erit,  etc.  supponit,  utendo  par- 
ticula disjunctiva  vel,  alterutram  speciem  seorsim  accipi 
posse.  Ergo  2°. 

3°  Traditione  y nempe  factis  supra  relatis,  quibus  con- 
stat communionem  sub  unica  specie  saepe  datam  et  sump- 
tam fuisse , ut  patet  exemplo  infirmorum , infantium  , 
fidelium  domibus  suis  communicantium  , et  sacerdotum 
cum  praesanctifi catis  celebrantium.  Ergo  3°. 

4®  Ratione  theologica.  De  fide  est  totum  et  integrum 
Christum  esse  sub  utraque  specie  : qui  ergo  unam  susci- 
pit speciem,  totum  suscipit  Christum,  carnem  ejus  man- 
ducati  et,  propter  concomitantiam,  sanguinem  ejus  bibit. 
Ergo  praecepto  carnem  ejus  manducandi  et  sanguinem 
ejus  bibendi  satisfacit,  nisi  ex  Scriptura  vel  ex  traditione 
ostendatur  utramque  speciem  sumendam  esse  : porro 
neque  ex  Scriptura  neque  ex  traditione  ostendi  potest 
utramque  speciem  sumendam  esse,  sed  potius  contra- 
rium monstratur  : ergo  4® ; aliunde,  etc.  Ergo. 

Dices  1®.  Joan.  vi,  53  : Nisi  manducaveritis  carnem  Filii 
hominis  et  biberitis  ejus  sanguinem  , non  habebitis  vitam  in 
vobis  : ergo  Christus  coruinunionem  sub  utraque  specie 
praecepit. 

R,  Nego  conseq.  Nam  genuinus  praecepti  Christi  sen- 
sus ex  traditione  repetendus  est  : at  traditio , ut  ostendi-^ 
musy  nos  docet  Christi  fideles  saepe  sub  unica  specie  com- 
munionem accepisse.  2“  Ipsi  Calvinistse  vinum  in  coena 
non  tribuunt  iis  quibus  grave  est  post  alios  sumere,  nec 
iis  qui  vinum  bibere  nequeunt  : ergo  non  arbitrantur 
communionem  sub  utraque  specie  jure  divino  esse  prae- 
scriptam. 3°  Concilliim  Trid.  sess.  21 , cap.  1 , praefatum 
textum  nobis  objectum  sic  interpretatur  : « Qui  dixit  : 
>•  Nisi  manducaveritis^  etc.  dixit  quoque  : Si  quis  mandu- 
» caverit  ex  hoc  pane^  vivet  in  ceternum.  Et  qui  dixit  : Qui 
» manducat  meam  carnem  et  bibit  meum  sanguinem , habet 
» vitam  feternamyA\yi\t  etiam  : Fanis  quem  ego  dabo  ^ caro 
>»  mea  est  pro  mundi  vita.  Et  denique  qui  dixit : Qui  man- 
» ducat  meam  carnem  et  bibit  meum  sanguinem , in  me 
w manet  y et  ego  in  illo  , dixit  nihilominus  : Qui  manducat 
» hunc  panem  , vivet  in  ceternum^  » Ergo  Christus , in  prae- 
dicto textu,  non  modum  sumendi  Eucharistiam,  sed  rem 
ipsam  praecipit.  Ergo. 

Dices  Christus,  sacram  instituens  Eucharistiam, 
dixit  : Hoc  facite  in  meam  commemorationem : 
nionem  sub  utra  que  specie  dedit  : ergo. 

R,  Di  st,  maj.  Dixit,  Hoc  facite  y etc.  et  haec  verba  solos 
spectabant  Apostolos  eorumque  successores  celebrantes, 
concedo ; et  ipsos  spectabant  laicos , nego  maj.  Non  omnia 
enim  quae  fecit  Christus  instituendo  Eucharistiam,  prae- 
cepta sunt  laicis;  alioquin  omnes  consecrare  tenerentur, 
quod  absurdum  est.  Standum  est  ergo  traditioni  quae  haec 
verba  ad  presbyteros  celebrantes  restringit.  Ergo. 

Dices  3°.  Sacra  Eucharistia  per  modum  convivii  fuit 
instituta  : at  in  omni  convivio  debet  esse  cibus  et  potus  : 
e*‘go. 

R.  Dist.  maj.  Per  modum  convivii  fuit  instituta,  quoad 
aliqua,  concedo  ; quoad  omnia,  nego  maj.  Eucharistia  as- 

' similatur  quidem  convivio,  quia  ad  refectionem  animae 
^ destinatur , sicut  convivium  materiale  ad  refectionem 
corporis  : verum  non  necesse  est  ut  convivio  materiali 
sub  omni  respectu  aequiparetur  ; comparationes  enim 
non  premendae  sunt  ultra  punctum  similitudinis.  Ergo. 

Quceritur  an  tanta  conferatur  gratia  in  communione 
sub  una  quanta  in  communione  sub  ulraque  specie? 

R.  1°.  Certum  est,  « sub  una  tantum  specie  totum  atque 
» integrum  Christum,  verumque  sacramentum  sumi, 
» acpropteiea,  quod  ad  fructum  attinet,  nulla  gratia 
» necessaria  ad  salutem  eos  defraudari,  qui  unam  spe- 
w ciem  solam  accipiunt;  » Concil.  Trid.  sess.  21 , cap.  3. 

R,  2^.  Non  major  producitur  gratia  substantialiter  in 
communione  sub  utraque  specie  quam  in  communione 
sub  una  ; gratia  enim  non  producitur  ratione  specierum, 
quae  sunt  mera  symbola,  sed  ratione  rei  sub  speciebus 
contentae  : atqui  res  contenta  eadem  est  sub  una  ac  sub 
I utraque  specie  : ergo. 

Fieri  tamen  potest  ut,  ratione  majoris  fervoris,  vel 
repetitionis  actuum  fidei,  amoris,  etc.  augmentum  gra- 
tiae obtineatur,  sed  per  accidens,  et  non  praecise  quia  ali- 
quid majus  suscipitur. 

II/c  qucerere  solent  theologi  quo  instanti  gratia  sacra- 
mentalis  producatur,  an  in  sumptione  prioris,  vel  in 
sumptione  posterioris  speciei.  Si  una  species  sine  ordine 
ad  alteram  sumeretur,  duplex  esset  sacramentum,  ac 
proinde  duplex  gratia  sacram entalis  : ubi  vero  utraque 
species  per  modum  unius  refectionis  spiritualis  sumitur, 
unicum  est  sacramentum  et  unica  gratia  sacramentalis, 
quae,  juxta  quosdam,  in  sumptione  panis  producitur, 
tum  virtute  coi  poris  Christi  sub  hac  specie  sumpti,  tum 
virtute  sanguinis  ejus  sumendi;  sed  alii  melius  dicunt, 
ut  nobis  videtur,  eam  non  produci  nisi  in  fine  sumptio- 
nis duplicis  speciei. 


COROLLARIUM. 


Ergo  Ecclesia  usum  calicis  merito  subtraxit  laicis. 

Merito  enim  fecit  quod  potuit  facere  et  graves  habuit 
rationes  faciendi : atqui  1°  Ecclesia  usum  calicis  respectu 
laicorum  supprimere  potuit,  siquidem,  ex  concilio  Trid. 
sess.  21,  cap.  2,  hanc  semper  habuit  potestatem,  « Ut  ia 
» sacramentorum  dispensatione,  salva  illorum  substan- 
ti tia,  ea  statueret  vel  mutaret  quae  suscipientium  utili- 
» tati,  seu  ipsorum  sacramentorum  venerationi,  pro 
B rerum,  temporum  et  locorum  varietate,  magis  expe- 
ti dire  judicaret.  » Usus  autem  calicis  ad  substantiam  sa- 
cramenti Eucharistiae  non  pertinet,  ut  constat  ex  superius 
dictis.  Ergo  1®. 

2®  Graves  habuit  rationes  sic  agendi,  nempe  t 1®  peri- 
culum irreverentiae  erga  sanctissimum  illud  sacramen- 
tum ; in  magno  enim  fidelium  concursu  pertimescendum 
erat  ne  quid  pretiosi  sanguinis  e calice  efflueret ; 2°  dif- 
ficultas speciem  vini  diu  conservandi,  quia  facile  acescit 
et  corrumpitur,  aut  periculum  est  effusionis  ; 3°  impossi- 
bilitas hanc  speciem  ad  aegrotos  convenienter  deferendi; 
4®  repugnantia  multorum  utendi  vino  vel  hauriendi  ex 
calice  qui  jam  plurimis  oblatus  fuerat;  5®  tanta  vini  ra- 
ritas in  quibusdam  regionibus,  ut  vix  obtineri  possit 
quantitas  sacerdotibus  pro  sacrificio  necessaria.  Ergo  2®. 

Vide  opus  Bossuct  inscriptum,  Traite  de  la  comrnunion 
sous  les  deux  especes^  et  Bened.  XIV,  de  Missae  sacrificio, 
1.  2,  cap.  22,  n.  18  et  seq. 

Attamen  haec  mutatio  disciplinae  apud  Graecos  non 
fuit  acceptata ; hi  enim  sub  sola  specie  panis  commu^ 
nicant  in  periculo  mortis  et  in  diebus  in  quibus  missae 
praesanctificatorum  celebrantur  : in  aliis  vero  diebus 
communio  publica  fit  in  templis  sub  utraque  specie,  hoc 
« est  in  fermentato  sanguine  intincto,  ad  quam  rem 
» perficiendam  sacerdos  utitur  parvo  cochleari  quod 
» inserit  in  os  suscipientis  Eucharistiam.  « Bened.  XIV, 
Const.  A liat  ce  sunt^  diei  26  martii  1755,  § 25. 

Nullum  est  dubium  quin  Ecclesia  usum  calicis  per- 
mittere possit,  sed  id  non  expedit,  quia  rationes  ob  quas 
suam  mutavit  disciplinam  eaedem  remanent.  Laici  tamen 
speciem  vini  sumere  possunt,  1®  in  periculo  profanatio- 

I dIs,  puta,  si  pretiosum  sanguinem  effusum  sacerdos  lam- 
ii bere  nollet,  vel  si  post  consecrationem  sacerdos  moriatur 
I aut  deficiat , et  alius  non  inveniatur  qui  missam  perfi- 
\ cere  aut  sacras  species  colligere  et  in  sacrarium  recondere 
\ possit.  2®  Si  facultatem  sic  communicandi  privilegio 
immemoriali  vel  speciali  summi  Pontificis  concessione 
habeant.  Sic  reges  Galliae,  ex  privilegio  Clementis  VI, 
anno  1351  concesso,  sub  utraque  specie  communicandi 
' habent  potestatem  in  die  suae  inaugurationis  et  in  Via- 
tico mortis.  Item  sub  utraque  specie  ex  privilegio  com- 
municant diaconus  et  subdiaconus  in  solemni  pontificis 
Romani  missa.  Idem  olim  existebat  privilegium  in  ec- 
clesia S. -Dionysii , prope  Lutetiam , et  in  monasterio 
I Cluniacensi,  pro  certis  diebus  : Bened.  XIV,  de  Missae 
sacrif.  1.  2,  cap.  22,  n.  32.  3®  Si  Latini  communicent 
apud  Graecos  in  locis  in  quibus  nullum  existit  templum 
ritus  Latini. 

I Communiter  autem  docetur,  speciem  vini  homini  pe- 
riclitanti et  speciem  panis  sumere  non  valenti  adminis- 
trari non  posse , his  casibus  exceptis ; quia  praeceptum 
divinum  communicandi,  in  periculo  mortis,  non  obligat 
quando  ritus  pro  reverentia  sacramenti  ab  Ecclesia  stricte 
praescripti  servari  nequeunt. 

ARTICULUS  QUARTUS. 

DE  FREQUENTI  COMMUNIONE. 

Jam  ostendimus,  primos  fideles  sacram  Eucharistiam 
frequenter  accepisse,  vel  apud  se  custoditam  sumpsisse; 
recentioribus  saeculis  quidam  frequentem  et  quotidianam 
communionem  adeo  commendaverunt,  ut  in  excessum 
impegerint,  dispositiones  ad  tantum  sacramentum  con- 
gruenter necessarias  non  requirentes : talis  fuit  P.  Pichon, 
in  opere  inscripto,  VEsprit  de  ct  de  VEglise  sur  la 

frequente  communion,  anno  1745  impresso,  a multis  epi- 
scopis Gallicanis  damnato , et  a suo  auctore  retractato. 
Alii , e contra  , post  Antonium  Arnauld,  qui  anno  1643 
in  lucem  ediderat  librum  De  la  frequente  communion  ^ 

qui  melius  inscriptus  fuisset,  Contrc  la  frequente  commn^ 
jiion,  tot  et  tam  perfectas  requirebant  dispositiones  ad 
sacram  communionem , ut  plerosque  ab  ea  repellerent. 
In  justo  autem  medio  stat  veritas,  ut  ex  sequentibus  pro* 
positionibus  patebit» 

PROPOSITIO  PRIMA. 

Laudabilis  et  utilis  est  per  se  frequens  communio, 

Prob,  concilio  Trid.  decisione  Cong.  concil.  testimoniis 
Patrum  et  ratione. 

1®  Concilio  Trid,  sess.  13,  cap.  8^:  « Paterno  affectu  ad- 
» monet  sancta  synodus  , bortatur  , rogat  et  obsecrat  per 
» viscera  misericordiae  Dei  nostri,  ut  omnes  et  singuli 
» qui  Christiano  nomine  censentur,  in  hoc  unitatis  signo, 
» in  hoc  vinculo  charitatis,  in  hoc  concordiae  symbolo 
» jam  tandem  aliquando  conveniant  et  concordent,  me^* 
» mores  tantae  majestatis...  ut  panem  illum  supersub- 
»»  stantialem  frequenter  suscipere  possint...  » Et  sess* 
22,  cap.  6 : M Optaret  quidem  sacrosancta  synodus,  ut  in 
» singulis  missis  fideles  adstantes,  non  solum  spirituali 
» affectu,  sed  sacramentali  etiam  Eucharistiae  percep- 
»>  tione  communicarent,  quo  ad  eos  sanctissimi  sacrificii 
» fructus  uberior  proveniret.  » Ergo  1®. 

2®  Decisioni  Cong,  concil.  diei  12  feb.  1679,  doctrinam 
concilii  Trid.  modo  expositam  tradentis  , cujus  decretum 
ab  Innocentio  XI  expresse  fuit  approbatum,  et  in  quo 
habetur  : a Cum  fideles  ad  sanctissimi  Sacramenti  fre- 
» quentiam,  quod  facere  debent,  accesserint,  statim  ad 
» illud  sumendum  de  magna  praeparatione  orationem 
•#  habeant^  generatiinque  ostendant  eos  qui  ad  frequen- 
» tiorem  aut  quotidianam  salutiferi  cibi  sumptionem  de- 
» voto  studio  excitantur,  debere....  suam  agnoscere  in- 
» firmitatem;  aut  dignitate  sacramenti  ac  divini  judicii 
» formidine  discant  coelestem  mensam , in  qua  Christus 
» est , revereri;  et  si  quando  se  minus  paratos  senserint, 
» ab  ea  abstinere,  seque  ad  majorem  praeparationem  ac- 
» cingere.  » Ergo  2®. 

3°  Testimoniis  Patrum.  Citavimus  S.  Justinum,  dicen- 
tem sacram  Eucharistiam  in  fidelium  coetibus  unicuique 
prcesenhum  distribui  el  ad  absentes  deferri.  S.  Cypr.  De 
oratione  Dominica,  ait:  Eucharistiam  cjiwtidic  ad  cibum  sa~ 
lutis  accipimus,  et  cunctos  ad  quotidianam  communionem 
liortatuj . S.  Hieroii.  Epist.  30,2part.  u Scio  Romae  hanc 
» esse  consuetudinem  ut  fideles  semper  Christi  coipus 
» accipiant,  quod  non  reprehendo  nec  probo.  » S.  Aug. 
Epist.  54  : « Dixei  it  aliquis  non  quotidie  accipiendam 
» Eucharistiam  ; quaesieris,  quare  ? Quoniam,  inquit,  eli- 
» gench  sunt  dies  quibus  purius  homo  continentiusque 
I»  vivit,  quoad  tantum  sacramentum  dignus  accedat.... 
>*  Ille  honorando  non  audet  quotidie  sumere,  et  ille  ho- 
» norando  non  audet  ullo  die  praetermittere.  » Ergo  3®. 

4°  Ratione.  Posita  enim  fide  in  praesentiam  realem  et 
in  divinam  sanctissimi  illius  sacramenti  virtutem,  evi- 
denter constat  frequentem  illius  usum,  cum  dispositio- 
nibus sanctis,  laudabilem  et  utilissimum  esse;  sicque 
doctissimi  viri  et  animae  piae  semper  judicaverunt : ergo 
4°,  etc.  aliunde,  etc.  Ergo. 

Nulli  tamen  quotidiana  communio  necessaria  est  ad 
salutem,  ut  pluribus  in  locis  asserere  visus  estP.  Pichon  : 
hoc  sequitur  ex  testimoniis  relatis,  ex  praxi  Ecclesiae  et 
sensu  fidelium. 

PROPOSITIO  SECUNDA. 

yid  f recinentem  communionem  non  solum  necessaria  est  im- 
munitas a peccato  mortali,  sed  requiritur  ut  nullus  sit  af-^ 
fectus  ad  peccatum  veniale,  et  ardens  existat  desiderium 
communicandi, 

Prob.  auctoritate  S.  Thomae,  S.  Francisci  Salesii,  Be- 
ned.  XIV,  multorum  episcoporum  et  ratione. 

1°  Auctoritate  S.  Thomee,  qui  in  Sparte,  q.  80,  art.  10, 
de  quotidiana  communione  agens,  dicit  : ♦<  In  sumente 
» requiritur  ut  cum  magna  devotione  et  reverentia  ad 

* hoc  sacramentum  accedat ; et  ideo  si  aliquis  se  quotidie 
» ad  hoc  paratum  inveniat,  laudabile  est  quod  quotidie 

• sumat.  » Ibique  citat  verba  S.  Aug.  attributa  : a Accipe 

» quotidie  quod  quotidie  tibi  prosit : sic  vive,  ut  quotidie 
» merearis  accipere.  » Ergo  1®. 

2®  Auctoritate  S,  Francisci  Salesii,  Introduction  a la  vie 
devote,  chap.  20  : « II  serait  imprudent  de  conseiller  in- 
» differemment  a tous  la  communion  de  tous  les  jours, 
o la  disposition  requise  pour  une  communion  si  frequente 
® devant  etre  fort  exquise  : parce  que  cette  disposition, 
» quoique  exquise,  peut  se  trouver  en  plusieurs  bonnes 
» ames,  il  n’est  pas  bon  d’en  detourner  generalement ; il 
o faut  en  user  suivant  Tetat  interieur  de  cliacun  en  par- 
» ticulier...  Il  faut,  pour  etre  admis  a cette  communion, 
■ avoir  surmonte  la  plupart  des  mauvaises  inclina tions, 
» c’est-a-dire,  non-seulementrafFection  aux  cboses  inuti- 
» les  et  dangereuses,  comme  sont  les  jeux,  les  festins,les 
» parures,  etautres  cboses  semblables,  maisencore  cesin- 
» clinations  iiaturelles  qui,  n’ayant  point  pris  Torigine  de 
» nos  peches  particuliers,  ne  sont  pas  proprement  vices 
» ni  p&hes,  mais  imperfeclions ; comme  sont  la  legerete, 
» Tinclination  ala  colere, la  melancolie,  et  autresdefauts, 
» qui  viennent  du  temperament  et  du  naturel,  et  sont 
» souvent  contre  le  gre  de  lavolonte...  Pour  communier 
» tous  les  huit  jours,  il  est  requis  de  n’avoir  aucun  pecbe 
» mortel,  ni  aucune  affection  au  p&be  veniel , d’avoir 
» un  grand  desir  de  communier;  mais  pour  communier 
» tous  les  jours,  il  faut,  outre  cela,  avoir  surmonte  la  plu- 
» part  des  mauvaises  inclinations,  » Ergo  2°. 

3®  Auctoritate  Eened,  XIV,  de  Synodo  dioeces.  1.  7, 
cap.  12,  n.  9 : « Praecipue  monendi  sunt  confessarii , ne 
» frequentem  ad  Eucbaristiam  accessum  iis  aut  suadeant 
» aut  permittant,  qui  in  gravia  peccata  saepe  labuntur, 
» nec  de  poenitentia  agenda  suaque  vita  emendanda  sunt 
» solliciti ; sicut  nec  illis  qui,  etsi  gravia  evitent  crimina, 
» voluntatem  tamen  babent  venialibus  adhaerentem.  » 
Postea  commendat  ut  legantur  S.  Franciscus  Salesius  et 
Joannes  Tbauletus.  Ergo  3®. 

4°  Auctoritate  multorum  episcoporum,  qui  nempe  li- 
brum P.  Pichon  censuris  affecerunt  : iis  addi  possunt 
omnes  in  vita  ascetica  magistri.  Ergo  4®. 

5®  Ratione,  Frequens  communio  maxima  est  familia- 

rilas  inter  animam  fidelem  et  Christum  i si  haec  familia- 
ritas sit  sancta  et  cum  reverentia  debita,  erit  laudabilis 
et  utilis;  si  vero  reverentia  debita  careat,  Christo  displi*i» 
cebit,  et  magis  noxia  quam  utilis  erit.  Porro  communio 
facta  cum  affectu  voluntario  ad  venialia,  non  exhibet  re- 
verentiam Christo  debitam  : ergo  5°;  aliunde,  etc.  Ergo. 

Qiicedam  notanda  circa  frequentem  communionem. 

1®  Fideles  prudentem  et  pium  habeant  directorem, 
inter  mille  electum,  ut  vult  S.  Franciscus  Salesius;  ani- 
mam suam  ei  patefaciant,  et  simplici  docilitate  obsequan- 
tur. 

2®  Caveant  directores  ne  indiscretis  sermonibus  a fre^ 
quenti  communione  retrahant,  ut  pluries  accidit;  sed,  e 
contra,  pias  animas  sibi  commissas  sollicite  excolant, 
amore  divino  imbuant,  et  ad  frequentiores  communiones 
prudenter  disponant  ac  inducant. 

3®  Non  raro  inveniuntur  personae  devotae  quae,  ex  com- 
munionum frequentia , fere  omnem  amiserunt  reverens 
tiam  erga  sanctissimum  Eucharistiae  sacramentum , et 
sine  praeparatione  ac  gratiarum  actione  ad  illud  fidenter 
accedunt : aliae  vero  timore  excessivo  perculsae,  nunquam 
se  sufficienter  praeparatas  arbitrantur.  Prudens  confessa- 
rius  has  et  illas  perfecte  noscere  et  congruentibus  moni- 
tis excitai^e  debet  ad  salutarem  tremorem,  vel  ad  majo- 
rem fiduciam. 

4®  Quandoque  inveniuntur  animae,  e cceno  peccati  vix 
emergentes,  quae,  in  primis  conversionis  suae  diebus,  sta- 
tim  frequenter  communicare  vellent : prudens  confessa- 
rius  praematuro  huic  desiderio  non  acquiescet,  eas  liben- 
ter in  confessione  audiet,  ad  dolenduin  magis  ac  magis 
de  praeteritis,  ad  agendum  gratias  Deo,  ad  colendas  vir- 
tutes Christianas,  ad  perseverandum  in  proposito  hor- 
tabitur; ad  sacram  synaxim  in  magnis  solemnitatibus 
admittet,  deinde  in  festis  minus  solemnibus,  et  postea 
frequentius,  juxta  illarum  progressus  in  pietate. 

5®  Ut  communiones  personarum  quas  dirigit  prudenter 

determinet  confessarius,  sedulo  attendere  debet  ad  earum 
conditionem  actualem  et  futuram  : mulier  conjugata, 
curis  domesticis  implicata,  eodem  modo  ad  snciaVi  men- 
sam admitti  non  potest  ac  pia  vidua,  nulla  sollicitudine 
pressa;  nec  puella  matrimonio  destinata,  eodem  modo 
ac  altera  quae  mundo  renuntiavit,  vir^o  permansura  est, 
aut  Deo  consecranda,  sive  in  congregatione  saeculari,  sive 
in  monasterio  regulari,  etc,  nec  juvenis  negotia  saecula- 
ria expleturus,  eodem  modo  ac  alias  statum  clericalem 
amplexus  vel  amplexurus,  etc. 

Expedire  milii  videtur  ut  ad  frequentem  communio- 
nem ii  non  admittantur  qui  certo  postea,  ratione  status 
aut  functionum,  raro  communicare  poterunt.  Hinc  pro- 
bare non  possum  agendi  rationem  con fessa r iorum  qui 
juniores  pueros  et  puellas  ad  frec^uentissimas  commu- 
niones inducunt  : sufl&cit  ut  recte  viventes  identidem  ad- 
mittantur, V.  g.  in  prtccipuis  solemnitatibus , donec  fu- 
tura eorum  destinatio  cognoscatur , et  praesumi  possit 
quid  in  lioc  genere  prudenter  eis  consulendum  sit. 

Non  improbandi  tamen,  sed  potius  laudandi  sunt  con- 
fessaiii  qui  pueros  ad  primam  communionem  admissos, 
scientia,  pietate,  modestia,  mansuetudine,  obedientia, 
aliisque  virtutibus  Christianis  conspicuos,  et  communio- 
nem desiderantes,  ad  participationem  divini  illius  sa- 
cramenti semel  aut  iterum  inter  primam  et  secundam, 
vel  secundam  et  tertiam  communionem  solem  nem  ad- 
mittunt. 

6°  Animae  piae  et  devotae , in  virtutibus  Christianis 
probatae,  a peccato  mortali  abhorrentes,  ad  venialia  nul- 
lum affectum  retinentes,  pravas  inclinationes  suas  supe- 
rare nitentes,  ab  illecebris  creaturarum  alienae,  seipsas 
contemnentes,  ad  perfectionem  tendentes,  magnum 
communicandi  desiderium  habentes,  et  prae  conditione 
sua  piis  exercitiis  vacare  valentes,  ad  quotidianam  com- 
munionem admittendae  sunt,  aut  saltem  admitti  possunt; 
alioquin  fere  nullus  sacerdos  quotidie  celebrare  posset. 
Sic  communicare  solebant  SS.  Gertrudis,  Catharina  Si- 
nensis,  Theresia,  Joanna  de  Chantal,  etc.  CommuniteF 

tamen  prudentes  confessarii  unum  excipiunt  diem  sin- 
gulis hebdomadis,  in  quo  facienda  est  confessio. 

7°  Aliae  personae  in  sanclilate  minus  eminentes  , quae 
nihilominus  sibt  invigilant,  peccatum  fugiunt,  ad  per- 
fectionem tendunt  et  communionem  desiderant,  omnibus 
diebus  dominicis  et  festivis,  et  insuper  duabus  vel  tribus 
vicibus  per  unamquamque  hebdomadam  admitti  pos- 
sunt. Talis  est  praxis  piorum  confessariorum. 

8°  Nulla  conditio  per  se  a frequenti  communione  ex- 
cludit, ut  fert  decretum  Cong.  supra  citatum  ; « Fre- 
» quens  accessus  ( ad  Eucharistiam  ) confessariorum 
• judicio  est  relinquendus,  qui  ex  conscientiarum  pu- 
» ritate  et  frequentiae  fructu,  et  ad  pietatem  processu  , 
» laicis  negotiatoribus  et  conjugatis,  quod  prospiciunt 
» eorum  saluti  profuturum,  id  illis  praescribere  debe- 
» bunt.  9 

9°  Qui  ex  mera  fragilitate  in  aliqua  passim  incidunt 
peccata  venialia,  sed  cito  gemunt,  dolent,  emendationem 
sibi  proponunt,  et  communionem  velut  robur  ad  perse- 
verandum desiderant,  ea  non  privandi  sunt.  Si  e con- 
tra, non  obstante  frequenti  communione,  in  via  per- 
fectionis non  proficiant,  in  culpas  veniales  deliberatas 
incidant,  neque  se  emendent;  v.  g.  voluptatibus  sen- 
I suum  in  videndo , audiendo,  edendo,  libenter  indul- 
geant,  cum  aliqua  vanitate  se  vestiant,  etc,  usus  com- 
munionis restringi  et  quandoque  suspendi  debet,  donec 
de  sua  emendatione  serio  cogitent.  Ita  Ligorio,  Praxi 
conf.  n.  155. 

10°  Advertendum^  cum  eodem  Ligorio,  devotionem  • 
quae  ad  frequentem  communionem  requiritur,  non  ne- 
cessario debere  esse  summam  et  sensibilem  : sufficit  ut 
director  in  corde  poenitentis  quamdam  detegat  alacrita 
tem  ad  facienda  quaeque  Deo  placita  sunt,  cum  disposi- 
tionibus supra  expositis.  Prudens  confessarius  aliquando 
animam  ad  communiohem  nimis  inclinatam  probat  et 
mortificat,  quasdam  communiones  ei  subtrahendo,  prae- 
sertim si  ex  tali  subtractione  tristetur,  quia  hujusmodi 
tristatio^  inquit  Ligorio,  loco  citato,  est  argumentum  su- 

perbi^  quce  eam  vere  reddit  indignam.  Aliquando  veio  ' 
animam  siccam,  aridam,  taedium  sentientem,  et  ex  illo  > 
statu  gementem,  ad  frequentem  Eucharistiae  suscep- 
tionem impellit,  ut  ex  sacramento  vires  acquirat. 

11°  Curet  confessarius  ut  sui  poenitentes  ad  sacram 
communionem  imparati  non  accedant,  et  post  com- 
munionem in  gratiarum  actione  convenienti  tempore 
immorentur  : « Paucissimi  sunt  directores  qui  sedulo  id 
e faciant,  aitLigorio,  n.  156,  quia  paucissimi  sunt  sa- 
» cerdo tes  qui,  post  missae  sacrificium,  cum  Jesu  Christo 
» in  gratiarum  actione  subsistant;  et  ideo  pudet  eos  aliis 
a»  insinuare  quod  ipsi  non  faciunt.  Gratiarum  actio  ordi- 
« naric  per  horam  integram  durare  deberet ; fiat  saltem 
• per  dimidiam,  in  qua  anima  in  amando  et  petendo  se 
» exerceat.  » Nos  petimus  ut  fiat  gratiarum  actio  saltem 
per  unum  quadrantem,  in  summa  recollectione,  cum 
plena  fide,  ardenti  amore,  etc. 


CAPUT  SEPTIMUM. 

DE  EPPECTIBUS  EUCHARISTIA. 

Varios  hujus  sacramenti  effectus  recenset  et  evolvit 
S.  Th.  in  tota  quaestione  79,  3 part.  De  illis  quaedam 
breviter  dicemus. 

1°  Eucharistia  producit  ex  opere  operato  gratiam 
sanctificantem,  et  hoc  habet  commune  cum  cae teris  sa- 
cramentis; sed  excellentius  est,  quia  ipsum  gratiae  auc- 
torem continet.  Gratia  autem  hujus  sacramenti  per  mo- 
dum spiritualis nutritionis  producitur  : Caro  meavere  est 
cibus,  et  sanguis  meus  vere  est  potus,  Joan.  vi,  56.  Supponit 
ergo  animam  vivere,  quia  prius  est  esse  quam  nutriri : 
ideo  dicitur  sacramentum  vivorum,  et  gratia  ejus  est  per 
se  augmentum  gratiae  sanctificantis,  cum  jure  ad  gratias 
actuales  suo  tempore  obtinendas,  si  obex  eis  non  appona- 

tur.  Unde  Eug.  IV,  in  Decreto  ad  Annenos,  ait : « Hujus 
» sacramenti  eifectus  , quem  in  anima  operatur  digne  su- 
» mentis , est  adunatio  hominis  ad  Christum.  Sequitur 
» quod  per  hoc  sacramentum  in  sumentibus  digne  gratia 
» augeatur ; omnemque  elFectum  quem  materialis  cibus 

• et  potus  quoad  vitam  agunt  corporalem  , hoc  idem 
n quoad  vitam  spiritualem  et  hoc  sacramentum  ,ope- 

• ratur.  » 

2^  Dat  jus  ad  «ternam  gloriam , juxta  haec  ipsius  Chri- 
sti verba,  Joan.  vi , 55  : Qui  manducat  meam  carnem  ct 
bibit  meum  sanguinem  y habet  vitam  ceternam , ct  ego  re- 
suscitabo eum  in  novissimo  die.  Hinc  ab  Ecclesia  dicitur 
pignus  gloriee, 

3°  Quicumque  conscientiam  peccati  mortalis  habens, 
ad  sanctissimum  illud  sacramentum  accederet,  ex  om- 
nium confesso  enormis  saciilegii  reus  fieret,  judicium 
sibi  manducaret  et  biberet : sed  communius  et  probabi- 
lius docent  theologi  cum  S.  Th.  q,  79,  art.  3,  illud  sa- 
cramentum ab  eo  susceptum  qui  est  in  peccato  mortali , 
cujus  conscientiam  et  affectum  non  habet , nihilominus 
conferre  gratiam  sanctificantem,  quae  per  accidens  fit 
gratia  prima,  sicut  poenitentiae  sacramentum  homini  jam 
justificato  collatum,  producit  gratiam  ex  se  primam,  quae 
per  accidens  fit  secundaria.  Vide  quae  in  tractatu  de 
Sacramentis  diximus.  Haec  sententia  recte  intellecta  nul- 
lum habet  periculum  , cum  peccati  mortalis  conscien» 
tiam  et  omnem  ad  illud  affectum  excludat. 

4®  Peccata  venialia  remittit , vel  directe  , vires  animi 
j reficiendo,  sicut  cibus  materialis  vires  corporis  restaurat; 
vel  indirecte,  charitatis  fervorem  peccato  veniali  oppo- 
situm augendo.  Unde  concilium  Trid.  sess.  13,  cap.  2, 
ait,  Christum  illud  dedisse,  tanquam  antidotum,  quo  libe^- 
remur  a culpis  quotidianis , Hinc  in  oratione  pro  ablutione 
secunda,  in  finemissse,  congruenter  dicimus  : Prcesta  ut 
in  me  non  remaneat  scelerum  macula^  quem  pura  et  sancta 
rejecerunt  sacramenta,  ut  deleantur  tum  peccata  venialia, 
tum  per  accidens  peccata  mortalia  ignota. 

5°  Eo  sensu  etiam  intelligi  possunt  praecedentia  verba 
iii*  6 

quo  Eucliaristia,  ut  sacramentum  , poenam  peccatis  de- 
bitam indirecte  remittat,  fervorem  excitando  ; si  vero  ut 
sacriBcium  spectetur,  hujusmodi  poenam  directe  potest 
remittere,  ut  in  secunda  parte  ostendemus, 

6®  Divina  Eucharistia  praeservat  a peccatis,  ut  in  con- 
cilio Trid.  sess.  13,  cap.  2,  habetur : « Quo  liberemur  a 
» culpis  quotidianis  , et  a peccatis  mortalibus  praeserve- 
» mur.*  Et  hoc  fit  dupliciter,  ut  ait  S.  Th.  art.  6 : « Uno 
» modo,  in  quantum  natura  hominis  interius  roboratur 
• contra  interiora  corruptiva, alio  modo,  per  hoc  quod 
» munitur  contra  exteriores  impugnationes.  » 

7°  Gratia  hujus  sacramenti  ex  opere  operato  produ- 
citur, in  ipso  instanti  quo  sacrae  species  in  stomachum 
trajiciuntur ; quia  tunc  proprie  fit  manducatio  vel  potus 
sumptio. 

8®  Eucharistiae  sacramentum  aliis  quam  realiter  su** 
mentibus  prodesse  potest;  quia  1®  ut  opus  religionis  prae- 
stantissimum , pro  aliis  tam  vivis  quam  defunctis  offerri 
potest.  2o  Qui  hoc  sacramentum  digne  suscipiunt , stric- 
tiorem cum  Christo  acquirunt  unionem  , et  efficacius  pro 
aliis  orare  possunt.  3®  Anima  quae  divinam  hanc  alimo- 
niam realiter  suscipere  non  potest , eam  ardenter  deside- 
rando , gratiam  aliquam  ex  opere  operantis  consequitur, 
et  est  communio  spiritualis.  Ergo. 

9®  Peccata  venialia  actu  complacentia,  vel  in  ipsamet 
communione  admissa,  ut  vana  gloria,  voluntaria  distrac- 
tio, etc.  substantiam  gratiae  sanctificantis  non  impediunt, 
sed  illius  mensuram  minuunt,  quia  charitatem  ex  parte 
laedunt.  Sic  omnes  post  S.  Th.  q.  79,  art.  8. 

PARS  SECUNDA. 

DE  EUCHARISTIA  QUATENUS  EST  SACRIFICIUM. 

Vox  sacrificium  , a sacro  faciendo  derivata,  significat , 
latiori  sensu , id  omne  quod  Deo  in  ipsius  honorem  et 
cultum  offertur,  videlicet  orationes  , laudes,  adorationes 
cseterosque  actus  virtutum,  praesertim  virtutis  religionis. 
Eo  sensu  dicitur  in  Scripturis  : 1°  Sacrificate  sacrificium 
justitice  ^ et  sperate  in  Domino  ^ Ps.  vi,  6;  2®  Immola  Deo 
sacificium  laudis,  et  redde  Altissimo  vota  tua  ^ Ps.  xlix, 
14  et  ibid.  23  : Sacrificium  laudis  honorificabit  me ; 
3°  Sacrificium  Deo  spiritus  contribulatus , cor  contritum  ct 
humiliatum  Deus  non  despicies , Ps.  l,  19;  4®  Sacrificium  sa^- 
lutare  est  attendere  mandatis , et  discedere  ah  omni  iniqui- 
tate, Eccli.  XXXV,  2,  et  ibid.  v.  4 : Qui  facit  misericordiam  ^ 
offert  sacrificium ; 5®  Obsecro  vos^  fratres,  per  misericor^ 
diam  Dei,  ut  exhibeatis  corpora  vestra  hostiam  viventem , 
sanctam,  Deo  placentem,  Rom.  Xii , i. 

Nullum  est  dubium  quin  sacrificium  , sic  generaliter 
sumptum , semper,  pro  cunctis  hominibus  et  in  omni 
statu,  fuerit  necessarium,  etiam  jure  naturali ; quia  om- 
nes homines  libere  agentes  Deum  amare,  laudare,  bene- 
dicere et  cultu  saltem  interno  honorare  tenentur.  Ergo. 

Sacrificium  vero , stricte  sumptum  , specialis  est  vii'- 
i lutis  regilionis  actus , quo  supremum  Dei  dominium  in 
i omnes  creaturas  per  alicujus  rei  sensibilis  oblationem  et 
1 destructionem  agnoscitur , et  recte  definitur  : Oblatio  ex- 
terna rei  sensibilis,  divinitus  instituta,  soli  Deo  per  mini- 
strum legitimum  facta  , cum  destructione  rei  oblatce , vel 
aliqua  ejus  immutatione,  ad  recognoscendum  supremunx  Dei 
dominium  in  omnes  creaturas, 

\ Dicitur  1®  oblatio : quae  vox  tenet  locum  generis  : omnis 

quippe  oblatio  non  est  sacrificium,  sed  omne  sacrificium  : 
est  oblatio. 

Dicitur  2®  externa;  quia,  juxta  omnes,  sacrificium  i i 
proprie  dictum  ad  cultum  Dei  externum  pertinet  ; non  ' i 
sufficeret  ergo  oblatio  interna. 

Dicitur  3®  rei  sensibilis , ut  scilicet  oblatio  aliis  homi- 
nibus pateat  et  vinculum  sit  religionis  : sic  etiam  omnes  : 
apprehendunt. 

Dicitur  4®  dwinitus  instituta  ; quia  exterior  cultus  non 
est  certe  Deo  gratus,  nisi  ab  ipso  immediate  vel  mediate  i 
fuerit  determinatus  : sacrificium  autem  praecipuus  est 
cultus  externi  actus.  Ergo. 

Dicitur  5®  soli  Deo  facta;  quia  sacrificium  stricte 
sumptum  eminentior  est  actus  supremae  religionis.  Ergo 
soli  Deo  competere  potest,  et  ideo  additur  in  definitione  : 
ad  recognoscendam , etc. 

Dicitur  6°  per  ministrum  legitimum;  quia,  cum  ille 
actus  propter  Deum  et  nomine  religiosae  societatis  offe- 
ratur , non  a quocumque  homine , sed  a solo  legitime 
deputato  convenienter  exerceri  potest. 

Dicitur  7®  cum  destructione  rei  oblatce , vel  aliqua  ejus 
immutatione;  ad  rationem  quippe  sacrificii  proprie  dicti  i 
requiritur  vel  rei  destructio,  ad  supremum  Dei  domi- 
nium perfecte  significandum,  vel  saltem  aliqua  immuta- 
tio , cujus  naturam  et  necessitatem  hic  non  expendimus. 

Si  quod  apud  nos  existat  sacrificium  proprie  dictum , 
est  missa  et  aliud  assignari  non  potest : itaque  hanc  se* 
eundam  tractatus  de  sanctissima  Eucharistia  partem  in 
septem  dividemus  capita.  Primum  erit  de  sacrificiis  in 
genere ; secundum , de  existentia  sacrificii  missae ; ter- 
tium, de  ejus  essentia;  quartum,  de  illius  effectibus; 
quintum,  de  iis  pro  quibus  offerri  potest ; sextum,  de  ejus 
ministro;  septimum,  de  conditionibus  ad  legitime  cele- 
brandum requisitis. 

CAPUT  PRIMUM. 


db  sacrificiis  in  genere. 

De  solis  sacrificiis  stricte  sumptis  vel  proprie  dictis  hic 
nobis  agendum  est,  ut  ex  jam  notatis  patet. 

Sacrificium  autem  proprie  dictum  sub  triplici  respectu 
considerari  potest,  ratione  materiae  scilicet,  ratione  formae 
Ii  et  mtione  finis. 

Ratione  materiae , dividitur  in  victimam  seu  hostiam  , 
immolationem  et  libamen  : haec  nomina  et  sequentia  ex 
Veteri  Lege  deducuntur.  seu dicebatur  sa- 

crificium quo  offerebantur  Deo  animalia  , sive  quadru- 
pedia , ut  boves , vituli , oves  et  caprae  ; sive  volatilia , ut 
colombae,  turtures  et  passeres  : immolatio  erat  sacrificium 
quo  olFerebantur  Deo  res  inanimes , sed  solidae,  ut  fruges 
I terrae,  panes,  thura  et  alia  hujusmodi : libamen  erat  sa- 
. crificium  quo  offerebantur  liquida,  v.  g.  vinum  , oleum, 

[ sanguis,  etc. 

I Ratione  formae  seu  modi  quo  fiebat  sacrificium  , divi- 
debatur in  holocaustum , hostiam  pacificam  et  hostiam 
pro  peccato.  Holocaustum  erat  sacrificium , in  quo  tota 
res  oblata  comburebatur,  et  in  fumum  resoluta,  sursum 
ascendebat,  ut  per  totalem  destructionem  ejus  supremum 
dominium  Dei  clarius  significaretur.  Hostia  pacifica  dice- 
batur sacrificium  in  quo  una  pars  rei  oblatpe  combure- 
batur in  honorem  Dei , altera  in  usum  sacerdotum  cede- 
> bat,  et  tertia  in  usum  ipsorum  offerentium  : sic  quaedam 
perficiebatur  communio  inter  Deum  , sacerdotes  et  po- 
pulum. Hostia  pro  peccato  erat  sacrificium  in  quo  una 
r pars  in  honorem  Dei  comburebatur,  et  altera  cedebat  in 
usum  eorum  tantum  sacerdotum  qui  in  atrio  templi  ve«* 
scebantur,  et  ideo  peccata  populi  comedere  dicebantur. 

Ratione  finis,  dividebatur  in  latreuticum,  eucharis- 

ticum , impetratorium  et  y)ropitiatorium.  Dicebatur  /a- 
treuiicum  , si  per  se  lotum  iu  honorem  Dei  exhibebatur, 
ut  holocaustum  ; euchariaticam  ^ si  ad  gratias  Deo  agen- 
das pro  beneficiis  acceptis  offerebatur;  impetratorium^ 
si  ad  nova  obtinenda  beneficia  destinabatur  ; et  propitia^  | 
toriiim  j si  ad  satisfaciendum  Deo  pro  peccatis  admissis 
fiebat. 

His  notatis  f qucedam  statuenda  sunt, 

1°  Certum  est  varia  haec  sacrificia  in  lege  Mosaica 
fuisse  jure  divino  necessaria  ; ab  ipso  enim  Deo  fuerant 
determinata  et  praescripta. 

2®  Non  minus  certum  est  a Deo  praescripta  fuisse  sar- 
eri ficia  in  ipsa  origine  mundi  ; ea  quippe  videmus  in  usu 
a primis  temporibus  usque  ad  Moysen  : Cain  et  Abel , 
Noe,  Melchisedech,  Abraham,  Jacob,  Job,  etc.  varia  ob- 
tulerunt sacrificia  : Cain  de  fructibus  terree , Jhel  de  pri^ 
mogenitis  gregis  sui,  et  de  adipibus  eoutni , Gen.  iv,  3,4; 
Noe,  tollens  de  cunctis  pecoribus  et  volucribus  mundis,  obtulit  : 
holocausta  super  altare,  ibid.  viii , 20  ; Alelchisedech  pro- 
tulit panem  et  vinum,  erat  enim  sacerdos  Dei  altissimi , 
Gen.  XIV,  18 ; Abraham  arietem  inter  vepres  hcerentem  cor- 
nibus assumens,  obtulit  holocaustum  pro  filio,  Gen.  xxii,  13; 
Jacob  lapidem  erexit  in  titulum,  fundens  oleum  desuper, 
Gen.  xxviii,  18  , etc.  Haec  autem  mandatum  Dei  positi- 
vum supponunt,  alioquin  non  fuissent  tam  uniformia  et 
tam  constantia. 

3®  Si  status  innocentiae  diu  perstitisset,  quaedam  etiam 
necessaria  fuissent  sacrificia  ; quia , ut  ait  S.  Th.  2 2 , 
q.  35 , art.  1 , conclus.  « Est  modus  conveniens  homini  ut 
sensibilibus  signis  utatur  ad  aliqua  exprimenda  , quia 
% ex  sensibilibus  cognitionem  accepit ; et  ideo  ex  naturali 
» ratione  procedit,  quod  homo  quibusdam  sensibilibus 
9 rebus  utatur,  offerens  eas  Deo  in  modum  debitae  sub— 

» jectionis  et  honoris , secundum  similitudinem  eorum 
» qui  dominis  suis  aliqua  offerunt  in  recognitionem  do- 
» minii  : hoc  autem  pertinet  ad  rationem  sacrificii , et 
ideo  ratio  sacrificii  pertinet  ad  jus  naturale.  » De  na- 


DE  EUCHARISTIA. 


127 

lura  igitur  est  verae  religionis  ut  quoJdam  sacrificiorum 
genus  Deo  offeratur  : at  modus  lege  positiva  deteinii- 
. natur. 

4°  Sacrificia  cruenta  post  lapsum  hominis  a Deo  prae^ 
L scripta,  in  quibus  sanguis  victimarum  effunditur,  pro- 
funda indicant  mysteria  , videlicet,  V hominem  peccato- 
f rem  redemptione  indigere ; 2°  sanguine  redimendum  et 
[ a peccatis  abluendum  esse,  quia  carni  et  sanguini  acquie- 
I scendo,  peccaverat;  3®  Deum  condignam  non  exigere 
I satisfactionem  ab  ipsis  peccatoribus,  sed  meritorum  et 
i satisfactionum  substitutionem  misericorditer  accipere; 
I 4®  non  omnes  victimas  pari  modo  ipsi  gratas  esse  : unde 
' animalia  fera  , nociva , horrorem  excitantia  , ut  lupi,  ti- 
gres,  aquilae,  serpentes,  etc.  Deo  non  offerebantur  in 
sacrificium  : bene  vero  animalia  mansueta , pura , ad 
usum  humanum  apta  : hinc  mundorum  et  immundo- 
rum distinctio , tempore  Noe  jam  existens,  et  per  Moyseu 
renovata  ac  firmata. 

Haec  penetrationem  intelligentiae  nostrae  longe  supe- 
rant, et  nihilominus  velut  certa  admittenda  sunt,  propter 
summam  Dei  auctoritatem. 

5®  Ex  divina  sacrificiorum  cruentorum  institutione,  in 
ipso  mundi  exordio  facta,  varii  orti  sunt  ritus,  apud  di- 
versas gentes  usitati,  victimas  immolandi : omnes  populi 
persuasum  habuerunt , et  innumerae  gentes  ethnicae  nunc 
exstantes  adhuc  persuasum  habent , divinitatem  sacri- 
ficiis placari  et  propitiam  erga  homines  reddi.  Hinc  ubi- 
que praecipuus  religionis  actus , in  honorem  Dei  veri  aut 
ficti  exercitus,  fuit  effusio  sanguinis,  sive  animalium 
purorum,  raro  immundorum , sive  hominum;  fere  ubi- 
que enim,  in  falsis  religionibus,  immolatae  sunt  victimae 
humanae,  saltem  in  extraordinariis  periculis,  quia  crede- 
batur hostias  minoris  pretii  pro  tanta  obtinenda  gratia 
sufficientes  non  fore. 

6®  In  crudelibus  istis  consuetudinibus  et  in  monstruo- 
sis hujusmodi  erroribus  quaedam  supersunt  traditionis 
vestigia,  communem  originem  attestantia,  nempe  lapsum 
hominis,  redemptionis  necessitatem,  Redemptoris  pro- 


TRACTATUS 


128 

missionem,  sacrificiorum  cruentorum  praescriptionem, 
in  figuram  cruenti  et  pretiosissimi  sacrificii  quo  redimen- 
dus esset  mundus.  In  ea  quippe  liypolliesi,  diversae  po- 
pulorum consuetudines,  circa  sacrificia  Deo  offerenda, 
facile  explicantur,  et,  sepositis  his  fundamentalibus  fidei 
nostrae  dogmatibus , nulla  illarum  assignari  potest  ratio. 

7®  Soli  Deo  offerri  potest  sacrificium  proprie  dictum  : 
sic  omnes  apprehendunt,  juxta  haec  S.  Aug.  de  Civitate 
Dei , 1.  10,  cap.  4,  verba  : « Quis  sacrificandum  censuit , 

» nisi  ei  quem  Deum  aut  scivit,  aut  putavit,  aut  finxit?  » 
Fuerunt  enim  homines  qui  se  deos  haberi  voluerant. 

« Rarissimi  autem  commemorantur , qui  sibi  ut  saci  ifi- 
» caretur,  cum  regia  potestate  possent , ausi  fuerint  ini- 
» perare,  »»  inquit  S.  Aug.  contra  adversarium  Legis  et 
Proph.  1.  1 , cap.  18.  Sacrificia  igitur  falsis  numinibus 
apud  gentiles  oblata,  a daemonibus  veri  Dei  aemulatoribus 
inducta  fuerunt,  et  in  ipsorum  honorem  cedunt  : in  eo 
namque  positum  est  gravissimum  idololatriae  crimen, 
quod  honores  soli  Deo  debiti  ad  creaturas  maxima  im- 
pietate transferantur.  Unde  Apostolus,  5 Cor.  x,  20  : 
Quce  immolant  gentes  ^ dcemoniis  immolant  ^ et  non  Deo, 

8°  Cuncta  Veteris  Le.<ps  sacrificia  ingens  sacrificium  a 
Christo  pro  salute  mundi  in  cruce  offerendum  adumbra- 
bant ; Finis  enim  Legis  Christus  ^ ad  justitiam  omni  credenti^ 
Rora.  X,  4.  Est  agnus,  qui  occisus  est  ab  origine  mandi 
Apoc.  XIII , 8,  nempe  in  victimis  eura  repraesentantibus» 
quae  multiplices  erant  et  diverso  ritu  offerebantur,  ut 
varias  magni  sacrificii  circumstantias  significarent,  et  effi- 
cerent ut  res  una  tanquam  verbis  multis  diceretur  atque 
sine  fastidio  commendaretur.  Facile  autem  monstrari 
potest , vetera  sacrificia  eorumque  caeremonias  cum 
Christo  ejusque  sacrificio  optime  quadrare  : v.  g.  ma- 
ctabantur victimae,  Christus  immolatus  est;  sacrificium 
pro  peccato  simpliciter  dicebatur  peccatum  ; Deus  Eum 
qui  non  noverat  peccatum  , pro  nobis  peccatum  fecit , ut  nos 
efficeremur  justitia  Dei  in  ipso  y II  Cor.  v,  21  ; praescribe- 
bantur victimae  mundae,  Christus  autem  erat  Sanctus 
' innocens y impollutus y segregatus  a peccatoribus  et  excelsior 

fosUs  factus,  Hebr.  vn,  26;  corpora  victimarum  extra 
castra  cremabantur,  Cliristus  extra  portam  Jerusalem 
passus  est,  etc. 

9°  De  fide  est  Christum  figuras  sacrificiorum  Veteris 
Legis  adimplevisse,  et  cruci  affixum,  seipsum  Patri  pro 
peccatis  totius  mundi  offerendo,  verum  consummasse  sa- 
crificium : Tradidit  semetipsurn  pro  nobis  oblationem  et  hos- 
tiam, in  odorem  suavitatis,^ip\i,  v,2  ; Christus  semel  oblatus 
est,  ad  multorum  exhaurienda  peccata,  l^ehv.  xxviii,  9; 
Cum  clamore  valido  et  lacrfmis  offerens,  exauditus  est  pro 
sua  reverentia,  Hebr.  v,  7 ; Una  enim  oblatione  consumma- 
vit in  sempiternum  sanctificatos,  ibid.  x,  14. 

Dogma  istud  est  fundamentum  totius  religionis  Chris- 
tianae et  ab  haereticis  adhuc  credentibus  non  negatur, 
bene  vero  a rationalistis  qui  vix  nomine  sunt  Christiani; 
et  in  tractatu  de  vera  Religione  confutantur. 


CAPUT  SECUNDUM. 


DE  EXISTENTIA  SACRIFlCll  MISS.E, 

Jam  monuimus  Eucharistiam  non  consistere  in  actione 
transitoria,  sicut  alia  sacramenta,  sed  in  ea  distingui 
confectionem  et  statum  permanentem ; actio  qua  divinum 
illud  sacramentum  conficitur,  variis  nominibirs  appella* 
tur,  scilicet,  apud  Graecos,  (AuaTa-^w-^ia,  id  est,  introductio 
ad  mysteria',  crjva^i;,  seu  conventus  aut  coetus ; opus 

sacrum  ; euXo^ia,  benedictio  ; Xarpeta,  adorationis  cultus ; Oudia, 
sacrificium,  et  praesertim  XsiTcup-^ta,  idem  significans  ac 
opus  sacrum  publicum,  quia  confectio  divinae  Eucharistiae 
piaecellentissimum  est  opus  sacrum  : apud  Latinos  vero 
praecipue  dicitur  collecta  vel  collectce,  quia  illius  occa- 
sione populus  in  unum  colligitur ; dominicum,  quia  sacra- 
tissima est  actio,  ex  institutione  Domini  facta ; oblatio, 
quia  divinae  majestati  offertur,  et  communius  missa, 

6. 


TRACTATUS 


130 

qua0  vox  neque  Hebraica  neque  Graeca  est,  ut  quidam 
voluerunt,  sed  evidenter  Latina,  apud  solos  auctores  La- 
tinos usitata,  a verbo  derivata;  quia,  re  consum- 

mata, populus  dimittebatur,  publice  dicenda,  Ite,  missa 
est.  Missa  pro  missione  ponitur,  sicut  collecta  pro  col- 
lectione, et  sensus  est : Missio  seu  dimissio  vobis  datur,  ite. 

Duplex  oliin  fiebat  populi  dimissio,  inter  ritus  pro  con- 
ficienda sacra  Eucharistia  constitutos  : una  post  evange- 
lium,  quando  dimittebantur  poenitentes  et  catechumeni, 
et  altera  in  fine  operis  sancti,  clamante  diacono.  Ite,  missa 
est.  Pars  prior  vocata  est  missa  catechumenorum , et  pos- 
terior missa  fidelium.  Hinc  S.  Aug.  Sermone  49  s « Ecce 
» post  sermonem  fit  missa  catechumenorum;  manebunt 
• fideles.  • 

Hinc  mos  invaluit  totam  liturgiam,  sive  publice,  sive 
privatim  celebratam,  vocandi  missam.  S.  Avitus, episcopus 
Viennensis,  anno  524  vita  functus,  in  Epist.  1 Gun- 
dobaldoregi,  dicit ; « In  ecclesiis  palatiisque,  sive  praeto- 
» riis,  missa  fieri  praenuntiatur,  cum  populus  ab  obser- 
» vatione  dimittitur  ; >»  Biblioth.  Patrum,  t.  9.  Hanc  esse 
vocis  Missae  etymologiam  plerique  docent  auctores,  ut 
Card.  Bona,  1.  i,  cap.  1;  P.  Le  Brun,  t.  l ; Bossuet,  Expli-^ 
c at  ion  de  la  Messe,  etc. 

Quaestio  est  igitur  an  sanctissima  illa  divinae  Eucha- 
ristiae confectio  proprie  dictum  sit  sacrificium  : negant 
quicumque  dogma  praesentiae  realis  rejiciunt,  et  in  hoc 
sibi  consentiunt.  Lutherani,  praesentiam  realem  reti- 
nentes, nihilominus  rationem  sacrificii  proprie  dicti  ab- 
jiciunt : patriarcha  eorum  totam  retinuit  liturgiam  usque 
ad  finem  Symboli ; reliquam  vero  vocat  abominationem. 
Dicit  in  libro  de  Missa  privata,  anni  1534,  Sibi  a dcemone 
suggestam  et  persuasum  fuisse  missce  sacrificium  abrogan-^ 
dum  esse;  in  confessione  sua,  declarat  se  missam  super 
omnes  abominationes  habere,  et  maxime  dolere  eam  per 
quindecim  annos  more  catholicorum  celebrasse. 

Hern  icus  VIII  totam  conservavit  liturgiam,  expunctis 
tantum  nominibus  summi  Pontificis,  S.  Thomse  Cantua- 
riensis  et  nonnullis  aliis  ; verum  sub  Eduardo  VI,  vetus 

abrogata,  vel  universiin  mutata  est  liturgia,  et  deinde 
generalia  regni  comitia  declaraverunt,  anno  1549,  Eucha- 
ristiam esse  quidem  sacramentum,  non  vero  sacrificium. 

Diversae  igitur  Protestandum  sectae,  sicut  Mahumetani, 
nonnisi  sacrificia  improprie  dicta,  videlicet  laudum,  pre* 
cum,  etc.  in  cultu  suo  habent. 

Caeteri  Christiani  catholici , schismatici  et  haeretici  in 
missa  proprie  dictum  agnoscunt  sacrificium. 

PROPOSITIO. 

In  Eiicharistice  confectione,  quce  dicitur  Missa,  verum  Deo 
offertur  sacrificium. 

Prob,  Propositio  est  de  fide;  probatur  ex  prophetiis, 
ex  verbis  Christi , ex  Apostolorum  praxi,  ex  testimoniis 
Patrum,  ex  praescriptione  et  ex  rationibus  theologicis. 

1®  Est  de  fide.  Traditur  enim  in  concilio  Nicaeno  I, 
can.  14,  ubi  prohibetur  ne,  qui  offerendi  sacrificii  potes- 
tatem non  habent , His  qui  offerunt  corpus  Christi  porris 
gant.  In  Ephesino , generali  III,  dicitur,  Labbe  ^ t.  3 : 
« Sanctum  ac  vivificum  incruentumque  in  ecclesiis  sacri- 
» ficium  peragimus ; corpus  quod  proponitur,  similiter  et 
» pretiosum  sanguinem.  » In  Chalcedonensi,  t.  4,  Eucha- 
ristia vocatur,  nemine  reclamante,  Terribile  et  incruentum 
sacrificium , Tandem  in  concilio  Trid.  sess.  22,  can.  1 , 
expresse  definitur  his  verbis  : « Si  quis  dixerit  in  missa 
» non  ofterri  Deo  verum  et  proprium  sacrificium.... 
» anathema  sit.  >»  Ergo  1®. 

2®  Prob,  ex  prophetiis,  Ps.  cix,  4 : Juravit  Dominus,  et 
non  pcenitebit  eum  : tu  es  sacerdos  in  ceternum,  secundum 
ordinem  Melchisedech,  Dubitari  non  potest  quin  haec 
verba  de  Christo  sint  intelligenda , cum  Apostolus, 
Hebr.  III,  V et  VI,  dicat  : Christus  non  semetipsurn  clari^ 
ficavit  ut  pontifex  fieret,  sed  qui  locutus  est  ad  eum,,,. 
Tu  es  sacerdos  in  ceternum,  secundum  ordinem  Melchise^ 
dech.  Unde  missa  proprium  est  sacrificium,  si  1®  Mel- 
chisedech  verum  obtulerit  sacrificium ; si  2°  Christus  si- 

iiiile  offerre  debuerit  sacrificium,  et  si  3®  tale  sacrificium 
nonnisi  in  missa  reperiii  possit : atqui  haec  tria  constant. 

1*^  Melchisedecli  verum  obtulit  sacrificium;  legitur 
enim  in  Gen.  xiv,  18  : Melchisedecli y rex  Salem , profe- 
rens panem  et  vinum,  erat  enim  sacerdos  Altissimi^  bene-> 
dixit  ei.  Per  verba  panem  etvinuni^  non  intelligenda  sunt 
alimenta  quae  Melchisedech,  Abraham  et  militibus  ejus 
obtulisset,  ut  volunt  Prolestantes.  Nam  1°  Abraham  et 
milites  ejus  magnam  referebant  substantiam ; 2°  Abraham 
dedit  ei  decimas  ex  omnibus;  3"  ideo  panem  et  vinum 
obtulit,  quia  erat  sacerdos  Altissimi.  Ergo  1°. 

2®  Christus  debuit  offerre  sacrificium  cujus  sacrificium 
Melchisedech  fuit  typus  seu  figura ; est  enim  sacerdos, 
juxta  Prophetae  et  Apostoli  verba  : sacerdos  autem  dici- 
tur, quia  sacrum  facit,  seu  sacrificat.  Porro  non  esset 
sacerdos  secundum  ordinem  Melchisedech,  si  ipsius  sa- 
crificium quamdam  non  haberet  similitudinem  cum  sa- 
crificio Melchisedech,  et  excellentius  esse  debet,  quia 
ante  Christum  omnia  in  figura  contingebant  illis,  I Cor.  x, 
11.  Si  autem  B.  Paulus,  Christum  cum  Melchisedech 
conferens,  circumstantiam  sacrificii  non  meminerit,  id 
contigit  quia  illa  ad  scopum  suum  non  attinebat.  Ergo  2°^. 

3®  Hujusmodi  sacrificium  in  sola  missa  inveniri  potest, 
nempe  sacrificium  panis  et  vini,  sicut  Melchisedech  ob- 
tulerat, sed  modo  longe  perfectiori,  quod  generaliter 
adverterunt  et  docuerunt  SS,  Patres;  v.  g.  S.  Cyp. 
Epist.  63  : «Ut  ergo  in  Genesi,  per  Melchisedech  sacer- 
» dotem  benedictio  circa  Abraham  posset  rite  celebrari, 
» praecedit  ante  imago  sacrificii  Christi,  in  pane  et  vino 

scilicet  constituta  : quam  rem  perficiens  et  adimplens 
» Dominus,  panem  et  calicem  mixtum  vino  obtulit,  et 
n qui  est  plenitudo  veritatis,  veritatem  praefiguratae  ima- 
» ginis  adimplevit.  » Tota  legatur  Epistola.  S.  Aug.  de 
Civitate  Dei,  1.  16,  cap.  22  : « Sed  plane  tunc  benedictus 
» est  f Abraham)  a Melchisedech , qui  erat  sacerdos 

n Excelsi Ibi  quippe  primum  apparuit  sacrificium 

» quod  nunc  a Christianis  offertur  Deo,  toto  orbe  ter^ 
» rarum,  i;  Ergo  3°.  ^ 

Malae.  1,  10  : Non  est  mihi  voluntas  in  vohis^  dicit  Do^ 
minus  exercituum , et  munus  non  suscipiam  de  manu  vestra. 
Ab  ortu  enim  solis  usque  ad  occasum y magnum  est  nomen 
meum  in  gentibus,  et  in  omni  loco  sacrificatur  et  offertur 
' nomini  meo  oblatio  munda,  quia  magnum  est  nomen  rnetun 
in  gentibus,  dicit  Dominus  exercituum.  Sacrificium  hic 
praenuntiatiun,  est  vel  sacrificium  Aaronicurn,  vel  sacri- 
ficium crucis,  vel  sacrificium  bonorum  operum,  vel 
sacrificium  missse;  alia  hypothesis  excogitari  non  potest : 
atqui  tria  priora  dici  nequeunt.  l°Non  sacrificium  Aaro-- 
nicum,  siquidem  Deus  expresse  dicit  Judaeis  se  munus  de 
manu  eorum  non  suscepturum,  et  aliquid  magnum,  fu- 
turum ac  novum  praenuntiat.  2®  Non  sacrificium  crucis, 
quod  semel  et  in  uno  loco  tantum  oblatum  est,  3°  Non 
sacrificium  imperfectum  seu  bonorum  operum;  quia  1® 
bona  opera  non  simpliciter  dicuntur  sacrificia,  sed  cum 
addito,  V.  g.  sacrificium  laudis,  sacrificium  justitiae,  etc. 
2°  quia  praenuntiari  non  poterant  ut  novum  constituen- 
tia sacrificium,  cum  semper  a Judaeis  offerri  potuerint; 
3°  quia,  in  Protestantium  principiis,  haec  opera  dici  non 
possent  munda,  siquidem  omnes  actiones  nostras, 

quantumvis  ex  se  laudabiles,  uttotidem  habent  peccata. 
Unde  S.  Just.  Dial.  cum  Tryph,  ii.  41,  integrum  Mala- 
chiae  citat  textum,  et  addit : « De  iis  autem  quae  in  omni 
» loco  a nobis  gentibus  offeruntur  ei  sacrificiis,  hoc  est, 
» de  pane  Eucharistiae  et  de  calice  similiter  Eucharistiae, 
» jam  tum  praedicit.  » Ergo  2*’. 

3°  Ex  verbis  Christi.  In  institutione  enim  Eucharistiae, 
Christus  dixit : Hoc  est  corpus  meum  quod  pro  vobis  da- 
tur; Hic  est  calix,  novum  testamentum  in  sanguine  meo, 
qui  pro  vobis  fundetur,  vel  funditur,  ut  habet  textus 
Graecus.  Unde  sic.  Eo  instanti  Corpus  Christi  erat  sub 
specie  panis,  et  sanguis  sub  specie  vini,  vi  sacramenti,  ac 
! proinde  tunc  Christus  aderat  sacram  en  taliter  in  s ta  tumor- 
i tis;  corpus  et  sanguis  ejus  in  remissionem  peccatorum 
1 Deo  Patri  offerebantur,  cum  precibus,  benedictionibus  et 
I gratiarum  actionibus  : in  ea  igitur  actione  sacra  omnes 
i reperiuntur  characteres  sacrificii  proprie  dicti.  Porro 

Christus  dixit  Apostolis  eorumque  successoribus  : Hoc  far- 
cite in  meam  commemorationem , Luc.  xxii,  19.  Ergo  3°. 

4®  Ex  Jpostolorum  praxi.  Exemplo  Christi  et  ex  man- 
dato ejus,  Apostoli  sacram  confecerunt  Eucharistiam, 
eamque  velut  sacrificium  obtulerunt  : Erant  perseverantes 
in  communicatione  fractionis  paniSy  Act.  ii,  42.  Una  sabbati 
cum  convenissemus  ad  frangendurti  panem ^ ibid.  xx,  7,  etc^ 
B.  Paulus  enim,  I Cor.  x,  16,  ait:  Calix  benedictionis  cui 
benedicimus y nonne  communicatio  sanguinis  Christi  est? 
Et  panis  quem  frangimus , nonne  participatio  corporis  Do* 
mini  est?  Deinde,  fideles  a cultu  idolorum  deterrere  vo- 
lens, addit  f . 20  : Sed  quce  immolant  Gentes,  dcemoniis 
immolant,  et  non  Deo,  Nolo  autem  vos  socios  Jieri  dcemo* 
niorum.  Non  potestis  calicem  Domini  bibere  et  calicem  dce^^ 
maniorum.  Non  potestis  rnensce  Domini  participes  esse  et 
mensce  dcemoniorum.  Et  Hebr.  xiii,  10  ; Habemus  altare  de 
quo  edere  non  habent  potestatem  qui  tabernaculo  deserviunt. 
Ex  his  textibus  constat  Apostolum  sacrae  Eucharistiae  con- 
fectionem sacrificiis  apud  paganos  usitatis  comparare  : at 
vera  apud  paganos  fiebant  sacrificia.  Ergo  4®. 

5®  Ex  testimoniis  SS.  Patrum,  Jam  citavimus  testi- 
monia non  dubia  S.  Justini,  S.  Cypriani  etS.  Aug.  Ter- 
tul.  de  Corona,  cap.  3 : «<  Oblationes  pro  defunctis,  pro 
» natali  dis,  annua  die  facimus...  calicis  aut  panis  nostri 
» aliquid  decuti  in  terram  anxie  patimur.  » S,  Ambros. 
de  Officiis,  1.  1,  cap.  41,  n.  2l4,  verba  S.  Laurentii  ad 
S.  Sixtum,  ad  martyrium  properantem,  sic  refert : o Quo, 
» sacerdos  sancte,  sine  diacono  properas  tuo  ? Nunquam 
» sine  ministro  sacrificium  offerre  consueveras.  » 

S.  Hieron.  in  cap.  46  Ezech.  loquens  de  Eucharistia, 
dicit  eam  esse  legitimum  Dei  sacrificium,  juge  atque perpe^ 
tuum, 

S.  Aug.  multis  in  locis  de  sacrificio  Eucharistiae  loqui- 
tur, et  praesertim  in  Conf.  1.  9,  cap.  11,  refei^t  matrem 
suam  prope  morituram  sibi  et  fratri  suo  dixisse : « Po- 
» nite  hoc  corpus  ubicumque,  nihil  vos  ejus  cura  con- 
» turbet;  tantum  illud  vos  rogo,  ut  ad  Domini  altare 
» memineritis  mei  ubi  fueritis.  » Postea  circumstantias 

\ funeris  ejus  describens , dicit , n.  32,  Sacrificium  pretii  no** 
!•  suipro  ea  oblatum  fuisse,  sicut  illic  fieri  solet.  Certe  nihil 
I clarius  desiderari  potest.  Ergo  5°. 

\ 6°  prcescriptione.  Omnes  ecclesiae  , per  orbem  dis- 

' persae,  Latinae,  Graecae  , omnesque  sectae  Orientales  anti- 
quissimae, solis  Protestantibus  exceptis,  babent  et  semper 
habuerunt  altaria  in  quibus  immolarent,  sacerdotes  qui 
sacrificarent,  liturgias  quae  ritum  immolandi  et  offerendi 
continerent,  et  omnes,  saltem  quoad  substantiam,  per- 
fecte sibi  consentiunt , ut  videre  est  apud  Card.  Bona,  Re- 
rum liturgic.  lib  1,  c.  6;  P.  Martene;  P.  Scheffmacher^ 
lettre  1 ; P.  Ze  Brun.  Impossibile  est  autem  ritum  tam 
sanctum  , tam  antiquum  , tam  veneratum,  tam  diffusum 
et  uniformem  in  re  , decursu  temporum  fuisse  introduc- 
tum. Ergo  6°. 

7®  Ex  rationibus  theologicis.  1°  In  Ecclesia  verum 
existit  sacerdotium  , ut  ait  B.  Paulus  , Hebr.  vii , 12  ; 
Translato  sacerdotio,  necesse  est  ut  et  legis  translatio  fiat.^ 
et  universa  testatur  traditio  : at  praecipuum  munus  sa- 
cerdotis est  offerre  sacrificium  : Omnis  namque  pontifex , 
'ex  hominibus  assumptus.^  pro  hominibus  constituitur  in  iis 
quce  sunt  ad  Deum,  ut  offerat  dona  et  sacrificia  pro  pecca- 
tis , Hebr.  v,  1.  Ergo.  2°  Semper  in  Ecclesia  exstiterunt 
altaria , ut  constat  ex  verbis  Apostoli  supra  citatis , ha- 
bemus altare , et(x  ex  antiquissimis  Patribus  et  ex  toto 
historiae  ecclesiasticae  decursu  : porro  altaria  non  dicun- 
tur nisi  propter  sacrificia  in  illis  offerenda ; quod  adeo 
verum  est,  ut  Calvinus  sacrificium  Eucharistiae  tollens, 
nomen  altaris  mutaverit  in  mensam,  Inst.  lib.  4,  cap.  18, 
n.  12.  3°  In  confectione  sacrae  Eucharistiae  omnes  repe- 
riuntur  conditiones  ad  constituendum  sacrificium  pro- 
prie dictum , nempe  victima  divina  instituta  , minister 
rite  deputatus,  sensibilis  oblatio  soli  Deo  facta,  et  mystica 
victimae  immutatio  per  consecrationem,  cum  vi  verbo- 
rum corpus  sit  sub  specie  panis  et  sanguinis  sub  specie 
vini , ac  entis  sacramentalis  destructio  per  specierum 
consumptionem.  Ergo  7°,  aliunde,  etc.  Ergo. 

Solvuntur  objectiones» 

Obj.  1®.  Christus  iu  ultima  cceiia  recubuit  cum  disci- 
pulis, panem  accepit,  benedixit  ac  fregit  deditque  illis; 
sed  non  legitur  eum  sacrificium  obtulisse  : ergo  sacras 
Eucharistiae  confectionem  non  instituit  velut  sacrificium. 

R.  Nego  consetj.  Nam  omnia  quae  Christus  in  ultima 
coena  dixit,  non  fuerunt  scripta.  2°  Legitur  eum  oculos 
ad  Patrem  levasse  et  gratias  egisse  : haec  autem  eviden- 
ter significant  oblationem,  ac  proinde  sacrificium.  3°  Res 
per  se  denotat  sacrificium.  Ergo. 

Inst»  1°.  Christus  sacrificium  crucis  praenuntiare  vo- 
luit , et  ideo  de  sanguine  suo  dixit,  qui  pro  vobis  fundetur : 
ergo  verum  non  obtulit  sacrificium. 

R»  Nego  ant,  1°  Enim  si  Christus  solummodo  sacrifi^ 
cium  crucis  repraesentare  aut  significare  voluisset , nu- 
dum adhibuisset  signum  , non  vero  praesentiam  realem. 
Attamen  de  fide  est  illum  convertisse  panem  in  corpus 
et  vinum  in  sanguinem  suum.  Ergo.  2°  In  textu  Graeco 
non  habetur  futurum  , sed  praesens  , funditur.  3®  Etsi  le^ 
gendum  esset  fundetur^  ad  exprimendam  realem  sangui- 
nis effusionem,  nihilominus  actualis  mystica  effusio  ex- 
stitisset, cum  de  praesentia  reali  constet.  Ergo. 

Inst.  2®.  Si  Christus  verum  obtulisset  sacrificium  valo- 
ris  infiniti  in  ultima  coena,  jam  sacrificium  crucis  fuisset 
inutile.  Ergo. 

R.  Nego  ant.  Singulae  actiones  Christi  infiniti  fuerunt 
pretii,  et  tamen  mundum  independenter  a sacrificio 
crucis  non  redemerunt ; quia , ex  decretis  Dei , Christus 
moriturus  et  superabundanter  satisfacturus  erat  : ergo 
a pari  sacrificium  ultimae  coenae  , licet  verum  et  valoris 
infiniti,  sacrificium  crucis  non  evacuavit.  Praeterea  suum 
habebat  valorem  ex  futuro  crucis  sacrificio , cujus  realis 
erat  repraesentatio.  Ergo. 

Inst.  3®.  Plures  theologi  in  concilio  Trid.  dubitabant 
an  Christus  in  ultima  coena  verum  obtulisset  sacrificium, 
ut  narrat  Palavic.  1.  18  , cap.  1 , n.  10  , et  cap.  2.  Ergo, 

R,  1°.  Negari  potest  ant.  Non  prsecise  enim  quidam  in 
concilio  Tiid.  dubitabant  an  Christus  in  ultima  coena 
verum  obtulisset  sacriheium , sed  an  ipsius  sacrificium 
fuisset  propitiatorium,  sicut  est  sacrificium  missae,  ut  vi- 
dere est  apud  Palav. 

R.  2®.  Nego  conseq.  Nam  1°  omnes  Patres  qui  circa  na- 
turam potiusquam  existentiam  sacrificii  Christi  dubium 
movebant,  de  veritate  sacrificii  missae  non  dubitabant. 
Unde  ad  summum  sibi  contradixissent.  2®  Etiamsi  con- 
cederetur eos  de  existentia  sacrificii  Christi,  vel  de  ipso 
sacrificio  missae  dubitasse  , quid  inde  ? Nonnullorum  opi- 
nio, ante  positivam  Ecclesiae  definitionem,  fidei  dogma 
non  concutit.  Ergo. 

Ohj.  2®.  Apud  B.  Paulum,  Hebr.  ix,  12,  legitur  Chri- 
stum semel  introisse  in  sancta,  Mterna  redemptione  in- 
venta;  et  26,  Semel  in  consummatione  sceculorum , ad 
destitutionem  peccati ^per  hostiam  suam  apparuisse;  et 
cap.  X , 14  ; Una  oblatione  consummasse  sempiternum 
sanctijicatos.  Ergo  aliud , praeter  sacrificium  crucis , non 
requirendum  est  sacrificium. 

R,  Nego  conseq.  Christus  equidem  seipsum  Deo  Patri 
in  cruce  olFerens , abunde  pro  peccatis  totius  mundi  satis- 
fecit quoad  pretium  : sed  Deus,  ex  rationibus  sibi  cogni- 
tis, statuit  ut  pretium  istud  valoris  infiniti  specialibus 
modis  applicaretur  individuis  ; hinc  sacramenta  a Christo 
instituta,  aliaque  media  apud  ipsos  Protestantes  usitata, 
ut  actus  fidei,  spei,  charitatis,  religionis,  orationes,  elee- 
mosynae, etc.  quae  plus  minusve  directe  gratiam  produ- 
cant, suam  efficaciam  ex  sacrificio  crucis  hauriunt : ergo 
similiter  missa  potest  esse  sacrificium  proprie  dictum  , 
nec  ideo  virtus  sacrificii  crucis  evacuatur  aut  minuitur. 

Juxta  enim  fidem  Ecclesiae,  sacrificium  missae  non 
differt  substantialiter  a sacrificio  crucis,  sed  tantum  in 
modo  illud  offerendi : eadem  quippe  est  hostia  et  idem 
sacerdos  principalis,  nempe  Christus,  qui,  iE*»  cpiod  maneat 
in  ceternum,  sempiternum  habet  sacerdotium  :unde  et  salvare 
in  perpetuum  potest  accedentes  per  semetipsum  ad  Deum , 
semper  vivens  ad  interpellandum  pro  nobis  ^ Hebr,  vii,  23. 

Ohj,  3®.  Mactatio , id  est  victimae  destructio , aut  no- 
tabilis in  illa  mutatio,  de  essentia  est  veri  sacrificii  : at  in  ] 
missa  nulla  est  mactatio  victimae.  Ergo. 

R.  Nego  min.  Non  est  quidem  mactatio  victimae  cruenta,  ; 
instar  veterum  sacrificiorum,  sive  paganorum,  sive  Ju- 
daeorum, aut  sicut  ipsum  sacrificium  in  cruce  consumma- 
tum : sed  cum  Christus,  vi  verborum  consecrationis,  in  i 
statu  mortis  mystice  constituatur,  in  commemorationem  i 
sacrificii  crucis  realis  ejus  fit  repraesentatio  ; ergo  verum  i 
et  sublime  offertur  sacrificium,  sed  incruentum. 

Hinc  missa  recte  dici  potest  sacrificium  spirituale,  licet  ( 
verum  et  sensibile,  per  oppositionem  ad  vetera  sacrificia  i 
ipsius  typica,  et  ad  sacrificium  crucis,  cujus  est  mystica  i 
renovatio.  Sic  ubique  verificantur  sequentia  verba  Chri- 
sti, Joan.  IV,  23  : Venit  hora  et  nunc  est^  quando  veri  ado» 
ratorcs  adorabunt  Patrem  in  spiritu  et  veritate.  Frustra  igi-  • 
tur  a Calvinistis  nobis  objiciuntur,  quasi  sacrificium  missae 
excludentia. 


CAPUT  TERTIUM. 

DE  ESSENTIA  SACRIFICII  MISS^, 

Apud  omnes  constat  duo  ad  rationem  sacrificii  omnino 
necessaria  esse  : rem  offerendam  seu  victimam  , et  actio- 
nem offerentis.  Quaerendum  est  igitur  1°  quaenam  res  in 
sacrificio  missae  Deo  sit  offerenda,  et  2®  quaenam  actio  ad 
essentiam  illius  sacrificii  pertineat. 

ARTICULUS  PRIMUS. 

DE  RE  IN  SACRIFICIO  MISSiE  ESSENTIALITER  OFFERENDA. 

Plerique  Protestantes,  saltem  Lutlierani  et  Anglicani, 
nomen  sacrificii  retinent , et  sanctae  coenae , ut  aiunt,  illud 
applicant.  Sed  Melanchton , in  Apologia  confessionis  Au- 

giistans0 , contendit  illud  esse  tantum  eucharisticum  seu 
(gratiarum  actionem,  a fidelibus  Deo  reconciliatis  faciam, 

. pro  remissione  peccatorum  el  aliis  beneficiis  acceptis ; 

non  vero  propitiatorium  dici  posse,  sine  grandi  in  sacri- 
■ ficium  crucis  contumelia. 

P.  Le  Courayer^  canonicus  regularis  S.  Genovefse  Pa- 
• risiensis , in  opere  dicto,  Dissertation  sur  la  validite  des 
ordinatioris  Anglicanes^  anni  1723,  et  in  altero,  Defense  de 
la  Dissertation ^ etc.  anni  1726,  contendit  Anglos,  praesen- 
( tiam  realem  negantes , omnia  ad  essentiam  sacrificii 
necessaria  nihilominus  retinere,  et  controversiam  hoc  in 
puncto  inter  eos  atque  catholicos  esse  duntaxat  nominis  : 
vult  autem  naturam  sacrificii  in  sola  mortis  Christi  re- 
1 praesentatione  consisteie,  etiam  absque  reali  praesentia, 
et  solummodo  esse  sacrificii  crucis  commemorationem. 
Catliolici  vero  libenter  concedunt  illud  revera  sacrificii 
- crucis  esse  commemorationem,  sed  veram,  realem,  et 
non  nudam.  Cum  quibus  sit 

PROPOSITIO. 

Nuda  sacrificii  crucis  reprcesentatio  ad  essentiam  sacrificii 
misscGy  prout  a Christo  juit  instituta^  non  sufficit^  sedprce-- 
sentia  realis  est  omnino  necessaria. 

Proh,  concilio  Trid.  testimoniis  Patrum  et  rationi- 
bus theologicis. 

, l®  Concilio  Trid,  sess.  22,  cap.  1,  ubi  sic  habetur  : 
« Dominus  noster. . . ut  dilectae  sponsae  suae  Ecclesiae  vi- 
» sibile,  sicut  hominum  natura  exigit,  relinqueret  sacrifi- 
» cium,  quo  cruentum  illud  semel  in  cruce  peragendum 
» repraesentaretur,  ejusque  memoria  in  finem  usque  sae- 
» culi  permaneret;  atque  illius  salutaris  virtus  in  remis- 
» sionem  eorum , quae  a nobis  quotidie  committuntur 
» peccatorum , applicaretur . . . corpus  et  sanguinem  suum 
» sub  speciebus  panis  et  vini  Deo  Patri  obtulit  : ac  sub 
» earuindem  rerum  symbolis.  Apostolis,  quos  tunc  novi 
» testamenti  secerdotes  constituebat,  ut  sumerent  tradi- 

w dit;  et  eisdem  eorumque  in  sacerdotio  successoribus 
» ut  offerrent  praecepit  per  haec  verba  : Hoc  facite^  etc.  » 

In  capite  2 : « In  divino  hoc  sacrificio  quod  in  missa 
» peragitur , idem  ille  Christus  continetur  et  incruente 
» immolatur , qui  in  ara  crucis  semel  seipsum  cruente 
T»  obtulit.  » Et  in  canone  3 ejusdem  sess.  anathemate  per- 
cutit eum  qui  dixerit  missce  sacrificium  tantum  esse  laudis 
et  gratiarum  actionis^  aut  nudam  commemorationem  sacri-- 
fidi  in  cruce  peracti.  Concilium  non  praecise  propositionem 
nostram  definit , quia  necessitatem  praesentiae  realis  non 
dii  ecte  exprimit,  sed  eam  in  his  textibus  evidenter  sup- 
ponit. Ergo  1®. 

2®  Testimoniis  Patrum,  Relegantur  testimonia  superius 
ad  probandam  sacrificii  missae  existentiam  citata,  et  com- 
perietur Patres  non  aliter  dictum  intellexisse  sacrificium, 
nisi  de  vera  corporis  et  sanguinis  Christi  oblatione  : ergo 
semper  arbitrati  sunt  praesentiam  realem  ad  illius  essen- 
tiam pertinere.  Ergo  2®, 

3®  Rationibus  theologicis.  1°  Sacrificium  missae  longe 
praestantius  esse  debet  veteribus  sacrificiis  quibus  adum- 
brabatur : at,  in  adversarorium  sententia,  praestantius  non 
esset,  siquidem  vetera  etiam  crucis  sacrificii  erant  reprae- 
sentationes seu  figurae.  2®  In  sacrificio  proprie  dicto  res 
aliqua  sensibilis  cum  notabili  immutatione  offerenda 
est  : at  si  missa  nuda  esset  sacrificii  crucis  repraesentatio, 
nulla  res  sensibilis  cum  notabili  immutatione  Deo  offer- 
retur : ergo.  3®  Apud  omnes  catholicos  certum  est  sacri- 
ficium missae  a sacrificio  crucis  non  differre,  nisi  in  modo 
illud  offerendi  : si  autem  essentia  ejus  in  sola  repraesenta- 
tione vel  commemoratione  sacrificii  crucis  consisteret, 
manifestum  est  quod  utrumque  substantialiter  differret. 
Ergo  3®. 

Saepe  tamen  Patres  et  alii  doctores  missae  sacrificium 
vocant  similitudinem,  memoriam,  commemorationem, 
figuram,  imaginem,  symbolum,  etc.  sacrificii  crucis,  et 
quidem  rectissime  ; sed  dicendum  est  illud  esse  simul  fi- 
guram, imaginem,  etc.  et  realitatem  : quod,  ex  dictis, 
optime  intelligitur. 

ARTICULUS  SECUNDUS. 

de  actione  in  qua  essentia  sacrificii  consistit. 

Sex  praescriptae  sunt  vel  distinguuntur  actiones  in  ce- 
lebratione missae,  nempe  1°  offertorium,  quod  est  obla- 
tio panis  et  vini;  2°  consecratio;  3®  oblatio  corporis  et 
sanguinis  Christi , post  consecrationem  , per  haec  verba  : 
Unde  et  memores  nos  servi  tui, , , offerimus  prceclare  Majes^ 
tati  tucey  de  tuis  donis  ac  datis y hostiam  puram  ; 4®  fractio 
hostiae ; 5°  communio  seu  sacramenti  consumptio ; 6® 
sacramenti  distributio. 

Certum  est  1®  nullam  ex  his  actionibus  voluntarie 
omitti  posse  sine  peccato  mortali,  quia  esset  mutatio  in 
re  gravi ; et  aliunde,  his  omnibus  peractis  , sacrificium 
missae  esse  completum  ; nihil  quippe  aliud  exhiberi  po- 
test ut  essentiale. 

2°  Essentia  sacrificii  missae  non  consistit  in  offertorio  : 
siquidem  panis  et  vinum  duntaxat  offeruntur,  dum  obla- 
tio corporis  et  sanguinis  Christi  de  essentia  est  hujus  sa- 
crificii, ex  supra  dictis, 

3®  Non  consistit  in  oblatione  quae  fit  post  consecratio- 
nem. Nam  1®  illa  oblatio  non  fit  nomine  Christi,  sed 
nomine  Ecclesiae.  2®  In  ea  nulla  fit  victimae  immutatio. 
3°  Christus  in  ultima  coena  fecit  quidquid  pertinebat  ad 
essentiam  sacrificii  quod  instituebat ; atqui  nihil  probat 
eum  hanc  secundam  oblationem  fecisse  : ergo. 

4®  Non  consistit  in  fractione  hostiae ; haec  enim  fractio 
rem  ipsam  offerendam  nullo  modo  afficit,  ac  consequen- 
ter sacrificii  essentiam  constituere  non  potest.  Unde 
S.  Th.  3 p.  q.  83,  art.  6.  ad  6»»™  et  omnes  theologi  cum 
illo  : « Dicendum  quod  fractio  fiat  hostiae  consecratae,  et 
9 quod  una  sola  pars  mittatur  in  calicem , respicit  cor- 

• pus  mysticum,  sicut  admixtio  aquae  significat  populum ; 

• et  ideo  horum  praetermissio  non  facit  imperfectionem 
» sacrificii , ut  propter  hoc  sit  necesse  aliquid  reiterare 
9 circa  ejusdem  celebrationem.  » Ergo. 

6®  Non  in  distributione  quae  fit  populo ; alioquia 

1°  missa  non  esset  sacrificium  respecta  eorum  qui  noii 
communicant.  2°  Distributio  ex  hostiis  in  ea  missa  con- 
secratis necessario  facienda  esset.  3°  Missa  in  qua  solus 
communicaret  sacerdos  celebrans,  vera  non  esset  missa. 
4°  Solus  sacerdos  celebrans  communionem  distribuere 
posset  : atqui  haec  omnia  falsa  sunt  : ergo  5®. 

6®  Contra  vero  nullum  est  dubium  quin  consecratio 
ad  essentiam  sacrificii  missae  pertineat;  per  eam  enim 
actionem  Christus  in  ente  sacramentali  realiter  consti- 
tuitur, mystice  mactatur,  et  seipsum  Deo  Patri  per  sa- 
cerdotem offert.  Ergo. 

7°  Quamvis  consecratio  unius  speciei  seorsim  sumptae 
sit  valida  , ut  in  prima  parte  ostendimus , consecratio 
utriusque  speciei  ad  essentiam  sacrificii  necessaria  est; 
quia  secus,  sacrificium  crucis  non  realiter  repraesenta- 
retur, Christus  in  statu  mortis  Deo  non  offerretur,  sacri- 
ficium in  ultima  ccena  institutum  non  renovaretur,  nec 
proinde  haec  implerentur  verba,  Hoc  facite  in  meam  com-- 
memorationem.  Ergo. 

8°  Bellarminus , Melchior  Canus,  Tournely  et  plures 
alii  crediderunt  communionem  sacerdotis  ad  essentiam 
sacrificii  missae  pertinere ; quia  illud  sacrificium  per  mo* 
dum  convivii  fuit  institutum,  nec  concipitur  sine  sum- 
ptione. Alii  vero  generaliter  theologi  fatentur  commu- 
nionem sacerdotis  esse  integralem  hujus  sacrificii  partem, 
jure  divino  strictissime  praescriptam  : et  inde  natam  esse 
rubricam  , ut  si  sacerdos  post  consecrationem  et  ante 
communionem  deficiat,  alius  substituatur  sacerdos,  etiam 
non  jejunus,  qui  missam  perficiat  : sed  negant  eam  ad 
naturam  illius  sacrificii  pertinere  : quia  1®  sacrificium 
perfectum  existere  potest  sine  sumptione,  ut  olim  holo- 
causta. 2"  Communio  seu  sumptio  est  participatio  victi- 
mae, et  ideo  supponit  eam  esse  mactatam  atque  oblatam. 
3®  Certum  est  Christum  in  ultima  ccena  verum  obtulisse 
sacrificium,  et  incertum  an  proprium  corpus  et  sangui- 
nem sumpserit,  licet  hoc  habeatur  ut  valde  probabile  s 
ergo  saltem  concipitur  essentiam  sacrificii  communionem 
non  absolute  supponere.  Ergo. 

I CAPUT  QUARTUM. 

' DE  EFFECTIBUS  SACRIFICII  MISSvE. 

Tria  hic  inquiri  possunt,  scilicet,  1°  quos  effectus  sa- 
crificium missae  producat j 2°  quomodo  eos  producat,  et 
3®  quis  sit  ejus  valor. 

' ARTICULUS  PRIMUS. 

QUOS  EFFECTUS  SACRIFICIUM  MISSiE  PRODUCIT. 

Ratione  finis  seu  effectus , quadruplex  olim  distingue- 
batur sacrificium  , videlicet  latreuticum  , eucharisticum , 
propitiatorium  et  impetratorium. 

At  libenter  concedunt  Protestantes  sacrae  Eucharistiae 
confectionem  esse  sacrificium  latreuticum  , ad  Deum  su- 
premo cultu  adorandum , et  eucharisticum  , ad  gratias 
ei  persolvendas.  Sed  pertinaciter  negant  illud  esse  pro- 
pitiatorium et  impetratorium  , sub  praetextu  quod  tunc 
sacrificio  crucis  illuderet.  Contra  quos  sit 

PROPOSITIO  PRIMA. 

Sacrificium  missce  est  propitiatorium. 

Proh,  Propositio  est  de  fide  : probatur  testimoniis  Pa- 
trum , liturgiis  et  ratione. 

1®  Est  de  fide,  utpote  in  concilio  Trid.  definita, 
sess.  22,  can.  3 : « Si  quis  dixerit  missae  sacrificium  tan- 

• tum  esse  laudis....  non  autem  propitiatorium....  ana- 

• thema  sit.  » Ergo  1®. 

2®  Probatur  testimoniis  Patrum.  S.  Cyrillus  Hierosoly. 
Catech.  mystag.  5,  n.  10  : « Christum  mactatum  pro 
p nostris  peccatis  offerimus , clementem  Deum  pro  nobis 
t demereri  et  propitiare  satagentes.  • 

S.  Anibr.  de  Officiis,  1.  1,  cap.  48,  de  Eucharistiae  sa-  | 
crificio  agens,  ait : « Offert  sese  quasi  sacerdos  (Christus),  , I 
» ut  peccata  nostra  dimittat  >♦ 

S.  Hieron.  in  cap.  1 , Epist.  ad  Tit  : « Quid  de  epi-  i 
«scopo  sentiendum  est,  qui  quotidie  pro  suis  populi-  j 
» que  peccatis  illibatas  Deo  oblaturus  est  victimas?  ^ 
Ergo  2*".  ’ 

3°  Liturgiis.  In  cunctis  enim  liturgiis , etiam  antiquis- 
simis, Orientalibus  et  Occidentalibus , haereticorum  et  | 
schismaticorum  , sicut  catholicorum  , sacrificium  missae 
pro  remissione  peccatorum  offertur.  Ergo  3®. 

4°  Ratione,  Christus  est  propitiatio  pro  peccatis  no- 
stris : atqui  ipse  Christus  in  sacrificio  missae  Deo  exhi- 
betur realiter  praesens,  et  tanquam  pro  peccatis  nostris 
immolatus  : ergo  sacrificium  istud  debet  esse  propitiato- 
rium,  nec  ullo  modo  sacrificio  crucis  ad  sensum  Prote- 
stantium  derogat:  quod  sic  exponit  Bossiiet^  Exposition 
de  la  doctrine  de  V EgUse  catholiqiie  : « C’est  la  doctrine  ex- 
» presse  de  TEglise  catholique  dans  le  concile  de  Trente , 

® qui  enseigne,  sess.  22,  cap.  1,  que  ce  sacrifice  n’est  in- 

• stitue  qu’afin  de  representer  celui  qui  a ete  une  fois  ac-- 
» compti  en  la  croix ; d*en  faire  durer  la  memoire  jusqua 

• la  fin  des  siecleSy  et  de  nous  en  appliquer  la  vertu  salu- 
» taire  pour  la  remission  des  peches  que  nous  commettons 
s»  tous  les  jours.  Ainsi , loin  de  croire  qu’il  manque  quel- 

• que  chose  au  sacrifice  de  la  croix , TEglise , au  con- 
» traire,  le  croit  si  parfait  et  si  pleinement  suffisant , 

» que  tout  ce  qui  se  fait  ensuite  n’est  plus  etabli  que 
» pour  en  celebrer  la  memoire  , et  pour  en  appliquer  la 
^ vertu.  »>  Ergo  4”. 

PROPOSITIO  SECUNDA. 

Sacrificium  missce  est  impetratorium. 

Prob,  Est  de  fide  ; probatur  usu  Ecclesiae  et  ratione. 

1°  EsL  de  fide.  Concilium  Trid.  sess.  22,  can.  3,  post 
verba  superius  citata , dicit  anathema  eis  qui  contende- 

fcnt  sactificluin  missae  offerri  non  debere /^ro 
tisfoctionibiis  et  aliis  necessitatibus.  Ergo  1®, 

2°  Probatur  usu  Ecclesice,  In  omnibus  quippe  liturgiis 
sacrificium  missae  offertur  ad  obtinenda  bona  spiritualia, 
^ro  nostra  et  lotius  muntii  salute^  et  etiam  ad  sollicitanda 
bona  temporalia  ; sic  olim  offerebatur  pro  salute  impera-- 
/om,  teste  Tertul.  lib.  ad  Scapulam,  cap  2.  « Pro  com- 

• muni  ecclesiarum  pace,  pro  reda  mundi  compositione, 

» pro  imperatoribus,  pro  militibus  et  sociis,  pro  iis  qui 
» infirmitatibus  laborant,  pro  his  qui  afflictionibus  pre- 

• muntiir,  et  universim  pro  omnibus  qui  opis  indigent,  » 
inquit  S.  Cyrill.  Hierosol.  Catech.  mystag.  5,  n.  8.  Si- 
militer et  nunc  celebrans  commendat  Deo  totam  Eccle- 
siam catholicam,  papam,  episcopum,  regem,  etc.  Ergo 2®. 

3®  Ratione,  1*  In  sacrificio  missae  Christus  realiter  prae- 
sens Deo  offertur  : atqui  talis  oblatio  idonea  est  ad  impe  - 
tranda bona,  sive  spiritualia,  sive  etiam  temporalia,  qua- 
tenus ad  salutem  conducere  possunt.  Sacrificium  istud 
est  propitiatorium,  ex  dictis.  Obtinet  igitur  gratiam  pec- 
catorum et  poenarum  peccatis  debitarum  remissivam. 
Cur  ergo  alia  dona  ad  salutem  conducentia  obtinere  non 
posset?  3®  Vetera  sacrificia,  novum  sacrificium  obum- 
brantia, erant  propitiatoria  et  impetratoria.  Ergo  el  sa- 
crificium missae. 

ARTICULUS  SECUNDUS. 

qUOMODO  SACRIFICIUM  MISSAE  EFFECTUS  SUOS  PRODUCAT. 

Constat^  ex  dictis , sacrificium  missae,  veteribus  sacrifi- 
ciis aequivalens,  esse  simul  latreuticum,  eucharisticum, 
propitiatorium  et  impetratorium.  Verum  petitur  an  hu-* 
jusmodi  effectus  producat  immediate  vel  mediate,  ex 
opere  operato  vel  ex  opere  operantis  ? 

1®  Quatenus  est  latreuticum  et  eucharisticum,  imme- 
diate et  ex  opere  operato  effectus  producit ; per  seipsum 
enim,  et  independenter  a dispositionibus  celebrantis  vel 
assistentium,  Deum  cultu  latriae  honorat,  et  gratiarum 
actionem  pro  collatis  beneficiis  solvit, 
iiu 

2°  Quatenus  im  petra  tori  um,  bona  tam  spiritualia  quam 
temporalia  et  poenarum  peccatis  debitarum  condonatio- 
nem immediate  sollicitat,  absque  merito  sacerdotis,  ac 
proinde  ex  opere  operato.  Verum,  ex  decretis  Dei,  per 
modum  suffragii  operatur,  et  ideo  non  semper  obtinet 
effectum  ad  quem  destinatur. 

3°  Ut  propitiatorium,  remissionem  peccatorum,  sive 
mortalium  sive  venialium,  non  producit  immediate,  sed 
mediate,  obtinendo  gratias  eliciendi  actus  poenitentia, 
congruentes  dispositiones  ad  sacramenta  quibus  gratia 
sanctificans,  prima  vel  secunda,  annexa  est,  etc.  Sic  exT 
presse  habet  concil.  Trid.  sess.  22,  cap.  2 ; « Hujus  obla- 
» tione  placatus  Dominus,  gratiam  et  donum  poenitentiae 
» concedens,  crimina  et  peccata  etiam  ingentia  dimittit,  » 
Unde  ingens  datur  discrimen  inter  sacramenta  et  missae 
‘sacrificium,  quoad  modum  operandi;  ritus  enim  sacra- 
inentalis  sic  a Christo  fuit  institutus,  ut,  eo  posito,  ef- 
fectus in  obicem  non  ponentibus  infallibiliter  producatur  j 
missae  vero  sacrificium,  licet  pretiosissimum,  infallibiles 
hujusmodi  effectus  non  producit, idque  ex  sapienti  divina 
institutione  quam  venerari  et  non  scrutari  debemus : id- 
circo saepissime  pro  eodem  fine  iterari  potest. 

4°  Nihilominus  divinissimum  illud  sacrificium  suum 
habet  efiectum,  etiam  quatenus  est  propitiatorium,  ex 
opere  operato.  Ipse  enim  Christus,  qui  in  cruce  mactatus 
est,  super  altare  immolatur,  et  Deo  in  remissionem  pec- 
catorum offertur  : atqui  talis  oblatio  peccatorum  remis- 
sionem sollicitat,  independenter  a dispositionibus  sacer- 
dotis : ergo.  Sed  valoris  hujus  sacrificii  applicatio  a va- 
riis pendet  circumstantiis  nobis  ignotis  s propterea  e}u® 
cfi&caciain  nunquam  certo  noscimus. 

5°  Quamvis  missae  sacrificium  ex  opere  operato  prosit, 
et  principalem  suum  effectum  independenter  a disposi- 
tionibus ministri  habeat,  certum  est  tamen  sanctitatem 
celebrantis,  fervorem  assistentium  el  dispositiones  eorum 
pro  quibus  offertur  ad  ejus  efficaciam  seu  applicationem 
non  parum  inservire  : est  sententia  communis  doctorum 
et  fidelium» 

ARTICULUS  TERTIUS. 

iJUIS  SIT  VALOa  SACRIFICII  MISSiE. 

Certum  est  sanctissimum  illud  sacrificium  in  se  spec- 
tatum, esse  valoris  infiniti,  cum  ipse  Christus  simpli- 
citer infinitus  offeratur  : infinitos  igitur  producere  potest 
fructus. 

2®  Certum  est  illud  ut  latreuticum  et  eucharisticum , 
esse  pretii  infiniti,  id  est,  Deum  infinite  honorare  et 
laudare,  quia  omnes  actiones  Christi  sunt  valoris  infiniti ; 
ajortiori  praestantissima  illa  actio  qua  sacrificium  crucis 
incruente  renovatur. 

3°  Certum  est  fructum  hujus  sacrificii  homini  commu- 
nicatum seu  applicatum,  non  esse  simpliciter  infinitum; 
nam  1®  efficacius  esse  non  debet  quam  sacrificium  crucis  : 
atqui  sacrificium  crucis  non  fuit  infinitum  quoad  appli- 
cationem, alioquin  omnes  homines  de  facto  ab  omnibus 
peccatis  fuissent  justificati.  2®  Missa  pluries  offerri  non 
deberet  pro  eodem  fine,  quod  praxi  Ecclesiae  adversatur. 
3®  Creatura  applicationis  simpliciter  infinitae  non  est 
capax.  Ergo. 

4®  Cum  valor  sacrificii  missae  sit  in  se  infinitus,  et  uni 
cuique  finito  modo  tantum  applicetur,  certam  esty  cum 
multis  simul,  aequaliter  vel  inaequaliter,  juxta  Dei  be- 
neplacitum, applicari  posse.  Unde  qui  audit  missam  co- 
ram multitudine  celebratam,  tantum  percipere  potest 
fructum,  sine  aliorum  praejudicio,  quantum  perciperet 
si  solus  assisteret ; talis  est  communis  fidelium  et  totius 
Ecclesiae  sensus.  Secus  enim  melius  esset  missam  paro- 
chialem  deserere,  et  quaerere  missam  privatam;  satius 
esset  habitare  in  parochia  exigua  quam  in  numerosa,  etc. 

Notandum^  triplicem  in  sacrificio  missae  distingui  fruc- 
tum : unum  generalem  omnibus  assistentibus  commu- 
nem; alium  specialem,  qui,  vi  intentionis  ministri,  alicui 
potest  applicari,  et  tertium  specialissimum,  qui  ad  cele- 
brantem essentialiter  pertinet,  quatenus  rem  bonam  facit. 

5®  Certum  est  missam  pro  aliquo  specialiter  oblatam, 

ipsi  specialius  prodesse,  quamvis  ignoremus  quomodo  id  ' 
fiat.  Theologi  rem  illustrant  exemplis  : sol,  v.  g.  coram  i 
multitudine  lucens,  non  ideo  minus  illuminat  singulis; 
vox  a multitudine  audita,  non  minus  de  singulis  auditur; 
et  nihilominus,  sine  aliorum  praejudicio,  intensitas  lumi- 
nis vel  caloris  aut  soni  vocis  ope  artificiali  augeri  potest 
respectu  privatorum.  Ergo. 

6®  Disputatur  inter  theologos  an  missae  sacrificium  pro 
multis  specialiter  oblatum,  tantum  unicuique  proficiat 
quantum  proficeret,  si  pro  eo  solo  offerretur.  Multi  ne- 
gant, ea  praesertim  innixi  ratione,  quod,  ex  institutione 
Christi,  valor  missae  in  se  infinitus,  finito  modo  tantum 
applicetur.  Vide  Ferraris,  v®  Missa,  art.  1,  n.  14.  Alii  t 
vero  multo  plures,  ut  Suarez,  Concina,  Habert,  Juenin, 
Tournely,  Collet,  Ligorio,  affirmant,  contendentes  effeo 
tum  missae  limitari,  non  ex  institutione  Christi,  ut  vo- 
lunt patroni  primae  sententiae,  sed  ex  finita  capacitate 
hominum  pro  quibus  offertur  ; unde  concludunt  aeque 
singulis  pluribus  prodesse  ac  si  uni  tantum  applicaretur. 

Omnes  tamen  fatentur,  sacerdotem  qui  plura  acce- 
pit stipendia,  vel  plures  promisit  missas,  tot  singula  tim  ce- 
lebrare ex  justitia  teneri,  sub  peccato  mortali.  1®  Quia  i 
prior  sententia,  a multis  defensa,  non  est  improbabilis. 
2®  Quia  per  susceptionem  stipendiorum  vel  promissionem  i 
missarum  factus  est  contractus,  cui  ex  justitia  standum  i 
est.  3®  Quia  Alexander  VII  hanc  damnavit  propositio- 
nem : • Non  est  contra  justitiam  pro  pluribus  sacrificiis  f 
• stipendium  accipere,  et  sacrificium  unum  offerre.  »Erga 


CAPUT  QUINTUM. 


DE  IIS  pao  QUIBUS  WltSSM  SACRIFICIUM  OFFERRI 
FOTEST. 

Duplicis  generis  sunt  personse  pro  quibus  divinum  il- 
lud sacrificium  offerri  potest,  nimirum  viventes  et  mortui. 

De  viventibus. 

1®  Nullus  est  dubitandi  locus  quin  missae  sacrificium 
jcflerri  possit  pro  omnibus  Ecclesiae  membris  adhuc  vi- 
1 ventibus,  sive  justi  sint,  sive  peccatores  ;?est  enim  propi- 
tiatorium  et  impetratorium , ex  dictis:  igitur  offerri 
potest  ad  obtinendam  remissionem  peccatorum  , et  ad 
impetranda  bona  ad  salutem  conducentia.  Porro  si  qui- 
dam homines  tales  obtinere  possint  effectus , maxime 
qui  sunt  membra  Ecclesiae  viventia.  Ergo.  Unde  in  ca- 
none missae , oratione  Te  igitur,  dicimus  : Quce  tibi  offe- 
rimus pro  Ecclesia  tua  sancta  catholica....  pro  omnibus  or- 
thodoxis , atque  catholicce  et  apostolicce  fidei  cultoribus, 

2®  Pro  schismaticis , haereticis  et  etiam  infidelibus  of- 
ferri potest  per  modum  deprecationis,  ut  convertantur  , 
poeniteant  et  gratiam  justificationis  obtineant;  pro  iis 
quippe  omnibus  deprecari  licet,  juxta  haec  B.  Pauli 
verba,  I Tim.  ii , 1 : Obsecro  primum  omnium  fieri  obse^^ 
crationes , orationes , postulationes  , gratiarum  actiones,  pro 
omnibus  hominibus,  pro  regibus  ct  omnibus  qui  in  sublimi- 
tate sunt.  Porro  sacrificium  missae,  quatenus  impetrato- 
rium  , per  modum  deprecationis  offerri  potest.  Ergo. 

3°  Communius  docent  auctores,  missam  licite  offerri 
pro  excommunicatis  toleratis , et  eis  prodesse  quatenus 
offertur  in  persona  Christi.;  quia,  vi  Constitutionis  Mar- 
lini  V , Ad  evitanda  scandala^  cum  eis  communicare  licet 
in  divinis.  Non  tamen  eis  proderit  quatenus  nomine  Ec- 
clesiae offertur,  quia  Martinus  V non  intendit  excommuni- 
catos  in  aliquo  relevare  , nec  eis  quomodolibet  suffragari. 

4o 

excommunicatis  non  toleratis  missae  sacrificium 
offerri  potest  indirecte,  si  nempe  offeratur  pro  omnibus 
peccatoribus,  pro  conversione  haereticorum  et  impiorum : 
sed  directe  off^^rri  non  potest  pro  iis  etiam  generaliter 
spectatis,  nullum  in  particulari  nominando  ; et  commu- 
niter docent  auctores  eum  qui  sic  ageret,  mortaliter  pec- 
catu lum,  quia  contra  gravem  Ecclesiae  prohibitionem  iret. 

Biec  melius  intelligentur  ex  dicendis  in  tractatu  de  Censuris. 

De  mortuis. 

. 1®  De  fide  est  missse  sacrificium  offerri  posse  pro  de- 
functis in  purgatorio  existentibus  ; sic  enim  liabet  concil. 
Trid.  sess.  22,  can.  3 : « Si  quis  dixerit  missse  sacrifi- 
• cium  esse  tantum  laudis....  neque  pro  vivis  et  defunc- 
» tis  , pro  peccatis  , poenis  , satisfactionibus  et  aliis  neces- 
» sitatibus  offerri  debere  : anathema  sit;  » et  sess.  25, 
decreto  de  Purg.  definit,  « Animas  ibi  detentas  fidelium 
» suffragiis,  potissimum  vero  acceptabili  altaris  sacrificio, 
» adjuvari.  » Addi  possent  testimonia  Patrum  et  praxis 
totius  Ecclesise.  Ergo. 

2®  Ignoramus  autem  qua  ratione  sacrificium  salutare  , 
eleemosynae  aliaque  bona  opera  mortuis  prosint.  » Non 
» omnino  ambigendum  est  ista  prodesse  defunctis , sed 
» talibus  qui  ita  vixerunt  ante  mortem  , ut  possint  eis 
» haec  utilia  esse  post  mortem  ; » S.  Aug.  Serm.  172. 
Fructus  igitur  sacrificii  applicatur  defunctis  modo  finito, 
in  quantitate  dispositionibus  quas  habebant  morienda 
proportionata , et  nobis  prorsus  ignota.  Ideo,  multis  pro 
eadem  anima  iteratis  missis , non  constat  eam  a pcenis 
purgatorii  esse  liberatam.  3°  Attamen  missae  sacrificium 
prodest  defunctis  ex  opere  operato ; quia  principalis 
fructus  ejus  a dispositionibus  celebrantis  non  pendet. 
Parvi  refert  ergo,  sub  hoc  respectu  , ut  missa  a bono  vel 
a malo  celebretur  ministro , ut  dicatur  missa  defuncto- 
rum , vel  occurrentis  sancti  aut  feriae  ; idem  quippe  est 
valor  substantialis  sacrificii  : sed , ex  parte  orationum 
magis  prodest  illa  in  qua  sunt  orationes  ad  hoc  determi- 
natae : verum  hic  defectus  compensari  potest  per  majo- 
rem devotionem  , vel  ejus  qui  dicit  missam , vel  ejus  qui 
jubet  dici , vel  iterum  per  intercessionem  sancti  cujus 
fit  officium. 

4®  Pro  infidelibus  et  haereticis  defunctis  missa  offerri 
non  potest,  neque  pro  impiis,  quamvis  Christiani  fuerint, 
ut  expresse  habetur  in  Decreto,  secunda  parte,  causa  13, 
q.  2 , can.  21  ; « Nec  pro  illis  quos  constat  decessisse  iu 

» mortali...  ut  cum  quis  suspendit  se,  vel  praecipitat, 
» aut  alio  modo  se  interficit  : »♦  sunt  verba  Glossae , in 
I loco  citato  Decreti.  Hinc  nullo  modo  offerri  potest  pro 
j infante  sine  Baptismate  decesso. 

f 5°  Pro  excommunicatis  vitandis,  ante  absolutionem 
defunctis,  missa  offerri  non  potest,  nec  orationes  Do- 
mino porrigendae,  nisi  viventes  evidentia  poenitentiae  si- 
gna dederint,  et  etiam  defunctis  beneficium  absolutionis 
impendatur,  ut  docet  Innocentius  III,  Decretal.  1.  5, 
tit.  39,  cap.  38. 

6°  Sequitur,  ex  dictis,  missam  aliaque  Ecclesiae  suffra  ^ 
gia  publice  offerri  non  posse  pro  iis  quibus  neganda  est 
sepultura  ecclesiastica,  quia  tunc  vera  esset  contradic- 
tio. Unde  Ecclesia  non  orat,  nec  orationibus  fidelium 
commendat  eos  qui  mortui  sunt  in  infidelitate,  in  bae*^ 
|•esi,  in  schismate,  in  impoenitentia  finali  certo  cognita, 
in  voluntario  suicidio,  in  duello,  vel  in  alio  flagranti 
delicto. 

7®  Privatim  vero  orare  et  missae  sacrificium  per  mo- 
dum suffragii  offerre  possumus  pro  iis  omnibus  quorum 
i^eprobatio  non  est  certa,  ut  apud  Deum  adjuventur,  si 
reipsa  adjuvari  possint;  quia  Melius  supererunt  ista  eis 
quibus  nec  obsunt,  nec  prosunt,  quam  eis  deerunt  quibus 
prosunt,  inquit  S.  Aug.  lib.  de  Cura  gerenda  pro  inor»^ 
tuis,  cap.  18. 

8®  Certum  est  missae  sacrificium  offerri  uon  posse  sane* 
tis,  sed  soli  Deo  qui  illos  coronavit,  ut  docet  concil.  Trid. 
sess.  22.  cap.  3.  Ex  canone  5 sequenti,  de  fide  est  mis- 
sas celebrari  posse  in  honorem  sanctorum,  et  pro  illorum 
intercessione  apud  Deum  obtinenda,  sicut  Ecclesia  intendit, 
et  quotidie  facit. 

9®  Quidam  opinati  sunt  animas  damnatorum  aliquan^* 
tulum  a poenis  sublevari  per  eleemosynas  et  sacrificia  ad 
eorum  intentionem  oblata,  ut  videre  est  apud  P.  Petau, 
t.  3,  dogm.  1.  3,  cap.  8,  n.  15;  verum  haec  singularis 
opinio  nullo  innixa  fundamento,  explodenda  est  velut 
absurda.  Imo,  cum  quidam  concionator  hanc  emisisset 
«ententiain,  ex  resolutione  S.  Cong.  Inquisitionis,  ab  In- 

nocentio  XI  approbata,  coactus  est  se  retractare  : Ferra* 
ris,  V®  Missae  sacrif.  art.  7,  n.  20, 

10°  Aci  Sacrani  Cong.  concil.  delata  est  quaestio  an 
ante  mortem  celebrare  vel  celebrari  facere  liceat  missa^ 
de  requiem,  pro  sulFiagio  animae  suae,  per  anticipationem  : 
congregatio  remnon  definivit,  teste  Ferraris,  ibid.  n.  21, 
Etiamsi  liceret,  quod  improbabile  videtur,  saltem  dici 
non  potest  missas  sic  oblatas  eodem  modo  prodesse  ac  si 
post  mortem  offerrentur. 


CziPUT  SEXTUM. 

DE  MINISTRO  SACRIFICII  MISSM. 

Christus  principalis  est  offerens  in  sacrificio  miss«. 
Idem  nunc  offerens  sacerdotum  ministerio^  qui  seipsuni  tunc 
in  cruce  obtulity  ait  concil.  Trid.  sess.  22,  cap.  2.  Per  hoc 
et  sacerdos  est^  ipse  offerens^  ipse  et  oblatio ^ inquit  S.  Aug. 
de  Civitate  Dei,  1.  10,  cap.  20. 

Probavimus  in  prima  parte^  solum  sacerdotem  esse  mi- 
nistrum Eucharistiae  sacramenti  quoad  confectionem  t 
inde  sequitur  eum  solum  missae  sacrificium  valide  offerre 
posse.  Circa  hoc  punctum  nullum  moveri  potest,  nec  de 
facto  movetur  dubium. 

Simplices  tamen  fideles  aliquo  sensu  dici  possunt  missae 
sacrificium  offerre , quatenus  videlicet  oblationem  a sa- 
cerdote factam  approbant , ei  consentiunt,  et  Christo 
victimas  cordis  affectu  conjunguntur.  Unde  in  canone 
legitur  ; Memento^  Domine^  famulorum  famularumque  tua^ 
rum,.,^  pro  quibus  tibi  offerimus  vel  qui  tibi  offerunt  hoc  sa- 
crificium laudis,  pro  se  suisque,  etc. 

Dispositiones  in  sacerdote  requisitas  ad  licite  celebran- 
dum, supra  descripsimus,  agendo  de  dispositionibus  ad 
suscipiendam  Eucharistiam  necessariis.  Nunc  specialiter 
nobis  agendum  est  1°  de  obligatione  quam  habent  sacer* 

doles  missam  celebrandi;  2®  de  frequenti  celebratione; 
3* de  obligatione  fructum  missae  applicandi ; 4°  de  stipen 
dio  et  obligationibus  ex  stipendio  nascentibus. 

ARTICULUS  PRIMUS. 

DE  OBLIGATIONE  QUAM  HABENT  SACERDOTES  MlSSABI 
CELEBRANDI. 

Longe  communius  docent  theologi,  v.  g.  S.  Th. 
Suarez,  Layman,  Bonacina,  Concina,  Habert,  Juenin, 
Collet , contra  Card.  de  Lugo  et  nonnullos  alios,  omnes 
sacerdotes  , non  legitime  impeditos  , teneri  sub  peccato 
mortali  saltem  aliquando  celebrare;  idque  concludunt, 
1°  ex  verbis  B.  Pauli  Hebr.  v,  1 : Omnis  namque  pontifeasy 
ex  hominibus  assumptus  , pro  hominibus  constituitur  in  iis  • 
quce  sunt  ad  Deum,  ut  offerat  dona  et  sacrificia  pro  pecca- 
tis; 2®  ex  verbis  Christi , hoc  facite  in  meam  commemora'- 
tioneni  : quae  verba  , ex  concilio  Trid.  sess.  22  , cap.  1 , 
verum  continent  praeceptum.  S'*  Ex  Decretal.  1.  3,  tit  4l, 
cap.  9,  ubi  Innocentius  III  fortiter  arguit  sacerdotes  qui 
missarum  solemnia  vix  celebrant  quater  in  anno  ; 4°  aucto- 
ritate S.  Pii  V,  qui  contradictoriam  opinionem  ex  operi- 
bus Cajetani  eam  defendentis  expungi  jussit,  referente 
Ligorio  ,1.  6,  n.  313,  dub.  1. 

2°  Non  sibi  consentiunt  theologi  quoties  in  anno  cele- 
brare teneatur  sacerdos,  ut  non  peccet  mortaliter.  « Sal- 
j»  tem  videtur  quod  celebrare  teneatur  in  praecipuis  festis, 
» et  maxime  in  illis  diebus  in  quibus  fideles  communicare 
» consueverunt,  » inquit  S.  Th.  3 part.  q.  82,  art.  10, 
conci.  Praecipua  autern  festa  in  quibus  fideles  communi- 
care consueverunt , sunt  Nativitas  Domini , Pascha  et 
Pentecostes,  ut  explicatur  apudBened.  XIV,  l.  3,  cap.  1 , 
n.  5 et  6. 

Concilium  Trid.  sess.  23^  de  Refor.  cap.  14,  sic  habet : 
« Curet  episcopus  ut  ii  saltem  diebus  dominicis  et  festis 
» solemnibus;  si  autem  curam  habuerint  animarum,  tam 
» frequenter,  ut  suo  muneri  satisfaciant,  missas  cele- 

1»  brent.  » S.  Carolus  Bor.  concilio  Mediol.  I,til.  deFreq. 
divini  sacrificii  oblatione  , auctoritate  concilii  Trid.  in- 
nixus>  omnibus  sacerdotibus,  cujuscumque  gradus,  di- 
gnitatis et  conditionis  praecipit  ut  his  diebus  celebrare 
non  omittant.  Hinc  Bened.  XIV,  1.  3,  cap.  1,  ii.  9,  con- 
cludit dari  obligationem  sub  peccato,  pro  sacerdote  non 
impedito,  singulis  diebus  dominicis  et  festivis  celebrandi : 
sed  definire  non  vult  an  illa  obligatio  sit  sub  veniali  tan- 
tum, an  sub  mortali. 

Longe  probabilius  videtur  aliquas  hujus  generis  omis- 
siones, sine  causa  excusante , esseduntaxat  peccata  venia- 
lia, modo  audiatur  missa  : imo  Ligorio  ut  multo  proba- 
biliorem habet  sententiam  quae  docet  sacerdotem  non 
teneri,  sub  peccato  mortali,  celebrare  pluries  quam  ter 
aut  quater,  in  solemnioribus  festis.  Pius  sacerdos  peri- 
culo mortaliter  in  hoc  genere  peccandi  nunquam  se  com- 
mittet. 

3®  Qui  curam  habent  animarum,  missam  celebrare 
tenentur  singulis  diebus  dominicis  et  festibus  de  prae- 
cepto : his  quippe  diebus  fideles  missam  audire  tenentur, 
et,  quantum  commode  fieri  potest^  in  propria  parochia, 
juxta  concil.  Trid.  sess.  24,  cap.  4,  de  Refor.  Verum 
obligatio  missam  audiendi  supponit  in  pastore  strictam 
obligationem  eam  celebrandi  per  se  vel  per  alium.  Unde 
qui  celebrare  non  vult , vel  est  impeditus,  curare  debet, 
juxta  communem  opinionem,  ut  alius  pro  se  missam 
parochialem  celebret;  sic  Bened.  XIV,  1.  3,  cap.  3,  n.  6. 
Excusari  igitur  non  potest  parochus  nec  vicarius  , qui , 
legitime  non  impeditus,  missam  die  dominica  omittit  ce- 
lebrare; vel,  absque  licentia  episcopi,  propriam  deserit 
ecclesiam,  et  in  causa  est  cur  fideles  praecepto  audiendi 
missam  satisfacere  nequeant. 

ARTICULUS  SECUNDUS. 

DE  FREQUENTI  CELEBRATIONE  MiSSiE. 

S.  Bonaventura,  de  Praeparatione  ad  missam,  cap.  5, 

ait:  « Sacerdos  qui  non  celebrat,  quantum  in  ipso  est, 

» privat  Trinitatem  laude  et  gloria , Angelos  laetitia,  pec- 
» catores  venia,  justos  subsidio  et  gratia,  in  purgatorio 
» existentes  refrigerio.  Ecclesiam  Christi  speciali  bene- 
» ficio , et  seipsum  medicina  et  remedio  contra  quotidiana 
» peccata  et  infirmitates.  » Idem  ferine  habet  auctor  ex^ 
quisiti  operis  de  Imitatione  Christi , 1.  4 , cap.  5 , in  fine. 
Suarez  et  multi  theologi  cum  illo  statuunt , ad  spiritum 
Ecclesice  propius  accedere  et  convenientius  esse  y singulis 
diebus  sacrificium  facere,  idque  sacerdotibus  inculcandum  ; 
Bened.  XIV,1.  3,  cap.  2,n.  1. 

2°  Plurimi  tamen  allegant  frequentiam  generare  indif- 
ferentiam ; quod  raro  fit,  pretiosius  fieri ; in  primordiis 
Ecclesiae  non  ita  saepe,  sed  majori  cum  devotione  missam 
celebrari  consuevisse;  sacerdotes  qui  rarius  celebrant, 
sensibiliori  compunctione  cordis  et  multis  cum  lacrymis 
sacrificium  offerre , et  denique  pios  animarum  rectores 
consilium  sacerdotibus  dare  ut  aliquoties  missam  omit- 
tant, nec  quotidie  celebrent. 

3®  His  rationibus  Bened.  XIV  respondet,  1®  melius 
quidem  esse  quotidie  vel  frequentissime  celebrare,  sed 
bene  semper  et  cum  dispositionibus  requisitis  celebran- 
dum esse;  2®  Apostolos  eosque  qui  Apostolis  proxime  suc- 
cesserunt frequenter  vel  etiam  quotidie  celebrasse;  et  .id 
probari  posse,  tum  ex  Act.  ii,  46  : Quotidie  perdurantes 
unanimiter  in  templo,  et  frangentes  circa  domos  panes  ; tum 
ex  S.  Cyp.  Epist.  54  : « Episcopatus  nostri  honor  gran- 
» dis  et  gloria  est  pacem  dedisse  martyribus , ut  sacerdo- 
• tes  qui  sacrificia  Dei  quotidie  celebramus , hostias  Deo 
» et  victimas  prseparemus  ; » tum  ex  pluribus  aliis  tes  li- 
moniis quae  hic  referre  longius  esset.  3°  Quoad  sensibi- 
lem devotionem  et  lacrymas , negat  eas  esse  donum  quo 
necessario  careant  qui  frequentius  celebrant , vel  disposi- 
tionem ad  digne  celebrandum  requisitam  ; citat  testimo- 
nium Joannis  Gerson,  qui  docet  satis  esse,  ad  missam 
digne  celebrandam  , si  sacerdos  post  discussam  diligenti 
examine  suam  ipsius  conscientiam , moraliter  certus  sit 
se  esse  in  statu  gratiae , nec  omnem  fervoris  aut  atten- 

t ion  is  defectum  obstare  quominus  missa  digne  celebretur. 

4°  Sacra  Cong.  Rituum,  per  decretum  diei  11  februa- 
rii 1690,  ab  Alexandro  VII  die  1 1 martii  approbatum, 
sk  statuit  : « In  sabbato  sancta,  etiamsi  occurrat  festum 
» Annuntiationis  B.  Mariae  Virginis,  celebratio  missarum 
«privatarum  omnino  prohibetur,  in  quibuscumque  ec- 
*»  elesiis  et  oratoriis  tam  publicis  quam  privatis,  non 
« obstante  quacumque  consuetudine , sed  unica  tantum 
M missa  conventualis  una  cum  officio  hujus  diei  celebre- 
» tur.  » Alia  citantur  decreta  ejusdem  Cong.  in  eodem 
sensu,  et  Bened.  XIV,  1.  3,  cap.  3,  n.  10,  contendit 
nullam  esse  causam  cur  eis  non  pareatur. 

Communiter  tamen  apud  nos,  ex  usu  recepto  et  ex 
missalium  nostrorum  l ubiicis,  missae  privatae  celebrantur 
feria  V in  coena  Domini,  nunquam  feria  VI  in  Parasceve  j 
et  in  pluribus  dioecesibus  , v.  g.  in  Cenomanensi  et  Pa- 
risiensi,  permittuntur,  sed  non  suadentur,  in  sabbata 
sancto. 

Ubi  autem  feria  V in  coena  Domini  missae  privatae  non 
celebrantur,  omnes  sacerdotes  missae  majori  assistunt  et 
de  manu  celebrantis  sacram  suscipiunt  communionem  , 
in  memoriam  institutionis  sanctissimi  hujus  sacramenti, 
et  hoc  ritui  Romano  consonum  valde  congruit,  ac  rectis- 
sime ab  episcopis  instituitur  vel  renovatur. 

Alius  non  est  dies  in  anno  in  quo  celebrare  non  liceat. 

5°  Juxta  veterem  disciplinam,  usque  nunc  per  orbem 
catholicum  vigentem,  singuli  sacerdotes  tres  celebrare 
possunt  missas  in  festo  Nativitatis  Domini.  Mos  ille  ad 
Telesphorum  papam ,,  versus  medium  secundi  saeculi  exi- 
stentem  , juxta  plures  , ascendit , quod  alii  judicant  im- 
probabile ; quidquid  sit,  certum  est  illum  exstitisse  tem- 
pore S.  Gregorii,  qui,  lib  1,  HomiL  8 in  Evang.  aiebat : 
« Quia,  largiente  Domino,  missarum  solemnia  ter  hodie 
» celebraturi  sumus,  loqui  diu  de  Evangelica  lectione 
« non  possumus.  » 

Celebrari  solebant  una  in  inedia  nocte,  altera  ad  au- 
roram, et  tertia  in  die;  sic  in  missalibus  inscribuntur, 
et  ita  celebrari  debent  in  cathedralibus , collegiatis  et 

parochialibus  ecclesiis,  ut  populus  eis  alternatim  assistere 
possit. 

6°  Olim  plures  naissas  aliis  diebus  celebrare  licebat, 
sic  S.  Albertus , monachus,  factus  presbyter,  duas  in  die 
celebrabat  missas,  unam  pro  vivis  et  alteram  pro  de- 
functis. Leo  III,  summus  pontifex  in  fine  octavi  saeculi, 
septem  in  eodem  die,  et  aliquando  novem  celebrare  con- 
sueverat missas;  Fleury,  1.  46,  n.  20,  et  Bened.  XIV, 
1.  3,  cap.  4,  n:  12.  Concilium  Selingstadense , prope 
Moguntinum,  anno  1022,  can.  6,  prohibuit  ne  sacerdos 
plus  quam  tres  celebraret  missas  in  eodem  die.  Alexan- 
der II,  in  Decreto,  3 part.  dist.  1,  can.  53  relatus,  de- 
claravit sufficere  sacerdoti  unam  missam  una  die  cele- 
brare. Innocentius  III,  Deere tal.  1.  3,  tit.  41,  cap.  3, 
consulenti  respondet  : « Quod,  excepto  die  Nativitatis 
» dominicae,  nisi  causa  necessitatis  suadeat,  sufficit  sa- 
» cerdoti  semel  in  die  unam  missam  solummodo  cele- 
» brare.  » 

Bened.  XIV  plures  refert  casus  in  quibus,  causa  ne- 
cessitatis, duas  in  eodem  die  missas  celebrare  liceret, 
V.  g.  si,  missa  jam  dicta,  sepeliendus  esset  defunctus, 
si  deesset  sacramentum  ad  viaticum,  si  benedicendae  es- 
sent nuptiae,  etc.  sed  haec  apud  nos  non  usitantur.  Vide 
Constit.  Bened.  XIV,  Declarasti ; Bullar.  t.  2. 

7°  Parochi  qui  duas  simul  habent  parochias,  si  po- 
pulus in  alterutram  convenire  non  possit,  et  alius  desit 
sacerdos  qui  missam  celebret,  duas  missas  singulis  domi- 
nicis et  festivis  diebus  celebrare  potest,  ex  licentia  epi- 
scopi, juxta  plurimos,  vel  ex  jure  communi,  ut  alii  multi 
dicunt.  Omnes  fatentur  rem  fieri  non  posse  inscio  epi- 
scopo, qui  perspiciet  an  necessitas  sic  agendi  revera 
existat. 

Episcopus  autem  duplici  hujusmodi  celebrationi  con- 
sentire non  potest,  ex  pluribus  conciliis  provincialibus 
et  ex  resolutione  Congr.  Episc.  et  Regul.  a Bened.  XIV, 
1.  3,  cap.  5,  n.  4,  citata,  nisi  sub  sequentibus  conditio- 
nibus : 1°  ut  ipsius  judicio  vera  existat  necessitas,  loco- 
rum natura,  vel  sacerdotum  paucitate,  vel  infidelium 

persecutione  fundata ; 2®  ut  in  prima  missa,  post  sum* 
ptionem  corporis  et  sanguinis  Domini  ablutiones  non 
sumantur,  sed  post  secundam  missam  sumendae  reser- 
ventur; 3®  ad  breve  tempus  et  personae  tantum  alicujus 
sacerdotis  concedatur,  non  vero  tanquam  privilegium 
alicui  parochiae  adnectatur;  4®  pro  solis  diebus  dominicis 
et  festivis  tribuatur ; 5°  in  diversis  tantum  ecclesiis  duae 
missae  celebrentur. 

Qui  tali  potiuntur  facultate,  officium  diei  veneris  in 
Parasceve  bis  celebrare  non  possunt,  quia  post  missam 
praesanctificatorum  jam  non  sunt  jejuni. 

8°  Bened.  XIV  testatur  nullum  in  Ecclesia  Orientali 
reperiri  monumentum  quo  appareat  sacerdotem  uno  eo- 
demque  die  plures  missas  celebrasse ; imo  in  ea  ecclesia 
prohiberi  ne  quis  sacerdos  eodem  die  missam  celebret  ad 
altare  in  quo  alius  celebravit,  nisi  gravis  necessitas  aliter 
fieri  postulet.  Sed  plura  esse  possunt  altaria  in  eadem 
ecclesia,  vel  plures  sacerdotes  in  eodem  altari  simul  ce- 
lebrare possunt. 

9®  Ex  veteri  consuetudine,  quilibet  sacerdos  saecularis 
binas,  et  regularis  ternas  missas  celebrare  solebant,  in 
die  Commemorationis  fidelium  defunctorum,  per  totum 
Aragoniae  regnum ; ad  preces  Ferdinandi  VI  et  Jaannis  V, 
Hispaniarum  et  Portugaliae  regum,  Bened.  XIV,  ut  ipse 
narrat,!.  3,  cap.  4,  n.  11,  omnibus  presbyteris,  tam  sae- 
cularibus quam  regularibus,  in  utriusque  regis  dominiis 
existentibus,  concessit  facultatem,  ante  se  pluries  nega- 
tam, ut,  die  Commemorationis  omnium  fidelium  de- 
functorum, tres  missas  celebrare  possent,  etiam  duabus 
horis  post  meridiem,  ea  conditione  ut  omnibus  fidelibus 
defunctis,  sine  quacumque  eleemosyna,  applicarentur. 

ARTICULUS  TERTIUS. 

DE  OBLIGATIONE  APPLICANDI  FRUCTUM  MlSSiB. 

V Omnes  qui  curam  habent  animaniin  tenentur  jure 
divino  missam,  saltem  aliquando,  pro  ovibus  suis  offerre, 

ut  elocet  concil.  Trid.  sess.  23,  cap.  1,  de  Refor.  « Cum 
w praecepto  divino  mandatum  sit  omnibus  quibus  ani- 
» marum  cura  commissa  est,  oves  suas  agnoscere,  pro  his 
» sacrificium  offerre,  etc.  >»  Non  dicit  ante  eos  celebrare, 
ut  sacro  assistant,  sed  pro  eis  offerre,  id  est,  fructum 
sacrificii  eis  applicare.  Cum  autem  non  exprimat  quoties 
haec  applicatio  fieri  debeat,  sacra  ejusdem  concilii  Congr. 
definit,  per  decretum  10  maii  1681,  ab  Innocentio  XII 
die  24aprilis  1699  approbatum,  eos  qui  pingues  habent 
reditus,  singulis  diebus,  et  qui  tenues,  saltem  diebus 
festivis  missam  pro  ovibus  applicare  teneri. 

2°  Verum  Bened.  XIV,  ut  difficultatibus  ex  distinc- 
tione inter  pingues  et  tenues  reditus  nascentibus  occur- 
reret, per  Constit.  Cum  semper^  diei  19  augusti  1744, 
Bullar.  1. 1, statuit : 1®  omnes  curam  animarum  habentes, 
quo  nomine  intelliguntur  parochi  et  vicarii,  sive  perpe- 
tui, sive  ad  tempus,  missam  pro  populo  sibi  commisso 
applicare  teneri  singulis  diebus  dominicis  et  festivis,  in 
quibus  missa  ex  praecepto  audienda  est,  etiamsi  con- 
gruentes non  haberent  reditus ; 2°  parochos  pauperes 
dispensationem  ab  ordinario  obtinere  posse,  ut  missam 
aliis  diebus,  infra  hebdomadam,  pro  populo  applicent ; 
3®  patriarchales,  metropolitanas,  cathedrales  et  collegia- 
tas  ecclesias  missam  conventualem  quotidie  pro  bene- 
factoribus in  genere  applicare  teneri,  et  per  missam  pro 
aliquo  benefactore,  vel  pro  benefactoribus  in  genere 
oblatam,  sed  impositam,  obligationi  missae  conventualis 
non  satisfieri;  4®  canonicum  parochum,  vel  alias  onere 
missarum  gravatum,  si  missam  conventualem  celebret, 
eam  pro  benefactoribus  applicare  teneri,  et  per  alium 
«upplere  missas  quibus  specialiter  manet  adstrictus. 

3®  Eadem  obligatione  tenentur  papa  respectu  totius 
Ecclesiae,  et  episcopi  respectu  suae  dioecesis ; curam  enim 
in  eminentiori  gradu  habent  animarum  : frequentius 
missam  pro  populo  offerre  non  videntur  teneri,  propter 
Constitutionis  Bened.  XIV  auctoritatem,  quamvis  plures 
docuerint  eos  ad  quotidianam  applicationem  teneri.  Sic 
Eerraris,  v®  Missae  sacrif.  art.  3,  n.  13;  Ligorio,  1.  6, 
B.  327,  etc. 

4®  Praelati  et  superiores  monasteriorum  regularium 
quotidie,  sicut  canonici,  missam  conventualem  pro  fra- 
tribus sibi  subditis,  et  simul  pro  benefactoribus  in  ge- 
nere, celebrare  debent.  Habent  enim  curam  animarum, 
et,  sub  hoc  respectu,  vi  Constitutionis  Bened.  XIV,  ad 
applicationem  in  diebus  dominicis  et  festivis  reducuntur  : 
sub  alio  respectu,  capitulis  et  collegiatis  assimilari debent. 
Itaque  missa  conventualis  quotidie  videtur  applicanda 
benefactoribus  in  genere,  nisi,  ob  nimiam  paupertatem, 
obtenta  fuerit  dispensatio  a Congr.  concil.  juxta  quod 
dicit  Bened.  XIV,  Const.  citata,  n.  19. 

Nullibi  inveniri  potuit  capella  nos  monialium,  confra- 
ternitatum,  saecularium  congregationum,  militum,  colle- 
giorum et  seminariorum  praepositos  missam  diebus  domi- 
nicis et  festivis  applicare  teneri.  De  facto  illam  apud  nos 
non  applicant,  nisi  idspeciali  conventione  fuerit  sancitum, 
et  recte  judicatur  eos  ad  talem  applicationem  non  teneri. 

Sequitur,  ex  dictis,  1°  episcopos,  parochos  aliosque 
curam  animarum  habentes,  teneri  ex  justitia  supplere 
missas  diebusdominicis  et  festivis  correspondentes,  quae, 
a tempore  suae  institutionis  vel  commissionis,  omissae 
fuissent,  quacumque  ex  causa;  2®  tenuitatem  redituum 
ab  illa  obligatione  non  liberaie,  nec  totam  redituum 
suppressionem,  dum  titulus  cui  annexa  est  cura  anima- 
rum, retinetur  : unde  Pius  VI,  hac  de  re  consultus  a 
sacerdotibus  Gallicanis  in  Hispania  exsulibus,  respondit 
eos  ad  applicationem  missae  diebus  dominicis  et  festivis 
adhuc  teneri;  sed  facultate  dispensandi  utens  onus  illud 
ad  aliquot  missas  reduxit;  3®ipsampaiOchialein  missam,, 
cui  scilicet  convocantur  parochiani,  applicandam  esse, 
et  non  aliam,  sine  dispensatione  episcopi  ob  gravem  cau- 
sam concessa  % qui  ergo  alium  pro  se  substituit  sacerdo- 
tem, curare  debet  ut  missa  pro  subditis  offeratur;  et  qui 
talem  accipit  delegationem,  eo  ipso  censetur  promittere 
se  applicaturum  missam  parochianis,  etc.  4®  vicarium 
qui,'ex  commisione  episcopi,  moriente  parocho,  direc- 
tioni parochiae  ad  tempus  praeponitur,  jura  parochialia 
percipere,  sed  missam  parochianis  applicare  teneri ; 
5®  eum  qui  ecclesiae  annexae  vel  capellae  vicariali  desetv 

vit,  et  cuncta  parochi  munia  respectu  fidelium  sibicom- 
iiiissoruin  implet,  eo  ipso  missam  paiochialein  applicare 
[lebere  : non  item  eum  qui  affixus  est  capellae  vulgo 
dictae,  auxiliaire , in  qua  nonnullas  tantum  functiones 
sacras  dependenter  a parocho  exercere  potest,  nisi  aliter 
expresse  jpuerit  conventum ; 6^  eos  qui  duas  habent  paro- 
chias, et  duas  missas  singulis  diebus  dominicis  et  festivis 
celebrant,  utramque  pro  respectivis  parochianis  oflerre 
teneri  : non  vero  illos  qui , ut  in  dioecesi  nostra  , vacanti 
parochiae  vicinae  invigilare,  et  quosdam  actus,  nempe 
bannorum  publicationes , matrimonia  et  sepulturas , 
exercere  jubentur;  cura  enim  illius  parochiae,  stricte  lo- 
quendo, ipsis  non  committitur. 

6°  Parochi  et  vicarii  ecclesiis  praepositi  tres  missas  in 
die  Nativitatis  Domini  ad  utilitatem  populi  celebrare 
probabilius  tenentur  : id  docet  Bened.  XIV,  1.  3,  cap.  9 
in  fine;  sed  definire  non  audet  an  tres  missas  vel  unam 
tantum  applicare  teneantur;  idem  movet  et  non  solvit 
dubium  de  obligatione  canonicorum  in  cathedralibus  et 
collegiatis,  non  solum  pro  festo  Nativitatis,  sed  pro  aliis 
diebus  in  quibus,  ex  rubricis,  plures  celebrandae  sunt 
missae. 

7®  Ligorio,  1.  6,  n.  327,  cum  pluribus  aliis  doctoribus^ 
quos  se  consuluisse  affirmat,  docet  parochos  et  episcopos 
infirmos,  vel  aliter  a celebratione  impeditos,  obligatio- 
nem habere  missam  diebus  dominicis  et  festivis  per  alium 
pro  populo  offerendi;  quia  onus  illud  non  est  tantum 
personale,  sed  reale  , ut  onus  praedicandi,  vel  adminis- 
trandi sacramenta  , ac  consequenter  per  alium  impleri 
potest.  Ergo.  Hinc  parochus,  cui  datur  vicarius  propter 
infirmitates,  retributiones  consuetas  pro  missis  parochia- 
libus  solvere  debet , seclusa  speciali  alia  conventione. 

ARTICULUS  QUARTUS. 

DE  STIPENDIO  ET  OBLIGATIONIBUS  EX  ILLO  NASCENTIBUS^ 

Dicemus  1°  de  ejus  origine  et  legitimitate ; 2®  de  ejus 

quantitate  et  ad  alios  transmissione;  3*  de  modo  satisfa- 
ciendi pro  illo;  4°  de  missis  fundatis  et  earum  reductione. 

J I.  — De  origine  et  legitimitate  stipendii  pro  missa. 

V Sicut  in  veteri  Lege  magna  pars  hostiarum  cedebat 
in  usum  sacerdotum  et  levitarum  , sic  in  primis  Ecclesiae 
saeculis  mos  fuit  ut  quotquot  ad  missarum  solemnia  con- 
venirent, suam  sacrificii  partem,  id  est,  panem  et  vinum 
consecrandum,  offerrent ; subdiaconi  oblationes  fidelium 
colligebant  vel  suscipiebant , et  tantum  de  illis  super  al- 
tare ponebant  quantum  populo  communicaturo  sufficere 
posset ; et  quoniam  unusquisque  , pro  sua  facultate , plu- 
res  saepe  offerebat  panes  , cum  larga  vini  ampliora  , ut  ait 
Bened.  XIV,  1.  3,  cap.  21,  exigua  pars  consecrabatur,  et 
reliqua  massa  sacerdotibus  ac  clericis  cedebat. 

Qui  non  offerebant,  graviter  increpabantur.  « Locu- 
» ples  et  dives  es  , et  dominicum  te  celebrare  credis,  quae 
» in  dominicum  sine  sacrificio  venis  , quae  partem  de  sa- 
» crificio,  quod  pauper  obtulit,  sumis  : » sunt  verba 
S.  Cyp.  feminam  divitem  alloquentis , lib.  de  Opere  et 
Eleem.  Sic  omnes  fideles  aliquo  sensu  recte  dicebantur 
sacerdotes;  quia  panem  et  vinum  offerentes,  ad  sacrifi- 
cium altaris  concurrebant. 

2°  Canon  3 Apostolorum  prohibuerat  ne  aliud,  praeter 
panem  et  vinum , ad  altare  offerretur  : excepta  tamen 
fuerunt  novae  spicae,  uvae,  oleum  ad  luminaria  et  thy- 
miama. Caeteri  fructus,  quos  fideles  offerre  volebant, 
mittebantur  ad  episcopum  et  presbyteros,  per  quos  dia- 
conis et  aliis  clericis  distribuebantur. 

In  die  Paschatis,  suscipere  licebat  mei  et  lac  , de  qui- 
bus sacro  fonte  egressis  aliquid  dandi  mos  erat. 

3®  Postea  statutum  fuit  ut  ad  offertorium  missae  nihil , 
praeter  panem  et  vinum,  offerretur,  et  soli  jus  communio- 
nis habentes  ad  oblationem  praestandam  admitterentur , 
videlicet  clerici,  laici,  viri  ac  mulieres,  principes  et  ple- 
beii;  non  vero  excommunicati , catechumeni,  energu- 
meni , pcenitentes  et  alii  quibus  sacra  communio  denega- 

batiir.  Ea  autem  quae  clericorum  usibus  destinabantur^ 
ante  missam  vel  saltem  ante  evangelium  aut  immediate 
post  evangelium  erant  offerenda  : vide  P.  Martenc,  de 
Antiquis  Eccl.  rit.  1.  1,  cap.  4,  art.  6,  modum  suscipiendi 
oblationes  describentem ; et  Card.  Bonam,  Rerum  Li- 
turg.  1.  2,  cap.  9. 

4°  An  in  primis  saeculis,  pecunia,  sicut  res  aliae,  ad 
altare  oblata  fuerit  non  constat.  Bened.  XIV  dicit  hoc 
nobis  ignotum  esse,  sed  ab  ipsis  Ecclesiae  incunabilis  in 
singulis  Christianorum  ecclesiis  expositam  fuisse  arcam  , 
quam  Baronius,  ad  an,  44,  n.  69,  gazophylacium  appel- 
lat, in  quam  pecuniae  a fidelibus  inferebantur.  Illius  arcae 
meminerunt  Tertul.  Apol.  cap.  39;  S.  Just.  Apol.  1, 
n.  67 ; S.  Aug.  S.  Paulinus,  etc. 

5°  Duodecimo  saeculo,  teste  Honorio  Augustodunensi, 
in  Gemma  animae,  de  antiquo  Ritu  missae,  1.  1 , cap.  66, 
Bibi.  Patr.  t.  20,  vetus  jam  existebat  consuetudo,  ut  po^ 
pulus  y pro  oblatione  fari  ncey  denarios  offerret.  Antea  sacer- 
dotes e singulis  domibus  vel  familiis^accipiebant  farinam, 
ex  qua  fiebat  panis  consecrandus.  Ignoramus  autem 
quo  praecise  tempore  baec  consuetudo  incoeperit.  Chrodo- 
gangus,  episcopus  Metensis,  in  medio  octavi  saeculi  ca- 
nonicorum institutor,  in  sua  regula,  cap.  32,  unicuique 
canonico  sacerdoti  permittit  ut  eleemosynam  pro  missa 
oblatam  accipiat,  et  exinde  quod  voluerit  faciat ; in  un- 
decimo saeculo  Joannes,  auctor  vitae  S.  Petri  Damiani , 
narrat,  cap.  2,  eum  adhuc  puerulum,  cum  invenisset 
nummum,  et  mente  revolveret  quid  eo  mercari  posset, 
divinitus  inspiratum  dixisse  ; « Melius  est  ut  tradam  pi^es- 
» bytero,  qui  Deo  sacrificium  offerat  pro  patre  meo  de- 
» functo.  » 

6®  Quamdiu  voluntariae  populi  oblationes  sufficientes 
fuerunt  et  ad  sacrificium,  et  ad  honestam  clericorum 
sustentationem  , missae  omnibus  in  communi  applicatae 
fuerunt,  nisi  ageretur  de  mortuis  Deo  commendandis,  ut 
patet  exemplo  matris  S.  Aug. 

Sed  pietate  fidelium  decrescente,  rarae  fuerunt  commu* 
niones,  et  adeo  exiguae  factae  sunt  oblationes,  ut  nec  cie- 


tractatus 


164 

ricorum  sustentationi,  nec  saepe  ipsi  sacrificio  sufficerent: 
hinc  nata  est  consuetudo  primo  tolerata,  deinde  positive 
approbata,  ut  fideles  missam  pro  seipsis,  vel  pro  alia  per- 
sona vivente  aut  mortua  a se  designata,  peculiariter  of- 
ferri postularent,  aliqua  eleemosyna  ante  vel  post  mis- 
sam praestita. 

7®  Haec  autem  eleemosyna,  quae  vulgo  dicitur  stipen- 
dium vel  honorarium  missae,  recta  intentione  dari  et 
accipi  debet  : si  haberetur  quippe  ut  divini  sacrificii 
pretium,  grande  foret  simoiiiae  scelus,  in  eo  praecise  con- 
sistens, quod  res  spiritualis  re  temporali  aestimetur.  Solo 
igitur  sustentationis  titulo  dari  et  accipi  potest.  Unde 
S.  Tli.  2 2,  q.  100,  art.  2,  ad  2«“,  ait : « Sacerdos  non  ac- 
9 cipit  pecuniam  quasi  pretium  consecrationis  Euchari- 
» stiae,  aut  missae  decantandae,  hoc  enim  esset  siinouia- 
» cum;  sed  quasi  stipendium  suae  sustentationis.  » 

8®  Negari  non  potest  stipendium  sic  spectatum  esse 
licitum.  Nam  1®  Christus  dixit,  apud  Matth.  x,  10  : /)/- 
est  operarius  cibo  suo  ; et  B.  Paulus,  I Cor.  ix,  13  j 
Qui  altari  deserviunt,  cum  altari  participant.  Unde  con- 
cluditur, sacerdotem  ex  altari  vivere  posse,  id  est,  habere 
jus  ut  fideles,  occasione  sacri  ministerii,  ea  praestent  quae 
ad  ejus  sustentationem  necessaria  sunt.  2®  Totius  Eccle- 
siae praxis  erronea  esse  non  potest : at  in  tota  Ecclesia , 
saltem  a duodecimo  saeculo,  dantur  et  accipiuntur  stipen- 
dia pro  missis.  Ergo. 

Cum  Ecclesia  inter  sacerdotes  divites  et  pauperes  non 
distinguat,  omnes  stipendia  consueta  accipere  possunt, 
quia  omnes  aequale  jus  habent  ex  altari  vivendi.  Stipen- 
dia pro  aliis  sacramentis  similiter  accipere  liceret,  si  Ec- 
clesia permitteret : secus,  simonia  esset. 

S II.  De  quantitate  stipendii  et  ejus  ad  alios  transmissione* 

1®  Non  dissimulandum  est  rem  in  se  bonam,  ex  abusu 
mox  factam  esse  scandalorum  fomitem  : multi  namque 
sacerdotes,  turpis  lucri  gratia  ducti,  eleemosynas  pro 
missis  colligere  coeperunt,  et  modo  plures  missas  eodem 

die  celebrabant,  modo  tres  aut  qiiatuor  incipiebant  mis- 
sas usque  ad  offertorium  ; deinde , unico  facio  offertorio  , 
tres  aut  quatiior  dicebant  collectas , postea  unum  cano- 
nem  , unam  consecrationem , unam  communionem  , et 
tres  aut  quatuor  communiones  et  postcommuniones  ; 
alii  tot  offerebant  et  consecrabant  hostias  quot  accepe- 
rant eleemosynas  , vel  quot  erant  missae  promissae  ; alii 
credebant  se  pro  multis  stipendiis  per  unicam  missae 
celebrationem  satisfacere  posse , quia  pretium  sacrificii 
est  infinitum  ; alii  denique  de  stipendiis  promissis  tur- 
piter paciscebantur,  sicut  de  vilissimae  rei  pretio  actum 
esset. 

Ut  gravissima  haec  mala  de  medio  tollerentur,  conci- 
lium Toletanum,  anno  1324  celebratum,  strictissime 
prohibuit,  cap.  6,  ne  ullus  sacerdos  quidquam  vel  mi- 
nimum pro  missa  exigeret,  sed  eleemosyna  sponte  oblata 
contentus  esset.  Malo  adhuc  perseverante,  concilium 
Trid.  sess.  22,  decreto  de  Observ.  et  Evit.  in  celebra- 
tione missae,  injunxit  episcopis  ut  illud  omnino  tollerent, 
addens  : « Ut  multa  paucis  comprehendantur,  inprimis  , 
» quod  ad  avaritiam  pertinent,  cujusvis  generis  inerce- 
» dum  conditiones , pacta  et  quidquid  pro  missis  novis 

• celebrandis  datur,  necnon  importunas  atque  illibe- 

• rales  eleemosynarum  exactiones  potius  quam  postu- 
» lationes,  aliaque  hujusmodi  quae  a simoniaca  labe  vel 
» certe  a turpi  quaestu  non  longe  absunt , omnino  prohi- 
» beant.  » 

2®  Episcopi  autem  scandala  hujus  generis  auferre  non 
potuerunt  in  radice  , nisi  taxando  in  sua  respectiva  dioe- 
cesi stipendium  ultra  quod  nemo  quidquam  exigere  pos- 
set. Wilhelmus,  archiepiscopus  Eboracensis  , hujusmodi 
taxam  ante  concilium  Trident.  jam  praefixerat ; post  con- 
cilium Trid.  omnes  episcopi  similiter  egerunt , et  nunc 
nulla  est  dioecesis  in  qua  specialis  non  existat  index  elee- 
mosynarum pro  functionibus  sacris,  et  maxime  pro  mis- 
sis celebrandis  solvendarum. 

3®  Quantitas  taxationis  omnino  relinquitur  arbitrio 
episcopi , qui  eam , vel  in  synodo , vel  extra  synodum , 

juxta  pmdentiam  suam , determinat,  habita  ratione  cir- 
cumstantiarum loci,  temporis,  antiquarum  consuetudi- 
num elc. 

Illa  taxatio  vim  non  habet  in  foro  civili  apud  nos,  nisi  i 
approbatione  regia  muniatur. 

4°  Nullus  sacerdos,  sive  saecularis,  sive  regularis,  aliquid 
supra  taxationem , sub  quocumque  praetextu  , exigere  po- 
test, et  exigendo,  non  solum  contra  mandatum  Ecclesiae,  j 
sed  contra  justitiam  peccaret,  et  ad  restitutionem  obliga- 
ret^ur : hoc  quippe  augmentum  evidenter  absque  titulo 
proprietatis  transmissivo  possideret. 

5®  Non  prohibentur  tamen  regulares  aut  saeculares 
uberiorem  stipem  a sponte  offerentibus  accipere,  modo 
absit  dolus  et  quodcuinque  pactum  etiam  implicitum. 
Sic  Suarez,  Card.  de  Lugo,  Bened.  XIV  ,1.3,  cap.  21 , 
n.  13,  et  ita  censuit  S.  Cong.  concil.  die  6 januarii  1649. 

6®  At  qui  pinguiorem  accepit  stipem  pro  una  missa  ce- 
lebranda, eam  alteri  celebrandam  minori  stipendio  com- 
mittere non  potest,  sed  totam  eleemosynam  acceptam 
tradere  debet  : sic  ab  Urbano  VIII  statutum  fuerat , et 
Alexander  VII , die  25  septembris  1655  , hanc  damnavit 
propositionem;  « Post  decretum  Urbani  VIII,  potest 
• sacerdos  cui  inissse  celebrandae  traduntur,  per  alium 
«satisfacere,  collato  illi  minore  stipendio,  alia  parte 
« stipendii  sibi  retenta.  » In  ea  damnatione  comprehendi 
uon  videtur  sacerdos  qui,  pinguia  habens  stipendia,  a pa- 
rocho , V.  g.  rogatus , missam  parochialem  parochianis 
applicat,  ea  conditione  ut  parochus  unam  e missis  a se 
promissis  dicat. 

7*  Quilibet  sacerdos  potest  aut  nullum  aut  minus  sti- 
pendium pro  missa  a se  postulata  exigere,  quia  juri  suo 
cedere  potest : at  se  praebere  non  posset  tanquam  minoii 
stipendio  celebrans  , ut  numerosiora  obtineret  stipendia ; 
tunc  enim  qusedam  videretur  fieri  mercatura  divino  sa- 
crificio prorsus  indigna.  Unde  Congr.  concil.  die  16  ju- 
lii  1689,  respondit  talem  praxim  ab  episcopo  sub  aliqua 
poena  imponenda  prohiberi  posse. 

8®  Urbanus  VIII  decrevit  nihil  de  consuetis  eleemo 

gynls  (letraliendum  esse  in  commodum  ecclesiae  saci^a  in- 
[ dumenta  et  utensilia  sacerdoti  subministrantis;  sed  tan- 
tum ex  missis  fundatis  in  ea  ecclesia  celebrandis. 

9°  Quoniam  plurimi  sacerdotes  , avaritia  ducti , alias 
invenerant  vias  stipendia  multiplicandi  et  missas  promis- 
sas imminuendi , Urbanus  VIII , Innocentius  X,  Congr. 
concil.  et  Alexander  VII  statuerunt : 1®  eum  qui  stipen- 
dia pro  missis  accepisset,  licet  stipendiis  in  dioecesi  taxa- 
tis inferiora,  tot  missas  celebrare  teneri;  2°  item  qui 
plura  exigua  stipendia  a diversis  personis  congessisset ; 
S°  qui  majus  percepisset , totum  tradere  teneri  sacerdoti 
quem  sibi  vult  substituere ; 4°  duplex  stipendium  accipi 
non  posse,  unum  pro  fructu  satisfactorio , et  alterum 
pro  fructu  impetra torio  ejusdem  sacrificii;  5®  duplex 
accipi  non  posse  stipendium,  unum  pro  applicatione 
fructus  specialis , et  alterum  pro  applicatione  fructus  spe- 
cialissimi ad  celebrantem  pertinentis  ; 6®  pluribus  missa- 
runi  intentionibus  promissis  per  unicam  celebrationem 
satisfieri  non  posse. 

10®  An  sacerdoti  ad  celebrandum  unice  addicto  duplex 
stipendium  percipere  liceat , unum  pro  celebratione , et 
alterum  pro  applicatione?  Bened.  XIV,  1.  3,  cap.  22, 
n.  6 et  7,  qusestionem  perpendit  nec  dirimit.  Duplex  sti- 
pendium communiter  apud  nos  sine  scrupulis  percipitur : 
V.  g.  sacerdos  conducitur  ad  celebrandum  die  dominico 
vel  festivo  in  ecclesia  vel  in  sacello , retributio  ipsi  pro 
celebratione  datur,  et  applicatio  missae  relinquitur  libera. 
Sic  expresse  Dens. 

11®  Ut  omnes  avaritiae  causae  vel  suspiciones  efficacius 
tollerentur,  statuit  S.  Ignatius,  societatis  Jesu  fundator, 
nulli  e suis  sacerdotibus  licitum  fore  stipendium  pro 
missae  sacrificio  percipere. 

Notandum , quemlibet  sacerdotem , intuitu  stipendii 
principaliter  celebrantem,  peccato  simoniae  inquinari, 
Christum  pro  argento  iterum  tradere,  et  mortaliter  pec- 
care. Unde  valde  suspectus  est  ille  qui  non  celebrat  nisi 
stipendia  habeat. 

S III.  — De  modo  salisfacieiidi  pro  stipendiis  acceptis. 

De  Intentione, 

1°  Qui  promisit  se  missam  pro  fine  aliquo  particulari 
applicaturum,  sive  stipendium  acceperit,  sive  non  , ad  id 
tenetur  ex  justitia,  quia  verus  adest  contractus,  et  pro- 
babilius tenetur  sub  peccato  mortali,  ut  volunt  Callet 
plures  alii,  dicentes  omissionem  unius  missae  grave  dam- 
num spirituale  inducere  ; contra  Billuarty  putantem  hoc 
damnum  in  genere  spiritualium  non  esse  grave,  cum  levi 
stipendio  redimi  possit.  Res  saltem  videtur  dubia , et  talis 
omissio  sedulo  cavenda  est. 

2°  Specialis  divini  sacrificii  applicatio  a sola  voluntate 
celebrantis  pendet;  ipsius  igitur  intentio  debet  essefor- 
inaliter  determinata  : non  sufficeret  interpretativa,  quam 
non  Labuit , sed  habuisset  si  cogitasset;  nec  interminata, 
quia  fructus  sacrificii  manere  non  potest  suspensus ; nec 
conditionata , nisi  conditio  sit  impleta.  Valeret  vero  ap- 
plicatio a superiore  graviter  prohibita,  quia  actus  volun- 
tatis, etsi  prohibitus  et  peccaminosus , est  tamen  validus. 

3®  Ad  validam  sacramentorum  administrationem  aut 
confectionem , virtualis  saltem  necessaria  est  intentio  in 
ministro : ad  validam  vero  sacrificii  missae  applicationem, 
habitualis  sufficit  intentio , quae  scilicet  habita  est  et  non 
fuit  retractata.  Talis  est  sententia  vulgatior,  juxta  Be- 
ned.  XIV,  1.  3,  cap.  16,  n.  8,  addens  : « Applicatio  enim 
» est  quasi  quaedam  donatio  seu  translatio  fructus  qui  e 

• missa  percipiendus  est ; quae  donatio  seu  fructus  trans- 

• latio  valida  est,  etsi  multo  tempore  ante  facta  sit  et 

• multis  actibus  interrupta  , dummodo  revocata  non  fue- 

• rit.  » Hinc  valida  est  applicatio  pridie  facta , etsi  ipso 
die  celebrans  de  illa  non  cogitet , modo  aliam  non  ha- 
buerit in  mente. 

4*  In  qua  autem  parte  missae  facienda  est  applicatio 
ut  sit  valida,  non  conveniunt  theologi.  Quidam,  arbi- 
trantes communionem  ad  essentiam  sacrificii  pertinere^ 

dicunt  appUcalioneiii  fructus  valide  fieri  posse  etiam  post 
consecrationeiu ; alii  vero,  longe  communius  docentes 
totam  sacrificii  essemtiam  in  consecratione  sitam  esse,  ab- 
solute reqiiiiunt  ut  applicatio  fiat  ante  consecrationem. 
Audiamus  Bened.  XIV,  ibid.  n.  9,  dicentem  : « Verum 
*»  sacerdos,  se  ut  omnibus  expediat  difficultatibus,  in 
« praeparatione  ad  missam,  antequam  sacris  se  vestibus 
j»  induat,  ne  omittat  sacrificii  fructum  applicare,  » Dein- 
de consulit  ut  habeatur  tractatus  asceticus  Cardinalis 
Bonae,  de  sacrificio  Missae. 

5®  Docet  etiam  idem  pontifex,  « Ad  arcendos  scrupu- 
n los,  primo  debere  sacerdotem  fructum  ei  applicare  pro 
» quo  tenetur  celebrare,  vel  beneficii,  vel  eleemosynae, 
n vel  promissionis,  vel  alicujus  praecipuae  obligationis 
>»  ratione;  deinde,  sine  illius  praejudicio,  fructum  sacri- 
» ficii  applicare  in  charitate  sibi  conjunctis , seu  quovis 
» nomine  sibi  commendatis , suam  ipsius  intentionem 
» Christi  summi  sacerdotis  intentioni  subjiciens.  » 

6°  Quaestio  est  inter  theologos  an  applicatio  sacrificii 
poni  possit  in  voluntate  Dei,  qui  ejus  fructum  ut  sibi  li- 
buerit applicet  : alii  afiii  inant,  et  alii  negant.  « Sed  tutis- 
» sima  regula  est,  inquit  iterum  Bened.  XIV,  ut  sacer- 
» dos,  antequam  ad  altare  accedat,  eas  personas  determi- 
» net  pro  quibus  intendit  orare,  ut  illis  missae  sacrificium 
» applicetur.  * 

7°  Valde  probabile  est  sacerdotes  qui  cum  episcopo 
vel  cum  alio  sacerdote  concelebrant,  ut  in  die  ordinatio- 
nis , feria  V in  coena  Domini,  in  die  consecrationis 
episcopi,  et  frequenter  apud  Graecos,  eleemosynas  pro 
hujusmodi  missis  dirersis  personis  applicandis  accipere 
posse  ; unusquisque  enim  vere  celebrat.  Ita  Bened.  XIV, 
post  Card.  de  Lugo,  Suarez  et  alios.  Semper  tamen  re- 
center ordinatis  consulimus  ut  inteniioni  episcopi  se 
conforment  et  pro  sua  perseverantia  maxime  orent. 

8°  Plures,  sine  stipendio  celebrare  nolentes,  sibi  per* 
suaserant  se,  quando  stipendium  deerat,  pro  illo  qui  pri- 
mus stipendia  conferret,  valide  missam  celebrare  posse  t 
sacra  Congr.  concil.  ex  mandato  Clementis  VIII , rem 
111.  8 

examinavit,  et  singularem  hanc  opinionem  proscripsit 
per  Decretum  diei  15  nov,  1605,  quod  Paulus  V appro- 
ixavit.  Hinc  si  parochus  missam  anticipate  dicat  juxta 
praesumptam  intentionem  sacerdotis  missam  parochialem 
pro  se  celebraturi,  invalide  eam  applicat,  nisi  dictus  sa- 
cerdos suam  intentionem  de  facto  prius  determinaverit. 

Qui  tamen  praevideret  missas  pro  tali  defuncto  postu- 
landas fore,  eas  ante  postulationem  valide  applicaret,  et 
stipendium  percipere  posset,  quia  persona  vere  est  deter- 
minata. Ligorio,  1.  6,  n.  337. 

9®  Ad  validam  applicationem  non  necesse  est  ut  inten-^ 
lio  exterius  prodeat,  voce  aut  scripto,  aliove  signo,  modo 
interius  forinaliter  sit  determinata,  quod  variis  modis 
recte  fieri  potest,  v.  g.  dicendo  intra  se  : Volo  cele- 
brare pro  tali  persona,  vel  pro  ea  quse  tale  stipendium 
mihi  dedit,  vel  pro  ea  quae  prima,  secunda,  tertia,  etc. 
missam  a me  postulavit,  vel  pro  ea  quae  a me  primum 
promissa  fuisset , vel  pro  eo  in  purgatorio  existente  et 
magis  derelicto  aut  magis  mihi  conjuncto,  aut  qai  se 
orationibus  meis  magis  se  commendavit,  etc. 

10°  Si  fructus  specialis  missae  applicetur  incapaci, 
docent  theologi  illum  in  thesauro  ecclesiae  remanere,  vel 
sacerdoti  aut  illis  pro  quibus  specialiter  tenetur  offerre 
cedere,  quia  celebrans  talem  censetur  habere  intentio^ 
nem  implicitam.  Sic  Layman,  de  Dugo,  Ligorio,  etc. 
Quidquid  sit,  consultum  est  in  missis  gratuitis  eas  secun- 
dario applicare  vel  nobis  rei  aliis  personis,  ex  hypothesi 
quod  persona  principalis  sit  incapax  : in  missis  ex  stipen- 
dio debitis,  praesumendum  est  stipendium  offerentem 
velle  ut  fructus  sacrificii,  defectu  personae  a se  commen- 
datae, in  beneficium  propinquorum  suorum  vergat : non- 
nisi ergo  post  hanc  praesumptam  intentionem,  alias  se- 
cundarias intentiones  habere  possumus.  Ita  Ligorio,  1.  6, 
n.  336. 

11°  Qui  decem  accepisset  stipendia  pro  missis  decem 
personis  diversis  applicandis,  earum  nomina  et  ordinem 
ignorans,  non  satisfaceret  singula  sacrificia  pro  singulis 
indeterminate  appheando,  qiiia  nullus  esset  finis  reipsa 

cletorminaUis;  sed  unamquamque  missam  omnibus  si* 
inul  applicando  satisfaceret,  quia,  cum,  nemine  dubi* 
tante,  fructus  sacrificii  sit  divisibilis,  unusquisque  deci- 
mam partem  in  singulis  sacrificiis  accipiendo,  quod  sibi 
debetur  obtineret. 

De  altari  privilegiato^ 

1®  Altare  privilegia  tum  illud  est  cui  plenaria  annexa 
est  indulgentia,  his  applicanda  defunctis  pro  quibus 
missa  celebratur,  vel  quotidie,  vel  quibusdam  diebus  in 
singulis  hebdomadis.  Aliquando  privilegium  istud  in- 
haeret personae  sacerdotis,  qui  ubicumque  celebret,  in- 
dulgentiam privilegii  applicare  potest. 

Antiqua  citantur  exempla  hujusmodi  privilegiorum, 
et  unum  tribuitur  Paschali  I,  anno  817. 

2®  Ex  consueta  forma  Brevium  apostolicorum,  privile^ 
gium  altaris  concedentium,  indulgentia  ab  applicatione 
missae  separari  non  potest.  Unde  missa  principaliter  of- 
ferri non  potest  pro  vivente,  aut  pro  alio  mortuo,  ab  eo 
cui  applicanda  est  indulgentia  diverso. 

3°  Supponitur  etiam  missam  debere  esse  defunctorum 
seu  de  requieniy  et  S.  Gongr.  Rituum  sic  definiisse  per- 
hibetur : sed  Alexander  VII,  anno  1667,  Clemens  IX, 
anno  1669,  et  Innocentius  XI,  anno  1688,  ab  ea  regula 
exceperunt  festa  duplicia,  dies  dominicas,  dies  intra 
octavas  Paschatis,  Ascensionis,  Pentecostes,  Corporis 
Domini,  et  generatim  dies  in  quibus  rubrica  colorem 
nigrum  non  permittit. 

9 Cum  in  multis  dicecesibus  speciales  existant  rubric®, 
quaesitum  est  an  ad  validitatem  privilegii  missa  cele- 
branda esset  juxta  rubricam  Romanam,  vel  juxta  rubri- 
cam propria)  dicecesis,  et  theologi  Romani  ad  nos  res-- 
ponderunt,  anno  1828,  sequendam  esse  rubricam  propriae 
dioecesis. 

4®  Si  privilegium,  sive  reale,  sive  personale,  non  sit 
quotidianum,  sed,  ut  frequenter,  pro  tribus  diebus  in 
«ingulis  hebdomadisjvidetiir  quod  sacerdos,  aliunde  nou 

impeditus,  eligere  debeat  dies  in  quibus  missam  de  re* 
(juiem  dicere  possit ; siquidem  per  quamdam  dispensa- 
tionem tantum  indulgentia  privilegii  cum  missa  diei 
cipplicari  potest. 

5«  Quando  dicitur  missa  diei,  non  necesse  est  ut  inse- 
ratur oratio  pro  defuncto  cui  applicanda  est  indulgen- 
tia; nullibi  enim  eam  inveni  praescriptam,  et  mihi  res- 
ponsum est  Romae  eam  non  requiri. 

6”  Si  sanctissimum  Sacramentum  in  altari  privilegia to  | 
exponeretur,  cum,  ex  rubricis,  missae  de  riquiem  ante 
illud  dici  nequeant,  quaelibet  aliae  missae,  sive  diei,  sive 
votivae,  ad  applicationem  indulgentiae  sufficerent,  ut  ex- 
presse decrevit  Congr.  Rituum,  die  21  julii  1751. 

7°  Qui  in  suo  breviario  habet  officium  duplex,  et  cele- 
braturus est  in  ecclesia  ubi  fit  officium  semiduplex  vel 
infra,  dicere  debet  missam  de  requiem,  si  privilegio  alta- 
ris uti  velit,  quia  nullum  est  impedimentum;  missa  enim 
secundum  ritum  ecclesiae  in  qua  celebratur  dici  potest, 
et  etiam  dicenda  est  si  sit  publica. 

7°  Ex  decreto  Congr.  Indulg.  aClemente  XIII,  die  19 
maii  1761  approbato,  quilibet  sacerdos,  sive  regularis, 
sive  saecularis,  gaudet  privilegio  personali  pro  die  com- 
memorationis omnium  fidelium  defunctorum. 

9*  Majus  exigere  aut  petere  non  licet  stipendium  ob 
indulgentiam  altaris  privilegiati  applicandam  : tunc  enim 
quoddam  esset  mercimonium  rei  sacrae,  ac  proinde  grave 
simoniae  piaculum. 

10°  ]N  ihilominus  stricta  existit  obligatio  tot  celebrandi 
missas  ad  altare  privilegiatum  quot  fuerunt  promissae, 
et  quisquis  aliter  ageret,  contra  justitiam  peccaret.  Unde 
qui,  ex  culpa  vel  sine  culpa,  plures  accepisset  missas  ad 
altare  privilegiatum  celebrandas  quam  celebrare  potest, 
tenetur  curare  eas  ad  aliud  altare  certo  privilegiatum  ce- 
lebrandas, vel  obtinere  a summo  Pontifice  privilegium 
personale  his  missis  correspondens. 

11“  Confessio  sacramentalis  et  aliqua  oratio,  secundum 
intentiones  summi  Pontificis,  ad  lucrandas  indulgentias 
plenarias  prdinarie  requisitae,  pro  applicatione  indulgen- 

tiae  altaris  privilegiati  uon  prairipiuntur.  Nec  status  gra- 
tiae in  ministro  ad  validitatem  indulgentiae  necessarius 
est,  quia  indulgentia  in  eo  non  suscipitur,  nec  a disposi- 
tionibus ejus  pendet , sed  ipsi  sacrificio  missae  annexa  est. 

Notandum  , brevia  altaris  privilegiati  ordinarie  ad 
septennium  a die  expeditionis  numerandum  concedi , et 
ideo  cavendum  ne  tempus  ultra  limitem  concessionis  ])ro- 
t rabatur. 

Quaedam  alia  minus  necessaiia  circa  altare  privilegia- 
tum  videri  possunt  in  nostro  tractatu  Gallico  , des  Indui-- 
^cnces. 

De  qualitate  missarum, 

1°  Genera tim  loquendo,  eae  celebrandae  sunt  missae  quae 
fuerunt  promissae  , id  est,  de  requiem , de  Spiritu  sancto, 
de  B.  Virgine  Maria,  de  aliquo  sancto,  etc.  sunt  enim 
fideles  qui  majorem  habent  devotionem  pro  tali  quam 
pro  tali  missa,  eam  quae  sibi  magis  arridet  licite  postu- 
lare possunt : ergo  qui  precibus  eorum  acquiescit,  pro- 
missum tenere  debet. 

Dixi  generatim  loquendo;  quia  si  missa  postulata  fuerit 
pro  die  in  qua  rubrica  missas  votivas  non  permittit,  per 
missam  diei  in  honorem  sancti,  aut  sanctae,  aut  mysterii, 
aut  pro  defunctis  oblatam,  satisfiet  petitioni. 

2°  Qui  tamen  missam  de  requiem  y vel  aliam  votivam 
promisit,  et  missam  diei  celebrat,  graviter  non  peccat; 
imo  nullum  est  peccatum  si  id  ob  aliquam  rationabilem 
causam  fiat,  quia  grave  non  videtur  inferri  nocumen- 
tum , cum  substantia  sacrificii  semper  sit  eadem.  Ita  plu- 
les  apud  Ligorio  , qui  eos , i.  6,  n.  328 , probat. 

3°  Qui  missam  promisit  in  tali  ecclesia  vel  capella  , pro 
tali  die,  ad  tale  altare  , eam  sic  tenetur  celebrare , saltem 
sub  peccato  veniali , quia  verus  existit  contractus , et 
sub  peccato  mortali,  si  rationabilis  non  existat  causa  pro- 
missionem non  servandi,  et  contrahens  ex  illa  infractione 
graviter  sit  ofiensus. 

4"  Si  postuletur  missa  hora  intempestiva  vel  in  loco 
remoto  celebranda,  majus  exigere  licet  stipendium  arbi- 

trio  episcopi  taxandum , si  jam  consuetudine  non  sit  de- 
terminatum, quia  incommoda  liorac,  temporis  vel  itineris 
sunt  onera  pretio  cestiinabilia.  Ita  Collet.  ' 

Sic  episcopi  majora  statuerunt  stipendia  pro  missis  in 
quibusdam  locis  piarum  peregrinationum  celebrandis, 
vel  pro  missa  et  assistentia  officio  defunctorum  in  vicinis 
parochiis. 

5®  Petitur  an  presbyteri  recenter  ordinati  tres  missas 
ab  episcopo  sibi  impositas,  unam  de  Spiritu  sancto ^ aliam 
de  B,  Virgine  et  tertiam  pro  defunctis , sub  peccato  dicere 
teneantur,  qua  intentione,  quo  tempore  et  quales  mis- 
sas? Suarez,  Lessius , Layman  et  alii  putant  eas  persol- 
vendas esse  sub  mortali.  At  communius  et  probabilius 
docetur,  1®  hanc  obligationem  non  esse  sub  gravi,  quia 
nullibi  sic  exprimitur;  2®  intentionem  illarum  missarum 
non  determinari  ab  episcopo,  qui  tantummodo  dicit , et 
etiam  Deum  pro  me  orate  : unde  concluditur  non  esse  o]> 
ligationem  eas  applicandi  juxta  intentionem  episcopi; 
3®  dicendas  esse  missas  votivas  de  Spiritu  sancto,  nisi  in- 
tra octavam  Pentecostes  celebranda  sit;  de  B.  Virgine, 
nisi  festum  ejus  aut  officium  in  sabbato  occurrat,  et  de 
rcquiem;  4®  has  misSas  non  prius  dicendas  esse  quam  oc- 
currant dies  non  impediti , et  interea  alias  celebrari  posse 
missas  rubricis  praescriptas.  Ligorio,  1.  6,  n.  829. 

De  dilatione  missarum, 

1®  S.  Congr.  concil.  decretis  diei  21  junii  1625,  ex 
auctoritate  Urbani  Vlll  latis  et  ab  Innocentio  XII  con- 
firmatis, declaravit  sacerdotes  eleemosynas  manuales  pro 
missis  celebrandis  accipere  non  posse,  nisi  infra  modicum 
tempus  omnibus  sibi  impositis  oneribus  satisfacere  va- 
leant, Hinc  Ligorio,  1.  6,  n.  317,  quaerit.  2,  aperte  dicit 
sacerdotem  qui  missas  ex  accepto  stipendio  celebrandas 
diu  differt , mortaliter  peccare. 

2®  Quanta  autem  esse  debeat  dilatio  ut  censeatur  longa , 
vel  ut  modicum  tempus  a congregatione  assignatum  ex- 
cedatur, res  a diversis  pendet  circumstantiis.  1®  Si  missa 

pro  aliqua  urgente  necessitate  petatur,  v.  g.  pro  agoni- 
nizante,  pro  muliere  parturiente,  pro  terminanda  lite  ho- 
die judicanda,  etc.  dilatio  in  crastinam  diem  mortalis  es- 
set, quia  circumstantia  temporis  ad  substantiam  petitionis 
pertinet : imo,  elapso  tempore,  restituendum  est  stipen- 
dium, et  monenda  persona  quae  missam  postulaverat  quia 
intentio  ejus  non  fiiit  impleta,  nec  jam  impleri  potest. 
Ita  plures  apud  Ligorio.  2°  Idem  B.  Ligorio  docet,  eum 
peccare  sacerdotem  qui , accepta  eleemosyna  ut  tali  die 
festo  celebret,  non  ipso  die,  sed  crastino  celebrat : quod 
quidem  mihi  videtur  certum,  etsi  peccatum  non  semper 
futurum  sit  mortale.  3®  Si  eleemosynam  praestans,  ab  ac- 
cipiente rogatus,  in  dilationem  consentiat,  nulla  est  diffi- 
cultas ; celebrationem  missarum  per  totum  tempus  con- 
cessum dilFerre  licet. 

3°  Praecisis  vero  his  casibus,  quid  intelligendum  sit  per 
modicum  tempus,  non  sibi  consentiunt  auctores  : plures 
tamen  illud  ad  duos  menses  extendunt  ad  summum,  et 
nili  non  rigidiores,  ut  Salmanticenses,  Paludanus,  Esco- 
bar,  Sporer,  Roncaglius  et  La  Croix . apud  Ligorio  qui 
eis  consentit,  dilationem  unius  mensis,  in  missis  pro  de- 
functis , reputant  gravem.  Tutius  est  igitur  consensum  a 
pi^sestantibus  eleemosynam  petere,  ut  missae  tempore  ma- 
gis opportuno  celebrari  vel  aliis  celebrandae  committi 
possint. 

4°  Ubi  magna  missarum  quantitas  eidem  sacerdoti  si- 
mul traditur,  vel  ubi  stipendia  offerens  scit  eum  sacerdo- 
tem multis  oneratum  esse  missis , aut  missas  sibi  com- 
missas aliis  sacerdotibus  stipendio  carentibus  distribuere, 
data  occasione,  consuevisse,  tunc  legitime  praesumitur 
consensus  in  longiorem  et  rationabilem  dilationem. 

5°  Si  magna  missarum  quantitas  tribuatur  communi- 
tati in  qua  multi  sunt  sacerdotes,  praesumendum  est  non 
tantam  concedi  dilationem  ; eleemosynam  enim  tribuens 
rationabiliter  sperare  potest  fore  ut  missae  inter  plures 
sacerdotes  distribuendae  sint,  non  tamen  inter  omnes, 
nisi  id  expresse  sibi  promissum  fuerit,  quia  judicare  de- 
bet communitatem  alia  habere  onera  quibus  satisfacien- 
dum est. 

§ IV.  De  missis  fundatis  et  earum  reductione. 

1®  Ultima  testatoris  voluntas,  quoad  pia  onera,  repu- 
tatur sacra  ; et  qui,  sine  justa  causa  , ei  non  satisfacit , 
quoad  locum,  tempus,  intentionem  et  qualitatem  missae, 
evidenter  peccat , et  quidem  graviter  , si  ita  saepe  faciat , 
etiamsi  haeredes  consentirent , inquiunt  Sylvius,  Navar- 
rus,  Azor,  etc.  quia  neque  sacerdos  neque  haeredes  volun- 
tati testatoris  derogare  possunt.  Episcopi,  justa  de  causa, 
a conditionibus  appositis  dispensare  possunt,  quia  « Tan- 
n quam  Sedis  apostolicae  delegati,  in  casibus  a jure  con- 
>•  cessis,  omnium  piarum  dispositionum,  tam  rn  ultima 
» voluntate  quam  inter  vivos,  sunt  exsecutores  : » sunt 
verba  concilii  Trid.  sess.  22,  cap.  8 , de  Kefor.  Arbitran- 
tur in  Gallia  se  hanc  hablere  facultatem  vi  suae  dignitatis, 
et  illa  quotidie  utuntur. 

2”  Plures  a peccato  mortali  excusant  eum  qui , uno 
alterove  die  singulis  mensibus,  in  alio  loco  quam  a testa- 
tore  determinato,  celebrat,  nisi  in  altari  privi legiato  cele- 
brare teneretur;  et  nullo  modo  peccare,  si  ex  necessitate 
sic  agat,  v.  g.  quia  locus  designatus  fuit  destructus  , aut 
factus  est  indecens  : sed  in  eo  casu,  quam  primum  recur- 
Tendum  est  ad  episcopum  , qui  statuet  c|uid  faciendum 
erit,  nisi  res  per  se  pateat  et  non  sit  duratura,  ut  si  altare 
cui  celebrandum  est  exsecretur,  aut  si  tunc  impediatur. 

3°  Rationes  ob  quas  episcopi  a conditionibus  per  testa- 
torem appositis  dispensare  valeant,  sunt  utilitas  ecclesiae 
in  qua  celebrandae  sunt  missae,  infirmitas  capellani,  ejus 
applicatio  ad  studium  aut  alia  pretiosiora  officia  , nimia 
adeundi  ecclesiam  difficultas,  et  alia  similia  : qua?ritur 
quid  rationabiliter  voluisset  defunctus  in  tali  circumstan- 
tia, si  eam  praevidisset;  et,  cum  suam  voluntatem  mani- 
festare nequeat , episcopus  eam  interpretatur. 

4°  Saepe  contingit  ut  onera  a fundatoribus  imposita 
census  annuos  ab  eis  relictos  excedant,  sive  quia  illi  census 
decursu  temporum  imminuti  sunt,  sive  quia  pars  illorum 
periit.  Concilium  Trid.  sess.  25,  cap.  4 , de  Refor.  dedit 

facultatem  « Episcopis,  ul  in  synoJo  dioece.  ana,  abbati- 
» bus  et  generalibus  ordinum,  ut  in  suis  capitulis  gene- 
^ ralibus,  re  diligenter  perspecta...  possent  statuere  circa 
>»  bsec  quidquid  magis  ad  Dei  bonorem  et  cultum  atque 
)»  ecclesiarum  utilitatem  viderent  expedire.  » 

Verum  S.  Congr.  concilii,  per  decretum  diei  21  junii 
1625,  jussu  Urbani  VIII  editum,  et  ab  Innocentio  XII, 
die  23  decembris  1697  confirmatum,  districte  prohibuit 
ne  episcopi  in  synodo  dicecesana,  aut  generales  in  capitu- 
lis generalibus,  missarum  onera  post  concilium  Tiid. 
imposita,  aut  in  limine  fundationis  reducerent  vel  com- 
mutarent, sed  pro  his  reducendis,  moderandis  aut  com- 
mutandis, ad  Sedem  apostolicam  recurrendum  esse.  De- 
cretum igitur  concilii  Trid.  de  solis  missis  antea  fundatis 
intelligendum  est.  In  ipsomet  tamen  decreto  Congrega- 
tionis declaratum  est,  episcopos  facultate  missas  recenter 
fundatas  reducendi  uti  posse,  si  testator  eam  expresse 
ipsis  concesserit. 

5°  Causae  vero  ob  quas  Sedes  apostolica  missas  reducere 
consuevit,  sunt : paucitas  sacerdotum,  stipendii  tenuitas, 
augmentum  stipendii  currentis,  redituum  monasterii 
extenuatio,  majores  expensae  ad  victum,  necessitas  com- 
munitatis vel  ecclesiae  in  qua  est  fundatio. 

6°  Si  reditus  in  principio  sufficientes  , facti  fuerint 
oneribus  impares,  Fagnani,  Ligorio  aliique  Ultramonta- 
ni  opinantur  non  sublatam  fuisse  episcopis  facultatem  , 
quam  de  jure  communi  habent,  missas  moderandi  vel 
commutandi.  Nituntur  Decretal.  1.  3,  tit.  25,  cap.  3,  et 
concil.  Trid.  sess.  25,  cap.  8,  de  Refor.  et  dicunt,  hanc 
suppressionem  in  piaefato  Congregationis  decreto  non 
contineri. 

7“  In  Gallia  autem  semper  viguit  consuetudo  ut  epi- 
scopi, extra  synodum  dicecesanain  et  absque  canonicorum 
assistentia,  missas  fundationis,  sine  ulla  exceptione,  pro 
arbitrio  reducerent,  moderarentur  ac  commutarent,  ea 
ratione  quas  magis  expedire  ipsis  videretur  ad  Dei  hono- 
rem et  cultum,  atque  ecclesiarum  utilitatem,  « Ita  tamen 
» ut  eorum  semper  defunctorum  commemoratio  fiui, 

8. 

« qui , pro  suarum  animarum  salule  , legata  ea  ad  pios 
» usus  reliquerunt;  » concil.  Trid.  sess.  25,  cap.  4,  de  i 
Refor.  Idem  a fortiori  faciunt  pro  officiis,  anniversariis  'i 
et  quibuscumque  precibus  fundatis. 

8®  In  fundationibus , sive  creandis , sive  reducendis , 
aliqua  redituum  portio,  et  ordinarie  tertia  pars  circiter 
assignatur  fabricae  ecclesiae  quae  onus  habere  debet  invi-  i 
gilandi  ut  reditus  annui  percipiantur,  missae  celebrentur, 
officia  pia  expleantur  et  titulus  non  pereat : haec  quippe  i 
sunt  onerosa  et  nulla  ecclesia  gratis  ea  ferre  teneri  potest. 
Unde  si  casu,  calamitatibus  temporum,  alio  ve  modo 
justo  vel  injusto,  census  pereat , obligatio  ei  annexa  ex- 
stinguitur : secus,  semper  remanet,  nec  adversus  illam 
censu  remanente  , praescribi  potest , ut  probat  Ligorio, 

1.  6,  n.  325,  contra  non  paucos. 


CAPUT  SEPTIMUM. 


DE  CONDITIONIBUS  AD  LEGITIME  CELEBRANDUM 
REQUISITIS. 

Multa  in  eo  capite  dici  possent  : praecipua  et  in  praxi 
frequentiora  colligentes , dicemus  1®  de  diversis  litur- 
giis ; 2°  de  singulis  liturgiae  nostrae  partibus  ; 3°  de  variis 
missarum  speciebus ; 4°  de  loco  ubi  missa  celebranda 
sit;  5®  de  altari  et  ejus  ornamentis  ; 6°  de  vestibus  sacris ; 
7°  de  vasis  sacris ; 8®  de  rubricis  servandis;  9°  de  defec- 
tibus in  missa  occurrentibus  ; 10®  de  hora  qua  celebrari 
liceat;  11®  de  praeparatione  et  gratiarum  actione  cele- 
brantis ; 12®  de  interruptione  missae. 

ARTICULUS  PRIMUS. 

DE  DIVERSIS  LITURGUS. 

1®  Liturgiae  nomine,  intelligitur  ordo  lectionum,  pre- 
cum et  caeremoniarum  quae  in  offerendo  missae  sacrificio 

adhiberi  solent  : tot  igitur  sunt  liturgiae  diversae  quot 
existunt  hujusmodi  ordines  in  celebrando  missae  sacri- 
ficio usitati. 

2°  Christus*divinum  illud  sacrificium  instituens,  partes 
ejus  essentiales  determinavit,  nempe  panem,  vinum  aquae 
mixtum,  oblationem,  orationem,  consecrationem,  sump- 
tionem , et  assistentibus  communicare  volentibus  distri- 
butionem; haec  semper  facienda  esse  jussit  dicendo  : Hoc 
facite  in  meam  commemorationem,  Caetera  vero  minus 
essentialia  Apostolis  eorumque  successoribus  reliquit  de- 
terminanda, prout  ipsis  viderentur  magis  expedire.  Hinc 
missa  in  omnibus  ecclesiis  catholicis  eadem  esse  debet 
quoad  partes  essentiales  a Christo  determinatas  , sed 
innumeris  modis  variari  potest  relative  ad  partes  quce 
dicuntur  accidentales. 

3®  Valde  probabile  est , ut  docet  Card.  Bona,  Apostolos 
prima  vice  missam  celebrasse  solummodo  post  Pentecos- 
tem,  quando,  per  effusionem  Spiritus  sancti , induti  sunt 
Virtute  ex  alto , et  ideo  legitur  in  Act.  ii,  42  : Erant  per^ 
severantes  in  doctrina  Apostolorum^  et  communicatione  frac- 
tionis panis,,  et  orationibus , 

4°  Circumstantiae  orationum  ac  caeremoniarum  quas 
adhibuerunt  Apostoli,  non  reperiuntur  descriptae,  nec  in. 
Actibus  Apost.  nec  in  aliis  libris  Novi  Testamenti,  nec 
in  antiquioribus  Patrum  operibus.  Imo  P.  Le  Brun  variis 
testimoniis  ac  rationibus  probat , per  quatuor  priora  Ec- 
clesiae saecula  , nullam  exstitisse  liturgiam  scriptam  , sed 
ritus  in  celebranda  missa  solitos  memoria  tantum  fuisse 
retentos  et  transmissos  , ne  profanis  innotescerent  sanc- 
tissima mysteria  et  contemnerentur. 

5°  Apostoli  per  orbem  dispersi  alii  alias  addiderunt  vel 
subtraxerunt  orationes  , lectiones  et  caeremonias  ; eorum 
successores  eamdem  habebant  facultatem  idemque  plu- 
ries fecerunt  : inde  varias  ortae  sunt  liturgiae  , tum  in 
Orientali,  tum  in  Occidentali  ecclesia,  et  in  quinto  sae- 
culo coeperunt  colligi  et  scribi,  ut  ex  pluribus  monumen- 
tis ostendit  P.  Le  Brun  ^ i.  3. 

Tres  praecipue  numerantur  in  ecclesia  Graeca , quae 

tribuuntur,  prima  S.  Jacobo,  secunda  S.  Basilio,  et  tertia 
S.  Cbrysoslomo;  et  quatuor  in  Ecclesia  Latina,  videlicet 
Romana,  Ambrosiana,  Gallicana  et  Hispanica,  seu  Moz- 
arabica. 

Liturgi  a S.  lacohi. 

Protestantes  genera tiin  hanc  volunt  rejiciendam  esse 
liturgiam  tanquam  apocrypham  ; multi  catholici,  inter 
quos  Card.  Bona,  t.  1,  contendunt  eam  ab  ipso  S.  Jacobo 
fuisse  scriptam,  et  ad  ejus  normam  caeteras  fuisse  insti- 
tutas; sic  etiam  eruditissimus  Allatius,  in  speciali  haede 
re  Dissertatione  inter  opuscula  ejus  relata.  P.  Le  Brun  ^ 
t.  4 , demonstrat  mediam  tenendam  esse  viam  ; hanc 
quidem  liturgiam  revera  esse  B.  Jacobi,  qui  eam  instituit 
Jerusalem  et  ad  successores  suos  transmisit ; sed  illam  in 
quinto  saeculo  tantum  scripto  fuisse  exaratam  , et  sancto 
Apostolo  merito  attributam,  licet  quaedam  in  ea  factae 
fuerint  mutationes  ; v.  g.  post  concilium  Nicaen.  I,  addita 
est  vox  consubstantialis  nomini  Filii  Dei,  et  vox  Dei  parce 
nomini  B.  Mariae ; post  concil.  Eph.  quaedam  suppressae 
vel  additae  sunt  orationes,  quaedam  caeremoniae  commu- 
tatae. Sed  nihilominus  eadem  substantialiter  remansit 
liturgia  quae  fuit  tempore  S.  Jacobi  et  caeterorum  Apo- 
stolorum qui  primum  celebraverunt  Jerusalem.  Unde 
haec  liturgia  recte  judicatur  prima,  caeterarum  norma,  et 
merito  vocatur  Hierosolymitana  simul  et  sancti  Jacobi. 
Constans  Graecorum  et  Syriorum  traditio  eam  tribuit 
B.  Jacobo  ; Patres  concilii  Constantin.  III  in  Trullo,  eam 
velut  opus  hujus  Apostoli  citaverunt , ut  ex  illa  pro- 
barent adversus  Armenos  aquam  cum  vino  miscendam 
esse  in  calice. 

Liturgia  S.  Basilii, 

Testatur  ipse  S.  Basilius , in  Epistola  ad  clerum  Neo- 
caesariensem,  se  praeparasse  orationes  in  celebranda  missa 
recitandas,  ad  usum  sui  monasterii : caeterae  Orientis  ec- 
clesiae eas  laudaverunt , adoptarunt  suisque  consuetudi- 
nibus respectivis  accommodarunt.  Hinc  perplures  pro- 

dierlint  liturgiae,  non  solum  Graeca?,  sed  Syriacae  et  Ar- 
inenicae,  quae,  licet  in  pluribus  a se  discrepantes,  nomine 
S.  Basilii  decoratae  sunt.  Ea  quam  Constantinopolitani 
ritibus  suis  accommodarunt  et  sequuntur,  proprie  dicitur 
liturgia  S.  Basilii  ; est  in  usu  apud  Graecos  nonnullis  tan- 
tum diebus,  nempe  in  dominicis  Quadragesimae,  dempta 
dominica  Palmarum,  in  feria  V in  coena  Domini,  in  sab- 
bato Sancto,  in  vigiliis  Nativitatis  et  Epiphaniae  Domini, 
et  in  festo  S.  Basilii ; P.  Goar.  Duplicem  liturgiam  S.  do- 
ctor  composuit , unam  prolixiorem  qua  diutius  Deo  va- 
caret; et  alteram  breviorem,  ne  taedium  populo  ipsisque 
I ministris  sacris  pareret,  et  quae  certe  adhuc  longa  est, 

I ut  videri  potest  apud  P.  Goar,  ubi  refertur  in  extenso, 
Igraece  et  latine. 

Liturgia  S.  Chrysostomi, 

S.  Joannes  cognomento  Chrysostomus,  eadem  ratione 
pulsus  qua  S.  Basilius  , liturgiae  in  sua  Ecclesia  usitatae  , 
quae  dicebatur  aposlolica , manum  admovens  , eam  con- 
, cisiorem  et  pressiorem  reddidit,  ut  imbecillitati  humanae 
magis  esset  accommodata.  Ita  B.  Proclus,  ejus  discipulus 
et  successor,  in  opusculo  de  Liturgia.  Leo  Allatius  et  Ri- 
cbardus  Simon  de  authenticitate  illius  opusculi  dubitant; 
P.  Le  Brun  contendit  illud  non  esse  B.  Procli,  et  litur- 
giam Gonstantinopolitanam  S.  Joanni  non  fuisse  attribu- 
tam, nec  cognomen  Chrysostomi,  in  illa  pluries  inscri- 
ptum, ei  impositum  nisi  300  circiter  post  mortem  ejus 
annis.  Concilium  in  Trullo,  anno  692  celebratum,  hunc 
• S.  doctorem  semper  vocat  Chrysostomum,  et  praebuit  lo- 
icum  liturgiam  Constantinopolitanam  ei  attribuendi,  di- 
cendo, adversus  Armenos,  illum  Ecclesiae  tradidisse 
aquam  vino  miscendam  esse,  quando  incruentum  per- 
agitur sacrificium. 

Quidquid  sit,  haec  liturgia  quam  P.  Goar  refert  inte- 
gram in  graeco  et  in  latino  sermone,  est  antiquissima  et 
communiter  usitata,  exceptis  diebus  supra  memoratis, 
in  quibus  juxta  liturgiam  S.  Basilii  celebratur,  et  diebus 

Quadragesimae  , in  quibus  missa  praesanctificatorum  di- 
citur, apud  omnes  Graecos  schismaticos  et  catholicos,  in 
tota  Russia,  in  Bulgaria,  in  Georgia  et  Mingrelia,  ubi 
tamen  adhibetur  lingua  Sclavona  vel  Georgiana , etc. 

Llturgia  Romana, 

Liturgia  Romana,  a B.  Petro  instituta,  ab  eodem  et  a 
successoribus  ancta  et  emendata , atque  per  quatuor 
priora  saecula  sola  memoria  fuit  tradita.  Sic  generaliter 
auctores  catholici  qui  hac  de  re  scripserunt , ut  Bona, 
Martene,  Merati,  Le  Brun,  etc.  Innocentius  I,  Romanus 
pontifex,  ad  Decentium  , Eugubinum  episcopum , anno 
416  scribens,  ait(  Constant)  ; « Quis  nesciat  aut  non  ad- 
» vertat  id  quod  a principe  Apostolorum  Petro  Romanae 
» ecclesiae  traditum  est,  ac  nunc  usque  custoditur,  ab 
» omnibus  debere  servari ; nec  super  induci  aut  introduci 
» aliquid  quod  aut  auctoritatem  non  habeat,  aut  aliunde 
» accipere  videatur  exemplum  : praesertim  cum  sit  ma- 
» nifestum  in  omnem  Italiam,  Galiias,  et  Hispanias,  et 
» Africam  atque  Siciliam,  nullum  instituisse  ecclesias , 
n nisi  eos  quos  venerabilis  Apostolus  Petrus  aut  ejus  suc- 
» cessores  constituerint  sacerdotes.  » Hinc  videtur,  1°  tunc 
liturgiam  nondum  fuisse  scriptam ; 2'^  omnes  Occidentis 
ecclesias  ab  ecclesia  Romana  ortum  habuisse ; 3°  omnes 
in  prima  origine  eam  dem  in  substantia  habere  debuisse 
liturgiam.  S.  Gelasius  I,  summus  pontifex  anno  492 
electus , primus  instituit  Sacramentarium  in  quo  vetus 
ecclesiae  Romanae  liturgia  continebatur.  Vigilius,  anno  538 
creatus  papa,  in  Epistola  ad  Eutherium  seu  ad  Prnfutu- 
rum,  in  Hispania  episcopum,  loquitur  de  canone  scripto, 
ex  apostolica  traditione  suscepto,  qui  eodem  tenore  sem- 
per  dicitur,  cum  nonnullis  tamen  mutationibus  in  me- 
moriam sanctae  solemni tatis,  quemadmodum  nunc  fit  in 
orationibus  Communicantes  et  Hanc  igitur, 

S.  Gregorius  Magnus,  multas  orationes  e Sacramen- 
tario  Gelasii  detrahens,  quasdam  addens  et  alium  insti- 
tuens ordinem , novum  composuit  Sacramentarium  , in 

quo  Romana  invenitur  liturgia  fere  de  verbo  ad  verbum, 
ut  est  hodie,  quoad  ordinarium  missae  : sed  ex  hoc  tem- 
pore mullae  additae  sunt  novae  missae,  aliaeque  mutationes 
non  paucae  factae  sunt, 

Liturgia  Amhrosian a . 

Vicecomes,  doctor  Mediolanensis,  ini.  2 de  Ritibus 
missae,  anno  1620  edito,  contendit  ritus  ecclesiae  Mediola- 
nensis a S.  Barnaba  Apostolo  fuisse  institutos,  a S.  Miro- 
clete  auctos,  a S.  Ambrosio  illustratos  et  inde  nomine 
ejus  decoratos.  Walfridus  Strabo,  abbas,  in  nono  saeculo 
scribens,  ait,  de  Rebus  eccles.  cap.  22,  Biblioth.  Patr. 
t.  15,  2 part.  : « Ambrosius,  Mediolanensis  episcopus, 
I»  tam  missae  quam  caeterorum  dispositionem  officiorum 
> suae  ecclesiae  et  aliis  Liguribus  ordinavit.  Quae  et  usque 
» hodie  in  Mediolanensi  tenentur  ecclesia.  » Huic  gravis- 
simi momenti  testimonio  suffragatur  ecclesiae  Mediola- 
nensis et  totius  Italiae  traditio,  a qua  sine  evidenti  ratione ^ 
inquit  Card.  Bona,  1.  1 , cap,  10,  recedendum  non  est. 

Quando  Carolus  Magnus  et  papa  Adrianus  I exigere 
voluerunt  ut  omnes  ecclesiae  Occidentales  ritum  Roma- 
num adoptarent,  Mediolanenses  fortiter  obstiterunt  ; 
plures  auctores  referunt  miracula  in  gratiam  ritus  sui  pa»- 
trata.  Sive  haec  prodigia  sint  vera  , sive  non , certum  est 
neque  Adrianum  I,  neque  Nicolaum  II,  neque  alios  pon- 
tifices oblinere  potuisse  ut  ritus  Romanus  Ambrosiano 
substitueretur,  et  etiam  nunc  missa  Romana  vel  priva- 
tim  dici  non  potest  in  cathedrali  Mediolanensi,  nisi  in 
capella  subterranea  S.  Caroli. 

Attamen  plurimae  diversis  temporibus  factae  sunt  mu- 
tationes in  ritu  Ambrosiano,  auctoritate  archiepiscopo- 
rum,  ut  ex  collatione  variarum  missalis  editionum  aperte 
videtur. 

Ordo  missae,  juxta  hunc  ritum,  reperitur  apud  Mar- 
tene^  et  apud  P.  Le  Brun. 

^ Litiirgia  Gallicana, 

Liturgia  Gallicana  ea  est  quae  in  Galliis,  ante  Pepinum 
et  Catoliiiii  Magnum,  erat  usitata.  Non  erat  una  sub 
omni  respectu,  sed  idem  servabatur  ordo  precum,  licet 
orationes  essent  diversae  : unde  communius  judicatur  il- 
lam plures  habuisse  auctores,  qui  adhuc  sunt  ignoti.  Pro- 
babile tamen  videtur  eam,  maxima  ex  parte,  tribuendam 
esse  S.  Hila  l io  Picta viensi,  versus  annum  367  mortuo. 

Certum  est  hanc  liturgiam  a Romana  fuisse  diversam  , 
el  plurimae  sunt  rationes  judicandi  eam  ex  liturgiis  Orien- 
talibus magna  ex  parte  ortum  habuisse  per  primos  Gal- 
liarum  episcopos  , qui  fere  omnes,  ut  S.  Pothinus,  S.  Ire- 
nacus,  S.  Trophimus,  S.  Saturninus,  ab  Oriente  venerant, 
licet  missionem  suam , juxta  veterem  traditionem,  a Ro-- 
mano  pontifice  obtinuissent. 

Pepinus,  deinde  Caroliis  Magnus  , tantam  rituum  di- 
versitatem in  celebratione  sanctissimorum  mysteriorum 
aegre  ferentes,  jusserunt  ut  Sacramentarium  S.  Gregorii 
ab  ecclesia  Romana  acceptum,  ritibus  Gallicanis  ubique 
substitueretur;  et  Caro  his  Calvus,  in  Epistola  ad  clerum 
Ravennatem,  ait  : « Usque  ad  tempora  abavi  nostri  Pi- 
» pini,  Gallicanae  ecclesiae  aliter  quam  Romana  vel  Me- 
>»  diolanensis  ecclesia  divina  celebrabant  officia , sicut 
» vidimus  et  audivimus  ab  eis  qui  ex  partibus  Toletanae 
» ecclesiae  ad  nos  venientes , secundum  morem  illius  ec- 
» clesiae  coram  nobis  sacra  officia  celebrarunt.  Celebrata 
» sunt  etiam  coram  nobis  missarum  officia  more  Hiero- 
» solymitano,  auctore  Jacobo  Apostolo,  et  more  Constan- 
» tinopolitano,  auctore  Basilio  : sed  nos  sequendam  dici- 
» mus  Romanam  ecclesiam  in  missarum  celebratione.  » 

Ex  eo  tempore , antiqua  liturgia  Gallicana  fuit  dere- 
licta et  in  Romanam  mutata  : in  plerisque  tamen  eccle- 
siis retenti,  vel,  decursu  temporis,  adjecti  sunt  ritus 
unicu  que  peculiares,  qui  huc  usque  perseveraverunt, 
V.  g.  in  ecclesia  Lugdunensi,  in  Rhotomagensi,  in  Pari- 
siensi,  in  Cenomanensi,  etc.  Sed  in  omnibus  eadem  est 

ordinatio  missae,  videlicet  iwtvoxiw?»^  Kyric  cleison  ^ Gloria 
in  excelsis^  collecta,  epistola,  evan[jeliiiin.  Symbolum 
certis  diebus,  ofteitoriiim,  etc.  idem  canon  ex  Sacra- 
mentario  S.  Gregorii  excerptus,  etc.  Ergo  revera  eadem 
est  substantialiter  liturgia,  licet  eadem  non  sint  verba  in 
cunctis  partibus,  nec  eaedem  caeremoniae. 

Quatuor  exstant  missalia  veterem  liturgiam  Gallica- 
nam continentia;  Card.  Bona  duo  indicat  ;.Card.  Tom- 
masi  haec  duo  cum  alio  tertio  recentius  reperto  collegit 
et  typis  Romae  mandavit  anno  1680.  Doctissimus  Ma- 
billon  quartum  invenit  in  monasterio  BoVjiensi , et  in 
suum  Musceum  Italicam  inseruit.  Tria  alia  etiam  edidit 
et  illustravit  in  opere  inscripto , de  Liturgia  Gallicana  ,. 
anno  1685. 

Mathias  Flaccus  Illyricus,  Lutheranus,  missam  lati- 
nam  ex  veteri  codice  vulgavit  Argentinae,  anno  1557,  ut 
catholicis  oppositam;  sed,  re  maturius  perpensa,  ipsi 
Lulherani  agnoverunt  eam  sibi  non  favere.  Plurimi  vo- 
lunt, illam  in  Gallia  et  Germania,  ante  ordinis  Romani 
intioductionem,  fuisse  usitatam,  pro  antiqua  Gallicana 
habendam  et  ad  S.  Greg.  tempora  referendam  esse.  Sic 
ipse  Illyricus.  Alii  vero,  ut  P.  Menard^  nolis  in  Sacram. 
S.  Greg.  Card.  Bona,  1.  i,  cap.  12,  P.  Martene,  id  ne- 
gant : fatentur  tamen  eam  esse  saltem  decimi  saeculi , et 
probabiliter  noni. 

In  pluribus  Galbarum  ecclesiis  quaedam  existunt  con- 
suetudines, plus  ininusve  antiquae,  v.  g.  dandi  benedic- 
tionem episcopalem  ante  communionem,  preces  publicas 
pro  diversis  personis  et  necessitatibus  fundendi,  denun- 
tiationes festorum  et  jejuniorum  faciendi  intra  missam 
solemnein  quod  vulgo  dicitur  prone,  sanctissimum  Sacra- 
mentum supra  altare  suspendendi,  etc. 

Liturgia  Hispanica  seu  Mozarahica. 

P.  Le  Brun,  t.  3,  docet  et  probat,  fidem  catholicam  in 
Hispaniam  fuisse  importatam  per  viros  a Sede  apostolica 
missos,  ac  proinde  liturgiam  Romanam  ibi  primum  fuisse 

usitatam  ; sed  in  quinto  saeculo  innumeri  populi  barbari 
iiaiic  regionem  iuvaseiTint,  omnia  turbaverunt,  novos  | 
ritus  passim  induxerunt,  praesertim  Gothi  ex  Oriente  ve-  | 
nientes,  et  variae  jam  coeperunt  existere  liturgiae.  Anno 
538,  Vigilius,  S.  pontifex,  ordinationem  missae  Romanae  j 
misit  ad  Eutherium  seu  Profectum,  in  Hispania  episco- 
pum, et  concilium  Braccarense  jussit,  anno  563,  ut  omnes 
sacerdotes  juxta  illam  deinceps  celebrarent,  quod  sup- 
ponit liturgiam  tunc  vigentem  a liturgia  Romana  dis- 
crepare. 

Non  obstante  hoc  statuto,  variae  consuetudines  a li- 
turgia Romana  alienae,  vel  perseveraverunt,  vel  ab  aliis 
regionibus,  v.  g.  a Gallia  et  praesertim  a Constantinopoli 
introductae  fuerunt,  et  inde  aucta  est  confusio.  Versus 
finem  sexti  saeculi,  et  in  initio  septimi,  S.  Leander,  His- 
palensis episcopus,  et  S.  Isidorus,  ejus  frater  ac  successor, 
conati  sunt  novam  ordinare  liturgiam,  quae  in  concilio 
Toletano  IV,  anno  633  celebrato,  adoptata,  facta  est 
communis  omnibus  ecclesiis  Hispaniae  et  Galliae  Narbo- 
nensis, Gothis  Hispaniarum  tunc  subjectae. 

Haec  liturgia  vocata  est  Gothica,  a nomine  gentis  tunc 
regnantis  : deinde  in  octavo  saeculo,  dicta  est  Mozaraba 
vel  Mozarabica,  quia,  cum  Arabes  pene  omnem  Hispa-  i 
niam  occuparent,  Christiani  inter  eos  degentes  appellati 
fuere  Mixtarabes,  et  per  corruptionem  Mozarahes,  id  est,  : 
mixti  Arabibus.  Sic  communiter  auctores,  aliis  tamen 
aliam  originem  assignantibus,  ut  videri  potest  apud 
Labbe. 

Quidam  errores  in  hanc  liturgiam,  ex  inadvertentia  , 
ignorantia  aut  negligentia  irrepserant,  vel  saltem  qui-  | 
busdam  illius  verbis  abusi  sunt  Felix  Urgelitanus  et  Eli-  j 
pandus,  Toletanus  episcopus,  in  octavo  saeculo,  ut  suam  I 
tuerentur  sententiam,  qua  volebant  Christum  ratione hu- 
m mitatis  dici  posse  filium  Dei  adoptivum. 

In  undecimo  saeculo,  Alexander  II,  Gregorius  VII  et  | 
Urbanus  II  nihil  omiserunt  per  triginta  annos  ut  officium  | 
Romanum  per  totam  Hispaniam  reciperetur  : cooperan- 
tibus  Constantia  regina,  ex  Galliis  oriunda,  et  regibus 

i fleniiro,  Sanctio,  acpi  aeserliin  Alphonso,  tandem  abolitus 
fuit  ordo  Mozarabicus,  et  ordo  Romanus  Gallicus  ei  snb- 
istitutus. 

' Illustris  Ximenes y anno  1500,  niissale  Mozara- 
I bicuin  novis  cliaracteribus  excudi  mandavit,  totum  ritum 
veterem,  nonnullis  mutationibus  adjectis,  propria  auc- 
( toritate  instauravit  , collegium  instituit  sacerdotum  qui 
i juxta  hunc  ritum , in  sacello  quod  ipse  in  majori  ecclesia 
i Toletana  fundavit,  et  in  quinque  paroeciis,  quotidie  cele- 
ri brarent.  Sic  ritus  Mozarabicus  fuit  restitutus  et  usque 
) nunc  perseveravit  : ejus  ordo  reperitur  apud  Bona,  Mar-^ 
V tene  et  Lc  Briin, 

Jlice  liturgi  ce. 

I Praecipuas  meiporavimus  liturgias,  tum  Orientalis, 
i[  tum  Occidentalis  ecclesiae  : sed  insuper  aliae  sunt  plures 
i non  parvi  momenti. 

i 1®  Liturgi  a S.  Marci , quae  etiam  dicitur  S.  Cyrilli 
Alexandrini,  quia  ab  eo,  S.  Marci  successore,  primum 
' scripta  et  perfecta  fuit,  in  quinto  saeculo.  Non  est  dubium 
quin  scripta  fuerit  in  lingua  graeca  tunc  communi,  sicut 
duae  aliae  liturgiae  in  ecclesia  Alexandrina  atque  in  toto 
AEgypto  simul  usitatae,  nempe  liturgia  S.  Basilii,  et  altera 
S.  Gregorii  Nazianzeni,  cognomento  Theologi.  Verum 
Dioscorus,  patriarcha  Alexandrinus,  factus  Eutychianus, 
in  concilio  Chalcedonensi  damnatus , et  suae  damnationi 
subscribere  nolens , magni  schismatis  fuit  pater.  Catho-* 
lici,  definitionibus  concilii  Chalcedonensis  adhaerentes, 
vocati  sunt  Melchitae , a verbo  arabico  idem  significante 
ac  regii,  gallice  royalistcs;  quia  mandato  imperatoris  Mar- 
cii qui  concilium  Chalcedonense  recipiendum  jusserat, 
otemperaverunt.  Quivero  partes  Dioscori  secuti  sunt, 
appellati  fuerunt  Jacobitae,  a quodam  Jacobo  Syro,  vehe- 
menti concilii  Chalcedonensis  adversario,  episcopo  Edes- 
seno,  anno  577  aerae  nostrae  defuncto;  et  Monophysitae  , 
quia  unicam  admittebant  naturam  iu  Christo.  Melchitae 
lingua  graeca  uti  perrexerunt,  sed  Jacobitae  in  lingua 

vulgari  segyptia  officium  celebrabant : unde  arabice , per 
corruptionem,  a verbo  graeco  At-yuTTToc  dicti  sunt  Coplitae. 
Hucusque  exstiterunt  in  jEgypto,  in  ^thiopia  et  in  Abys- 
sinia;  suam  liturgiam,  quae  est  vetus  Alexandrina  , seu 
S Marci,  diu  habuerunt  in  lingua  aegyptia  seu  coplitica, 
postea  in  lingua  arabica  quae  facta  est  communis.  Ordo 
ejus  legi  potest  apud  P.  Le  Brun^  t.  4. 

2°  Liturgia  Mthiopica,  S.  Frumendus,  a S.  Athanasio 
in  jFthiopiam  missus,  anno  331,  liturgiam  Alexandrinam 
seciim  importare  debuit,  et  P.  Le  Brun  putat  eam  pro- 
babiliter primam  omnium  fuisse  scriptam  in  lingua 
aethiopica.  jEihiopes  cum  ^Egyptiis  seu  Cophtis  con- 
juncti, diversas  eorum  liturgias  adoptarunt,  et  duodecim 
babent  : quae  communior  est  apud  illos , sub  nomine 
Apostolorum , ex  lingua  chaldaea , sive  aethiopica  in  lati- 
nam  conversa  , Romae  impressa  est  anno  1549. 

3°  Liturgi (I  Syriaco,  Liturgiae  S.  Jacobi  et  S.  Basilii  in 
quinto  saeculo  scriptae  fuerunt  graece,  pro  magnis  urbibus 
in  quibus. omnes  loquebantur  graece,  et  simul  in  lingua 
Syriaca  pro  Syria , sicut  in  lingua  coplitica  pro  jEgypto. 
Christiani  divisi  sunt  in  Oriente,  sicut  in  iEgypto,  occa- 
sione concilii  Chalcedonensis , in  Melchitas  et  Jacobitas  : 
hi  et  illi  communem  retinuerunt  liturgiam  syriace  scrip- 
tam : cujus  ordo  legi  potest  apud  P.  Le  Bruriy  t.  4. 

4®  Liturgia  Maronitica,  Maronitae  sunt  populus  ex 
Phoenicia  oriundus  , in  monte  Libani  et  in  quibusdam 
civitatibus  Syriae  habitans,  cujus  primus  Apostolus  fuit 
S.  Simeon  stylita,  qui,  per  vitam  suam  singularem  et  sua 
miracula  multos  attrahens,  atque  e columna  sua  erudiens 
ac  deho!  tans,  eos  ad  amplectendam  religionem  Christia- 
nam determinavit  in  quinto  saeculo.  Monolhelitarum  hae- 
resi  imbuti  sunt;  sed  anno  1182,  errores  suos  inter  manus 
Aimerici , patriarchae  Antiocheni , catholici , abjecerunt, 
et,  ex  eo  tempore.  Sedi  apostolicae  firmiter  adhaeserunt. 
Nomen  suum  probahililer  sortiti  sunt,  ut  vult  P.  LeBrun,, 
a Joanne,  dicto  Marone,  quia  religiosus  erat  e monaste- 
rio S.  Maronis , in  dioecesi  Apamiensi , et  eorum  fuit  pa- 
triarcha in  initio  octavi  sa3culi. 

Missale  eorum,  in  lingua  clialdaica  syriaca,  impressum 
fuit  Romae,  an.  1592  et  1594,  et  quatuorclecim  continet 
llturgias,  sub  titulis  S.  Xisti  papae  , S,  Joannis  Clirysos- 
tomi , Joannis  Evangelistae , S.  Petri  principis  Apostolo- 
rum , duodecim  Apostolorum  , S.  Dionysii,  S.  Cyrilli, 
S.  Matthaei,  S.  Jacobi,S.  Marci,  etc.  Omnes,  una  excepta, 
reperiuntur  apud  Rcnaudot,  t.  2 , cum  doctissimis  notis. 

5°  Lititrgia  Jrmenica.  Armeni , juxta  antiquam  et  ge- 
neralem traditionem , ab  Aram  filio  Sem  descendunt  et 
suum  habent  nomen.  Magnam  occupant  regionem,  cui 
nomen  suum  imposuerunt,  inter  mare  Caspianum  etmare 
Rubrum , secus  flumen  Araxen,  trans  et  citra  illud  : suc- 
cessive vexati  a Persis,  Romanis,  Sarracenis  et  Tureis, 
multi  ex  illis  in  alias  regiones  migraverunt,  et  inveniun- 
tur in  Tartaria,  Moscovia  , Polonia  , Turcia. 

Tenent  Armeni,  Apostolos  Thaddaeum  et  Bartholo- 
mseum  fidem  apud  eos  praedicasse  : certum  est  in  initio 
tertii  saeculi  numerosos  jam  exstitisse  Christianos  in  illo 
regno,  cum,  ex  Euseb.  Hist.  Eccl.  1.  9,  cap.  6,  imperator 
Maximus  bellum  Armenis,  huc  usque  Romanorum  ami- 
cis, indixerit,  anno  235,  quia  erant  Christiani,  et  multi 
coronati  fuerint  martyrio  sub  Decio  et  Diocletiano.  Te- 
nent insuper,  magnam  Armeniam  ad  fidem  adductam 
esse,  quarto  ineunte  saeculo,  cura  Gregorii  Illuminatoris, 
qui  primum  regem  Tiridatem  converterat.  Certum  vide- 
tur hunc  Gregorium  a Leontio,  Caesareensi  episcopo,  or- 
dinatum fuisse  episcopum  et  in  Armeniam  missum,  ac 
multos  alios  episcopos  a S.  Basilio  , Leontii  sucessore , in 
Armenia  fuisse  constitutos  : unde  concluditur,  Arme- 
niam nondum  habuisse  patriarcham,  sed  Caesareensi  me- 
tropoli subjectam  esse. 

In  sexto  saeculo , Armeni  errores  Monophysitarum  ad- 
optarunt, vincula  unionis  cum  catholicis  ruperunt,  et  in 
conciliabulo  ad  hoc  convocato,  anno  551,  actum  suae  se- 
parationis solemniter  confirmarunt.  ./Eram  suam  ab  hoc 
anno  vel  ab  anno  552,  in  memoriam  hujus  actus,  nume- 
rant, et  universalem  ex  hoc  tempore  semper  habuerunt 
patriarcham  , in  urbe  Elzmiazim  residentem  , qui  viginti 

sex  archiepiscopos  et  septuaginta  quinque  episcopos  lia-* 
bebat  sibi  subjectos  anno  1670. 

Alius  est  patriarcha  in  Armenia  minori , quinquaginta 
habens  sufFraganeos,  qui  in  septimo  saeculo  se  declaravit  ^ 
a patriarcha  Etzmiazim  independentem.  Alii  etiam  nunc  i. 
existunt  patriarchae  Arineni  Gonstantinopoli  et  Jerusa- 
lem,  sed  a magno  patriarcha  dependentes. 

In  variis  temporibus  Armeni  ostenderunt  se  paratos 
esse  haeresim  abjicere  et  Ecclesiae  Romanae  se  adjungere  5 
exigua  provincia  nomine  Naxivan,  ab  anno  1333  fere  tota  S 
est  catholica,  habet  archiepiscopum  catholicum  et  mo-  i 
nachos  , olim  S.  Basilii , qui  regulam  FF.  Praedicatorum  ' 
amplexi  sunt  : plurimi  sunt  catholici  in  Moscovia  et  in 
Polonia.  Dum  celebraretur  concil.  Florent,  anno  1438,  ' 
patriarcha  minoris  Armeniae  quosdam  misit  legatos  ad 
papam  Eugenium  IV,  qui,  concilio  expleto  et  Graecis  jam  \ 
profectis,  cum  pluribus  episcopis  Latinis  adhuc  Florentiae  ^ 
manentibus  celebre  edidit  Decretum  ad  Armenos.  Ma- 
nnus patriarcha,  archiepiscopi  et  episcopi  ipsi  subjecti 
nunquam  illud  decretum  admittere  voluerunt,  sicque  in 
erroribus  suis  permanent  obstinati.  Extunc  tamen  multi 
•exstiterunt  catholici  Armeni , tum  in  ipsa  Armenia,  tura  - 
Gonstantinopoli  et  in  aliis  Orientis  partibus.  Religiosus  , j 
e monasterio  Armenorum  catholicorum , in  parva  insula  | 
prope  Venetias  sito,  nobis  anno  1825  dixit,  2,000,000 
circiter  existere  catholicos  suae  gentis  in  Armenia.  Qui  j 
Gonstantinopoli  degunt,  ab  anno  1830  catholicum  ha^  | 
bent  patriarcham. 

Liturgia  Armenorum  ortum  habuit  a S.  Athanasio  et  |1 
a S.  Joanne  Chrysos  tomo  , qui  apud  eos  relegatus  mor^  j 
tuus  est : in  lingua  eorum  fuit  scripta  et  usque  in  hodier- 
fiiim  diem  sic  perseveravit,  lura  apud  haereticos,  tura 
apud  catholicos,  cum  nonnullis  tamen  mutationibus  ad 
substantiam  non  pertinentibus , ut  videre  est  apud  P.  L9 
Brurif  t.  5. 

6°  Liturgia  Nestori  arta  ^ Nestoi  ius  in  concilio  Ephesino, 
anno  431 , damnatus  ac  depositus , definitioni  concilii  ac- 
quiescere noluit ; relegatus  et  miserrime  mortuus,  mul- 

los  reliquit  asseclas  qui  errores  ejus  per  magnam  Orientis 
partem  propagaverunt,  in  Perside,  in  India,  in  Malabar, 
in  vasto  imperio  Sinensi , ut  constat  ex  celebri  inscrip- 
tione, anno  1625,  in  urbe  Sigamfu,  provinciae  Xinsi,  re- 
perta , characteribus  Sinensibus  et  Syriacis  constanti , et 
lin  Tartaria. 

Omnes  semper  et  ubique  servaverunt  liturgias  Nesto- 
rii  et  Theodori  Mopsuesteni,  in  lingua  syriaca  scriptas, 
quia  originem  habuerunt  in  Syria  et  in  Mesopotamia, 
ubi  haec  lingua  erat  vulgaris  : missalia  eorum  tertiam 
continent  liturgiam  quam  vocant  Apostolorum.  Earum 
ordines  et  differentiae  legi  possunt  apud  P.  Le  Briin , t.  4. 

' , cum  eruditissimo  Renaudot  ^ d\\e\'^diS  lin- 

guas Orientales  in  quibus  scriptae  sunt  liturgiae  recensitae, 
i licet  olim  vulgares,  a multo  tempore  esse  mortuas,  et 
ji  tamen  in  officiis  ecclesiasticis  semper  usitatas  : morem 
igitur  ecclesiarum  Orientalium  invocare  non  possunt  hae- 
retici contra  praxiin  Ecclesiae  Romanae. 

Aliae  inultae  exstiterunt  liturgiae  apud  Orientis  Christia- 
nas gentes  : auctor  a Card.  Bona  citatus,  1.  1,  cap.  9, 
n.  9,  ait,  supra  quinquaginta  numerari,  partim  com- 
munes, partim  singularium  gentium  proprias. 

7®  Alice  liturgice  Occidentis,  Praeter  autem  praecipuas 
liturgias  Latinas  supra  expositas,  aliae  non  paucae  a Ro- 
mana diversae  numerari  possent,  ut  Africana,  Clemen- 
tina,  quae  in  lib.  8 Constit.  Apostolicarum  reperitur.  Hi- 
bernica,  Dionysiana,  Aquileiensis , Illyrica,  Trevirensis 
Bobiensis,  etc. 

Praeterea  innumeras  omitto  dioeceses  quae,  in  singulis 
regionibus,  et  praesertim  in  Gallia,  peculiares  habenl 
consuetudines  ac  propria  missalia  ad  instar  Romani  com- 
posita, ab  eo  tamen  in  multis  diversa  ; ita  similiter  et 
plures  religiosi  ordines.  Eo  sensu  igitur  ritum  Romanum 
sequuntur,  quod  in  forma  et  dispositione  cum  Romanis 
conveniant,  omnes  scilicet  habentes  confessionem,  in- 
troitum, collectam,  epistolam,  gradualem,  versum  vel 
tractum,  evangelium,  symbolum,  offertorium,  praefatio- 
nem, eumdem  canonem,  communionem,  gratiarum  ac- 
tionem et  finem ; licet  alii  psalmum  Judica  omittant^ 

alii  breviorem  confessionis  formulam  habeant,  alii  di- 
versis verbis  panem  et  vinum  offerant,  alias  epistolas, 
diversa  evangelia  legant , non  easdem  festivitates  cele- 
brent, aliter  procedant,  incensum  adoleant , etc.  Ha?c 
enim  notant  Bona,  L 1,  cap.  7,  n.  5,  Cavalerii  apud 
Meiati,  t.  1,  ipse  Merati,  et  nullo  modo  increpant, 
quamvis  post  Constitutionem  Quod  a nobis^  S.  Pii  V, 
usum  breviarii  Romani  praescribentis , sciipserint,  quia 
supponunt  has  ecclesias  in  exceptione  bullae  S.  Pii  V 
versari. 

In  infra  dicendis  ordinem  missalis  Romani  secuturi 
sumus. 

ARTICULUS  SECUNDUS. 

DE  VARIIS  LlTURGliE  NOSTRAE  PARTIBUS. 

Breviter  unamquamque  liturgiae  nostrae  partem  hic 
exponemus. 

1®  Antipliona  Introibo,  Antiphona,  a verbo  graeco  av- 
Ttooveo,  olim  significabat  id  omne  quod  alternatim  canta- 
batur, et  nunc  significat  notabiliorem  partem  ex  psalmo 
cantando  excerptam  ut  ante  psalmum  cantetur  vel  sal- 
tem incipiatur,  et  post  psalmum  integra  repetatur.  Ver- 
sus Introibo , ex  psalmo  Judica  eductus,  optime  congruit 
actioni  quae  incipienda  est. 

2®  Psalmus  Judica  statim  dicitur.  Utrumque , scilicet 
antiphona  Introibo  et  psalmus  Judica  non  semper  fue- 
runt in  usu,  nec  etiam  nunc  in  pluribus  liturgiis  usitan- 
tur. Verumtamen  in  missalibus  Gallicanis,  Germanicis, 
Auglicis  et  Romanis,  saltem  a nono  saeculo  reperiuntur, 
sed  non  in  Sacramentario  S.  Gregorii  ; unde  institui  de- 
buerunt inter  septimum  et  nonum  saeculum. 

3®  Confessio,  In  veteri  Lege,  summus  sacerdos,  hircum 
viventem  pro  peccatis  oblaturus , confitebatur.  Omnes 
iniquitates  filiorum  Israel,  et  universa  delicta  atque  peccata 
eorum,  Lev.  xvi,  21 ; omnes  qui  sacrificia  offerebant,  suas 
iniquitates  confitebantur,  ut  ex  quatuor  primis  Lev.  cap. 
colligitur,  et  rabbinus  Maimonides  formulam  hujus  con- 
fessionis in  suo  tractatu  de  Sacrif.  refert.  Tunsio  pecto-» 

ris  srmper  habita  est  iilsip^nuin  doloris  et  poenitentiae  : 
ideo  in  antiquissimis  liturgiis  aliqua  praescribitur  vel  sup- 
ponitur confessio  ante  missae  sacrificium  , sed  multum 
variant  formulae.  Ea  qua  nunc  utitur  Ecclesia  Romana 
papae  Damaso,  anno  384  mortuo,  vel  etiam  Pontiano, 
anno  235  defuncto,  tribuitur  : sed  in  Sacramentario 
S.  Greg.  non  invenitur,  nec  in  missalibus  decimo  tertio 
I saeculo  antiquioribus.  Nunc  autem  in  omnibus  ecclesiis 
Latinis  est  usitata  cum  nonnullis  variantibus , v.  g.  in 
Hispania  et  in  ordinibus  religiosis  nomen  patroni  nomi- 
nibus Petri  et  Pauli  additur.  Nemo  talem  additionem 
propria  auctoritate  facere  potest. 

4®  Orationes  Misereatur  et  Indulgentiam  in  antiquis 
ritualibus  seu  poenitentialibus  ac  missalibus  non  repe- 
riuntur,  saltem  in  ea  forma  qua  nunc  existunt  : attamen 
Grancolas  probat  eas  jam  esse  veteres  et  universales , pau- 
cis mutationibus  exceptis. 

5°  Versus,  Deus,  tu  conversus,  etc.  in  plerisque  missalibus 
non  inveniuntur,  inquit  Grancolas^ 

6®  Aujer  a nobis.  In  omnibus  liturgiis  aliqua  praecipitur 
oratio  sacerdoti  ad  aram  sacram  accedenti , sed  vel  forma 
non  determinatur,  vel  multum  varia  est.  Oratio  Aufer  a 
nobis  , in  pluribus  antiquis  sacramentariis  reperitur,  et  in 
Ordine  Romano  XIV,  §71,  apud  Mabillon , Museo  Ita- 
lico, t.  2;  in  quibusdam  ecclesiis  dicitur  ante  confessio- 
nem ; in  aliis  ad  infimum  gradum  altaris  , etc. 

7*  Oramus  te.  Hgec  oratio  reperitur  in  pluribus  sacra - 
ineiitariis  veteribus  , et  in  Ordine  Romano  citato  ; in  aliis 
vero  deest.  Carthusiani  et  Dominicani  eam  non  dicunt. 
Caimelitae  illam  non  dicebant  ante  reformationem  missa- 
lis  sui,  anno  1584,  nec  clerus  Parisiensis  ante  adoptionem 
Ordinis  missae  S.  Pii  V,  anno  1615. 

8°  Introitus,  sic  dictus,  quia,  sacerdote  ad  altare  intro- 
eunte,  canitur,  non  semper  fuit  in  usu  : in  primis  tem- 
poribus missa  per  lectiones  Scripturae  incipiebat,  sicut 
hodie  feria  VI  in  Parasceve.  Tenetur  probabilius,  papam 
Coelestinum  I,  in  quinto  saeculo,  statuisse  ut  unus  psal- 
mus cum  sua  antiphona  cantaretur  a choro  , dum  sai  ei  - 

dos  cum  suis  assistentibus  e sacrario  ad  altare  procederet/ 
S.  Greg.  hunc  psalmum  ad  antiphonam  cum  uno  Tersu 
reduxit , cui  semper  addita  est  doxologia  Gloria  Patri , 
excepto  tempore  Passionis  , et  missa  ejus  per  introitum 
sic  formatum  incipit.  Sacerdos  ad  altare  perveniens  se 
signabat,  dicens,  In  nomine  patris^  etc.  deinde  introitum 
recitabat  : hinc  mos  se  adhuc  signandi , sine  formula  in 
nomine  Patris , quae  ante  psalmum  Judica  dicta  est.  Nunc 
quidam  introitus,  non  ex  Psalmis,  sed  ex  aliis  Scrpturae 
partibus  vel  etiam  ex  compositione  ecclesiastica  for* 
mantur. 

9®  Kyrie  eleison.  Haec  verba  graeca  verbis  latinis,  mise*^ 
rercy  Domine^  correspondentia,  antiquissimi  sunt  usus  in 
orationibus  ad  Deum.  Isaias,  caecus  prope  Jericho,  mulier 
Chananaea  et  decem  leprosi  sic  oraverunt,  dicentes  : ihT/- 
serere  mei.  Hic  modus  orandi  in  ecclesia  Graeca  primum 
usurpatus,  in  ecclesiam  Latinam  sine  conversione  sermo^ 
nis  fuit  invectus,  ignoramus  quo  praecise  tempore.  ConciL 
Vasensc  II , in  Gallia  anno  529  habitum , loquitur  de 
hacpraxi  tanquam  de  re  usitata,  et  statuit  eam  deinceps 
in  Gallia  sicut  in  Italia  et  Graecia  sequendam  esse. 

Apud  Graecos  solus  populus  repetit  Kyrie  eleison^  sine 
mutatione  in  Christe;  in  liturgia  Ambrosiana  ter  dicitur 
Kyrie  eleison  post  Gloria  in  excelsis y ter  post  evangelium  et 
ter  in  fine  missae,  ante  benedictionem,  sina  Christe  eleisoru 

Primitus  non  erat  statutum  in  ecclesia  Latina  quoties 
haec  formula  reperetur  : hoc  pendebat  a nutu  celebran- 
tis vel  diaconi,  qui  aliquo  signo  finem  imponebat.  Inter 
verba  Kyrie  et  eleisonipXmies  quaedam  addita  sunt  verba, 
V.  g.  Kyrie  rex  genitor  ingenite ^ vera  essentia y eleison; 
Kyrie  laminis  fons  et  rerum  conditor  y eleison;  Kyrie  quinos 
imagini  tace  signasti  specie  y eleison  y etc.  Illae  additiones 
seepe  longiores,  ut  in  missali  sub  Paulo  III  impresso  vi- 
deri potest , deletae  sunt,  et  cantus  fuit  retentus ; unde 
contigit,  ait  Grancolasy  cantum  Kyrie  eleison  nunc  adhue 
esse  longum  in  missa  solemni. 

Mos  invaluit , sive  a S.  Gregorio,  ut  quidam  volunt , 
sive  ab  alio , ut  novies  diceretur  Kyrie  vel  Christe  elei^ 

son,  ler  pro  unaquaque  persona  sanctissimae  Trinitatis, 

9®  Gloria  in  excelsis.  Hic  hymnus  vocatur  Angelicus, 
quia  incipit  per  verba  quibus  Angeli  nativitatem  Christi 
celebrarunt,  dicentes  : Gloria  in  altissimis  Deo,  et  in  terra 
pax  hominibus  bonce  voluntatisy  Luc.  ii,  14.  Est  antiquissi- 
mus; in  Constitutionibus  Apostolicis,  1.  7,  cap.  47,  refer- 
tur sub  nomine  Orationis  matutince;  S.  Athanasius  volebat 
Christianas  virgines  eum  singulis  diebus  mane  recitare; 
Latini  illum  antiquo  more  dicebant  in  officio  matutino, 
saltem  diebus  dominicis,  et  Graeci  illum  adhuc  recitant, 
non  solum  in  missa,  sed  in  Laudibus,  et  vocant  magnam 
doxologiam  ; Gloria  Patri  est  minor  doxologia.  Plurimi 
hunc  hymnum  tribuerunt  S.  Hilario  Pictaviensi,  in  quarto 
saeculo;  alii,  papae  Telespboro,  in  secundo  saeculo;  alii, 
Symmacho,  in  quinto  saeculo;  sed  antiquior  videtur  ipso 
S.  Hilario.  IV  concil.  Tolet.  anno  633,  dicit  reliqua  quae 
sequuntur,  post  verba  evangelica,  a doctoribus  ecclesias- 
ticis composita  fuisse.  Nihil  ultra  certo  scire  possumus. 

S.  Gregorius,  in  suo  Sacrainentario,  praescribit  ut  ille 
hymnus  singulis  diebus  dominicis  et  festivis  ab  episcopis 
post  Kyrie  eleison  dicatur,  et  a presbyteris  in  sola  Pas- 
cha : haec  consuetudo  viguit  usque  ad  undecimum  saecu- 
lum, quo  permissum  est  ut  a presbyteris,  sicut  ab  episco- 
pis, cunctis  diebus  dominicis  et  festivis  diceretur.  Sub 
S.  Pio  V,  statutum  fuit  ut,  quotiescumque  in  officio 
nocturno  dictus  fuisset  hymnus  laetitiae,  Te  Deum^  dicere- 
tur in  missa  hymnus  exsultationis.  Gloria  in  excelsis.  Dici- 
tur insuper  feria  quinta  in  coena  Domini  et  sabbato  Sancto , 
in  missa  de  die ; non  vero  per  Adventum  et  a Septuagesima 
Usque  ad  Pascha,  nisi  occurrant  festa,  nec  in  feriis  majori- 
bus aut  per  annum. 

In  nonnullis  missalibus  decimi  quarti  et  decimi  quinti 
saeculi  quaedam  insertae  sunt  additiones  inter  verba  pras» 
dicti  hymni’,  sicut  inter  verba  Kjrie  eleison^  v.  g.  Laudas 
mus  te;  Laus  tua  y DeuSy  resonet  coram  te  y rex;  Benedicimus 
tCy  qui  venisti  propter  nos  y rex  Jn  gelorum , etc.  Nicolaus  V 
has  prohibuit  additiones. 

10®  Dominus  vobiscum.  Haec  salutationis  forma  legf- 

tur  in  II  Paralip.  xv,  2;  populus  respondet,  et  cum  spi^ 
ritu  tuo,  utendo  verbis  Apostoli,  Gal.  vi,  18  : Gratia  Do^ 
mini  nostri  Jesu  Christi  cum  spiritu  vestro.  Celebrans  oscu-' 
latur  altare  in  medio,  ut  salutationem  Christi  accipiat, 
et  versus  ad  populum,  eum,  quasi  personam  Christi  ge- 
rens, salutat,  omnem  gratiarh  et  benedictionem  precans. 
Usque  ad  tempus  Durandi,  in  decimo  tertio  saeculo  exis- 
tentis,  omnis  populus  salutationi  respondebat,  gratiam 
et  ipse  celebranti  adprecans  : nunc  autem  solus  minister 
in  missa  privata,  et  soli  cantores  in  missa  solemni,  res- 
pondent pro  se  et  pro  astantibus. 

Graeci  dicunt.  Pax  omnibus,  alludendo  verbis  hymni 
Angelici,  pax  hominibus  bonce  voluntatis  : apud  Latinos, 
episcopi,  qui  diu  soli  dicebant  Gloria  in  excelsis,  excepto 
die  Paschalis,  et  quia  personam  Christi  plenius  repiae- 
sentant,  verbis  quibus  ipse  discipulos  pluries  salutavit 
utentes,  dicunt.  Pax  vobis,  quando  dixerunt.  Gloria  in  ex- 
celsis;  in  aliis  vero  missis  dicunt.  Dominus  vobiscum,  sic- 
ut sixiplices  presbyteri ; ita  et  in  caeteris  missae  partibus  in 
quibus  salutandus  est  populus ; septies  enim  haec  saluta- 
tio repetitur  in  missa,  videlicet  post  introitum,  ante  evan- 
gelium,  ante  offertorium,  in  praefatione,  ante  Agnus  Dei, 
ubi  dicitur,  loco  Dominus  vobiscum , Pax  Domini  sit  sem- 
per  vobiscum,  ante  postcommunionem  et  in  fine  missae. 

Oliin  Kyrie  eleison.  Gloria  in  excelsis  et  Dominus  vobis- 
cum, vel  Pax  vobis,  dicebantur  ad  cornu  epistolae,  quia 
non  erat  crux  in  medio  altaris , et  sic  perrexerunt  agere 
Carthusiani,  Dominicani,  Carmelitae  et  episcopi  solem- 
niter  celebrantes,  qui  suam  sedem  ad  cornu  epistolae 
semper  habere  debent. 

Asserit  Grancolas,  t.  i,  p.  475,  obligationem  audiendi 
missam,  a salutatione  celebrantis  incipere,  et  praecedentia 
non  esse  de  praecepto ; sed  nullam  dat  rationem  suae  as- 
sertionis. 

12°  Collectce.  Post  salutationem,  celebrans  se  et  assis- 
tentes ad  orandum  excitat,  dicens.  Oremus  ; apud  Graecos 
diaconus  dicit,  Oremus  Dominum  : deinde  celebrans  dicit 
collectam,  sic  probabilius  appellatam  quia  prima  est  ora- 

tk)  quae  super  populum  collectum  pronuntiatur.  Usus 
sic  orandi  a traditione  Apostolica  descendit;  devotissimae 
enim  collectae  apud  antiquissimos  inveniuntur  auctores, 
V.  g.  apud  S*  Clementem,  in  Epist.  ad  Cor.  S.  Polycar- 
puin,  S.  Irenaeum,  Origenem,  etc.  Primitus  celebrans 
orationes  pro  sua  devotione  vel  necessitate  componebat, 
sed  concil.  Milevitanum,  in  Africa,  anni  416,  decrevit  ut 
deinceps  nulla  adhiberetur  oratio  in  missa,  nisi  prius  in 
concilio  episcoporum  fuisset  probata. 

Pleraeque  orationes  quibus  nunc  utimur  in  officiis  et 
missis  de  tempore,  in  Sacramentariis  S.  Greg.  et  S.  Ge- 
lasii  reperiuntur  ; credendum  est  igitur  in  conciliis  fuisse 
probatas.  Orationes  autem  quae  in  officiis  et  missis  novis 
mysteriorum,  sanctorum,  etc.  adhibentur,  a diversis 
auctoribus  compositae  fuerunt  ab  Ecclesia  approbata, 
dum  in  calendario  fuerunt  adscriptae. 

In  missali  Gelasii  tres  praescriptae  erant  collectae  : 
S.  Greg.  eas  reduxit  ad  unam.  Numerus  postea  multum 
variavit,  et  nunc  diversus  est  pro  diversa  missarum 
qualitate,  ut  mox  dicturi  sumus , 

Olim,  statim  atque  celebrans  dixerat  Oremus,  omnes 
genuflectebant,  ad  vocem  diaconi  dicentis  Flectamus 
nua,  aliquo  tempore  secreto  orabant,  postea  surgebant, 
dicente  diacono,  Levate.  Hodie  haec  formula  in  solis 
diebus  jejunii  servatur,  diaconus  dicit.  Flectamus  genua  ; 
5ubdiaconus,  nulla  interposita  mora,  subjungit,  Levate ; 
qui  stant,  genua  flectere,  et  qui  sunt  genuflexi,  inclinari 
debent  usque  ad  per  omnia,  vel  qui  tecum,  juxta  Me- 
rati, t.  1.  Communius  tamen,  ut  notat  Romsec,  omnes 
statim  surgunt.  Deficiente  diacono,  ipse  celebrans  dicit. 
Flectamus  genua,  et  minister  vel  cantores,  nomine  totius 
populi,  respondent  Arnen.  Vox  ista,  quae  est  Hebraea,  si- 
gnificat, Verum  est,  Ita  sit,  Assentio,  prout  quod  praeces- 
sit erat  aliquid  credendum,  exoptandum  vel  faciendum. 

Olim  celebrans  objectum  orationis  populo  annuntia- 
bat, dicens,  Oremus,  Jratres  charissimi , v.  g.  pro  Ecclesia 
sancta  Dei,  ut  eam  Deus,^\si.  postea  dictis,  Oremus,  Flec- 
tamas  genua,  et  Levate,  subjungebat  orationem.  Mos  iste 
fcria  sexta  Majoris  hebdomadae  servatur. 

13®  Epistola.  Apud  Judaeos  officium  publicum  ia 
sabbato  incipiebat  per  lectionem  librorum  Moysis  vel 
Prophetarum,  ut  patet  ex  Act,  Apost.  xiir,  15,  et  xv, 
21.  Primi  Christiani  hanc  consuetudinem  in  coetibus  suis 
servaverunt ; hunc  ritum  in  ipsomet  Ecclesiae  exordio 
adhiberi  consuevisse  testatur  S.  Justinus,  Apol.  1.  Haec 
instructio  diebus  dominicis  et  festivis  ex  scriptis  Aposto- 
lorum regulariter  deducitur;  in  feriis,  ex  Veteri  vel  ex 
Novo  Testamento  ; in  feria  quarta  quatuor  temporuni, 
una  ex  Veteri  et  altera  ex  Novo  Testamento,  excepta  feria 
quarta  infra  octavam  Pentecostes ; et  in  sabbatis  quatuor 
temporum,  ad  instructionem  ordinandorum,  quinque 
leguntur  ex  Veteri  et  ultima  ex  Novo  Testamento. 

Pars  autem  ista  officii  dicitur  Epistola  vel  apud  quos- 
dam auctores,  Apostolus  ; quia  ex  epistolis  Apostolorum 
communiter  deducitur.  Intitulatur  lectio,  quia  olim  non 
cantu,  sed  alta  voce  legebatur  ab  uno  e lectoribus,  in  ec- 
clesiae loco  qui  dictus  est  lectorium  , vel  lectriuin,  unde 
gallice  lutrin.  Liber  diversas  lectiones  per  annum  legen- 
das continens,  dictus  est  lectionarius  (liber),  vel  lectio- 
narium. 

Apud  Graecos  diaconus  legit  vel  cantat  epistolam;  apud 
L atinos  nunc  subdiaconus  eam  in  missa  solemni  cantat,  et 
in  ordinatione  sua,  a decimo  tertio  saeculo,  specialem  ad 
hocsuscipit  potestatem  per  libri  Epistolarum  traditionem. 
Ubi  celebrans  cantat  missam  sine  diacono  etsubdiacono. 
Rubrica  Romana,  tit.  6,  n.  8,  permittit  ut  lector,  super- 
pelliceo  indutus,  epistolam  in  loco  consueto  cantet.  Si 
desint  subdiaconus  et  lector,  celebrans  ipse  epistolam 
cantat  : eam  vero  ab  alio  cantatam  (et  generaliter  quod 
cantatur  ),  tam  submisse  dicere  debet,  ut  chorus  vocem 
ejus  non  audiat;  P.  Le  Brun^  t.  1. 

14®  Graduale.  Ut  instructioni  jungatur  oratio,  post 
epistolam  cantatur  psalmus  vel  quidam  versus  unius 
psalmi,  et  haec  portio  officii  dicta  est  graduale,  quia  ad 
gradus  pulpiti  seu  ambonis  cantabatur. 

15«  Alleliiia,  vox  hebraea  significans  jubilationem  in 
laudando  Deo,  quae  in  alienam  linguam  accurate  con- 
verti posse  non  visa  est,  et  ideo  in  propria  lingua  servata 

est,  Graduali  bis  subjungitur,  et,  dicto  versu,  in  fine  ante 
evangelium  repetitur,  excepto  tempore  a Septuagesima  ad 
Pascha,  et  missis  defunctorum.  « Alleluia  nobis  cantare 
» certo  tempore  solem niter  moris  est,  secundum  Eccle- 
• siae  antiquam  traditionem,  » inquit  S.  Aug.  in  Ps.  cvi. 

16®  Nturna.  Durandus  aliique  liturgiae  interpretes  di- 
cunt, neuma,  quae  est  continuatio  cantus,  sine  articula- 
tione, post  alleluia  et  antiphonas,  significare  tauitam  esse 
mentis  jubilationem  ut  exprimi  nequeat. 

17®  Sequentia  seu  prosa.  Neuma  a quibusdam  dicta  est 
sequentia  , quia  cantum  alleluia  sequebatur.  Sequitur  ju- 
bilatio, quam  Sequentium  vocant ^ inquit  Ordo  Romanus. 
Nonnulli  supprimentes  neumam,  substituerunt  ei  ali- 
quos hymnos  liberioris  compositionis , similem  ultimo- 
rum verborum  habentes  sonantiam  : hujusmodi  hymni 
dicti  sunt  Sequentiae,  quia  sequebantur  alleluia  et  locum 
tenebant  neumae : appellantur  etiam  Prosse^  quia  non 
constant  versibus  proprie  dictis. 

Arbitratur  Grancolas , t.  1 , p.  511  , eas  adhiberi  incoe- 
pisse  in  nono  saeculo,  pro  magnis  solemnitatibus  primum 
exstitisse,  deinde  ita  multiplicatas  fuisse,  ut  unaquaeque 
missa  propriam  haberet  prosam,  excepto  tempore  a Sep- 
tuagesima ad  Pascha.  Multae  erant  inconcinnae  et  inju- 
cundae : Carthusiani  et  Cistercienses  eas  e liturgiis  suis 
expunxerunt,  et  missale  Romanum  quinque  tantum  ser- 
vavit, Fictimee  paschali , quae  tribuitur  Notkero  abbati, 
in  nono  saeculo  ; Feni,  sancte  Spiritus , quae  attributa  est 
regi  Roberto , vel  probabilius  Hermanno  Contracto , in 
undecimo  saeculo  ; Laudo ^ Sion,  quae  estS.  Thomae  Aqui- 
natis ; Dies  irce,  quae  a Gard.  Frangipani,  cognomento Ma- 
labranca,  in  decimo  tertio  saeculo,  fuit  composita.  Haec 
ultima,  contra  prosarum  institutionem,  est  tristis,  et  AI- 
Iclaia  non  sequitur.  Ejusdem  generis  est  Stabat  Mater,  a 
pluribus  attributa  Innocentio  III,  et  a P.  Wadding  resti- 
tuta Jacoponi,  qui  ex  mundano  factus  est  simplex  frater 
Minor  S.  Francisci,  in  decimo  tertio  saeculo.  Haec  recenter 
in  Missale  Romanum  profesto  Septem  Dolorum  B.  Mariae 
Virginis  fuit  introducta. 

18“  Tractus,  Quando  non  dicitur  allcUun  post  graduale, 
cantatur  tractus,  sic  dictus  a verbo  traliere,  quia  tractim, 
id  est,  sine  interruptione,  vel  lente  et  lugubriter,  non 
ab  omni  choro,  sed  a solis  canioribus  cantatur.  Ex  non- 
nullis alicujus  psalmi  versibus  componitur,  et  aliquando 
ex  psalmo  integro,  ut  prima  dominica  Quadragesimae. 

19“  Munda  cor  meum.  Dum  oblationes  fidelium  , ante 
offertorium,  super  altare,  ad  cornu  epistolae  defereban- 
tur, liber  ad  aliud  cornu  erat  deferendus : hinc  mos  illum 
sic  adhuc  transferendi  ante  evangelium.  Interea  sacerdos 
dicit,  Munda  cor  meum , etc.  ad  petendam  gratiam  verba 
Christi  recte  et  sancte  annuntiandi.  Deinde  petit  bene- 
dictionem dicens,  Domine,  benedicere  ; dicit  Domine, 
quia  supremum  Dominum  coeli  et  terrae  alloquitur  ; et 
non  domne,  qui  est  titulus  homini  in  dignitate  constituto 
attributus  : unde  diaconus,  benedictionem  petens,  sive  a 
simplici  sacerdote,  sive  ab  episcopo,  dicere  non  debet  Do- 
mine,  sed  domne,  et  ita  quotiescumque  benedictio  ab  ho- 
mine petitur.  Ipse  summus  Pontifex  in  Litaniis  vocatur 
domnus  apostoli cus  , ut  domnum  apostollcum,  etc. 

20®  Evangelium,  Omnes  liturgiae  cognitae  praescribunt 
evangelium  in  qualibet  missa,  voluntque  illud  non  legi 
aut  cantari  sine  pluribus  caeremoniis  venerationem  spiran- 
tibus, maximeinsolemni  missa,  ut  sunt,  Munda  cor  meum, 
benedictio,  thurificatio,  etc.  Sacerdos  sic  paratus,  ad  li- 
brum semiversus  tantum,  ut  populum  alloqui  censeatur, 
salutat  assistentes,  dicendo.  Dominus  vohiscum,  librum  , 
frontem  suam,  os  et  pectus  signat , annuntiat  evange- 
lium, nominans  Evangelistam , et  respondetur.  Gloria 
tibi , Domine , quae  responsio  jam  usitata  erat  in  octavo 
saeculo  , ut  ostendit  Romsee, 

Graeci  cum  majori  adhuc  solemnitate  ad  cantandum 
evangelium  procedunt. 

S.  Cyprianus,  Tertullianus,  S.  Justinus  aliique  antiqui 
auctores  testantur  morem  suo  tempore  exstitisse  legendi 
evangelium  in  missa  ; et  Eusebius,  1,  2,  cap.  14,  dicit  a 
B.  Petro  institutum  esse  ut  Evangelium  S.  Marci  in  ec- 
clesiis legeretur. 

Pinito  evangelio  , oliin  respondebatur  Arnen  , vel  Deo 
gratias^  aut  Laus  tibi , Christe  : haec  ultima  formula  sola 
praevaluit.  Statiin  celebrans,  in  signum  devotionis  erga 
verbum  sanctum,  prima  verba  evangelii  deosculatur, 
dicens,  Per  eoangelica  dicta,  etc. 

In  Ordine  Romano  praescribitur  crucis  signum  quo  sa- 
cerdos et  populus  se  olim  muniebant  post  evangelium  , 
quia  tunc  finita  erat  missa  catechumenorum. 

21®  Prcedicatio,  Omni  tempore  mos  fuit  in  Ecclesia  nt 
pastores  vel  ab  eis  deputati  sermonem  ad  populum  ha- 
berent, post  lectionem  Scripturae,  id  est,  finito  evangelio  : 
existentiam  veteris  hujus  consuetudinis  astruunt  testi- 
monia S.  Justini,  Apol.  1,  n.  67;  Tertul.  1.  de  Anima, 
cap.  9;  S.  Aug.  Serm.  176,  etc. 

Haec  praedicatio  dic  ia  vulgo  prdne,  a verbo  graecOTrpovac^, 
significante  primam  navem  Ecclesiae , quia  in  ea  part6 
stabat  populus  sermonem  auditurus , erat  modo  fami- 
liaris, et  dicebatur  homilia;  modo  solemnior,  et  nomen 
retinebat  sernioriis.  In  plures  tamen  non  dividebatur 
partes,  ut  in  posterioribus  saeculis  factum  est,  nec  dice- 
batur Ave  Maria  : haec  invocatio  pOst  exordium  inserta 
est  a decimo  tertio  vel  decimo  quarto  saeculo  tantum.  Ger- 
son  eam  continuo  adhibuit  in  sermonibus  quos,  durante 
concilo  Constantiensi,  ad  populum  et  clerum  habuit. 

Post  praedicationem  annuntiabantur  praescriptiones 
Ecclesiae,  festa,  jejunia,  matrimonia,  ordinationes,  ex- 
communicationes, ii  omnes  pro  quibus  missae  sacrificium 
offerendum  erat  indicabantur,  et  quaedam  fiebant  preces, 
sicut  hodie  in  Gallia  : haec  tamen  apud  nos  fieri  solent 
ante  instructionem. 

22®  Symbolum.  In  primis  Ecclesiae  temporibus.  Symbo- 
lum non  dicebatur  in  missa  : deinde  semel  in  anno,  die 
veneris  in  Parasceve  recitabatur  ad  instructionem  cate- 
chumenorum. Fertur  Timotheum,  episcopum  Constan- 
tipopolitanum,  jussisse  anno  510,  ut  in  omnibus  ecclesiis 
sibi  subjectis,  ad  veram  profitendam  fidem  contra  haere- 
ticos, in  singulis  collectis  recitaretur.  Inde  mos  illud  sic 
dicendi  transiit  in  Hispaniam  et  in  Gallias  j conciU  To- 

let.  III,  anno  589,  statuit  ut  per  omnes  ecclesias  Hispa- 
niae et  Gailiae,  ante  Orationem  Dominicam,  secundum 
formam  Orientalium  ecclesiarum  recitaretur.  Circa  finem 
octavi  et  initium  noni  saeculi,  ccepit  cantari  in  Gallia  et 
in  Germania  cum  additione  Filioque.  Ordo  Romanus  11^ 
quem  fertur  octavo  saeculo  scriptum  fuisse,  dici  Symbo- 
lum, dicto  evangelio,  ab  episcopo  inchoandum  esse.  Si 
ergo  S.  Henricus  imperator  conquestus  fuerit  anno  1014, 
illud  Romae  non  cantari  sicut  in  aliis  ecclesiis,  et  si  ad 
preces  ejus  Benedictus  VIII  illud  cantandum  jusserit, 
intelligendum  est , aut  antea  fuisse  tantum  recitatum, 
aut  morem  illud  cantandi  desiisse. 

Saltem  ab  eo  tempore  semper  dicitur  singulis  diebus 
dominicis,  in  festis  mysteriorum  Christi,  B.  Mariae  Vir- 
ginis, sanctorum  Apostolorum,  sanctorum  doctorum,  et 
in  quibusdam  aliis  solemnioribus  festis. 

Ab  omnibus  cantari  debet  tanquam  publica  omnium 
professio,  non  agentibus  organis,  nec  interposita  musica, 
nisi  simplici,  ut  verba  ab  omnibus  audiri  possint.  Vide 
P.  Lc  Brun,  t.  1. 

23°  Offertorium,  Catechumeni  praecedentibus  oratio- 
nibus et  instructionibus  assistebant;  iis  absolutis,  dimit- 
tebantur, et  tunc  incipiebat  missa  fidelium.  Sacerdos 
versus  ad  populum , eum  salutabat  per  Dominus  vobis^ 
cum  ; et  responso  ejus  accepto,  dicebat  Oremus^  nihil  ad- 
dens; omnes  sub  silentio  orabant,  dum  fidelium  oblatio- 
nes acceptae  in  altare  ponebantur.  Tempore  S.  Aug.  mos 
apud  Carthaginem  introductus,  et  inde  per  totam  eccle- 
siam Latinam  diffusus  est,  ut  hymni  dicerentur  de  Psal- 
morum libro ; S.  Aug.  Retract.  l.  2,  cap.  11,  t.  1.  In  An- 
tiphonario  S.  Greg.  notantur  versus  cantandi  quorum  pri- 
mus erat  antiphona,  quae  inter  versus  repetebatur  donec 
absolveretur  oblatio  : suppressa  oblatione  omissi  sunt  veiv 
sus,  etsola  retenta  est  antiphona,  nunc  vocata  offertorium. 

Vestigium  antiqui  moris  oblationes  ad  offertorium 
praesentandi  remansit  in  ordinationibus,  in  episcoporum, 
consecratione,  in  abbatis  et  abbatissae  benedictione,  et,  in- 
quibusdam  locis,  ad  missam  pro  defunctis.  Dabatur  os-^j 

[ culum  pacis  iis  qui  oblationem  suam  praestabant : inde 
\ usus  praesentandi  annulum  deosculandum  in  ordinationi- 
, bus.  Quidam  sacerdotes  praesentabant  populo  aliquid  of- 
ferenti patenam  osculandam  : S.  Pius  V id  prohibuit. 
Apud  quosdam  est  in  usu  deosculari  rem  offerendam  et 
manum  celebrantis,  quod  Gavanto  et  Merati  non  videtur 
inconveniens,  modo  id  non  fiat  in  missis  defunctorum,  et 
mulieres  ab  osculo  manus  celebrantis  abstineant. 

Eulogiae,  vulgo  pain  henit^  sunt  etiam  quoddam  anti- 
quarum oblationum  vestigium  : vetustissimi  sunt  usus, 
tum  in  Orientali,  tum  in  Occidentali  ecclesia  : olim  dis- 
tribuebantur in  fine  missae,  vice  communionis  sacramen- 
talis,  in  signum  unionis  inter  fideles.  Nunc  intra  missam 
distribui  solent,  et  communius  in  principio  missae  ofte- 
I runtur  ac  benedicuntur.  Patena  offerenti  deosculanda 
praesentari  non  debet,  sed  crux  aliave  imago  sacra,  excep- 
tis missis  defunctorum. 

24°  Orationes  Suscipe.,,  Offerimus...  In  spiritu  humili- 
tatis... et  Veniy  sanctificator...  quasi  de  verbo  ad  verbum  in 
missali  Mozarabico  inveniuntur  ; unde  ciaa  finem  unde* 
cimi  saeculi  in  missam  Komanam  transierunt.  In  duode- 
cimo saeculo  altera  oratio,  nempe  Suscipe^  sancta  Trinitas^ 
quae  Mediolani  et  in  pluribus  Galbarum  ecclesiis  anti- 
quitus usitata  erat,  missam  Romanam  similiter  ingressa 
est.  Antea  nulla  fiebat  oratio  super  oblata  usque  ad  se- 
cretam. 

25*  Deus  qui  humance.  Haec  oratio  in  Sacramentario 
S.  Greg.  pro  die  Natalis  Domini  invenitur,  exceptis  his 
verbis,  per  hujus  aquee  et  vini  mysterium^  et  in  missa  ab 
Illyrico  data  ; sed  in  Ordine  Romano  ante  saeculum  deci- 
mum quartum  non  reperitur.  Dicenda  est  benedicendo 
aquam  vino  immiscendam,  nisi  alia  instituta  sit  formula 
pro  missa  solemni,  ut  apud  nos.  Dicimus  enim,  de  latere 
Do  mi  ni y etc.  loco  Deus  qui  humance,  ete, 

26°  Lavabo,  etc.  Antiquissimi  est  usus  lavare  manus 
sub  missa ; sed  mos  eas,  oblatione  facta,  lavandi,  dicendo , 
lavabo  manus  meas,  etc  , non  ascendit  ultra  decimum 
quartum  saeculum,  et  non  fuit  generaliter  receptus  in 

Ecclesia  Latina  ante  deciinuiii  quintum  saeculum.  Ita 
Rnmsee,  t.  4.  Sed  in  missa  S.  Cbrysost.  apud  Goar,  lotio 
et  lavabo  in  extenso  sicut  apud  nos  praescribuntur  in  initio 
missae;  in  Ordine  Romano  VI,  statuitur  ut  episcopus  se- 
deat, duo  acolythi  genuflectentes  sinum  ejus  inanutergio 
cooperiant,  et  tertius,  aquam  ministraturus,  in  medio 
eorum  genuflectat.  Hinc  factum  est  ut,  qui  dat  aquam 
episcopo  ad  lavandum,  adhuc  genuflectat.  A nono  sae- 
culo manuum  lotio  fieri  solet  post  oblationem  et  incen- 
sa tionem  ; P.  Le  Bmriy  t.  1. 

27®  OratCy  fratres. Vost  lotionem,  dicta  oratione  Suscipe^ 
sancta  Trinitas,  de  qua  supra,  celebrans  versus  ad  popu- 
lum, hortatur  eum  ad  orandum,  dicens  media  voce^ 
Orate,  fratres,  etc.  Olim  dicebatur  tantum  Orate,  ut  in  Or- 
dine Romano  II,  n.  9,  habetur;  et  assistentes  nihil  re- 
spondentes secreto  orabant.  In  Ordine  Romano  VI,  n.  10, 
legitur,  Orate  pro  me,  et  missa  Illyrici,  quae  est  saltem 
decimi  saeculi,  legitur,  Orate  pro  me  peccatore,  fratres  et 
sorores,  ut  meum  et  vestrum,  etc,  Marte  ne,  t.  1.  Legi- 
tur etiam  responsio,  Suscipiat,  etc.  Attamen  hujus  peti- 
tionis et  responsionis  usus  non  fuit  communis,  donec  in 
raissali  Romano  adoptatus  fuerit,  anno  1551.  Carthusiani 
et  Cistercienses  eum  adhuc  non  sequuntur. 

28®  Secreta,  Quidam  volunt  hanc  orationem  dici  se- 
cretam a verbo  secerno,  quia  super  oblationes  consecran- 
das, et  non  super  alias  pronuntiatur;  sed  multo  commu- 
nius et  probabilius  docetur  eam  sic  vocari,  quia  secreto 
dicenda  est ; tum  quia  cantus  offertorii  usque  ad  praefa- 
tionem saepe  protrahitur ; tum  ut  celebrans  magis  sit  re- 
collectus : non  praemittitur  oremus,  quia  ante  offertorium 
dictus  est , et  aliunde  populus  ad  orandum  sufficienter 
invitatur  per  Orate  fratres.  Haec  oratio  ejusdem  est  anti- 
quitatis ac  collecta,  et  in  Sacramentariis  S.  Greg.  et 
S.  Gelasii  exprimitur  tanquam  super  oblationes  dicenda. 
Si  plures  sint,  sacerdos  primam  concludendo,  sibimetipsi 
respondet  Arnen.  In  ultima  autem  conclusione,  quasi  di- 
vino amore  flagrans,  in  altam  vocem  erumpit,  dicens  vel 
cantans,  Fer  omnia  saecula  sceculorum  ; et  omnis  populus 

acciuit  dicens  Anien,  Verba  ista,  propter  cantum,  praefa*» 
lioni  junguntur,  ct  reipsa  tamen  ad  secretam  pertinent. 

29°  Prcefudo.  Praefatio  idem  significat  ac  praelocutio, 
ct  adhibetur  ut  celebrantis  et  assistentium  mentes  ad 
choros  Angelorum  erigantur,  et  ad  tremenda  quae  perfi- 
cienda sunt  mysteria  praeparentur.  Antiquissimae  est  in- 
stitutionis, siquidem  inveniuntur  praefationes  fere  singu* 
lis  missis  propriae  in  Sacramentariis  S.  Greg.  et  S.  Gelasii ; 
antiquiores  auctores  eascomineinorant  ut  consuetas,  v.  g. 
auctor  Constit.  Apost.  1.  8 , cap.  16,  S.  Cyp.  1.  de  Orat. 
Domin.  « Sacerdos  ante  orationem,  praefatione  praemissa, 

• parat  fratrum  mentes  dicendo,  Sursum  corda;  ut,  dum 
» respondet  plebs , Habemus  ad  Dominum , admoneatur 

• nihil  aliud  se  quam  Dominum  cogitare  debere.  » Re- 
periuntur  in  omnibus  liturgiis,  tum  Orientalibus,  tum 
Occidentalibus  : ab  ipsis  ergo  Apostolis  vel  ab  Apostolicis 
vitis  usus  earum  fuit  institutus. 

In  decimo  vel  undecimo  saeculo  numerus  praefationum 
ad  novem  fuit  reductus  , nempe  pro  Pascha,  Ascensione, 
Pentecoste,  Natali  Domini  et  Epiphania,  pro  festis  Apo- 
stolorum , pro  sanctissima  Trinitate  , pro  Quadragesima 
et  Passione.  Concilium  Londinense , anno  1175  celebra- 
tum, caeteras  prohibuit , et  has  novem  dicendas  statuit; 
eis  addita  est  communis  qu«e  est  antiquior,  et  postea  prae* 
fatio  B.  Virginis  Mariae,  quae  Urbano  II,  in  fine  undecimi 
saeculi , tribuitur  : tales  sunt  praefationes  quae  in  missali 
Romano  reperiuntur. 

30®  Sanctus,  etc.  est  hymnus  adorationis,  ex  Isai.  vi,  3, 
et  Apoc.  IV,  8,  eductus,  qui  est  publica  fidei  in  sanctis- 
simam Trinitatem  professio  : vocatur  trisagium , a verbo 
graeco  xpicapo; , ter  sanctus,  quod  est  nomen  Deo  pro- 
prium. In  cunctis  et  antiquissimis  liturgiis  Latinis , Grae- 
cis, Syriacis,  etc.  invenitur.  Olim  ab  omnibus  inclinatis 
alta  voce  dicebatur  vel  cantabatur  : ideo  sacerdos , eum 
dicendo,  nunc  profunde  se  in  signum  adorationis  incli-^ 
nat.  Subsequitur  versus  jubilationis,  quem 

dicens  sacerdos  se  erigit  et  signat : missale  fratrum  Prae- 
dicatorum praescribit  ut  omnes  qui  sunt  in  choro  pariter 
se  signent  ad  Benedictus^ 

Hosanna  est  vox  Hebraea  acclainalionis , significans  : 
Salva,  quaeso,  vel  simpliciter  salus;  sensus  igitur  est ; sa- 
lus illi  qui  habitat  iii  excelsis.  Vox  illa  in  propria  lingua 
servata  est , sicut  amen  et  alleluia , quia  perfecte  converti 
non  potest. 

Dum  cantatur  vel  dicitur  Sanctus,  pulsatur  campa- 
nula , ut  moneantur  fideles  majorem  adhibendam  esse 
attentionem.  Ita  communiter  recentiores  liturgistae. 

31®  Canon  missce.  Vox  Graeca  Kavcov  proprie  significat 
arundinem  rectam  qua , velut  regula , saepe  utuntur  ai  ti- 
fices  ad  aliquid  metiendum  : per  metaphoram  adbibita 
est  in  conciliis,  ad  exprimendum  fidei  articulum  ita  sta- 
tutum ut  sit  immutabilis,  et  in  liturgia  ad  designandam 
eam  missae  partem  quae  consecrationem  sub  utraque  spe- 
cie continet,  et  variari  non  debet.  Incipit  a Te  igitur,  et 
terminatur  immediate  ante  Orationem  Dominicam.  Vo-^ 
catus  est  canon  preces,  oratio,  textus  canonicae  precis  , et 
a multis  dictus  est  actio , qua  voce  utitur  missale  Ro- 
manum indicando  Communicantes ; dicit  quippe,  infra 
actionem. 

Canon  missae,  prout  eum  habemus  , in  Sacramentario 
S.  Gregorii  reperitur  ; excepto  quod  in  oratione  Commu- 
nicantes plura  sint  nomina  sanctorum  : ab  eo  tempore 
igitur  fuit  in  variabilis.  A quo  fuerit  compositus,  non  con- 
venit inter  doctores  : S.  Isidorus  eum  tribuit  B.  Petro; 
S.  Greg.  dicit  factum  fuisse  a Scholastico,  quem  aliter 
non  nominat.  Sed  Concil.  Trid.  sess.  22 , cap.  4,  de  illo 
haec  habet  : « Is  enim  constat  cum  ex  ipsis  Domini  ver- 
» bis,  tum  ex  Apostolorum  traditionibus,  ac  sanctorum 
» quoque  pontificum  piis  institutionibus.  » Diversos  ergo 
habuit  auctores , et  in  diversis  temporibus  fuit  conditus. 

Idem  non  erat  canon  in  veteribus  Ecclesiae  Gallicanae 
liturgiis , nec  unicus  , sed  proprius  et  brevissimus  ad  sin- 
gulas missas,  ut  refert  Marte  ne  t.  1. 

32°  Te  igitur.  In  ea  oratione  , quae  fit  cum  signis  crucis 
super  oblata , oratur  specialiter  et  nominatim , 1°  pro 
papa  sedem  Petri  tunc  occupante,  qui  nominatur  : haec 
consuetudo  est  amtiquissima,  et  diu  in  Ecclesia  Graeca  sic- 


DE  EDCIIARISTIA. 


207 

Ut  in  Latina  exstitit.  Notatur  in  liistoiia  ecclesiastica,  ut 
factum  gravissimi  momenti , quod  Dioscorus,  Alexandri- 
nus patriarcha,  nomen  S.  Leonis  papae  e sacris  diptychis 
tollere  ausus  fuerit , anno  449.  Alia  facta  similiter  de- 
monstrant in  Orientalibus  ecclesiis  usum  primitus  exsti- 
tisse papam  in  missa  nominandi.  Apud  Latinos  , concil. 
Vasionense  , in  Gallia  anno  529,  jussit  ut  nomen  papce , 
quicumquc  Jpostolicce  sedi  p rcefuerit,  in  ecclesiis  nostris  re-- 
citetur  (cap.  4).  2°  Pro  episcopo  dioecesis  in  qua  celebra- 
tur : hoc  in  omnibus  sacramentariis  et  liturgiis  reperitur. 
3°  Graeci  semper  hic  nominaverunt  imperatorem  ; plerae- 
que  Latinae  ecclesiae  , ex  apostolica  traditione,  nominant 
regem  cui  subjiciuntur;  volebat  enim  B.  Paulus,  ITim.  ii, 
ut  fierent  orationes  pro  regibus  et  omnibus  cpu  in  sublimi- 
tate sunt.  Verba  pro  rege,  nostro  N.  reperiuntur  in  Sacra- 
mentario  S.  Greg.  suppressa  sunt  in  missali  Romano  , 
edito  Romae  sub  Pio  V,  anno  1570,  et  sub  Clemente  VIII, 
anno  1604;  forte  cjuia  ecclesiae  status  ecclesiastici  regi  a 
papa  diverso  non  subjiciuntur  ; reperiuntur  vero  in  eo- 
dem missali  ad  usum  ecclesiarum  Galliae  et  Hispaniae  im- 
presso. Romsee  testatur,  t.  4,  nomen  regis  exprimi  in 
Hispaniis  ex  concessione  S.  Pii  V,  et  in  Galliis  ex  inve- 
terata consuetudine.  Extra  hos  casus , nomen  alterius 
personae,  cujuscumque  gradus  aut  dignitatis,  hic  absque 
induito  pontificio  exprimere  non  licet. 

33®  Memento  (pro  vivis).  In  ea  oratione,  post  verba 
jamulorum  jamularumque  tuarum^  nomina  eorum  pro  qui- 
bus specialiter  orandum  erat , alta  voce  legebantur  a sa- 
cerdote in  missa  privata , et  a diacono  vel  subdiacono  in 
missa  solemni , juxta  P.  Marte  ne , t.  1.  Hic  usus  adhuc 
vigebat  in  undecimo  saeculo,  ut  colligi  potest  ex  Micro- 
logo,  cap.  13;  sed  paulo  post  totaliter  jfuit  exstinctus  , 
propter  abusus  : plures  enim  dona  offerebant  ex  vanitate, 
ut  nomina  eorum  publice  legerentur;  et  qui  non  nomi- 
nabantur, id  aegre  ferebant.  Ideo  praescripsit  Ecclesia  ut 
commendatio  fieret  secreto;  nequidem  necesse  est  ut  no- 
mina voce  articulata  exprimantur,  et  vocibus , qui  tibi 
offerunt,  quae  solas  dicebantur,  additae  sunt  voces,  pro  qui^ 

bus  libi  offerimus , vel , etc.  Paiticula  vel  est  conjunctiva 
pro  et,  non  Vero  disjunctiva. 

34°  Diptycha,  Hoc  verbum  a vocibUs  graecis  bis,  et 
iTTu/^Ti,  plica,  veniens^  significabat  tabellam  bis  plica- 
tam , ita  ut  tres  columnas  exhiberet  lectori.  In  prima , 
scripta  erant  nomina  episcoporum  qui  eam  ecclesiam 
rexerant  et  sanctis  moribus  claruerant ; in  secunda,  no- 
mina personarum  adhuc  viventium,  dignitate  vel  benefi- 
ciis ecclesiae  collatis  conspicuarum,  nempe  Romani  pon^ 
tificis,  proprii  antistitis,  principis,  magistratuum,  eorum 
qui  oblationibus  ad  sacrificium  concurrebant,  et  quan- 
doque conciliorum  generalium  ; in  tertia  j nomina  eorum 
qui  in  fide  catholica  decesserant.  Prima  columna  diceba* 
tur  diptychum  sanctorum  ; secunda , diptychum  viven- 
tium, et  tertia,  diptychum  mortuorum.  Omnia  haec 
nomina  publice  legebantur,  et  idcirco  oratio  Memento 
vocabatur  oratio  super  diptycha. 

Qui  in  diptycho  sanctorum  intra  missae  canonem  le- 
gendo inscripti  erant,  dicebantur  canonizati ; hinc  nomen 
canonizationis  adhuc  existens  pro  alicujus  in  fastis  sane»» 
torum  inscriptione. 

Quaedam  veterum  diptychorum  vestigia  in  canone 
nostro  remanent,  ut  notat  Romsee,  t.  4;  in  memento 
quippe  vivorum  litterae  N.  et  N.  locum  tenent  nominum 
quae  olim  alta  voce  legebantur,  et  quae  nunc  vel  secreto 
vel  sola  mente  referuntur.  In  orationibus  Communicantes 
et  Nobis  quoque  peccatoribus , est  imago  diptychi  sancto- 
rum, et  Memento  defunctorum  supplet- tabellam  in  qua 
scripta  erant  nomina  mortuorum.  Litterae  N.  etN.  nunc 
inutiles,  cum  negligantur,  et  oratio  pro  mortuis  fiat 
tantum  post  verba  in  somno  pacis,  sunt  testimonium  an» 
tiquitatis. 

35°  Communicantes,  Haec  oratio  inscribitur  infra  ac^ 
lionem,  quia  intra  canonem,  qui  est  actio  sacrificii , dici- 
tur : vox  communicantes  exprimit  communionem , seu 
unionem  communem  cum  sanctis  in  ccelo  regnantibus  , 
quorum  memoria  veneratur,  et  simul  eum  fidelibus  in 
terra  viventibus.  Nominantur  B.  Virgo  Maria,  duodecim 


DE  EUCHARISTIA.  209 

Apostoli  el  (luolleciin  Martyres;  nulli  vero  confessores  : 
unde  concluditur  hanc  canonis  partem  , quae  integra  est 
apud  S.  Greg.  scriptam  fuisse  antequam  alii  sancti  Albo 
sanctorum  solemniler  adscriberentur. 

In  Ecclesia  tum  Graeca  tum  Latina,  mos  olim  fuit  ut 
sanctus  cujus  agebatur  festum  hic  nominaretur  : haec 
institutio  tribuitur  Gregorio  III.  In  nonnullis  veteribus 
sacramentariis,  post  nomina  SS.  Cosmae  et  Damiani,  in- 
veniuntur nomina  quorumdam  aliorum  sanctorum , v. 
g.  SS.  Hilarii,  Martini,  Augustini,  Gregorii,  Hieronymi, 
Ambrosii,  Benedicti,  Isidori. 

In  missali  Romano  speciales  sunt  Communicantes  pro 
feria  quinta  in  ccena  Domini,  et  pro  quinque  solemniori- 
bus  festis,  nempe  Nativitate  Domini,  Epiphania,  Pascha, 
Ascensione  et  Pentecoste. 

36°  Hanc  igitur.  Ante  decimum  quintum  saeculum  cele- 
brans, hanc  dicendo  orationem,  manus  extensas  habere 
pergebat : nunc  vero,  a trecentis  circiter  annis,  eas  super 
oblata  tenet  expansas,  sicut  veteris  Legis  sacerdotes  illas 
super  victimam  ponebant,  ad  proprias  vel  alienas  iniqui* 
tates  in  eam  transferendas.  Haec  oratio  est  in  Sacramenta- 
rio  S.  Greg.  et  in  aliis  veteribus. 

37°  Quam  oblati onenu  Haec  oratio  reperitur  in  Sacra-» 
mentariis  S.  Greg.  S.  Gelasii  et  in  aliis,  cum  paucis  varie* 
tatibus  circa  cruces.  De  illa  nihil  ultra  dicemus,  neque 
de  verbis  consecrationis,  quia  in  prima  parte  hujus  tra ci- 
tatus, ubi  de  forma  Eucharistiae,  de  illis  sufficienter  egi- 
mus. 

38°  Elci>atio  hostice  et  calicis.  In  omnibus  liturgiis  mos 
semper  fuit  corpus  et  sanguinem  Domini  post  consecra- 
tionem adorare,  sed  idem  non  semper  fuit  modus.  Usque 
ad  saeculum  undecimum  omnes  ab  initio  canonis  inclina* 
bant  se,  supremam  adorantes  Majestatem  ; sic  persevera- 
bat usque  post  Orationem  Dominicam  : tunc  aliquan- 
tula fiebat  elevatio  hostiae  cum  calice,  sicut  hodie,  di- 
cendo, omnis  honor  et  gloria,  vel  per  omnia  scecula  scecu-- 
lorum,  ut  habetur  in  Micrologo,  cap.  7. 

In  undecimo  saeculo,  quando  insurrexerunt  Berengai  ii, 

incoeplt  consuetudo  quae  postea  formata  est  in  Gallia,  in 
Germania  et  Romae  , hostiam  et  calicem,  post  consecra-^ 
tionem,  separatim  elevandi,  et  tintinnabulum  ter  pul- 
sandi, ut  omnes,  vel  genuflexi,  vel  facie  in  terram 
prostrati  usque  ad  Pater ^ sacras  species  adorarent.  Nihilo-  ' 
niinus  calix  et  hostia,  ante  Pater^  ad  verba  omnis  honor 
€t  gloria , paulatim  elevantur,  et  tintinnabulum  denuo 
agitatur,  ut  iterum  adorentur  : est  parva  elevatio. 

Apud  Graecos  immediate  ante  communionem  elevatur 
hostia  ut  adoretur  ; diaconus  clamat.  Attendamus y et  cele- 
brans respondet.  Sancta  sanctis.  Sic  populus  ut  ad  sacram  i 
synaxim  cum  debita  reverentia  accedat  monetur.  I 

39®  TJnde  et  memores.  Garthusiani,  Carmelitae  et  Domi-i 
nicani  hanc  orationem  dicunt  manibus  seu  brachiis  in 
forma  crucis  extensis;  ut  memoriam  passionis  Christi  ve-  j 
rius  exprimant  : id  olim  in  pluribus  Galliae  eeclesiis  si-  1 
militer  fiebat,  et  nunc  fit  Lugduni,  Senonibus,  etc.  Ille  j 
ritus  Romae  non  fuit  acceptus. 

40>  Supra  qiice  propitius.  Haec  oratio  est  antiquissima , * 
cum  non  tantum,  sicut  praecedens  et  sequens,  in  Sacra-l 
mentario  S.  Gregorii  inveniatur,  sed  in  liturgiis  SS.  Pe-  ; 
tri  etBasilii,  quoad  substantiam  : attamen  ultima  verba,i 
sanctum  sacrificium , immaculatam  hostiam , tribuuntur 
S.  Leoni,  in  quinto  saeculo  sedem  apostolicam  tenenti. 

41®  Supplices.  In  Ordine  Romano  XIV,  Musaeo  Italico,  j 
praescribitur  ut  celebrans  hanc  dicendo  orationem  se  in-  i 
clinet  et  habeat  brachia  in  modum  crucis  posita,  ita  quod  | 
dextrum  brachium  sit  supra  sinistrum,  ut  in  multis  missa»  j 
libus  antiquis  legitur  : quidam  regulares,  nempe  Carme-  j 
litae  et  Praedicatores  seu  Dominicani,  sic  agunt.  Verum  , [ 
his  exceptis,  omnes,  manibus  junctis  et  in  altare  positis, 
profondese  inclinant,  dicentes : Supplices  te  rogamus,  etc. 

42®  Memento  pro  defunctis.  In  ea  oratione,  ut  jam  mo- 
nuimus, loco  litterarum  N.  et  N.  nominabantur  mortui 
pro  quibus  specialiter  orandum  erat.  Antiquissima  est 
praxis  Ecclesiae  sacrificium  missae  pro  animabus  defuncto- 
rum offerendi  et  eas  commendandi , ut  constat  exemplis 
a nobis  superius  allatis.  Nunc  mortui  pro  quibus  missae 

Sacrificium  offertur  nominari  non  solent,  et  litterae  N. 
et  N.  in  nonnullis  inissalibus  supprimuntur. 

Apud  quosdam  Orientales,  nempe  Syros,  Maronitas, 
jElliiopes  et  Alexandrinos,  B.  Virgo  Maria  nominatur  in 
, Memento  defunctorum,  ex  errore;  quia  hi  populi,  licet 
, Virginem  Mariam  sanctam  putent  eamque  invocent,  per- 
, suasum  habent  eam  cum  animabus  sanctorum  in  paradiso 
terrestri  usque  ad  diem  resurrectionis  detineri  : orant  igi- 
tur pro  futura  ejus  glorificatione.  Sic  pariter  SS.  HiU" 
rius,  Martinus  et  Athanasius  in  missali  Mozarabico  com- 
mendantur, non  ut  a poenis  purgatorii  liberentur,  sed  ut 
quoddain  gloriae  accidentalis  augmentum  obtineant,  vel 
.ad  gratias  Deo  pro  beneficiis  eis  collatis  agendas;  Card. 
Bona,  1.  2,  cap.  14,  n.  4. 

43°  Nobis  quoque  peccatoribus.  Post  defunctorum  com- 
mendationem, conveniens  est  ut  celebrans  pro  se  et  pro 
aliis  viventibus  deprecelur ; se  aliosque  peccatores  esse 
confitetur,  pectus  in  signum  doloris  sicut  Publicanus  tun- 
dit, et  vocem  elevat , ut  adstantes  ad  dolorem  et  tunsio- 
. nem  pedoris  excitet.  Micrologus  dicit,  cap.  17,  ad  prae- 
dicta verba  vocem  esse  elevandam , et  Innocentius  III, 
1.  5,  Mysteriorum  missae  , docet  pectus  esse  tundendum  , 
ad  repraesentandam  contritionem  et  confessionem  latro- 
nis ia  cruce. 

Verba,  Per  quem  heee  omnia  creas,  etc.  canonem  mis- 
sae terminant  : hic  ex  antiquis  inissalibus  et  liturgiis , ut 
probat  Card.  Bona,  l.  2,  cap.  14,  n.  5,  celebrans  novos 
fructus  et  alia  quaelibet  usibus  humanis  destinata,  v,  g. 
legumina,  mei,  lac,  carnes,  poma,  uvas,  elc.  benedicem 
consueverat , et  formam  benedictionis  clausula  solita  ter- 
minans , per  Dominum  nostrum  Jesum  Christum,  addebat , 
per  quem,  etc. 

Hic  feria  V in  coena  Domini  oleum  infirmorum  epi- 
scopus benedicit,  et  papa  agnum  paschalem. 

44°  Oratio  Dominica.  In  omnibus  liturgiis,  etiam  ve- 
tustissimis, Orientalibus  et  Occidentalibus  , semper  dicta 
est  Oratio  Dominica  ante  communionem  : unde  merito 
concluditur  hanc  praxim  institutionis  esse  ApostoUca}, 

Brevis  praefatio,  ad  excitandam  celebrantis  et  fidelium 
attentionem  idonea,  Orationem  Dominicam  antecedit. 

Olim  pluribus  in  locis,  et  nunc  etiam  apud  Graecos, 
populus  Orationem  Dominicam  sicut  Symbolum  fidei  ca- 
iielDat ; mos  semper  fuit  Romae  ut  solus  celebrans  praedic- 
tam  orationem  diceret  vel  cantaret : sed  populus  ultimam 
pronuntiabat  petitionem  : ideo  nunc  minister  vel  can- 
tores dicunt  alta  voce.  Sed  libera  nos  a malo  ^ et  sacerdos 
secreto  respondet  amen. 

Interea  patena  a subdiacono,  deinde  a diacono  elevata, 
populo  ostenditur,  ut  qui  communicaturi  sunt,  se  prae- 
parent et  accedant.  In  ecclesia  Romana  et  in  pluribus 
aliis,  V.  g.  in  Senoneusi,  in  Claromontana,  etc.  haec  caere- 
monia omittitur  utpote  nunc  inutilis. 

45°  Libera  nos^  queesumus.  In  quibusdam  antiquissimis 
sacramentariis  sacerdos,  post  Orationem  Dominicam,  non 
respondet  amen,  sed  immediate  dicit,  Libera  nos,  etc.  sum- 
pta patena  vel  a diacono  accepta,  eam  subtus  hostiam  po- 
nit. Post  invocationem  S.  Andreae,  invenitur  S.  Stepha- 
nus  in  Sacramentario  S.  Greg.  et  P.  Menard , n.  87, 
asserit  olim  licuisse  sacerdoti  quoslibet  sanctos , pro  sua 
devotione , hic  addere  , quod  certe  nunc  illicitum  est. 

46°  Fractio  hostice.  Ritus  frangendi  et  dividendi  hos- 
tiam tam  antiquus  est  quam  ipsum  sacrificium  : Chri- 
stus fregit  panem  , et  in  fractione  panis,  post  suam  resur- 
rectionem, duobus  d-iscipulis  se  manifestavit;  Apostoli 
erant  perseverantes  in  orationibus  et  fractione  panis.  Suc- 
cessores eorum  idem  fecerunt  et  mos  ille  nunquam  desiit. 
Haec  autem  divisio  hostiae  cultro  aliove  instrumento  nun- 
quam peracta  est,  sed  more  Christi  et  Apostolorum  per 
fractionem  manibus  factam. 

Hostia  apud  Graecos  in  novem  rumpebatur  partes , in 
memoriam  Christi  et  sanctorum ; in  ritu  Mozarabico 
etiam  in  novem,  in  memoriam  novem  mysteriorum  Chri- 
sti. Nunc  Graeci  eam  in  quatuor  dividunt  partes,  ut  vi- 
dere est  apud  Goar  : una  pars  immittitur  in  calicem; 
secundam  sumit  celebrans,  tertiam  dividit  in  commu*» 
nionem  populi , et  quartam  pro  infirmis  reservat. 

Ex  Micrologo,  cap.  17,  hostia  in  tres  dividenda  erat 
partes,  quarum  una  immittebatur  in  calicem  , alia  ad 
communionem  celebrantis  inserviebat,  et  tertia  in  com- 
munionem populi  et  infirmorum  subdividenda  erat.  Ad 
memoriam  veteris  hujus  consuetudinis,  in  consecratione 
episcopi,  consecrans  unam  partem  hostiae  a se  conse- 
cratae immittit  in  calicem,  secundam  sumit  et  tertiam 
episcopo  consecrato  tribuit. 

Quo  tempore  autem  celebrans  totam  hostiam  sibi  re- 
servare incoeperit,  non  constat  : morem  veterem  adhuc 
viguisse  in  undecimo  saeculo  colligitur  ex  Micrologo. 
Verum  ab  illo  tempore,  sacerdotibus  et  missis  privatis 
admodum  multiplicatis,  usus  de  hostia  celebrantis  com- 
municandi penitus  cessavit ; et  Durandus,  in  decimo  ter- 
tio saeculo  scribens,  loquitur  de  more  nostro  communi- 
candi in  missa  tanquam  in  omni  Ecclesia  Latina  recepto  ; 
Rationale  div.  olF.  1.  4 , cap.  51  , n.  1 et  seq. 

Pro  fidelium  et  infirmorum  communione  minores 
formulae  consecrantur  et  in  ciborio  reservantur  : in  casu 
necessitatis,  nihil  vetat  quominus  pars  hostiae  sacerdoti 
destinatae  ad  dandum  viaticum  periclitanti  reservetur. 

47°  Cyommixtio  specierum.  Ex  constitutionibus  summo- 
rum pontificum  Melchiadis,  Siricii  et  Innocentii  I,  apud 
Coustant^  patet  antiquum  exstitisse  usum  ut  papa  et  alii 
Italiae  episcopi  aliquas  portiones  hostiae  a se  consecratae 
singulis  diebus  dominicis  ad  presbyteros  titulares  sibi 
subjectos  in  signum  unionis  mitterent.  Papa  et  episcopi, 
ante  quartum  saeculum,  hujusmodi  sacras  particulas  ab 
ecclesiis  remotis  accipiebant.  Sanctissimae  illae  portiones 
^xcehdiniuv  fermentum^  quia  velut  fermentum  unionis  et 
chari tatis  inter  papam,  episcopos  et  presbyteros  habe- 
bantur, et  manifesta  demonstratio  idem  ubique  offerri 
sacrificium.  Quandoque  particula  ab  ipso  celebrante  in 
futurum  sacrificium  reservabatur,  ut  in  Ordine  Roma- 
no I , n°  18 , supponitur. 

Qui  sanctam  habebant  particulam,  eam  reverenter  in 
capsula  reservatam,  super  altare  die  dominica  ante  sa- 
crificium depositam,  adorabant  in  initio  missse,  et  in  fine 

orationis  Libera  nos  ^ eam  in  calicem  commiscebant,  di- 
centes : Pax  Domini  y etc.  Venerabili  illa  consuetudine' 
abolita,  nihilominus  permansit  usus  particulam  hostiae 
in  calicem  immittendi,  dicendo  : Pax  Domini^  etc. 

Adduntur  verba,  Ecec  commixtio ^ etc.  quae  in  antiquis 
Ordinibus  Romanis,  in  Amalario  et  in  Micrologo  repe- 
riuntur,  desunt  vero  in  pluribus  sacramentariis  et  mis- 
salibus,  V.  g.  in  Sacramentario  S.  Greg. 

48®  Jgnus  Dei^  Illa  oratio,  sine  Miserere  nohiSy  repe- 
ritur  in  Sacramentario  S.  Greg.  sed  doctissimus  Mabil- 
/o/?,  Comment.  in  Ordine  Romano,  pag.  55,  arbitratur 
illam  fortasse  a solis  cantoribus  dictam  fuisse.  Fertur 
Sergium  I , anno  687 , statuisse  ut  a clero  et  populo  ter 
diceretur,  et  in  fine  adderetur,  miserere  nobis.  Ad  hsec 
verba  pectus  in  signum  compunctionis  tundebatur.  Ver- 
ba, Dona  nobis  pacem^  nonnisi  in  duodecimo  saeculo  ver* 
bis  miserere  nobis , pro  ultima  vice,  substitui  coeperunt. 
Hinc  provenit  mos  pectus  tundendi  etiam  dicendo,  Dona 
nobis  pacem  y ex  veteri  usu.  In  missis  defunctorum  dici- 
tur, Dona  eis  requiem^  et  pectus  non  tunditur. 

49°  Oratio  pro  pace  et  osculum  pacis.  Dicto  Agnus  Dei  , 
celebrans  dicit  orationem.  Domine  Jesii  Christe  y qui  dixi'- 
sti  apostolis  tuiSy  qua  postulat  pacem  Christi  |pro  tota 
Ecclesia.  Haec  oratio  in  Ordine  Romano  non  existebat 
tempore  quo  scriptus  est  Micrologus,  circa  annum  1090, 
sed  in  missa  Illyrici  et  in  Sacramentario  Trevirensi  de- 
cimi saeculi  reperitur,  non  vero  in  antiquioribus  missa- 
libus. 

Finita  oratione,  sacerdos,  accepta  pace  Christi  per  os- 
culum altaris  eam  dat  diacono,  diaconus  subdiacono , et 
Subdiaconus  caeteris.  Christus  post  resurrectionem  suam 
discipulos  salutavit,  dicendo  eis  : Pax  vobis ; alibi  dixe- 
rat : Pacem  relinquo  vobis ; pacem  meam  do  vobis.  B. 
Paulus  hortabatur  fideles  ut  se  invicem  salutarent , in 
osculo  sancto  y 1 Cor.  xvi,  20.  Hinc  in  signum  mutuae 
sanctaeque  charitatis  mos  invaluit  ut  fideles  in  fine  missae, 
ante  communionem,  se  invicem  modeste  oscularentur , 
viri  viros,  sicut  fratres,  et  feminae  feminas,  sicut  sorores  j 

et  ob  banc  causam  praecipue  uterque  sexus  erat  separa- 
tus, viri  in  una  parte  ecclesiae  et  feminae  in  altera  parte. 
Ille  usus  adhuc  vigebat  in  duodecimo  et  decimo  tertio 
saeculo  : de  eo  quippe  loquuntur  Innocentius  III,  anno 
1198  electus,  et  Durandus,  1.  4,  cap.  53,  n.  9,  ubi  di- 
cit : « Viri  et  mulieres  non  sibi  invicem  osculum  in  ec- 
> clesia  porrigunt,  ne  forte  aliquid  lasciviae  subrepat... 
» propter  quod  situ  sequestrantur  locali.  » 

In  cunctis  ecclesiis  usum  missalis  Romani  habentibus 
pax  semper  datur  per  osculum  eic.  Si  insignes  quidam 
adsint  laici  in  choro,  ut  principes,  magistratus,  etc.  pax 
eis  praestanda  est  cum  instrumento.  Sacra  Rituum  Cong* 
die  22  aprilis,  1690« 

In  aliis  vero  ecclesiis  a seculo  decimo  tertio  grassari 
coepit  consuetudo  instrumentum  ad  dandam  pacem  ad- 
hibendi et  solis  in  choro  assistentibus  praesentandi.  Imo 
nunc  instrumentum  pacis  solis  praesentatur  in  choro  as- 
sistentibus. 

Osculum  olim  per  applicationem  oris  ad  os  dabatur  i 
in  missali  enim  Gothico-gallicano , a P.  Mahillon  edito, 
petitur  a Deo , ut  osculum  quod  in  labiis  datur y cordibus 
non  necetur  : nunc  vero  praescribitur  ut  dans  et  reci- 
piens pacem  genas  sinistras  ad  invicem  admoveant,  se 
leviter  tangentes  physice,  juxta  Merati  et  Cavalieri,  vel 
saltem  ihoraliter,  quod  sufficiens  aestimat  Romsec, 

In  missa  ordinationis  pax  per  osculum  hodie,  sicut 
olim,  datur. 

In  multis  Galliaruin  ecclesiis  celebrans  accipiebat  pa- 
cem Christi,  non  ab  altari,  ut  hodie,  sed  ab  ipsa  hostia, 
quam  deosculabatur  : sic  habent  Durandus,  1.  4,  cap.  53, 
n.  1 , et  multa  missalia  a decimo  tertio  usque  ad  decimum 
septimum  saeculum.  P.  Le  Brun, 

Diu,  saltem  in  pluribus  ecclesiis,  pax  dabatur  ad  haec 
verba.  Pax  Domini  sit  semper  vobiscum^ 

Gum  illa  caeremonia  sit  testimonium  vinculi  pacis  in- 
ter fideles,  omittitur  in  missis  defunctorum  sicut  et  prae- 
cedens oratio. 

50°  Orationes  ante  communionem,  Statim  post  osculum 
pacis  sacra  distribuebatur  communio;  sed  pietas  quo- 

rumdam  sacerdotum  plures  induxit  orationes  devotas, 
quae  essent  quasi  immediata  ad  communionem  praepa- 
ratio : abhinc  700  vel  800  annis  Ecclesia  duas  elegit,  et  ab 
omnibus  dicendas  serius  praecepit.  Ambae  inveniuntur  in 
missa  Illyrici;  prima  tanluminmissaliRomanoannil  158, 
et  in  liturgia  Carthusianorum  ac  Dominicanorum  : eam 
solam  suo  tempore  recitari  testatur  Micrologus,  cap.  18. 
Sed  Durandus,  1.  4,  cap.  53,  n.  8,  supponit  tres  suo  tem- 
pore dici  consuevisse  orationes  quas  hodie  habemus. 
Unde  concluditur  eas  in  ritu  Romano  insertas  fuisse 
versus  decimum  tertium  saeculum. 

51°  Communio  celebrantis.  Sacerdos,  hostiam  accipiens, 
dicit  Panem  coelestem  : in  missa  Illyrici  et  in  multis  an- 
tiquis missalibus  alia  sunt  verba  praesentiam  realem  ma- 
nifeste exprimentia,  quibus  subjungebatur  sequens  sa- 
lutatio : Ave  in  cevuniy  sanctissima  caroy  mea  in  perpetuum 
summa  dulcedo. 

Oratio  Domine y non  sum  dignus,  ter  repetita,  licet  ac- 
tioni faciendae  optime  congruens  et  apud  Origenem, 
Homil.  5 in  Evang.  memorata,  non  invenitur  in  ordi- 
nibus Romanis  saeculo  decimo  quarto  anterioribus,  nec 
illius  mentionem  facit  Micrologus;  sed  de  illa  tanquam 
consueta  loquitur  Durandus,  1.  4,  cap.  54,  n.  10  et  11. 

Parvae  orationes.  Panem  coelestem,  et  Quid  retribuam, 
in  missa  Illyrici  leguntur.  Duae  aliae.  Corpus  Domini 
nostri  y Sanguis  Domini  nostri,  ibidem  inveniuntiir 
quoad  substantiam,  non  vero  in  antiquis  ordinibus  Ro- 
manis. Eas  supponit  usitatas  Durandus,  exceptis  verbis, 
Sanguis  Domini, 

Quoad  modum  communicandi,  si  multi  essent  com- 
municaturi, plures  consecrabantur  hostiae ; secus,  omn^ 
ex  hostia  celebrantis  communicabant,  in  ordine  sequenti, 
juxta  Const.  Apost.  1.  8,  cap.  1,  presbyteri,  diaconi ^ 
subdiaconi,  lectores,  cantores,  monachi,  diaconissae, 
virgines,  viduae,  pueri  et  omnis  populus.  « Presbyteri 
» et  diaconi,  osculando  episcopum , corpus  Christi  ab  eo 
% inanibus  accipiant  : subdiaconi  autem  osculando  ma- 

num  episcopi,  ore  accipiant  corpus  Christi  ab  eo.  » Sunt 
verba  YI  Ordinis  Romani,  apud  Mahillon,  n.  12. 

In  communione  sub  specie  vini,  episcopi  portionem 
vini  consecrati  sumentes,  particulam  cum  reliquo  vini 
consecrati  relinquebant  in  calice  pro  diacono  et  subdia- 
cono  ; quem  ritum  pontifex  Romanus  in  missa  solemni 
adhuc  sequitur : diaconus  sanguinem  eadem  parte  calicis 
sumebat,  et  subdiacohus  ope  fistulae.  Eodem  modo  caeteri 
pretiosum  sanguinem  pluribus  in  locis  sumebant,  fistula 
in  calice  usque  ad  finem  communionis  remanente,  qi>aB 
postea  dabatur  diacono  purificanda;  Ord.  Rom.  VI,  n.  13. 

‘Notandam  y fideles  olim  consuevisse,  ante  corporis 
Christi  susceptionem,  dicente  sacerdote,  Corpus  Domini 
nostri  y etc.  respondere  Arnen  y ut  testatur  S.  Aug.  variis 
in  locis,  V.  g.  Sermone  272,  1 part.  Audis  Corpus 
Christi  y et  respondes  Arnen;  et,  dicente  diacono,  san- 
guinem praebente , Sanguis  Christi , calix  vitee  , similiter 
assentire,  dicendo  Ameny  id  est.  Verum  arbitror.  Quanto 
auten>  tempore  ille  ritus  perseveravit,  non  constat : pro- 
babile aestimatur  illum  desiisse  in  duodecimo  vel  decimo 
tertio  saeculo,  quando  cessavit  usus  communionem  fide- 
libus sub  utraque  specie  dandi. 

52°  Ablutiones,  Usque  ad  decimum  tertium  saeculum, 
ablutiones  post  communionem  non  erant  determinatae  ut 
fiunt  hodie : sacerdos  simpliciter  manus  lavabat  et  aqua 
lotionis  in  sacram  piscinam  mittebatur  : sic  omnes  anti- 
qui liturgistae,  et  Innocentius  III , nondum  summus  pon- 
tifex, in  tractatu  Mysteriorum,  in  fine  duodecimi  saeculi 
scribens.  Sed  idem  Innocentius,  factus  summus  pontifex, 
anno  1212,  ad  episcopum  Magalonensem,  nunc  Monte- 
pessulanum,  respondens,  praescribit  ut  celebrans  ablu- 
tionem calicis  cum  vino  seroper  agat,  eamque  sumere  non 
omittat,  nisi  secundam  missam  eadem  die  celebrare  de- 
beat. De  duplici  ablutione  cum  vino  loquitur  S.  Th.  3 
part.  q.  83,  art.  5 ad  10,  In  concilio  Coloniensi , anno 
1280 , praescripta  est  purificatio  cum  vino  et  aqua  : ex  eo 
tempore  ritus  duplicis  ablutionis,  unius  cum  vino,  ad 
purificandum  os  et  calicem,  et  alterius  cum  vino  et  aqua, 
ad  abluendos  digitos,  factus  est  communis. 

Oratio,  Quod  ore  sumpsimus , reperitur  in  missali  Go- 

thoriim,  ante  Carolum  Magnum  exlstente,  in  missa  Illy- 
rici ; indicatur  in  Ordine  Romano  IV , et  Micrologus  notat 
eam,  cx  Ordine  Romano,  dicendam  esse  secreto ; est  igi^- 
tur  antiquissima,  sicut  et  posterior,  Corpus  tuum,  quae  in 
missa  Gothico-gallicana,  pro  die  Natalis  Domini,  reperi- 
tur  quoad  substantiam.  Verum  illae  orationes  ablutioni-- 
bus  supra  expositis  primitus  non  applicabantur. 

53®  Communio,  Sic  vocatur  antiphona  quae  olim  inter 
versus  psalmi  qui  tempore  communionis  fidelium  canta- 
batur, iterari  solebat,  usque  dum  celebrans  signo  indica- 
ret dicendum  esse  Gloria  Patri,  Ita  expresse  statuunt  vel 
supponunt  Ordines  Romani  a secundo  usque  ad  sextum. 
Haec  consuetudo  adhuc  vigebat  in  undecimo  saeculo  , 
quando  scriptus  est  Micrologus.  Sed  paulo  post  factum 
est  ut  sola  antiphona,  post  communionem,  in  gratiarum 
actionem  cantaretur.  Additur  oratio  apud  nos  vocata 
postcommunio,  quae  in  veteribus  sacramentariis  inscribi- 
tur ad  complendum ^ quia  ultima  dicitur,  et  postea  mia- 
sale  plicatur. 

54°  Ite , missa  est.  Missa  finita,  celebrans  ultima  vice 
salutat  populum,  per  Dominus  vohiscum ; deinde  ipse 
vel  diaconus  alta  voce  annuntiat  missam  esse  finitam,  di- 
cendo : Ite , missa  est. 

Hic  modus  dimittendi  populum  est  antiquissimus  : vo- 
ces, IlCy  missa  est,  leguntur  in  primo  Ordine  Romano,  qui 
est  saltem  nono  saeculo  anterior , et  aetatem  Gregorii 
Magni  sapit,  inquit  Mabillon,  in  Admonitione  et  aliis  in 
sequentibus.  A sabbato  Sancto  ad  sabbatum  proxime  se- 
quens, propter  solemnitatem  Paschae,  post  Ite,  missa  est, 
duo  adduntur  allcduia,  secundum  ritum  Romanum  , 
quibus  a populo,  vel  a ministro,  nomine  populi,  respon- 
detur, Deo  gratias,  alleluia,  alleluia. 

Ab  undecimo  saeculo  coeptum  est  dicere  Benedicamm 
Domino,  loco  Ite , missa  est,  in  missis  ferialibus,  tempore 
Quadragesimae ; deinde  in  omnibus  missis  in  quibus  hym- 
nus angelicus.  Gloria  in  excelsis  Deo,  non  erat  dicen- 
dus ; quia  dimissio  populi,  per  Ite,  missa  est,  judicabatur 
solemnis  et  missis  ferialibus  non  congruens  : Micro- 

lo[;us,  anno  1090  scriptus,  primus  hanc  tradit  regulam. 

Apud  Graecos  dicitur,  Ite  in  pace^ye^  In  pace  proceda- 
mus. 

Quoniam  post  missam  defunctorum  solemniter  cele- 
bratam aliud  communiter  sequitur  oflBciuin,  vel  sepul- 
tura, vel  absolutio,  populus  non  dimittitur,  et  ideo  non 
dicitur  Itc^  missa  est,  sed  Requiescant  in  pace,  et  responde- 
tur Arnen. 

Propter  eamdem  rationem  in  prima  missa  Nativitatis 
Domini  olim  non  dicebatur,  Ite,  missa  est,  sed  Benedica^ 
mus  Domino,  quia  sequuntur  Laudes.  Ita  Micrologus.  In 
plerisque  Galbarum  ecclesiis  incipiuntur  Laudes  ante- 
quam missa  terminetur,  et  post  earum  conclusionem, 
dimittitur  populus  per  Ite,  missa  est. 

55®  Placeat.  In  nono  saeculo  verba  Ite,  missa  diceban- 
tur absolutio,  id  est,  finis  missae;  nihil  enim  addebatur: 
populus  respondebat  Deo  gratias,  et  discedebat.  Oratio 
Placeat  in  multis  invenitur  sacramentariis  noni  saeculi  et 
posterioribus;  verum  ad  missam  non  pertinebat.  « Fini- 
» tis  omnibus,  osculatur  altare  sacerdos,  dicens  ; Pia-- 
» ceat  tibi,  sancta  Trinitas.  Deinde  sacris  vestibus  se  exu- 
» ens,  etc.  » ait  Micrologus,  cap.  22.  Habebatur  ergo  ut 
privata  sacerdotis  oratio. 

Notatur  in  Ordine  Romano  XIV,  et  in  missali  Romano 
sub  S.  Pio  V reformato,  praescribitur  ut  pars  missae  : sal- 
tem ab  eo  tempore  ad  missam  pertinet. 

56°  Benedictio.  Olim  ab  episcopo  celebrante  solemnis 
dabatur  benedictio  post  Orationem  Dominicam,  ante 
communionem,  et  statim  dimittebantur  fideles  qui  non 
erant  communicaturi,  juxta  haec  verba  ad  exorcistas  ordi- 
nandos : Oportet  dicere  populo  ut  qui  non  communicat,  det 
iocum.  Concilium  Tolet.  IV,  an  633,  praescribit  ut,  « Post 

• Orationem  Dominicam,  et  conjunctionem  panis  et  ca- 

• licis,  benedictio  in  populum  sequatur.  » In  ritu  Moza- 
rabico  et  Gallicano  benedictio  episcopalis  ante  commu- 
nionem dari  consueverat,  ut  probat  Mahillon,  de  Liturg. 
Gal.  Haec  benedictio  adhuc  est  usitata  in  pluribus  Gallia- 
rum  ecclesiis. 

In  Sacra men tario  S.  Greg.  reperitur  benedictio  nni- 
cuique  missae  propria,  similiter  et  in  multis  veteribus 
liturgiis  : at  illae  benedictiones  sunt  tantum  orationes 
super  populum  recitandae,  similes  ei  quam  in  feriis  qua- 
dragesimalibus  ante  Benedicamus  Domino  recitare  sole- 
mus* 

In  primis  Ordinibus  Romanis  legitur  quod,  papa  vel 
episcopo,  missa  finita,  ab  altari  descendente  in  presbyte- 
rium sive  sacristiam,  episcopi  primum,  dicant, 
ne^  benedicere  ; Benedicat  nos  Dominus ; resp,  Arnen, 
Post  episcopos,  presbyteri;  post  presbyteros,  monachi; 
deinde  schola,  ete*  idem  faciebant. 

P.  Le  Brun  probat,  simplices  presbyteros  hujusmodi 
benedictionem  ante  saeculum  undecimum  nunquam  e- 
disse,  sed  eo  tempore,  ex  canone  concilii  Aurelianensis, 
anni  511,  male  intellecto,  crodidisse  se,  in  absentia  epi- 
scopi, populum  benedicere  posse. 

Micrologus  autem  contendit , cap.  21,  presbyteros  a 
tali  benedictione  non  esse  prohibendos,  imo  eam,  absente 
episcopo,  omittere  non  posse  sine  gravi  scandalo.  Eam 
tamen  non  impertiuntur  in  ecclesiis  Lugdunensi,  Augus- 
todunensi,  Lingonensi,  Senonensi,  Trecensi,  Vesuntina, 
Virodunensi,  Remensi,  Suessionensi,  e tc.  juxta  P.  Le 
Brun;  eam  pariter  omittunt  Cathusiani  in  propriis  eccle- 
siis celebrantes  : secus,  si  in  aliis  ecclesiis  celebrent. 

Communior  tamen  est  consuetudo  populum  in  fine 
missae  sic  benedicendi,  et  ubi  recepta  est,  ab  illa  recedere 
non  licet.  Olim,  ante  orationem  Placeat  et  usque 

ad  medium  saeculi  decimi  sexti  tria  formabantur  signa 
crucis  : sed  PiusV,  in  missali  Romano,  anni  1587,  usum 
ter  benedicendi  in  missis  privatis  abrogavit,  et  Cle- 
mens VIII  illum  penitus  exstinxit  respectu  presbytero- 
rum, et  solis  episcopis  reservavit,  ad  majorem  missce 
episcopalis  dignitatem. 

Forma  etiam  est  diversa  : presbyteri  simpliciter  di- 
cunt : Benedicat  vos  omnipotens  Deus,  Pater,  etc.  episcopi 
vero  dicunt  : Sit  nomen  Domini  benedictum,  etc.  Adjuto^ 
rium,  etc.  deinde  Benedicat  vos,  etc. 

Haec  benedictio  ia  missis  defunctorum  omittitur,  quia 
est  quid  solemue. 

Sacerdos  coram  episcopo  celebrans  , antequam  in  fine 
missae  benedicat,  faciet  episcopo  profundam  reverentiam, 
veluti  facultatem  postulans  populo  benedicendi  ; si  vero 
episcopus  assistens  extra  suam  dioecesim  esset,  haec  omit- 
teretur reverentia.  Caerem.  episc.  lib.  1,  cap.  30  et  Fer- 
rai  is,  V®  Benedictio^  art.  5,  n.  42. 

57®  Ultimam  evangelium.  In  decimo  tertio  sacculo,  fi- 
nita missa,  non  dicebatur  evaiigeliuin,  nisi  ex  devotione, 
ut  patet  ex  Durando,  dicente,  1.  4,  cap.  24,  n.  5 : « Qui- 
» dam  volentes  dicere,  finita  missa,  evangelium  S. 
» Joannis,  vel  aliud,  imprimunt  primo  signum  crucis  su- 
» per  altare  et  postea  in  fronte.  *»  Multi  sacerdotes  illud 
secreto  recitabant,  se  in  cornu  dextro  altaris  exuendo,  vel 
ad  sacristiam  redeundo.  Fideles  illud  ex  devotione  au- 
dire volentes,  petierunt  ut  super  se,  vel  saltem  alta  voce 
recitaretur,  sicut  in  fine  Baptismi  recitari  consueverat  : 
;Semper  enim  evangelium  istud  venerati  sunt,  et  in  gra- 
vibus circumstantiis  illud  recitabant,  vel  a sacerdote 
super  se  recitari  petebant.  Non  mirum  ergo  si  quidam 
sacerdotes  devotionem  habuerint  illud  statim  post  mis- 
sam dicendi,  si  haec  devotio  ad  alios  et  ad  ipsos  fideles 
transierit , et  si  tandem  facta  fuerit  communis.  Pius  V , 
post  medium  decimi  sexti  saeculi,  ordinavit  ut  in  fine 
missae  a sacerdotibus  diceretur  evangelium  S.  Joannis, 
quod  antea  non  ex  mandato  dicebatur. 

Non  obstante  hac  S.  pontificis  praescriptione,  Clunia- 
censes,  Cistercienses  et  Carthusiani  ultimum  in  fine  mis- 
sae non  dicunt  evangelium  ; Lugduni , Remis , Metis,  in 
cathedrali  Cenomanensi  et  in  pluribus  aliis  ecclesiis  evan- 
gelium S.  Joannis  dicitur  redeundo  ab  altari  ad  sacris- 
liam;  et  si  aliud  dicendum  sit,  nempe  diebus  dominicis, 
feriis  majoribus  et  vigiliis,  ubi  fit  de  aliquo  sancto,  dici- 
tur in  sacristia,  juxta  consuetudinem  ante  Constitutionem 
S.  Pii  V existentein. 

Caeremoniale  episc.  1.  2,  cap.  8,  sub  fine,  statuit  ut 
episcopus,  in  fine  missae,  data  benedictione,  dicat  Domi^ 

nus  vobiscum^  Initium  sancti  evangelii,  etc.  et  prosequatur 
eundo  ad  locum  ul  i a principio  accepit  parainenta. 

Cum  evangelium  S.  Joannis  recitare  tu r memoriter,  mos 
fuit  et  peiseveravit  signandi  altare,  loco  libri  evangelio- 
ruin,  vel  tabellam  in  qua  scriptum  est  : ideo  igitur  oseu^ 
Ium  primorum  ejus  verborum  omittitur  in  fine. 

ARTICULUS  QUARTUS. 

DE  VARIIS  MISSARUM  SPECIEBUS. 

Breves  exponemus  notiones  de  missis  solemnibus,  pri- 
vatis, praesanctifi  ea  torum,  siccis,  de  tempore,  de  sanctis, 
votivis,  defunctorum,  de  sponsalibus,  et  coram  SS.  Sacra- 
mento. 

Missa  solemnis^ 

Missa  solemnis  ea  est  quae  cum  cantu  et  solemni  cae- 
remoniarum apparatu,  ministris  et  clero  assistentibus  ac 
functiones  ordinum  suorum  exercentibus,  celebratur.  A 
pluribus  dicitur  etiam  publica,  sed  improprie  : missa 
enim  publica  ea  est  cui  concursus  populi  admittitur  : fieri 
autem  potest  ut  missa  solemnis  sine  concursu  populi  cele* 
bretur,  et  sine  cantu  dicatur  missa  cui  populus  admittatur^ 

2®  Missa  principaliter  instituta  est  ut  esset  solemnis  et 
publica,  clero  scilicet  et  populo  assistente,  offerente  et 
communicante;  id  omnes  fere  illius  partes  evincunt. 
Dominus  vobiscum  ; Oremus  ; Sursum  corda  ; Habemus  ad 
Dominum^  etc. 

3®  Primitus  non  erant  sacerdotes  in  monasteriis,  et  mo>»- 
nachi  diebus  dominicis  ac  festivis  in  vicinam  ecclesiam 
veniebant  ut  missae  assisterent.  Quando  autem  coeperunt 
habere  ecclesias  et  officia  solemnia,  pontifices  maximi  et 
concilia  prohibuerunt  ne  publicas  celebrarent  missas, 
propter  periculum  retrahendi  populum  a coetibus  quibus 
praeesse  debent  pastores. 

4®  Nihilominus  solemnes  missas  cum  ministris  et  caere»- 
moniarum  apparatu  celebrare  licet  in  monasteriis  etiam 
in  eis  in  quibus  arctissima  servatur  solitudo. 

5®  Ad  missam  solemnem  revocatur  missa  parochialis, 
ad  quam  scilicet  convocantur  parocViiani,  in  qua  publicae 
fiunt  preces,  indicantur  festa  et  jejunia,  publicantur  ma- 
trimonia, docentur  et  explanantur  veritates  Christianae  : 
non  tamen  essentialiter  est  solemnis  ; saepe  est  simpliciter 
cantata,  sine  ministris  et  caeremoniarum  apparatu,  licet 
existant  caeremoniae  quae  hujusmodi  missis  sunt  pix)priae 
et  omitti  non  debent.  Imo  aliquando  sine  cantu  dicitur; 
verum  necessario  est  publica. 

Ad  hoc  missarum  genus  pertinent  missa  conventualis 
et  missa  capitularis. 


Miss€e  privatce. 

1®  Multiplici  ratione  tnissa  dici  potest  privata,  videli- 
cet 1°  ratione  loci  privati  in  quo  celebratur;  2®  ra- 
tione diei,  quia  non  in  die  festo  dicitur ; 3"*  ratione  per- 
sonae privatae  cui  applicatur  ; 4®  ratione  assistentium,  qui 
pauci  sunt  numero;  5*  ratione  altaris  privati,  non  vero 
majoris,  ad  quod  celebratur ; 6®  ratione  horae  et  destina- 
tionis, per  oppositionem  ad  missam  parochialem,  conven- 
tualem  aut  capitularem  ; 7®  denique  ratione  communi- 
cantium, si  nempe  solus  celebrans  Eucharistiam  suscipiat. 

Adversus  missas  privatas  ultimo  sensu  intellectas  de- 
bacchatus est  Lutherus,  in  Tractatu  de  abioganda  missa 
privata,  asserens  se  a diabolo  didicisse  hujusmodi  missam 
veram  esse  idololatriam.  Eidem  sententiae,  de  abroganda 
missa  privata,  subscripserunt  Calvinus,  Instit.  1.  4, 
cap.  18,  Chemnitius , in  Examine  concilii  Trid.  et 
generaliter  Protestantes,  qui  ipsummet  missae  sacrificium 
sustulerunt. 

Contra  hos  haereticos  concil.  Trid.  sess.  22,  can.  8,  sic 
statuit  : « Si  quis  dixerit  missas  in  quibus  solus  sa- 

cerdos  sacramentaliter  communicat,  illicitas  esse  ideo- 
» que  abrogandas ; anathema  sit.  >•  Licet  enim  semper  op- 
taverit Ecclesia  ut  in  singulis  missis  fideles  adstantes,  non 
solum  spirituali  alfectu  , sed  sacramentali  etiam  Eucha- 
ristiae perceptione  communicent,  id  nunquam  praecepit : 

Card.  Bona  inultis  testimoniis  et  argumentis  demonstrat, 

1.  1,  cap.  14,  laudabilem  missa?  privatae  consuetiurmeih 
Patribus  fuisse  cognitam  et  in  Ecclesia  semper  viguisse. 

In  praecedenti  capite,  n.  4,  loquitur  de  missa  solitaria 
quae  olim  a solo  sacerdote,  nemine  praesente  et  respon- 
dente fiebat  in  monasteriis,  et  ostendit  earn  a pluribus 
conciliis  et  pontificibus  fuisse  prohibitam,  quia  non  ve- 
lificarentur verba  Dominus  vohiscum^  Sursum  corda,  etc. 
si  nullus  esset  qui  responderet.  Asserit  tamen  a Romano 
pontifice  quibusdam  monachis  vel  eremitis  perpetuo  in- 
clusis aliquando  indultum  fuisse  ut  soli,  sine  responden- 
te, sacrificium  offerre  possent.  Seclusa  speciali  hac  con- 
cessione , hujusmodi  missa  graviter  esset  illicita  , nisi 
necessitas  excusaret.  Gavantus  et  Merati  aestimant  suffi- 
cientem existere  causam  sine  ministro  celebrandi , si 
viaticum  moiibundo  sit  dandum  ; si  die  festo  populus 
missa  privaretur,  et  nullus  respondere  possit,  si  tempore 
pestis  timeatur  contagio.  Praeterea,  etiam  extra  casum 
necessitatis,  si  haberi  non  possit  minister  qui  respondeat, 
sed  tantum  qui  serviat,  aut  si,  missa  incoepta,  minister 
abeat,  sacerdos  ipse  poterit  respondere. 

Missa  vero  privata,  cui  solus  adest  minister,  nihil  ha- 
bet redarguendum;  minister  enim  respondet  nomine 
totius  Ecclesiae  quam  celebrans  salutat  et  alloquitur. 

Expresse  prohibetur  in  Decretal.  1.  3,.tit.  2,  cap.  1, 
et  in  rubricis  Missalis,  de  defectib.  tit.  10,  n.  1,  ne  femi- 
na ministret  ad  missam  : potius  sine  ullo  ministro  cele- 
brandum foret.  Mulier  longe  ab  altari  posita,  vel  monia- 
lis  in  choro  respondere  posset  sacerdoti,  viro  circa  altare 
ministrante  : id  nullo  jure ‘prohibitum  esse  docet  Gird. 
de  Lugo  quoad  monialem.  Vide  Ligorio , l.  6,  n.  391 
et  392. 

Celebrare  sine  ministro,  extra  necessitatem,  peccatum 
esset  mortale  : ita  omnes,  inquit  Ligorio.  Minor  autem 
sufficit  necessitas  ad  celebrandum  cum  ministro  nescien- 
te respondere,  quam  sine  ministro. 

Si  celebrans  advertat  ministrum  male  pronuntiare  , 
eumque  facile  corrigei^e  non  possit,  non  se  neque  cir- 

-Cuinstantes  turbet,  neque  orJineiu  missae  invertat,  sed 
omissa  a ministro  suppleat,  si  commode  potest. 

Ex  decreto  sacrae  Congr.  Rit.  diei  7 augusti  1627,  nou 
competit  vicariis  generalibus  celebrantibus  duos  mini- 
stros, aut  duos  capellanos  cum  cottis,  honoris  causa,  ha- 
bere ; id  solis  reservatur  praelatis. 

Missa  prca sanctificator  uni. 

Improprie  dicitur  missa  , cum  in  illa  non  consecre- 
tur; in  eo  enim  consistit  ut  particula,  prius  consecrata, 
inter  aliquem  precum, rituum  ac  caeremoniarum  ordinem, 
liturgiae  missae  fere  similem,  a sacerdote  sumatur;  ideo 
hoc  liturgiae  genus  vocatum  est  missa  praesanctificato- 
rum.  Antiquissimi  est  usus  apud  Graecos,  qui  tenent  con- 
secrationem corporis  et  sanguinis  Christi  cum  tristitia 
jejunii  quadragesimalis  non  recte  conciliari.  Unde  conci- 
lium Laodicenura,  anni  31 4,  sancivit,  can.  49,  ISoa 
oportere  in  quadragesima  panem  offerre,  nisi  sabbato  et 
dominicis  tantum.  Concilium  in  Trullo  formali  ter  dicit, 
can.  52,  in  omnibus  Quadragesimae  diebus,  exceptis  sab- 
bato, dominicis  et  die  Annuntiationis  sacrum  prcesanctifi- 
catorum  ministerium  fieri.  Quae  disciplina  usque  in  ho- 
, diernum  diem  apud  Graecos  viguit.  Die  dominica,  praeter 
formulam  in  ea  missa  a celebrante  consumendam,  quin- 
que aliae  consecratur , pro  quinque  sequentibus  diebus, 
et  unaquaque  die  praesanctificatorum  ministerium  officio 
vespertino  conjungitur. 

Excipitur  etiam,  ab  immemoriali  tempore,  feria  V in 
coena  Domini. 

Apud  Latinos  missa  praesanctificatorum  sola  die  vene- 
ris in  Parasceve  celebrantur,  et  ab  ecclesia  Orientali  fuit 
importata  versus  octavum  saeculum. 

Missa  sicca» 

Sic  vocabatur  quaedam  verae  missae  simulatio , ab  in- 
. discreta  quorumdam  devotione  saeculo  duodecimo  in- 
io» 

dacta  : sacerdos  Testibus  sacris  indutus,  ad  altare  acce^» 
debat,  ibique  omnia  sicut  in  vera  missa  faciebat,  praetey 
secretas,  canonem  aliasque  partes  consecrationem  et  com- 
munionem directe  respicientes.  Haec  missa  dicta  est  nau* 
tica,  quia  in  mari  praecipue  fuit  usitata,  quando  vera 
missa,  propter  fluctuum  commotiones,  celebrari  non  po- 
terat. S.  Ludovicus  habebat  deyotionem  audiendi  hujus- 
modi missam,  cum  e transmarinis  partibus  rediret  in 
Galliam,  referente  Guillelmo  de  ]S angis.  De  illa  tanquam 
licita  mentionem  facit  Durandus,  1.  4,  cap.  1.  Sed,  pro^ 
vida  episcoporum  cura,  a multo  tempore  ubique  hae$ 
praxis  est  abrogata. 

Missce  de  tempore. 

Annus  ecclesiasticus,  sicut  annus  civilis,  in  varia  divi- 
sus est  tempora,  quibus  propria  respondent  officia.  Ini^ 
tium  ejus  est  prima  Adventus  dominica  s Adventus  autem 
ante  Gregoriuin  Magnum  certe  notus,  est  praeparatio  ad 
solemnitatem  Nativitatis  Domini  % festa  Nativitatis,  Epi- 
phaniae, Resurrectionis  et  Ascensionis  Christi,  Pentecostes 
et  sancta  Quadragesima  ab  Apostolis  vel  a proximis  eorum 
successoribus  fuerunt  instituta,  ut  ex  Constit.  Apostolicis, 
Tertul.  1.  de  Jejuniis,  Theoph.  Alexandrino,  epist.  Pas- 
chalibus, S.  Irenaeo  apud  Euseb.  Hist.  1.  5,  colligitur. 
Dies  dominicae  per  annum  ab  his  festis  et  temporibus 
pendent,  et  feriae,  in  singulis  hebdomadis,  diebus  domr^ 
nicis  vel  festivis  coordinantur.  Exstant  ergo  officia  pro 
toto  anni  cursu  sic  statuta,  quae  propria  de  tempore  di- 
cuntur, et  in  antiquissimis  liturgiae  libris  fere  sic  partita 
reperiuntur,  v.  g.  in  Ordine  Romano  I,  qui  saeculo  nono 
certo  est  anterior,  in  Sacra mentariis  SS.  Greg.  et  Gelasij'^ 
et  in  Lectionario  S,  Hieronymi. 

MUsm  sanctorum* 

Morem  semper  fuisse  sacrificium  missae  offerendi,  non 
|uidem  pro  sanctis^  sed  in  illorum  honorem,  certissime 

constat  ex  Tetustissimis  Patrum  testimoniis,  nempe  ex 
Epist.  ecclesiae  Smyrnensis,  attestantis  se  ossa  S.  Poly- 
carpi  collegisse,  et  sibi  proponere  natalem  ejus  martyrii 
diem  cum  hilaritate  et  gaudio  celebrare;  ex  Tertul.  1. 
de  Corona  mil.  cap.  3,  dicente  ; « Oblationes  pro  defunc- 

• tis  et  pro  natalitiis  annua  die  facimus ; » ex  S.  Cyp. 
Epist.  34,  et  Epist.  37,  asserente  oblationes  et  sacrificia ^ 
ob  commemorationes  martyrum,  die  annua  eorum  mortis 
celebrari;  ex  S.  Aug.  de  Civit.  Dei,  1.  8,  cap.  27,  cla- 
mante : « Quis  audivit  aliquando  fidelium  stantem  sacer- 
« dotem  ad  altare,  etiam  super  sanctum  corpus  martyris, 
% ad  Dei  honorem  cultumque  constructum,  dicere  in 
^ precibus  : offero  tibi  sacrificium,  Petre,  vel  Paule,  vel 

# Cypriane ; cum  apud  eorum  memorias  offeratur  Deo , 
■%  qui  eos  et  homines  et  martyres  fecit?  » 

Citati  Patres  de  solis  martyribus  loquuntur,  quia  festi- 
vitates in  memoriam  aliorum  sanctorum  serius  in  Ecclesia 
receptae  sunt : prima  fuit  in  honorem  S.  Martin!  Turo- 
nensis,  anno  402  defuncti.  Postea  multi  in  catalogo  sano- 
torum  adseripti  sunt,  et,  sicut  martyres,  specialia  habue* 
iiint  officia,  quae  vocantur  Propria  Sanctorum. 

Communia  etiam  existunt  officia  pro  colendis  sanctis 
proprium  non  habentibus. 

Missce  ^tlpce.„ 

V Sic  appellantur  missae  quae  officio  diei  in  qtio  di- 
cuntur non  conveniunt,  et  pro  aliqua  necessitate  publica 
vel  privata,  aut  in  B.  Mariae  virginis  aliorumve  sancto- 
rum honorem,  extra  eorum  festivitates,  celebrantur.  Mi- 
crologus  refert,  cap.  60,  Alcuinum  in  octavo  saeculo^ 
rogatu  S.  Bonlfacii  archiepiscopi , composuisse  missas 
votivas  de  sanctissima  Trinitate,  pro  dominica,  de  sa- 
pientia, de  Spiritu  sancto,  de  charitate,  de  Angelis,  de 
Cruce  et  de  B.  Maria  pro  aliis  hebdomadae  diebus,  ut 
presbyteri  Germaniae  officiis  ecclesiasticis  nondum  in- 
structi, vel  librorum  copia  nondum  praediti,  aliquid  habe- 
rent cum  quo  officium  suum  qualibet  die  possent  explerem 

Tempore  quo  scriptus  est  Micrologus,  in  fine  uude^ 
cimi  saeculi,  missa  de  Cruce  feria  sexta,  et  de  sancta  Maria 
sabbato,  communiter  adhuc  dicebatur,  non  tam  ex  aiic» 
ioriiate  quam  ex  devotione^  et  missarum  votivarum  pro  aliis 
diebus  statutarum  fiebat  memoria  in  missa  de  die. 

2°  Aliae  erant  missae  votivae,  etiam  Alcuino  longe  anti- 
quiores, pro  mortalitate,  pro  sterilitate,  ad  petendam 
pluviam,  tempore  belli,  pro  pace,  etc.  ut  videtur  in  Sa- 
cramentariis  S.  Greg.  et  S.  Gei.  Ejus  generis  erat  sacrifi- 
cium quod,  referente  S.  Aug.  de  Civ.  Dei,  1.  22,  cap.  8, 
n.  6,  presbyter  in  aliqua  domo  obtulit  ut  spirituum  ma^ 
lignorum  vexatio  cessaret. 

3®  Devotio  dicendi  missas  votivas,  praesertim  in  hono- 
rem B.  Virginis,  ita  excrevit , ut  versus  undecimum  sae- 
culum, singulis  diebus,  etiam  dominicis  et  festivis,  praeter 
missam  solemnem,  una  dicebatur  missa  de  B.  Virgine,  et 
altera  de  requiem, 

4®  At  in  Rubr.  1 part.  tit.  4,  n.  3,  missae  votivae  prohi- 
bentur diebus  dominicis  et  duplicibus.  Item  intra  octavas 
Nativitatis  Domini,  Epiphaniae,  Paschatis , Pentecostes , 
in  die  Cinerum,  hebdomada  Majori,  in  vigiliis  Nativi- 
tatis Domini  et  Pentecostes , ex  decreto  Cong.  Rit.  diei 
28  augusti  1627.  Similiter  intra  octavam  corporis  Christi, 
ex  alio  decreto  21  junii  1670. 

5*  Aliis  diebus  dici  possunt  missae  votivae,  pro  arbitrio 
sacerdotum,  cum  commemoratione  ejus  de  quo  factum 
est  officium  : « Id  tamen  passim  non  fiat,  nisi  rationabili 
* de  catisa,  et  quoad  fieri  potest,  missa  cum  officio  con- 

vei>iat;  » Rubr.  1 part.  tit  4,  n.  5.  Rationabilis  autem 
non  esset  causa , ad  missas  votivas  passim  celebrandas, 
desiderium  promptius  se  expediendi,  vel  alia  similis  eft 
levis  excusatio,  inquiunt  Merati  et  Ligorio  : sufficit  vero 
sola  dantis  eleemosynam  petitio  , et  probabiliter  singu- 
laris erga  tale  mysterium,  talem  sanctum  vel  sanctam 
devotio. 

Notandum  quod  missae  conventualis  et  capitularis  cum 
officio  semper  concordare  debeant,  ex  pluribus  S.  Congr* 
Ril  decretis* 

6^  Diebus  vetitis  missam  votivam  celebrare  , est  ad  mi- 
nus peccatum  veniale,  et  saepe  mortale,  vel  ratione  con- 
temptus et  scandali;  vel  etiam,  juxta  plures,  quia  res  in 
se  gravis  est  ; communius  tamen  docetur  peccatum  non 
esse  mortale , secluso  scandalo  et  contemptu,  quia  notabi- 
lis non  videtur  ordinis  inversio  , nisi  forte  publica  dice- 
retur missa,  vel  missa  requiem  , sine  causa  excusante. 

7®  Caeterum  omnes  fatentur  missas  votivas  solemnes, 
non  privatas , diebus  vetitis  ob  graves  causas  celebrari 
posse  : graves  autem  causae  reputantur,  1®  necessitas  vel 
utilitas  publica,  quae  scilicet  totam  respicit  communita- 
tem vel  notabilem  ejus  partem , vel  notabilem  familiam 
ex  cujus  conservatione  pendet  bonum  communitatis  ; in 
eo  casu  habendae  sunt,  v.  g.  processio  , quae  nunquam  fit 
nisi  in  re  gravi,  missa  pro  salute  principis,  pro  obti- 
nenda victoria,  ad  gratias  agendas  pro  beneficio  obten- 
to ; 2®  si  clerus  cum  episcopo  conveniat , ex  Congr.  Rit. 
19  mai  1607. 

« Receptio  vern  ad  habitum  vel  ad  professionem  reli- 
» giosam  sub  re  gravi  numerari  non  potest,  ut  ex  consue- 
» tudine  cantari  possit  missa  votiva  solemnis,  etiam  de 
» Spiritu  sancto,  in  dominicis  vel  duplicibus,  et  hic  ab- 
» usus  omnino  abrogandus ; » Deere t.  Congr.  Rit.  diei  24 
julii  1683. 

8®  Praedictae  missae  votivae  solemnes,  pro  re  gravi  vel 
publica  causa , dici  possunt  diebus  dominicis  et  omnibus 
festis  duplicibus , modo  non  sint  primae  classis  : possunt 
igitur  celebrari  dominicis  privilegiatis  secundae  classis. 

9"  Quoad  modum  eas  dicendi , sciendum  est  1°  in  missa 
solemni  unicam  dicendam  esse  orationem , sine  comme- 
moratione feriae,  festi  simplicis  aut  semiduplicis;  non  vero 
omittenda  esset  commemoratio  dominicae,  feriae  majoris, 
octavae  aut  duplicis.  2®  In  missis  privatis  tres  necessariae 
•sunt  orationes;  secunda  debet  esse  de  feria  vel  de  festo 
cujus  fit  officium  , et  tertia  ad  libitum  , id  est,  tertia  di- 
cenda est,  sed  a celebrante  pro  libitu  eligitur.  Aliae  addi 
possunt  ex  devotione  in  pari  vel  impari  numero.  3®  In 
►missa  solemni  semper  dicitur  Gloria  in  excelsis  et  Credo,: 

in  missis  vero  privatis  et  votivis  nunquam  dicitur  Credo ^ 
^t  nunquam  Gloria  in  excelsis  ^ nisi  in  missa  de  Angelis. 
4®  Si  missae  votivae  propriam  non  habeant  praefationem, 
dicenda  est  praefatio  de  tempore  vel  de  octava  currente  « 
dicitur  Communicantes^  etiamsi  dicatur  praefatio  propria* 
Dici  non  debent,  pro  missis  votivis,  missae  propriae  festis 
Nativitatis  Domini,  Epiphaniae,  Paschatis,  Assumptionis, 
B.  Mariae  aliorumve  similium,  proprios  introitus  vel  col- 
lectas habentium  ; quia  verba  , extra  proprios  dictorum 
festorum  dies  vel  octavas , absurdum  exhiberent  sensum. 
Ita  decretum  S.  Congr.  Rit.  a Paulo  V approbatum. 
Missae  vero  aliorum  festorum,  in  quibus  veritas  et  ritus 
verborum  non  violatur,  aut  verba  propria,  v.  g.  hodie ^ 
natalitia^  solemnitas,  facile  vertuntur  in  voces,  commemo^ 
ratio,  memoria,  dici  possunt  ut  missae  votivae,  quamvis 
melius  sit  uti  missis  votivis  in  fine  missalis  expressis,  ne 
ritus  Ecclesiae  ad  cujuslibet  arbitrium  mutari  videantur. 
5*  Si  petatur  missa  votiva  alicujus  festi  B.  Mariae  aut  sanc- 
torum, intra  octavam  ejusdem  festi,  die  quo  fit  de  octava, 
ipsa  missa  festi  ritu  pro  octava  notato  dicitur  : die  vero 
quo  de  occurrente  festo  fit  officium , cum  commemora-» 
tione  octavae,  missa  festi  dicenda  est  more  missarum  voti- 
varum, sine  Gloria  et  Credo.  Ita  Merati,  part.  1,  tit.  4,  § 4. 

10®  Missae  votivae  dici  possunt  de  quolibet  sancto  certe 
canonizato , id  est , totius  Ecclesiae  cultui  proposito , sive 
per  insertionem  nominis  ejus  in  Martyrologio  Romano , 
sive  per  festum  publicum , sive  per  actum  summi  Pontifi-** 
cis  authenticum : de  beato  vero  missae  dici  nequeunt  extra 
'locum,  ecclesias,  personas  et  dies  a pontifice  determinata. 


Missce  defunctorum* 

i®  Sacrificium  missae  pro  defunctis  oblatum  esse  aposlo^ 
lica  traditione  constat ; testimonia  enim  Tertulliani  et 
S.  Aug.  jam  retulimus  : idem  habeUt  S.  Cyprianus, 
Epist.  66,  prohibens  ne  oblatio  fieret  pro  laico  qui  pre- 
ii)yterum  ausus  fuerat  tutorem  constituere;  S.  Epiphai» 

nlus,  Haeresi  75;  S.  Glirysost.  Honnl.  69  ad  populum 
Antiochenum ; Constitutiones  Apost.  etc. 

2°  In  Sacramentariis  S.  Greg.  et  S.  Gela^ii,  in  Teleri 
liturgia  Gallicana  , in  Mozarabica , etc.  speciales  erant 
missae  pro  defunctis  , pro  sacerdote,  pro  abbate  , pro  nu- 
per baptizato , pro  laicis  , etc. 

3*  Mos  erat  missas  hujusmodi  die  depositionis,  die 
tertia,  septima , trigesima  et  praesertim  anniversaria  ce- 
lebrandi. S.  Greg.  Dialog.  1.  4 , cap.  55,  abbati  Pretiosa 
praescripsit  ut  curaret  sacrificium  offerri  pro  monacho  justa 
I defuncto  per  triginta  dies  continuos  : hinc  natus  est  ritus 
I universalis  et  adhuc  in  multis  locis  perdurans , triginta 
I celebrandi  missas  pro  defunctis.  Non  necesse  est  ut  om- 
nes sint  de  requiem  , nec  ut  ab  eodem  sacerdote  cele- 
; brentur,  nec  communiter  exigitur  ut  per  triginta  conti^ 
nuos  dies  sine  intervallo  dicantur. 

4®  Missae  defunctorum  in  suo  genere  sunt  votivae  et 
ferme  eisdem  subjiciuntur  regulis;  sunt  privatae  vel  so- 
lemnes  ; privatae  dici  nequeunt  diebus  quibus  aliae  missae 
votivae  prohibentur ; si  pro  mortuo  celebrandum  sit,  ad 
intentionem  ejus  offertur  missa  de  die. 

Missa  solemnis  omnibus  dominicis  et  festis  de  prae^ 
cepto  , pi-aesente  corpore,  cantari  potest,  exceptis  dupli-' 
cibus  primae  classis,  videlicet  Nativitate  Christi,  Epipha^ 
nia , prima  die  Paschatis  et  Pentecostes,  festo  Corporis 
Christi,  Ascensione  Domini , Assumptione  B.  M.  Virginis^ 
festo  SS.  Apostolorum  Petri  et  Pauli  in  universali  Ecclc'»* 
sia,  festo  Patroni  in  unaquaque  ecclesia,  festo  alteriua 
aancticum  maxima  solemnitate  et  populi  concursu  cele-^ 
bralo , ac  ultimo  Majoris  hebdomadae  triduo.  Si  in  his  die- 
bus facienda  sit  sepultura , Officium  ac  preces  mandatut 
decitari  prwatim;  Ferraris  , v®  Miss.  art,  14,  n.  88  : idem 
habet  Merati,  ex  decreto  S.  Congr.  Rit.diei  5 julii  1698.. 

5®  Contendit  Merati,  part.  1,  tit.  5,  pariter  excipiendo» 
esse  dies  sequentes,  nempe  primam  dominicam  Adventus^ 
feriam  quartam  Cinerum  , primam  dominicam  Quadra«» 
gesimae , dominicam  Palmarum  cum  tota  Majori  hebdo^*, 
mada , et  duobus  diebus  festa  Resurrectionis  et  Pente- 


232  TRACTATUS  i 

costes  immediate  seqentibus.  Sed  S.  Congr.  Rit.  decreto  i 
diei  2 sept.  1741,  apud  Feriaris,  ibid.  n.  87,  relato,  * 
.statuit,  unicam  missam  solemnem  de  requiem  celebrari 
posse , corpore  praesente  , feria  secunda,  a fortiori  et  ter- 
tia Paschae  et  Pentecostes.  Unde  concludit  Ferraris  sola 
festa  solemniora  superius  recensita  excipienda  esse.  ' 

B*’  Missae  privatae  de  requiem  dominicis  et  festis  du-  1 
plicibus  dici  non  possunt,  etiam  corpore  praesente.  Sic  i 
S.  Congr.  Rit.  resolvit  die  10  jun.  1693. 

Nec  missa  parocliialis,  sive  cantata  seu  major,  sive 
prima  seu  minor,  pro  sepultura  , corpore  praesente  , ce- 
lebrari potest.  Id  apud  nos  prohibetur,  et  ex  decreto 
S.  Cong.  Rit.  5 jul.  1698  , et  ex  aliis  apud  Merati  citatis , 
in  indice,  n.  528. 

7®  Nulla  missa  de  requiem  celebrari  potest  ad  altare; 
ubi  expositum  est  sanctissimum  Sacramentum  , etiam  iui 
pyxide  ; sed  ad  aliud  altare  dici  potest , dummodo  oratio 
coram  Sacramento  non  sit  pro  publica  causa  ; S.  Congr.  | 
Rit.  7 maii  1746.  Congruentius  est  tamen  ab  hujusmodi  ij 
missarum  celebratione  abstinere,  etiamsi  ex  praescripto 
testatorum  celebrandae  essent.  Eadem  Congr.  27  apri-  | 
lis  1697.  In  diebus  dictis  Quadraginta  Horarum,  missae(| 
defunctorum  prohibentur  per  totam  Ecclesiam,  quia  ora- ! 
tio  fit  pro  causa  publica. 

8°  Missae  solemnes  defunctorum  de  die  tertio , septimo,  | 
trigesimo  et  anniversario  obitus  celebrari  non  possunt  i i 
dominicis  nec  festis  duplicibus  de  praecepto , j 

► non  aliis  majoribus  festis  aut  diebus  quibus  eaedem  missae,  ! 
corpore  praesente , prohibentur ; nec  diebus  intra  octavas  \ 
Nativitatis  Domini,  Paschae,  Pentecostes  et  Corporis 
Christi , ut  ex  variis  S.  Congr.  Rit.  decretis  constat  ; nec  i 
vigiliis  Nativitatis  Domini  et  Pentecostes.  Bene  vero  vi- 
gilia et  intra  octavam  Epiphaniae  : id  colligitur  ex  de- 
creto Congr.  Rit.  27  martii  1779,  Romsee. 

9°  Si  ergo  dies  tertia,  septima  , trigesima  vel  anniver-  i 
saria  in  unam  ex  his  diebus  prohibitis  incideret,  officium  j 
defunctorum,  ex  decreto  S.  Congr.  Rit.  23  maii  1603,  i 
transfertur  in  diem  sequentem  non  impeditam , vel  anti- 

clpalur  cum  radem  soleinnitate,  id  est,  unica  oratione 
qua*  dicta  fuisset  in  ipsoinet  die,  et  prosa  Dies  irce.  Dies 
isti  numerantur  non  a die  obitus,  sed  a die  sepulturae. 

10”  Ubi  vero  agitur  de  missis  quotidianis  defunctorum 
quae  per  annumpetuntur,  si  rubrica  missas  votivas  permit- 
tat, dicendae  sunt  de  requiem;  secus,  dicitur  missa  de  die 
ad  intentionem  defuncti ; S.  Cong.  Rit.  2 septeinb.  1741. 

11®  In  missis  quotidianis  defunctorum,  simpliciter  can- 
tatis aut  non  cantatis,  tres  dicuntur  orationes,  ut  assi- 
gnantur in  inissali : « In  missis  autem  defunctorum  nulla 
» fit  commemoratio  pro  vivis;  » Rubr.  inissalis  Rom. 
1 part.  tit.  7,  n.  6 : nec  dicuntur  aut  ])rae- 

fatio  propria  tempori,  sed  communis,  vel  pro  defunctis 
si  existat.  In  missisvero de semiduplici,  simplici  feria,  elc. 
specialis  dici  potest  oratio  pro  defunctis,  vel  pro  uno  de- 
functo; sed,  ex  decreto  S.  Congr.  Rit.  2 decemb.  1684, 
in  penultimo  loco  ponenda  est,  et  nulla  ex  orationibus 
pro  tempore  assignatis  omitti  debet. 

12®  In  missis  solemnibus  aut  privatis  diebus  commemo- 
rationis omnium  Bdelium  defunctorum,  obitus  tertio, 
septimo,  trigesimo  vel  anniversario  'celebratis,  et  in  alia 
qualibet  missa  solemni  defunctorum,  unica  dicitur  ora- 
tio, prout  in  inissali  est  determinata. 

13®  Quoties  autem  unica  dicitur  oratio,  prosa  Dies  irce 
non  omittitur  ; in  aliis  vero  missis  pro  defunctis  dicitur 
ad  arbitrium  sacerdotis,  ut  fert  rubrica. 

14®  Quaedam  omittenda  sunt  in  missis  defunctorum  , 
sive  privatis,  sive  solemnibus  : sciri  ac  observari  debent 
omnes  hac  de  re  dispositiones  rubricae. 

Quae  inter  omittenda  non  notantur,  accurate  servanda 
sunt : V.  g.  in  initio  evangelii  celebrans  librum  et  seipsuin 
signat.  In  fine,  \oqo  benedicamus  Domino^  sem per  dicitur 
requiescant  in  pace,  et  non  requiescat,  etiamsi  pro  uno 
celebraretur. 

Missce  sponsalium. 

1®  S.  Congr.  Rit.  per  decretum  20  decembris  1783,  a 

Pio  VI  approbatum,  praecedens  reformans  decretum  3 
maii  1761 , sancivit  missam  propriam  pro  sponso  et  sponsa 
celebrari  posse  etiam  in  festo  duplici,  sive  minori > sive 
majori,  per  annum,  non  tamen  in  festis  primae  et  secundas 
classis,  nec  in  dominicis  et  festis  de  praecepto.  Alio  de- 
creto, diei  28  febr.  1818,  a Pio  VIl  3 martii  sequentis 
approbato,  declaravit  missam  pro  sponso  et  sponsa,  juxta 
praefatum  decretum  1783  celebratam,  esse  « votivam 
» privatam,  proindeque  semper  celebrandam  sine  hymno 
» Angelico  et  Symbolo,  cum  tribus  orationibus,  prima 
» videlicet  ejusdem  missae  votivae  propriae,  ut  habetur  in 

• finemissalis,  secunda  et  tertia  diei  currentis...  Benedh 
B camus  Domino  in  fine  et  ult.  evang.  S.  Joan.  » Romsee^ 

2®  Eadem  S.  Congr.  per  aliud  decretum,  20  april.  1822^ 
quaedam  suborta  resolvens  dubia,  respondit  missam  voti- 
vam pro  sponso  et  sponsa  dici  non  posse  diebus  festa  du- 
plicia excludentibus,  v.  g.  intra  octavam  Epiphaniae  et 
alias  octavas  similiter  privilegiatas,  ac  consequenter  si  his 
diebus  benedicendae  sint  nuptiae,  dicendam  esse  missam 
de  die  cum  commemoratione  nuptiarum. 

In  missis  votivis  de  sponsalibus  dicitur  praefatio  de 
tempore  vel  de  octava  occurrente,  ubi  propria  de  sponsa^ 
libus  non  existit. 

* Missce  coram  exposito  SS».  Sacramento, 

1®  a Missam  in  altari  majori,  ubi  est  expositum  pu» 
» blice  SS.  Sacramentum,  non  licet  celebrare,  praesertim 
» si  in  ecclesia  adsint  alia  altaria  in  quibus  celebrari  pos- 
B sit;  B Decret.  Congr.  Rit.  9 aug.  1670.  Excipitur  iu 
Const.  Clementis  XI,  20  januarii  1705,  missa  pro  expo- 
nendo et  reponendo  SS.  Sacramento  sub  precibus  Qua- 
draginta Horarum.  Si  cantanda  sit  alia  missa,  durante 
expositione,  in  alio  altari  cantari  debet.  J fortiori  missds 
privatae  in  altari  expositionis  dici  nequeunt.  Id  stricte 
servatur  Romae. 

2®  In  missis  privatis  de  die,  in  ecclesia  ubi  expositum 
est  SS.  Sacramentum,  fit  commemoratio  SS.  Sacramenti 

per  secundam  orationem  : si  otiicium  non  sit  duplex  aut 
alias  privilegiatum,  missa  celebranda  est  votiva  SS.  Sa~ 
cramenti,  sine  Gloria  eX.  Credo,  Ita  Clemens  XII,  in  longa 
instructione  sua  auctoritate  publicata,  1 sept.  1730,  a 
Merati  et  a Ferraris  relata. 

3°  Missa  pro  expositione  venerandi  Sacramenti  debet 
esse  votiva  de  Sacramento,  quae  babetur  in  fine  missalis, 
non  vero  missa  de  festo  Corporis  Christi,  nisi  infra  ejus 
octavam  ; aut  si  rubrica  missam  votivam  non  permittat^ 
dicitur  missa  diei  cum  commemoratione  SS.  Sacramenti* 

4®  Missae  de  SS.  Sacramento  fundatae  diebus  missas  vo* 
livas  non  excludentibus,  dicuntur  votivae  de  SS.  Sacra- 
mento : aliis  diebus  celebratur  missa  de  die  cum  com- 
memoratione SS.  Sacramenti. 

5°  Apprime  sciendum  est  quid  omittendum  et  quid 
addendum  sit  in  celebranda  missa  coram  venerabili  Sa* 
cramento. 

ARTICULUS  QUINTUS. 

DE  LOCO  UBI  MISSA  CELEBRARI  POTEST. 

Pauca  dicenda  sunt  de  origine  ecclesiarum,  de  earum 
forma,  consecratione,  pollutione,  reconciliatione  et  ne- 
cessitate ; de  imaginibus,  reliquiis  sanctorum,  campanis 
et  aqua  benedicta. 

De  ecclesiarum  origine, 

1°  In  ipsis  religionis  Christianae  incunabulis  specialia 
exstiterunt  loca  ubi  fideles  conveniebant  ad  frangendum 
panem  ; LJna  sabbati , cum  convenissemus  ad  frangendum 
panem , Act.  xx  , 7 ; Convenientibus  ergo  vobis  in  unum  y 
jam  non  est  coenam  dominicam  manducare I Cor.  xi,  20.^ 
Testimoniis  veterum  Patrum  , puta  Origenis,  TertulL 
Eusebii,  Constit.  Apost.  etc.  Christiani  habebant  domos 
ad  coetus  religiosos  destinatas  : eas  non  vocabant  templa^ 
quia  nomen  istud  magnis  aedificiis  cultui  falsorum  deo- 
rum consecratis  proprium  erat,  sed  illas  per  nomen  suae 
congregationis  designantes,  appellaverunt  ecclesias. 

Forma  ecclesiarum, 

1«  Dubitari  non  potest  quin  ante  persecutionem  Dio- 
cletiani, anno  303  praecipue  furentem,  Christiani  multas 
habuerint  ecclesias  solis  muneribus  ecclesiasticis  desti- 
natas, ut  expresse  testantur  Eusebius,  Hist.  eccl.  1.  8, , 
cap.  i;  S.  Optatus,  1.  2,  cap.  20  ; et  auctor  Const.  Apost. 
saltem  in  quarto  saeculo  scribens,  formam  ecclesiarum  , 
tanquam  ab  Apostolis  determinatam,  describit  in  1.  2, 
cap.  57  ; « Primo  quidem,  inquit^  aedes  sit  oblonga,  ad 
» orientem  versa,  ex  utraque  parte  pastophoria  versus 
)•  orientem  habens,  et  quae  navi  sit  similis.  » 

2°  Erat  ergo  1°  oblonga  sicut  navis,  et  inde  praecipua 
pars  ejus  semper  vocata  est  navis,  gallice  nef.  Plurimae 
tamen  aedificatae  sunt  ecclesiae  a Constantino  et  a S.  He- 
lena, rotundae  vel  octogonae,  v.  g.  in  Bethleem,  in  monte 
Olivarum,  Antiochiae ; octogona  est  etiam  celebris  capella, 
curante  Carolo  Magno,  in  loco  suae  residentiae  exstructa, 
adhuc  existens  , cujus  cognomen  habuit  civitas  vulgo 
dicta  Aix-la-Chapelle,  2°  Ad  orientem  versa.  Vetustissi- 
mus enim  et  generalis  fuit  mos  Christianorum  respiciendi 
orientem  in  orando,  quia  Christus  vocatur  Oriens , Sol 
justitice ; et  sol  oriens  est  imago  Christi,  qui  est  vera  lux 
mundum  illuminans.  Nonnullae  tamen,  in  maxima  anti- 
quitate, exstiterunt  ecclesiae  contrarium  habentes  situm, 
ut  refert  Socrates,  Hist.  1.  4,  cap.  22,  de  ecclesia  Antio- 
chiae Syriae,  cujus  altare  occasum  spectabat.  Talis  etiam 
fuit  ecclesia  S.  Sepulcri  ab  Eusebio,  1.  3 , cap.  37 , de- 
scripta, Hinc  ecclesiae  ad  orientem  communiter  vertun- 
tur, sed  nulla  lex  hunc  praescribit  situm.  3®  Pastophoria 
apud  Graecos  idem  significant  ac  sacris tiae  apud  nos.  4®  In 
duas  partes  cancellis  separata  erat  ecclesia  : pars  superior^ 
versus  orientem,  dicebatur  sanctuarium  : in  medio  erat 
solium  episcopi,  utrinque  sedes  presbyterorum  ac  diaco- 
norum, populum  respicientium  et  ante  habentium  al- 
tare, saepe  vocatum  thusiasterium.  Pars  ista  erat  elevata. 
Eaindem  formam  nunc  exhibent  ecclesiae  cujus  altare  di- 

Cllur  a In  rornaine,  5°  In  altera  parte  erant  laici  cum  qui- 
busdam inferioribus  clericis;  mulieres  et  viri  erant  sepa- 
Irnti,  Ili  in  lustrali  et  illae  in  boreali  latere  navis  sedentes. 
In  medio  erat  locus  elevatus  in  quo  stans  legebat  lector^ 
Ille  locus  dicebatur  amho^  a verbo  Graeco  avaSatvw,  ascendo. 
6°  Duae  erant  portae  laterales,  una  pro  mulieribus  cui 
praeposita  erat  diaconissa,  et  altera  pro  viris  ostiario  com- 
missa. 7°  Quando  spatium  sufficiens  erat,  pueri  utriusque 
I sexus,  virgines , viduae  et  mulieres  distincta  habebant 
jloca , et  diaconus  providebat  ut  ingredientium  quisque 
locum  suum  peteret.  8°  Postea,  crescente  numero  mona- 
chorum qui  publicis  officiis  in  ecclesia  assistebant,  et  pro- 
pe sanctuarium  collocabantur,  majores  fabricatae  et  di- 
visae fuerunt  naves  : pars  inferior,  ubi  sistebant  poeniten^ 
tes  diversorum  graduum,  catechumeni,  energumeni,  etc. 
dicta  est  graece  vapOvi?,  quamdam  significans  plantam,  qua 
oliin  magistri  manus  percutiebant  puerorum  ad  corri- 
gendum eos  : huic  voci  respondet  vox  \dt,\\udi  ferula,  unde 
vox  ^diWiQdi  fenile,  bene  nota.  Illa  ecclesiae  pars  dicta  est 
vap6v5^  aut  ferula,  quia  eis  destinata  erat  qui  ab  Ecclesia 
plectebantur,  vel  sub  ferula  ejus  erant  constituti : appel- 
lata est  etiam  TrpMvac;,  id  esipro-navis,  avant-nef : unde  vox 
gallica prdne,  ut  supra  diximus.  Apud  Latinos  ecclesia  in 
tres  partes,  sicut  hodie,  similiter  erat  divisa,  videlicet  in 
sanctuarium,  chorum  et  navem.  9°  Tres  erant  portae  : 
una  tantum  exterior,  quae  dicebatur  magna,  per  quam  in- 
trabatur in  narthem  seu  pronavem ; secunda , appellata 
speciosa,  ad  ingrediendum  in  secundam  navem,  ubi  erat 
ambo;  et  tertia  vocata  sancta,  ad  ingressum  sanctuarii. 

3°  Ecclesia  igitur  recte  definitur  : Locus  sacer,  murorum 
ambitu  circumdatus , et  varia  sortitur  nomina  juxta  di- 
versas classes  ad  quas  pertinere  potest  : si  prse  aliis  sit 
I insignis,  dicitur  basilica,  a verbo  graeco  paaixXivi,  signifi- 
cante domum  regiam  vel  palatium  : eo  sensu  legitur  II 
Paralip.  iv,  9,  et  vi,  13,  Salomonem  atrium  sacerdotum 
et  grandem  basilicam  fecisse.  Nunc  communis  opinio  est 
quod  solae  ecclesiae  majores , principaliores  ac  digniores 
vocentur  basilicae,  inquit  Ferraris,  v”  Ecclesia,  art.  3, 

n.  4.  Si  episcopi  sedem  contineat,  est  catliedralis.  In  qui- 
busdam locis,  V.  g.  in  Italia , simpliciter  dicitur  domus, 
sicut  in  civitate  aedes  regia  palatium  simpliciter  dictum, 
de  habitaculo  principis  intelligitur.  Si  communitatem 
habeat  clericalem,  quae  capitulariter  congregari  et  agere 
possit,  cum  libero  usu  sigilli,  appellatur  collegia ta.  Ca- 
thedrales  dicuntur  etiam  matrices,  quia  matres  et  magi- 
strae aliarum  ecclesiarum  totius  episcopatus  reputantur, 
et  sic  habetur  in  jure,  Decretal.  1.  5,  tit.  4,  cap.  22;  ma- 
trices etiam  vocantur  ecclesiae  quae  alias  habent  ecclesias 
aliquo  modo  sibi  subjectas,  et  subjectae  dicuntur  earum 
filiae.  Quae  habent  fontes  baptismatis,  dicuntur  baptis- 
males ; et  illae  quibus  praeest  rector,  habens  populum  sub 
certis  locorum  limitibus  constitutum,  cum  potestate  fori 
pcenitentialis,  parochiales  appellantur,  et  generaliter  sunt 
baptismales,  quamvis  omnes  baptismales  non  essentiali- 
ter sint  parochiales. 


Consecratio  ecclesiarum,  , 

I 

1®  Nomine  consecrationis  ecclesiae,  intelligitur  dedi-  j 
catio  ejus  ad  cultum  divinum,  ritu  speciali  a legitimo  ! 
ministro  facta,  ut  opera  religionis  in  ea  recte  exerceri 
possint.  Ignoramus  quomodo  sanctificatae  fuerint  ecclesiae  | 
tempore  persecutionum  ; sed  a tempore  Constantini  so-  j 
lemnes  coeperunt  fieri  basilicarum,  cathedralium  alia-*  j 
rumque  generaliter  ecclesiarum  dedicationes,  ut  videre 
est  in  historia  ecclesiastica  et  apud  P.  Martene.  Quamvis 
consecratio  et  dedicatio  promiscue  sumi  soleant,  inter 
tttramque  vocem  aliquod  nihilominus  datur  discrimen ; 
dedicatio  enim,  quae  etiam  dicitur  encaenia,  initiatio,  a 
verbo  gi'8eco  e-^xaivia,  est  primus  illius  usus,  et  consecra-  j 
tio  est  ritus  sacer  quo  ecclesia  sanctificatur.  l 

« 2®  Missarum  celebrationes  non  alibi  quam  in  sacratis 
» Domino  locis,  absque  magna  necessitate,  fieri  debere 
» liquet  omnibus,  quibus  sunt  nota  Veteris  et  Novi  Te- 
» stamen ti  piaicepta;  « Decret.  3 part.  dist.  1,  cap.  1. 
et  cap.  12,  etc.  i 

3°  Missa  igilur  celebrari  non  potest  in  nova  ecclesia 
vel  capella  ritu  ecclesiastico  nondum  sanctificata.  Du- 
plici modo  autem  sanctificari  potest,  nempe  per  benedic- 
tionem et  per  consecrationem.  Benedictio,  prout  in 
rituali  Bomano  et  in  aliis  ritualibus  describitur,  a quoli- 
bet sacerdote,  ex  speciali  delegatione  episcopi , fieri  po- 
Itest.  Consecratio  vero,  cujus  ritus  et  caeremoniae  in  pon»^ 
itificali  Romano  reperiuntur  , proprio  dicecesis  episcopo 
reservatur  ; alieno  episcopo  delegari  potest , sed  non  sim- 
plici presbytero.  Episcopus  qui,  absque  legitima  delega- 
tione, alienam  consecraret  ecclesiam,  peccaret  mortaliter 
et  insuper  maneret  suspensus  per  annum;  Decret.  part. 

2,  causa  7,  q.  1,  cap.  28.  Valet  tamen  consecratio, 

4°  Ecclesiae  consecrari  possunt  qualibet  die  etiam  non 
festiva,  sed  intra  missam  duntaxat,  ut  expresse  habetur 
in  Decretal.  1.  3,  tit,  40,  cap.  2;  et  in  Decreto,  part.  3, 
dist.  1,  cap.  3.  Valida  tamen,  licet  graviter  illicita,  con- 
secratio extra  missam  facta  ; Ferraris,  v®  Eccl.  art.  4,  n. 

3.  Bened.  XIV  , Epist.  1 et  2 ad  R.  P.  Engelbertum  , 
diei  16  nov.  1748,  Bull.  App.  de  consecratione  et  recon- 
ciliatione ecclesiarum  longe  disserit,  et  affirmat  1®  pote- 
statem consecrandi  ecclesias  episcopatui  inhaerentem  esse 
et  a nullo  pendentem;  2®  auctoritate  Apostolica  presby- 
teris delegari  posse,  et  reipsa  nonnullis  abbatibus  dele- 
gatam fuisse,  ea  conditione  ut  chrismate  ab  episcopo 
iconsecrato  uterentur ; 3°  consecrationem  ecclesiae  a plu- 
ribus episcopis  simul  fieri  posse,  et  sic  pluries  consecra- 
tas fuisse  ecclesias  ab  episcopis  ad  hoc  congregatis , non 
5 ut  assisterent,  sed  ut  comministri  essent,  suas  quique 
partes  expleturi,  ut  refert  P*  Martene,  Unus  potest  conse- 
scrare  ecclesiam  , alter  altare  , tertius  celebrare  missam ,, 
plures  ungere  cruces,  etc.  idque  sine  ulla  summi  Ponti- 
: ficis  dispensatione. 

5®  Ecclesia  semel  consecrata  non  est  iterum  consecran- 
da : at  si  dubitetur  eam  fuisse  consecratam,  consecranda 
est,  ex  expresso  textu  Decreti,  part.  3,  dist.  1,  cap.  16,  18 
et  20. 

6®  De  consecratione  autem  ecclesiae  constare  potest  pe^r 

unum  testem  de  visu  vel  auditu,  per  notam  in  libris  ec- 
clesiae, vel  pariete,  vel  tabula  marmorea  scriptam,  quia 
sufficiunt  semiplenae  probationes  quando  nemini  fit  prae- 
judicium ; Ferraris,  art.  4,  n.  79.  Unde  inferimus  cruces 
numero  duodecim  in  parietibus  depictas,  vel  sensibilia 
earum  vestigia,  sufficere  ad  probandum  ecclesiam  fuisse 
consecratam. 

7°  In  vigilia  consecrationis  populus  et  clerus,  quibus 
ecclesia  consecranda  est,  jejunare  tenentur,  ex  pontificali ; 
canendae  sunt  primae  Vesperae,  Matutinae  et  Laudes  in 
honorem  sanctorum  quorum  reliquiae  sunt  recondendae. 

Exsecratio  ecclesiarum. 

Ecclesia  dicitur  exsecrata , quando  amissa  est  ipsius 
consecratio  vel  benedictio , ita  ut  missa  in  ea  celebrari 
non  possit  : id  autem  fieri  potest  per  ipsius  destructio-  i 
nem  aut  pollutionem.  j 

1®  Per  destructionem  totalem.  Res  quidem  est  evidens, 
et  ex  Decreto,  part.  3,  dist.  1,  cap.  24,  constat.  Etiamsi  i 
ergo  ecclesia  sic  diruta,  ex  iisdem  materiis  reaedificaretury  j 
iterum  consecranda  esset.  Item  si  major  vel  nobilior  pars,  j 
V.  g.  altare  et  sanctuarium  destruatur  aut  addatur,  mi-  j 
nore  parte  relicta,  quia  non  est  eadem  rnoraliter  eccle- 
sia ; Ferraris,  varia  citans  capita  juris,  v®  Eccl.  art.  4,  n. 

23  et  24.  Si  ecclesia  igne  comburatur,  et  interiores  parie* 
tes  ex  toto  vel  ex  majori  parte  sint  devastati  et  abrasi, 
quamvis  non  corruant,  nova  necessaria  est  consecratio; 
quia  in  his  partibus  praecipue  censetur  residere  consecra- 
tio, ubi  videlicet  sunt  cruces  et  fiunt  unctiones  ; Decreto, 
part.  3,  dist.  1,  cap.  20. 

Contra  vero  si  minor  pars  destruatur  vel  addatur,  ma- 
jori remanente,  v.  g.  unus  paries  dirutus  reaedificetur, 
pavimentum  renovetur,  tecta  comburantur,  parietibus 
integris  remanentibus,  etc. , non  iteratur  consecratio  nec 
benedictio;  quia  eadem  inoraliter  remanet  ecclesia,  et 
ex  regula  42  juris,  in  Sexto,  Accessorium  naturam  sequi 
congruit  principalis.  Nec  obstat  quod  ecclesia  per  p \i  tes 

successive  renovata,  tota  fuisset  mutata ; semper  eniui 
t eadem  inoraliter  remansisset. 

Ex  cap  24  , dist.  1 , part.  3 Decreti  jam  citato,  eruitur 
quod  notabiles  partes  additae,  licet  ecclesia  maneat  con- 
secrata, cum  aquae  benedictae  aspersione  exorcizari  con- 
gruat. Ita  Ferraris  et  plures  alii. 

2°  Per  pollutionem.  Ecclesia  est  polluta  quando,  propter 
aliquam  indecentiam  aut  repugnantiam,  ad  usus  sacros 
jure  declaratur  inhabilis.  Quadruplici  modo  id  contingere 
potest,  scilicet  per  homicidium,  per  sanguinis  effusionem, 
per  seminis  humani  emissionem  et  per  infidelis  sepultu- 
ram : 1°  per  homicidium  voluntarium  et  injuriosum  , 
etiam  sine  sanguinis  effusione,  non  vero  per  homicidium 
casu  eventum,  ab  amente  vel  ob  justam  sui  defensionem 
commissum.  Ita  Ferraris  aliique  canonistae,  ex  Decreto, 
part.  3,  dist.  1,  cap.  19,  et  Decretal.  1.  3 , tit.  40,  cap.  3. 

. Voluntaria  rei  juste  condemnati  occisio  in  ecclesia, 
eam  pollueret,  quia  injuriosa  esset  ecclesiae  et  ipsi  reo 
jus  habenti  ut  ibi  non  occidatur. 

Si  quis,  accepto  vulnere  extra  ecclesiam,  ad  eam  con- 
fugiat ibique  moriatur , eam  non  polluit ; si , e contra  , 
vulnus  mortale  intra  ecclesiam  acceperit  et  extra  mo- 
riatur, polluta  est.  Ita  Ferraris,  art.  4,  n.  40. 

Si  quis  ab  extra  hominem  in  ecclesia  positum  occidat , 
eam  polluit ; non  vero  si  ab  ecclesia  aliquem  extra  peri- 
mat ; quia  in  priori  casu  et  non  in  posteriori  homicidium 
in  ecclesia  patratur.  Sic  communiter  canonistce^ 

I 2®  Per  sanguinis  effusionem  ecclesia  polluitur,  ut  pro- 
priis verbis  statuitur  in  Decreto,  part.  3,  dist.  1 , cap.  20, 
Decretal.  1.  3,  tit.  40,  cap.  10,  et  Sexto,  1.  3,  tit.  21  , 
cap.  unico.  Quaedam  autem  conditiones  requiruntur , 
nempe  1®  ut  sanguis  effusus  sit  humanus,  non  vero  alte- 
irius  animalis;  2®  ut  sit  in  notabili  quantitate,  alioquin 
inon  esset  proprie  effusio ; 3®  ut  effusio  sit  voluntaria  , 
quia  supponitur  crimen,  ac  proinde  actus  humanus  : 
unde  si  per  accidens,  puta  ex  casu,  aliquis  graviter  vul- 
neretur et  magna  quantitas  sanguinis  effundatur,  eccle- 
sia non  erit  polluta ; 4®  graviter  injuriosa,  secus  non  esset 

crimen  nec  gravis  irreverentia  erga  locum  sacrum.  Hinc 
si  ex  levi  vulnere  sanguis  copiose  effundatur  per  nasum, 
ut  quandoque  accidit  in  pugnis  inter  pueros,  ecclesia  non 
censetur  polluta  : pollueretur  vero  si  haec  quantitas  ex 
gravi  percussione  in  nasum  proveniret : gravitas  aut  le- 
vitas percussionis  ex  communi  hominum  aestimatione 
judicatur ; in  dubio,  ecclesia  habenda  est  ut  non  polluta, 
juxta  regulam  juris.  Odia  restringi  convenit ; 5®  ut  gravis 
percussio  in  ipsa  ecclesia  facta  fuerit,  eo  modo  quem 
diximus  de  homicidio. 

3®  Per  seminis  humani  effusionem,  ut  in  dissertatione 
nostra  de  sexto  praecepto  diximus. 

4®  Per  infidelis  aut  excommunicati  denuntiati  sepultu- 
ram ; Decretal.  1.  3 , tit.  28  , cap.  12 , et  tit.  40.,  cap.  7. 
Nomine  infidelis,  intelligitur  infans  sine  baptismate  de- 
cessus, nisi  ex  utero  matris  non  fuerit  extractus  et  cum 
illa  sepeliatur,  quia  nondum  natus,  portio  viscerum  ma- 
tris videtur  esse.  Ita  multi  apud  Ferraris,  v®  Eccl.  art.  4 , 
n.  52.  Nonnulli  tamen  infantes  fidelium  excipiunt,  di- 
centes eos  tales  censeri  quales  sunt  parentes  : sed  opinio 
quae  tenet  illos  non  excipiendos  esse,  longe  communior 
est  et  probabilior  videtur. 

Sepultura  haeretici  publici,  sed  non  denuntiati , eccle- 
siam non  polluit ; quia  cum  non  sit  vitandus  vivus,  nec 
obligatio  est  eum  vitandi  mortuum. 

Concil.  Trid.  sess.  25  , cap.  19 , de  Refor.  vult  ut  qui  in 
duello  decesserint,  perpetuo  careant  ecclesiastica  srpultu^ 
m;etBened.  XIV  , Const.  Detestabilem,  10  nov.  1752 , §9, 
declarat  privationem  sepulturae  ecclesiasticae  a concil. 
Trid.  inflictam,  « incurrendam  ante  sententiam  judicis,  a 
» decedente  quoque  extra  locum  conflictus,  ex  vulnere  ibi- 
» dem  accepto,  sive  duellum  publice,  sive  privatim  indic- 
H tum  fuerit,  ac  etiamsi  vulneratus  ante  mortem  non  incer- 
» ta  poenitentiae  signa  dederit,  atque  a peccatis  et  ordina- 
» riis  solutionem  obtinuerit,  sublata  episcopis  et  ordinariis 
» locorum  super  hac  poena  interpretandi  ac  dispensandi 
»»  facultate ; Bul.  t.  4.  » Hinc  annotator  Ferraris  concludit, 
ecclesiam  ac  proinde  el  coemeterium  violari  per  sepul- 

turam  ejns  qui  decessit  in  duello,  etiamsi  denuntiatus 
non  fuerit.  Sed  Feriaris,  plures  alios  citans,  contrariuiu 
sentit,  et  talis  violatio  in  Gallia  non  admittitur,  licet  hono- 
res sepulturae  ecclesiasticae  in  duello  decedentibus  absque 
pcenitentiae  signis  et  reparatione  scandali  denegentur. 

Praedicti  autem  casus  ecclesiam  non  violant,  nisi  sint 
publici  aut  publice  innotuerint.  Sic  omnes  , ex  variis 
textibus  juris,  et  habent  ut  occultum  quod  duobus  vel 
tribus  notum  est  testibus  discretis  r si  autem  factum 
prius  occultum  fiat  publicum,  ex  eo  tempore  ecclesia  ha- 
benda erit  ut  polluta;  Ferraris,  art.  4,  n.  57. 


Effectus  pollutionis  ccclcsice. 

1°  Effectus  violationis  alicujus  ecclesiae  sunt  : 1®  ut 
reconciliari  non  possit  quin  prius  amota  fuerit  causa 
pollutionis  adhuc  subsistens,  v.  g,  cadaver  infidelis  ex- 
humatur;  ut  nemo  in  ea  vel  in  coemeterio  polluto  se- 
peliatur ante  reconciliationem  ; 3°  ut  nec  missa,  nec  aliud 
officium  ecclesiasticum  in  ea  celebretur;  quicumque  enim 
secus  ageret  aut  mortuum  sepeliret,  mortaliter  peccaret ; 
Ferraris  et  alii  multi  cum  illo,  art.  4,  n.  59. 

2""  « Si,  sacerdote  celebrante,  violetur  ecclesia  ante  ca- 
• nonem,  dimittatur  missa  ; si  post  canonem,  non  dimit- 
» tatur  : » sunt  verba  miss.  Rom.  de  Defect.  tit.  10 , n.  2. 
Statim,  juxta  rituale  nostrum,  SS.  Sacramentum  aufera- 
tur, altaria  exspolientur,  etc. 

3®  Causae  quae  polluunt  ecclesiam  , polluunt  coemete- 
rium; loca  enim  juris  coemeterium  sicut  ecclesiam  spec- 
tant. FFnde  polluitur  coemeterium  si  reus  ad  mortem 
damnatus,  in  eo  occidatur. 

4®  Polluta  ecclesia , eo  ipso  polluitur  coemeterium  ei 
contiguum ; quia  censetur  res  una  cum  ecclesia  , et  ac- 
cessorium naturam  sequi y etc.  secus  si  ab  ea  esset  separa- 
tum. Contra  vero,  polluto  coemeterio,  non  ideo  polluere- 
tur ecclesia  ei  contigua;  quia  non  convenit  principale 
naturam  accessorii  sequi.  Ita  omnes. 

Reconciliatio  ecclesiarum, 

1®  Ecclesia  penitus  vel  ex  majori  parte  reaedificata,  vel 
etiam  parietibus  renovata , debet  nova  consecratione  di- 
cari , inquit  Ferraris,  v°  Consecrat,  n.  9 : etenim  non  eae- 
dem , sed  altera  est  ecclesia. 

2°  Contra  vero  ecclesia  solemni  ritu  consecrata , quo- 
cumque etiam  enormi  crimine  polluatur,  iterum  conse- 
crari non  debet,  quia  consecratio  assimilatur  Baptismo,  et 
circa  idem  objectum  nunquam  iteratur  : sic  expresse 
Ferraris , v®  EccU  art.  4,  n.  74  et  seq.  Devoti  aliique  ca- 
nonistae,  quamvis  caput  20,  dist.  1,  partis  3 Decreti  con- 
trariam dispositionem  habere  videatur.  Procedendum 
est  igitur  ad  ejus  reconciliationem , quae  ab  episcopo  fa- 
cienda est,  secundum  ritum  in  pontificali  praescriptum, 
utendo  aqua  ad  hoc  specialiter  benedicta  , cum  vino  et 
cinere , ad  significandam  peccatorum  reconciliationem  j 
semper  enim  cinis  fuit  signum  poenitentiae. 

3®  Episcopus  dioecesanus  alium  delegare  potest  episco- 
pum ad  hanc  reconciliationem  faciendam,  non  vero  sim- 
plicem sacerdotem;  id  expresse  prohibetur  a Greg.  IX, 
in  Decretal.  1.  3,  tit.  40,  cap.  9,  et  sic  S.  Congr.  Rit. 
pluries  decrevit. 

4*  Romanus  autem  pontifex  hanc  facultatem  delegare 
potest  simplicibus  sacerdotibus ; sic  S.  Congr.  Rit.  decre- 
vit 19  maii  1607 ; ita  habet  Bened.  XIV  , in  I epist.  su- 
perius citata,  § 2.  Ex  speciali  Leonis  X concessione,  hoc 
privilegium  habent  generales,  provinciales,  etc.  ordinum 
Mendicantium  et  aliorum  quorumdam  non  mendican- 
tium, ea  conditione  ut  aqua  ab  episcopo  dicecesano  bene- 
dicta utantur,  nisi  episcopus  duobus  diebus,  circiter  13 
vel  15  leucis  , ab  ecclesia  reconcilianda  distet.  Pius  VII 
facultatem  concessit,  3 martii  1821,  vicario  generali 
dioecesis  Carpensis , referente  Romsee^  « sive  per  se,  sive 
» per  alios  sacerdotes  ab  ipso  specialiter  deputandos,  re- 
» conciliandi  ecclesias  consecratas  ( quce  variis  modis  pro-^ 
fanatce  fuerant),  de  quibus  in  precibus,  servato  ritu  a 

» pontificali  Romano  praescripto,  adhibita  aqua  per  ca- 

tholicuni  episcopum  benedicta.  » 

Si  ecclesia  non  fuerit  consecrata  , sed  tantum  bene- 
dicta, per  simplicem  sacerdotem  ab  episcopo  aut  a vica- 
rio generali  delegatum  reconciliari  potest,  juxta  for- 
mam in  rituali  Romano  et  in  aliis  ritualibus  statutami. 
Sic  Glossa  in  cap.  10,  tit.  40,  lib.  3 Decretal.  rituale 
Roin.  Ferraris,  art,  4,  n.  72  et  alii. 

6«  Etsi  ecclesia  per  sacrilegia  publica,  ab  homicidio, 
sanguinis  aut  seminis  effusione,  infidelis  vel  excommuni- 
cati  sepultura  distincta,  per  exercitia  haeretica , profana, 
impia , per  hominum  vel  animalium  in  ea  stabulatorum 
spurcitias,  etc.  stricte,  ad  sensum  juris  canonici,  non  pol- 
luatur, maxime  tamen  decet  et  praxis  est  ut  per  episco- 
pum vcl  per  sacerdotem  ab  eo  delegatum  cum  aliqua  cae- 
remonia reconcilietur  et  abluatur.  Ita  Ligorio , L (5, 
n.  368,  post  Layman. 

7®  Ceemelerium  pollutum  reconciliari  potest  per  sim- 
plicem sacerdotem  ab  episcopo  aut  vicario  generali  deputa- 
tum, et  sequendus  est  ritus  specialis  in  rituali  praescriptus. 

8°  Si  per  gravem  aliquam  indecentiam  , non  quidem 
stricte  pollutum,  sed  profanatum  fuisset,  aliqua  caeremo- 
nia expiatoria  sanctificandum  foret,  quemadmodum  de 
ecclesia  diximus  , idque  juxta  episcopi  judicium. 

I 

j Necessitas  ecclesiarum. 

Constat^  ex  dictis ^ ecclesias  semper  exstitisse  et  ali- 
quo ritu  sacro  sanctificari  debuisse  : jure  communi  et 
ordinario  prohibetur  ne  missa  extra  loca  sacra  celebretur, 
et  Concil.  Trid.  hanc  dispositionem  juris  renovavit  ac 
i confirmavit,  sess.  22,  decreto  de  Observ.  et  vitandis  in 
celeb.  missse. 

2°  Certum  est  tamen,  in  primis  Ecclesiae  saeculis,  tem- 
pore persecutionum,  missam  frequenter  celebratam  fuisse 
• in  domibus  privatis,  in  speluncis,  in  cavernis,  in  carceri- 
bus,  etc.  et  in  Decreto,  part.  3,  dist.  2,  cap.  1 , legitur 
missarum  celebrationes  alibi  quam  in  sacratis  Domino 

locis , absque  magna  necessitate^  fieri  non  debere.  Advo* 
nieale  ergo  magna  necessitate,  v.  g.  peste,  bello,  perse- 
cutione, ecclesiae  dirutione,  itinere  per  regiones  infide- 
lium, etc.  iiiissain  in  loco  non  sacro,  aliunde  honesto, 
celebrare  licet,  etiam  absque  licentia  episcopi y si  ab^ 
sens  sit  et  difficulter  adiri  possit,  ait  Ferraris,  v®  Missa, 
art.  4,  n.  4;  concilium  enim  Tiid.  talem  celebrationem 
in  hujusmodi  casibus  prohibere  voluisse  non  censetur, 
quoniam,  ut  fert  cap.  11,  dist.  1,  tertiae  partis  Decreti, 
necessitas  legem  non  habet.  Sic  S.  Tli.  3 part.  q.  83, 
art.  3,  ad  2^™  j Suarez  , Bened.  XIV , Ligorio  , 1.  6 , n. 
356,  etc.  Hinc  missa  celebratur  in  castris  etiam  sub  dio 
pro  exercitu,  sed  festivis  tantum  diebus,  aut  aliis  diebus 
pro  generalibus  et  primariis  ducibus  in  eorum  tentoriis. 

In  bis  tamen  et  similibus  casibus,  si  per  tempus  liceat, 
semper  impetranda  est  concessio  episcopi,  qui  aut  judica- 
bit causam  esse  sufficientem , aut  per  dispensationem  in 
dubio  relaxabit  legem. 

3®  Quilibet  sacerdos  missam  omni  die  celebrare  potest, 
1®  in  omni  ecclesia  publica,  consecrata,  vel  benedicta,, 
non  polluta,  aut  reconciliata  , positis  aliunde  ponendis  ; 
2®  in  oratorio  benedicto  , ad  usus  sacros  destinato,  et  ja- 
nuam in  via  publica  habente,  etsi  privata  in  eo  existat 
janua  domui  alicujus  saecularis  affixa;  3®  in  oratoriis  seu 
capellis  communitatum,  puta  hospitiorum,  seminario-- 
lum  , collegiorum,  monialium , etc.  sic  declaravit  S, 
Congr.  Rit.  2 sept.  1661  ; 4®  in  oratoriis  quae  habent  epi- 
scopi, sive  in  palatiis  suis,  sive  in  domibus  rusticanis, 
etiam  extra  proprias  dioeceses,  ut  ex  decreto  Congr.  Con- 
ciL  22  sept.  1640  concluditur  , quia  domus  episcopi  non 
censetur  privata. 

4®  In  oratoriis  autem  privatis  saecularium  legitime 
erectis  celebrare  non  licet  diebus  in  diplomate  reservatis, 
nempe  in  solemnioribus  festis. 

5®  Privilegio  gaudent  episcopi  et  cardinales  altare  via- 
ticum habendi,  illud  ubicumque  fuerint  in  propria  vel 
in  aliena  dioecesi  erigendi,  atque  in  eo  celebrandi  vel  ce- 
lebrare faciendi;  cap.  12,  tit.  7,  lib.  5,  in  Sexto. 

6°  Clemens  XI,  per  decretum  15  decembris  1703,  hanc 
facultatem  episcopis  et  cardinalibus  abstulerat  quoad  do- 
mos laicas , etiam  in  propria  dioecesi ; sed  Innocen- 
tius XIII,  bulla  diei  3 maii  1723,  a Bcned.  XIII  anno 
sequenti,  17  sept.  confirmata,  declaravit  prohibitionem 
Clementis  XI  non  intelligendam  esse  « de  domibus  etiam 

• laicis,  in  quibus  dicti  episcopi  forte  occasione  visitatio- 
» nis  vel  itineris  hospitio  excipiuntur;  ut  nec  etiam 
» quando  episcopi  in  casibus  a jure  permissis  , vel  de  spe- 
a ciali  Sedis  apostolicae  licentia,  absentes  a domo  propriae 
a ordinariae  habitationis , moram  idcirco  faciunt  in  aliena 

# domo  per  modum  similis  habitationis.  »* 

7®  Has  j uris  communis  restrictiones  in  Gallia  admissas 
fuisse  non  arbitror. 

8®  Cum  autein  praedictum  episcopi  privilegium  sit  per- 
sonale , alii  sacerdotes  etiam  ipsius  comites  , eo  absente  , 
in  domibus  privatis  celebrare  non  possent  ; Ligorio , 
1.  6 , n.  358. 

9°  Olim  episcopi  facultatem  habebant  permittendi  ut 
inissa  extra  loca  Deo  dicata  celebraretur  : verum  haec  eo- 
rum facultas  per  decretum  concilii  Trid.  sess.  22 , supra 
citati,  multum  fuit  restricta ; communiter  tamen  docetur 
eos  talem  adhuc  concedere  posse  licentiam  pro  determi- 
natis casibus,  vel  pro  aliquo  tempore,  si  justa  adsit  causa, 
non  magnae  necessitatis , quae  nullam  requirit  dispensa- 
tionem, sed  difficultatis  ecclesiam  adeundi  , missam  alibi 
audiendi,  etc.  si  aliunde  persona  dispensatione  videatur 
digna. 

10®  Restrictio  igitur  a concilio  Trid.  inducta,  de  li- 
centia in  domibus  privatis  perpetuo  celebrandi  aut  cele- 
brare faciendi  intelLigenda  est : haec  itaque  licentia  a solo 
pontifice  Romano  obtineri  potest,  et  obtenta,  personae 
privilegia ti  inhaeret  eamque  semper  sequitur.  Exsecu- 
tioni tamen  demandari  non  potest  quin  episcopo  dioece- 
sano  praesentata,  et  ab  eo  agnita  fuerit  ut  authentica;  pro 
unica  missa  coram  privilegiato  celebrata  valet,  et  non 
aliter  ; vide  Ligorio,  1.  6,  n.  359. 

11°  Privilegia  hujus  generis  , quae  nonnulli  regulares 

sibi  vindicabant,  omnino  fuerunt  revocata  per  decretum 
concilii  Trid.  sess.  22 , ut  expressis  verbis  declaraverunt ' 
Clemens  XI , Innocentius  XIII  et  Bened.  XIV. 

12°  Diu  disputatum  est  an  in  mari  aliquando  celebrare 
liceat  ; alii  affirmabant , alii  negabant , et  rationes  ex 
ulraque  parte  afferebantur.  Sed  Bened.  XIV,  de  Missae 
sacrif.  1.  3,  cap.  6,  n.  11  , dicit  quod  per  Sedis  apostolicae 
praxim  omnis  sublata  fueiit  disputatio , et  apostolicum 
nunc  semper  requiratur  indultum,  quod  nonnisi  sub  illis 
conceditur  conditionibus  : 1°  ut  tutum  sit  navigium ; 
2°  ut  longe  absit  a littore;  3°  ut  mare  sit  tranquillum  ; 
4°  ut  adsit  alter  sacerdos  vel  diaconus  qui , cooriente 
motu  , calicem  manu  tenere  possit. 

Imagines  in  ecclesiis, 

1®  Cum  in  veteri  Lege  omne  sculptile  stricte  prohibere- 
tur, primi  Christiani  imagines  non  colebant,  nec  in  eccle- 
siis, etmulto  minus  super  altaria  habebant,  ubi  nec  Crux 
diu  ponebatur.  A statuis  et  sculpturis  maxime  alieni 
erant,  non  quod  judicarent  usum  earum  aliquid  mali 
exhibere , sed  ne  contra  praeceptum  Dei  agere  viderentur, 
et  scandalum  praeberent  Judaeis. 

2®  Antiquus  tamen  mos  erat  sensibilia  objecta,  praeter- 
ita vel  absentia , sub  figuris  exhibere  : sic  Tertull.  1.  de 
Pudicitia,  cap.  7 et  seq.  refert  Christianos  habuisse 
Christum  in  calicibus  suis,  sub  figura  boni  pastoris  ovem 
super  humeros  suos  reportantis  , depictum.  Saepius  re- 
praesentabatur Christus  sub  symbolo  agni,  quia  S.  Joan- 
11  es  Baptista  de  illo  dixerat : Ecce  Jgnus  Dei , ecce  qiti 
tollit  peccatum  mundi.  Spiritus  sanctus  adumbrabatur 
sub  specie  columbae,  et  Pater  aeternus  sub  signo  vocis  de 
ccelo  loquentis. 

3®  Vetustior  imago  in  ecclesia  exhibita  fuit  crux  sine 
crucifixo , deinde  cum  crucifixo , ut  probat  Grancolas, 
Postea,  ad  ornandas  ecclesias  et  ad  fovendam  fidelium 
pietatem , depictae  sunt  imagines  Christi,  B.  Mariae  vir- 
ginis , sanctorum  et  saepe  aliorum , honoris  causa  , v.  g. 

papae,  episcopi,  imperatoris.  Unde  imagines  eorum  qui 
in  concilio  generali  sexto  damnati  fuerant,  ex  ecclesiis 
sublatae  sunt,  ut  videre  est  apud  Fleurjr,  1.  40,  n.  27. 

4°  S.  Greg.  Magnus,  in  septimo  saeculo,  docet  imagines 
servandas  esse,  ■ ut  qui  litteras  nesciunt,  saltem  in  pa- 
» rictibus  videndo  legant  quae  legere  in  codicibus  non 
• valent;  » Epist.  1.  9,  epist.  105;  in  aliis  pluribus  locis 
de  imaginibus  eodem  sensu  loquitur.  Nihilominus  con- 
suetudinem profanas  imagines  in  ecclesiis  collocandi  ad- 
huc viguisse  testis  est  idem  pontifex  maximus,  qui  Phocae 
etLeontiae  augustorum  iconam  jussit  in  oratorio 

S.  Ccesarii  martyris^  intra  palatium* 

5®  Quidam,  ex  majori  sensu  devotionis  erga  Christum , 
B.  Virginem  Mariam  aut  sanctos,  imagines  eorum  coepe- 
runt honorare,  eas  deosculando,  ante  eas  genuflectendo, 
candelas  vel  lampades  accendendo,  thus  adolendo,  oran- 
do, elc.  Occasione  hujusmodi  cultus  gravis  exorta  est 
controversia  in  octavo  saeculo,  ut  in  tractatu  deincarn. 
exposuimus.  Ecclesia,  in  pluribus  conciliis  generalibus 
coadunata,  definiit  cultum  sanctarum  imaginum  esse  li- 
citum, et  exilio  tempore  picturae  et  sculpturae  genera- 
liores factae  sunt  in  ecclesiis  tanquam  ornamenta  et  pie- 
tatis incitamenta. 

6°  Plures  inde,  diversis  temporibus,  nati  sunt  abusus, 
modo  ex  inordinato  quaestus  amore,  modo  ex  ignorantia 
fidelium.  Summi  pontifices  et  concilia,  v.  g.  Rhotoma- 
gense,  anno  1445,  can.  7,  Coloniense,  anno  1452,  ac 
praesertim  Trid.  sess.  25,  decreto  de  Invocatione....  et 
sacris  imaginibus,  eos  accurate  reprimendo  j usserunt. 

7®  Docendum  igitur,  nullam  virtutem  in  imaginibus 
residere,  unam  altera  efficaciorem  vel  potentioreni  non 
esse  : omnis  tollenda  est  figura,  picta  vel  sculpta,  defor- 
! mis,  horrorem  vel  risum  potius  quam  aedificationem  pa- 
I riens,  aliquid  inhonestum  vel  profanum  exhibens;  et 
ideo  nulla  admittenda  est  insolita,  nisi  ab  episcopo  ap- 
probata, ut  patres  Tridentini  decernunt,  et  episcopi  solas 
imagines  objecta  sancta  decenter  exhibentes  approbare 

possunt,  quae  omues  pi^sevia  benedictione  in  ritualibus 
descripta  sanctificari  debent* 

8®  « Ad  primas  vesperas  dominicae  de  Passione  coope- 
» rientur  omnes  cruces  et  imagines  Salvatoris  per  eccle- 
>»  siam,  et  super  altare  nullae  ponantur  imagines  san- 
w ctorum ; » Caerem.  episc.  1.  2,  cap.  20.  Aliae  pariter 
imagines  quae  in  ecclesia  reperiuntur  simul  velis  violaceis 
tegi  debent,  ut  ait  Merati,  citans  decret.  S.  Congr. 
Rit.  4 aug.  1663. 

9®  Feria  sexta  in  Parasceve,  postquam  Crux  adoranda 
ab  officiatore  fuit  detecta,  omnes  aliae  cruces  similiter 
deteguntur ; non  vero  imagines  sanctorum,  nisi  in  sabbata 
Sancto  post  litanias,  et  forsan  melius  dum  cantantur  ul- 
timae prophetiae,  ut  sint  patentes  dum  invocantur  sancti  j 
Merati. 

10®  Apud  nos  , sabbato  ante  primam  dominicam  Qua- 
dragesimae, usque  ad  sabbatum  Sanctum,  velantur  ima- 
gines et  cruces. 


Reliquice  sanctorum^ 

1®  Legitimum  esse  cultum  reliquiis  sanctorum  exhibi- 
tum probavimus  ad  calcem  tractatus  de  Incarn.  Vetus- 
tissimus est  usus  eas  solemniter  transferendi,  in  ecclesiis 
et  in  altaribus  collocandi,  venerationi  fidelium  exponendi, 
lampades  ante  eas  accendendi,  eas  tburificandi,  etc.  ut 
in  pluribus  locis  testantur  S.  Hieronymus,  S.  Ambro- 
sius, S.  Aug.  S.  Chrysost.  Rufinus,  Sozomeaus,  Theodo- 
re tus,  etc. 

2®  Primitus  sanctorum  corpora  e tumulis  levare  et  pet 
partes  dividere  non  licebat  : S.  Greg.  Mag.  ab  impera- 
trice Constantina  rogatus  ut  caput  vel  aliam  partem  cor- 
poris S.  Pauli  ei  mitteret,  respondit,  Epist.  1.  4,  epist.  3, 
temerarium  fore  eorum  corpora  (Petri  et  Pauli)  non 
solum  tangere,  sed  vel  aliquatenus  inspicere.  Super  ea 
erigebantur  altaria,  et  novas  ecclesias  absque  reliquiis 
martyrum  dedicari  VII  concilium  generale  prohibuit,, 
can.  7,  sub  poena  depositionis  in  episcopum  qui  tanquam 

traditionum  ecclesiasticarum  transgressor  haberetur. 
3°  Plurima  tamen  reperiuntur  exempla,  etiam  ante 
' S.  Greg.  tempora,  reliquiarum  S.  crucis  Domini,  catena- 
I rum  SS.  Petri  et  Pauli,  S.  Mariae,  id  est,  vestium  ejus 
vel  aliarum  rerum  quae  ad  eam  pertinuerant,  S.  Joannis 
Baptistae,  S.  Stephani,  etc.  Postea  quando  sancta  cor- 
pora e tumulis  levari  coeperunt,  in  pretiosis  capsis  includi 
et  in  ecclesiis  honorifice  collocari  consueverunt,  saepius 
sub  altaribus,  et  nunquam  desuper.  Linteamina  aliaque 
objecta  ad  ea  admota,  portiones  terrae  ex  eorum  tumulis, 
vel  thecarum  in  quibus  exstiterant,  vel  olei  lampadum 
coram  eis  ardentium,  etc.  inter  fideles  velut  reliquiae 
dividebantur.  Deinde  mos  invaluit  ut  ipsa  corpora  minu- 
tiitim  divisa,  inter  multos  distribuerentur,  atque  innu- 
merae ecclesiae  eorumdem  sanctorum  reliquias  habere 
possent,  et  eas  in  thecis  decenter  inclusas,  testimoniis 
authenticis  munitas,  ab  episcopo  dioecesano  recognitas, 
super  altaria  collocari  ac  publicae  venerationi  exponere 
liceret.  Nullas  vero,  signis  authenticitatis  destitutas  vel 
i ab  episcopo  dioecesano  non  approbatas,  cultu  publico 
honorare  et  venerationi  fidelium  exponere  licet  : id  in 
ecreto  concilii  Trid.  supra  citato,  expresse  vetitum  est. 
i 4°  In  ecclesiis  ubi  insignis  alicujus  sancti  asservatur 
reliquia,  v.  g.  caput,  brachium,  crus,  aut  alia  pars  cor- 
poris in  qua  passus  est  martyr,  modo  sit  integra,  et  non 
parva,  et  legitime  ab  ordinario  approbata,  officium  illius 
sancti  debet  esse  duplex  et  semper  dicitur  Credo;  non 
item  ad  missam  ejusdem  sancti  in  aliis  ecclesiis,  nisi  so- 
lemniter  celebretur.  Sic  S.  Congr.  Rit.  in  pluribus  de- 
cretis a Merati  citatis. 

Reliquiae  privatim  habitae  vel  spectatae  ab  omnibus 
licite,  modo  reverenter,  tanguntur  ; publice  vero  expo- 
sitae vel  exponendae,  praesertim  reliquiae  S.  Crucis  aut 
S.  Coronae  spinarum,  a solis  presbyteris  aut  diaconis 
tangi,  deferri  aut  exponi  debent,  idque  cum  luminaribus 
et  incenso.  Sanctorum  etiam  reliquiae  super  altare  expo- 
sitae vel  exponendae,  cum  stola  inter  acolythos  lumina 
gestientes  deferendae  sunt,  ut  docet  Merati. 

Campance  in  ecclesiis, 

1®  In  primis  saeculis,  tempore  persecutionum,  credibile 
est  Christianos  secreto  monitos  esse  per  diaconuiu  aut 
per  alium  virum  ab  episcopo  designatum  ut  ad  ecclesias 
convenirent;  vel  forsitan,  ubi  persecutionis  aestus  sedaba- 
tur, per  aliquod  sensibile  signum,  v.  g.  sono  cornu  aut 
tubae,  de  quibus  fit  mentio  in  regula  S.  Pachomii,  vel 
strepitu  tabellarum  lignearum  malleo  percussarum, 
quibus  nunc  adhuc  utuntur  Graeci  in  Turcia  degentes; 
usum  enim  campanarum  Turei  non  permittunt  Chris- 
tianis. 

2®  Si  fides  adhibeatur  Durando,  t.  1,  cap.  4,  n.  1,  quae- 
dam inventa  sunt  vasa  aenea  resonantia  in  Nola,  civitate 
Campaniae  : unde  majora  dicta  sunt  campance ^ a regione 
Campaniae , et  minora  appellata  sunt  nolce , a civitate 
Nola. 

Campanarum  institutio  communiter  tribuitur  S.  Pau- 
lino  Nolensi  episcopo,  circa  medium  quinti  saeculi  de- 
functo : atCard.  Bona,  1.  1,  cap.  22,  n.  3;  Bened  XlV, 
Inst.  20,  et  alii  merito  notant  illum  S.  pontificem,  eccle- 
siam a se  exstructam  per  singulas  partes  describentem 
in  epist.  12  ad  Severum,  de  campanis  et  turri  campana*^ 
rum  omnino  silere;  unde  concludendum  videtur  cam- 
panas  ipsi  adhuc  fuisse  ignotas. 

3®  Plures  alii  earum  inventionem  vel  primum  usum 
Sabiniano,  in  initio  septimi  saeculi  summo  Pontifici , 
attribuunt  : sed  in  Vita  S.  Columbani,  sexto  saeculo  exa- 
rata, legitur  eum  caeterosque  monachos  e somno, pulsante 
Campana,  excitatos,  ad  templum  media  nocte  se  contu- 
lisse^ 

4®  Primus  tamen  qui  expressum  habuit  sermonem  de 
campanis  fuit  venerabilis  Beda,  sub  initio  octavi  saeculi  <: 
multi  itaque  usum  illarum  ad  septimum  saeculum  re- 
ferendum esse  censent,  licet  earumdem  aliqua  notip 
prius  jam  habita  fuerit.  Primum  quaedam  habebantur 
instrumenta  ferrea  vel  aenea,  quae  manu  tenebantur,  et 

a^jitata,  resonabant  tinnitu^  tiniin,  et  idcirco  tintinnabula 
vocata  sunt  : eis  successerunt  cainpanae  quibus  , ut  sonus 
earum  longius  emitteretur , postea  erectse  sunt  turres 
cum  cacumine , iii  cujus  summitate  plantatur  vexillum 
crucis,  ad  significandum  aedificium  Christo  esse  dicatum, 
et  locatur  communiter  gallus  aeneus  aut  ligneus , non 
solum  ad  directiones  ventorum  indicandas  , sed  ut  fide- 
libus et  pastoribus  sit  vigilantiae  symbolum , eosque  e 
somno  peccati  sonitu  campanae  excitatos,  moneat  ad  ec-» 
clesiam  properandum  esse. 

6°  Baronius  refert,  ad  ann.  968,  t.  16,  JoannemXIII 
Campanam  benedixisse  et  consecrasse  antequam  in  turri 
Lateranensis  ecclesiae  collocaretur , et  hunc  ritum  in  Ec- 
clesia perseverasse  : verum  Capitularia  Caroli  Magni, 
ducentis  annis  antiquiora,  campanarum  benedictionem 
memorant , et  in  ritualibus  Joanne  XIII  antiquioribus 
benedictio  campanarum  describitur  , ut  ostendit  P.  Me^ 
nardy  n.  587 , ad  Sacram.  S.  Greg. 

6®  Quoniam  in  hac  benedictione  adhibetur  aqua  bene- 
dicta , campana  lavatur,  oleo  infirmorum  et  sancto  chri- 
smate ungitur,  nomen  ei  imponitur,  haec  caeremonia  vulgo 
dicta  est  baptismus ; quod  vocabulum  Ecclesia  nullibi 
approbavit,  sed  tolerat  in  simplicibus,  modo  caute  eru- 
diantur hujusmodi  campanarum  consecrationem  nihil 
habere  sacramenti  aut  sacramento  Baptismatis  simile, 
nisi  in  quibusdam  ritus  externi  circumstantiis. 

7®  Campanae , antequam  in  campanili  collocentur , be- 
nedici et  consecrari  debent  ab  episcopo  dioecesano,  qui 
facultatem  hanc  benedictionem  faciendi  simplici  presby- 
tero delegare  non  potest,  ex  decreto  S.  Congr.  Rit.  19 
april.  1687 ; quia  unctio  quae  debet  fieri  cum  oleis , est 
ordinis  episcopalis  : talis  igitur  delegatio  Sedi  apostolicae 
reservatur,  et  qui  indultum  obtinuit,  alium  subdelegare 
nequit;  Ferraris,  v®  Campana^  n.  8.  Ex  usu  tamen  in 
Galliis  recepto , solent  episcopi  simplices  sacerdotes  ad 
l)enedicendas  campanas  committere,  idque  formaliter 
agnoscit  Romsee^  sine  restrictione  locorum. 

^ 8®  Privilegio  benedicendi  campanas  gaudent  abbates 

aliique  praelati  usum  pontificalium  habentes,  pro  solis 
ecclesiis  sibi  subditis,  ut  expresse  declaravit  S.  Congr. 
Rit.  5 aprilis  1620 ; Ferrarisv*  Campana  13. 

9®  Campanae  ob  varios  fines  pulsari  solent,  nempe 
ut  fideles  ad  ecclesiam  conveniant;  2°  ad  laudandum 
Deum,  v.  g.  infra  consecrationem  in  missa  solemni , ut 
sanctissimum  adoretur  Sacramentum,  infra  processiones, 
hymnum  Te  Deurn^  hymnum  angelicum  in  feria  V in 
coena  Domini  et  sabbato  Sancto;  3°  ad  annuntiandam 
mortem  fidelium  sono  lugubri,  ut  residui  pro  illis  orent; 
4“  ad  excitandam  in  animis  laetitiam  : inde  major  earum 
fit  percussio  in  maenis  festivitatibus;  5°  ad  depellendos 
morbos,  tum  corporales,  tum  spirituales,  ad  dissipandas 
turbines  et  tempestates , quod  in  earum  benedictione  sic 
petit  minister  : « Ut  cum  melodia  illius  auribus  insonue-^ 
» rit  populorum,  procul  pellantur  omnes  insidiae  inimici, 
* fragor  grandinum  , procella  turbinum , impetus  tem-» 
« pestatum,  temperentur  infesta  tonitrua,  ventorum  fla- 
» mina  fiant  salubriter  ac  moderate  suspensa,  etc.  » Pru- 
dentia tamen  suadet  ut  ab  earum  pulsatione  abstineatur, 
dum  tonitru  terrae  vicinum  est , quia  vibrationes  aeris 
illud  attrahere  possunt. 

10°  S.  Congr.  episc.  et  regul.  anno  1581 , expresse  de- 
crevit Campanas  consecratas,  etiam  in  profana  turri  exi-^ 
stentes , usui  profano  inservire  non  debere  , etiamsi  ad 
Imnc  finem  a saecularibus  fabricatae  praetenderentur  : at- 
tamen in  praxi  receptum  est  ut  in  signum  laetitiae  com- 
munis, V.  g.  dum  quis  insignis  ad  dignitatem  ecclesiasti- 
cam aut  civilem  promovetur  , ad  nativitatem  principis, 
•ad  diem  natali tiam  regis  , ad  celebrandam  victoriam,  etc. 
pulsentur;  vel  ad  congreganda  membra  communitatis 
in  casu  incendii,  inundationis,  hostium  invasionis,  etc. 
quia  in  his  atque  similibus  casibus  aliquod  existi t moti- 
vum  spirituale , nempe  bonum  societatis , opus  chari ta- 
lis , etc.  Id  vero  non  liceret  si  de  privatis  negotiis  agere- 
tur, et  lex  civilis  8 aprilis  1802  (18  germinal  an 
art.  43,  agnoscit  eas  ad  convocandos  fideles  esse  desti- 
natas , et  propter  alium  finem  non  pulsandas , nisi  ex 

politiae  localis  consensu  ; supponendum  et  ex  consensu 
parochi,  ut  ostendit  D.  ^Jfre,  Traite de  V administrationtem^ 
porelle  des  paruisses, 

11°  Sorius  Campanarum,  ex  antiquo  usu,  feria  V in 
coena  Domini  suspenditur , ad  significandum  discipulos 
Christum  dereliquisse;  et,  ex  Constitutione  Leonis  X in- 
i cipienti  Dum  intra,,  pluribus  S.  Congr.  Rit.  decretis  ac 
Bened.  XIV , Inst.  20,  non  pulsandae  sunt  sabbato  Sancto 
in  ecclesiis  tam  regularium  quam  saecularium,  antequam 
Campanae  ecclesiae  cathedralis,  vel  matricis,  vel  parochia- 
lis  defectu  cathedralis  aut  matricis,  sonuerint,  propter 
honorem  principali  ecclesiae  debitum  : unde  si  duae  ec- 
clesiae in  eodem  loco  pari  honore  gauderent,  alternis  vi- 
! cibas  primatum  sonitus  habere  deberent,  ut  expresse 
I Bened.  XIV , loco  citato,  docet. 

I Aqua  benedicta  ad  ecclesiarum  januas,. 

\ 1*  Usum  aquae  benedictae  ab  apostolica  traditione  pro- 

fectum et  in  Ecclesia  semper  observatum  esse  docent  Ba- 
! ronius,  ad  an.  132,  n.  3 ; Bona,  1.  1 , cap.  20 ; illius  men- 
I tionem  faciunt  Tertull.  S.  Cypr.  S.  Epiph.  S.  Ambr.  et 
! auctor  Const.  Apost.  1.  8 , cap.  29  ; formam  illam  benedi- 
cendi describit  Micrologus,  cap.  46;  institutionem  ejus 
tribuit  Alexandro  I,  pontifici  maximo  anno  119  defuncto, 
j 2°  In  medio  vestibuli  ecclesiarum  primitus  erant  aquae 
I salientes,  vel  putei,  canthari  aut  conchae,  in  quibus  Chris- 
tiani templum  ingressuri  manus  et  os  lavare  solebant,  ut 
sic  purificati,  loco  sancto  et  divinis  rebus  digniores  es-^* 
sent  : hanc  exstitisse  consuetudinem  testantur  Eusebius, 
S.  Paulinus,  S.  Chrysost.  elc.  Inde  natus  est  usus  aquam 
benedictam  ad  januas  ecclesiae  collocandi,  ex  illa  su- 
mendi, se  signandi,  etc. 

3®  Hinc  etiam  1°  mos  antiquus  quem  Udalricus,  in  un- 
decimo sseculo  vivens,  longe  describit,  apud  P.  Martene^ 
aqua  benedicta  singulis  diebus  dominicis,  ante  missam 
solemnem,  aspergendi  altare,  clerum  et  populum  (Clu- 
uiaci plura  aspergebantur  altaria).  2°  Eodem  fine  aspergi 

solent  objecta  benedictione  sanctificanda,  ut  ab  eis  om- 
nes immunditiae  pellantur,  3°  Cadavera  defunctorum, 
eorum  tumuli  et  sarcophagi  similiter  asperguntur,  ad 
expellendos  daemones,  ne  eis  illudant , orationes  viven- 
tium impediant,  et  in  symbolum  desiderii  quo  illorum 
animam  coelesti  rore  aspergi  optamus.  Sic  P.  Cavalieri  apud 
Ferraris,  v®  Jqua  bened.  n.  5.  4®  Item  in  monasteriis 
aqua  benedicta  spargitur  vespere  super  fratres  et  sorores, 
in  eorum  dormitorium  et  lectulos,  ut  videri  potest  apud 
Martene.  Aliquid  simile  pii  fideles  et  clerici  facere  con- 
sueverunt, seipsos  et  lectum  aqua  benedicta  tingendo, 
apte  dormitionem,  ut  caveantur  nocturna  phantasmata  : 
similiter  et  mane  surgentes  eadem  aqua  se  perfundunt, 
crucem  in  fronte  signantes,  juxta  veterem  consuetudinem, 
cujus  meminit  Martene, 

4®  Nullibi  autem  reperi  morem  aliquando  exstitisse  ut 
e templo  egredientes  aqua  benedicta  se  muniant,  sicut 
ingrediendo  fecerant,  quanquam  id  contra  externas  ten- 
ta tiones  utiliter  fieri  possit. 

5®  Aquae  benedictio  quibusque  dominicis  diebus , ex- 
ceptis dominicis  Paschae  et  Pentecostes,  facienda  est,  ut 
ex  missali  Romano  colligunt  Gavantus,  Merati,  Ferraris. 
Id  jam  fieri  consuevisse,  juxta  canones,  testatur  Microlo- 
gus,  cap.  46,  et  idem  praescribit  rituale  nostrum,  pane 
secunda,  excipiens  tamen  dominicas  in  quibus  celebran- 
tur festa  solemnia  vel  sanctissimum  exponitur  Sacra- 
mentum. 

6°  Haec  benedictio  est  sacerdotalis ; a clerico  inferiori 
fieri  non  potest,  et  sacerdos  excommunicatus  aut  sus- 
pensus eam  faciens,  fieret  irregularis  ; Ferraris,  v®  Aqaa 
benedicta^  n.  4. 

7®  Aspersio  aquae  benedictae  nunquam  omittitur  diebus' 
dominicis,  ut  expresse  habent  Gavantus  et  Merati , et 
missale  Romanum  evidenter  supponit  : per  ipsum  fa- 
cienda est  celebrantem  alba  et  stola  cum  pluviali  coloris 
diei  indutum  , etsi  in  prima  dignitate  constitutum , non 
obstante  contraria  consuetudine,  quae  potius  corruptela 
quam  consuetudo  dici  debet,  cum  sit  contra  rubricas 

mlssalis  et  dispositionem  cieremonialis  episcoporum,  l.  2, 
cap.  30.  S.  Congr.  Rit.  27  nov.  1632  et  16  nov.  1649. 

8°  Episcopus  tamen  celebraturus  aspersionem  non  fa- 
cit, sed  ejus  loco  simplex  sacerdos  cum  supei pelliceo  et 
stola  ; sic , referente  Gavanto,  statuit  Greg.  XIII , 30  de-^ 
cembris  1573,  et  caeremoniale  episc.  1.  2,  cap.  31,  dicit  ^ 
episcopo  solemniter  celebraturo,  aspersionem  omitteu' 
dam  esse. 

9°  Non  aspergitur  altare  in  quo  sanctissimum  exposi- 
tum est  Sacramentum,  ut  expressis  vocfbus  asserit  Ga- 
vantus ; sed  de  more  osculandum  videtur,  et  aliae  con- 
suetae fiunt  aspersiones. 

10°  S.  Congr.  Rit.  die  26  nov*  1605  , decrevit  cano- 
nicos singulatim  aspergendos  esse , incipiendo  ab  iis  qui 
sunt  in  cornu  dextro,  non  vero  unico  ictu  in  circulum  ; 
ipsum  praesentatur  aspersorium  episcopo,  manum  ejus 
osculando.  Caeteri  per  ictum  circulosum  asperguntur. 

11°  Episcopo  ad  ecclesiam  accedenti  praesentandum 
i est  aspersorium  , non  a vicario  generali  aliave  dignitate 
eum  comitante,  sed  a parocho  vel  a digniore  illius  ec- 
clesiae , vel  a capellano  , si  de  capella  agatur,  et  non  a pa- 
rocho in  cujus  territorio  existit  capella  , ut  diserte  osten- 
dit Bened.  XIV,  Inst.  105,  § 128. 

12°  Dicta  S.  Rit  Congr.  declaravit,  die  7 junii  1704,, 
gubernatori  civitatis,  et  a fortiori  alterae  dignitati  civili , 
judiciali  aut  militari  eo  superiori,  ad  ecclesiam  accedenti 
praesentandam  esse  aquam  benedictam  per  aspersorii 
contactum  , non  vero  per  illius  traditionem. 

13°  Ad  consequendos  elFectus  aspersionis,  non  requi- 
i ritur  ut  aqua  benedicta  res  aut  personas  physice  tangat ; 

: contactum  moralem  sufficere  docent  Quarti  et  Ferraris  , 
si  personae  ad  quas  dirigitur  aspersio  eam  aliquo  signo 
, externo,  v.  g.  inclinatione,  signo  crucis,  acceptent ; vel  , 
ubi  res  insensibiles  benedicuntur,  si  aspergens  intentio- 
nem suam  ad  omnes  dirigat,  tunc  illae  ad  quas  aqua 
sanctificata  non  pervenit  physice,  nihilominus  sunt  be- 
nedictae. 

15*  Aquam  benedictam  in  usus  profanos  convertere 

ex  contemplu,  peccatum  est  mortale;  citra  contemptum^ 
V.  g.  ad  humectandum  atramentarium  , juxta  quosdam 
esse tdun taxat  peccatum  veniale  , quia  ipsomet  usu  pro- 
fano liaec  aqua  benedictionem  suam  amitteret;  juxta 
alios  non  rigidiores,  peccatum  foret  mortale,  propter  gra- 
vem indecentiam  ac  irreverentiam.  Eamdem  aquam  ad 
usus  evidenter  superstitiosos  scienter  adhibere,  peccatum 
procul  dubio  mortale  esset. 

ARTICULUS  QUINTUS. 

DE  ALTARI  ET  EJUS  ORNAMENTIS. 

De  altari. 

Altare  sic  vocatur  ab  altitudine , juxta  plures  aucto-f 
tes,  et  nomen  sortitur  ab  antiquis  ethnicis  , qui  sacra  in 
®dificiis  a terra  elevatis  faciebant  diis  superis  : juxta  alios 
sic  appellatur,  quia  est  alta  res  vel  alta  ara.  Sgepe  etiam 
dicitur  mensa,  quia  super  illud  praeparatur  victima 
edenda. 

2°  Noe  primus  aedificavit  altare  Domino  , et  ab  ejus 
setate  semper  exstiterunt  altaria.  Scimus  quid  ipse  Deus 
praescripserit  per  Moysen  in  veteri  Lege  circa  templum  et 
altare  ; Apostoli  et  primi  eorum  successores  usum  altaris 
habuerunt,  ut  patet  his  B.  Pauli  verbis,  I Cor.  ix , 13  : 
Qui  altari  deserviant  ^ cum  altari  participant ; et  Hebr^. 
xiii,  10  : Habemus  altare  , de  quo  edere  non  habent  potes- 
tatem, qui  tabernaculo  deserviunt,  S.  Ignatius,  S.  Irenaeus, 
Orig.  Eusebius,  Tertullianus,  S.  Cyprianus,  S.  Optatus 
Milevitanus  aliique  priorum  saeculorum  Patres  aram 
Dei  et  altare  nominant  aut  evidenter  supponunt , ut 
Card.  Duperron , Bona , Devoti , etc.  expressis  testi* 
moniis  ostendunt  adversus  Calvinianos  qui , praesen- 
tiam realem  negantes,  impudenter  asserebant  per  tria 
priora  saecula  Christianos  non  habuisse  altaria  in  stricto 
sensu  dicta. 

Duplicis  generis  sunt  altaria  : alia  immobilia , quae 

alicui  loco  sunl  fixa,  et  portari  aut  moveri  non  possunt 
quin  destruantur;  alia  vero  sunt  mobilia,  quae  scilicet 
uni  loco  non  sunt  fixa,  sed  ad  nutum  moveri  et  transferri 
possunt,  ideoque  vocantur  portatilia  vel  viatica,  quia  sa- 
cerdotes iter  facientes  eis  uti  possunt. 

4°  Primitus  erant  lignea,  ut  plurimum ; deinde  prae- 
scriptum est  ut  essent  lapidea,  quia  Petra  erat  Christus, 

I Cor.  X,  4.  « Altaria  si  non  fuerint  lapidea,  chrismatis 
>»  unctione  non  consecrentur;  » Decreti  3 parte,  dist^ 

1 , can.  31.  Canon  ille  ex  concilio  Epaon.  anno  517,  can^ 
26,  eductus  est;  Labbe.  Sufficit  tamen  ut  sint  lapidea 
in  ea  parte  in  qua  consecrantur  ; unde  altare  ligneum 
cum  ara  lapidea  permittendum  esse  censuit  S.  Congiv 
Rit.  10  nov.  1612.  Arae  illius  magnitudo  talis  esse 
j debet  ut  pes  calicis  et  hostia  in  ea  commode  capi 
i possint  : ita  communiter  tenent  doctores,  ait  Ferra- 
j ris,  v°  Altare^  n.  6;  et  inter  altare  fixum  ae  porta tile 
; non  distinguunt.  Itaque  merito  inde  concluditur  neces- 
sarium  non  esse  ut  ara  lapidea  sit  longa;  si  immobiliter 
sit  fixa,  et  in  eo  statu  consecretur,  erit  altare  fixum  seu 
immobile,  quamvis  ordinarie  totam  longitudinem  altarisi 
teneat. 

5°  Quidam  arbitrati  sunt  altaria  per  solam  missae  cele- 
brationem consecrari;  sed  concil.  Agathense,  anno  506 
celebratum  can.  14,  relato  in  Decreto,  dist.  1,  can.  32, 
habet  : Altaria  placuit  non  solum  unctione  chrismatis, 
1^  sed  etiam  sacerdotali  benedictione  sacrari.  >♦  Certum 
est  igitur  sacrificium  eucharisticum  peragi  non  posse  nisi 
in  altari,  sive  fixo,  sive  portali,  ab  episcopo  consecrato  ; et 
si  de  consecratione  illius  dubitetur,  consecrandum  est 
I antequam  missae  super  illud  celebrentur  ; Decret.  dist.  1, 

I can.  18.  Qui  secus  ageret,  mortaliter  peccaret;  « Cum 
I » haec  sit  transgressio  gravis  legis  et  consuetudinis  eccle- 
I » siasticae  in  qua  nee  episcopus  dispensare  potest,  » in- 
quit Ferraris,  v®  A Itare , n.  41. 

6®  Expresse  prohibitum  est  presbyteris,  Decreti  part. 
1,  dist.  68,  can.  4,  et  part.  2,  causa  26,  q.  6,  can.  3,  ne 
altare  praesumant  consecrare  j nec  episcopus  ad  id  sim-^ 

plicein  presbyterum  delegare  potest,  quia  in  jus  com^ 
mune  canonicum  non  habet  potestatem.  Summus  vero 
Pontifex,  cum  ab  illo  jure  dispensare  possit,  facultatem 
altaria  consecrandi,  simplicibus  conferre  potest  presby- 
teris, et  reipsa  Leo  X hanc  concessit  facultatem  fratribus 
ordinis  Minorum  ad  Indias  Orientales  proficiscentibus, 
Paulus  III  presbyteris  societatis  Jesu,  ut  in  locis  remo- 
tissimis infidelium,  ubi  episcoporum  copia  non  habetur, 
altaria  consecrare  possent,  et  Pius  VI  eamdem  dedit  po- 
testatem pluribus  sacerdotibus  Gallicanis  tempore  perse^ 
cutionis  in  fine  ultimi  saeculi  exortae. 

7®  Abbates  et  praelati,  usu  pontificalium  gaudentes, 
altaria  consecrare  possunt,  sed  pro  ecclesiis  et  religiosis 
sui  ordinis  tantum,  ut  Congr.  Episc.  et  Regul.  pluries  de- 
crevit. 

8®  Inter  theologos  et  canonistas  controvertitur  an  re- 
liquiae sanctorum  ad  essentiam  consecrationis  altarium 
sint  necessariae  : plures  negant,  dicentes  nullibi  expres- 
sum inveniri  praeceptum  de  ponendis  reliquiis  in  altari* 
bus  consecrandis,  aut  praeceptum  in  nonnullis  canonibus 
expressum  non  fuisse  universaliter  receptum,  vel  saltem 
per  contrariam  consuetudinem  abrogatum  fuisse.  Pro  hac 
opinione  citantur  Sotus,  Suarez,  Vasquez,  Layman,  etc. 
Alii  vero,  nunc  saltem  communius,  ut  Sylvius,  Azor, 
Habert,  Tournely,  Gavantus,  Ligorio,  Ferraris,  etc.  con- 
tendunt reliquias  sanctorum,  ab  Ecclesia  approbatorum, 
ad  consecrationem  cujuslibet  altaris,  sive  fixi  sive  porta- 
tilis,  omnino  necessarias  esse;  et  nituntur  1®  canone  26, 
dist.  1,  3 part.  Decreti,  ex  concilio  Africano  deprompto, 
in  quo  praecipitur  ut  altaria  reliquiis  carentia  ab  episcopis 
evertantur;  2°  concilii  Nicaeni  II,  can.  7,  ubi  dicitur, 
nullum  consecrari  templum  sine  reliquiis  sanctorum; 
3®  consuetudine  Ecclesiae  per  orationem.  Oramus  te  per 
merita  sanctorum  tuorum^  quorum  reliquice  hic  sunt,  etc. 
sufficienter  indicata;  4®  pluribus  S.  Congr.  Rit.  decretis 
in  quibus  supponitur  legitima  non  esse  altaria  sine  reli- 
quiis. 

9®  Non  est  dubium  quin  summus  Pontifex  a conditione 


BE  EUCHARISTIA. 


261 

potiendi  reliquias  in  altaribus  dispensare  possit,  et  in  eo 
casu,  licet  plures  arbitrentur  voces,  quorum  reliquice  hic 
sunt^  omittendas  esse,  et  dicendum,  Oramus  te  per  merita 
sanctorum  tuorum  ut  indulgere  digneris,  etc.  probabilius 
tamen  videtur  nihil  esse  mutandum ; quia,  cum  ex  lege 
communi  hic  adesse  soleant  reliquiae,  \erhdi  quorum  re^ 
liquice  hic  sunt,  verificantur,  etiam  in  casu  in  quo  per 
accidens  desunt,  sicut  Dominus  vohiscum,  et  Vobis  fratres. 
Misereatur  vestri,  etc.  ubi  unus  assistit.  Ita  Merati  et 
plures  cum  illo. 

10°  Ubi  reliquiae  sanctorum  deficiunt,  particulam  hos- 
tiae consecratae  reponere  non  licet  in  altaris  sepulcro, 
reliquiarum  loco  : esset  quippe  manifestus  Saciamenti 
abusus.  Attamen  quando  de  altari  fixo  agitur,  major  fit 
reliquiarum  fovea  et  in  ea  includi  solent,  cum  caeremo- 
niis in  pontificali  descriptis,  nomen  episcopi  consecrantis 
et  sancti  in  cujus  honorem  altare  conseciatur  ; Feria- 
ris, v°  Altare,  n.  18.  Fovea  autem  in  altari  fixo  ordinarie 
fit  sub  ara,  etiam  in  massa.  In  altari  vero  portatili  par- 
vum faciendum  est  foramen  in  una  facie,  vel  melius  in 
uno  latere.  Solae  ibi  reconduntur  reliqui®  in  modica 
quantitate,  et  saltem  duorum  sanctorum  ab  Ecclesia  ap- 
probatorum, et  episcopali  sigillo  cum  cera  muniuntur  : 
fovea  vel  foramen  ita  sigillo  munitum  vocatur  sepulcrum. 

ll°Altarianon  consecrantur  sine  unctionibus  cum  san- 
cto chrismate  et  oleo  catechumenorum,  quae  unctiones 
ad  essentiam  consecrationis  pertinent,  et  solus  papa  ab 
illis  dispensare  posset.  Unde  Pius  VI,  ad  diversa  quaesita 
a presbyteris  Gallicanis  sibi  proposita,  die  26  julii  1794^ 
respondens,  facultatem  eis  concessit  missam  sub  dio  vel 
in  quolibet  loco,  supra  altaria  portatilia,  sine  ministro 
celebrandi,  et  altaria  portatilia  consecrandi,  cum  oleis  ta^ 
men  ab  episcopo  benedictis  ; conditionem  reliquiarum  non 
apposuit  : eo  ipso  ab  illa  dispensasse  censetur.  Hinc  fac- 
tum est  quod  multa  existant  altaria  portatilia  in  ecclesiis 
locata  in  quibus  nullum  invenitur  reliquiarum  vesti- 
gium. Nunc  prorsus  irregularia  videntur,  sed  episco- 
porum est  judicare  an  super  illa  missas  celebrare  liceat. 

12®  Primis  temporibus,  ut  testimoniisS.  Ignatii,  S.  Ire- 
uaei,  S,  Cypriani,  Tertull.  Eusebii,  ^tc.  constat,  unicum 
erat  altare  in  unaquaque  ecclesia,  ad  unitatem  Christi, 
Ecclesiae  et  sacerdotii  perfectius  significandam  : Graeci 
hue  usque  unum  tantum  habent  altare  in  ecclesiis;  sed 
in  circuitu  ecclesiae,  exterius,  juxta  Grancnlas^  plura  sunt, 
et  olim  apud  Latinos  plura  erant  oratoria  in  quibus  pri- 
vatae dicebantur  missae.  S.  Gieg.  Magnus,  Epist.  1.  6, 
epist.  59,  agit  de  decem  et  tribus  altaribus  in  eadem  ec- 
clesia dedicandis,  et  ex  eo  tempore  valde  multiplicata 
sunt.  Non  prohibetur  ne  plura  sint  altaria  fixa  in  eadem 
ecclesia  : imo  in  Decretal.  1.  3,  tit.  40,  cap.  5,  legitur  : 
« Noveris  quod  plura  in  ecclesia  una  altaria....  poteris 
» simul  consecrare.  » Non  ibi  agitur  de  altaribus  por- 
talilibus  quae  communiter  in  ecclesia  non  consecrantur. 
Ergo. 

Dc  altarium  exsecratione , 

■* 

Pluribus  modis  exsecrantur  altaria,  ita  ut  nova  conse- 
cratione indigeant,  videlicet : 

1®  Si  tabula  altaris  fixi,  id  est,  lapis  superpositus,  cui 
adhibita  fuit  episcopalis  consecratio,  enormiter  confracta 
vel  imminuta  fuerit,  ita  ut  pars  remanens  calicem  et 
hostiam  cum  patena  commodo  amplius  continere  ne- 
queat ; Decretal.  1.  3,  tit.  40,  cap.  1 et  3;  si  vero  ille  la- 
pis modice  tantum  confractus  aut  minutus  fuisset,  v.  g. 
si  cornua  solummodo  essent  confracta,  altare  non  esset 
exsecratus,  nec  denuo  consecrandus ; Decretal.  ibid. 
cap.  6.  In  dubio  autem  res  committenda  est  judicio  epi- 
scopi. 

2®  Quando  praedictus  lapis  seu  mensa  superior  conse- 
crata movetur  a basi  cui  erat  immobiliter  affixa,  altare 
denuo  consecrandum  est,  ut  expresse  habetur  in  Decretal. 
1.  3,  tit.  40,  cap.  1 et  3.  At  si  tabula  superior  structui  se 
inferiori  immobiliter  affixa  non  esset,  sed  de  loco  ad  lo- 
cum una  cum  sepulcro  commodo  transferri  posset,  suam 
hac  translatione  non  amitteret  consecrationem,  quia  non 
fixum  sed  mobile  esset  altare;  Ferraris,  n.  21. 

i 3**  Polluta  vel  violata  ecclesia,  eo  ipso  polluitur  altare 
I in  ea  fixum;  quia  pollutio  totam  afficit  ecclesiam,  ac 
r proinde  altare  ei  immobiliter  adhaerens  : verum  exsecra- 
i tio  ecclesiae  non  importat  exsecrationem  altaris,  et  a for» 
exsecratio  altaris  non  facit  ut  ecclesia  sit  exsecrata  ; 

1 Decretal.  1.  3,  tit.  40,  cap.  1.  Ratio  est,  quia  consecra tia 
I ecclesiae  et  consecratio  altaris  sunt  duae  actiones  distin- 
I Ciae,  ab  invicem  separabiles,  una  in  parietibus  templi,  et 

I altera  in  mensa  altaris  impressa. 

Altaria  portatilia  non  exsecrantur,  nec  polluuntur  per 
I exsecrationem  vel  pollutionem  ecclesiae,  quia  ab  illa  ora- 
f nino  sunt  distincta. 

I 4®  Altare  porta tile  non  exsecratur  per  motum  vel  se- 
I parationem  a lignis  aut  caementis  quibus  circumdatur ,, 
5! cum  eo  fine  consecratum  fuerit  ut  moveatur  ; neque  per 
i modicam  fractionem,  dum  idem  moraliter  remanet : con- 
tra vero  exsecratur  si  anguli  in  quibus  ponitur  chrisma 
notabiliter  minuantur,  aut  ipsum  ita  frangatur  ut  par» 
remanens  calicem  et  hostiam  cum  patena  commode  con- 
I cinere  non  possit.  Ita  generaliter  theologi  et  canonistae ; 

I Ferraris,  v®  Altare^  n.  30. 

5®  Altare , sive  mobile  sive  immobile , ut  exsecratum 
haberi  debet,  si  fractum  fuerit  sepulcrum  aut  amotae  re- 
liquiae; quia,  licet  plu res  contenderint  reliquias  ad  es- 
sentiam consecrationis  non  pertinere,  consuetudo  Eccle- 
siae est  altaria  sine  reliquiis  non  consecrare,  et  fracto  vel 
amoto  sepulcro,  iterum  consecrare  : ita  tenent  Sylvius, 
Pontas,  Habert,  Layman,  Tournelyl,  Ferraris',  Ligorio, 
In  confirmationem  hujus  sententiae  plura  citantur  de- 
creta Congr.  Rit.  nempe  5 martii  1603  et  5 martii  1623  , 
in  quibus  expresse  dicitur  : « Altare  portatile  tunc  conse- 
1 * crationem  amittit,  quando  frangitur,  vel  loco  movetur 
s * repositorium  reliquiarum.  Celebrari  non  potest  super 
i » altare  a quo  furtim  , non  amota  vel  facta  mensa,  sub- 
( » tractae  fuerint  reliquiae  a militibus,  nisi  altare  de  novo 
» consecretur  ; » Ligorio,  1.  6,  n.  369. 

6®  Plures  tamen , ut  Sporer  et  Tournely  apud  Li- 
gorio qui  eis  consentire  videtur,  dicunt  quod,  urgente 

necessitate,  in  altari  reliquiis  carente  celebrare  liceat. 

7®  Ex  decretis  S.  Congr.  Rit.  10  nov.  1699,  2 junii 
1629  et  13  junii  1635  : • Si  sub  altari  vel  sub  ejus  gradi- 
n bus  humana  sint  defunctorum  cavadera,  non  est  illic 
» celebranda  missa  , donec  alio  transferantur,  b Excipi- 
tur tamen,  apud  Ligorio,  si  cavadera  sint  profunde  inhu- 
mata, in  aliqua  cella  sub  fornice  constructa ; quia  cavadera 
videntur  sufficienter  ab  altari  separata,  ut  verba,  quorum 
reliquice  hic  sunt^  in  ea  non  cadant.  Vide  Ferraris,  v®  Al- 
tare^ n.  48. 

8°  Lapides  altaris  exsecrati,  ipsamet  mensa  quae  fuerat 
consecrata,  licite  vendi  et  ab  emptore  retineri  possunt, 
dummodo  tamen  in  loco  decenti  et  honesto  collocentur; 
S.  Congr.  Rit.  9 maii  1606. 

9®  Altare  ab  episcopo  consecratum,  vel  in  ecclesia  con* 
secrata  erectum , absque  licentia  episcopi  destrui  non 
potest;  non  potuit  enim  absque  illius  licentia  erigi,  ex 
cap.  25 , dist.  1 , tertiae  partis  Decreti  : ergo  nec  destrui 
potest,  quia  unum  aliud  importare  videtur.  Altaria  non 
consecrata  et  in  ecclesiis  non  consecratis  a simplicibus 
presbyteris  erigi  et  destrui  possunt,  ut  communiter  sen- 
tiunt canonislae  et  fert  praxis. 

10°  « In  altari  in  quo  episcopus  missam  cantavit,  pres- 
» byter  eodem  die  missam  celebrare  non  praesumat,  b 
Propria  sunt  verba  can.  97,  dist.  2,  tertiae  partis  Decreti ; 
sicque,  ex  Glossa,  statutum  fuit  propter  reverentiam  de- 
bitam episcopo,  qui  igitur  licentiam  super  altari  praedicto 
celebrandi  concedere  potes^  Plurimi  volunt  hanc  juris 
dispositionem  vel  nunquam  obtinuisse,  vel  contraria  con- 
suetudine desiisse.  Verum  Bened.  XIV,  Const.  In  postre^ 
10  octob.  1756,  § 9,  asserit  hoc  communi  senten- 
tiae adversari , et  in  bene  constitutis  dicecesibus  privile- 
gium episcopale  religiose  custodiri.  Attestatur  insuper 
in  « Altaria  pontificia  intra  patriarchales  urbis  basilicas 
• non  posse  quemquam  celebrare  missam , nisi  id  ipsi 
» fuerit  a Romano  pontifice  per  apostolicum  Breve  in- 
» dultum ; » et  idem  observandum  respectu  altarium  a 
summo  Pontifice  consecratorum,  ad  certas  ecclesias  inis- 

sorum,  atque  papaliuni,  houoris  causa,  declaratorum. 

De  ornamentis  altaris. 

Praecipua  ornamenta  qii«  requiruntur  sunt  mappae, 
crux  et  lumina. 

Mappce.  Vetustissimus  est  usus  altare  linteaminibus 
cooperire.  « Quis  fidelium  nescit,  inquit  S.  Optatus  Mi- 
» levitanus,  1.  6,  in  peragendis  mysteriis  ipsa  ligna  lin- 
• teamine operiri?  luter  ipsa  sacramenta  velamen  potuit 
» tangi,  non  lignum  ; » id  est  altare,  quia  tunc  in  Africa 
altaria  erant  lignea.  Refertur  quemdam  Proculum  , ab 
impio  Gensei  ico  adversus  catholicos  missum,  e linteis 
altaris  subuculos  et  femoralia  sibi  fecisse.  In  Decreto, 
tertia  parte,  dist.  2,  cap.  27,  statuitur  quod,  si  per  negli- 
gentiam  aliquid  de  sanguine  Christi  super  altare  cecide- 
rit , et  usque  ad  quartum  linteamen  pervenerit,  cele- 
brantem viginti  diebus  poeniteat.  Supponitur  ergo  tria 
esse  linteamina,  praeter  corporale. 

Rubrica  missalis  Romani  ynaBscribit  tres  esse  mappas 
vel  tobaleas  mundas,  ab  episcopo  vel  ab  alio  potestatem 
habente  benedictais,  superiorem  saltem  oblongam  usque 
ad  terram  pertingentem,  quod  hodie  non  est  in  usu,  in- 
quit Ligorio,  1.  6,  n.  375,  et  duas  alias  breviores,  vel 
unam  duplicatam  quse  mensam  altaris  bis  cooperiat,  ita 
ut  sub  corporali  tria  sint  linteamina  munda,  indepen- 
denter  a linteamine  crasso  quo  nonnunquam  petra  sacra 
involvitur.  Illud  namque  involucrum,  saepe  squalidum, 
haberi  non  potest  ut  mappa. 

Mappae  dicuntur  in  jure  lintece  vel  linteamina  : hinc 
recte  concluditur  eas  ex  puro  lino  conficiendas  esse.  Sed 
probabilius  et  communissime  tenent  auctores  eas  ex  can- 
nabe confectas  sufficere.  Non  admittitur  pannum  quan- 
tumvis album  , sive  ex  lano , sive  ex  serico  , saltem  pro 
corporali , ut  patet  ex  Decreto  , 3 part.  dist.  1 cap.  46  : 
» Statuimus  ut  sacrificium  altaris  non  in  serico  panno 
» aut  tincto  quisquam  celebrare  praesumat,  sed  in  puro  li- 
» neo  ab  episcopo  consecrato.  * Xylinum,  coton^  decreto 
111. 

S.  Congr.  Rit.  diei  15  maii  1819,  die  28  ejusdem  mensig 
et  anni,  approbato  a Pio  VII,  omnino  prohibetur  pw 
linteaminibus  ad  divinum  sacrificium  destinatis.  Permit- 
tit tamen  S.  Congr.  ut  amicti,  alba  et  mappa  ex  xylina 
confectse  inserviant , sed  vetat  ne  alia  conficiantur  nisi 
ex  lino  aut  cannabe. 

Ut  probabile  docetur  apud  Ligorio,  qui  huic  senten- 
tiae adhaeret , uti  mappis  non  benedictis  culpam  venialem 
non  excedere,  et  in  necessitate  etiam  non  gravi  mappa 
communi,  ad  usus  communes  postea  reddenda,  uti  licere. 

Celebrare  cum  una  aut  duabus  tantum  mappis , sine 
necessitate,  peccatum  esset  saltem  veniale,  quia  notabi- 
lis foret  infractio  rubricae  a Clemente  VIII  praescriptae  j 
sine  ulla  mappa  et  extra  necessitatem,  peccatum  habe- 
retur ut  certo  mortale  : sic  autem  in  gravi  necessitate 
agere,  puta,  ad  dandum  viaticum  moribundo,  vel  ne  po- 
pulus die  festivo  missa  careat,  communis  opinio  tenet 
nullum  fore  peccatum. 

Pars  anterior  altaris,  nisi  sit  marmorea,  vel  aliter 
ornata,  paramento  vulgo,  devant  d*autel , coloris  diei 
convenientis  decorari  debet,  ut  expresse  Gavantus  et 
Merati  docent. 

Crux,  Bened.  XIV  arbitratur,  de  Missae  sacrif.  1.  1 , 
cap.  3,  a traditione  Apostolica  derivatum  esse  ut  quis 
sine  cruce  in  altari  posita  missam  non  celebraret.  Com- 
munius tamen  tenetur  hunc  usum  in  primis  saeculis  non 
exstitisse,  vel  universalem  non  fuisse,  et  ideo  nunc  adhuc 
in  pluribus  ecclesiis  celebrantem  ad  altare  progredien- 
tem, parvam  deferre  crucem  in  altari  collocandam.  Car- 
thusiani  et  Dominicani  ad  cornu  epistolae  dicunt  Kjrrie 
eleison^  Gloria  in  excelsis,  et  populum  salutant;  quia 
olim,  cum  in  medio  altaris  crux  non  existeret,  nulla  erat 
ratio  cur  sacerdos  huc  ad  populum  salutandum  rediret. 

Cum  rubrica  simpliciter  dicat.  Super  altare  collocetur 
crux  in  medio,  Rubr.  gen.  tit.  20,  n.  1,  et  de  imagine  j 
Christi  in  cruce  affixi  sileat,  plures  crediderunt  nudam 
crucem  illius  dispositioni  sufficere.  Sic  Merati.  Alii  vero 
longe  communius  requirunt,  saltem  sub  veniali,  crucem 

cum  iniajjinp  crucifixi.  Verum  Bened.  XIV  in  Const. 
Accepimus^  16  junii  1746,  dicit  i h Illud  permittere  nul- 

• latenus  possumus,  quod  missae  sacrificium  in  his  alta- 

• ribus  celebretur  quae  careant  imagine  crucifixi,  vel 
» ipsa  incommode  statuatur  ante  presbyterum  celebran- 

• tem,  vel  ita  tenuis  et  exigua  sit  ut  ipsius  sacerdotis  et 
» populi  assistentis  oculos  pene  effugiat.  » Declarat  id 
alienum  esse  a legibus  Ecclesiae,  sacrae  antiquitati  et  ec- 
clesiarum etiam  Orientalium  consuetudini  maxime  con- 
trarium. Deinde  refert  rubricam  Missalis,  pontificalis 
Romani , caeremonialis  episc.  et  ritus  ecclesiarum  Orien- 
talium. 

« In  altari  in  quo  adest  magna  statua  sanctissimi  cru- 
» cifixi  non  est  necesse  ut  ponatur  alia  crux,  dum  cele- 
» hratur  missa.  » Sunt  verba  S.  Gongr.  Rit.  16  junii 
1663,  in  indice  Merati,  n.  400.  Communius  tenent  auc- 
tores hanc  decisionem  valere,  sive  imago  Christi  crucifixi 
sit  celata,  sive  picta,  modo  non  sit  exigua,  et  ante  cele- 
brantem commodo  statuatur. 

Ex  eodem  autem  S.  CongT.  decreto,  crux  parva,  cum 
imagine  crucifixi,  posita  super  tabernaculum  in  quo  as- 
servatur inclusum  sanctissimum  Sacramentum,  non  est 
sufficiens  in  missa,  sed  alia  ponenda  est  crux  in  medio 
candelabrorum  ; si  vero  crux  in  tabernaculo  posita  emi- 
nens esset,  alia  non  requireretur. 

S.  Congr.  Rit.  die  l4  maii  1707,  definierat  crucem 
cum  imagine  crucifixi  ponendam  esse  in  altari,  ubi  sanc- 
tissimum Sacramentum  venerationi  fidelium  exponitur, 
ut  ibi  celebraretur  missa.  Sed  eadem  Congregatio,  re  de 
novo  perpensa,  decrevit,  die  2 sept.  1740,  ut  quaelibet  ec- 
clesia morem  quem  antea  servabat,  in  posterum  retine- 
ret; Bened.  XIV,  in  Constitutione  citata. 

Sacerdos  qui,  absque  necessitate,  celebrat  sine  cruce, 
a peccato  saltem  veniali  excusari  non  potest,  ut  patet  ex 
dictis.  Verum  Suarez,  Layman,  Bonacina,  Tournely,  Me- 
rati aliique  communissime  docent  peccatum  esse  dunta- 
xat  veniale,  et  nullum,  si  rationabilis  adsit  causa. 

Cruces  altarium  seu  processionum  non  sunt  de  prae- 

cepto  benedicendae  ; Congr.  Rit  12  julii  1704,  in  indice 
Merati,  n.  584  : potest  simplex  sacerdos  eas  benedicere 
privatim,  non  vero  solemniter,  ut  fert  idem  decretum. 

Similiter  et  imagines  quae  in  templis  adhibentur,  be- 
nedici possunt , idque  congruum  est , non  praeceptum  , 
inquiunt  Merati  et  Ligorio,  Pignatellum  citantes.  Atta- 
men hujusmodi  crucifixi  et  imaginum  benedictio  inter 
benedictiones  episcopales  in  rituali  Romano  collocatur  : 
item  in  rituali  nostro,  praecipienti,  ut  crucifixus  in  altari 
collocandus  sit  benedictus,  et  supponenti,  2 part.  thecam 
reliquiarum  et  imagines  sanctorum  benedicendas  esse  a 
sacerdote  recte  delegato. 

Lamina.  Usus  luminum  inter  sacra  peragenda  est  anti- 
quissimus : existebat  quippe  in  veteri  Lege,  ut  patet  ex 
descriptione  lucernarum  accensarum  et  candelabri  aurei 
pretiosissimi  in  cap.  xxv  Exodi  facta;  a Judaeis  ad  Chri- 
stianos transiit.  Primum  saepe  necessariae  erant  lucernae, 
quia  sacra  mysteria,  ob  metum  persecutorum,  in  cryptis 
celebrari  solebant  : sed  propter  alios  fines  eas  fuisse  ad- 
bibitas testatur  S.  Hieronymus  adversus  Vigilantium, 
2 part.  dicens  ; Per  totas  Orientis  ecclesias,  quando  le- 
» gendum  est  evangelium,  accenduntur  luminar  ia,  jam 
» sole  rutilante ; non  utique  ad  fugandas  tenebras,  sed 
» ad  signum  Isetiti®  demonstrandum.  « Multa  alia  citaii 
possent  testimonia  ex  quibus  aperte  deducitur  caecutire 
Protestantes,  quando  affirmare  audent  non  nisi  ob  ne- 
cessitatem adhibita  fuisse  luininaria,  in  tribus  primis 
saeculis,  ad  sanctissima  mysteria  celebranda. 

Haec  autem  luminaria  primitus  in  altari  non  erant  po- 
sita, sed  in  variis  ecclesiae  partibus,  et  praesertim  ante 
altare,  modo  in  forma  stellae  coruscantis,  modo  velut 
circulus  zonam  firmamenti  repraesentans,  modo  in  ma- 
china ferrea  quae  dicebatur  hersia,  modo  in  candelabris, 
tres,  quinque,  septem,  etc.  habentibus  calamos  et  super 
pavimento  locatis.  Serius  habita  sunt  candelabra  lignea, 
cuprea,  argentea,  aurea  vej  deaurata,  saltem  duo,  vel 
quatuor  aut  sex,  et  ssepe  numerosiora,  hinc  et  inde  in 
altari  posita,  cera  vel  oleo  munita,  qua0  in  majori  vel  nii- 

nori  numero  accenduntur,  juxta  gradum  solemnitatis. 
Mos  invaluit  ut  sola  admitteretur  cera  : igitur  acolythi 
luininaria  deferentes  ceroferarii  vocantur. 

Rubrica  missalis  praescribit,  parte  1 , tit.  20  , ut  Cande- 
labra saltem  duo  cum  candelis  accensis  hinc  et  inde  in  utro- 
que  ejus  latere  collocentur  ; ab  illa  recedere  non  licet. 

Omnes  fatentur  celebrare  sine  ullo  lumine,  etiam  ad 
dandum  viaticum  moribundo,  peccatum  esse  mortale; 
quia  in  Decretal.  1.  3,  tit.  41 , cap.  ultimo,  graviter  incul- 
patur sacerdos  qui  sine  v^nc,  id  est  sine  lumine,  sacrificat. 

Unde  si  ante  consecrationem  deficiat  lumen  , omnino 
desistendum  est  a celebrando  : secus  si  post  consecratio- 
nem. Ita  Ligorio  et  plui  es  apud  ipsum  , 1.  6,  n.  394.  Si 
candelae  intra  breve  tempus  reaccendi  possint,  exspec- 
tandum est  donec  accendantur,  et  pergendum  erit. 

Cum  ex  mandato  S.  Pii  V evangelium  S.  Joannis  nunc 
ad  integritatem  missae  pertineat,  illud  exstinctis  lumi*- 
nibus  recitare  non  licet : curandum  est  igitur  ne  ministri 
cereos  ante  finem  hujus  evangelii  exstinguant,  et  nihilo- 
minus sacerdos  turbari  non  debet  si , dum  illud  evan- 
gelium recitat , minister  cereos  exstinguit. 

Rubrica  missalis  exigit  ut,  praeter  duo  luininaria  om- 
nino requisita,  ad  Sanctus  tertium  pro  elevatione  in  ho- 
norem sanctissimi  Sacramenti  accendatur ; et  in  missis 
solemnibus  deferenda  sunt  intortilia  accensa. 

Ut  probabilius  docet  Ligorio  cum  inultis  aliis,  in  casu 
necessitatis,  non  vero  propter  solam  devotionem,  licitum 
esse  cum  candelis  ex  sebo  vel  ex  oleo  celebrare ; secus , 
mortale  esse  peccatum , quia  esset  derogatio  universali 
Ecclesiae  consuetudini  et  in  re  gravi. 

Unicum  adhibere  lumen  cereum  probabiliter  veniale 
esset  peccatum , secluso  scandalo ; et  nullum  si  rationa- 
bilis causa,  V.  g.  circumstantia  alicujus  festi,  id  suaderet, 
et  abesset  scandalum. 

Cardinales,  episcopi,  et  abbates  usum  pontificalium 
habentes,  jus  habent  celebrandi  cum  quatuor  candelis: 
id  vero  aliis  non  permittitur,  nec  etiam  vicariis  genera- 
libus, nisi  solemnitas  officii  postulet ; Decretum  Congr. 
Rit  7 augusti  1627. 

Candelabra  et  ipsae  candelae  nulla  indigent  benedic- 
tione, ut  expresse  advertit  Ligorio,  1.  6 , n.  395  , quia  re« 
quiruntur  tantum  ad  decentiam , et  ita  fert  usus  ubique 
receptus. 

Mundities  altarium.  Altaria  in  quibus  divinum  celebra- 
tur sacrificium , nitida  seinper  esse  debent : igitur  sco- 
pis undequaque  reverenter  mundanda  sunt,  et  mappje 
sat  frequenter  mutandae  ut  nunquam  appareant  sordidae. 
Ut  a pulvere,  cera  aliave  qualibet  sorde  custodiantur 
mundae,  finitis  missis,  contegendae  sunt  panno  viridi,  aut 
aliis  strangulis  ad  mensuram  altarium  factis. 

Si  fides  auctori  Prati  spiritualis,  in  initio  septimi  sae- 
culi scripti,  adhibeatur,  singula  altaria  consecrata  Ange- 
lum Custodem  habent,  sicut  singulae  ecclesiae  Deo  di- 
catae : haec  consideratio  novum  subministrat  inotivum  ea 
servandi  inunda,  et  non  permittendi  ut  aliquid  indecens, 
profanum,  ad  cultum  divinum  non  attinens,  in  illis  de- 
ponatur. 

Floribus  veris  aut  fictis,  pro  temporum  varietate,  or- 
nari decet  altaria ; sed  vas  florum  aut  quid  simile  ante 
ostiolum  tabernaculi  in  quo  depicta  est  imago  Domini 
nostri  Jesu  Christi  non  est  collocandum,  ut  declaravit 
S.  Congr.  Rit.  22  januarii  1701. 

ARTICULUS  SEPTIMUS. 

DE  VASIS  SACRIS  ET  OBJECTIS  AD  EA  ATTINENTIBUS. 

Vasa  sacra  sunt  calix , patena,  ciborium  et  osten?o- 
riuni ; objecta  ad  vasa  sacra  attinentia  sunt  corporale  , 
palla  et  purificatorium.  De  singulis,  quantum  potueri- 
mus breviter,  dicturi  sumus. 

Calix  et  patena, 

1®  Constat  Christum  in  ultima  ccena  calicem  adhi- 
buisse, et  extra  omne  dubium  est  illius  usum  in  obla- 
tione divini  sacrificii  Eucharistise  semper  exstitisse.  In 
primis  temporibus  calices  saepe  fuerunt  lignei,  vitrei,  lapi- 

dei,  stannei,  ut  ostendunt  Grancolas y Bened.  XIV  , de 
Missae  sacrif.  1.  1 , cap.  4,  elc.  Non  raro  tamen  erant  ar- 
gentei, aurei  et  etiam  gemmis  ac  picturis  ornati,  ut  patet 
testimoniis  Tertul.  lib.  de  Pudicitia , cap.  7 et  10 , 
S.  Chrysost.  etc. 

2°  Sed  a multis  saeculis  obsolevit  usus  calicum  ligneo- 
rum, propter  porositatem  ; vitreorum  vel  ex  eris  talio  , 
propter  fragilitatem  ; ex  cupro,  aere  vel  aurichalco,  prop- 
ter aeruginem ; et  in  Decreto,  parte  3 , disU  1 , can.  45 , 
praecipitur,  « ut  calix  Domini,  cum  patena,  si  non  ex 
» auro,  omnino  ex  argento  fiat.  Si  quis  autem  tam  pau- 
• per  est,  saltem  et  stanneum  calicem  habeat.  » Nunc 
apud  nos  calices  stannei  stricte  prohibentur,  et  ab  om- 
nibus  ecclesiis  exigitur  ut  habeant  calicem  cujus  saltem 
cuppa  sit  ex  argento  interius  auro  linita.  Permittuntur 
calices  ex  gemma  quae  saepe  pretiosior  est  quam  au- 
rum. 

3®  Cum  olim  in  multis  ecclesiis  magna  vini  quantitas 
consecranda  esset,  ut  omnes  sub  ea  specie  communicare 
possent,  vel  plures  in  altari  ponebantur  calices,  vel  unus, 
sed  amplus  et  ansatus,  ut  facilius  moveri  et  deferri  pos- 
set. Anastasius  Bibliothecarius,  in  Vita  Leonis  III , me- 
morat calicem  quinquaginta  et  octo  librarum,  et  in  Vita 
Gregorii  III  alterum  ponderis  triginta  et  quatuor  libra- 
j*um. 

Patena,  sic  dicta  quia  quod  in  ea  est  patet  et  non  est 
occlusum  sicut  vinum  in  calice  , olim  tantae  erat  ampli- 
tudinis ut  species  pro  tota  multitudine  consecrandas 
fontineret : nunc  modicus  est  discus,  saltem  argenteus  et 
auro  in  concava  superficie  bene  linitus.  In  casu  necessi  • 
tatis  episcopus  permittere  posset  usum  calicis  et  patenae 
ex  stanno. 

4®  Necesse  est  ut  calix  et  patena  ab  episcopo  cum 
sancto  chrismate  consecrentur,  juxta  formam  in  pontifi- 
cali Romano  statutam  : ita  omnes,  universali  consuetu- 
dine, argumentis  ex  jure  canonico  deductis  et  pluribus 
S.  Gongr.  Rit.  decretis  innixi.  Haec  autem  consecratio  ad 
ordinem  episcopalem  pertinet : unde  quilibet  episcopus 

hxc  vasa  seniper  valide  consecrat,  etiam  quando  ea  con- 
secrando peccat. 

5®  Abbates  tamen  aliique  praelati  usum  pontificalium 
habentes,  calices  et  patenas  ex  privilegio  consecrare  pos- 
sunt pro  suis  duntaxat  ecclesiis  : Ferraris,  v®  CaUx^ 
n.  5. 

6*  Cum  illa  calicum  et  patenarum  consecratio  sit  tan- 
tum institutionis  ecclesiasticae,  facultas  eam  faciendi  a 
summo  Pontifice  simplicibus  presbyteris  procul  dubio 
committi  potest,  et  reipsa  non  semel  commissa  est , sicut 
facultas  altaria  portatilia  consecrandi. 

7®  Qui  missam  sine  calice  apto  et  consecrato  celebraret, 
mortaliter  peccaret,  quia  praxi  Ecclesiae  in  materia  gravi 
adversaretur.  PJures  contenderunt  calicem  ad  sacrificium 
idoneum  solo  contactu  specierum  sacrarum  consecrari : 
unde  calix  quo  sacerdos  ex  bona  vel  mala  fide  ad  cele- 
brandam missam  usus  fuisset,  alia  consecratione  non  in- 
digeret. Verum  alii  longe  communius  et  probabilius 
negant : falsum  quippe  est  sacras  species  per  solum  con- 
tactum rem  aliquam  consecrare,  alioquin  cadentes  in  pa- 
vimentum , illud  consecrarent  : aliunde,  ut  consecratio 
sit  valida,  requiritur  ut  impleantur  conditiones  ab  Eccle- 
sia determinatae  , videlicet  preces  , unctiones  , etc.  Ergo. 

8®  Calix  et  patena  suam  amittunt  consecrationem  per 
fractionem  , si  nempe  patena  ita  sit  fracta  ut  hostiam  de- 
center continere  nequeat,  et  si  cuppa  calicis  a pede  per 
fracturam  sit  separata,  ita  ut  ad  usum  propter  quem  fuit 
consecratus  non  remaneat  idoneus.  Quando  vero  pes  a 
cuppa  sine  fractione  separatur,  ut  in  calice  tornatili , 
consecratio  non  amittitur.  Si  in  fundo  fiat  foramen  quan- 
tumvis exiguum,  est  exsecratus. 

9®  Calix  et  patena  suam  inaurationem  per  usum  diu- 
turnum amittentes,  non  ideo  consecrationem  suam  per- 
dunt, quia  haec  objecta  secundum  se  fuerunt  consecrata, 
et  eadem  sunt  morali  ter.  Ita  communissime  doctores. 

10®  At  cum  in  nova  inauratione  addatur  aurum  non 
consecratum,  corpus  et  sanguinem  Christi  immediate 
tacturum,  et  quod  excellentior  est  pars  calicis  aut  paten», 

multi  contendunt  nova  consecratione  opus  esse  : hanc 
sententiam  fortiter  tuetur  Ferraris  cum  Suarez,  Vasquez, 
Barbosa  et  plurimis  aliis.  Ligorio,  1.  6,  n.  370,  dub.  2, 
in  fine , qui  oppositam  admiserat  opinionem  ut  probabi- 
liorem, declarat  se,  re  melius  perpensa  , judicare  calicem 
post  inaurationem  denuo  consecrandum  esse,  et  affert 
rationem  superius  expositam.  Romsee  inaurationem  calu 
cis  dealbationi  ecclesiae  comparat,  sed  immerito , ut  mihi 
videtur;  dealbatio  enim  murorum  consecratorum  a ne- 
mine habetur  ut  pars  excellentior ; secus  vero  inauratio 
calicis  aut  patenae.  In  rituali  nostro  nova  in  hoc  casu 
praescribitur  consecratio , et  pars  ista  est  saltem  tutior. 

11*  Qui  ob  solam  paupertatem  utitur  calice  non  inau- 
rato, ab  omni  peccato  excusatur,  seclusa  speciali  episcopi 
prohibitione ; imo  in  eo  casu  licet  uti  calice  stanneo  non 
inaurato,  vel  aeneo  aut  cupreo  bene  aurato,  ita  ut  aerugo 
non  timenda  sit : at,  extra  magnam  paupertatem,  pecca 
tum  esset  saltem  veniale,  ut  docent  de  Lugo,  Tournely^ 
Ligorio,  etc.  Uti  calice  argenteo  olim  inaurato,  sed  cujus 
inauratio  omnino  aut  fere  omnino  deleta  est,  non  ita 
facile  graviter  peccatur  ac  si  calix  nunquam  fuisset  inau» 
ratus , quia  non  tanta  est  irreverentia. 

12*  Soli  presbyteri  et  diaconi , in  gratia  sanctificante 
constituti,  vasa  sacra  eucharisticas  species  continentia 
licite  tangere  possunt  : caeteri  vero , ut  communiter  do- 
cent auctores,  mortaliter  peccarent  ea  tarigendo;  Decreti, 
part.  1 , dist.  23,  can.  26,  30 , 31  et  32.  Vide  Ferraris, 
V®  Fasay  n.  8;  Ligorio,  1.  6,  n.  382.  Similiter  presbyteri 
et  diaconi  peccati  mortalis  rei  qui,  absque  reconciliatione 
cum  Deo,  vasa  sacra  divinam  Eucharistiam  continentia 
tangerent , a novo  peccato  et  probabiliter  mortali  excu- 
sari non  possent;  gravis  enim  esset  indecentia  erga  sanc- 
tissimum Eucharistiae  sacramentum. 

Subdiaconi,  vi  suae  ordinationis  et  acolythi  ministran- 
tes, ex  can.  32,  dist.  23,  1 partis  Decreti,  vasa  sacra 
vacua  tangere  possunt.  Sic  Ferraris,  Ligorio,  Bene- 
dici. XIV , Inst.  29,  n.  18 , cum  ea  differentia  quod  sub- 
diaconi ea  ubique,  etiam  in  aliari  functiones  sui  ordinit 

solemnitev  exercentes,  et  acolythi  solum  in  sacrislia, 

, quando  ea  quae  ad  missam  necessaria  sunt  praeparare  de* 

. Lent.  « Tandem  diuturna  consuetudine  factum  est,  //?- 
» quit  Bened,  XIV y ibid,  ut  ordinati  omnes,  et  qui  sola 
» tonsura  praediti  sunt,  si  aliqua  causa  intercedat,  sacra 
» vasa  dum  vacua  sunt,  extra  altaris  ministerium  con- 
^ n tingant.  » 

13°  Laici  et  feminae  etiam  moniales , absque  necessi- 
tate aut  rationibili  causa , vasa  sacra  vacua  manu  nuda 
tangentes,  secluso  contemptu,  venialiter  tantum  peccant : 

. peccant  quidera , saltem  probabilius , quidquid  nonnulli 
dicant , quia  universali  Ecclesiae  consuetudini  adversan- 
. tur,  sed  venialiter  tantum  , ut  volunt  Suarez,  Layman  , 
La  Croix  , Ferraris,  Ligorio  et  generaliter  alii. 

14®  Cum  autem  non  solum  necessitas , sed  rationabilis 
causa  a veniali,  ubi  de  infractione  legis  postivae  agitur, 
excuset,  communiter  infertur  calices,  patenas,  corporalia 
et  purificatoria  tangere  posse  1®  religiosos  laicos  ad  ser- 
vitium missarum  et  sacristiae  deputatos ; 2®  moniales 
sacristinas  j 3®  sorores  Charitatis  in  parochiis  ruralibus , 
- ad  haec  objecta  sacra  lavanda,  mundanda,  etc.  quando 
parochus,  vicarius  aut  aliquis  in  sacris  ordinibus  consti- 
tutus id  facere  non  potest  j 4®  quemlibet  sacristam  ad 
corporale  aliudve  objectum  sacrum  accersendum,  in 
casu  urgenti,  si  illud  mediante  corpore  non  consecrato 
afferre  nequeat,  etc.  Convenientius  est  tamen , ob  majo- 
rem reverentiam  erga  res  sacras , licentiam  ab  episcopo 
aut  vicario  ejus  generali  obtinere,  et  talis  est  usus  com*- 
munis. 

15®  Qui  mortali  peccato  inquinati  vasa  sacra  vacua 
tangunt,  irreverentiae  fiunt  rei,  et  sub  hoc  respectu,  se*- 
cluso  contemptu,  venialiter  peccant. 

16®  Vasa  sacra  ad  usus  profanos  convertere  vel  adhi- 
bere , V.  g.  calicem  ad  bibendum  in  mensa , corporale 
vel  purificatorium  ad  nares  purgandos,  etc.  mortale  est 
peccatum , quia  gravis  est  irreverentia  ac  contemptus , 
ipso  jure  naturali  et  pluribus  juris  ecclesiastici  capitibus 
prohibitus.  Imo  laicus  hoc  faciens , excommunicatur,  et 

ecclesiasticus  deponitur;  Ferraris,  v®  Vasa  sacra y n.  16. 

Attamen,  urgente  necessitate , calices  , patenae  , ciboria 
aliaque  yasa  sacra  vendi  possunt  ; si  personis  ecclesias- 
ticis vel  aurificibus  et  ad  usum  ecclesiarum  vendantur , 
tradi  possunt  integra;  si  ad  usus  profanos,  prius  fran- 
genda sunt,  ne  sancta  ab  aliis  quam  a ministris  Ecclesiae 
tractentur. 

Ciborium  et  ostensorium. 

1®  Ciborium,  sic  dictum  a spirituali  cibo  quem  con- 
tinet, dicitur  etiam  turris  , propter  formam  rotundam  , 
et  frequentius  pyxis , gallice  boiie.  Propter  reverentiam 
Sacramento  debitam  debet  esse  mundum , aureum  vel 
argenteum  intus  deauratum , proprio  operculo  parvam 
crucem  in  summitate  habente  coopertum,  et  insuper 
pallio  pretioso  apte  elaborato  involutum.  Sic  apud  nos 
praescribitur  in  rituali  et  in  statutis  synodalibus. 

2®  Nulla  tamen  lege  generali  praecipitur  ut  ciborium 
ejusdem  sit  materiae  ac  calix  et  patena,  nec  ut  intus 
deauretur  : attendenda  et  sequenda  sunt  igitur  statuta 
uniuscujusque  dioecesis.  Si  vas  istud  ex  inferiori  materia 
conficiatur  et  intus  non  deauretur,  in  illo  ponendum  est 
vas  lineum  corporali  simile  : sed  amylum  quo  liniendum 
est  illud  linteum,  quaedam  generare  solet  animalia,  ut 
notat  Gavantus.  Curare  ergo  debent  episcopi  aliique  su- 
periores ecclesiastici  ut,  quantum  fieri  potest,  ciboria 
semper  sint  argentea  intus  bene  deaurata , ad  particulas 
facile  dignoscendas. 

Venerabilis  Boiidon^  archidiaconus  Ebroicensis,  cibo- 
lia  cum  operculo  eis  commissura  annexo  excogitaverat , 
ut  particulae  ex  hostiis,  dum  communio  distribuitur, 
decidentes,  in  ipsum  caderent  operculum  et  non  per- 
irent : at  experientia  constat  eas  in  caelaturas  vel  com- 
missuras cadere  et  difficile  colligi  posse  : multo  magis 
expedit  ut  operculum  omnino  removeatur,  et  communio 
non  detur  quin  adhibeatur  patena  particulas  decidentes 
susceptura. 

3®  Praeter  ciboria  ad  continendam  et  asservandam  sa- 

eram  Eucharistiam  destinata , aliud  parrum  habendum 
est  vas  ejusdem  materiae,  formae  et  decentiae,  ut  divinum 
Sacramentum  ad  aegrotos  deferatur. 

4^  Lunula  in  qua  continetur  formula  consecrata  ut 
sanctissimum  exponatur  Sacramentum,  debet  esse  ar- 
gentea et  deaurata , sicut  ciboria , et  non  aliter. 

5°  Haec  vasa  cum  oleo  sancto  non  consecrantur,  sed 
ab  eo  qui  habet  facultatem  ornamenta  sacerdotalia  bene- 
dicendi , benedici  possunt.  Plurimi  graves  auctores  arbi- 
trantur hanc  benedictionem  non  esse  de  praecepto;  alii 
vero  probabilius  docent  eam  esse  praeceptam,  sed  tantum 
sub  veniali.  Vide  Ligorio,  1.  6,  n.  385.  Lunula  ad  expo- 
sitionem Sacramenti  destinata  benedicitur,  sed  nullum 
est  praeceptum  benedicendi  ostensorium,  quod  tamen 
laudabiliter  , inquit  Romsee , benedici  potest  ea  formula 
qua  benedicitur  ciborium. 

6®  Omnes  tangere  possunt  illa  vasa  etiam  benedicta 
quamdiu  non  servierunt ; sed  postquam  servierunt , non 
magis  ea  tangere  licet  quam  calices  et  patenas , excepto 
ostensorio , quando  lunula  ab  eo  separatur ; non  enim 
habetur  ut  vas  sacrum. 

7°  Tabernaculum,  de  quo  supra  locuti  sumus,  spe- 
cialiter etiam  benedicitur,  et  benedictio  ejus  inter  bene- 
dictiones episcopales  in  rituali  Romano  inscribitur. 

8®  In  eo  collocari  non  possunt  reliquiae  sanctorum  aut 
venerabilis  Crucis,  nec  ostensorium  aut  ciboria  vacua, 
sed  ea  duntaxat  vasa  in  quibus  sanctissimum  actualiter 
existit  Sacramentum.  Sic  generaliter  ritualia  , etinprimis 
Romanum , permittens  tamen , si  aliter  fieri  non  possit , 
ut  vasculum  in  quo  olea  sancta  continentur,  intra  taber- 
naculum , una  cum  venerabili  Sacramento , ad  latus , 
juxta. et  non  supra  corporale  reponatur. 

9®  Mandat  praeterea  ut  claves  tabernaculi  nulli  un- 
quam laico  credantur , nec  in  sacristia  relinquantur,  sed 
solus  parochus  vel  alius  sacerdos  de  illius  licentia  curam 
earum  habeat,  « nec  unquam  permittat  ab  ullo,  qui  non 
» est  saltem  subdiaconus,  claudi  et  aperiri  dictum  taber- 
» naculum.  » 

Corporalia^  pallce  et  purificatoria, 

1®  Corporale,  ita  dictum  quia  corpus  Christi  involvit, 
primitus  vocabatur  palla,  manteauy  cjuia  totam  mensam 
altaris  tegebat,  lU  in  Ordine  Romano  VI,  n.  7,  expresse 
narratur,  et  quando  cooperiendus  erat  calix,  super  illum 
plicabatur.  Cum  enim  in  primis  saeculis  magna  specierum 
panis  et  vini  quantitas  consecranda  erat,  oportebat  ut 
amplum  esset  corporale  ; decrescente  autem  hac  quanti- 
tate, imminutum  est  corporale,  et  tandem  reductum  fuit 
ad  eam  quam  nunc  habet  formam. 

2®  At  sic  contractum  calicem  cooperire  non  poterat : 
tunc  versus  decimum  tertium  saeculum  ccepta  est  haberi 
palla  a corporali  separato,  qua  cooperiretur  calix.  Non 
tamen  censetur  quid  a corporali  distinctum,  et  eadem 
benedictionis  forma  sanctificatur. 

3®  Corporale  « ex  puro  lino  contextum  esse  debet, 
» inquit  Ordo  Romanus  citatus,  quia  syndone  munda 
» corpus  Christi  legitur  involutum  in  sepulcro.  »>  Potest 
etiam  esse  ex  cannabe,  ut  asserit  Ligorio  cum  pluribus 
aliis,  non  vero  ex  serico  aliove  panno,  saltem  quoad 
mediam  partem,  qua  hostiam  vel  calicem  tangit,  nam 
in  extremitatibus  potest  esse  sericum  vel  auro  elabo- 
ratum. 

4®  Quod  dicimus  de  materia  corporalis,  dicendum  est 
pariter  de  palla,  saltem  de  parte  quae  calicem  immediate 
tangit : nam . juxta  multos  et  usum  apud  nos  receptum  , 
jin  parte  superiori  auro  vel  serico  constare  potest.  Citatur 
tamen  decretum  S.  Cong.  Rit.  22  junuarii  1706,  in  quo 
dictum  est  : • In  sacrificio  misss  non  adhibenda  est 
• palla  a parte  superiori  drappo  serico  cooperta.  >>  Unde 
in  Italia  alias  non  vidi  pallas  nisi  ex  mundissima  tela 
I duplicata,  amylo  sicut  corporale  linita,  et  ope  chartse 
insertae  solidata.  Suarez,  Tournely,  Ligorio  et  alii  com- 
muniter dicunt,  celebrare  sine  corporali  et  palla,  aut 
cum  eis  non  benedictis,  mortale  esse  peccatum,  nisi 
gravis  urgeat  necessitas  celebrandi.  Minor  tamen  requi- 

reretur  necessitas  ad  celebrandum  sine  palla  benedicta 
quam  sine  corporali,  quia  palla  sacras  species  immediate  ; 
non  tangit.  Unde  plures  apud  Ligorio  dicunt  quod,  si 
palla  desit,  aut  per  quadrantem  exspectari  debeat,  loco 
ejus  adbiberi  possit  aliud  corporale  , aut  purifica torium, 
aut  bursa. 

5®  Mosolimin  pluribus  ecclesiis  exstitit,  a S.  Cajetano 
et  Paulo  IV,  summo  pontifice  in  decimo  sexto  saeculo 
inveclus,  duplicem  adbibendi  pallam,  unam  ad  coope- 
riendum calicem,  et  alteram  super  qua  collocaretur  hostia 
ante  et  post  consecrationem,  donec  supponeretur  pa- 
tena, juxta  rubricas.  Hic  usus  adhuc  viget  apud  Theatinos 
a Paulo  lY  institutos,  ex  privilegio  a Clemente  VII  con- 
cesso. 

Merati  et  alii  non  pauci,  contra  alios,  censent  unum- 
quemque sacerdotem  posse  hanc  observantiam  sequi,  et  5 
refertur  Card.  Baronium  id  alicui  ad  praxim  suasisse. 

6°  Studiose  et  magna  vigilantia  curandum  est  ut  cor--  | 
poralia  sint  nitida  et  munda  : a gravi  culpa  excusari  non 
potest  sacerdos  qui,  ex  negligentia,  ad  divinum  sacrifi^ 
cium  utitur  corporali  aut  palla  sordidis,  quae  in  mensa  . 
communi  posita  quemdam  horrorem  excitarent.  Item 
invigilandum  est  ne  corporalia  ullum  etiam  minimum 
habeant  foramen  circa  medium  et  partes  in  quas  impo- 
nitur hostia.  I 

7°  Purifica  torium,  sic  vocatum  quia  ad  tergendum 
calicem  adhibetur,  debet  esse  ex  pura  et  candida  tela^  in- 
quit rituale  Romanum  : haec  tela  potest  esse  ex  lino  vel 
cannabe , vel  etiam  ex  xylino  , saltem  concedente  epi- 
scopo. 

8®  Benedictio  purificatorii  nuihbi  praescribitur,  nec 
forma  ejus  in  rituali  aut  missali  reperitur  : multi  tamen 
volunt  ut  illud  simul  cum  mappis  ex  decentia  benedi- 
catur; etsi  seorsim  benedicatur,  assumenda  sit  forma 
benedictionis  mapparum,  mutando  verbum  altare  in 
verbum  calix.  Sed  communior  praxis  est  ut  non  be- 
nedicatur. 

9®  Quamvis  benedictum  non  fuerit,  statim  ac  inserviit 

non  magis  illud  quam  corporale  aut  pallam  tangere  licet ^ 
donec  lotum  fuerit.  Eo  deficiente,  loco  ejus  adhibere 
liceret  strophiolum  mundum,  quod  postea  ad  profanos 
usus  non  converteretur;  Ligorio,  1.  6,  n.  389. 

10®  « Antequam  corporalia,  pallae  et  puri  fica  toria 

* laicis  lavanda  tradantur,  prius  ab  aliquo  in  sacris  cons- 
» tituto,  in  sacristia  vel  in  ecclesia,  in  eodem  vase  seu 
» pelvi  qua  calices  et  patenae  abluuntur,  aqua  calida  se-- 
» mei  et  iterum  laventur,  et  deinde  in  cumulum  torta , 

* ut  aqua  bene  exprimatur,  quae  tota  in  sacrarium  projU 

* cienda  est;  laicis  , id  est  inonialibus,  vel  certe  aliis  ho- 

* nestis  et  adultis  matronis  tandem  lavanda  ofierantur.  » 
Sunt  verba  ritualis  Romani.  Idem  habetur  in  pontificali 
Romano,  allocutione  ad  subdiaconos  ordinandos,  et  ibi 
praecipitur  ut  aqua  lotionis  in  baptisterium,  id  est  in  pis- 
cinam vergatur.  Eadem  substantialiter  reperitur  dispo- 
sitio in  Decreto,  parte  3,  dist.  1,  can.  40,  et  universali 
observatione  confirmatur.  Non  video  igitur  qua  ratione 

f- nonnulli  auctores  dicant,  secundam  lotionem  a persona 
I non  sacra  fieri  posse  absque  peccato,  cum  primam  et  se- 
I eundam  a viro  in  ordinibus  sacris  constituto  fieri  prajci- 
piatur. 

Plures  affirmant  laicumqui,  absque  licentia  episcopi, 

P primam  lotionem  faceret,  mortaliter  peccaturum ; alii 
I tamen  communius  censent  peccatum  fore  solum  veniale, 
secluso  contemptu,  et  nullum  si  rationabilis  adesset  causa; 
quia  non  majus  est  peccatum  sacra  haec  objecta  lavare 
! cum  debita  reverentia,  quam  tangere  ; at  communiter 
docetur,  ea  sine  causa  excusanti  tangere,  esse  dun taxat 
peccatum  veniale.  Ergo.  Verum  communis  praxis  est  ut 
haec  a laicis  prima  et  secunda  vice  non  laventur  sine  li- 
centia episcopi  aut  vicarii  ejus. 

Si  sacra  non  existerct  piscina,  aut  insufficiens  esset, 
aqua  lotionis  in  locum  decentem  projici  posset,  v.  g.  in 
coemeterium,  inter  pavimenta  ecclesiae,  elc. 

Felum  calicis^  bursa ^ manutergium^  etc» 

1°  Rubrica,  parte  2,  tit.  1,  n.  1,  statuit  ut  sacerdos 
missam  celebraturus,  calicem  parva  palla  linea  et  velo 
serico  tegat.  Veli  hujus  mentionem  faciunt  antiqui  auc- 
tores, ut  ostendit  Gavantus.  Ordinarie  ex  eodem  panno 
conficitur  ac  casula  ; at  si  casula  non  ex  serico,  sed  ex 
crassiore  conficeretur  panno,  velum  nihilominus  sericum 
esse  deberet,  ex  rubrica,  ut  observat  Romsee. 

2®  Super  velo  ponitur  bursa  coloris  paramen torum,  in 
qua  est  corporale  plicatum  ; sic  praescribit  rubrica  citata. 
Cum  ad  ornamentum  calicis  pertineat,  ex  eadem  materia 
ac  velum  fieri  convenit,  et  ejusdem  coloris  esse  debet  ac 
ornamentum.  Convenit  insuper  ut  pars  ejus  interior 
panno  serico  simplicis  et  uniformis  coloris  tegatur,  prop- 
ter honorem  corporali  sacrato  debitum. 

Utrumque,  scilicet  velum  et  bursa,  una  cum  sacerdo- 
talibus ornamentis  benedicuntur,  et  speciales  pro  ipsis  : 
non  existunt  benedictionis  formae. 

Qui  celebrant  sine  velo,  et  corporale  deferunt  sine 
bursa,  non  bene  agunt,  inquit  Gavantus,  attestans  S. 
Pium  V dispensavisse  cum  Hispanis  ut  corporale  extra 
bursam  ferre  possent ; non  tamen  probabiliter  peccant^ 
quia  velum  et  bursa  ob  solam  decentiam  requiri  viden- 
tur. Vide  Ligorio,  1.  6,  n.  395. 

3®  Rubrica,  parte  1,  tit.  20,  praescribit  insuper,  ad 
praeparationem  altaris  et  ornameniorum  ejus,  ut  sint  ad 
cornu  epistolae,  o Parva  campanula,  ampullae  vitreae  vini 
• et  aquae,  cum  pelvicula  et  manutergio  mundo  in  fenes- 
» tella,  seu  in  parva  mensa  ad  hoc  praeparata.  >*  Objecta 
ista  non  benedicuntur;  ^ed  reverentia  erga  divinum  sa- 
crificium exigit  ea  esse  munda  et  nitida,  ita  ut  ad  men- 
sam vulgarem  decenter  adhiberi  possent. 

ARTICULUS  OCTAVUS. 

DE  VESTIBUS  SACRIS. 

Praeter  vestem  talarem  consuetam,  gallice  soutane^ 
quae  ad  celebrandam  missam  necessaria  est,  vestes  sacrae 
proprie  dictae  sunt  amictus,  alba,  cingulum,  manipulus, 
stola,  casula  et  biretum  : in  missa  solemni  requiruntur 
insuper  pro  ministris  et  officia riis  dalmaticae  et  cappae. 

1°  Amictus,  sic  dictus  a verbo  amicire^  seu  cooperire , 
in  octavo  saeculo  introductus  fuit,  juxta  communem  sen- 
tentiam, ad  tegendum  collum  eorum  qui  altari  servie- 
bant; tunc  enim  omnes,  laici  et  clerici,  collo  nudo  ince- 
debant, quod  indecens  visum  est  ad  altare.  Ratio  mystica 
fuit  ut  vox  castigata  Deo  consecraretur,  ut  dicit  pontifex 
in  ordinatione  subdiaconi,  hanc  vestem  imponendo. 

Paulo  post  amictus  fuit  habitus  velut  quoddam  orna- 
mentum ad  instar  veteris  ephod,  quia  humeros  et  pectus 
involvebat.  Romae  et  in  pluribus  aliis  ecclesiis  capiti  im- 
ponebatur, et  ministri  eo  velut  galea  contra  diabolicos 
incursus  muniti,  ad  altare  procedebant : qui  ritus  adhuc 
viget  apud  quosdam  religiosos  et  in  nonnullis  ecclesiis 
tempore  hiemis.  Idcirco  eum  sumendo  dicimus  : Impone^ 
Domine , capiti  meo  galeam  salutis^  ad  expugnandos  omnes 
diabolicos  incursus.  Nunc , ex  missali  Romano  et  ex  aliis 
communiter  missalibus,  capiti  imponitur  et  mox  ad  col- 
lum declinatur,  ut  vestium  collaria  circumtegat : utraque 
igitur  ratio  mystica,  castigatio  vocis  et  sensuum  custodia, 
memoranda  est. 

Debet  autem  fieri  ex  tela  alba , linea  vel  cannabiea , 
duas  habere  chordulas,  et  in  medio  crucem  depictam,  ut 
supponit  rubrica  de  sacerdote  dicens  : « Accipiens  amic- 
» tum  circa  extremitates  et  chordulas,  deosculatur  illud 
» in  medio  ubi  est  crux , et  ponit  super  caput,  etc.  • 
Adverte  eos  qui  amictum  sibi  imponunt  se  signare  non 
debere  manu  et  amictu  simul,  ut  quidam  immerito  fa- 
t ciunt.  Ita  Gavantus, 

2*  Alba  ita  vocatur  a suo  colore,  quasi  diceretur  ves- 
tis alba.  Apud  Graecos  dicitur  poderis,  a verbo 
€t  apud  Latinos  talaris,  quia  ad  talos  descendit.  Personae 
honorabiliores  inter  Romanos  hanc  deferre  solebant  ves- 
tem, quae  communior  facta  est  clericis  sacras  functiones 
suas  exercentibus.  Unde  S.  Hieron.  Pelagianum  arguens, 
1.  1 adversus  Pelag.  dicit : « Quae  sunt,  rogo,  inimicitiae 
» contra  Deum  si  tunicam  habuero  mundiorem  ? Si  epis- 
» copus,  presbyter,  diaconus  et  reliquus  ordo  ecclesias- 

• ticus  in  administratione  sacrificiorum  candida  veste 

* processerint?  » 

Imo  clerici  eam  deferebant  etiam  in  usu  civili,  ut  ex 
variis  monumentis  probant  Vicecomes,  Card.  Bona  et 
Romsee, 'In  concilio  Carth.  IV,  can.  41,  prohibetur  ne 
diaconus  extra  tempus  oblationis  vel  lectionis  alba  in- 
duatur. 

Quidam  eam,  commoditatis  causa,  resecarunt,  et  fac- 
tum est  rochetum,  quo  canonici  regulares  semper  induti 
erant : alii  illud  ampliarunt,  et  largas  ei  adoptarunt  ma- 
nicas , ut  in  frigore  vestes  pelliceas  subtus  induere  pos- 
sent, et  inde  venit  superpelliceum. 

Alba,  propter  albedinem,  habetur  ut  symbolum  in- 
nocentiae qua  ministrantes  altari  fulgere  debent;  idcirco 
eam  induentes  dicere  tenentur : Dealba  nie.  Domine,  et 
manda  cor  meum,  ut  in  sanguine  Agni  dealbatus,  etc. 

Debet  esse  linea  vel  cannabaea,  et  non  aegre  permit- 
tuntur albae,  a fortiori  superpellicea  et  rocheta  ex  xylino, 
nunquam  vero  ex  serico  vel  lana , quia  tunc  essent  ex 
panno,  et  non  ex  tela  simpliciter  dicta. 

3°  Cingulum  est  appendix  albae  quam  decenter  aptare 
debet,  ne  diffluat,  terram  tangat,  gressum  impediat , etc. 
semper  enim  cingulum  togas  oblongas  comitatum  est. 
Unde  clerici  vestem  talarem  deferentes,  cingulo  prae- 
cingi debent.  Cingulum  autem  mystice  consideratum 
est  signum  castitatis.  Hinc  nos  praecingendo  dicimus  : 
Prcecinge  me.  Domine,  cingulo  puritatis,  et  exstingue  in 
lumbis  meis  humorem  libidinis,  ut  maneat  in  me  virtus  con-r 
tinentlce  et  castitatis. 

; « Sacerdotes  in  saci  ificio  missae  congruentius  utuntur 

» cingulo  lineo  quam  serico;  • Cong.  Rit.  22]an.  1701. 
Igitur  cingulum  sericum  non  prohibetur,  sed  lineum  ina- 
gis  congruit. 

4°  Manipulus,  ex  antiquis  monumentis,  quoddam  erat 
j sudarium , sic  dictum  a sudore  ope  illius  tergendo,  seu 
I mantile  per  quod  sudor  et  narium  sordes  extergebantur. 
[Ministri  altaris  illud  primum 'manu  sinistra  tenebant, 

> ut  dextra  liberius  servirent  : hinc  vocatum  est  manipula 
I et  manipulus,  nempe  a manu  in  qua  tenebatur  : postea 
1 brachio  sinistro  affixum  est  ut  manus  esset  libera,  et  a 
I dextra  facilius  ad  extersionem  vultus  et  narium  adhibe- 
I retur. 

Contigit  ut  reverentiae  causa  sudarium  istud  fimbriis 
: pretiosis  ornaretur , et  versus  medium  duodecimi  saeculi 
verum  fuerit  ornamentum,  sicut  ostendit  P.  Lehrun, 

In  prima  origine,  cum  ad  extergendum  sudorem  des* 
tinaretur,  fletum  et  dolorem  naturaliter  significabat; 
unde  illud  sumendo  in  sensu  spirituali  dicimus  : Merear ^ 
Domine,  portare  manipulum  fletus  et  doloris,  ut  cum  exsulta- 
tione recipiam  merccdem  laboris.  Episcopus  hanc  vestem 
sumit  tantum  post  confessionem,  ad  Indulgentiam,  ut  in 
Caeremoniali  episc.  1.  1,  cap.  10,  habetur,  et  Durandus 
norat,  1,  4,  cap.  7 n.  4,  exceptis  missis  defunctorum  ia 
quibus  eum  sumit  cum  aliis  paramentis. 

5®  Stola,  juxta  vim  nominis,  idem  significat  ac  longum 
vestimentum,  ut  patet  pluribus  Scripturae  locis.  Commu- 
nis sententia  tenet  stolam  nostram  primo  fuisse  linteum 
tenue  quo  circumdabatur  collum  , extremitatibus  ejus 
ante  pectus  pendentibus  ad  abstergendum  os  et  vultum. 
Dicebatur  etiam  orarium,  ab  ora  vestium  a qua  pende- 
bat; et,  propter  longitudinem,  nomen  stolae  accepisse  vi- 
detur. 

Usque  ad  octavum  saeculum,  propter  solam  utilitatem 
adhibita  fuisse  judicatur;  sed  versus  illud  tempus  pre- 
tiosior facta,  velut  speciale  ornamentum  et  signum  auc- 
toritatis ccepit  haberi.  Solis  episcopis , presbyteris  et 
diaconis  fuit  reservata,  et,  ad  exprimendam  inter  eoa 

distinctionem,  mos  invaluit  ut  episcopi  eam  in  missa  ha- 
berent pendentem,  presbyteri  in  forma  crucis  super  pec- 
tus, et  diaconi  ab  humero  sinistro  ad  latus  dextrum 
versantem.  Extra  missam  sacerdotes  earn  deferunt  pen- 
dentem , nisi  alba  induantur.  Efiiscopi  vero  eam  defe- 
rentes super  albam , extra  missam,  habent  in  forma  crucis 
sicut  presbyteri. 

Quoniam  beati  in  coelo  repraesentantur  velut  stolis  in- 
duti, V.  g.  Apoc.  VI,  11,  vii,  9,  Ecclesia  vult  ut  stolam  su- 
mentes dicamus  ; Redde  mihi  stolam  immortalitatis  y etc. 

6®  Casula  seu  planeta,  olim  erat  magna  vestis  rotunda: 
totum  tegens  corpus,  et  in  usu  civili  laicis  et  cleiicis  us- 
que ad  septimum  vel  octavum  saeculum  communis  : ab 
eo  tempore  fuit  ornamentum  episcopis  et  presbyteris 
missam  celebrantibus  proprium.  Nomen  habuit  casulae, 
quia,  ob  suam  formam  et  amplitudinem,  totum  tegebat 
corpus  sicut  parva  domus;  et  planetae,  quia,  immisso  ca- 
pite per  solam  quam  superius  habebat  aperturam , ver- 
satilis erat  circa  corpus  cui  non  adhaerebat. 

Casulae  apud  Graecos  antiquam  retinuerunt  formam, 
et  quae  destinantur  episcopis,  multis  insigniuntur  cru- 
cibus; quae  vero  sunt  presbyterorum,  unicam  habent 
crucem. 

Latini,  pro  majori  brachiorum  commoditate,  partes; 
laterales  earum  paulatim  resecarunt,  donec  ad  formam 
hodiernam  pervenerint  : casula  igitur  nunc  apud  nos 
duabus  constat  partibus  quae  anterius  et  posterius  tegunt 
corpus  a collo  ad  genua.  Tempore  quo  exquisitus  liber  de 
Imitatione  Christi  scriptus  est,  scilicet  circa  initium  de- 
cimi quinti  sseculi,  casulae  in  Germania  crucem  ferebant 
in  parte  anteriori  ct  posteriori ; in  Italia  crucem  habent 
tantum  in  anteriori ; in  Gallia  autem,  nunc  in  Germania 
et  alibi  communiter,  crucem  habent  tantum  in  parte 
posteriori. 

Cum  olim  necesse  fuerit  casulam  hinc  et  inde  elevare 
ad  consecrationem,  ut  celebrans  liberiora  haberet  bra- 
chia, mos  permansit  eam  paululum  sublevare,  in  testi- 
monium antiquitatis. 

Casula,  totum  corpus  olim  legens,  communiter  habe- 
tur ut  symbolum  cbaritatis  omnia  cooperientis.  Unde 
episcopus  eam  imponens,  dicit  : Accipe  vestem  sacerdo- 
talem perquam  charitas  intelligitur.  Et  sacerdotes  eam  su- 
mendo, vocant  jugum  Domini  suave  et  onus  leve. 

Quantum  fieri  potest,  ex  pannis  petriosis,  nempe  au- 
reis, argenteis  aut  sericis,  vel  saltem  ex  panno  tenui,  et 
quo  plebeii  uti  non  solent,  conficiendae  sunt  casulae,  prop- 
ter honorem  cultui  divino  debitum ; et  ex  eodem  panno 
ordinarie  conficiuntur  velum  calicis,  manipulus  et  stola. 
Ad  hunc  usum  converti  possunt  vestes  mulierum  pre- 
tiosae, ut  fert  communis  sententia,,  contra  plures,  apud 
Ferraris,  v®  Paramenia^  n.  2. 

De  necessitate  et  benedictione  vestium  sacrarum. 

Quamvis  pleraeque  sacrae  vestes  olim  communes  fue- 
rint quoad  formam,  ut  probabilius  docet  Bened.XIV,  de 
Missae  sacrif.  1.  1 , cap.  7 , cum  fere  omnium  eruditorum 
consensione,  ipsos  Apostolos  peculiaribus  indutos  fuisse 
vestibus  a quotidianis  distinctis,  quando  divinam  Eucha- 
ristiam conficiebant ; atque  plurimi  censent  penulam, 
quam  B.  Paulus,  II  Tim.  iv,  13,  memorat,  unam  ex  his 
vestibus  fuisse.  Certum  est  ab  im memoriali  tempore  seu 
ab  ipsis  Apostolis  usum  fuisse  missam  absque  specialibus 
illis  vestibus  non  celebrandi.  Omnes  fatentur  hanc  legem 
esse  sub  gravi,  et  nullam  concedi  dispensationem  ut  missa, 
quacumque  ex  causa,  sine  ullis  vestibus  sacris  celebretur ; 
sic  expresse  docent  Card.  de  Lugo,  Bened.  XIV  et  Ligo- 
rio,  1.  6,  n.  289,  etc. 

Celebrare  sine  casula  aut  sine  alba,  est,  juxta  omnes, 
peccatum  mortale ; sine  stola,  aut  manipulo,  aut  cin- 
gulo, est  probabilius  adhuc  peccatum  mortale ; quia,  al- 
terutra istarum  vestium  deficiente,  deest  cultus  divino 
sacrificio  debitus  : ita  communiter  auctores,  idem  dicen- 
tes de  his  objectis  non  benedictis.  Communiter  tamen 
concedunt  licitum  esse,  in  magna  necessitate,  v g.  si  po- 
pulus sit  convocatus  et  dimitti  non  possit  absque  scan- 

dalo,  celebrai^  sine  manipulo,  aut  sine  cingulo,  vel  uti 
stola  pro  cingulo,  aut  manipulo  pro  stola.  Vide  Ferraris^ 
V®  Missa^  art.  10,  n.  22,  et  Ligorio,  1.  6,  n.  377.  A for-^ 
ti ori  sme  amictu  celebrare  liceret.  Imo  ut  probabile  multi 
tradunt,  per  se  veniale  tantum  esse  peccatum  celebrare 
sine  amictu,  aut  manipulo,  aut  cingulo,  vel  uti  non 
benedicto,  secluso  contemptu,  quia  gravis  non  videtur 
irreverentia. 

Benedictio  sacrarum  vestium  ad  celebrationem  missse 
requisitarum  est  episcopalis;  attamen  praelati  privilegiis 
pontificalibus  utentes  eas  pro  ecclesiis  sibi  subditis  bene-*- 
dicere  possunt ; ita  omnes,  variis  summorum  pontificum 
concessionibus  innixi. 

Sed  inter  theologos  et  canonistas  controvertitur  an 
episcopus  facultatem  sacras  vestes  benedicendi  simpli- 
cibus presbyteris  delegare  possit.  Extranei  communius 
negant,  et  contendunt  episcopos  hanc  facultatem  conce- 
dere non  posse,  nisi  ex  pontificali  induito  : sic  Bene- 
dict.XIV,  Inst.21,  n.  9 j Ligorio,  1.  6,  n.  377,  dub.4,  etc. 
At  in  Gallia,  ex  veteri  consuetudine,  omnes  episcopi 
concedere  solent,  ex  propria  auctoritate,  per  se  vel  per 
vicarios  suos  generales,  simplicibus  presbyteris  faculta- 
tem vestes  sacras  et  omnem  supellectilem  ecclesiae,  unc- 
tionem S.  chrismatis  non  requirentem,  benedicendi.  In 
dioecesi  nostra,  omnes  parochi  benedicere  possunt,  vi 
n.  2,  art.  6,  tit.  3 statutorum  syned.  anni  1788,  pro  suis 
ecclesiis  et  capellis  in  sua  respectiva  parochia  existen- 
tibus,  vestes  sacerdotales,  quaelibet  paramenta , lintea- 
mina, cruces,  vexilla  et  ciboria.  Item  superiores  regu 
lares  pro  suis  ecclesiis  et  oratoriis. 

Sacerdos  qui,  absque  legitima  delegatione,  paramenta 
sacerdotalia iDenediceret,  saltem  venialiter  peccaret;  at- 
tamen valeret  benedictio,  quia  ab  ordine  presbyterali 
pendet,  et  tantum  jure  positivo  reservata  est  episcopo^* 

€ Paramenta  altaris,  celebrantis  et  ministrorum  de- 

• bent  esse  coloris  convenientis  officio  et  missae  diei,  se- 

• eundum  usum  Romanae  ecclesiae;  » Rubric.  1 part. 
tit.  18,  n.  1.  Quidam  dicunt  hanc  rubricam  esse  tantum 

directi vam,  et  non  obligare  sub  peccato  ; alii  vero  com- 
munius et  probabilius  putant  eam  obligare  sub  peccato, 
quia  enuntiatur  modo  praeceptivo,  et  ita  pii  sacerdotes 
sentire  videntur ; sed  fatentur  eam  non  obligare  sub  gravi 
nisi  aliquod  exoriretur  scandalum,  v.  g.  si  in  die  magnae 
solemnitatis  color  violaceus  aut  niger  adhiberetur ; et  ra- 
tionabilem causam  ab  omni  peccato  excusare,  puta  si 
vestes  debiti  coloris  concursui  sacerdotum  non  suffice- 
rent : unde  concludunt  ornamentum  variis  coloribus  dis- 
tinctum pro  omni  colore,  excepto  nigro,  adhiberi  posse 
in  necessitate,  ut  ait  Merati,  id  est,  ubi  rationabilis  causa 
id  posrulat ; secus  peccatum  esset  veniale.  Si  tamen  unus 
color,  V.  g.  albus,  caeteris  praevaleat,  ornamentum  pro  eo 
colore  adhiberi  potest. 

Quarti  et  Merati  docent,  colorem  flavum  omni  colori 
cCquivalere,  quia  omnes  ad  illum  concurrunt,  hincque 
in  omni  festo  et  officio  vestibus  ex  panno  aureo  uti  licere, 
exceptis  diebus  jejuniorum  aliisque  afflictionis  et  officiis 
defunctorum  in  quibus  color  violaceus  aut  niger  praeci- 
pitur. 

Paramenta  sacra  benedictionem  suam  amittunt  si  ita 
frangantur  aut  in  tali  statu  ponantur,  ut  usui  sacro  ad 
quem  erant  destinata,  amplius  decenter  inservire  ne- 
queant; quia  suam  identitatem  moralem  jam  non  ha- 
bent. Hinc  si  formam  suam  retinentia  reficiantur,  aut 
aliquid  novi  eis  in  minori  quantitate  addatur,  nova  bene- 
dictione non  indigent,  quia  accessorium  naturam  princi- 
palis sequi  congruit.  Secus  si  aliam  induant  formam,  aut 
pars  addita  sit  major,  v.  g.  si  ex  planeta  fiat  stola,  si  ma- 
nica albae  detrahatur  etiam  per  modicum  tempus,  si  cin- 
gulum ita  frangatur  ut  nulla  pars  remanens  formam 
cinguli  convenientis  habeat,  etc. 

Fragmenta  paramen torum  vetustorum  semel  bene- 
dictione consecratorum  in  usus  profanos  nunquam  con- 
vertenda sunt,  propter  reverentiam  eis  debitam,  ut  in 
regula  juris  51  expresse  statuitur,  sed  comburenda  et 
cineres  in  piscinam  vel  in  locutn  honestum  projiciendi 
sunt,  Ferraris,  v®  Param,  n.  8. 

De  birreto^  seu  hiretto  aut  bireto, 

Birreti  nomine,  intelligitur  quidam  pileolus  nigri  co- 
loris et  quadratus,  tria  in  summitate  babens  cornicula. 
Vulgo  apud  nos  dicitur  bonnet  carre,  quamvis  sit  rotun- 
dum, in  forma  coni  elevatum,  et  habeat  summitatem 
gallice  dictam  houppe. 

Olim  erat  capitis  tegumentum  clericis  proprium,  quo 
a laicis  distinguerentur  : in  concilio  Salisburgensi,  anni 
1386,  can.  6,  et  aliis  ejusdem  saeculi,  prohibetur  eis  ne 
sine  birreto  incedant,  cum  hoc  honestatem  clericalem 
non  deceat.  Ipsis  lapsu  temporum  pro  solis  functionibus 
sacris,  usus  birreti  reservatus  est,  saltem  in  Gallia.  In 
quibusdam  tamen  congregationibus  clericorum  mos  erat 
ut  in  domo  residentiae  omnes  birretum  semper  deferrent , 
et  mos  iste  usque  ad  perturbationem  rerum  publicarum, 
an.  1791,  perseveravit. 

Ex  Rubrica,  part.  2,  tit.  2,  quilibet  sacerdos  celebra- 
turus, ad  altare  accedens  vel  rediens,  birretum  in  capite 
habere  tenetur : « Optandum  foret,  inquit  Romsee,  ut 
» adhuc  adverterent  multi  in  praesenti  puncto  deficien- 
» tes.  »» In  Italia  et  praesertim  Romae  non  permittitur  ut 
ipsi  extranei  ad  altare  sine  birreto  accedant. 

Similiter  in  aliis  partibus  officii  ecclesiastici  et  in  sa- 
cramentorum administratione  adhibendum  est  birretum 
ubi  praescribitur.  Congr.  episc.  1 3 maii  1616  et  Rit. 
30  martii  1633,  decreverunt  canonicos  incedere  teneri 
detecto  capite  in  ecclesia , cum  birreto  in  capite  extra 
eam,  et  birreto,  non  vero  pileolo  calotte^  uti  debere  in 
choro.  Usum  birreti,  vel  pileoli  vulgo  calotte,  in  missa, 
etiam  extra  canonem,  solus  papa  concedere  potest,  ut 
decreverunt  Congr.  episc.  et  regul.  2 Januarii  1590  et 
17juniil595,  et  Congr.  concil.  Trid.  16feb.  1619.  Nec  ep 
uti  potest  episcopus  sine  Sedis  apostolicae  licentia,  juxta 
decreta  S.  Rit.  Congr.  25  april.  1626  et  13  aug.  1695. 
In  Gallia  tamen  episcopi  ilUus  usum  usque  ad  secretas 
permittere  consueverunt,  ut  testatur  Callet,  et  eo  ipsi 

slue  licentln  sumini  Pontificis  iiluntiir.  Sed  Bened.  XI V 
utrnmque  expressis  verbis  reprobandum  docet  in  Inst.  96. 

Cuin  apud  Sinenses  caput  discooperire  sit  irreveren- 
tia, Paulus  V permisit  missionariis  in  eorurn  imperio 
degentibus  intra  missam  uti  pileolo  a vulgari  tamen 
distincto,  referente  Bened.  XIV,  Inst.  96,  n.  2.  Eo  abs- 
que dispensatione  legitima  extra  canonem  uti,  absque 
scandalo , mortale  non  judicatur  esse  peccatum ; et  si  ra- 
tionabilis causa  id  suaderet,  v.  g.  subitanea  et  gravis  in- 
firmitas qu«e  recursum  ad  episcopum  non  permitteret , 
nullum  esset  peccatum,  ut  ipse  Bened.  XIV  agnoscit, 
de  Missae  sacrif.  1.  1,  cap.  9,  n.  3. 

Idem  pontifex,  in  eadem  Inst.  96,  de  coma  fictitia , 
pcrruqae^  ex  professo  disserens,  contendit  1°  clericos  sa- 
cris ordinibus  initiatos  eam  in  nullo  loco  deferre  posse; 
2®  nullum  sacerdotem  cum  coma  fictitia  missam  cele- 
brare posse , et  3°  in  Inst.  34 , § 4,  episcopos  ab  ea  prohi- 
bitione dispensare  non  posse , et  sententiam  quae  talem 
potestatem  eis  attribuit,  a Sede  apostolica  nunquam  fuisse 
probatam.  Attamen  in  Gallia  solent  episcopi  hanc  dispen- 
sationem concedere  ; imo  comae  fictitiae  ita  communes 
evaserunt,  ut  clericis  non  videantur  prohibitae  etiam  in 
celebratione  missae,  ut  advertit  D.  Devic^  episc.  Bellicen- 
sis , in  suo  Rituali  recenter  impresso. 

De  dalmatica  et  tunica* 

Dalmatica,  olim  tunica  talaris,  cum  amplis  manicis, 
nomen  accepit  a Dalmatia,  quia  in  ea  regione  hujusmodi 
vestis  fuit  communis  ; deinde  facta  est  ornamentum  quo 
reges,  imperatores  aliique  viri  in  dignitate  constituti  de- 
corari consueverunt,  ut  ostendit  Grancolas,  Ad  usum 
ecclesiasticum  transiit.  Anastasius  Bibliothecarins , in 
nono  saeculo  scribens , dicit  a S.  Sylvestro  institutum 
fuisse  ut  diaconi  dalmatica  uterentur  in  ecclesia  ( intel- 
lige  Romana);  papa  Symmachus,  in  sexto  saeculo,  usum 
dalmaticarum  concessit  diaconis  ecclesiae  Arelatensis  , et 
S.  Greg.  Aregio,  episcopo  Vapicensi,  idem  privilegium 
III.  ; 3 

sibi  et  suo  archidiacono  poposcenti,  respondit,  Epist.  1.  9^ 
epist.  107  : « Te  vel  archidiaconuni  tuuni  dalinatica  de- 
» corandos  esse  concessimus,  » Ille  usus  omnibus  episco- 
pis, presbyteris  et  diaconis  factus  est  communis  per  Gal- 
bas in  octavo  vel  nono  saeculo  : episcopi  et  presbyteri 
eam  subtus  casulam  deferebant. 

Tunica,  quae  erat  vestis  subdiaconis  propria  , a dalma- 
tica  in  eo  differebat  quod  strictior  esset : nunc  ad  eam- 
dem  formam  reducta  est. 

Nullibi  simplices  presbyteri  dalmaticam  subtus  casu- 
lam nunc  deferunt ; verum  episcopi  solemniter  celebra- 
turi, tunicam  seu  tunicellam  et  dalmaticam , ex  Ordine 
Romano  XI V,  §48,  induendi  sunt.  Episcopales  illae  vestes 
ex  tenui  panno  serico  confici  solent,  et  coloris  officio 
respondentis  esse  debent. 

Quoniam  dalmatica  est  vestimentum  laetitiae,  sicut  ca^ 
sula,  diaconi  et  subdiaconi , in  Quadragesima  aliisque 
diebus  pcenitentiae , in  solis  ministrant  albis , et  induunt 
casulam  ante  pectus  plicatam  ad  cantandum  respective 
epistolam  et  evangelium , eamque  postea  stati m depo- 
nunt, juxta  ritum  Romanum.  Ita  Durandus  , Gavantus^ 
RomseCy  etc. 

Quaedam  sunt  alia  paramenta  episcopis  solemniter  cele- 
braturis ex  Ordine  et  pontificali  Romano  propria,  nempe 
1®  compagi  et  sandalia , — des  has  et  des  spuliers  : quando 
statutum  fuit  ut  ministri  altaris , reverentiae  causa , spe- 
ciales haberent  vestes  ut  officiis  suis  recte  fungerentur  ^ 
mutabant  etiam  compagos  et  sandalia , quem  usum  soli 
episcopi  et  praelati  pontificalia  habentes  in  nonnullis  cir- 
cumstantiis retinuerunt.  2°  Chirothecae  , gants , sic  dictae 
a verbo  graeco  , manus,  quia  manuum  sunt  ornamenta. 
Honorius  Augustodunensis , in  duodecimo  saeculo  scri- 
bens, dicit  earum  usum  ab  Apostolis  traditum  fuisse, 
quod  nullo  quidem  nititur  fundamento;  verumtamen 
sunt  antiquae.  3®  Annulus , cujus  fit  mentio  apud  S.  Isi-^ 
dorum  Hispalensem , in  septimo  saeculo , tanquam  signf 
honoris  episcopalis,  ad  exprimendum  episcopos  eminen- 
ter debere  esse  discretos,  et  secretorum  custodes.  4®  Ba- 

culus,  crosse,  qui  est  velut  sceptrum  et  virgi  episcopi , ac 
proinde  signum  ejus  auctoritatis.  Patet  ex  S.  Isidoro,  l,  2, 
cap.  5 , illius  usum  jam  fuisse  antiquum  in  septimo  sae* 
culo.  Summus  pontifex  hujusmodi  non  habet  baculum  , 
quia  in  solemnitatibus  non  ambulat  pedibus , sed  porta- 
tur. Abbates,  e contra,  eum  habent  ut  symbolum  suae 
dignitatis.  Alius  est  baculus,  signum  honoris,  quem  prae- 
centor defert  in  choro,  et  cujus  Honorius  supra  citatus 
meminit  in  Gemma  animae,  1.  1 , cap.  24.  5®  Crux  pectora- 
lis : primitus  episcopi  capsulam  reliquias  continentem 
e collo  pendentem  deferebant,  ut  videtur  in  vita  S.  Ger- 
mani Autissiodorensis , et  S.  Greg.  Turoii.  Deinde  cruces 
ligneas,  argenteas  vel  aureas  habuerunt,  et  ille  usus 
factus  est  generalis.  6®  Mitra  : Euseb.  Hist.  1 3,  cap.  31, 
refert  S.  Joannem,  ad  instar  summi  sacerdotis  Judaeorum, 
laminam  in  capite  gestasse  : idem  legitur  de  S.  Jacobo 
Hierosolym.  apud  S.  Clementem  Alexandrinum.  Hinc, 
juxta  Card.  Bonain  , Grducolas^  Devoti  et  alios  , natus  est 
mitrae  episcopalis  usus  : hodierna  tamen  illius  forma  ul- 
tra decimum  socculum  non  ascendit,  ut  bstendunt  Gard. 
Bona,  PP.  Menard  ^ Martem:  , Mahillon  , etc.  Triplicis  ge- 
neris distinguuntur  mitrae,  videlicet  simplex,  aurifrigiata 
et  pretiosa.  Inter  abbates  alii  habent  annulum  et  bacu- 
lum tantum;  alii  vero  habent  etiam  mitram  cum  caeteris 
ornamentis  pontificalibus.  Inter  eos  qui  privilegio  pon- 
tificalium gaudent,  alii  solam  mitram  simplicem  defe- 
iiint,  alii  mitrafn  aurifrigiatam,  et  nulli  pretiosam. 

Dc  cappa  seu  plimali y superpelliceo , etc. 

Durandus,  i.  3,  cap.  1,  n.  13,  Honorius  August.  in 
Gemma  animae,  l.  1,  cap.  227,  cappam  describunt  os  te  Pii 
duntque  eam  tunc  eamdem  habuisse  quam  nunc  habet 
formam.  Primitus  quoddam  erat  tugurium  contra  plu- 
i viam,  unde  vocatur  pluviale,  et  ideo  habet  caputium  quo 
olim  tegebatur  caput.  Ab  usu  communi  ad  conditionem 
1 specialis  ornamenti  transiit , sicut  aliae  pleraeque  vestes 
sacrae. 

Non  solum  episcopus  et  presbyter , sed  inferiores  cle-^ 
rici  ipsique  laici , officio  cantorum  fungentes,  cappas  seu 
pluvialia  deferre  possunt. 

Pluviali  utitur  sacerdos,  ex  Rubrica  , in  processionibus 
sanctissimi  Sacramenti  et  in  quibusdam  aliis,  in  benedic- 
tionibus quae  fiunt  ad  altare , in  officio  solenmi  laudum 
et  vesperarum  , quando  assistit  episcopo  solemniter  cele- 
branti , post  missam  defunctorum,  ad  faciendam  absolu- 
tionem. Nunquam  habendus  est  manipulus  cum  pluviali 
seu  cappa. 

Gavantus  dicit  cappas  non  esse  benedicendas,  quia 
omnibus  ecclesiasticis  sunt  communes,  et  ad  sacrificium 
non  ordinantur.  Quarti  vero  et  Merati  concedunt  nullum 
dari  praeceptum  eas  benedicendi , sed  volunt  melius  esse 
eas  benedicere  sub  forma  pro  indumentis  sacerdotalibus 
in  genere  assignata. 

Superpelliceum  sic  dictum  est  quia  super  tunicas 
pelliceas  induebatur.  Ita  Durandus,  1.  3,  cap.  1,  n.  10. 
S.  Hieron.  l.  1 Adversus  Pelag.  supra  citatus , meminit 
candidae  vestis  ad  usum  episcopi , presbyteri , diaconi  et 
reliqui  ordinis  ecclesiastici ; haec  autem  vestis  erat  tunica 
albae  similis , unde  venit  rochettum  et  superpelliceum , 
ut  jam  notavimus.  Item  et  cotta , in  Italia  usitata,  quae 
formam  habet  tunicellae  rochetto  contractioris.  Super- 
pelliceum, rochettum  et  cotta  fieri  debent  ex  lino  tenui, 
vel  ex  cannabe , vel  probabiliter  ex  xylino  : ita  passim 
fieri  solent,  et  non  video  cur  mos  iste  reprehenderetur. 
Illas  vestes  quas  candidae  et  mundae  semper  esse  debent , 
nOn  benedicuntur , nec  ideo  reputantur  sacrae. 

ARTICULUS  OCTAVUS. 

DE  RUBRICIS  SERVANDIS. 

Rubricae  sic  dictae,  quia  rubro  colore  ollm  scribi  sole- 
bant, quaedam  sunt  regulae  communes,  continentes  ri- 
tus in  celebratione  missae,  officii  divini  recitatione  et 
sacramentorum  administra tione  servandos.  Aliae  sunt 

praeceptivae  et  aliae  directivae.  Praeceptivae  eae  sunt  quae 
ad  servandos  ritus  illis  praesci  i ptos  obligant  sub  peccato  ; 
et  directivae  illae  sunt  quae  proprie  dictam  obligationem 
non  imponunt , sed  per  modum  consilii  et  instructionis 
statuuntur.  Ita  generaliter  theologi,  quamvis  accuratam 
non  tradant  regulam  qua  praeceptivae  a directivis  tuto  se- 
cernanlur. 

Hic  dicemus  1°  de  obligatione  rubricarum  missam 
spectantium  ; 2°  de  modis  quibus  contra  rubricas  pec- 
cari possit  in  missa ; quasdam  exponemus  observationes 
in  caeremonias  et  ritus  missae  privatae ; 3""  item  et  missae 
solem  nis. 

SI.  — De  obligatione  rubricarum  missam  spectantium, 

1®  Probabilius  nobis  videtur  omnes  rubricas  intra  mis- 
sam seu  in  actu  celebrationis  servandas,  esse  praecepti- 
vas, ac  proinde  sub  peccato  obligare.  Nam  1®  concilium 
Trid.  sess.  7,  can.  13,  anathemate  percutit  eos  qui  dixe- 
rint « approbatos  Ecclesiae  ritus  in  solemni  sacramento- 
»>  rum  administratione  adhiberi  consuetos  , aut  sine  pec- 
o cato  a ministris  omitti  pro  libitu  , aut  in  alios  novos 
p mutari  posse.  » Confectio  autem  sacrae  Eucharistiae  ad 
praestantissimi  Sacraimenti  administrationem  pertinet,  ut 
patet, 

2^*  S.  Pius  V,  bulla  in  fronte  Missalis  ejus  apposita  , 
ait  : « Mandantes  et  omnibus  districte  praecipientes  , in 
» virtute  sanctae  obedientiae,  ut  missam  juxta  ritum,  mo- 
>»  dum  et  normam  in  Missali  praescriptam  , decantent  ac 
» legant...  neque  in  missae  celebratione  alias  caeremonias 
f>  vel  preces  addere  vel  recitare  praesumant.  » Certe  tenor 
hujus  bullae  strictum  exprimit  mandatum  caeremonias  et 
preces  missae  non  mutandi  nec  addendi,  et  ex  se  sub  gravi 
obligat,  ut  indicant  verba  districte  et  in  virtute  sanclce 
obedientice.  Ergo.  Ita  Merati,  Tournely,  Quarti,  Collet, 
Ligorio,  etc. 

Unde  notabilis  infractio  rubricarum  intra  missam 
servandarum  semper  est  materia  ad  peccatum  mortale 


TRACTATUS 


294 

sufficiens,  et  peccatum  non  fit  veniale  nisi  defectu  ad- 
vei  leiitiae  aut  consensus,  vel  ob  levitatem  materiae. 

3^'  Decreta  S.  Rit.  Congr.  ut  rubricarum  Missalis  sup- 
plementum haberi  debent,  et  si  in  forma  rigorosa  ex- 
primantur, v.  g.  in  fine  habeant,  ab  omnibus  servetur, 
servari  ab  omnibus  mandavit^  etc.  eodem  modo  ac  ipsae 
Missalis  rubricae  obligant;  congregatio  enim  vi  suae  insti- 
tutionis habet  facultatem  sic  imperandi,  ipsius  resolutio- 
nes in  eo  casu  ut  summi  Pontificis  oracula  liabei^i  debent, 
et  multo  magis  quando,  ut  saepe  accidit,  a regnante  pon- 
tifice expresse  approbantur. 

Si  vero  dubia  circa  ritus  suborta  solummodo  per  mo- 
dum declarationis  solvat,  resolutiones  ejus  vim  legis 
stricte  non  habent , sed  velut  sapientissimorum  virorum 
responsa  considerantur  : attamen  in  eo  casu  opinionibus 
aliorum  doctorum  proferri,  et  ideo  requiri  ac  sedulo  nosci 
debent. 

4°  Cum  in  multis  dioecesibus  et  in  religiosis  ordinibus 
vigeant  consuetudines  rubricis  Romanis  oppositae  , quae- 
situm est  an  licite  observari  possent.  Respondet  Amort 
apud  Ligorio,  L 6,  n.  401 , qui  eum  minime  improbat  : 
« S.  Congregatio  Rituum  constanter  tolerat  consuetudi- 
» nem,  saltem  immeinorialem , contrariam  rubricis.  Ita- 
» que  tuta  conscientia  licet  se  conformare  consuetudini 
» dicecesanae,  praesertim  in  rebus  levioris  momenti,  quae 
» non  cedunt  in  deformitatem  cultus  publici.  » Non  reji- 
ciuntur ergo  consuetudines,  nisi  ^ ut  addit  Ligorio  , conti^ 
neant  positivam  indecentia  niy  qu  ce  nequeat  decenter  tolerarim 

Verum  illae  consuetudines  dioecesibus  propriae  instar 
rubricarum  missalis  Romani  obligant , et  privatus,  abs- 
que peccato  mortali  aut  veniali , juxta  materiam  et  cir- 
cumstantias, eis  derogare  non  potest.  A fortiori  novas 
consuetudines  inducere  non  potest,  nec  recentibus  aut 
male  inductis  se  conformare. 

5°  Communiter  docent  auctores,  rubricas  extra  missam 
servandas  saepe  esse  directivas,  ac  consequenter  per  se  sub 
peccato  non  obligare , quales  sunt  rubricae  signacula  in 
Missali  ad  ea  quae  dicturus  est  ordinandi , crucem  in  sa- 

cristia  salutandi,  etc.  Frequenter  tamen  sunt  praecep* 
tivae , ut  dicit  CoUety  et  insuper  communis  doctorum 
sententia  est,  juxta  Feriaris,  v°  Rubricce^  n.  13,  rubri- 
cas etiam  solum  directivas  absque  rationabili  causa  ne- 
gligi  non  posse  quin  admittatur  culpa  saltem  venialis, 
propter  inordinationem  finis  aut  inotivi ; rectus  enim 
(inis  et  rationi  conformis  ab  observatione  hujusmodi  i e- 
gularum  ecclesiasticarum  non  retraheret. 

S II.  — De  modis  quibus  peccari  possit  contra  rubricas  in  missa 
servandas. 

Peccari  potest  maxime  per  omissionem  , additionem  , 
mutationem,  defectum  pronuntiationis  et  confusionem. 

1°  Per  omissionem.  Omittere  ritum  vel  partem  missae 
essentialem  , vel  accidentalem  notabilem,  est  peccatum 
mortale  : patet  ex  dictisy  et  est  sententia  communis.  Hinc 
mortaliter  peccaret  qui  voluntarie  omitteret  oblationem 
panis  aut  vini,  consecrationem  alterutrius  speciei,  eleva- 
tionem hostiae  aut  calicis,  mixtionem  aquae  cum  vino  aut 
particulae  hostia3  cum  sanguine  , confessionem  et  ea  quae 
sunt  in  principio  missae,  principales  collectas,  epistolam, 
evangelium,  offertorium,  praefationem,  canonem  vel 
quamlibet  canonis  orationem  , Pater  nostery  libera  nos  y 
A^nus  Dei , unam  ex  orationibus  communionem  praece- 
dentibus, Domine y non  sum  dignus y Quid  retribuam y patenae 
et  calicis  purificationem,  postcoinnuinionem , etc.  Item 
tot  modicas  partes  intra  eamdem  missam  omittere , ut 
integrae  epistolae,  vel  integro  evangelio  equivaleant,  vel, 
secundum  nonnullos,  minimam  partem  Canonis  , pecca- 
tum est  mortale,  quia  censetur  materia  notabilis.  Item 
adhuc  probabiliter  qui  benedictiones  , inclinationes  aut 
genuflexiones , in  notabili  parte,  sine  causa  sufficienter 
excusante,  omitteret  vel  truncaret,  mortaliter  pecca- 
ret. Ita  Feriaris,  v®  Rubricce^  n.  14 ; Ligorio,  1.  6,  n.  400 
et  405. 

Contra  vero  veniale  est  omittere  Kyrie  eleison,  Gloria 
in  excelsis  y Credo  y unam  collectam  vel  commemoratio- 

nem,  unam  prophetiam  vel  epistolam  in  feriis  quatuor 
lempoiiim,  quando  plures  legendae  sunt,  graduale,  trac- 
tum aut  alleluia,  prosam,  etc.  Item  aliquas  omittere  be- 
nedictiones , inclinationes,  genuflexiones , aut  eas  usque 
ad  terram  non  facere,  altare  non  deosculari,  aut  simulate 
tantum  deosculari,  etc.  quia  hujusmodi  omissiones,  sigil- 
latim  sumptae,  in  hominum  opinione  non  reputantur 
graves  : secus  si  plures  notabilem  quantitatem  consti- 
tuentes simul  omitterentur;  tunc  enim  materia  fieret 
gravis.  Sic  Ferraris  et  Ligorio  in  locis  citatis. 

Notandum  , omissiones  ex  se  leves , gravia  constituere 
posse  delicta,  1°  ratione  pravi  finis , ut  si  sacerdos  non- 
nullas leves  omittat  rubricas , animo  novum  inducendi 
ritum;  2^*  ratione  contemptus  , ut  si  sacerdos  aliquam 
omittat  rubricam  , contemnendo  papam  vel  episcopum 
qui  eam  praecepit;  3°  ratione  scandali,  si  nempe  assisten- 
tes tali  omissione  ad  irreverentiam  erga  sanctissimum 
Sacramentum  notabiliter  excitarentur ; 4°  ratione  peri- 
culi, ut  si  quis  absque  Missali  celebrare  volens,  periculo 
partes  notabiles  omittendi  se  exponat. 

2°  Por  additionem.  Aliquid  valde  notabile  , praeter  ea 
quae  in  rubricis  statuuntur,  addere  missae,  mortale  esset 
peccatum,  et  quidem  gravius  quam  similem  partem  prae- 
scriptam omittere  ; quia  hoc  in  praecitata  S.  Pii  V bulla 
expressius  prohiberi  videtur,  et  aliunde  peccata  commis- 
sionis graviora  sunt  in  suo  genere  quam  peccata  omis- 
sionis, ob  majus  voluntarium,  fiinc  1°  addere  verba  quae 
sensum  formae  consecrationis  mutarent , grave  esset  sa- 
crilegium, cum  validitas  sacramenti  impediretur;  2”  ad- 
dere verba  ritui  sacro  opposita,  etsi  sensum  non  mutent, 
V.  g.  dicere  Hoc  est  corpus  meum  de  Virgine  natum,  pecca- 
tum nihilominus  esset  mortale , quia  talis  mutatio  repu- 
taretur gravis;  3*"  aliquid  addere  etiam  leve,  intentione 
novum  inducendi  ritum,  propter  strictam  concilii  Trid. 
et  S.  Pii  V prohibitionem;  4°  aliquid  addere  in  nota- 
bili quantitate,  etiam  sine  animo  novum  inducendi  ri- 
tum , circa  ea  quae  publice  recitantur,  et  probabilius , 
inquit  Ferraris,  etiam  circa  ea  quae  secreto,  dicuntur. 

quia  talis  additio  est  notabilis  ritus  praescripti  mutatio. 

E contra,  aliquid  parvi  momenti  et  sine  animo  novum 
ritum  introducendi,  addere,  v.  quaedam  verba  vel 
gesta,  peccatum  non  esset  mortale  : ita  generaliter  (lac- 
tores, Sic  peccatum  esset  duntaxat  veniale,  1°  dicere, 
Adoro  te,  Jesu  Christe,  elevando  hostiam,  pedem  caiicis 
deosculari  statim  post  consecrationem  , ob  devotionem; 
2®  addere  Gloria  in  excelsis  vel  Credo,  cum  omittendum 
sit,  nisi  id  fiat  cum  magna  deformitate  aut  scandalo,  v.  g. 
in  missa  defunctorum ; 3°  addere  unam  aut  alteram  col- 
lectam, praeter  solitas,  ex  sola  devotione,  non  est  pecca- 
tum. A peccato  veniali  tamen  excusandus  non  videtur 
qui  hanc  facit  additionem  die  festi  solemnis  vel  alia  in 
qua  unica  dicenda  est  oratio,  vel  solae  commemorationes 
privilegiatae  permittuntur. 

3®  Per  mutationem.  Mutatio  in  ritu  missae  cum  gravi 
deformitate,  contemptu  aut  scandalo,  peccatum  est  mor- 
tale; cum  levi  deformitate,  esset  peccatum  veniale,  ha 
omnes.  Unde  1°  dicere  missam  votivam  aut  de  recjaiem  in 
festo  duplici  vel  intra  octavam  privilegiatam , absque 
rationabili  causa  in  rubricis  approbata,  est  peccatum  sal- 
tem veniale,  et  mortale  si  adsit  contemptus  vel  grave 
scandalum  ; 2°  propria  auctoritate  mutare  preces  prae- 
scriptas in  alias,  v.  g.  unam  epistolam  in  aliam,  evange- 
liuin  in  aliud,  propriam  praefationem  vel  Communicantes 
in  communem,  etc.  peccatum  est  tantum  veniale ; mortale 
tamen  esset,  si  haec  mutatio  cum  magna  deformitate 
fieret,  puta  si  die  Nativitatis  Domini,  Paschae  aut  Pente- 
costes, diceretur  epistola  vel  evangelium  missae  defunc- 
torum ; item  si  gravis  fieret  inversio,  v.  g.  si  evangelium 
diceretur  ante  epistolam ; 3°  mutare  vel  omittere  aliquod 
verbum  in  Canone,  si  sensum  mutet,  est  peccatum  mor- 
tale; si  sensum  non  mutet,  est  peccatum  veniale.  Con- 
cina,  cum  quibusdam  aliis,  putat  omissionem  unius  vel 
alterius  sancti  esse  peccatum  mortale;  alii  tamen,  ut 
Quarti,  Tournely  et  Ligorio,  a mortali  excusant  omissio- 
nem trium  vel  quatuor  nominum  sanctorum.  S.  Congr. 
Rit.  declaravit,  12  nov.  1615,  regulares  qui  nomen  epi- 

scopi  omittebant  et  nomen  generalis  sui  ei  substituebant, 
mortaliter  peccare.  Advertunt  quidem  doctores  Congre- 
gationem supposuisse  in  regularibus  id  facientibus  aut 
contemptum  episcopi,  aut  animum  introducendi  novum 
ritum;  sed  indubium  est  hujusmodi  mutationem  vel 
aliam  ei  similem  propria  auctoritate  factam,  esse  ad  mi- 
nus peccatum  veniale;  4®  actiones  praescriptas,  v.  g.  cru- 
ces, i-ncl  i nationes,  genuflexiones,  manuum  junctiones 
vel  elevationes  imperfecte  facere,  aut  preces  leviter  in- 
vertere, puta  unam  orationem  ante  aliam  dicere,  secluso 
scandalo  et  contemptu,  peccatum  est  tantum  veniale. 
Ita  pro  his  omnibus  Ferraris  et  passiin  Ligorio. 

4®  Per  defectum  pronuntiationis.  Rubrica  enim,  1 parte, 
til.  16,  plurima  describit  clara  voce  in  missa  ])rivata  di- 
cenda, monens  sacerdotem  « ut  ea  distincte  et  apposite 
» proferat;  non  admodum  festinanter,  ut  advertere  pos- 
» sit  quae  legit;  nec  nimis  morose,  ne  audientes  taedio 
» afficiat;  neque  etiam  voce  nimis  elata,  ne  perturbet 
» alios  qui  fortasse  in  eadem  ecclesia  tunc  temporis  ce- 
« lebrant;  neque  tam  submissa,  ut  a circumstantibus 
» audiri  non  possit;  sed  mediocri  et  gravi  quae  et  devo- 
» tionem  moveat,  et  audientibus  ita  sit  accommodata,  ut 
» quae  leguntur  intelligant.  Quae  vero  secrete  dicenda 
w sunt,  ita  pronuntiet,  ut  et  ipse  se  audiat,  et  a circum- 
» stantibus  non  audiatur.  » 

Ponderanda  sunt  haec  verba,  et  unusquisque  debet 
1®  dicere  ex  rubricis  quae  alta,  quae  mediocri,  quae  sub- 
missa vel  aliquantulum  elevata  voce  pronuntiari  debent; 
2®  quae  secreto  dicenda  sunt;  3®  omnia  distincte  et  de- 
vote pronuntiare,  juxta  regulas  piaescriptas. 

Circa  initium  decimi  octavi  saeculi,  graviter  controver- 
sum est  qua  voce  celebrans  canonem  missae  pronuntiare 
debeiet.  Quidam  fortiter  contendebant  illum  pronun- 
tiandum esse  clara  voce,  et  verba  rubricae  submissa  voccy 
per  oppositionem  ad  cantum  intelligenda  esse.  Anno  1709 
Ledieuy  canonicus,  olim  secretarius  Bossuety  qui  novae 
editioni  inissalis  Meldensis  praesidebat,  propria  auctori- 
tate addidit  amen  ad  verba  consecrationis,  cum  littera 

rubra  R.  quam  aliis  ordinarii  inissse  et  canonis,  orationi- 
bus pariter  praefixit,  ad  indicandum  quod,  in  his  locis, 
populus  vel  minister , nomine  populi,  respondere  debe- 
ret amen^  ac  proinde  lotum  canonem  clara  voce  pronun- 
tiandum esse.  Hinc  magnus  exortus  est  rumor.  D.  de 
Bissy-y  episcopus  Meldensis,  hanc  innovationem  per  man- 
datum 22  januarii  1710  damnavit,  et  Missale  statim  re- 
formandum curavit, 

Card.  Bona,  1.  2,  cap.  13,  n.  1,  supponebat  Canonem 
usque  ad  decimum  saeculum  alta  voce  pronuntiatum 
fuisse  : hanc  sententiam  acriter  tuitus  est  de  Vert,  in 
opere  inscripto.  Explicatiori  des  ceremonies  de  la  messe. 
Hinc  occasio  praedictae  innovationis.  Sed  Fallemont,  reli- 
giosus Cluniacensis,  in  erudito  opere,  Du  secret  des  mys- 
teresy  etc.  et  P.  Lehrun,  in  longa  dissertatione,  Sur  Vusa^e 
de  reciter  en  silence  une  partie  de  la  messe  dans  toutes  les 
eglises  du  monde^  hoc  systema  diserte  confutarunt. 

Quidquid  sit,  constat  morem  tacite  recitandi  canonem 
decimo  saeculo  longe  antiquiorem  esse;  formaliter  enim 
talis  recitatio  praecipitur  in  Ordine  Romano  II,  qui  est 
saltem  septimi  saeculi,  juxta  doctissimum  Mahillon  et 
Merati ; et,  multis  fatentibus,  qui  totum  Canonem  vel 
magnam  ejus  partem  clara  voce  recitaret,  etiam  sine 
animo  novum  inducendi  ritum,  mortaliter  peccaret,  quia 
stricto  praecepto  in  materia  gravi  opponeretur  : qui  vero 
passim  quaedam  verba,  secreto  pronuntianda,  altiori  voce 
pronuntiat,  ut  saepe  accidit,  graviter  non  peccat,  sed  a 
veniali  difficile  excusatur,  propter  expressum  rubricae 
praeceptum  et  antiquum  Ecclesiae  morem,  maxime  si  in 
Canone  hoc  sibi  permittat. 

Qui  ita  submisse  pronuntiat  verba  consecrationis  ut 
seipsum  non  audiat,  mortaliter  peccat,  quia  contradicit 
rubricae  in  materia  notabili,  et  sacramentum  exponit 
nullitati  : si  alia  verba  secreto  dicenda  eo  modo  pronun- 
tiaret, quidam  dicunt  eum  mortaliter  peccaturum ; sed 
probabilius  venialiter  tantum  peccaret,  modo  reipsa  dis- 
tincte articularet.  Vide  Ligorio,  1.  6,  n.  414. 

Item  qui  omnia  quidem  debita  voce  recitaret,  sed  ni- 

inis  festinanter,  mortaliter  aut  leviter  peccaret,  prout 
tnajor  vel  minor  esset  difformitas,  indecentia  vel  scan- 
dalum : seinper  tamen  aliquod  existeret  peccatum,  tum 
propter  irreverentiam,  tum  propter  rubricae  transgres- 
sionem. Similiter  veniale  esset  peccatum  in  pronuntia- 
tione nimis  prolixa,  et  a fortiori  in  repetitionibus  indis^ 
cretis  : imo  illae  repetitiones  facile  fieri  possent  objectum 
peccati  mortalis,  si  nempe  liturgiam  graviter  turbarent, 
praesertim  si  in  forma  consecrationis  id  contingeret. 

5®  Fer  confusionem,  Ob  rubricarum  dispositionem  et 
sanctissimi  sacrificii  reverentiam,  caeremoniae  et  ritus  suo 
oi  dine  distincte  et  graviter  observari  debent : v.  g.  cele- 
brans et  minister  non  debent  simul  loqui,  nec  unus  in- 
cipere priusquam  alter  finierit,  aut  versiculos  truncare, 
aut  balbutiendo  pronuntiare;  nec  sacerdos  dicere 
eleison  eundo  a cornu  epistolae  ad  medium  altaris,  nec 
alias  res  distincte  praescriptas  simul  jungere;  in  ea  enim 
agendi  ratione  esset  confusio  prohibita,  ac  proinde  pec- 
catum grave  aut  leve,  juxta  gradum  indecentiae  et  defor- 
mitatis. Hinc  Ligorio,  1.  6,  n.  400,  et  multi  cum  illo,  pu- 
tant sacerdotem  qui  infra  quadrantem  absolveret  missam, 
etiam  ex  brevioribus,  ut  de  B.  Maria  in  sabbato,  a pec- 
cato mortali  probabiliter  excusari  non  posse,  quia  impos- 
sibile est  ut  in  tam  brevi  spatio  missam  absolvat  sine 
multis  imperfectionibus  contra  rubricas,  irreverentia 
erga  sacramentum  et  scandalo  erga  populum.  Unde  Be- 
ll ed.  XIV,  Inst.  34,  n.  30  et  seq.  optime  docet,  missam 
uec  breviorem  triente,  nec  longiorem  dimidia  hora 
esse  debere ; quia  in  breviori  spatio  omnia  debita  reve- 
rentia agi  non  possent,  et  in  prolixiori,  taedio  aflficei-entur 
adstantes. 

Episcopi  igitur  et  regularium  praelati  tenentur  sub 
gravi  scandalosarn  celeritatem,  quantum  possunt,  exstir- 
pare, et  a mortali  excusari  non  possunt  sacerdotes  qui, 
ex  negligentia,  caeremonias  addiscere  non  curant.  Ita  Li- 
gorio et  plures  apud  ipsum. 

S III.  — Quaedam  observationes  in  caeremonias  et  ritus  missae 
privatae. 

1°  Pa ramenta  non  debent  poni  in  altari  in  qiio  cele- 
braiula  est  missa,  nisi  pro  solis  episcopis  et  cardinalibus, 
ut  S.  Congr.  Rit.  decrevit,  die  7 julii  1612  : id  permit- 
titur abbatibus  sed  ubi  duntaxat  solemniter  celebraturi 
sunt;  secus,  in  sacristia,  sicut  alii  quilibet  sacerdotes, 
paramenta  sumere  debent.  Deficiente  sacristia,  habenda 
est  mensa  ab  altari  separata;  si  tandem  ornamenta  es 
necessitate  in  altari  ponenda  sint , nunquam  in  medio, 
sed  in  cornu  evangelii  collocentur. 

2°  Sacerdos  ad  missam  celebrandam  accedens,  vestem 
nigram  a collo  ad  talos  demissam  induatur  ; alioquin,  in 
nostra  dioecesi,  suspensionem  ipso  facto  incurreret  : qui 
ergo  aliter  indutus  ad  celebrandum  in  aliqua  ecclesia  se 
praisentaret , prohibendus  esset. 

3°  Habendum  est  Missale  officio  conforme  , et  Tour- 
nely  , Habert  aliique  plures  dicunt,  sacerdotem  qui  cele- 
braret sine  Missa li,  etiamsi  memoria  firmiter  quse  dicenda 
sunt  teneret,  mortaliter  peccaturum;  quia  semper  ali- 
quod esset  periculum  in  re  tam  gravi  errandi.  Alii  tamen 
multi , ut  de  Lugo,  Layman,  Suarez,  Vasquez,  La  Croix, 
Gobat,  Ligorio,  etc.  docent  ut  probabile , sacerdotem 
posse  quandoque  sine  Missali  celebare  , si  facile  habere 
non  posset,  et,  ob  praeteritam  experientiam,  morale  peri- 
culum errandi  abesset. 

Hinc  inferunt,  sacerdotem  caecum  aut  caecutientem 
j facultatem  obtinere  posse  celebrandi  missam  votivam  de 
I B.  Maria  in  dominicis  et  duplicibus  , et  de  requiem  in 
1 aliis  diebus.  Sed  S.  concil.  Congr.  hanc  non  concedit 
i facultatem,  teste  Bened.  XIV,  Inst.  34,  n.  5,  nisi  sub 
^ clausula  quod  non  sit  omnino  ccecus  ; et  memoriter  non  rc-^ 
citet.  Refert  tamen  idem  pontifex  dictam  concilii  Congr. 
hujusmodi  concessisse  licentiam,  23  aug.  1727,  cuidam 
I parocho  Florentino  adeo  pauperi  ut  pro  vita  sustentanda 
i solum  missae  stipendium  superesset , idque  pro  gratia, 

! cum  assistentia  alterius  sacerdotis. 

CoUet  putat  episcopum,  absolute  loquendo,  hanc  con- 
cedere posse  licentiam  presbyteris  pietate  conspicuis , 
quamvis  plures  noverit  qui  sic  dispensare  non  ausi  fue- 
rint, nisi  pro  tempore  requisito  ut  dispensatio  a S.  Gongr. 
concilii  obtineri  posset. 

Nos  vero  scimus  episcopos  passim  in  Gallia  hanc  hcen- 
tiam  pro  sua  prudentia  concedere  solitos  esse  , et  eas  ap- 
ponere conditiones  quae  sibi  videntur  necessariae  ut  reve- 
rentia erga  sanctissimum  Sacramentum  servetur. 

Sacerdos  in  extranea  celebrans  ecclesia  debet  1°  petere 
Missale  officio  suo  respondens,  si  existat;  secus,  Missali 
in  ea  ecclesia  recepto  utetur  et  ritum  ejus  sequetur,  si 
missam  officio  suo  respondentem  in  eo  non  inveniat. 

Si  in  ea  ecclesia  non  sit  festum  duplex , paramenta 
1 itui  suo  conformia  , si  eum  sequatur,  petere  ipsi  licebit ; 
si  festum  sit  duplex,  colore  festi  uti  tenetur,  etsi  missam 
officio  suo  respondentem  dicat.  Sic  Rornsee  , ex  variis 
S.  Gongr.  Rit.  decretis.  3®  Gonfessarii  et  capellam  mo- 
nialium  dicere  possunt  missas  sanctorum  de  quibus  ipsae 
recitant  officium,  utendo  missali  Romano,  in  communi, 
non  vero  Missali  ordini  proprio,  ut  fert  decisio  S.  Gongr. 
Rit.  a Glemente  XI,  1 decembris  1717  approbata. 

Hic  forte  esset  locus  aliquid  dicendi  de  Missali  in  lingua 
vernacula  : certum  est  Apostolos  et  proximos  eorum  suc- 
cessores in  linguis  tunc  vernaculis  celebrasse  , in  gi  aeca , 
in  latina,  etc.  Sed  non  minus  certo  constat  liturgias  cum 
idiomatibus  non  mutatas  fuisse,  et  a multis  saeculis,  tum 
in  Occidente,  tum  in  Oriente,  in  veteribus  linguis  jam 
mortuis  exerceri.  Lingua  Latina  a septimo  saeculo  desiit 
esse  vulgaris  , et  nihilominus  ecclesia  Gatholica  illius 
usum  in  sua  liturgia  constanter  retinuit.  In  nono  et  in 
decimo  saeculo  , serio  actum  est  Romae  de  concedenda  fa- 
cultate episcopis  et  presbyteris  apud  Mora  vas  degentibus, 
adhibendi  in  liturgia  linguam  Sclavonicam  ibi  vulgarem : 
quae  facultas,  prius  aliquo  modo  concessa  vel  tolerata, 
tandem  fuit  negata.  Versionem  missalis  Romani  in  lin- 
guam Gallicam,  anno  1660,  auctore  Foisin  , doctore  Sor- 
bonico,  editam  reprobaverunt,  anno  sequenti,  clerus, 

Gallicanus,  Facultas  theologica  Parisi ensis  et  Alexan-* 
der  VII. 

Paulus  V decrevit , 25  januarii  1615  , rogantibus  mis- 
sionariis  e societate  Jesu,  ut  apud  Sinas  missam  et  divina 
officia  Sinica  lingua  celebrari  liceret.  Missale  in  ea  lingua 
confectum  missum  est  Innocentio  XI,  anno  1681,  et  pro- 
curator generalis  missionum  apud  Sinas  Romam  se  con- 
tulit, ut  a Pontifice  approbationem  et  facultatem  eo 
utendi  sollicitaret,  quam  tamen  non  obtinuit. 

« Est  autem  apostolicae  Sedis,  inquit  Bened.  XIV  , de 
«>  Missae  saciificio;  l.  2 , cap.  2 , n,  11  , in  recenti  popu- 
» lorum  conversione  ad  fidem,  pro  variis  circumstantiis  , 
M vel  permittere,  vel  prohibere  vernaculae  linguae  usum 
»»  in  divinis  officiis  celebrandis.  *»  Sed  monet  idem  ponti- 
fex, « constantem  firmamque  disciplinam  esse,  ne  missae 
»>  idioma  mutetur,  etsi  mutet  lingua  vernacula.  » 

Non  liceret  ergo,  etiam  in  casu  necessitatis,  uti  Missali 
in  linguam  vernaculam  converso,  absque  legitima  Sedis 
apostolicae  dispensatione. 

Missale  clausum  ita  ponendum  est  in  altare,  ut  aper- 
tura ejus  crucem  vel  tabernaculum  semper  respiciat. 

4®  Rubrica  praescribit  ut  celebrans  sit  calceatus  : non 
posset  ergo  celebrare  nudis  pedibus,  saltem  extra  neces- 
sitatem. Communis  sententia  est  tamen  illum  tunc , se- 
cluso contemptu,  non  peccaturum  mortaliter.  Gavantus 
laudat  eos  qui  communes  crepidas  in  sacristia  deponunt, 
et  alias  ibi  paratas  ad  majorem  sacri  ministerii  splendo- 
rem induunt.  A peccato  certe  excusari  non  possent  qui 
cum  calceis  judicio  hominum  indecentibus  , v.  g.  fractis, 
sordidis,  ligneis,  etc.  celebrarent. 

5®  Lavat  manus,  dicens,  Z)«,  Domine^  etc.  utspiritua- 
liter  actus  inundet,  et  propter  reverentiam  tanti  sacra- 
menti : haec  lotio  ante  missam  est  saltem  sub  veniali  , et 
sub  gravi,  inquit  Ligorio,  1.  6,  n.  409,  si  manus  sint  valde 
immundae,  propter  reverentiam  sacrificio  debitam  : ita 
Quarti,  Roncaglia  et  Tournely.  Lotionem  vero  post  mis* 
sain  omittere , nullum  est  peccatum , juxta  La  Croix , 
Quarti  et  Ligorio,  et  talis  est  communis  praxis. 

Sacerdos  ad  paramenta  accedens,  quae  non  debent 
e se  lacera  et  scissa,  sed  integra  et  munda,  induit  se,  si 
sit  praelatus  saecularis , supra  rochettum ; si  sit  praelatus 
regularis  vel  alius  sacerdos  saccularis,  supra  superpelli*- 
ceuin,  si  commode  haberi  possit,  alioquin  sine  eo  supra 
vestes  communes,  dicens  ad  singula  orationes  determina- 
tas, quae  quidem  orationes,  ex  communi  senttntia,  sub 
veniali  recitandae  sunt. 

7°  Modos  in  rubricis  determinatos  pariter  servari  opor- 
tet, V.  g.  amictum  in  medio  deosculari,  illum  super  caput 
ponere  et  mox  ad  collum  declinare,  ac  vestium  collaria 
circumtegere,  manicam  albae  dexteram  brachio  dextro  et 
deinde  sinistram  sinistro  imponere,  manipulum  et  stolam 
in  medio,  ubi  est  Crux,  deosculari,  partem  dextram  stolae 
super  sinistram  in  formam  crucis  ante  pectus  aptare,  etc. 

8°  Juxta  rubricam  , sacerdos  omnibus  pa ramentis  in- 
dutus et  capite  cooperto  , salutat  crucem  per  inclinatio- 
nem capitis;  sic  pariter  salutat  alium  sacerdotem  ex  altari 
redeuntem  et  sibi  occurrentem  , cui  dextram  cedere  de- 
bet, clerum  in  choro  si  per  illum  transeat,  episcopum  et 
magnates  si  ante  illos  transiturus  sit.  Si  transeat  ante 
altare  ubi  non  est  sacramentum,  caput  cruci  inclinat;  si 
resideat  ibi  sanctissimum  Sacramentum,  flectit  uno  genu, 
capite  semper  tecto;  si  venerabile saci amentum  sitexpo- 
situm,  flectit  duobus  genibus,  genuflexus  deponit  birre- 
lum , et,  posita  dextra  super  bursam,  profunda  capitis 
inclinatione  adorat  Sacramentum;  deinde,  capite  cooperto 
et  manu  super  bursam  posita  , surgit  et  procedit.  Eodem 
modo  se  gerit  si  ante  sacerdotem  Eucharistiam  ministran- 
tem transeat,  nec  exspectandum  est  donec  peracta  sit 
communio,  ex  decreto  S.  Congr.  Rit.  5 junii  1698. 

Si  vero  transeat  ante  altare  in  quo  celebratur  missa, 
ante  consecrationem , eodem  modo  agit  ac  si  non  cele- 
braretur ; in  momento  consecrationis , flectit  utroque 
genu , et  deposito  birreto  , adorat  Sacramentum  inclina- 
tione capitis  ; completa  consecratione,  reponit  birretum, 
surgit  et  procedit  : inter  consecrationem  et  communio- 
nem flectit  uno  tantum  genu , capite  cooperto,  quia  cor- 

pus  Clnisti  csL  in  altaii  sicut  in  tabernaculo,  oh  corpus 
sacerdotis  intennedium. 

Si  transeat  ante  reliquiam  sanctae  Crucis  expositam  , 
unico  genu  flectet  usque  ad  terram  eamque  venerabitur. 
Sic , pro  bis  omnibus , fere  de  verbo  ad  verbum  Romsee, 

Sacerdos  ad  altare  procedendo  nihil  ore  recitare  debet^ 
juxta  eumdem  auctorem  , nec  sumere  aquam  benedic- 
tam , ecclesiam  ingrediendo  ( quidam  tamen  id  suadere 
videntur,  si  commode  possit),  nec  permittere  ut  alter 
coram  se  calicem  deferat ; tenetur  vero  ipse  eum  juxta 
rubricam  deferre,  nisi,  ob  senium,  infirmitatem  aliam  ve 
rationabilem  causam,  praevie  paratus  fuerit  in  altari , et 
tunc  ad  salutationes  se  discooperiet. 

9®  Cum  sacerdos  ad  altare  pervenerit,  stans  ante  infi- 
mum illius  gradum , caput  discooperit,  birretum  dat  mi- 
nistro, profunde  se  inclinat  ante  crucem,  vel  genufleetit, 
si  sacrum  Eucharistiae  sacramentum  ibi  resideat.  In  omni 
genu  flexione  autem  genu  dextrum  in  loco  pedis  poni- 
tur, et  corpus  debet  esset  rectum,  sine  ulla  capitis  incli- 
I natione;  Romsee.  Si  venerandum  Sacramentum  esset  ex- 
positum , duo  flecterentur  genua  et  corpus  profunde 
inclinaretur. 

10°  Quotiescumque  sacerdos  ad  medium  altaris  accedit, 

! vel  de  medio  illius  discedit,  crucem  per  capitis  inclina- 
tionem semper  debet  salutare,  nisi  altare  deosculari  vel 
corpus  inclinare  deberet;  nam  illud  osculum  vel  haec  in- 
1 clinatio  inclinationem  capitis  rubrica  praescriptam  neces- 
1 sario  includit 

ll°Sacerdos  e medio  altaris  ad  unum  cornu  procedens, 
semper  incedere  debet  naturaliter , ante  se,  non  ex  latere, 
nec  recedendo,  more  cancrorum,  et  quando  se  convertit 
vel  descendit , vitare  debet  ne  tergum  directe  ad  crucem 
I vertat. 

12°  Sacerdos  ad  altare  stans  et  aliquid  legens  vel  reci- 
i tans  , sedulo  vitare  tenetur,  in  loto  sacrificii  decursu,  om- 
< nem  capitis,  pedum  et  corporis  motum  vel  agitationem  , 

: et  se  tenere  debet  immobilem  , nisi  rubricae  quemdam 
motum  corporis  vel  capitis  exigant. 

13°  Notat  Romsee^  1°  quod  sacerdos  inclinatus  et  sta- 
tiin  genuflexurus  vel  ad  populum  se  conversurus,  debeat 
prius  se  totaliter  erigere ; 2°  quod  sub  Dominus  vohiscum , 
Orate ^ fratres^  etc.  oculos  ad  terram  figere  debeat,  ne 
aspectu  curioso  astantes  offendat  ; 3°  quod  manus  disjun- 
gere et  conjungere  debeat  dum  babet  faciem  ad  popu- 
lum versam,  non  vero  in  ipso  conversionis  actu  ; 4°  quod 
in  elevatione  oculorum,  ubi  est  praescripta,  caput  mo- 
vere non  debeat  : unde  si  effigies  crucifixi  videri  non 
possit  absque  indecora  capitis  erectione,  sufficit  oculos 
in  alium  elevare  ; 5°  quod  in  inclinatione  corporis,  pedes 
abantependio  altaris  uno  circiter  passu  removendi  sint, 
et  ponendi  juxta  se  invicem , absque  extensione  unius 
ultra  alium  ; 6°  quod  signum  crucis  perficiendum  sit  sub 
verbis  f notatis,  et  vitandum  ne  abbrevientur  lineae,  aut 
manus  ita  celeriter  moveatur  ut  celebrans  appareat  potius 
pulveres  ab  oblatis  excutere  vel  muscas  abigere,  quam 
crucem  formare.  7°  Dum  dextra  manus  cruces  format, 
sinistra  nunquam  manere  debet  suspensa,  sed  ponitur  in 
pectus  si  celebrans  seipsum  signat,,  in  allai  e si  oblata  vel 
sanctifica ta  signat,  in  librum  side  signando  initio  evan- 
gelii  agatur.  Item  dum  celebrans  sinistra  utitur,  v.  g-  ad 
volvenda  folia  libri,  dextram  statim  deponit  in  altare  vel 
in  Missale.  8°  In  junctione  manuum,  manus  manui  tota- 
liter approximatur,  ita  ut  quilibet  digitus  suum  similem 
tangat,  pollex  dexter  super  sinistrum  ponatur,  et  extre- 
mitas manuum  junctarum  neque  faciem  celebrantis , ne- 
que terram  respiciat , sed  ante  pectus  teneantur  manus 
junctae,  casulam,  quantum  fieri  potest , non  tangentes. 
9°  In  omni  manuum  extensione  palma  unius  palmam 
alterius  respiciat,  digitis  simul  junctis,  et  eorum  summi- 
tas humerorum  altitudinem  ac  distantiam  non  excedat. 
10°  Cruces  quae  fiunt  super  oblata  non  sunt  faciendae 
manu  transversa  seu  incurvata,  sed  manu  recta,  ex 
S.  Gongr.  Rit.  4 aug.  1663 , lineae  uniuscujusque  crucis 
debent  esse  rectae  et  habere  longitudinem  quae  est  ab  ex- 
tremitate parvi  digiti  ad  carpum.  Ad  faciendam  lineam 
transversam  , manus  reducenda  est  recte  ad  medium. 

14°  Qui  ob  inUnuitatem  celebrare  non  potf^st  sine  ba- 
culo, vel  nisi  utroque  bj  aebio  in  altari  innixo,  licite  cele- 
braret privatiui,  et  etiam  publice  si  adesset  necessitas, 
V.  g.  ut  populus  audiret  missam.  Sic  Ligorio,  l.  6,  n.  102, 
cum  aliis  nonnullis.  Arbitratur  insuper  eum  qui  non  po- 
test stare  rectus,  ab  omni  peccato  excusari  si  ex  devotione 
celebra I e velit.  Supixmo  tamen,  eum  eelebiaie  non  posse 
sedentem,  etiam  ex  necessitate,  saltem  nisi  licentia  epis- 
copi accesserit,  quia  omitterentur  genuflexiones  aliaeque 
caereinonicTe,  et  gravis  fieret  injuria  erga  divinum  sacrifi- 
cium. 

15°  Finito  evangelio  S,  Joannis,  et  non  ante,  sacerdos 
manibus  junctis  accedit  ad  medium  altaris,  ubi  inclinato 
cruci  capite,  accipit  calicem  manu  sinistra,  ad  gradum  in- 
fimum descendit,  ad  altare  per  suam  sinistram  se  conver- 
tit, et  salutat  crucem  vel  facit  genuflexionem  aut  prostra- 
tionem, etc.  Erectus,  accipit  a ministro  birretum,  super 
caput  ponit,  incipiens  antiphonam  trium  puerorum,  et 
statim  canticum  Benedicite,  cui  aliae  non  substituendae 
sunt  preces,  inquit 

§ IV.  — Observationes  missam  solemnem  spectantes, 

1®  Si  adsint  ministri,  videlicet  diaconi  et  subdiaconi, 
rubricas  singulorum  officia  respicientes  sedulo  discere  de- 
bent; paramentis  suo  ordini  propriis  se  induendo,  preces 
assignatas  sub  veniali  recitare  tenentur.  Est  sententia 
communis. 

j 2®  Omnia  quae  in  missa  privata  secreto  dicuntur,  eodem 
modo  in  missa  solemni  dicenda  sunt. 

3®  Quae  in  choro  cantantur,  voce  quasi  submissa  seu 
'media  recitantur  a celebrante,  quia  omnia  observat  ut  in 
(missa  privata.  Antiquitus  celebrans  epistolam  et  evange- 
[liuin  non  legebat,  sed  illa  a ministris  cantata  audiebat. 
jDifficultas  ea  audiendi  dum  in  ambone  vel  in  alio  loco 
dissito  cantabantur,  nonnullos  induxit  ad  illa  legenda,  et 
Jiudenata  est  rubrica  nunc  existens ; Romsee. 

4®  Celebrans  confessionem  faciens,  in  sola  missa  so- 

lemiii,  ad  baec  verba,  et  vobis  fratres  et  vos ; fratres,  ali- 
quantulum  se  ad  ministros  sacros  inclinat,  dicendo  vobis 
et  vos  ad  diaconum,  et  dicendo /m/zY?.?  ad  subd  ia  conum. 

Si  episcopus  in  propria  dioecesi  missae  solem  ni  assis- 
tat, ipse  facit  confessionem  ab  initio,  in  nomine  Patris, 
usque  ad  Indulgentiam  inclusive,  et  celebrans  ei  respon- 
dere debet,  non  vero  simul  cum  illo  dicere,  ex  decreto 
S.  Cong.  Rit.  4 aug.  1663;  Merati, 

Celebrans  sedere  debet  cum  diacono  et  subdiacono 
in  banco  ad cornu  epistolae  posito,  dum  cantatur  Gloria  e\. 
Credo,  etc.  non  vero  in  sedibus  sibi  paratis  et  distinctis,  j 
gallice  fauteuil : ille  bonor  reservatur  praelatis  ; S.  Congr.  | 
Rit.l9maii  1614,  et  12  junii  1627.  i 

Ad  missam  solemnem  pertinent  processiones,  cantus  et 
tburificatio. 

Processiones. 

7®  Ante  missam  solemnem  diebus  dominicis  et  festivis 
fit  processio  in  ecclesia  vel  circa  ecclesiam  parocbialem.  i 
Processiones  fuerunt  in  usu  etiam  apud  Judaeos,  ut  patet  j 
pluribus  exemplis,  v.  g.  translatione  arcbae  de  Cariatbia- 
rim  in  domum  Obededom,  et  de  domo  Obededomin  He- 
bron,  dedicatione  murorum  Jerusalem,  post  captivitatem 
Babylonicam  aedificatorum,  ut  in  bb.  II  Esdrae,  cap.  xii 
narratur.  Gavantus,  Merati,  Ferraris,  putant  eas  apud 
Christianos  ortum  duxisse  a turbis,  in  die  Palmarum  ob- 
viam Cbristo  euntibus. 

Certum  est  eas  esse  antiquissimas.  Tempore  Juliani 
Apostatae,  solemnis  facta  est  processio  Antiochiae,  ad  trans- 
lationem reliquiarum  S.  Babylae,  martyris ; item  Medio- 
lani sub  B.  Ambrosio,  ad  deferenda  corpora  SS.  Gervasii 
et  Protasii.  Postea  institutae  sunt  processiones  ordinariae, 
aliae  jussae  sunt  extraordinariae ; modo  in  signum  laetitiae, 
v.  g.  in  honorem  B.  Mariae  Virginis  vel  alicujus  sancti ; 
modo  in  signum  luctus  et  poenitentiae,  ut  processiones 
S.  Marci  et  Rogationum  : aliae  denique  fieri  solebant  cer- 
tis diebus  in  claustris  monasteriorum,  ad  benedicendas 
vel  purificandas  cellas  monachorum,  ante  missam : idem 

factum  est  in  parocliiis,  percurrendo  habitationes  eccle- 
siae proximiores,  et  in  solemnioribus  festis  alias  remotio- 
res ; hinc  firmata  est  consuetudo  aliquam  processionem 
missae  parochiali  permittendi. 

Cantus  i musica,  organum. 

Certum  est  apud  Judaeos  magnam  exstitisse  cantorum 
et  musicorum  multitudinem,  ad  laudes  Dei  decantandas 
atque  celebrandas.  In  primordiis  Ecclesiae  psalmos  et 
hymnos  in  conventu  fidelium  decantatos  fuisse  constat 
ex  verbis  Apostoli  Eph.  v,  19  : Loquentes  vohismetipsis 
in  psalmis,  et  hymnis,  et  canticis  spiritualibus,  cantantes^ 
et  psallentes  in  cordibus  vestris  Domino.  Quae  verba  de 
mutuo  et  alterno^cantu  intelligenda  esse  interpretes  do- 
cent, ait  Card.  Bona,  Rerum  liturg.  1.  1,  cap.  25,  n.  19. 

a De  hymnis  et  psalmis  canendis  ipsius  Domini  et 
» Apostolorum  habemus  documenta,  et  exempla,  et 
» praecepta,  » inquit  S.  Aug.  Epist.  55,  cap.  18.  S.  Ambr. 
ad  consolationem  fidelium  in  ecclesia  excubantium,  hym- 
nos et  psalmos  secundum  morem  ecclesiarum  Orienta- 
lium cantari  praecepit,  quem  morem  ecclesiae  Occidentales 
ab  ecclesia  Mediolanensi  mutuaverunt,  non  quod  antea 
non  canerent,  sed  quia  modus  erat  novus  : ille  cantus 
dictus  est  Ambrosianus.  S.  Gregorius  Magnus  aliam  ex- 
cogitavit cantandi  methodum  qua  omnes  plane  et  uni- 
sono canebant : unde  cantus  iste  appellatus  fuit,  planus 
cantus,  et  cantus  Gregorianus.  Per  totam  ecclesiam  La- 
tinam fuit  adoptatus;  sed  erat  difficillimus. 

Anno  1022,  Guido  Aretanus,  monachus  S.  Benedicti, 
novam  cantus  et  musicae  rationem  cum  omnium  admira- 
tione edocuit ; ope  enim  sex  notarum  quibus  sonos  ex^ 
primi  posse  monstravit,  sicut  sermo  scriptura  pingitur, 
puer  balbutiens,  sine  ullo  negotio,  intra  paucos  menses, 
ediscit  quod  homo  grandaevus  et  multo  ingenio  pollens 
pluribus  annis  vix  addiscere  potuisset. 

Musica  est  scientia  sonorum,  seu  ars  commensurandi 
quantitatem  quoad  sonos.  Duplex  est,  vocalis  et  instru- 

mentalis  ; vocalis  continetconcentiini,  id  est,  liarnioniam 
seirmelodiam,  rhythmum  et  poesim;  iiistrumentalis  vero, 
complectitur  cHclwrdicnm,  qiije  fit  ope  nervorum  alia- 
rumve  chordarum; pneumaticam^  quae  fit  flatu,  v.  g.  cum 
buccina,  tuba,  etc.  et  criisticam,  quae  fit  pulsando,  ut 
xum  tympanis.  Musica  igitur  habet  pro  objecto  audi^ 
bile,  sicut  mechanica  tangibile  et  optica  visibile. 

In  Extrav.  Commun.  L 3,  De  vita  et  honestate  cleric. 
cap.  unico,  musica  qua  planus  cantus  depravatur,  muta- 
tur vel  derelinquitur,  reprehenditur,  ac  prohibetur  a 
Joanne  XXII,  qui  tamen  prohibere  non  intendit  ne  die- 
bus festis  in  solemnibus  missis  aliisve  officiis  fiant  conso- 
nantiae melodiam  sapientes.  Episcopus  igitur  praecipere 
potest  ut  musica  sit  honesta,  devota  et  ecclesiastica,  non 
vero  eam  omnino  prohibere  posset  in  ecclesia,  nisi  apud 
moniales,  inquit  Ferraris,  v®  Musica,  n.  2.  Unde  musica 
tum  vocalis  tuminstrumentalis,  licita  est  in  divinis  officiis, 
modo  nihil  immodestum  aut  minus  profanum  sapiat. 

Juxta  communiorem  sententiam,  organa  coeperunt  ad- 
hiberi in  ecclesiis  tempore  Viialiani  papae,  anno  672  de- 
functi. 

Organa  et  alia  quaelibet  instrumenta  musica  prohibita 
fuerunt  in  missis  defunctorum  a Bened.  XIII,  in  conci- 
lio Romano,  tit.  15,  cap.  6. 

Quaedam  sunt  ecclesiae  antiquae  in  quibus  nec  organa, 
nec  idia  instrumenta  musica  unquam  fuerunt  admissa, 
ut  capella  summi  pontificis,  Romae,  basilica  S.  Joannis 
Lateranensis,  cathedralis  Lugdunensis,  etc. 

Thurijieatio. 

Thus  est  species  gummi  odoriferi  ex  arbusto  Palae^f^ 
tinae  vel  Arabiae  fluentis  : nomen  habet  a verbo  graeca 
6’jciv,  quia  in  sacrifciis  adhibetur,  et  quaedam 

sacrificia  ex  ipso  thure  olim  diis  offerebantur.  Latine  dici- 
tur incensum,  a vei  bo  incendere,  incenditur  seu  con- 
crematur. Semper  in  usu  fuit  pro  cultu  divino  apud  pa- 
ganos, Judaeos  et  Christianos,  etsi  Tertullianus  dixe  lit, 

in  Apolog.  cap.  30,  nos  puram  precem  Deo  olFerre,  non 
grana  thuris;  et  Atlienagoras , Deiim,  patrem  univer- 
sorum, sanguine,  nidore,  floribus  et  suffimentis  fragran- 
tibus non  egeie  ; haec  aliaque  similia  non  probant  thus 
in  Ecclesiae  primordiis  non  fuisse  usitatum,  sed  duntaxat 
Christianos  illud  non  offerre  velut  sacrificium,  aut  quasi 
Deus  eo  indigeret,  more  ethnicorum. 

Thus  non  adhibetur  in  missa  privata  ; in  missa  so- 
lemni,  celebrans  omnibus  paramentis  indutus,  ante 
egressum  e sacristia,  accepto  cochleari  a diacono,  ter 
injicit  thus  de  navicula  super  prunas  ardentes,  in  medio 
thuribuli , dicens , Ab  illo  benedicaris,  in  latere  dextro, 
subjungens,  in  cujus  honorem,  et  in  latere  sinistro,  ad- 
dens, cremaberis.  Reddito  cochleari,  facit  signum  crucis 
nihil  proferens.  Haec  benedictionis  forma  semper  usurpa- 
tur quoties  thus  benedicendum  est,  excepta  benedictione 
quae  fit  ante  thurificationem  offertorii.  Incensum  autem 
non  benedicitur  quando  immittitur  ad  incusandum  so- 
lum sanctissimum  Sacramentum,  et  ante  oblata  die  vene- 
ris in  parasceve  : his  casibus  exceptis,  semper  benedici- 
I tur,  etiam  ubi  incensandi  sunt  defuncti,  ut  probat  Merati* 

Bis  totum  incensatur  altare  in  missis  solem  nibus,  ante 
introitum,  et  factis  oblatis,  ante  manuuin  ablutionem  : 
in  prima  incensatione  sacerdos  nihil  dicit ; in  secunda 
utitur  forma  benedictionis  speciali , et  incensando  pro- 
I nuntiat  orationem  cujus  verba  ita  distribuit,  ut  singulis 
1 thuribuli  motibus  respondeat.  In  missa  solemni  defunc- 
I torum  prior  incensatio  omittitur  ; posterior  fit  more  con- 
i sueto. 

Si  venerabile  Sacramentum  in  tabernaculo  sit  occlu- 
i sum,  celebrans  illud  adorat  genuflectendo , juxta  rubri- 
cam Romanam,  sed  noii  thurificat;  adoratur  enim  quod 
latet,  sed  id  solum  incensatur  quod  manifeste  patet.  Ita 
Gavantus,  Quarti,  Merati,  Romsee  et  alii.  Consueta  igi- 
tur thurificatio  ad  crucem  refertur,  velut  si  in  altari  non 
adesset  tabernaculum. 

j Ubi  sanctissimum  Sacramentum  est  expositum  , cele- 
I brans , post  immissionem  et  benedictionem  thuris , ac- 

cepto  tliuribulo,  genufleclit,  manu  sinistra  qua  sum- 
mitatem catenularum  tenet,  in  altare  posita,  dextra 
thuribulum  inter  altare  et  casulam  tenendo , postea  in 
planum  descendens,  super  infimum  gradum  utroque  ge- 
nuflexus,  triplici  ductu  Sacramentum  incensat.  Mos  est 
tamen  in  basilicis  almae  Urbis  ut  genuflexio  haec  fiat 
super  ipso  suppedano,  referente  Merati,  dicente  hunc 
morem  decenter  servari  posse  in  omnibus  ecclesiis. 

Incensatione  altaris  completa,  diaconus  a parte  epi- 
stolae stans  in  plano,  facta  inclinatione  capitis  profunda 
celebranti,  eum  triplici  ductu  incensat;  deinde,  post 
incensa tionem  offertorii,  incensat  duplici  ductu  chorum  , 
dignitates  ecclesiasticas  et  laicas,  per  ordinem,  juxta  ru- 
bricas et  consuetudines,  tandem  subdiaconiiin  tenentem 
patenam.  Postea,  thuriferarius  , accepto  thuribulo,  du- 
plici ductu  incensat  diaconum  ; item  acolythos  et  ter  po- 
pulum . 

In  missis  defunctorum  solus  incensatur  celebrans , et 
episcopus  si  adsit. 

Non  probatur  usus  duorum  thuribulorum  in  incensa- 
tione personarum,  sed  tota  thurificatio  facienda  est  unico 
thuribulo,  nisi,  ex  immemorabili  consuetudine,  canonici 
et  magistratus  simul  thurificandi  sint.  S.  Congr.  Rit. 
15  maii  1608,  et  25  julii  1618 , apud  Merati,  in  Indice, 
n.  87,  168  et  73. 

Eadem  Cong.  declaravit,  4 maii  1613,  in  Indice, 
n.  136,  canonicos  et  dignitates  genuflectere  non  teneri 
quando  episcopum  celebrantem  thurificant,  nec  ad  be- 
nedictionem ejus  suscipiendam;  sed  tantum  caput  in- 
clinare. 

Modus  autem  thurificandi  personas  in  ritu  Romano 
prscsciiptus , apud  nos  non  servatur. 

ARTICULUS  NONUS. 

DE  DEFECTIBUS  IN  MISSA  OCCURRENTIBUS. 

1®  Inter  defectus  qui  in  celebratione  missae  occurrere 
possunt,  ahi  sunt  substantiales  qui  saGramentum  redde- 


DE  EUCHARISTIA.  3l5 

rent  nullum,  et  in  materia,  forma  aut  intentione  minis- 
tri contingunt;  alii  vero  dicuntur  accidentales,  quia  ad 
substantiam  sacramenti  non  pertinent,  nec  ejus  validi- 
tatem impediunt.  Multi  esse  possunt,  nec  ad  certum  nu- 
merum reducuntur. 

2®  Unusquisque  sacerdos  rubricas,  tit.  de  Defectibus, 
attente  legat,  discat,  memoria  retineat,  ut,  casu  adve- 
niente, statim  sciat  quid  sibi  agendum  sit.  Nonnullas 
tantum  communiores  difficultates  hic  exponemus  ac  sol- 
vemus. 

3®  Si  ante  consecrationem  advertat  sacerdos  hostiam 
esse  corruptam,  vel  non  triticeam,  ea  remota,  aliam  po- 
nat, et  facta  oblatione  saltem  mente  concepta,  prosequa- 
tur ab  eo  loco  ubi  desiit.  Non  igitur  necesse  est  eam  ante 
oculos  elevare  super  patenam,  neque  facere  super  ea  aut 
cum  ea  signum  crucis. 

4®  Si  post  consecrationem  id  adverterit,  posita  alia,  fa- 
ciat oblationem  ut  supra  , et  a consecratione  incipiat , 
nempe  a verbis.  Qui  pridie  ^ etc.  et  illam  priorem,  si  non 
sumpsit , sumat  post  sumptionem  corporis  et  sanguinis 
Domini ; si  sumpserat,  nihilominus  sumat  eam  quam  con- 
secravit; praeceptum  enim  de  perfectione  sacrificii  majus 
est  quam  praeceptum  de  servando  jejunio.  Eodem  modo 
procedendum  est  si  hostia  consecrata  casu  aliquo  dis- 
pareat, puta  si  vento  rapiatur,  si  ab  animali  comedatur, 
etc.  et  reperiri  nequeat. 

5®  Si  post  sumptionem  sanguinis  tantum  hoc  contingat, 
rubrica  praecipit  ut  novus  panis  et  vinum  cum  aqua  ite- 
rum ponantur,  saltem  in  mente  offerantur,  consecrentur, 
incipiendo  a verbis.  Qui  pridie^  et  statim  sumantur,  ne 
sacrificium  maneat  imperfectum , et  debitus  servetur 
ordo. 

6®  Celebrans  qui  ante  consecrationem  advertit  aquam  , 
siceram  aliumve  liquorem  pro  vino  adhibitum  fuisse,  aut 
vinum  esse  corruptum,  hunc  liquorem  insufficientem  de- 
ponere debet  in  vas  aliquod,  vinum  cum  aqua  statim  ap- 
ponere, et  facta  oblatione,  ut  supra,  consecrare,  inci- 
piendo a verbis.  Simili  modo.  Si  post  consecrationem  id 

III.  I 


TRACTATUS 


314 

advertat,  eodem  modo  agat;  si  post  sumptionem  corporis 
vel  hujusmodi  aquae,  novam  hostiam  et  novum  vinum 
cum  aqua  mixtum  offerat , consecret  et  sumat,  vel,  ad 
vitandum  scandalum,  si  plures  sint  adstantes,  vinum  tan- 
tum cum  aqua  consecret,  sumat  et  statim  prosequatur. 
Ita  expresse  rubrica  Romana. 

Rubrica  vero  Parisiensis  et  Cenomanensis  addit  quod 
si,  post  commixtionem  particulae  hostiae  cum  calice,  cele- 
brans advertat,  solam  appositam  fuisse  aquam,  eam  non 
effundat,  sed  vinum  apponat  in  majori  quantitate,  offerat, 
consecret,  ut  supra,  et  prosequatur.  Si  post  sumptio- 
nem corporis,  similiter  faciat.  Si  in  sumptione  hujusmodi 
aquae,  sorbeat  quod  in  ore  hab^t,  ab  ulteriori  sumptione 
cesset,  vinum  superimponat  in  calice,  offerat,  consecret 
et  sumat  ut  supra.  Si  vero  ea  quantitas  vini  quae  aquam 
sufficienter  superet  haberi  non  possit,  aqua  deponenda 
est  in  vas  mundum,  ita  tamen  ut  parum  illius  aquae  cum 
particula  in  calice  maneat,  pro  nova  consecratione  fa- 
cienda : sic  in  Missali  nostro  statuitur. 

7°  Si  materia  apponenda,  ratione  defectus,  haberi  non 
posset , et  id  celebrans  ante  consecrationem  adverteret , 
ulterius  progredi  non  deberet;  si  post  alterius  speciei 
consecrationem,  missa  absolvenda  foret,  ita  tamen  ut 
verba  et  signa  ad  speciem  deficientem  pertinentia  omitte- 
rentur. Si  aliqua ndiu  exspectando  haberi  posset,  exspec- 
tandum esset,  ne  sacrificium  maneret  imperfectum. 

De  aliis  defectibus  materife , formae  et  intentionis  mi- 
nistri sufficienter  diximus  in  prima  parte  hujus  Tracta- 
tus , agendo  de  pane , de  vino , de  aqua , etc. 

Quoad  alios  defectus , praeter  multa  quae  in  decursu 
Tractatus  jam  praecavimus  vel  solvimus,  videatur  ru- 
brica. 

ARTICULUS  DECIMUS. 

DE  HORA  QUA  CELEBRARE  LICEAT. 

1®  Missa  ab  aurora  ad  meridiem  dici  potesty  inquit  ru- 
brica, part.  1 , tit.  15,  n.  1.  Non  licet  ergo , absque  legi- 
tima causa,  celebrare  ante  auroram,  nec  post  meridiem. 

Sed  nomino  aurorae  non  intelllgendus  est  ortus  solis,  bene 
vero  tempus  illud  quod  medium  est  inter  noctem  et  diem . 
Initium  habet  in  mense  junii,  fere  duabus  horis  cum  qua- 
drante ante  ortum  solis;  mensibus  februarii  et  Septem- 
bris , hora  cum  dimidia ; in  mense  martii , hora  cum  qua- 
.drante;  in  reliquis  mensibus,  hora  cum  tribus  circiter 
quadrantibus.  Ita  Ligorio , 1.  6,  n.  341. 

2®  Communiter  docent  auctores , ut  Card.  de  Lugo , 
Suarez , Bonacina , Tournely , Ligorio , etc.  quod  nulla  sit 
culpa  missam  terminare  in  aurora  et  eam  incipere  parum 
ante  meridiem , quia  tempu  s aurorae  et  meridiei  non  ma- 
thematice , sed  moraliter  ntelligendum  est.  Imo  Bene- 
dictus XIII  declaravit,  referente  Bened.  XIV,  Inst.  12, 
n.  3 et  4 , latitudinem  tertiae  partis  horae , tum  ante  auro- 
ram , tum  post  meridiem , tolerari  posse. 

3°  Graviter  peccat,  juxta  Busembaum,  qui  sine  justa 
causa  citius  mane,  vel  serius  post  prandium  celebrat; 
Azor  tertiam  horae  partem , Layman  dimidiam  horam , 
Bonacina  tres  quadrantes  , Sylvius  horam  requirit  ut  pec- 
catum sit  mortale. 

4®  Nullum  autem  est  peccatum  quando  adest  causa 
sufficienter  excusans  : ita  omnes.  Porro  ut  causae  suffi- 
cienter excusantes  habentur,  1°  funus  principis  vel  alte- 
rius magnatis ; 2°  si  sacerdos  propter  iter  fuit  impeditus  , 
integra  hora  post  meridiem  missam  inchoare  potest , 
juxta  Layman  et  alios;  S**  necessitas  habendi  hostiam 
consecratam  ad  dandum  viaticum  moribundo , quo  casu 
media  nocte  celebrare  liceret , ut  communiter  docent 
auctores , teste  Ligorio , 1.  6 , n.  343  ; 4«  mos  rationabilis 
jam  existens  , missam  ante  auroram  dicendi , ut  opifices 
et  famuli  summo  mane  eam  audire  possint ; ita  Ligorio 
et  plures  cum  illo , qui  nolunt  tamen  hanc  rationem  esse 
sufficientem  ut  missa  post  meridiem  celebretur;  5®  causa 
itineris  est  sufficiens  missam  una  hora  ante  auroram  vel 
post  meridiem  dicendi;  ita  Busembaum,  Concina  et 
communissime  alii  : unde  infero , causam  studii  saltem 
perutilis,  vel  ordinem  alicujus  communitatis,  pro  tali 
anticipatione  sufficienter  excusare;  6°  missa  solem  ais 

licite  protrahitur  ad  horam  et  amplius  post  meridiem  ^ 
ut  multi  dicunt,  propter  processionem,  solemnitatem 
festi , concionem , etc.  et  post  hanc  missam  solemnem 
permittitur  missa  privata  in  gratiarum  actionem ; 7®  pri- 
vilegia quibus  nonnulli  regulares  potiuntur,  missam  cele- 
brandi usque  ad  tertiam  horam  post  meridiem  ; 8°  dis- 
pensatio episcopi  qui,  ob causam  rationabilem,  permittere 
potest  ut  hora  missae  anticipetur  vel  usque  ad  duas  horas 
protrahatur.  Sic  multi  apud  Ligorio,  n.  344.  Eamdem 
habent  facultatem  superiores  religiosi  respectu  subdito- 
rum suorum. 


ARTICULUS  UNDECIMUS. 

DE  PRAEPARATIONE  ET  GRATIARUM  ACTIONE  CELEBRANTIS. 

Ad  praeparationem  sacerdotis  celebraturi  praecipue  re- 
feruntur dispositiones  tum  animae,  tum  corporis,  de  qui- 
bus in  prima  parte  egimus  : quae  enim  praecipiuntur 
fidelibus  ad  sacram  Eucharistiam  digne  suscipiendam , 
requiruntur  a fortiori  in  sacerdotibus  ut  sanctissima  mys- 
teria convenienter  pertractent. 

Rubrica  habet  insuper  ut  • sacerdos  celebraturus... 
>»  saltem  matutino  cum  laudibus  absoluto , orationi  ali- 
• quantulum  vacet,  et  orationes  inferius  positas  pro  tem- 
» poris  opportunitate  dicat.  » Unde  1®  non  necesse  est 
primam  ante  mis.sam  dicere;  2®  nec  psalmos  ac  orationes 
in  Missali  pro  praeparatione  ad  missam  positas  recitare , 
cum  rubrica  his  utatur  verbis, temporis  opportunitate. 
3®  Necesse  est , e contra  , ut  matutinum  et  laudes  prae- 
mittantur missae,  et  quidem  sub  peccato,  quia  praeceptiva 
est  rubrica.  Ita  omnes  moraliter,  paucis  scilicet  exceptis. 

Barbosa  viginti  numerat  auctores  qui  dicunt  hoc  prae- 
ceptum esse  tantum  sub  veniali , et  viginti  qui  conten- 
dunt esse  sub  mortali,  inter  quos  S.  Antoninus  et  S.  Ray- 
mundus  de  Pegnafort , quorum  sententiae  adhaeret  Ga- 
vantus;  nituntur  praecipue  auctoritate  Innoc.  IV  qui, 
Epist.  5,  n.  11 , apud  Labbe y ait : « Sacerdotes  missam 

o celebrare  priusquam  offici uin  maluliiiale  compleverint 
» non  praesumant ; » et  S.  Pii  V , qui  hunc  inter  gravio- 
res defectus  collocavit,  rub.  de  Defect.  tit.  10,  n.  1. 

Attamen  communior  et  probabilior  sententia  est  pec- 
catum non  esse  mortale,  quia  talis  obligatio  non  expri- 
mitur in  rubrica,  nec  communiter  recipitur  sub  gravi. 
Sic,  inter  multos,  Bened.  XIV,  de  Missae  sacrif.  1.  3, 
cap.  13;  Ligorio  ,1.  6,  n.  347 , etc. 

Hinc  illi  auctores  concludunt  quamlibet  rationabilem 
causam  ab  omni  peccato  excusare,  v.  g.  « Si  dans  eleemo- 
« synam  postulet  ut  statim  celebretur,  si  exspectet  popu- 
B Ius  aut  aliqua  persona  gravis,  si  superior  praecipiat,  si 
» tempus  celebrandi  transeat,  vel  instet  commoditas  stu- 
■ dii,  itineris  et  similia.  » Haec  sunt  verba  Ligorio,  n.  348. 

Quoad  orationem  cui  aliquantulum  vacandum  est, 
omnes  fatentur  eam  non  esse  de  gravi  praecepto , et  ta- 
men ab  omni  culpa  non  excusari  qui  sine  praeparatione 
saltem  domi  facta  ad  sacrificandum  accedunt.  Pii  sacer- 
dotes convenientem  praeparationem  mentalem  aut  voca- 
lem nunquam  omittunt,  nisi  hora  improviso  capti  fuerint 
et  tempus  ipsis  deficiat  : tunc,  ne  populus  exspectet, 
gementes  et  fervore  animi  supplentes  , missam  statim 
celebrant,  curantes  ne  alia  vice  in  tali  angustia  consti- 
tuantur. 

De  gratiarum  actione  supra  sufficienter  diximus.  Qui 
autem  exercitio  mentalis  orationis  immediate  ante  vel 
post  missam  vacant,  aliam  prseparationem  vel  gratiarum 
actionem  facere  non  tenentur,  et  talis  est  consuetudo 
piorum  sacerdotum. 

Canticum  trium  Puerorum,  psalmus  cxl  et  aliae  preces 
quae  in  Missali  indicantur  ut  post  missam  in  gratiarum 
actionem  dicendae , videntur  simpliciter  praeceptae  sicut 
orationes  singulis  paramentis  respondentes  : communis 
est  usus  tamen  eas  non  habendi  tanquam  de  praecepto, 
modo  grates  Deo  debitae  aliter  ipsi  convenienter  reddan- 
tur. 

Petitur  an  celebrare  missam  cum  notabili  distractione 
voluntaria,  sit  peccatum  mortale?  Quidam  nebant,  etiamsi 

disl! actio  esset  sub  consecratione  vel  sumptione;  quia, 
inquiunt,  attentio  interna  non  praecipitur  sub  gravi.  Alii 
vero  affirmant  quoad  ea  quae  sunt  in  canone , et  praesertim 
quoad  consecrationem  et  communionem;  quia  voluntarie 
se  distrahens  in  re  tanti  momenti,  gravem  irreverentiam 
Deo  irrogat.  Ita  Concina , de  sacrif.  missae , ad  hnem  \ 
Ligorio,  1.  6,  n.  410 , dub.  5 et  plures  alii. 

ARTICULUS  DUODECIMUS. 

DE  INTERRUPTIONE  MISSiE. 

1°  Nunquam  licet  missam  post  consecrationem  unius 
speciei  directe  abrumpere,  etiam  ad  vitandam  mortem, 
quia  ipsius  essentia  est  de  jure  divino  : unde  nec  episco- 
pus nec  ipse  papa  ab  illa  integritate  dispensare  potest. 

2°  Eam  vero  abrumpere  vel  mutilare  indirecte,  seu 
praeter  voluntatem,  aliquando  licet  : v.  g.  furente  incen- 
dio , irruente  hoste  ad  necandum , etc.  posset  sacerdos 
hostiam  jam  consecratam  sumere,  vel  secum  deferre, 
calice  non  consecrato,  ea  intentione  ut  sacrificium  serius 
compleat  si  possit;  si  non  possit,  excusatur  a peccato. 
Est  sententia  communis, 

3®  Missam  per  aliquod  breve  tempus  interrumpere 
licet,  ob  rationabilem  causam  : v.  g.  1®  ob  concionem, 
post  evangelium,  vel  ob  processionem  excipiendam; 
2°  in  gratiam  alicujus  principis  supervenientis,  aut  turbae 
peregrinorum  in  die  festo  qui  alias  missam  audire  non 
possent  : idem  fieri  posset  in  adventu  episcopi , aut  car- 
dinalis, aut  processionis  populi  : ita  Ligorio  et  plures 
apud  ipsum ; 3°  si  gravis  urgeret  necessitas , vel  propria, 
V.  g.  morbus;  vel  proximi,  ut  si  moribundus,  in  propin- 
quo positus  , baptizandus  aut  absolvendus  esset,  et  vestes 
sacras  exuere  opus  non  foret;  secus,  celeriter  et  tamen 
reverenter  absolvenda  esset  missa,  et  statim  properan- 
dum ad  periclitantem.  Vide  Coli.  Andeg.  et  Ligorio,  1.  6, 
n.  354.  Sacerdos  ad  sacrificium  revertens , incipiet  ubi 
desierat;  si  ante  consecrationem  interrupisset  et  mora 

plus  quam  unius  horae  fuisset,  ab  initio  ordiri  deberet; 
quia,  post  talem  interruptionem,  idem  non  censeretur 
sacrificium.  Ita  Ligorio  et  plures  alii.  Supponitur  quod 
interruptio  non  provenerit  ex  concione  vel  ex  aliqua 
caeremonia  juncta  cum  ipsa  missa,  quia  tunc  unitas  mo- 
ralis servatur. 

4"  Si  celebrans  ante  consecrationem  deficiat,  alius  sa- 
cerdos missam  continuare  non  debet,  juxta  communem 
sententiam ; si  post  consecrationem,  sive  utriusque  sive 
unius  speciei,  et  ante  sumptionem  utriusque,  alius  sa- 
cerdos etiam  non  jejunus,  et,  defectu  aliorum,  excom»- 
iiiunicatus,  interdictus,  irregularis  supplere  debet,  si 
absque  gravissimo  incommodo  possit  et  intra  spatium 
unius  horae  accersiri  valeat.  Post  horam  non  supplendus 
est  celebrans  deficiens,  quia  idem  non  censeretur  sacri- 
ficium; Ligorio,  1.  6,  n.  355. 

5°  Si  excommunicatus  denuntiatus  sacro  assistere  vel- 
let et  expelli  non  posset,  aut  si  tempore  sacrificii  ecclesia 
pollueretur,  ante  canonem  missa  statim  abrumpenda 
esset : incoepto  canone,  prosequenda  foret  usque  ad  com- 
munionem incliisive,  populo  dimisso  soloque  ministro 
remanente  cum  presbytero,  et,  communione  facta,  omnia 
asportanda  essent  in  sacristiam  vel  in  alium  locum  vi- 
cinum, ut  ibi  compleretur  liturgia;  Conf.  d'JngerSy  Cen- 
sures. 

TRACTATUS 


DE  POENITENTIA. 


Morbus  universalis  quo  omnes  humanae  mentes  in 
prima  origine  inficiuntur,  curatur  quidem  ope  remedii 
Baptismatis,  sed  non  ita  radicitus  ut  quaedam  non  adhuc 
inhaereant  naturae  nostrae  vitii  reliquiae  ad  malum  impel- 
lentes. Certe,  iis  non  obstantibus,  immensum  regenera^ 
tionis  beneficium  perpetuo  servare  possemus;  verum, 
proh  dolor  ! ubi  sunt  qui  illud  non  laedant,  qui  vel  semel 
in  decursu  vitae  non  amittant  ? Si  ergo  Deus  limites  mise- 
ricordiae suae  imposuisset,  et  aliud  nobis  non  suppeditas- 
set  medium  e lapsu  assurgendi  et  ad  eum  redeundi,  quid 
nobis  sperandum  foret?  Utquid  ccelitus  vocati,  illumi- 
nati et  gratiae  participes  effecti  fuissemus,  cum  nihilo- 
minus, veste  nuptiali  denudati,  in  tenebris  exterioribus 
aeternaliter  flere  deberemus  ? At  Deus,  cujus  bonitatis 
infinitus  est  thesaurus  et  misericordiae  non  est  numerus, 
nobis  naufragantibus  manum  porrexit  et  secundam  ex- 
hibuit tabulam,  qua  apprehensa  et  fortiter  tenta,  iterum 
salvaremur.  Haec  est  Poenitentia. 

Vox  ista  venit  a poena  et  tenere^  quasi  diceretur,  poena 
teneri  aut  poenam  tenere,  quia,  juxta  vulgarem  sensum 
huic  voci  annexum,  peccator  vere  poenitens,  non  solum 
de  actu  praeterito  resipiscit,  sed  illum  odit,  detestatur  et 
pro  illo  expiando  poenam  exsolvit.  Eo  sensu  Christus  ait, 
apud  S.  Lucam,  x,  13  : Si  in  Tyro  et  Sidone  factee  fuis^ 
sent  virtutes  qucefactee  sunt  in  vobis,  olim  in  cilicio  et  cinere 
sedentes  poeniterent. 

Multis  testimoniis  probat  doctissimus  P.  Morinus,  in 
magno  opere  de  Administratione  sacramenti  Poenitentiae, 
1.  1,  cap.  1 et  2,  non  solum  apud  Graecos,  sed  apud  Syros 
et  Chaldaeos,  imo  apud  Hebraeos  et  Rabbinos,  verbum 

vot  i Latinorum  poenitentice  correspondens,  eodem  sensU 
usurpari,  nempe  quo  significetur  mutatio  consilii  et 
simul  odium  vitae  anteactae,  et  poena  ad  eam  expiandam 
exsoluta. 

Male  igitur  Protestantes,  necessitatem  operum  satis- 
factionis negantes,  originem  vocis  poenitentice  a duobus 
verbis  pone  et  tenere  deducunt,  quasi  sola  displicentia 
peccati  cum  proposito  non  peccandi,  ad  justificationem 
sufficeret  : frustra  ad  vocem  graecam  recurrunt, 

dicentes  illam,  juxta  etymon,  mutationem  tantum  volun- 
tatis exprimere ; nam  in  textu  S.  Lucae  citato,  verbum 
quod  interpres  Latinus  per  vocem  poeniterent  vertit,  est 
p.e7£vo-/iaav,  et  similiter  habetur  in  aliis  locis  apud  Graecos. 

Poenitentia  autem  cor^iderari  potest  ut  virtus  et  ut  sa- 
cramentum ; ut  virtus,  definiri  potest : Intimus  animi 
sensus,  quo  quis  peccatum  a se  commissum,  prout  est  offensa 
Dei,  detestatur,  cum  firmo  emendationis  ac  satisfactionis 
proposito^  De  illius  necessitate  et  qualitatibus  dicemus 
ubi  de  contritione  et  satisfactione. 

Ut  sacramentum  vero,  recte  definitur  : Sacramentum 
novce  Legis,  quo  peccata  post  Baptismum  commissa,  homini 
contrito,  confesso  et  satisfactionem  spondenti,  per  judicialem 
sacerdotis  sententiam  remittuntur, 

Varia  in  operibus  SS.  Patrum  et  auctorum  ascetico- 
rum  sortitur  nomina  : vocatur  a Graecis  quo 

nomine  non  sola  confessio,  sed  omnes  actus  poenitentiae 
laboriosae  intelliguntur.  Appellatur  a Latinis  manuum  im^ 
positio,  quia  olim  publici  poenitentes  per  manuum  impo- 
sitionem reconciliabantur,  et  quia  nunc  confessarius  ab- 
solutionem pronuntiando  dextram  versus  pcenitentem 
tenet  extensam.  Dicitur  adhuc,  ab  effectibus  suis,  sacra- 
mentum reconciliationis,  Baptismus  laboriosus,  secunda  post 
naujragium  tabula,  etc. 

De  Poenitentia,  prout  est  sacramentum,  nobis  tractan- 
dum est,  et  dicemus  1°  de  existentia  hujus  sacramenti ; 
2»  de  illius  materia;  3°  de  contritione ; 4®  de  confessione ; 
5®  de  satisfactione ; 6®  de  forma  illius  sacramenti,  seu  de 
absolutione  ; 7°  de  ejus  ministro;  8®  de  ejus  efficacia  seu 

effectibus  : duo  addemus  capita , uuum  de  purgatorio  et 
alterum  de  indulgentiis. 


CAPUT  PRIMUM. 

DE  BXISTENTIA  SACRAMENTI  POENITENTIAE. 

A nemine  Christiano  inficiatur  remissionem  peccatorum 
post  Baptismum  commissorum  in  vera  Ecclesia  obtineri 
posse  : at  multi , variis  in  temporibus  j circa  modum  re- 
missionem istam  obtinendi  errarunt. 

1®  Montanis tae  in  secundo  saeculo , qui  inter  peccata 
alia  distinguebant  remissibilia  et  alia  irremissibilia , refe- 
rente Tertulliano,  Montanistarum  erroribus  addicto,  lib. 
de  Pudicitia,  cap.  2.  Remissibilia  vocabant  venialia,  non 
quod  mortalia  non  essent,  sed  quia  aliis  leviora,  ab  Ec- 
clesia venia  donari  poterant ; irremissibilia  vero  ea  dice- 
bant , quae , cum  sint  « graviora  et  exitiosa  , veniam  non 
» capiunt, ut  hbmicidium,  idololatria,  fraus,  negatio,  blas- 
» phemia,  utique  et  moecliia , et  fornicatio  , et  si  qua  alia 
» violatio  templi  Dei:  » sunt  verba  Tertulliani,  ibid. 
cap.  12.  Non  ideo  negabant  poenitentiam  pro  eis  agen- 
dam, sed  contendebant  veniam  a solo  Deo  exspectandam 
esse  : igitur  potestatem  Ecclesiae  non  tollebant,  sed  limi- 
tabant. 

2®  In  tertio  saeculo  Novatus,  presbyter  Cartliaginensis, 
a S.  Cypriano  graviter  reprehensus,  fugit  Romam,  ibique 
No  vatia  no  primo  antipapae  junctus,  docuit  cum  illo  fide- 
les in  persecutione  lapsos  nunquam  ab  Ecclesia  reconci- 
liandos esse  : hinc  orti  sunt  Novatiani  quorum  alii  exi- 
stentiam  sacramenti  Poenitentiae  negare  videbantur , et 
alii,  sicut  Montanistae,  inter  peccata  distinguebant  remis- 
sibilia et  irremissibilia.  Sic  se  habet  S.  Pacianus,  Epist.  3 
ad  Sympronianum  , doctrinam  primorum  Novatianorum 
exhibens  ; « Quod  post  Baptismum  poenitere  non  liceat ; 

« quod  mortale  peccatum  Ecclesia  donare  non  possit;. 
» imo  quod  ipsa  pereat  recipiendo  peccatores.  » 

3®  Massalienses  in  syriaco,  graece  Euchitce^  id  est,  oran- 
tes , in  concilio  Antiochensi  anno  391  primum  damnati  ^ 
tantam  vim  tribuebant  precibus,  ut  per  eas  solas  peccata^ 
sive  ante,  sive  post  Baptismum  commissa,  delerentur. 

4°  Lutherus  in  principio  libri  de  Captivitate  Babylo- 
nica, ait : cc  Neganda  mihi  sunt  septem  sacramenta,  et 
» tantum  tria  pro  tempore  ponenda , Baptismus , Pceni- 
« tentia  et  Panis.  » In  fine  autem  ejusdem  libri  sic  habet : 

Si  rigide  loqui  velimus,  tantum  duo  sunt  in  Ecclesia 
>»  sacramenta,  nempe  Baptismus  et  Panis.  Nam  Pceniten- 
» tiae  sacramentum  quod  his  duobus  accensui,  signo  sen- 
» sibili  et  divinitus  instituto  caret;  et  aliud  non  esse  dixi 
» quam  viam  ac  reditum  ad  baptismum.  » 

Attamen  Lutherani  sacramentum  Poenitentiae  in  praxi 
retinuisse  videntur  : utuntur  quippe  parvo  catechismo  a 
Luthero  composito , in  quo  reperiuntur  verba  quae  sic 
vertit  illustris  Bossuet^  Hist,  des  Variat,  1.  3 : ^ Minister : 
» Ne  croyez-vous  pas  que  ma  remission  est  celle  de  Dieu? 
)»  Poenitens  : Oui.  Minister:  Et  moi , par  Toidre  de  notre 
» Seigneur  Jesus-Chiist,  je  vous  remets  vos  p&hes,  au 
nom  du  Pere , et  du  Fils  , et  du  Saint  Esprit.  » 
Anglicani  similem  retinent  formam  absolvendi , tra- 
duntque  confessionem  non  ut  necessariam,  sed  ut  con- 
venientem et  utilem. 

5°  Calvinus  negat,  lib.  4 Institutionis,  cap.  19,  § 17, 
Poenitentiam  esse  sacramentum  a Baptismo  distinctum  ^ 
contenditque  solam  Baptismi  memoriam  fide  apprehen- 
sam , peccata  post  illius  susceptionem  admissa , eodem 
modo  delere  ac  in  ipsomet  Baptismate  delentur  peccata 
ante  illud  patrata.  Unde  inferunt  Calvinistae  nullas  justi- 
ficationi superesse  poenas  pro  peccato  exsolvendas. 

Si  autem  sacerdos  verba  absolutionis  quandoque  pro- 
ferat, sententia  illius  peccata  non  remittit,  sed  nudum 
est  ministerium  declarafntis  peccata  esse  remissa  : ita  sen- 
tiunt Calvinistae,  Lutherani,  Anglicani,  etc. 

Ad  confutandos  omnes  praedictos  errores,  quatuor  sta- 

bilienda  sunt,  videlicet  1°  Pcenitentiam  verum  esse  novae 
Legis  sacramentum;  2®  sacramentum  istud  vim  habere 
omnia  etiam  graviora  remittendi  peccata ; 3®  a Baptismo 
esse  distinctum , et  4*  sententiam  absolutionis  esse  actum 
judicialem  peccata  remittentem,  non  vero  tantum  decla- 
rantem ea  esse  remissa. 

PROPOSITIO  PRIMA. 

• Poenitentia  est  verum  novce  Legis  sacramentum. 

Proh,  Illa  tenenda  est  propositio  quae  est  de  fide  , pro- 
batur Scriptura  sacra,  SS.  Patribus  et  argumento  prae- 
scriptionis : atqui , etc. 

1®  Est  de  fide , utpote  definita  in  concilio  Trident 
sess.  14,  can.  1,  bis  verbis  : « Si  quis  dixerit  in  catholica 
• ecclesia  Pcenitentiam  non  esse  vere  et  proprie  sacra- 
>»  mentum,  pro  fidelibus,  quoties  post  Baptismum  in  pec- 
M cata  labuntur,  ipsi  Deo  reconciliandis,  a Christo  Do- 
» mino  nostro  institutum  : anathema  sit.  » Idem  habetur 
in  concil.  Florent.  Decreto  ad  Arinenos  ; Quartum  sacra- 
mentum est  Poenitentia,  Ergo. 

Probatur  ex  Scrip.  sacra,  Matth.  xvi , 19,  Christus 
dicit  Petro  : Tibi  dabo  claves  regni  coelorum.  Et  quodcum- 
que  ligaveris  super  terram,^  erit  ligatum  et  in  coelis  : et  quod-^ 
cumque  solveris  super  terram , erit  solutum  et  in  coelis,  Cap. 
xviii,  18,  ait  omnibus  Apostolis  : Qucecumque  alligaveritis 
super  terram,  erunt  ligata  et  in  coelo  : et  qucecumque  solve- 
ritis super  terram,  erunt  soluta  et  in  coelo.  Apud  Joan.xx,  22, 

! sic,  post  resurrectionem,  promissionem  suam  implens, 

I loquitur  : Accipite  Spiritum  sanctum  : quorum  remiseritis 
peccata,  remittuntur  eis  : et  quorum  retinueritis,  retenta  sunt. 
Unde  sic.  Poenitentia  est  sacramentum  novae  Legis,  modo 
in  ea  reperiantur  signum  sensibile,  institutio  Christi 
modo  permanenti  et  promissio  gratiae  : at , ex  textibus 
citatis  , tres  illae  conditiones  reperiuntur  in  Poenitentia. 
1®  Signum  sensibile;  peccata  siquidem  sunt  remittenda 
vel  retinenda  : causa  igitur  instruenda  et  sententia  pro- 


tractatus 


826 

ferenda  : porro  haec  absque  signo  sensibili  fieri  non  pos- 
sunt. 2«  Institutio  Christi  modo  permanenti;  ex  evi^ 
dentia  enim  contextus  et  confesso  adversariorum  constat 
praefata  Christi  verba , non  solas  Apostolorum  personas 
respicere,  sed  ipsam  Ecclesiae  constitutionem  : agitur 
ergo  de  potestate  in  Ecclesia  jugiter  perseveratura. 
3°  Promissio  gratiae , cum  peccata  sine  gratiae  effusione  ' 
remitti  nequeant.  Ergo. 

3°  Ex  SS,  Patribus»  Tertull.  lib.  de  Poeni t.  cap.  12  : 

« Igitur , cum  scias  adversus  gehennam , post  prima  illa  ' 
» intinctionis  dominicae  munimenta , esse  adhuc  in  exo- 
» mologesi  secunda  subsidia  , cur  salutem  tuam  deseris  ? 

» cur  cessas  aggredi  quod  scias  mederi  tibi  ? » S.  Cypr. 
lib.  de  Lapsis  : « Confiteantur  singuli,  quaeso  vos  , fratres 
» dilectissimi , delictum  suum  , dum  adhuc  qui  deliquit  t 
B in  saeculo  est,  dum  admitti  confessio  ejus  potest,  dum 
B satisfactio  et  remissio  facta  per  sacerdotes  apud  Domi- 
» num  grata  est.  » S.  Amb.  lib.  1 de  Pcenit.  c.  8 : « Cur  * 
» baptizatis,  si  per  hominem  peccata  dimitti  non  licet? 

» In  Baptismo  utique  remissio  omnium  peccatorum  est ; 

» neque  interes  t utrum  per  Poenitentiam,  an  per  lava- 
» erum  hoc  jus  sibi  datum  vindicent  (sacerdotes)  : idem  i 
w in  utroque  mysterio  est.  » 

S.  Aug.  1.  2 de  Conjugiis  adult.  c;  28  , ubi  docet  Bap- 
tismum conferendum  esse  catechumenis  in  adulterio  | 
■viventibus,  si  desperati  jacuerint  ^ id  est,  si  morti  sint  f 
proximi , addit : « Quae  autem  Baptismatis , eadem  recon-  i 
B cibationis  est  causa,  si  forte  poenitentem  finiendae  vitae  ' 
» periculum  praeoccupaverit.  Nec  ipsos  enim  ex  hac  vita  i i 
% sine  arrha  suae  pacis  exire  velle  debet  mater  Ecclesia.  » 

4°  Argumento  prcescriptionis»  1°  Certum  est  non  solum  i 
Graecos  schismaticos,  sed  et  alias  ecclesias  Orientales 
ecclesiae  Romanae  infensissimas,  septem  habere  sacra- 
menta, inter  quae  numeratur  Poenitentia  : atqui  hanc 
doctrinam  ab  ecclesia  Romana  non  hauserunt  ex  quo  ab 
illa  separatae  sunt : quaedam  tamen  ex  illis  separatae  sunt  I 
a sexto  saeculo  : ergo  tunc  dogma  sacramenti  Poenitentiae  i 
in  universa  ecclesia  admittebatur.  2°  Ubi  Novatianorum  j 

et  Montanistarum  errores  prodierunt,  undique  adversus 
iilos  conclamatum  est,  ex  eo  quod  Ecclesiae  potestatem 
limitarent  : ergo  tunc  firmiter  credebatur  inesse  Eccle- 
siae potestatem  remittendi  peccata  post  Baptismum  com- 
missa, proindeque  Poenitentiam  esse  sacramentum  novae 
Legis  : ergo  fides  sacramenti  Poenitentiae  ad  ipsos  Apos- 
tolos ascendit,  juxta  axioma  ; Quod  unwersa  tenet 'Eccle^ 
sia,  nec  conciliis  fuit  institutum , sed  semper  retentum  est, 
nonnisi  ab  Jpostolis  traditum  rectissime  creditur.  Ergo. 

Solvuntur  objectiones* 

Ohj.  1®.  B.  Paulus,  Hebr.  vi,  4,  ait  ; Impossibile  est  enim 
eos  qui  semel  sunt  illuminati y gustaverunt  etiam  donum  coe- 
leste*,, et  prolapsi  sunt,^  rursus  renovari  ad  poenitentiam,  Ergo«f 

jR.  1°.  Si  haec  verba  ad  rigorem  sumerentur,  probarent 
nulla  peccata  mortalia  post  Baptismum  commissa  remitti 
posse  : hoc  autem  Protestantes  caeterique  haeretici  nobis- 
cum  negant.  Ergo. 

i?.  2®.  Nego  conseq.  In  verbis  enim  Apostoli  nobis  oIh 
jectis  de  poenitentia  sacramentali  non  agitur,  sed  de  ea 
, quae  ad  regenerationem  per  Baptismum  ab  adultis  exi- 
gebatur : id  patet  ex  contextu  : Apostolus  namque,  in  fine 
capitis  praecedentis,  exprobrat  Hebraeis  quod  sint  adhuc 
1 imbecilles  ad  audiendum , cum  magistri  esse  deberent 
\ propter  tempus,  et  indigeant  exordio  ut  doceantur  quee 
I sint  elementa  sermonum  Dei : affirmat  tamen  se  ea  praeter- 
I missurum  et  ad  perfectiora  transiturum , quia  impossi- 
I bile  est  eos  qui  post  Baptismum  semel  prolapsi  sunt,  rur- 
sus renovari  ad  poenitentiam,  id  est,  ad  poenitentiam 
baptismalem,  seu  de  novo  per  Baptismum  renovari.  Cum 
Baptismus  novas  creaturas  nos  efficiat  per  applicationem 
mortis  Christi,  dicitur  sacramentum  regenerationis  et 
irenovationis ; voces  rursus  renovari^  aperte  indicant  Apo- 
stolum de  iteratione  ejusdem  sacramenti,  seu  ejusdem 
renovatione  agere,  quod  per  haec  altera  verba,  rursum 
\crucifigentes  sihimetipsis  Filium  Dei y confirmat,  quasi  di- 
ceret : Haec  renovatio  fieri  non  potest  nisi  per  mortem 


TRACTATUS 


328 

Christi ; Christus  autem  rursum  crucifigi  non  potest  : 
ergo  impossibile  est,  etc.  Ita  fere  omnes  interpretes.  Vide 
Estiuin  in  hunc  locum. 

Quidam  tamen  concedentes  praefata  verba  de  renova- 
tione per  sacramentum  Poenitentiae  intelligi  posse,  con- 
tendunt ea  veram  non  exprimere  impossibilitatem , sed 
ad  summum  magnam  difficultatem,  quod  Protestantes 
non  negant. 

. 2“.  Idem  Apost.  ibid.  x , 26 , ait  : Voluntarie  enim 
peccantibus  nobis^  post  acceptam  notitiam  veritatis^  jam  non 
relinquitur  pro  peccatis  hostia  : terribilis  autem  cqucedam 
exspectatio  judicii.  Ergo. 

R.  1°.  INota  iterum  haec  verba  stricte  sumpta  probare 
nulla  peccata  post  Baptismum  remitti  posse,  quod  prorsus 
negant  omnes  adversarii.  Ergo. 

R.  2°.  Distinguo  textum.  Voluntarie  peccantibus  per 
apostasiam,  Christum  deserendo,  non  relinquitur  hostia, 
concedo;  secus,  nego.  Etenim  Apostolus  hortatur  Hebraeos 
ad  tenendam  spei  nostree  confessionem  indeclinabilem  non 
deserentes  collectionem  nostram.,  sicut  consuetudinis  est  qui^ 
busdam.  Quidam  igitur  fidem  Christianam  abnegantes  et 
coetus  Christianorum  deserentes,  ad  Judaismum  redi- 
bant : ut  alios  a tali  apostasia  removeat,  declarat  Aposto- 
lus sic  peccantibus  et  in  eo  statu  perseverantibus  nullam 
jam  relinqui  pro  peccatis  hostiam  : hoc  quidem  manifes- 
tum est  : porro  nihil  inde  contra  thesim  nostram  erui 
potest : ergo. 

Praecipua  Protestantium  argumenta  solvemus,  ubi  de 
necessitate  confessionis  tractabimus. 

PROPOSITIO  SECUNDA. 

Sacramentum  Poenitentice  habet  vim  remittendi  omnia 
peccata  post  Baptismum  commissa. 

Propositio  est  de  fide,  utpote  definita  in  concilio  Tri- 
dentino,  sess.  14,  can.  1. 

Prob.  1”  Script.  sacra.  In  textibus  Evangelii  supra  cb 

latis,  Christus  inter  peccata  non  distinguit,  sed  verbis 
generalioribus  utens,  dicit : Qucecumque  alligaveritis^  quce~ 
cumque  solveritis  : ergo  nec  nos  distinguere  debemus. 
Aliunde  nullum  citatur  principium  quo  talis  distinctio 
nitatur,  nec  ulla  datur  regula  ad  separationem  tuto  fa- 
ciendam inter  peccata  remittenda  et  peccata  non  remit- 
tenda. Ergo. 

2°  Ex  SS,  Patribus.  S.  Ambr.  I.  1 de  Poenit.  c.  3,  n.  10, 
loquens  Novatianis,  ait  : « Distinctionem  peccatorum 
» facitis,  quae  solvenda  a vobis  putetis,  et  quae  sine  reme- 
» dio  arbitremini;  sed  Deus  distinctionem  non  facit, 
■ qui...  relaxandi  licentiam  sacerdotibus  suis,  sine  ulla 
» exceptione,  concessit.  » 

S.  Pacianus,  Epist.  3 ad  Sympronianum  : « Dominus 
» dicendo,  qucecumque  solveritis,  omnino  nihil  excipit; 
» qucecumque , inquit,  vel  magna,  vel  modica;  » Biblio- 
theca Patrum. 

S.  Aug.  lib.  de  Agone  Christiano,  cap.  31,  de  Nova- 
tianis ait  : « Nec  eos  audiamus  qui  negant  Ecclesiam  Dei 
» omnia  peccata  posse  dimittere.  » 

Haec  testimonia  aliaque  non  pauca  quae  citari  possent, 
simul  ostendunt  Poenitentiam  esse  sacramentum,  et  vim 
habere  omnia  remittendi  peccata.  Ergo. 

3®  Traditione.  Statim  atque  prodiere  Montan istae,  un- 
dique catholici  adversus  illos  clamaverunt;  episcopi  eos 
velut  haereticos  damnaverunt.  Novatiani  eis  succedentes, 
similiter  proscripti  sunt  pluribus  in  conciliis,  et  praesertim 
in  concilio  Romano,  anno  255,  in  quo  sexaginta  aderant 
episcopi  sub  praesidentia  summi  pontificis  Cornelii,  qui 
doctrinam  Novati  declaravit  inhumanissimam  et  a fra- 
terna charitate  alienam.  Ergo  tunc  omnes  persuasum  ha- 
bebant nulla  esse  peccata  irremissibilia;  idem  semper 
creditum  fuit.  Ergo, 

Solvuntur  objectiones. 

Cum  nulli  erroribus  Montanistarum  et  Novatianorum 
nunc  adhaerent,  non  est  causa  cur  in  solvendis  eorum 

argumentis  diu  immoremur  : ea  tantum  percurremus,  i 
principia  solutionis  breviter  indicantes.  *' 

Obj.  1®.  In  I Reg.  II , 25  , legitur  : Si  peccaverit  vir  in  I 
virum  ^placari  ei  potest  Deus  : si  autem  in  Dominum  pecca^ 
verit  vir,  quis  orabit  pro  eo  ? Ergo  peccatum  in  Dominum  i 
remitti  non  potest,  cum  non  sit  orandum  pro  eo. 

R,  1®.  Verba  bic  nobis  objecta  aliaque  ex  Veteri  Testa- 
mento desumpta,  nihil  adversum  nos  probare  possunt; 
nam  propositio  nostra  libera  Christi  concessione  in  Novo 
Testamento  expresse  nititur  : ergo  hujusmodi  argumenta 
proprio  pondere  ruunt.  . 

R.  2®.  Nego  conseq.  Non  enim  prohibetur  oratio  pro  ! 
hujusmodi  peccato , ut  recte  notat  S.  Ambr.  lib.  1 de 
Poenit.  cap.  9,  n.  40;  sed  asseritur  vitee  esse 

debere  aliquem  ut  orare  praesumat  pro  eo  qui  peccavit 
directe  in  Dominum  : « Quo  enim  major  est  culpa,  eo 
» majora  quaerenda  sunt  suffragia,  » inquit  S.  Doctor. 
Aliunde  Novatiani  et  Montanistae  non  tenebant  dari  pec- 
cata apud  Deum  irremissibilia , pro  quibus  frustra  ora- 
retur : ergo  haec  difficultas  adversariis  solvenda  est. 

Obj,  2®.  Christus  dicit  apud  Matth.  xii,  31  : Omnepec^ 
catum  et  blasphemia  remittetur  hominibus  : Spiritus  autem 
blasphemia  non  remittetur.  Et  quicumque  dixerit  verbum 
contra  Filium  hominis^  remittetur  ei : qui  autem  dixerit  con-- 
tra  Spiritum  sanctum  , non  remittetur  ei,  neque  in  hoc  sce^^ 
culo,  neque  in  futuro.  Idem  habetur  apud  Mare,  iii,  28,  et 
Luc.  xii,  10  ; ergo  datur  peccatum  irremissibile. 

R.  1®.  Haec  verba  adhuc  probarent  dari  peccata  apud 
Deum  irremissibilia,  non  vero  tantum  ex  parte  Ecclesiae  : 
ergo  in  causam  adversariorum  male  allegantur. 

R,  2*.  Si  omne  peccatum  et  blasphemia  remittatur  homi- 
nibus, praeter  blaspliemiam  in  Spiritum  sanctum , ut  fert 
textus  citatus,  eo  ipso  refelluntur  adversarii  qui  homici- 
dium , idololatriam,  fraudem,  negationem,  blaspliemiam 
in  genere , moechiam , fornicationem  , aliaque  gravissima 
peccata  excipiunt.  j 

R,  3®.  Christus  non  dicit  blasphemiam  in  Spiritum 
sanctum  remitti  non  posse,  sed  non  remittendam  esse  : 

porro  non  repugnat  Chi  istum  annuntiare  animo  prophe- 
tico quoddam  genus  peccati  non  remittendum  esse,  quam- 
vis Ecclesia  habeat  potestatem  omnia  relaxandi  peccata  ; 
quia  fieri  potest  ut  peccator  excaecatus  et  obduratus,  de 
peccato  sufficienter  non  doleat,  ad  Ecclesiam  non  recur- 
rat, vel,  Deo  summe  justo  id  ex  terribili  judicio  permit- 
tente, tempus  poenitentiam  agendi  non  habeat. 

R.  4°.  Distinguo  consequens.  Datur  peccatum  irremis- 
sibile, id  est,  quod  difficile  remittetur,  conc.  quod  Eccle- 
sia poenitenti  remittere  non  potest,  nego  conseq.  Etenim 
blasphemia  in  Spiritum  sanctum  , juxta  communem  Pa- 
trum et  Scripturae  sacrae  interpretum  sententiam , ea  est 
animi  perversitas  quae  contra  veritatem  evidenter  cogni- 
tam obduratur,  et  ipsa  Dei  opera , v.  g.  miracula  quae 
Spiritui  sancto  appropriantur,  tribuit  diabolo,  sicut  fa- 
ciebant Judaei,  dicentes  de  Christo  : Hic  non  ejicit  deemo^ 
nes.,  nisi  in  Beelzebub principe  dcemonioruni.  Porro  certum 
est  tale  peccatum  difficile  remitti  posse  ; nam  difficile  est 
hominem  cum  tanta  malitia  peccantem,  sicque  obdura- 
tum, sincere  ad  Deum  reverti : conversio  quippe  ad  Deum 
fit  per  humile  obsequium  veritati  cognitae  : porro  qui 
contra  veritatem  cognitam  sic  obdurescit,  viam  ad  Deum 
redeundi  voluntarie  sibi  praecludit : ergo,  etc.  Ita  S.  Chry- 
sost.  et  plerique  recentiores. 

Caeterum  praefatus  Evangelii  textus  adeo  difficilis  est , 
ut  S.  Augustinus  dicere  non  dubitaverit,  Serm.  71  de  ver- 
bis Evangelii,  nullum  alium  in  omnibus  Scripturis  sacris 
reperiri  difficiliorem  : sed  ipse  sanctus  Doctor  dixit,  ibid. 

, se  nescire  unde  hoc  procedat,  cum  poenitentice  quorumdam 
criminum  locus  in  Ecclesia  non  negetur.  Ergo. 

Obj.  3°.  I Joan.  v,  16  : Qui  scit  fratrem  suum  peccare 
peccatum  non  ad  mortem^  petaty  et  dabitur  ei  vita  peccanti 
non  ad  mortem.  Est  peccatum  ad  mortem  : non  pro  illo  dico  ut 
roget  quis.  Ergo  est  peccatum  ad  mortem  seu  irremissible. 

R,  l"".  Multi  per  illud  peccatum  ad  mortem  in telligunt 
impoenitentiam  finalem  , quae  quidem  est  irremissibilis, 
et  vana  est  oratio  pro  illa  : at  nihil  inde  contra  proposi- 
tionem nostram  sequitur,  ut  patet. 

B.  2°.  Nego  conseq.  Quaaquam  enim  haec  B.  Apostoli)  : 
verba,  est  peccatum  ad  mortem,  sint  intellectu  difficillima,!  t 
ut  omnes  fatentur,  non  probant  dari  peccatum  irremis-f  t 
sibile  ad  sensum  Novatianorum  ; nulla  quippe  fit  mentio 
de  potestate  Ecclesiae.  Nec  S.  Joannes  dicit  pro  tali  pec~' 
cato  non  esse  orandum  : « Non  scriptum  est,  nullus  ora-| 

» bit  pro  eo  , sed  quis  orabit  pro  eo,  hoc  est,  quis  ille  sit^ 

>»  qui  in  tali  causa  orare  possit  quaeritur,  non  excludi- 
B tur,  » inquit  S.  Ambros.  1.  1 de  Poenit.  cap.  9,  n.  40. 
Unde  probabilius  est  Apostolum  hic  intelligere  per  pec-i 
catum  ad  mortem  , peccatum  mortale  cui  peccator  adhae- 1 
ret;  non  prohibet  ne  fideles  pro  tali  peccato  orent,  sed; 
non  audet  illos  hortari  ad  orandum  cum  ea  fiducia  de ' 
qua  locutus  est  in  versibus  4 et  5 ejusdem  capitis,  di-1 
cendo  : Hcec  est  fiducia  quam  habemus  ad  Deum  : quodcum- 
que  petierimus  secundum  voluntatem  ejus , audit  nos.  Et 
sane  cum  eadem  fiducia  orare  non  possemus  pro  homine 
obdurato  ac  pro  eo  qui  de  peccato  jam  dolet.  Ergo. 

Plu  res  alii  objici  solent  textus,  ut  II  Machab.  ix,  13  , 
ubi  de  Antiocho  legitur  : Orabat  Dominum  a quo  non  esset 
misericordiam  consecuturus,  Epist.  ad  Hebr.  xii,  17,  ubi  : 
dicitur  de  Esaii  : Non  enim  invenit  poenitentice  locum , 
quanquam  cum  lacrymis  inquisisset  eam.  Verum  Antiochus  | 
Deum  ex  corde  contrito  et  vere  converso  non  quaerebat , i 
ideo  misericordiam  non  consecutus  est;  Esaii  veniam  i 
non  petebat  a Deo,  sed  precibus  et  lacrymis  frustra  quae- 
sivit a patre  ut,  de  benedictione  data  poenitens,  eam 
revocaret. 

Dicit  Deus  in  Proverb.  i , 28  : Tunc  invocabunt  me,  et  \ 
non  exaudiam  eos;  et  Christus  apud  Joan.  viii,  21  : Queere-  | 
tis  me,  et  in  peccato  vestro  moriemini.  Sed  in  his  locis  agi-  i 
tur  de  peccatoribus  qui  viventes  Deum  contempserunt,  et 
morientes illum  ex  metu  quodam  modo  invocant,  et  non 
exaudiuntur,  quia  sincere  et  efficaciter  non  sunt  poeni- 
tentes  : manifestum  est  autem  unicuique  attendenti  hos 
textus  aliosque  similes  a Novatianis  inaniter  allegari. 

Objicitur  adhuc,  sanctos  Patres  pluries  affirmare  poeni- 
tentiam semel  tantum  imponendam  esse  : verum  tunc 


DK  POENITENTIA. 


333 

! de  pcenitentia  publica  et  solenini,  de  qua  aliquid  infra 
dicemus,  loquuntur,  non  vero  de  absolutione  sacranien- 
tali  quge  semper  iterari  potest. 

PROPOSITIO  TERT  I A. 

Poenitentia  est  sacramentum  a Baptismate  prorsus 
distinctum. 

Proh.  Illa  propositio  tenenda  est  quae  est  de  fide,  pro- 
batur Scriptura  sacra , traditione  et  rationibus  theologi- 
cis : atqui  nostra  propositio  est  de  fide,  probatur,  etc. 

1®  Est  de  fide.  Definitur  enim  in  concilio  Trid.  sess.  14, 
can.2,his  verbis  : « Si  quis  sacramenta  confundens,  ipsum 
*»  baptismum  poenitentiae  sacramentum  esse  dixerit,  quasi 
» haec  duo  sacramenta  distincta  non  sint,  atque  ideo  Pce- 
» nitentiam  non  recte  secundam  post  naufragium  tabu- 
» lam  appellari : anathema  sit.  » 

2°  Proh.  Scriptura  sacra.  Textus  enim  supra  c i tat  i, '7// <3?- 
cumque alligaveritis^  eic,.  quorum  remiseritis,  etc.  significant 
peccata  remittenda  aut  retinenda  esse  per  modum  judi- 
cii : atqui  peccata  non  remittuntur  in  Baptismate  per 
n^odum . judicii , sed  per  modum  regenerationis:  ergo 
praedicta  verba  designant  sacramentum  a Baptismate  di- 
stinctum. 

3®  Traditione.  Ubique  enim  in  Ecclesia , tum  Occiden- 
tali, tum  Orientali , et  in  variis  sectis  haereticis  et  schis- 
ijmaticis  in  Oriente  adhuc  existentibus,  septem  habentur 
^sacramenta,  et  numeratur  Poenitentia  tanquam  sacra- 
mentum a Baptismate  distinctum. 

4®  Rationibus  theologicis.  1®  Protestantes,  quos  hic  im- 

1 pugnamus , nihil  admittere  volunt  nisi  quod  in  Scriptura 
continetur  : porro  Scriptura  non  docet  Poenitentiam  a 
Baptismate  non  difterre , imo  contrarium  evidenter  sup- 
> ponit;  non  enim  ad  Baptismum  aut  ad  recordationem 
I ejus  B.  Paulus  remittit  incestuosum  Corinthium,  et  B. 

‘ Petrus  Simonem  Magum  , sed  ad  Poenitentiae  lamenta. 
2®  Apostoli  eoniinque  successores  acceperunt  his  verbis, 

quorum  retinueritis y etc.  potestatem  retinendi  peccata  : i 
atqui  frustra  retinerentur  peccata,  si  sola  Baptismi  recor- 
datio  ea  delere  posset.  3®  Vel  Baptismus  remitteret  pec-  ( 
cata  post  ipsum  commissa,  ex  opere  operato,  vel  ex  opere  ‘j 
operantis  : atqui  neutrum  dici  potest.  Non  prius  , cum  < 
illud  sacramentum  iterum  non  conferatur.  Non  poste- 
rius; nam  tunc  eo  sensu  peccata  remittere  censeretur, 
quod  recordatio  ejus  per  fidem  operans,  actus  poenitentis  j 
excitaret,  ut  ait  Calvinus,  Inst.  cap.  17,  n.  4 : atqui  re-  | 
cordatio  Baptismi  non  aptior  est  ad  hujusmodi  actus  ex- 
citandos quam  memoria  aliorum  sacramentorum,  et  prae-  ^ 
sertim  passionis  ac  mortis  Christi.  4®  Ea  sacramenta  sunt 
distincta  quorum  subditi,  ministri,  institutio,  materia, 
forma  et  effectus  discrepant : atqui  sic  respective  se  habent 
Baptismus  et  Poenitentia  : ergo. 

Dices  1®.  Christus  ait  apud  S.  Mare,  xvi,  19  : Qui  cre- 
diderit ^ et  baptizatus  fuerit y salvus  erit;  etB.  Paulus  Eph.  v, 
26,  dicit  Christum  mundare  Ecclesiam  lavacro  aquee^  in 
verbo  vitee.  Ergo  sola  fides  cum  Baptismo  sufficit  ad  sa- 
lutem. 

jR.  Nego  conseq.  Illi  enim  textus  probant  quidem  ne- 
cessitatem fidei  et  Baptismi  ad  primam  regenerationem , 
proindeque  ad  salutem  ; non  vero  probant  peccata  postea 
commissa  sola  Baptismi  recordatione  delenda  esse.  Ergo. 

Dices  2°.  S.  Aug.  lib.  1 de  Nuptiis  et  Concup.  cap.  33, 
citans  verba  B.  Pauli  ad  Eph.  dicit:  « Non  ut  Baptisma 
» quoties  peccatur,  toties  repetatur;  sed  quia  eo  ipso 
» quod  semel  datur,  fit  ut  non  solum  antea,  verum  etiam 
» postea  quorumlibet  peccatorum  venia  fidelibus  impe- 
» tretur.  » Unde  sic.  S.  Aug.  tribuit  Baptismo  remissio- 
nem peccatorum  post  illum  commissorum : ergo  aestimavit 
Poenitentiam  a Baptismo  non  differre. 

R,  Dist.  ant.  Tribuit  Baptismo,  etc.  tanquami  causae 
remotae,  conc,  tanquam  causae  proximae,  nego  ant.  Mens 
sancti  Doctoris  est  ostendere  Baptismum  adeo  necessa- 
rium esse,  ut  sine  ipso  nulla  peccata  remitti  possint ; nam 
cum  illud  sacramentum  sit  janua  aliorum  sacrainento- 
rum  ipsa  Poenitentia  nullam  haberet  efficaciam,  nisi  vei 

sequeretur  Baptismus,  vel  praecessisset,  quod  quidem 
apud  omnes  certum  est.  Ergo. 

PROPOSITIO  QUINTA, 

• Sententia  absolutionis  non  tantum  declarat  peccata  esse 
remissa^  sed  ea  vere  remittit. 

Nostra  propositio  est  de  fide.  Fuit  enim  definita  in 
concil.  Trid.  sess.  14  , can.  9 : « Si  quis  dixerit  absolu- 
» tionem  sacramentalem  sacerdotis  non  esse  actum  judi- 
» cialem , sed  nudum  ministerium  pronuntiandi  et  de- 
« clarandi  remissa  esse  peccata  confitenti,  modo  tantum 
» credat  se  esse  absolutum. . . anathema  sit.  » 

Prob,  1®  Script,  sacra,  Joan.  xx,  23  : Quorum  remiseri- 
tis peccata,^  etc.  Haec  verba  accipi  debent  sensu  obvio  et  na- 
turali i porro  sensu  obvio  et  naturali  accepta,  non  signifi- 
cant potestatem  declarandi  peccata  esse  remissa,  ut  patet. 
Insuper,  eodem  modo,  ex  textu,  peccata  remittuntur  in 
coelo  quo  remittuntur  per  absolutionem  : atqui  vere  re- 
mittuntur in  coelo,  non  vero  declarantur  remissa.  Ergo. 

Prob,  2®  ex  SS,  Patribus.  S.  Cyprianus  supra  citatus  : 
» Confiteantur  singuli. . . . dum  remissio  facta  per  sacer- 
» dotes  apud  Dominum  grata  est.  » S.  Chrysost.  de  Sa- 
cerdotio, 1.  3 : « Corporis  lepram  purgare,  imo  potius 
» nullatenus  purgare , sed  purgatam  probare  tantum 
>»  Judaeorum  sacerdotibus  licebat ; et  tamen  nosti  quanta 
» tunc  esset,  pro  sacerdotali  dignitate,  concertatio ! Hi 
» vero  non  lepram  corporis  , sed  immunditiam  animae  , 
« non  purgatam  probandi,  sed  prorsus  purgandi  potesta- 
» tem  acceperunt.  » Neque  dici  potest S.  Doctorem  baec 
verba  ad  remissionem  peccatorum  per  Baptismum  refer- 
re, cum  tunc  peccata  non  secernantur  a peccatis  , sicut 
lepra  a lepra.  Ergo. 

Prob.  3®  ratione.  1®  Sacramenta  novae  Legis  gratiam 
sacramentalem  producunt  ex  opere  operato;  verum,  in 
liypotbesi  adversariorum  , poenitentia  non  produceret 
gratiam  sacramentalem  ex  opere  operato,  bene  vero  ex 

opere  operantis,  siquidem  peccata  vi  dispositionum  poe- 
nitentis  remitterentur.  2^  Si  finis  absolutionis  sit  tan- 
tum dispositiones  poenitentis  excitare,  et  notum  ei  facere 
peccata  ejus  per  fidem  esse  remisssa,  inde  sequeretur 
sententiam  alta  voce  et  lingua  vulgari  proferendam  esse 
subpcena  nullitatis;  in  multitudinem  fidelium  prolatam, 
V.  g.  in  concione  publica,  validam,  imo  saepe  meliorem 
esse  ; atqui  haec  consectaria  admitti  nequeunt.  Ergo. 

Verus  igitur  sensus  absolutionis  est ; Ego,  nomine  Dei, 
tanquam  ipsius  minister,  et  ex  potestate  ab  ipso  mihi  con- 
cessa, remitto  peccata  tua,  seu  tibi  confero  gratiam  peccato- 
rum tuorum  remissivam. 

Solvuntur  objectiones, 

Obj,  1®.  Luc.  V,  21  : Quis  potest  dimittere  peccata  nisi  so- 
lus Deus  ? Ergo  ministri  sacramenti  Poenitentiae  declarant 
tantum  peccata  esse  remissa. 

R,  Nego  conseq.  Etenim  solus  Deus  potest,  tanquam 
causa  primaria,  peccata  dimittere ; at  procul  dubio  mi- 
nisterio hominis  uti  potest  ad  ea  dimittenda  : porro  iii 
sacramento  Poenitentiae  sacerdos  dimittit  peccata;  non  ut 
causa  primaria,  sed  ut  minister  Dei.  Ergo  nihilominus 
solus  Deus  dimittit  peccata.  Unde  S.  Pacianus,  Epist.  1 
ad  Sympronianum,  Donatistam  : « Solus  hoc  Deus  pote- 
» rit,  verum  est ; sed  et  quod  per  suos  sacerdotes  facit, 
» ipsius  potestas  est.  » Ergo. 

Obj,  2®.  SS.  Patres  pluribus  in  locis  comparant  sacer- 
dotem poenitentes  absolventem , sacerdotibus  Judaicis 
quibus  leprosi  a Christo  sanati  jussi  sunt  se  ostendere, 
et  Apostolis  qui  Lazariim  e monumento  jam  egressum  a 
vinculis  solverunt  : vide  S.  Hieron.  in  caput  xvi  Matth. 
S.  Aug.  Serm.  67,  de  verbis  Evang.  S.  Greg.  Mag.  Ho- 
mil.  26  in  Malth.  At  in  his  casibus  nec  sacerdotes  sanant 
lepram,  nec  Apostoli  resuscitant  Lazarum  ; ergo  si- 
militer, etc. 

R.  Dist,  maj,  SS.  Patres  comparant,  etc.  quoad  aliqua, 
conc,  quoad  omnia,  nego  maj.  Etenim  1®  S.  Hieron.  hoc 

solum  probare  sibi  proponit,  nempe  omnes  peccatores 
non  indiscriminatiin  reconciliandos  esse,  sed  probandos, 
ut  discernantur,  quod  exemplo  sacerdotum  Judaicorum 
confirmat,  his  verbis  : « Legimus  in  Levitico  de  leprosis, 
» ubi  jubentur  ut  ostendant  se  sacerdotibus....  non  quo 
» sacerdotes  leprosos  faciant  et  immundos  , sed  quo  ha- 
» beant  notitiam  leprosi  et  non  leprosi,  et  possint  discer- 
» nere  qui  mundus,  quive  immundus  sit....  sic  et  hic 
» alligat  vel  solvit  episcopus  et  presbyter,  non  eos  qui 
» insontes  sunt  vel  noxii,  sed  pro  officio  suo,  cum  pecca- 
» torum  audierit  varietates,  scit  qui  ligandus  sit,  quive 
• solvendus,  » id  est,  qui  absolutione  dignus,  quive  in- 
dignus. Talis  est  sensus  S.  Hieronymi  toti  traditioni  con- 
gruens : porro  in  ea  doctrina  nihil  est  quod  systemati 
adversariorum  faveat. 

2®  S.  Aug,  et  S.  Greg.  exemplum  Lazari  afferunt,  ut 
ostendant  peccatores  a sacerdotibus,  solvi  non  posse,  nisi 
prius  gratia  divina  excitati  vivere  incipiant,  videlicet,  per 
displicentiam  peccati,  propositum  non  peccandi  et  since- 
rum  verae  conversionis  desiderium  : non  vero  docuerunt 
eos  non  esse  absolvendos,  nisi  plene  per  gratiam  sanctifi- 
cantem viverent ; imo  contrarium  expresse  dixerunt. 
Sic  S.  Aug.  Serm.  2 in  Psal.  ci : « Remissio  peccatorum 
» solutio  est;  quid  enim  prodesset  Lazaro,  quia  processit 
■ de  monumento,  nisi  diceretur,  Solvite  eum  et  sinite 
» abire?....  Fit  hoc  in  corde  poenitentis  : cum  audis 
» hominem  poenitere  peccatorum  suorum,  jam  revixit; 
n cum  audis  hominem  confitendo  proferre  conscientiam, 
» jam  de  sepulcro  eductus  est,  sed  nondum  solutus  est. 
w Quando  solvitur?  A quibus  solvitur?  Quae  solveritis, 
» inquit,  in  terra,  et  in  coelo  erunt  soluta.  » 

Duplex  igitur  distinguenda  est  vita  peccatoris  : una 
inchoata  per  gratiam  excitantem  , et  altera  perfecta  per 
gratiam  sanctificantem  : peccator  frustra  absolveretur, 
nisi  priori  modo  jam  viveret,  et  sic  dispositus,  vitam  per- 
fectam per  absolutionem  obtinet. 

Hanc  doctrinam  duplicis  vitje  peccatoris  confirmarunt 
summi  pontifices  Pius  V ct  Gregorius  XIII,  damnando 

sequentem  propositionem  Baii,  quae  est  numero  64  : 
« Illa  distinctio  duplicis  vivificationis,  alterius  qua  vivi- 
» fleatur  peccator,  dum  ei  poenitentiae  et  vitae  novae  pro- 
w positum  et  inchoatio  per  Dei  gratiam  inspiratur,  alte 
» rius  qua  vivificatur  qui  vere  justificatur  et  palmes 
>»  vivus  in  vite  Christi  efficitur,  pariter  commentita  est 
» et  Scripturis  minime  congruens.  » 

Queeritur  1®  an  sententia  veterum  theologorum  qui 
docebant  absolutionem  sacerdotis  esse  tantum  declara- 
toriam , sit  haeretica  ? 

R,  Est  temeraria,  erronea,  principiis  concilii  Triden- 
tini  minime  congruens,  non  tamen  formaliter  haeretica. 
Nam  1°  multum  differt  ab  en  ore  pseudoreformaloruin 
qui  negant  Poenitentiam  esse  sacramentum  et  ullam  pro- 
ducere gratiam.  2°  Directe  non  fuit  damnata ; concilium 
enim  Tridentinum  anathemate  percussit  eos  qui  dice- 
rent, sicut  haeretici,  absolutionem  non  esse  actum  judi- 
cialem, sed  nudum  ministerium  : at  rigorose  dici  posset 
absolutionem  esse  actum  judicialem , licet  duntaxat 
declararet  peccata  esse  remissa ; quia,  videlicet,  sacerdos 
tanquam  minister  Christi,  prius  audita  confessione , 
juridice  pronuntiaret  peccata  esse  remissa,  sicque  ritum 
sacramentalem , vi  cujus  peccata  a Deo  remitterentur, 
applicaret.  Certe  hac  explicatio  est  subtilis  et  menti 
concilii  Tridentini  parum  conformis ; igitur  ab  omnibus 
catholicis  nunc  rejicitur  : attamen  sufficit  ut  sententia 
theologorum  ei  adhaerentium  non  sit  haeretica.  Unde  Soto 
et  Sahneron , |qui  concilio  Tridentino  adfuerant,  hanc 
sententiam  refellentes,  non  dicunt  illam  a concilio  fuisse 
damnatam. 

Queeritur  2®  quandonam  institutum  fuerit  Poenitentiae 
sacramentum  ? 

R.  Christus  illud  promiserat  dicendo  Petro  : Dabo  tibi 
claves,  etc.  et  omnibus  Apostolis  : Queeeumque  alligaverim 
tis,  etc.  Illud  vero  instituit  post  resurrectionem  suam, 
quando  insufflans  super  Apostolos,  dixit  eis  : Accipite 
Spiritum  sanctum  : quorum  remiseritis,  etc.  Ita  propriis 
verbis  docet  concil.  Trid.  sess.  14,  cap.  1 : Dominus 


DE  POExMTENTIA. 


339 

» autem  sacramentum  Poenitentiae  tunc  praecipue  insti- 
» tuit,Jcum  a mortuis  excitatus,  insufflavit  in  discipulos 
» suos,  dicens  : Accipite^  » etc» 


CAPUT  SECUNDUM- 

DE  materia  sacramenti  POENITENTIAE. 

Duplex  distinguitur  materia  sacramenti  Poenitentiae  : 
una  remota  circa  quam  versatur,  et  altera  proxima  ex 
qua  componitur  sacramentum. 

ARTICULUS  PRIMUS. 
dE  materia  remota  sacramenti  poenitentia. 

Nulla  in  eo  puncto  est  controversia  inter  theologos , 
qui  omnes  fatentur  materiam  remotam,  seu  potius  remo* 
vendam,  sacramenti  Poenitentiae,  esse  peccata  post  Bap- 
tismum commissa.  Sunt  enim  objectum  circa  quod  de- 
lendum versatur  sacramentum. 

Haec  materia  potest  esse  necessaria,  vel  tantum  suffi- 
ciens et  non  necessaria. 

PROPOSITIO  PRIMA. 

Omnia  peccata  mortalia  post  Baptismum  commissa  et  non^ 

dum  directe  remissa  , sunt  materia  necessaria  sacramenti 

Poenitcntice, 

Prob,  Omnia  peccata  mortalia  sunt  materia  sacramenti 
Poenitentiae  necessaria , si  omnes  homines  peccati  mor- 
talis rei  ad  illud  sacramentum  recurrere  teneantur  ; atqui 
probabimus  infra , demonstrando  necessitatem  confessio- 
nis, omnes  reos  peccati  mortalis  ad  sacramentum  Poeni- 
tentiae  recurrere  teneri  : ergo. 

Dixi  !•  post  Baptismum  commissa;  quia  peccatum  Origi- 
nale et  etiam  peccata  actualia,  ante  Baptismum  com- 
missa, clavibus  Ecclesiae  sulqici  non  possunt;  Ecclesia 
enim  de  iis  qui  foris  sunt  non  judicat , et  tamen  sacra- 
mentum Poenitentiae  per  modum  judicii  administratur  : 
ergo. 

Dixi  2®  nondum  directe  remissa  ; probabimus  enim  infra 
strictam  dari  obligationem  conGtendi  peccata  remissa , 
sed  indirecte,  v.  g.  vi  contritionis  perfectae , ante  sacra- 
mentum, aut  vi  absolutionis  in  ipso  sacramento,  si  bona 
fide  oblivioni  data  fuissent. 

I^ROPOSITIO  SEGUMDA* 

Peccata  venialia  sunt  materia  sacramenti  Poenitentim 
sufficiens,  sed  non  necessaria. 

Proh,  prima  pars^  videlicet  ea  esse  materiam  sufficien- 
tem. Etenim  verba  Christi,  Qucecumque  solveritis^  etc.  quo^ 
rum  remiseritis^  etc.  sunt  generalia  et  ad  omnia  vincula 
spiritualia  extendenda  sunt  : porro  peccatum  veniale 
etiam  minimum  aliquod  est  vinculum  spirituale  : ergo. 

Proh,  secunda  pars  ex  concilio  Trid.  sess.  14,  c.  5 : 

• Venialia  quibus  a gratia  Dei  non  excludimur,  et  in 
» quae  frequentius  labimur,  quanquam  recte  et  utiliter, 

* citraque  omnem  pi^aesumptionem , in  confessione  di- 
» cantur , quod  piorum  hominum  usus  demonstrat , ta-» 
» ceri  tamen  citra  culpam , multisque  aliis  remediis  ex^ 
» piari  possunt.  » Ergo. 

PROPOSITIO  TERTIA. 

Peccata  jam  remissa  sunt  materia  sttfficlens  sacramenti 
Poenitentice, 

Proh,  !•  verbis  Christi,  Quorum  remiseritis Christus 
enim  non  dicit.  Quorum  semel  remiseritis  : non  velat 
igitur  condonationem  iterare.  2®  Peccata  post  Baptismum 
commissa  sunt  materia  sacramenti  Pcenitentiae  s verum 

peccata  jam  remissa,  nihilominus  sunt  peccata  post  Bap- 
tismum commissa.  3®  Qui  alterum  offendit,  potest  iterum 
atque  iterum  culpam  confiteri,  veniam  petendo,  et  of- 
fensus recte  dicit  iterum,  Feniam  concedo ^tibi parco  : ergo 
a pari,  etc.  4°  Denique  id  constat  ex  praxi  Ecclesiae  et 
usu  piorum  hominum , quae  ratio  sola  est  validissima  et 
sufhcit.  Ergo. 

Dices  1®  Peccata  remissa  jam  non  sunt  peccata  : ergo 
non  possunt  esse,  etc. 

R,  Dist,  ant.  Non  sunt  peccata  actu,  conc.  non  possunt 
revocari  in  mentem  ut  peccata  praeterita,  nego  ant.  Quo- 
ties autem  sic  rememorantur,  peccator  de  illis  dolere 
debet , ea  confiteri  et  pro  illis  de  novo  satisfacere  potest : 
cur  ergo  repugnaret  absolutionem  super  iisdem  iterari? 

InsU  1®.  Verba  absolutionis  vera  esse  debent  : atqui 
non  essent  vera,  siquidem  peccata  rcipsa  non  remitte- 
rentur : ergo. 

R,  Nego  min.  Sensus  enim  verborum  absolutionis  est, 
Confero  tibi  gratiam  sanctificantem,  peccatorum  remissivam  : 
porro  ille  sensus  verus  est,  licet  peccata  jam  fuerint  di- 
missa. 

Inst,  2®*  Qui  super  vinctum  a corporalibus  vinculis 
jam  solutum  diceret.  Solvo  te , falsum  pronuntiaret:  ergo 
a pari  y etc. 

R,  Nego  conseq.  et  paritatem.  Ratio  dispari tatis  est, 
quod  solutio  a vinculis  corporalibus  effectum  positivum 
sibi  annexum  non  habeat ; e contra  Poenitentiae  sacramen- 
tum gratiam  sanctificantem  secum  portat  eamque  pceni- 
tenti  recte  disposito  confert.  Ergo. 

I Inst.  3®.  Qui  verba  consecrationis  super  hostiam  jam 
; consecratam  pronuntiaret,  sacramentum  non  conficeret : 

ergo  similiter  et  qui  verba  absolutionis,  etc. 
j R.  Nego  iterum  conseq.  et  paritatem.  Ratio  dispari  tatis 
1 est,  quod  in  hostia  consecrata  non  existat  panis  , materia 
1 essentialis  Eucharistiae ; contra  vero  peccata  remissa  pos- 
sunt esse  objectum  doloris,  confessionis  et  satisfactionis  : 
hi  autem  actus  pcenitentis  sunt  materia  sacramenti  Poe- 
nitentiae : ergo. 

ARTICULUS  SECUNDUS. 

DE  MATERIA  PROXIMA  SACRAMENTI  POENITENTIAI. 

Lutherani  qui  hoc  sacramentum  retinent , assignant 
pro  ejus  materia  terrores  conscientiae  ex  agnito  peccato 
incussos,  et  fidem  ex  Evangelio  vel  absolutione  concep- 
tam, qua  credit  quis  sibi  per  Christum  esse  remissa  peccata; 
Palav.  Hist.  concil.  Trid.  1.  12,  cap.  10,  art.  2. 

Error  iste  damnatus  est  in  eo  concil.  sess.  14  , cap,  3 , 
his  verbis  : « Sancta  synodus  eorum  sententias  damnat 
>»  qui  pcenitentiae  partes  incussos  conscientiae  terrores  et 
» fidem  esse  contendunt.  » Idem  habetur  can.  4 ejusdem 
sess. 

Calvinus  vero,  pcenitentiam  habens  tantum  ut  virtu- 
tem, duas  ipsi  partes  essentiales  assignat , nempe  morti- 
ficationem et  vivificationem,  id  est,  abnegationem  sui 
et  interiorem  animi  renovationem ; Institut.  de  Pceni- 
tent.  n.  2. 

Inter  catholicos  variae  sunt  opiniones  quae  ab  Ecclesia 
non  fuerunt  damnatae.  1®  Scotus  totam  sacramenti  Poeni- 
tentiae essentiam  in  sola  absolutione  reponit,  contritionem 
vero,  confessionem  et  satisfactionem  tradit  ut  dispositio- 
nes necessarias  , et  non  ut  partes  sacramenti  ; plures  re- 
centiores  huic  opinioni  subscripserunt,  inter  quos  Mal- 
donat,  2®  Durandus  volebat  totam  sacramenti  Poenitentiae 
materiam  in  sola  confessione  poenitentis  consistere,  con- 
tritionem vero  esse  dispositionem,  et  satisfactionem  fruo 
tum  poenitentiae.  3®  Paludanus  tres  actus  poenitentis, 
contritionem,  confessionem  et  satisfactionem  pariter  ne* 
cessarios  esse  contendit,  cui  consentire  videtur  Petrus 
Osmensis,  dicens  absolutionem  datam  ante  satisfactio- 
nem, esse  nullam.  4°  Melchior  Canus  docet  contritionem 
non  esse  partem  essentialem  sacramenti , sed  integralem 
duntaxat.  5®  Eruditus  P.  Morinus,  1.  8,  cap.  8 et  15,  pro- 
bare intendit  manus  impositionem  ad  reconciliandum 
peccatorem  etiam  private  semper  fuisse  in  usu , eamque 

necessariam  esse;  Witasse  et  plures  alii  volunt  eam  esse 
materiam  hujus  sacramenti.  G*’  Caeteri  vero  theologi  pro 
materia  sacramenti  Poenitentiae  proxima  assignant,  post 
S.  Thomam,  in  tertia  q.  84,  art.  2,  tres  actus  pcenitentis, 
scilicet  contritionem,  confessionem  et  satisfactionem  sal- 
tem in  voto. 

PROPOS  ITIO. 

Tres  actas  poenitentiSy  contritio,  confessio  et  satisfactio,  sunt 
materia  proxima  sacramenti  Poenitentice, 

Proh.  1°  Decreto  Eugenii  IV  ad  Armenos  : « Quartum 
© sacramentum  est  Poenitentiae,  cujus  quasi  materia  sunt 

• actus  pcenitentis.  » 

2«  Concil.  Trid.  sess.  14,  cap.  3,  et  can.  4 : « Si  quis 
» negaverit  ad  integram  et  perfectam  peccatorum  remis- 
w sionem  requiri  tres  actus  in  pcenitente,  quasi  mate- 
» riam  sacramenti  Poenitentiae,  videlicet  contritionem, 
» confessionem  et  satisfactionem,  quae  tres  Poenitentiae 
B partes  dicuntur...  anathema  sit.  » Unde  sic.  Quamvis 
concilium  Trid.  controversiam  inter  Scolistas  etThomis- 
tas  definire  noluerit,  referente  Palavic.  1.  12,  cap.  12, 
attamen  in  sententiam  Thomistaruin  quae  est  nostra, 
multo  magis  propendere  videtur.  Etenim  1®  loquitur  de 
materia  hujus  sacramenti,  et  aliam  praeter  actus  pceniten- 
tis non  assignat.  2®  Dicit  hos  actus  esse  partes  Poenitentice : 
concurrunt  ergo  ad  conficiendum  sacramentum.  3®  Eo* 
dem  modo  synodus  Trid.  loquitur  de  forma  absolutionis 
ac  de  actibus  pcenitentis,  cap.  3 : at  forma  est  pars  essen- 
tialis sacramenti  : ergo  et  actus  pcenitentis  ; porro  si  sint 
partes  essentiales,  tenent  locum  materiae.  4®  Catechismus 
concilii  Trid.  cap.  17,  de  Actibus  pcenitentis,  sic  habet : 
fl  Neque  vero  hi  actus,  quasi  materia  a sancta  synodo  ap- 
» pellantur,  quia  verae  materiae  rationem  non  habent; 

• sed  quia  ejus  generis  materia  non  sint,  quae  extrinsecus 
» adhibeatur,  ut  aqua  in  Baptismo  et  chrisma  in  Confir- 

• matione.  » Ergo. 

Proh,  2®  ratione.  Sacramentum  Pcenitentiae  per  modum 

judicii  administrari  debet,  ut  patet  ex  ipsius  institutione 
et  ex  infra  dicendis  : in  judicio  autem  cognitio  causae  est 
materia  : ergo  confessio  est  materia  sacramenti  Poeniten- 
tiae : at  cum  fieri  debeat  in  ordine  ad  reconciliationem, 
oportet  eam  esse  cum  dolore  et  satisfactione  saltem  in 
proposito.  Ergo. 

Dices  1®.  Concil.  Trid.  docet,  sess.  14,  cap.  4,  contri- 
tionem praeparare  ad  remissionem  peccatorum  : ergo  est 
dispositio  ad  sacramentum,  non  vero  pars  ejus. 

R,  Nego  conseq.  et  dicoy  contritionem  esse  simul  dispo- 
sitionem, quatenus  ex  parte  pcenitentis  consideratur,  et 
partem  sacramenti  in  quantum  a Christo  ad  hanc  digni- 
tatem fuit  elevata.  Idem  de  aliis  actibus  pcenitentis  dici 
potest.  Ergo. 

Dices  2°.  In  sacramentis  minister  simul  applicat  mate- 
riam et  formam  : at  supposito  actus  pcenitentis  esse  mate- 
riam sacramenti  Pcenitentiae , pcenitens  unam  partem 
sacramenti  applicaret  et  sacerdos  alteram,  et  sic  uterque 
foret  minister.  Ergo. 

R,  Nego  maj.  In  pluribus  quidem  sacramentis  minister 
simul  applicat  materiam  et  formam,  ut  in  Baptismo,  in 
Confirmatione,  in  Ordine,  in  Extrema-Unctione.  At  in 
sacramentis  quse  a sola  voluntate  Christi  pendent,  argu- 
mentum a pari  est  vitiosum.  Et  revera,  quaedam  sunt  sa- 
cramenta in  quibus  minister  non  simul  applicat  materiam 
et  formam,  sed  tantum  formam  super  materiam  sibi  ob- 
latam pronuntiat,  et  sacramentum  efficitur,  scilicet,  in 
Eucharistia  et  probabilius  in  matrimonio;  cur  non  in 
pcenitentia?  pcenitens  autem  non  magis  est  comminister 
sacramenti  quam  sacrista  qui  panem  eucharisticum  ante 
missam  ponit  in  altare  : ergo. 

Dices  3°.  Materia  alicujus  sacramenti  debet  esse  sensi- 
bilis : atqui  contritio  non  est  sensibilis  : ergo. 

R,  Dist.  min.  Non  est  sensibilis  in  se,  conc,  in  actibus 
externis  eam  manifestantibus,  nego  min.  Etenim  contritio 
quae  est  actus  cordis,  manifestatur  per  nonnullos  actus 
quibus  judicatur  hominem  esse  contritum.  Ergo. 

Cum  impositio  manus  in  cunctis  ritualibus  simpliciter 

praBscribatur,  et  aliunde  graves  auctores  arbitrentur  eam 
esse  necessariam,  nunquam  omittenda  est;  etsiob  infir- 
mitatem sacerdos  manum  dexteram  extendere  non  posset, 
sinistram  protendere  deberet;  imo,  et  absolutionem  sine 
manus  impositione  pronuntiatam  iterare,  quia  ubi  de  va- 
liditate sacramentorum  agitur,  pars  tutior  semper  est 
eligenda. 


CAPUT  TERTIUM. 

DB  CONTBITIONE. 

Vox  contritio^  a verbo  conterere  veniens,  denotat  in 
sensu  grammatico  actionem  aliquid  durum  in  partes  mi- 
nutas disrumpendi,  et  per  metaphoram  exprimit  actum 
internum  quo  duritia  cordis  frangitur.  Definitur  a con- 
cilio Trid.  sess.  13^  cap.  4,  Animi  dolor  ac  detestatio  de 
peccato  commisso,  cum  proposito  non  peccandi  de  ccetero» 

Dicitur  animi  dolor,  id  est,  interna  voluntatis  tris- 
titia, non  vero  affectio  exterior  in  parte  sensitiva  : ali- 
quando haec  affectio  ex  vehementi  dolore  interno  nascitur 
et  est  laudabilis,  non  autem  necessaria,  cum  ab  homine 
non  pendeat. 

Dicitur  2®  detestatio  de  peccato  commisso,  id  est  odium 
peccati,  efficiens  ut  quis  valde  exoptaret  non  peccasse. 

Dicitur  3®  cum  proposito  non  peccandi  de  ccctero  : detes- 
tatio enim  peccati,  si  sit  efficax,  omnem  voluntatem  pec- 
candi excludit ; importat  igitur  firmum  propositum  am- 
plius non  peccandi. 

Duplex  distinguitur  contritio,  scilicet,  perfecta  et  im- 
perfecta. Dicemus  1®  de  contritione  in  genere ; 2°  de  con-- 
tritione  perfecta,  et  3®  de  contritione  imperfecta. 

ARTICULUS  PRIMUS- 

Dl  CONTRITIONE  IN  GENERE. 

Hic  expendere  licet  I®  an  contritio  in  genere,  prout 
eam  definivimus,  necessaria  sit  ad  justificationem ; 2°  quas 
dotes  habere  debeat : hinc  duplex  erit  paragraphus. 

S I.  — De  necessitate  contritionis  in  genere  ad  jastificationem, 
PROPOSITIO. 

Omni  tempore  contritio  fuit  necessaria  ad  justificationem. 

Proh,  !•.  Ezech.  xviii,  30  : Convertiminiy  et  agite  poeni^ 
tenti am  ab  omnibus  iniquitatibus  vestris ; Joel.  ii,  12  : Co/z- 
vertimini  ad  me  in  toto  corde  vestro  ; Ps.  l,  19  : Cor  contritum 
et  humiliatum y Deus,  non  despicies  ; Luc.  xiii,  3 : Nisi  poe^ 
nitentiam  habueritis , omnes  similiter  peribitis.  Ergo. 

2°  Concil.  Trid.  sess.  l4,c.  4 : a Fuit  autem  quovis  tem- 
* pore  ad  impetrandam  veniam  peccatorum  hic  coqtri* 
>*  tionis  motus  necessarius.  » 

3*  SS,  Patribus,  S.  Aug.  lib-  de  Duabus  animabus, 
cap.  14  : « Potest  aliquis  dicere,  non  se  peccare  : non 
» autem  sibi  esse,  si  peccaverit,  poenitendum,  nulla  bar* 
» baries  dicere  audebit.  » 

4*  Ratione,  Nulla  obtineri  potest  justificatio  sine  sin- 
cera conversione  cordis  : vera  autem  conversio  esse  non 
potest  sine  dolore  de  prseterito  et  proposito  non  peccandi 
de  csetero  : ergo. 

Hinc  sequitur  contritionem  in  genere  necessariam  esse 
tum  jure  divino,  tum  jure  naturali. 

Quasritur  quandonam  praeceptum  contritionis  obliget  ? 

R.  Certum  est  1®  illud  obligare  saltem  in  articulo  et 
etiam  in  probabili  periculo  mortis ; quia  tunc  unusquis- 
que in  peccato  mortali  constitutus,  justificationem  sibi 
procurare  tenetur.  Certum  est  2°  illud  obligare  plus 
quam  semel  in  quinquenniis,  cum  propositio  sequens  ab 

Innocentio  XI  fuerit  condemnata  : Probabile  est  ne  qui^ 
dem  singulis  quinquenniis  obligare  prceceptum  charitatis. 
Ergo  praeceptum  charitatis  obligat  saltem  singulis  quin- 
quenniis : porro  praeceptum  charitatis  ab  homine  reo 
peccati  mortalis  impleri  non  potest  sine  motu  contritio- 
nis : ergo.  3®  Certum  est  etiam  praeceptum  contritionis 
obligare  saltem  semel  in  anno,  jure  ecclesiastico,  sin  jure 
divino  et  naturali,  siquidem  datur  praeceptum  annuae 
confessionis  ; atqui  praeceptum  illud  per  sacrilegam  con-^ 
fessionem  non  impletur  : ergo.  4°  Omnes  theologi  docent 
praeceptum  contritionis  diu  protrahi  non  posse  sine  novo 
peccato  mortali,  et  communius  tenent  spatium  quatuor 
aut  quinque  mensium  ad  hoc  sufficere  : at  nullam  ratio- 
nem hujus  limitationis  afferunt.  5°  Alii  volunt  praecep- 
tum contritionis  saltem  omnibus  diebus  dominicis  obli- 
gare : nam  datur  obligatio  hos  dies  sanctificandi  : atqui 
sanctificari  non  possunt  a peccatore  de  peccato  suo  mi- 
nime dolente.  6*  Alii  denique  censent  praeceptum  istud 
obligare  statiin  post  commissum  peccatum,  vel  saltem 
ubi  peccatum  memoriae  occurrit ; suamque  sententiam  his 
fulciunt  momentis. 

1.  Script.  sacra.  Eccli.  i.  5,  8 2 Non  tardes  converti  ad 
Dominum y et  ne  differas  de  die  in  diem  ; et  Mare,  xiii,  35  : 
Vigilate  ergo;  nescitis  enim  quando  Dominus  domus  veniat, 
sero,  an  media  nocte  y an  galli  cantu,  an  mane;  ne  cum  ve~ 
nerit  repente,  inveniat  vos  dormientes.  Porro  reus  peccati 
mortalis,  qui  actum  contritionis  statim  non  elicit,  haec 
divina  praecepta  non  implet. 

2®  Ratione,  Namque  1*  qui  periculo  salutem  suam 
amittendi  se  exponit,  peccat : sed  qui  voluntarie  manet 
in  peccato  mortali,  tali  periculo  se  exponit : ergo.  2®  Qui 
de  peccato  admisso  cogitans,  non  dolet,  eo  ipso  illud  ap- 
probat 2 ergo  de  novo  peccat.  3®  Qui  voluntarie  remanet 
Deo  oppositus,  injuriam  ipsi  facit.  Ergo. 

Verum  tamen  communissime  docent  theologi  non  dari 
obhgationem,  saltem  sub  gravi,  actum  contritionis  eli- 
ciendi statim  post  admissum  peccatum,  nec  ubi  memoriae 
occurrit.  1®  Quia  illud  praeceptum  est  affirmativum  : 

erfio  non  magis  obHgat  pro  seinper  quam  praecepta  actus 
fidei,  spei,  char itatis,  confessionis,  etc.  2®  Quia  peccata 
multiplicarentur  pro  numero  instantium  dilationis,  quod 
praxi  confessariorum  et  communi  sensui  fidelium  adver- 
satur. 3«  Quia  fieri  potest  ut  quis  in  peccato  memoriae 
occurrente  non  complaceat,  nec  tamen  de  illo  sincere  do- 
leat : tunc  autem  nihil  probat  eum  tali  dispositione  mentis 
novum  admittere  peccatum.  Eadem  ratione  ostendi  potest 
praeceptum  contritionis  non  obligare  sub  peccato  mortali 
singulis  diebus  dominicis ; quia  homo  in  peccato  mortali 
constitutus,  modoaffectum  actualem  ad  illud  non  habeat, 
religiose  et  valide  sacro  interesse  potest. 

Probabilius  mihi  videtur  dari  praeceptum,  sed  tantum 
sub  veniali,  actum  contritionis  statim  eliciendi,  et  pecca- 
tum istud  fieri  mortale  per  gravem  negligentiam.  Quanta 
autem  haec  debeat  esse  negligentia  ut  peccatum  sit  mor- 
tale solus  Deus  novit : quapropter  saepe  monendi  sunt 
peccatores  ut  conversionem  suam  non  dilFera  nt,  nec  ta- 
men multum  sollicitus  esse  debet  confessarius  ut  nume- 
rum peccatorum  ex  hujusmodi  negligentia  provenientium 
cognoscat  ; ea  enim  ex  dilatione  confessionis,  ex  riiodo 
confitendi  et  ex  interrogationibus  alias  necessariis  suffi- 
cienter advertere  potest. 

S II.  — De  dotifius  seu  qualitatibus  contritionis. 

Quatuor  numerantur  qualitates  contritioni  essentiales, 
nempe  debet  esse  interna,  superna turalis,  universalis  et 
summa  : has  qualitates  seorsim  expendere  oportet. 

Sectio  huma.  — An  contritio  debeat  esse  interna. 

PROPOSITIO. 

Nec  esse  est  ad  justificationem  ut  contritio  sit  interna. 

Probatur  omnibus  momentis  quibus  necessitatem  ejus 
ostendimus.  Etenim  est  animi  dolor  ; copversionem  cor- 

dis  operari  et  voluntatem  peccandi  excluderedebet ; unde 
propheta  Joel.  ii,  13,  ait  : Scindite  corda  vestra,  et  non 
vestimenta  vestra,  Ergo. 

Unde  1®  non  sufficit  voluntas  peccata  confitendi  et  ab- 
solutionem recipiendi,  nisi  positivus  existat  actus  doloris ; 
2®  nec  propositum  poenitendi  et  desiderium  se  conver- 
tendi ; 3°  nec  sufficit  dolor  quem  quis  habet  ex  eo  quod 
non  doleat,  quamvis  in  conscientiis  timoratis  possit  esse 
signum  veri  doloris  de  peccatis  ; 4°  nec  dolor  fictus  aut 
falso,  licet  bona  fide  et  invincibiliter,  existimatus  : igno- 
rantia in  eo  casu  excusare  potest  a novo  peccato,  non  vero 
a nullitate  sacramenti,  propter  defectum  materiae;  5°  nec 
a fortiori  sufficiens  esset  dolor  mere  externus,  qui  scilicet 
voce,  lacrymis,  tunsionibus  pectoris  aliisque  signis  foras 
prodiret,  dum  in  mente  non  esset : patet  ex  dictis,  Oi^oviet 
tamen  ut  in  sacramento  Poenitentiae  dolor  interior,  cum 
sit  materia  ejus,  aliquo  signo  exterius  manifestetur,  v.  g. 
affirmatione,  modo  confitendi,  et  praesertim  cessatione  a 
peccato , sed  non  requiritur  ut  in  parte  sensitiva  appa- 
reat, V.  g.  gemitibus,  lacrymis,  etc.  Quot  enim  siccis  oculis 
vere  dolent  de  peccato,  et  flent  amare,  audiendo  patrem 
aut  amicum  esse  mortuum  ! 

Sectio  secunda.  — An  contritio  debeat  esse  supemaluralis. 

Duplici  modo  potest  esse  supematuralis,  scilicet,  ra- 
tione principii,  id  est,  gratiae  eam  producentis,  et  ratione 
motivi  quo  pcenitens  innititur  dolendo. 

PBOPOSITICK» 

Contritio  ad  justificationem  necessaria  dehet  esse  superna^ 
turaliSi  tum  ratione  principii,  tum  rfitione  motivi. 

Proh,  prima  pars.  Homo  per  contritionem  disponi- 
tur ad  justificationem  in  sacramento  Poenitentiae  obtinen- 
dam : at  de  fide  est  illum  solis  naturae  viribus  sufficienter 
poenitere  non  posse,  ut  patet  concil.  Trid.  sess.  6,  can  3 : 
« Si  quis  dixerit,  sine  praeveniente  Spiritus  sancti  inspi^ 

» ratione,  atque  ejus  adjutorio,  hominem  credere,  sp6-  i 
» rare,  aut  poenitere  posse  sicut  oportet,  ut  ei  justifica-  I 
» tionis  gratia  conferatur  : anathema  sit.  » Ergo.  2°  Idem  I 
habetur  sess.  14,  cap.  4,  ubi  dicitur  attritionem,  quae  ad  ‘ 
justificationem  disponit,  donum  Dei  esse  et  Spiritus  sancti 
impulsum,  3°  De  fide  est,  contra  Semipelagianos,  initium 
salutis  et  justificationis  a Deo  esse,  non  ab  homine. 

4°  Innocentius  XI  sequentem  damnavit  propositionem  : 
Probabile  est  sufficere  attritiomen  naturalem , modo  hones^ 
tam.  Clerus  Gallicanus  notam  haereseos  eidem  propo- 
sitioni annexuit,  in  comitiis  generalibus  anni  1700» 
Ergo,  etc. 

Prob,  secunda  pars.  Necesse  est,  ex  modo  dictis,  ut 
contritio  simpliciter  dici  possit  supernatumlis  : atqui 
contritio  solo  motivo  naturali  innixa,  simpliciter  diei  non 
posset  supernaturalis  : v.  g.  fur  deprehensus,  vehemen- 
ter dolet  de  furto,  propter  pcenas  ab  ipso  luendas;  libi-  ‘ 
dinosus  gemit  de  turpitudinibus  suis,  ob  infamiam,  ob 
detrimentum  sanitatis,  etc.  quis  talem  contritionem  su-  j 
pernaturalem  appellabit?  Sia  Deo  proveniat,  est  tantum- 
modo donum  naturale.  Ergo. 

Hinc  collidendum  est^  peccatorem  qui  ad  Justificationem  j 
se  praeparare  intendit,  contritionem  requisitam  a Deo  ! 
expostulare,  eamque  consideratione  alicujus  moti  vi  fide  j 
cogniti  in  mente  sua  excitare  teneri» 


Sectio  tertia.  — An  contritio  debeat  esse  universalis. 


Ea  contritio  dicitur  universalis  quae  ad  omnia  exten-*  i 
di tur  peccata,  sive  praeterita  detestanda,  sive  futura  vi-  , 
tanda. 

i 

propositio. 

Contritio  ad  justificationem  necessaria  debet  esse  universalis  | 
quoad  peccata  mortalia.  i 

Proh.  1®.  Concil.  Lateran.  II,subInnocent.  II,  can.  22^ 
ubi  dicitur  falsam  esse  poenitentiam,  « Cum,  spretis  plu* 

» ribus,  de  uno  solo  poenitentia  agitur;  aut  cum  sic  agi- 
» tur  de  uno , ut  non  discedatur  ab  alio.  » 2®  Contritio 
ad  justificationem  necessaria,  voluntatem  peccandi  exclu- 
dere debet,  ex  concil.  Trid.  at  contritio  quae  ad  omnia 
peccata  mortalia  non  extenderetur,  talem  voluntatem 
non  contineret.  3®  Praeparare  debet  ad  justificationem ; 
sed  contritio  quae  non  esset  universalis  sensu  exposito,  ad 
justificationem  non  praepararet;  nam  justificatio  cura 
uno  peccato  mortali  subsistere  non  potest,  et  aliunde  pec- 
catum mortale  sine  contritione  remitti  nequit  : ergo. 

Hinc,  qui  de  uno  peccato,  v.  g.  de  homicidio  vel  de 
adulterio  doleret,  propter  specialem  ejus  turpitudinem  ^ 
non  ideo  de  aliis  sufficienter  contereretur.  Non  tamen 
necesse  est  ut  tot  eliciantur  actus  contritionis  vel  propo- 
sita non  peccandi  quot  sunt  peccata  commissa  vel  vi- 
tanda; unicus  actus  ex  motivo  omnibus  peccatis  com- 
muni, V.  g.  ex  consideratione  peccati  in  genere  aut  in 
specie,  quatenus  est  offensa  Dei,  elicitus,  ad  justificatio- 
nem sufficit.  Imo  plures  docent  non  requiri  propositum 
formale  non  peccandi,  sed  illud  sufficere  quod  in  sincero 
dolore  de  praeteritis  implicite  continetur , quia  tunc  om- 
nis voluntas  peccandi  reipsa  excluditur  : verum  cum 
multi  contendant  propositum  formale  necessarium  esse, 
sollicite  curare  debet  confessarius  ut  illud  non  desit. 

Dixi  quoad  peccata  mortalia.  Cum  enim  mortalia  sine 
venialibus  remitti  possint,  non  necesse  est  ut  dolor  ad  ve- 
nialia extendatur.  At  si  unum  peccatum  falso  putaretur 
veniale,  dum  esset  mortale  et  de  illo  verus  non  existeret 
i dolor,  absolutio  foret  nulla. 

Unum  veniale  sine  aliis  remitti  potest.  Si  ergo  venialia 
\ duntaxat  declarentur,  non  requiritur  ut  contritio  sit  uni- 
\ versalis,  quamvis  id  valde  exoptandum  et  pro  viribus  ab 
j iis  qui  ad  perfectionem  tendunt  procurandum  sit. 

Sectio  qcarta.  — An  conlrillo  debeat  esse  summa. 

Triplici  modo  contritio  dici  potest  summa,  scilicet 
1®  appretiatae,  si  Deus  supra  omne  bonum  sestimetur, 

et  peccatum  supra  omne  malum  odio  habeatur  ac  timea^ 
tur;  2°  intensivey  si  dolor  sit  vehementissimus ; 3®  exten^ 
sw€y  si  diutissime  perseveret. 

PROPOSITIO. 

Contritio  ad  justificationem  necessaria , debet  esse  summa 
appretiative , non  vero  in  tensi  ve,  nec  extensive. 

Proh,  prima  pars,  1®  Matth.  x , 37  : Qui  amat  patrem 
aut  matrem  plus  quam  me , non  est  me  dignus.  Ergo  Deus 
plus  diligi  debet  quam  res  aliae  quaelibet.  2®  Contritio  ad 
justificationem  suflBiciens  debet  excludere  omnem  volun- 
tatem peccandi  : necesse  est  ergo  ut  sit  detestatio  peccati 
super  omne  detestabile,  ita  ut  quis  paratus  sit  quod  vis 
aliud  malum  pati  potius  quam  peccare.  3®  Peccatum 
mortale  separat  a Deo  et  ad  aeterna  supplicia  inducit : ergd 
prae  caeteris  malis  detestandum  est.  Ergo. 

Dices.  Qui  meti;  gehennae  detestatur  peccatum,  justifi- 
cationem obtinere  potest  in  sacramento  Poenitentiae , ut  ^ 
ex  injra  dicendis  patebit : atqui  tamen  contritio  ejus  non 
est  summa,  siquidem  plus  timet  gehennam  quam  pecca- 
tum : ergo. 

R.  Nego  minorem  ejusque  probationem.  Non  enim  plus 
timet  gehennam  quam  peccatum,  si  vere  doleat,  sed 
utrumque  simul , primarie  gehennam , deinde  peccatum 
tanquam  gehennae  causam.  Ergo. 

Aliunde , nunquam  contingere  potest  ut  quis  in  tali 
extremitate  sit  constitutus  quod  vel  peccare,  vel  aeterna 
gehennae  supplicia  subire  teneatur  : non  igitur  poenam 
aeternam,  sed  quaslibet  poenas  temporales  in  una  lance 
cum  peccato  ponere  licet , ut  judicetur  an  contritio  sit 
appretiative  summa. 

Notare  juvat  cum  S.  Thom.  suppi,  quaes.  3,  art.  1, 
ad  4“®,  infirmos  homines  non  esse  tentandos  in  particu- 
lari de  malo  improbabili,  ab  illis  quaerendo,  v.  g.  an 
mallent  crucifigi,  excoriari,  frustatim  comminui,  vel 
etiam  mori, quam  fornicari,  inebriari,  mentiri,  etc.  Pro^ 

babile  est  quippe  eos  in  hujusmodi  periculo  nunquam 
fore  constitutos  : cur  ergo  talis  animi  praeparatio  ab  illis 
exigeretur  ? Sufficit  igitur  ut  firmum  habeant  propositum 
omnia  mala  in  genere  potius  subeundi  quam  peccare» 
et  credant  Deum  non  esse  passurum  eos  supra  id  quod 
possunt  tentari , vel  eos  a tentatione  mediis  incognitis 
liberaturum.  * 

Si  de  peccatis  venialibus  agatur , multo  minus  necesse 
est  tales  fingere  hypotheses  : sufficit  quod  poenitens  dicat 
se  poenitere  et  sibi  proponat  vitare  eadem  peccata,  quan- 
tum vitari  possunt,  habita  ratione  fragilitatis  nostrae. 

Prob,  secunda  pars,  1°  Gradus  iiitensitatis  nullibi  prae- 
scribitur in  Scriptura , nec  in  monumentis  traditionis  y 
nec  in  conciliorum  definitionibus.  2°S.  Chrysost.  Epist.  5, 
ad  Theodorum  lapsum,  ait : « Nunquam  spernit  poeni- 
» tcntiam  ( Deus  ),  si  ei  sincere  et  simpliciter  offeratur. . . » 
» Quantulamcumque  et  quamlibet  brevi  tempore  gestam 
B non  respuit....  » 3°  Contritio  in  quolibet  gradu  simpli- 
citer est  contritio  : ergo  sufficit.  4®  In  actu  credendi  et 
sperandi  non  requiritur  intentio  ; ergo  nec  in  actu  poe- 
nitendi. 5®  Ad  peccatum  mortale  gradus  intentionis  non 
exigitur  : cur  ergo  ad  poenitendum  exigeretur  ? 6°  Si  sum- 
mus gradus  intentionis  in  contritione  necessarius  foret 
ad  justificationem,  semper  anxii  essent  et  confessarius  et 
poenitens , quia  nunquam  cognosci  posset  an  gradus  re- 
quisitus existeret,  praesertim  cum  saepe  intensior  sit  dolor 
de  re  una  quam  quis  minus  odit,  quam  de  altera  a qua 
tamen  magis  abhorret.  Sic , v.  g.  licet  quis  magis  afficia- 
tur dolore  dentium  quam  lenta  febri , magis  tamen  odit 
febrim  lentam  quam  dolorem  dentium.  Ergo. 

I Dices,  Apud  Joelem  , ii , 12  , dicit  Deus  : Convertimini 
; ad  me  in  toto  corde  vestro  : ergo  dolor  debet  esse  summus 
intensive. 

R,  Nego  conseq.  Haec  verba  enim , in  toto  corde  vestro  , 
\ summum  voluntatis  conatum  non  significant;  saltem 
nihil  ostendit  ea  talem  habere  sensum  : optime  intelli- 
I guntur  de  integritate  cordis , ita  ut  Deus  illud  exigat  to- 
tum et  non  divisum  : sic  dicimur  aliquid  tota  manu  tan- 

gere  aut  tenere,  quamvis  non  tota  intentione  nec  magno 
conatu.  1 

Optandum  est  tamen  contritionem  pro  gravitate  cri-  | 
minum  augescere  in  animo,  et  ad  hoc  tendere  debent  rei  ' 
peccati  mortalis.  Talis  est  sensus  verborum  S.  Cypriani,  i 
1.  de  Lapsis  : « Quam  magna  deliquimus , tam  granditer 
» defleamus,...  Poenitentia  crimine  minor  non  sit.  » 

Vroh,  tertia  pars,  1®  Ezech.  xxxiii,  12  : Et  impietas 
impii  non  nocebit  ei , in  quacumque  die  conversus  fuerit  ab 
impietate  sua.  2®  Auctoritate  S.  Chrysost.  supra  citati  : 
Quamlibet  brevi  tempore  gestam  non  respuit,  3®  ExempHs  ' 
Davidis  cui  dicenti , Peccavi , Propheta  extemplo  respon- 
dit : Dominus  transtulit  peccatum  tuum  ^ II  Reg.  xii,  13; 
et  pii  latronis  qui,  statim  ac  dixit , Memento  mei,  Domine ^ ' 
confestim  veniam  et  vitae  aeternae  promissionem  obtinuit.  ' 
4®  Praxi  Ecclesiae  quae  peccatores  in  extremis  positos  ad 
reconciliationem  admittit , modo  signa  contritionis  exhi- 
beant. Ergo.  I 

Verum,  quamvis  contritio  uno  instanti  perfici  queat,  ' 
ordinarie  peccatores  qui  in  consuetudine  peccati  torpes- 
cunt, nonnisi,  ut  plurimum , longiore  tempore  sufficien- 
ter disponuntur  ad  beneficium  absolutionis  percipien-  j 
dum.  Hoc  expresse  docent  S.  Cyprian.  lib.  de  Lapsis,  I 
S.  Chrysost.  Homil.  2 in  Epist.  ad  Hebr.  S.  Aug.  1.  8 
Confess.  c.  5.  Unde  S.  Bernardus,  Serm.  75  de  Diversis  : 

« Si  bene  memini,  in  toto  canone  Scripturarum,  unum  la- 
» tronem  invenies  sic  salvatum,  » volens  his  verbis  osten- 
dere quam  periculosum  sit  conversionem  ad  mortem  r©<^ 
mittere. 

Post  justificationem  autem,  qui  sincere  sunt  conversi, 
quasi  continuam  habere  debent  contritionem , ita  ut  di- 
cere possint  cum  Psalmista  : Peccatum  meum  contra  me 
est  semper. 

Plurima  ad  praxim  attinentia  hic  notanda  sunt,  sci- 
licet : 

1®  Optimum  quidem  est  contritionem  ante  confessio- 
nem elicere,  non  tamen  necessarium  ; nam  contritio  post 
confessionem  vel  in  fine  confessionis  elicita , totum  mo- 

rale  cum  confessione  efficit;  in  eam  influit  eamque  dolo- 
rosam reddit : ergo  tunc  adest  materia  sacramenti  Poeni- 
tentiae cui  forma  applicatur. 

2®  Contritio  post  absolutionem  elicita,  evidenter  non 
sufficeret. 

3°  Cum  sacramentum  sit  totum  morale,  sufficit  con- 
tritionem cum  absolutione  moraliter  uniri.  Hinc  colliges ^ 
eum  qui  mane  conscientiam  examinat,  actum  verae  con- 
tritionis elicit  in  ordine  ad  confessionem  eadem  die  fa- 
ciendam, confitetur  vespere  et  absolvitur,  de  contritione 
actuali  ter  non  cogitans,  valide  absolvi,  quia  contritio 
mane  elicita  adhuc  moraliter  perseverat,  modo  non  fuerit 
retractata.//^  communiter  theologi, 

4®  Contritio  autem  sine  ullo  ordine  ad  absolutionem 
elicita  et  ante  ipsam  non  renovata,  materia  sacramenti 
Poenitentiae  sufficiens  esse  non  potest : id  clare  patet  et  ita 
sentiunt  theologi, 

5®  Qui  ante  confessionem  vere  contritus  fuit,  et  post 
confessionem,  sed  ante  absolutionem,  peccatum  oblitum 
declarat,  novum  actum  contritionis  elicere  non  tenetur ; 
quia  prior  actus  moraliter  perseverat  et  ad  peccatum  is- 
tud extenditur. 

6®  Si  vero  post  absolutionem  peccatum  oblitum  confi- 
teretur, novum  actum  contritionis  elicere  debet  ut  ileo- 
rum absolveretur,  alioquin  materia  essentialis  deesset. 

7®  Item  si  quis  peccata  jam  remissa  de  quibus  habitua- 
liter  dolet,  confiteatur,  super  his  valide  absolvi  non  po- 
test, nisi  actualem  eliciat  contritionem,  quia  materia 
sacramenti  debet  esse  actualis  saltem  moraliter. 

ARTICULUS  SECUNDUS. 

DE  CONTRITIONE  PERFECTA. 

Contritio  dicitur  perfecta  quando  nititur  amore  Dei 
summe  boni  et  propter  sedileci  i;  id  est,  vocatur  perfecta, 
quia  perfecta  charitate  informatur,  et  tunc  simpliciter 
dicitur  contritio.  Omnes  fatentur  saltem  aliquando  cou- 

tingere  contritionem  charitate  perfectam  esse,  hominem** 
que  Deo  reconciliare  priusquam  sacramentum  Poenitenti» 
actu  suscipiatur.  Duo  hic  expendenda  sunt  : 1®  an  con- 
tritio perfecta,  non  tantum  aliquando,  sed  semper  Deo 
per  seipsam  reconciliet , 2®  an  necessaria  sit  ad  sacramen- 
tum Poeni  tenti». 

§1.  — An  contritio  perfecta  hominem  Deo  semper  reconciliet 
ante  sacramentum. 

Plures  theologi  negarunt,  ante  concil.  Trid.  referente 
Palavicino  , 1.  12,  c.  10,  n.  27.  Estius,  in  lib.  4 SenU 
dist.  17,  s.  2,  docet  contritionem  perfectam  in  casu  ne- 
cessitatis tantum  hominem  ante  sacramentum  Deo  re- 
conciliare : alii  vero  contendunt  eam  nunquam  justifi- 
care, nisi  sit  in  gradu  intenso. 

PROPOSITIO. 

Contritio  perfecta  hominem  semper  Deo  reconciliat^  prius^ 

quam  sacramentum  actu  suscipiatur^  quamvis  sit  in  gradu 
^ infimo. 

Proh.  Scriptura  sacra,  concil.  Trid.  auctoritate  SS.  Pon- 
tificum  et  ratione. 

1°  Scriptura  sacra.  Ezech.  xxxiii,  12  : Impietas  impii  non 
nocebit  ei,  in  quacumque  die  conversus  fuerit.  I Epist.  B. 
Joan.  IV,  15  : Deus  charitas  est  : qui  manet  in  charitate,  in 
Deo  manet,  et  Deus  in  eo.  Unde  sic.  Qui  habet  charitatem 
perfectam,  etiam  in  gradu  infimo,  vere  est  conversus  et 
Deus  manet  in  eo  : ergo  tunc  nullum  habet  peccatum 
mortale. 

2®  Concil.  Trid.  sess.  14,  cap.  4 : a Etsi  contritionem 
• hanc  aliquando  charitate  perfectam  esse  contingat,  ho- 
» minemque  Deo  reconciliare  priusquam  hoc  sacramen- 
» tum  actu  suscipiatur....  » Si  verbum  aliquando,  effec- 
tum contritionis  perfectae  ad  aliquos  casus  non  restringat, 
ut  contendit  Estius,  in  mente  patrum  Tridentinorum, 
contritio  charitate  perfecta  semper  justificat : at  verbum 
istud  effectum,  etc.  non  enim  dicunt  Patres  contritionem 

cliaritate  perfectam  aliquando  hominem  Deo  reconci- 
liare, sed  aliquando  contingere  contritionem  cliaritate 
esse  perfectam  eamque  tunc  hominem  Deo  reconciliare. 
Nonne  sensus  est : modo  sit  perfecta,  quod  aliquando 
contingit,  hominem  semper  Deo  reconciliat  ? Et  vero , 
juxta  Palav.  loco  citato.  Patres  concilii  decretum  jam 
paraverant  quo  « damnabatur  quisquis  negaret  contri- 
» tione  qua  poenitens  divina  gratia  per  Christum  coo- 
9 perante  dolet  de  peccatis,  propter  Deum,  cum  propo- 
• sito  confitendi  et  satisfaciendi,  remitti  peccata  ; » et  ab 
illo  abstinuerunt,  ne  Adrianum  et  Cajetanum  sententiae 
oppositae  adhaerentes  damnarent.  Ergo. 

3®  Auctoritate  SS.  Pontificum,  videlicet  Pii  V,  Grego- 
rii  XIII  et  Urbani  VIII,  qui  diversis  bullis  damnave- 
runt sequentem  propositionem  Baii,  n.  68.  « Percontri- 
» tionem  etiam  cum  charitate  perfecta  et  voto  suscipiendi 
» sacramentum  conjunctam,  non  remittitur  crimen  extra 
» casum  necessitatis  aut  martyrii,  sine  actuali  suscep- 
» tione  sacramenti.  » His  condemnationibus  accedit  cen- 
sura facultatis  Parisiensis  quae,  die  27  januarii,  anni  1560, 
plures  propositiones  eumdem  sensum  habentes  damna- 
vit ut  haereticas.  Ergo. 

Notandum  autem,  in  textu  concilii  et  in  censuris  citatis 
nullam  fieri  mentionem  de  aliquo  gradu  intensitatis  : 
ergo  species  etiam  in  gradu  infimo  sufficit. 

4®  Ratione,  1®  Aversio  a Deo  tanquam  fine  ultimo 
etiam  in  infimo  gradu,  peccatum  mortale  constituit  i 
j ergo,  e contra,  conversio  ad  Deum  etiam  in  infimo  gradu, 
modo  sit  vera,  seu  charitate  perfecta,  justificationem 
t operatur.  2®  Contritio  perfecta  remittit  peccata  in  casu 
( necessitatis,  v.  g.  in  articulo  mortis,  aiunt  adversarii : at 
I virtutem  suam  in  eo  casu  non  desumit  ex  necessitate  quae 
potius  eam  imminueret,  nec  ex  promissione  Dei,  ut  opi- 
I nari  videtur  Estius,  siquidem  nullus  citari  potest  textus 
} quo  talis  promissio  innitatur  : ergo  ex  natura  sua  hunc 
I effectum  producit,  Deo  ita  ordinante  : porro  contritio 
' perfecta  ejusdem  est  naturae  in  infimo  etin  summo  gradu: 

^ ergo. 

Solvuntur  objectiones,  I 

Obj,  1°.  Mulier  peccatrix  cujus  fit  mentio  apud  Luc.  vii, 
47,  perfecte  erat  contrita,  cum  accessit  ad  Jesum,  pedes 
ejus  lacrymis  irrigavit  et  capillis  suis  extersit : attamen 
Christus  remittit  ei  peccata.  Ergo. 

H.  Nego  min,  Christus  dixit  quidem  mulieri,  Remittun* 
tar  tibi  peccata^  sed  nihil  ostendit  eum  peccata  post  con- 
tritionem remisisse,  potius  quam  declarasse  coram  homi- 
nibus ea  jam  remissa  esse  : imo  posteriorem  hunc  sensum 
non  dubie  manifestat  : prius  quippe  dixerat  Simoni  : 
Dico  tibi^  remittuntur  ei  peccata  multa y quoniam  dilexitmul’- 
tum.  Ergo. 

Obj,  2°.  B.  Paulus  in  via  Damasci  perculsus,  veram  ha- 
buit contritionem,  quando  dixit,  Act.  ix,6  : Domine  y quid 
me  vis  Jacere?  et  tamen  Ananias  dicit  illi,  Act.  xxii,  16  : 
Exsurge^  baptizare  y et  ablue  peccata  tua.  Ergo. 

R,  Nego  conseq.  Nam  peccata  vi  contritionis  perfeclse 
non  remittuntur  ante  Baptistum  sine  volo  Baptismi  qui 
est  de  prajcepto  divino  : non  mirum  est  ergo  si  Ananias 
remiserit  Paulum  ad  Baptismum.  Dixit  autem  ei.  Ablue 
peccata  tua,  vel  quia  Baptismus  erat  complementum  jus- 
tificationis ejus,  siquidem  illum  sine  gravi  peccato  omit- 
tere non  potuisset;  vel  quia  non  sciebat  peccata  ejus  vi 
contritionis  perfectae  fuisse  remissa.  Ergo.  Eodem  sensu 
Cornelius  centurio,  qui  vocatur  vir  justus,  et  acceperat 
Spiritum  sanctum,  debuit  baptizari,  Act.  x,  22,  24  et  48. 

Obj,  3°.  SS.  Patres  pluribus  in  locis  docent  prius  ab- 
solvi poenitentes  in  terris  quam  in  ccelis ; r.  g.  S.  Bernar- 
dus  Serm.  1 de  sanctis  Petro  et  Paulo,  dicens  de  Petro : 

» Qui  claves  regni  coelorum  tain  singulariter  accepit,  ut 
» praecedat  sententia  Petri  sententiam  Coeli.  » At  si  con- 
tritio perfecta  per  se  justificaret,  poenitentes  non  prius  ab- 
solverentur, etc.  Ergo. 

R.  Dist.  min.  Poenitentes  non  prius  absolverentur,  etc. 
quando  adest  contritio  perfecta,  transeat;  non  prius  ab- 
solverentur communiter,  nego  min.  Etenim  cum  raro 

habeatur  contritio  per  se  justificans , optime  SS.  Patres 
dicere  potuerunt  poenitentes  prius  absolvi  in  terris  quam 
in  coelis,  et  sententiam  Petri  praecedere  sententiam  coeli. 
Ergo. 

Eo  sensu  intelligendus  est  textus  sancti  Aug.  Tract.  13 
in  S.  Joan.  cap.  3 : « Quantumcumque  catechumenus 
» proficiat , adhuc  sarcinam  suae  iniquitatis  portat , nec 
» illi  dimittitur  nisi  cum  venerit  ad  Baptismum,  » suppo- 
sito eum  contritionem  perfectam  non  habere  , vel  Bap- 
tismum negligere. 

Dixi  transeat,  quia  contritio  perfecta  non  justificat,  nisi 
votum  sacramenti  includat  ; ergo  sub  hoc  respectu  dici 
potest  eam  vi  potestatis  ecclesiasticae  effectum  suum  ali- 
quo modo  producere,  et  sic  sententiam  Petri  sententiam 
Coeli  praecedere. 

Quod  autem  effectum  suum  non  producat  nisi  votum 
sacramenti  includat,  patet  1®  ex  concilio  Tridentino  hoc 
expresse  dicente,  sess.  14,  cap  4 : « ipsam  nihilominus 
» reconciliationem  ipsi  contritioni,  sine  sacramenti  voto, 
» quod  in  illa  includitur,  non  esse  adscribendam.  » 2®  Ra- 
tione. Perfectus  amor  Dei  necessario  includit  voluntatem 
cuncta  ipsius  mandata  observandi  : porro  Deus  praecepit 
susceptionem  sacramenti  Poenitentiae  ad  obtinendam  re- 
missionem peccatorum  post  Baptismum  commissorum , 
ut  ex  mox  dicendis  patebit : ergo. 

Probabilius  est  autem  votum  implicitum  sufficere , id- 
que  insinuare  videtur  concil.  Trid.  dicens , quod  in  ea 
( contritione  perfecta  ) includitur ; quod  enim  includitur 
in  alio , est  implicitum. 

S II.  — An  contritio  perfecta  sit  dispositio  necessaria  ad  sacramentum 
P<£nitentiae. 

Magister  Sententiarum  aliique  theologi,  sive  ante  con- 
cilium Tridentinum,  sive  post  concilium,  sed  in  minori 
numero , partem  affirmantem  tenuerunt  : alii  vero  om- 
nes negant,  eorumque  sententia  nunc  communis  est  et 
certa. 

PROPOSITIO. 

Contritio  perfecta  y ex  se  justificans  y non  necessaria  est  ad 
sacramentum  Poenitentias, 

Prob,  1°  omnibus  momentis  quibus  demonstravimus 
sententiam  absolutionis  non  tantum  declarare  peccata 
€sse  remissa,  sed  ea  remittere.  2°  Concil.  Trid.  dicitUP 
enim  in  capite  4,  sess.  14,  aliquando  contingere  contri- 
tionem charitate  esse  perfectam  hoininemque  Deo  recon- 
ciliare : ergo  non  semper  nec  communiter  est  perfecta  ^ 
proindeque  non  requiritur  tanquam  dispositio  necessaria 
ad  sacramentum  quod  ordinarie  suscipiendum  est.  3®  Auc- 
toritate cleri  Gallicani  qui,  in  comitiis  anni  1700,  dam- 
navit propositionem  in  qua  asserebatur  « requiri  ut  prae*- 
» viam  contritionem  illam  quae  sit  charitate  perfecta,  et 
» quae  cum  voto  sacramenti,  antequam  actu  suscipiatur, 
» hominem  Deo  reconciliat.  » 4®  Ratione.  Sacramentum 
Poenitentiae  est  sacramentum  mortuorum  : at , in  hypo- 
thesi  adversariorum , non  esset  sacramentum  mortuo- 
rum, cum  ad  illud  fructuose  recipiendum  peccatores  jam 
justificati  esse  deberent.  Ergo. 

ARTICULUS  TERTIUS. 

DE  CONTRITIONE  IMPERFECTA. 

Contritio  imperfecta  est  animi  dolor  et  detestatio  pec- 
cati propter  motivum  supernaturalem,  seda  charitate  per- 
fecta diversum,  et  dicitur  attritio;  qu«  vox  coepit  usur- 
pari in  decimo  tertio  saeculo,  ut  probat  P.  Morinus,  1.  8, 
cap.  12,  n.  14.  Apud  omnes  in  confesso  est  eam  per  se 
non  justificare  : an  vero  specie  vel  gradu  intensitatis  tan- 
tum a contritione  perfecta  differat,  disputant  inter  se 
theologi ; judicabitur  ex  dicendis. 

Concipi  potest  vel  ex  consideratione  turpitudinis  pec- 
cati, vel  ex  gehennae  et  poenarum  timore,  vel  ex  deside- 
rio recuperandae  beatitudinis  amissae.  Duas  conditiones 

necessarias  in  ipsa  postulat  concil.  Trid.  scilicet,  utvolun^ 
tatcm  peccandi  excludat  ^ cum  spe  veni  ce. 

Mirum  est  quot  exstiterint  opiniones  theologorum  circa 
naturam  hujiisce  contritionis;  sed  his  tanquam  implica- 
tis, obscuris,  ad  praxim  minime  pertinentibus  , maxima 
ex  parte  sepositis,  duo  investigabimus,  scilicet  an  attri- 
tio ex  consideratione  posnarum  gehennae  concepta,  sit  ho- 
nesta; 2"^  an  sufficiat  cum  sacramento  ad  justificationem. 

$ I.  — An  attritio  ex  consideratione  poenarum  gehennae  concepta , 
sit  honesta. 

Quadruplex  distinguitur  timor , scilicet  mundanus  , 
servilis,  serviliter  servilis  et  filialis.  Mundanus  ille  est 
quo  temporale  incommodum  magis  timetur  quam  of- 
fensa Dei;  servilis  quo  poena  unice  timetur,  et  tamen 
nullus  retinetur  affectus  ad  peccatum  ; serviliter  servilis 
ille  est  quo  quis  ita  fugit  peccatum  , ut  illud  committere 
vellet  si  poena  non  esset  : filialis  vero  ille  est  quo  non 
poena,  sed  amicitiae  Dei  jactura  metuitur. 

Certum  est  1°  metum  filialem  esse  bonum  et  honestum. 

Certum  est  2^  metum  mundanum  esse  vitiosum;  non 
minus  vitiosus  est  metus  serviliter  servilis.  Ita  omnes, 

Circa  metum  simpliciter  servilem  varii  prodierunt  er- 
rores. 1°  Lutherus  affirmavit  illum  esse  malum  , et  attri- 
tionem ex  illo  ortam  facere  hominem  hypocritam  et 
magis  peccatorem  : ab  ea  sententia  postea  recesserunt 
Lutherani,  dixeruntque  timorem  poenae  esse  utilem,  at- 
que inde  poenitentiam  inchoari.  2°  Baius , Jansenius  et 
Quesnel,  tenentes  charitatem,  non  solum  habitualem  sed 
et  actualem , necessariam  esse  ad  omnem  actum  ut  non 
sit  peccaminosus  , docent  timorem  simpliciter  servilem 
in  se  bonum  esse , quia  gehenna  vere  timenda  est , sed 
malum  fieri  eo  quod  non  procedat  ex  charitate  saltem 
initiali;  ideoque  naturalem  esse  et  voluntatem  peccandi 
ncludere,  quia  licet  manum  cohibeat,  non  tollit  allec- 
tum ad  peccatum  in  intimo  cordis  latitantem. 

PROPOSITIO. 

Attritio  ex  metu  servili  gehennce  concepta,  honesta  est;  su^ 
pernaturalis  esse  potest , ct  voluntatem  peccandi  non  in^ 
eludit. 

Proh,  1°.  Honesta  est.  1®  Enim  Christus  variis  in  locis 
eam  commendat,  v,  g.  Mattii . iii,  10  : Omnis  arbor  quas 
non  facit  fructum  bonum  , excidetur,  et  in  ignem  mittetur; 
et  ibid.  x,  28  : Sed  potius  timete  eum  qui  potest  et  corpus 
et  animam  perdere  in  gehennam.  2®  S.  Aug.  Tract.  9 in 
S..Joan.  n.  4 : Timor  quasi  locum  preeparat  charitati : ergo 
non  est  malus  in  se.  3°  Concit.  Trid.  quod  sess.  6 , can.  8, 
anathemate  percussit  eos  qui  diccerent,  « Gehennae  me* 
» tum,  per  quem  ad  misericordiam  Dei  de  peccatis  do- 
» lendo  confugimus,  vel  a peccando  abstinemus,  pecca* 
i>  tum  esse , aut  peccatores  pejores  facere.  » Ergo. 

2®  Supernaturalis  esse  potest.  Nam  a Deo  inspirari  po- 
test, ut  patet  1®  ex  oratione  Psalmistae,  Ps.  cxviii,  120  : 
Confige  timore  tuo  carnes  meas;  a judiciis  enim  tuis  timuL 
2®  Ex  verbis  Christi  apud  Luc.  xii,  2 : Ostendam  autem 
vobis  quem  timeatis;  timete  eum  qui,  postquam  occiderit,  ha^ 
bet potestatem  mittere  in  gehennam.  3°  Ex  concil.  Trid.  di» 
eente,  sess.  14  , c.  4 , eam  esse  donum  Dei  et  Spiritus  sancti 
impulsum.  Aliunde  motivo  fide  cognito  innititur.  Ergo  2®. 

3®  Voluntatem  peccandi  non  includit,  ut  constat 
1®  Eccl.  I,  27  : Timor  Domini  expellit  peccatum  ; 2®  ex  ca- 
none concil.  Trid.  superius  citati;  3®  S.  Aug.  Serm.  161 
de  Verbis  Apostoli  : « Timor  iste  quo  gehennam  times  et 
» ideo  mala  non  facis , continet  te , et  sic  volentem  pec- 
» care  animum  interiorem  non  sinit.  >*  4 Timor  gehennae 
efficax  expellit  id  omne  quod  meretur  gehennam  : ergo 
et  ipsam  voluntatem  peccandi,  quantumvis  latitantem  in 
corde.  Ergo. 

Constat  igitur  attritionem  ex  metu  servili  gehennae 
esse  honestam,  superna  tu  ralem  esse  posse,  atque  volun- 
tatem peccandi  non  includere  : a fortiori  talis  est  attritio 

ex  consideratione  turpitudinis  peccati  vel  ex  amore  spei, 
seu  Dei  propter  nos  quaesiti  concepta,  ac  proinde  nulla 
est  ratio  cur  in  his  probandis  irnmoreinur. 

Solvuntur  objectiones» 

Ohj\  1".  B.  Paulus  ait,  II  Tim.  i,  7 : Non  enim  dedit 
nobis  Deas  spiritum  timoris^  sed  virtutis  et  dilectionis»  Er^^o 
in  nova  Lege  timor  est  hialus. 

R»  Nego  conseq.  Ibi  enim  Apostolus  monet  disci])ulum 
ut  resuscitet  gratiam  Dei  in  se,  et  officiis  episcopi  recte 
fungatur  : vult  igitur  ut  sciat  se  non  accepisse  a Deo  spi-r 
ritum  timoris,  id  est  timiditatis,  ut  fert  textus  graecus, 
sed  spiritum  seu  donum  dilectionis  et  sobrietatis,  scilicet, 
ad  opus  ministerii  sui  fortiter  sustinendum  : hic  ergo  mi- 
nime agitur  de  timore  gehennae. 

Ohj,  2°.B.  Paulus,  Roin.  viii,  15  : Non  accepistis^  inquit, 
spiritum  servitutis  iterum  in  timore,,  sed  accepistis  spiritum 
adoptionis  filiorum.  Ibi  Apostolus  timorem  charitati  op- 
ponit : ergo  malus  est  timor. 

R.  Dist»  ant.  Opponit  timorem  charitati,  ut  minus 
perfectum  perfectiori,  conc,  ut  malum  bono,  nego  ant. 
Etenim  Apostolus,  volens  ostendere  legem  Evangelicam 
multo  praestare  veteri  Lege,  dicit  donum  timoris  datum 
fuisse  Hebraeis  tanquam  servis,  et  adoptionem  seu  gratiam 
sanctificantem  Christianis  qui  facti  sunt  filii  : porro  ex 
verbis  B.  Pauli  sic  intellectis  non  sequitur  timorem  esse 
malum,  ut  patet : ergo. 

Inst.  I Joan.  iv,  18,  haec  habet : Timor  non  est  in  cha- 
ritate,  sed  perjecta  charitas  foras  mittit  timorem y quoniam 
timor  poenam  habet!  \5nAe  sic.  Timor  manere  non  potest 
in  charitate,  et  pcenain  habet  seu  meretur  : ergo  ma- 
lus est. 

R.  Nego  conseq.  Ideo  quippe  timor  in  perfecta  chari- 
tate manere  non  potest,  quia  non  habet  objectum ; qui 
enim  ex  fide  considerat  gehennam,  eam  valde  reformi- 
dat, praesertim  si  nondum  sit  justificatus;  at  charitaie 
perfecta  accedente,  jam  non  timet  damnari,  sed  fiduciam 

habet  salutis : sic  fides,  adveniente  visione  beatifica,  eva» 
nescet,  et  tamen  est  bona  : ergo,  licet  timor  per  chari- 
tatem  foras  mittatur , non  sequitur  illum  esse  malum. 
Dicitur  autem  habere^poenam,  vel  quia  cruciat  animum, 
vel  quia  mala  quse  timentur  semper  exhibet. 

Obj.  3“.  Qui  timet  culpam  ob  poenam,  plus  timet  poe- 
nam quam  culpam  : atqui  malum  est  plus  timere  poenam 
quam  culpam  : ergo. 

72.  Nego  maj,  et  dico^  illum  simul  timere  gehennam 
tt  culpam,  gehennam  primarie  et  culpam  tanquam  ip- 
sius causam  : vult  efficaciter  vitare  gehennam  5 propterea 
omnem  deponit  alfectum  ad  culpam  : igitur  comparatio- 
nem inter  utrumque  non  instituit,  nec  dicit  intra  se  : 
Peccarem  si  gehenna  non  esset.  Ergo, 

Inst*  1®,  Propter  quod  unumquodque  tale,  et  illud  magiSj 
est  axioma  receptum  : ergo  si  timeat  culpam  ob  gehen- 
nam, plus , etc. 

R,  Di  st,  axioma.  Propter  quod  unumquodque  tale 
exclusive,  et  illud  magis,  conc,  propter  quod  unumquod- 
que tale  simpliciter,  et  illud  magis,  nego  axioma.  Et- 
enim qui  vult  aliquid  exclusive  ob  talem  causam,  hanc 
causam  magis  intendit,  ut  patet : at  si  quid  velit  ob  eam- 
dem  causam,  sed  simpliciter  et  non  exclusive,  non  se- 
quitur quod  illam  magis  velit.  Res  illustratur  exemplis  : 
aliquis  sumit  medicinam  exclusive  ob  sanitatem,  vel 
merces  projicit  in  mare  unice  ad  salvandam  vitam ; evi- 
dens est  illum  pluris  facere  sanitatem  quam  medicinam, 
et  vitam  quam  merces  : sed  alter  diligit  herum  simpli- 
citer propter  mercedem , vel  Deum  ob  felicitatem  quam 
ab  illo  exspectat ; non  sequitur  illum  pluris  aestimare  mer- 
cedem quam  herum,  aut  felicitatem  quam  Deum  i porro 
ita  est  qui  fugit  peccatum  simpliciter  ob  metum  gehennae; 
non  sequitur  illum  plus  timere  gehennam  quam  pecca- 
tum. Ergo. 

Inst,  2®.  Timor  gehennae,  teste  passim  S.  Aug.  cohibet 
manum,  non  voluntatem  : ergo  voluntatem  peccandi  non 
excludit,  proindeque  malus  est. 

R,  Dist,  anU  Timor  serviliter  servilis  non  cohibet  vo- 

lun talem,  cone,  timor  simpliciter  servilis,  subdist.  Non 
collibet  voluntatem  habitualem,  cum  sola  contritio  per- 
fecta per  se  justificet,  conc.  non  cohibet  voluntatem  ac- 
tualem peccandi,  nego;  innixus  1®  conc.  Trid.  sess.  14, 
cap.  4 ; 2®  S.  Aug.  in  Ps.  cxxvii  : « Cum  per  timorem  con- 
• tinent  se  a peccato,  fit  justitiae  consuetudo;  » 3®  ra- 
tione ; quia  timor  sincerus  gehennae  debet  excludere  quid- 
quid gehennam  meretur,  proinde  actualem  voluntatem 
peccandi.  Voluntas  habitualis , quam  fatemur  timorem 
non  excludere,  solum  afficit  subjectum,  non  vero  actum 
timoris  ,*  nec  igitur  illum  vitiat.  Ergo. 

$ II.  — An  attritio  ex  metu  gehennae  concepta , ad  justificationem 
sufficiat  cum  sacramento  Poenitentiae. 

Multi,  maxime  post  concilium  Trid.  aestimaverunt 
attritionem,  ex  consideratione  turpitudinis  peccati  vel 
ex  metu  gehennae  conceptam,  modo  voluntatem  pec- 
candi excludat,  ad  justificationem  in  sacramento  Poeniten- 
tiae percipiendam  sufficere.  Dominicus  Soto  et  Andraeas 
Vega  exigebant  ut  conditionem  essentialem,  attritionem 
istam  bona  fide  aestimari  contritionem ; Melchior  Canus 
vero  contendit  eam  cognitam  ut  simplicem  attritionem  , 
nihilominus  sufficere.  Qui  huic  opinioni  subscripserunt 
vocati  sunt  Attritionhtce. 

Alii  vero  multo  plures,  et  nunc  communissime,  docent 
attritionem,  sive  ex  consideratione  turpitudinis  peccati, 
sive  ex  metu  gehennae  conceptam,  sine  ullo  amore  Dei 
saltem  inchoato,  insufficientem  esse. 

Qualis  autem  amor  requiratur,  inter  se  non  consen- 
tiunt. Praeter  amorem  charitatis  seu  amicitiae  per  se  jus- 
I lificantem,  distinguunt  amorem  spei  et  amorem  benevo- 
lentiae. Amor  spei,  qui  etiam  dicitur  amor  concupiscentiae, 
ille  est  quo  Deus  diligitur  respectu  ad  nos,  tanquam  crea- 
tor, beneficus  aut  remunerator  noster.  Amor  benevolentiae 
est  quoddam  initium  amoris  perfecti,  et  idcirco  dicitur 
charitas  initialis.  Hoc  est  discrimen  inter  utrumque  amo- 
rem, scilicet  perfectum  et  benevolum,  quod  perfectus 

veia  sit  amicitia  et  unionem  affectuum  cordis  Dei  et 
cordis  hominis  supponat;  benevolus  autem  sit  actus 
simplex  voluntatis  quo  bonum  Dei  intendimus,  sine  re- 
da matione  ex  parte  ejus. 

Quidam  dicunt  solum  amorem  spei  sufficere  cum  at- 
tritione ad  obtinendam  Justificationem  in  sacramento 
Pcenitentiae,  alii  vero  requirunt  amorem  benevolentiae 
seu  initialem  quo  Deus  incipiatur  diligi  propter  se  et 
super  omnia. 

PROPOSITIO. 

Sola  attritio^  sive  ex  consideratione  turpitudinis  peccati^  sive 
ex  metu  gehennee  concepta^  ad  justificationem  in  sacra- 
mento Poeniientice  obtinendam  non  sufficit,  nisi  aliquem 
contineat  amorem  Dei,  sive  spei,  sive  henevolentice, 

Prob.  1°  Scriptura  sacra.  I Joan.  iii,  14;  Qui  non  di- 
ligit, manet  in  morte;  I Cor.  xvi,  22  : Si  quis  non  amat 
Dominum  nostrum  Jesum  Christum,  sit  anathema.  Ergo  quis- 
quis Deum  non  amat,  saltem  aliquo  modo,  justificari 
non  potest. 

Prob.  2°  concil.  Trid.  sess.  6,  cap.  6,  ubi  exponens  dis- 
positiones ad  obtinendam  justificationem  in  sacramento 
Baptismatis  necessarias,  exigit  ut  peccatores  Deum,  tan- 
qiiam  omnis  justitice  fontem , diligere  incipiant.  Porro  eaj- 
dem  dispositiones  certe  requiruntur  ad  obtinendam 
justificationem  in  sacramento  Poenitentiae  : ergo. 

Prob.  3®  SS,  Patribus.  S.  Aug.  Exposit.  Epist.  ad  Ga- 
latas, n.  1 : « Non  aufert  peccata  nisi  gratia  fidei,  quae 
« per  dilectionem  operatur.  » Ergo  sine  dilectione  justi- 
ficatio obtineri  non  potest. 

Prob.  4°  auctoritate  cleri  Gallicani  qui,  in  comitiis 
anni  1700,  sequentem  damnavit  propositionem  : « Attri- 
» tio  ex  metu  gehennae  sufficit,  etiam  sine  ulla  Dei  dilec- 
» tione,  sine  ullo  ad  Deum  offensum  respectu.  >»  « Quae 
«propositio,  inquit  clerus  Gallicanus,  temeraria  est, 
» scandalosa  , perniciosa  et  in  haeresim  inducit.  « Ergo. 
Prob.  5®  ratione.  1®  Justificatio  obtineri  non  potest, 

alsi  vera  sit  conversio  ad  Deum  : at  non  intelligitur  quo- 
modo vera  esset  conversio  ad  Deum  sine  ullo  ipsius 
amore,  ne  quidem  inchoato.  2°  Sententia  quae  tenet  at- 
trilionem  sine  amore  sufficientem  esse  cum  sacramento, 
nullo  nititur  fundamento  alicujus  ponderis  ; praecipuum 
enim  argumentum  suum  desumunt  adversarii  ex  cap.  4 , 
sess.  14 , conc.  Trid.  ubi  dicitur  de  attritione  quae  per  se 
sine  sacramento  Poenitentiae  peccatorem  non  justificat  : 
4t  Tamen  eum  ad  Dei  gratiam  in  sacramento  Poenitentiae 
B impetrandam  disponit , » et  nulla  fit  mentio  de  neces- 
sitate dilectionis : sed  concilium  necessitatem  dilectionis 
pariter  non  negat ; dicit  quidem  attritionem  ex  metu 
conceptam,  ad  justificationem  in  sacramento  obtinendam 
disponere ; non  autem  affirmat  eam  sufficere  , nec  con- 
tradicit assertioni  cap.  6 , sess.  6,  ubi  docet  Deum  dili- 
gendum esse  tanquam  fontem  omnis  justitiae.  Porro  in 
materia  tanti  momenti  pars  tutior  est  eligenda  : ergo. 

Multa  alia  fieri  solent  argumenta  ad  astruendam  pro- 
positionem nostram  ; sed  cum  fere  omnia  intelligi  pos- 
sint de  statu  gratije  vel  de  cliaritate  perfecta,  nimis  pro- 
bant ; igitur  ab  illis  abstinemus. 

Qualis  autem  amor  requiratur,  an  amor  spei  sufficiat, 
an  amor  initialis  sit  necessarius , definire  non  aggredi- 
mur : sernper  hortandi  sunt  fideles  ad  sacramentum  Poe- 
nitentiae accedentes  , ut  Deum  propter  se  diligant  vel 
saltem  diligere  incipiant : confessarius  autem  anxius  esse 
non  debet  circa  naturam  amoris  in  poenitente  existentis. 

Solvuntur  objectiones. 

ObJ.  1®.  Filius  prodigus  cujus  historia  legitur  apud 
Luc.  V,  est  figura  peccatoris  ad  Deum  revertentis  : atqui 
misericordiam  a patre  suo  obtinuit , licet  solo  metu 
mortis  et  impatientia  famis  ad  eum  accesserit  : ergo  a 
pari  y etc. 

^1°.  Hoc  argumentum  probaret  justificationem  sine 
ullo  amore  Dei  obtineri  posse,  etiam  extra  sacramentum 
Poenitentiae,  quod  adversarii  negant. 

H.  2°.  Nego  min^  Non  dicitur  enim  prodigum  nullum 
liabuisse  amorem  erga  patrem  suum  ; legitur  quidem 
illum  fame  et  miseria  motum  fuisse  ut  ad  eum  recur- 
reret : at  simul  eum  diligere  jwtuit,  et  verisimiliter  eum 
saltem  aliquo  modo  diligebat,  quando  dixit  v.  21  : Pater  ^ 
peccavi  in  coelum  et  coram  <te  ; jam  non  sum  dignus  vocari 
filius  tuus. 

Aliunde  negari  posset  consequentia,  quia  parabolae  ul- 
tra punctum  comparationis  urgeri  non  debent : exem^ 
pium  autem  prodigi  affertur  ut  ostendatur  exsultandum 
esse  quando  peccatores  ad  Deum  revertuntur  ipsosque  a 
Deo  bene  suscipiendos  fore.  Ergo. 

Obj.  2®.  B.  Paulus  , Rom.  iii , 20  et  23  , ait  hominem 
justificari  sine  operibus  Legis,  gratis  per  gratiam  : atqui 
dilectio  est  opus  Legis  : ergo. 

R.  1®.  Iterum  sequeretur  dilectionem  etiam  extra  sa- 
cramentum non  requiri. 

R.  2°.  Bist,  ant,  B.  Apostolus  dicit  hominem  justificari 
sine  operibus  Legis , id  est , sine  circumcisione  aliisque 
caeremonis  antiquae  Legis , conc,  sine  ulla  dilectione  , 
nego.  Etenim  ibi  Aposiolus,  tractans  de  excellentia  legis 
evangelicae  prae  lege  Mosaica,  docet  nunc  hominem 
justificari  per  gratiam  Dei,  sine  operibus  in  antiqua  Lege 
impositis  : non  dicit  autem  nullum  amorem  esse  neces- 
sarium. Ergo. 

Obj,  3°.  Amor  spei  seu  concupiscentiae  est  vitiosus  : 
ergo  non  sufficit. 

R.  1®.  Cum  definire  noluerimus  an  ille  amor  sit  suffi- 
ciens , necne , objectio  ista  aliaeque  similes  frustra  nobis 
proponuntur  ; eas  solvere  non  tenemur. 

R,  2®.  Nego  ant.  Ratio  enim  dictat  benefactores  esse 
diligendos  : Deus  autem  est  summe  beneficus  erga  nos  : 
ergo. 

Inst,  1®.  Amore  spei  Deus  ad  nos  refertur  : atqui  talis 
relatio  est  vitiosa  : ergo. 

R.  Dist,  maj.  Amore  spei  Deus  ad  nos  refertur  ton- 
quam  ad  subjectum  quod  sola  possessione  ejus  beari  po- 
test, conc.  tanquam  ad  finem  Dei  ultimum,  quasi  illum 

nobis  postponeremus,  ne^o  maj.  Eodem  sensu  distincta 
minore^  nego  conseq.  Nulla  enim  est  inordinatio  in  eo 
quod  Deus  ad  nos  sic  referatur,  siquidem  hoc  ipsi  glorio- 
sum est.  Ergo. 

Inst,  2°.  Amor  spei  seu  concupiscenti»  est  mercena- 
rius : ergo  est  vitiosus. 

R.  Nego  conseq.  Quamvis  enim  aliquo  sensu  sit  merce- 
narius, perfectiorem  amorem  non  excludit : licet  autem 
servire  Deo  propter  retributionem , ut  ait  Psalmista  , 
Ps.  cxviii,  112.  Cur  ergo  amor  ille  esset  vitiosus? 

Inst,  3°.  Si  amor  spei  ad  justificationem  sufficeret, 
inde  sequeretur  salvari  posse  hominem  qui  nec  semel  in 
vita  magnum  praeceptum  charitatis  implevit : atqui  hoc 
repugnat : ergo. 

R.  1®.  Retorqueo  argumentum.  Si  amor  perfectae  cha- 
ritatis non  requiratur  ad  obtinendam  justificationem  in 
sacramento  Poenitentiae  , sequitur  hominem  qui  praecep- 
tum perfectae  charitatis  nunquam  implevit,  nihilominus 
salvari  posse,  nempe  si  in  articulo  mortis  sacramentum 
Poenitentiae  cum  attritione  et  amore  initiali  suscipiat : at- 
qui tamen  hoc  adversarii  non  concedent : ergo. 

R,  2®.  Nego  illationem.  Nam  1®  qui  ope  attritionis  et 
sacramenti  justificatur,  gratiam  sanctificantem  obtinet , 
sicque  ex  aw  ito  fit  contritus , ut  fert  axioma,  id  est,  in 
charitate  perfecta  habituali  constituitur  : dici  autem  non 
potest  eum  qui  perfectam  habet  charitatem  habitualem, 
magnum  charitatis  praeceptum  non  implere.  2°  Difficile 
est  eum  qui  Deum  sic  habitualiter  diligit,  actum  hujus 
amoris  non  elicere.  3®  Denique  ad  summum  inde  seque- 
retur eum  qui  circa  hujus  praecepti  adimpletionem  in 
mora  culpabili  versaretur,  actum  amoris  perfectum  eli- 
cere teneri  per  accidens,  vel  ante  justificationem  in  sacra- 
mento, vel  post  eam  adeptam*  Ergo. 

CAPUT  QUARTUM. 

DE  CONFESSIONE. 

Confessio  sacramen talis , de  qua  sola  hic  agitur  , defi- 
niri potest ; Accusatio  legitima  propriorum  peccatorum  post 
Baptisma  commissorum  ^ facta  sacerdoti  competenti y in  or-  i 
dine  ad  veniam  virtute  clavium  obtinendam.  Nobis  di- 
cendum est  1°  de  ejus  necessitate,  et  2^  de  ejusdem  con-  i 
ditionibus.  . ‘ 


ARTICULUS  PRIMUS. 

DE  NECESSITATE  CONFESSIONIS. 

Qui  sacramentum  Poenitentiae  negant,  eo  ipso  confes- 
sionem sacramentalem  tollunt.  Plures  autem  sacramen- 
tum Poenitentiae  retinentes,  circa  confessionem  errarunt, 
videlicet : 

1°  Joannes  Wiclefus  necessitatem  ejus  negavit,  his  ver- 
bis : « Si  homo  debite  fuerit  contritus,  omnis  confessio 
» exterior  est  sibi  superflua  et  inutilis  : » septimus  est 
articulus  ejus  in  conc.  Const.  damnatus. 

2®  Petrus  Osmensis,  doctor  Salmanticensis , contende- 
bat non  dari  praeceptum  confitendi  peccata  occulta ; a 
Sixto  IV  damnatus  fuit,  anno  1478. 

3o  Lutherus  prius  agnoverat,  lib.  de  Captivitate  Baby- 
lonica, cap.  de  Poenitentia,  confessionem  occultam  esse 
titilem,  imo  et  necessariam  ; deinde  eam,  prout  est  in  usu 
apud  catholicos,  vocat  cruentissimam  carnificinam^ 

4®  Calvinus,  1.  2 Inst.  cap.  4,  sect.  7 et  8 , fatetur  qui- 
dem usum  confessionis  antiquissimum  esse  et  abundan- 
tem fructum  ex  ea  percipi ; sed  contendit  eam  esse  libe- 
ram , arbitrio  uniuscujusque  permissam  , et  ante  concil. 
Lateran.  IV,  anno  1215  celebratum,  nulla  lege  fuisse 

praescriptam;  eam  vocat  tyrannidem , rem  pestilentem  , 
multisque  nominibus  Ecclesice  noxiam,  Calvinistae  illam 
tormentum  innocentianum  appellare  consueverunt* 

His'  prcenotatis , ostendemus  in  duplici  propositione 
confessionem  esse  necessariam  iis  qui  post  Baptisma  mor- 
taliter peccaverunt,  1®  jure  divino,  et  2®  jure  eccle- 
siastico. 

PRO  POS  ITIO  PRIM  A. 

Confessio  sacramentalis  necessaria  est  jure  dwino  iis  qui 
post  Baptisma  mortaliter  peccaverunt, 

Prob,  Illa  propositio  ut  certissima  tenenda  est  quae  est 
de  fide,  probatur  Scriptura  sacra,  SS.  Patribus,  argu- 
mento praescriptionis  et  ratione  : atqui  talis  est  propositio 
nostra. 

1®  Est  de  fide.  His  verbis  quippe  fuit  definita  in  concil. 
Trid.  sess.  14,  can.  6 : « Si  quis  negaverit  confessionem 
» sacramentalem  vel  institutam,  vel  ad  salutem  necessa- 
• riam  esse  jure  divino  ; aut  dixerit  modum  secrete  con- 
» fitendi  soli  sacerdoti,  quem  Ecclesia  catholica  ab  initio 
» semper  observavit  et  observat,  alienum  esse  ab  institu- 
» tione  et  mandato  Christi,  et  inventum  esse  humanum  : 
» anathema  sit.  » Eadem  veritas  definita  est  aliis  verbis 
canonibus  7 et  8.  Ergo  1®. 

2®  Prob,  Scriptura.  S.  Matth.  xvi,  18  : Tu  es  Petrus ,, 
etc.  Tibi  dabo  claves  regni  coelorum  etc.  et  xviii , 18  : 
Arnen  dico  vobis , queeeumque  alligaveritis  super  terram  , 
erunt  ligata  et  in  coelo,  et  queeeumq  ue  solveritis  , etc.  apud 
Joan.  XX,  22  : Quorum  remiseritis  peccata,  etc.  Unde  sic 
argumentari  licet.  Confessio  sacramentalis  necessaria  est 
jure  divino  iis  qui  post  Baptismum  mortaliter  peccave- 
runt, si  Christus  instituerit  suos  Apostolos  eorunique 
successores  judices  , sine  quorum  sententia  peccata  mor- 
talia non  remittuntur,  et  si  haec  sententia  sine  con- 
fessione obtineri  nequeat : atqui  haec  duo  certa  sunt. 

1®  Christus  praedictis  verbis,  apud  S.  Joannem  relatis, 
promissionem  suam  implens,  instituit  suos  Apostolos 

proiiideque  eorum  successores  judices,  sine  quorum,  etc* 
P Sunt  judices,  cum  alia  peccata  dimittere,  alia  retinere 
debeant.  2°  Peccata  mortalia  sine  eorum  sententia  re- 
mitti non  possunt;  nam  Christus  dedit  eis  claves  regni 
ccelorum ; frustra  autem  claves  ipsis  dedisset  si  alius  pa- 
teret aditus;  potestatem  retinendi  peccata  habent,  sed 
vana  ac  illusoiia  foret  haec  potestas  si  alia  via  peccatores 
justificari  possent;  vel  enim  nullus  tribunal  Poenitentiae 
adiret,  vel  unusquisque^  absolutione  sibi  denegata,  alio 
medio  veniam  obtinendi  uteretur,  sicque  confessarios 
impune  sugillaret.  Porro  haec  admitti  nequeunt.  Ergo  P. 

2°  Sententia  Apostolorum  eorumque  successorum  sine 
confessione  obtineri  non  potest.  Necesse  est  enim  ut  pec- 
cata a peccatis  secernantur,  siquidem,  ex  verbis  Christi, 
non  debent  promiscue  remitti , nec  promiscue  retineri  : 
necesse  est  igitur  ut  cognoscantur  : cognosci  autem  non 
possunt,  nisi  aperiantur  : porro  ea  aperire,  est  ea  con- 
fiteri secundum  morem  in  Ecclesia  consuetum : ergo,  etc. 
aliunde,  etc.  Ergo. 

3°  Prob,  ex  SS,  Patribus.  Tertul.  1.  dePoenit.  cap.  10  : 
« Grande  plane  emolumentum  verecundiae  occultatio 
» delicti  pollicetur;  videlicet,  si  quid  humanae  notitiae 
» subduxerimus,  proinde  Deum  celabimus.  An  melius  est 
» damnatum  latere  quam  palam  absolvi?  » Vel  haec 
verba  intelligenda  sunt  de  confessione  auriculari , et  evi- 
denter pro  nobis  militant ; vel  de  confessione  publica,  ut 
quidam  volunt,  et  nihilominus  thesim  nostram  probant : 
nam,  ut  i njr a ostendemus ^ confessio  publica  supponit  prae- 
ceptum divinum  confessionis. 

Origenes,  Homilia  2 in  Ps.  xxxvii  : « Sicut  ii  qui  ha- 
» bent  intus  inclusam  escam  indigestam , aut  humoris 
» vel  phlegmatis  stomacho  graviter  et  moleste  imma- 
» nentis  abundantiam , si  vomuerint,  relevantur  : ita 
»)  etiam  hi  qui  peccaverunt,  siquidem  occultant  et  reti- 
w nent  intra  se  peccatum,  intrinsecus  urgentur  et  pro- 
» pemodum  suffocantur  phlegmate  vel  humore  peccati : 
» si  autem  ipse  sui  accusator  fiat , dum  accusat  semet- 
» ipsum  et  confitetur , simul  evomit  et  delictum,  atque 

tt  omnem  morbi  digerit  causam.  Tantummodo  circum- 
o spice  diligentius  cui  debeas  confiteri  peccatum  tuum  ; 
t proba  prius  medicum  cui  debeas  causam  languoris  ex- 

• ponere,  ut  ita  demum  si  quid  ille  dixerit. . . si  quid  con- 
o silii  dederit,  facias.,.,  si  providerit  talem  esse  languo- 
» rem  tuum  qui  in  conventu  totius  Ecclesiae  exponi 

• debeat  et  curari ; ex  quo  fortassis  et  caeteri  aedificari  po- 
D terunt,  et  tu  ipse  facile  sanari ; multa  hoc  deliberatione 
» et  satis  perito  medici  illius  consilio  procurandum  est.  » 
In  eo  textu  fit  quidem  mentio  confessionis  publicae  quae 
sine  periti  medici  consilio  et  magna  deliberatione  fieri 
non  debebat ; sed  confessio  secreta  prius  facienda  erat 
prudenti  confessario  qui  judicabat  an  utile  foret  delicta 
in  conventu  ecclesiae  publicare.  Ergo,  etc. 

S.  Basibus,  in  Regulis  brevioribus  : « Peccata  iis  con- 
B fi  teri  necesse  est  quibus  mysteriorum  Dei  concredita 
» dispensatio  est.  » 

S.  Clirysost.  Homil.  de  muliere  Samaritana,  postquam 
demonstravit  occultum  fuisse  peccatum  quod  confessa 
est,  addit  ; « Imitemur  et  nos  mulierem  Samaritanam, 
» et  ob  propria  peccata  non  erubescamus...  Qui  enim 
B homini  detegere  peccata  erubescit...  neque  confiteri 
» vult  et  poenitentiam  agere,  in  die  illa  non  coram  uno 
» vel  duobus,  sed  universo  terrarum  orbe  spectante  tra- 
» ducetur.  ■ 

S.  Ambros.  1.  2 de  Poenit.  cap.  6 : « Si  vis  justificari , 
B fatere  delictum  tuum  ; solvit  enim  criminum  nexus  ve- 
» recunda  confessio  peccatorum.  » Ipse  sanctus  Doctor 
confessiones  secretas  audiebat,  narrante  in  Vita  ejus  Pau- 
lino.  Quotiescumque  aliquis,  ad  percipiendam  poeniten- 
tiam, lapsus  suos  apud  illum  confitebatur,  ita  flebat, 
€ utilium  flere  compelleret. . . Causas  autem  criminum 
» quas  illi  confitebantur,  nulli , nisi  Domino  soli  apud 
» quem  intercedebat,  loquebatur.  » Patet  ex  illo  facto 
confessionem  secretam  fuisse  in  usu  et  necessariam  ad 
percipiendam  poenitentiam. 

S.  Leo,  Epist.  136:  « Sufficit  reatus  conscientiarum 

• solis  sacerdotibus  indicari  confessione  secreta  : » dam- 

nat  abusum  peccata  publice  recitandi,  quod  nonnulli  ar- 
bitrabantur necessarium.  | 

Innuinei  a alia  afferri  possent  testimonia  : in  his  autem  i 
quae  retulimus  agitur  evidenter  de  confessione  exteriori, 
explicita  et  jure  divino  necessaria,  non  vero  de  interna 
soli  Deo  facta,  de  generali  et  vaga,  aut  de  confessione  , 
auctoritate  humana  praescripta,  ut  volunt  haeretici. 

1°  De  exteriori;  siquidem  facienda  est  sacerdoti , pec- 
catum ex  anima  evomitur,  secreta  aperienda  sunt,  etc. 
2°  De  explicita ; alioquin  non  daretur  erubescendi  locus  , j 
nec  diceretur  peccata  sola  cogitatione  admissa  esse  decla- 
randa , homines  decipi  posse  , non  Deum  qui  intuetur 

cor.  3°  De  confessione  jure  divino  necessaria,  etenim  SS. 
Patres,  non  decrete  Ecclesiae  aut  alio  instituto  humano, 
sed  verbis  Evangelii  hanc  obligationem  fundatam  esse 
dicunt  vel  supponunt  : ergo,  etc.  Ergo  3®: 

4^  Probatuj'  argumento  prcescriptionis^  Usus  et  praecep- 
tum confessionis  existit  tum  apud  Latinos,  tum  apud  Grae-  . 

cos,  tum  apud  alios  Orientales.  Quoad  Latinos,  nulla  est  * 
difficultas  ; factum  patet.  Quoad  Graecos,  idem  constat  1®  ] 
ex  eorum  euchologiis ; 2®  ex  censura  qua  Jeremias  patriar- 
cha Constantinopolitanus  doctrinam  Lutheranorum  per- 
strinxit, et  ex  synodo  Bethleem  habita,  anno  1672,  in  qua 
error  iste  proscriptus  est;  3^  ex  concil.  Florent,  anno  1438 
celebrato,  in  quo,  post  maturum  examen,  pronuntiata  est 
unio  utriusque  Ecclesiae.  Quoad  alios  Orientales,  videlicet 
Armenios,  Nestorianos,  Eutychianos,  Melchitas,  Jacobi- 
tas,  Cophtas,  Maronitas,  quorum  alii  sunt  catholici,  alii 
liaeretici , eadem  veritas  ex  liturgiis  eorum  constat,  ut  vi- 
dere est  in  opere  dicto  Perpetuite  de  la  foi , etc.  Porro 
talis  consensio  omnium  ecclesiarum  Orientalium  catholi* 
carum,  schismaticarum  et  haereticarum  cum  ecclesia  La- 
tina, demonstrat  confessionem  semper  fuisse  in  usu  et  ab 
ipsis  Apostolis  transmissam ; vel  enim  ab  Apostolis  fuit 
transmissa,  vel  decursu  temporis  instituta  ; at  posterius 
dici  non  potest ; si  enim  decursu  temporis  fuisset  instituta, 
aliquod  vestigium  hujus  institutionis  inveniretur,  prae- 
sertim cum  talis  innovatio  facile  admitti  non  debuisset : 

atqui  tamen  nullum  hujusmodi  vestigium  inveniri  po- 
tuit. Praeterea,  si  institutio  ista  commenta  fuisset  in  ec- 
clesia Romana,  ut  afFinnare  non  erubescunt  Protestan- 
tes,  quomodo  Graeci  et  tot  ecclesiae  Orientales,  a seipsis 
divisae  , eam  simul  ita  adoptassent  ut  sibi  persuaderent 
institutam  esseaChrislo  et  necessariam  jure  divino?  Id 
manifeste  repugnat.  Ergo. 

5*  Proh,  ratione,  1°  Fatentur  adversarii  confessionem 
publicam,  saltem  peccatorum  publice  commissorum, 
olim  fuisse  praescriptam  : atqui  talis  praxis  supponit  om- 
nes persuasum  habuisse  confessionem  sacrainen talem  a 
Christo  institutam  fuisse;  supposita  quippe  institutione 
divina,  facile  concipitur  fideles  jugo  tam  gravi  se  subje- 
cisse : at  si  credidissent  praeceptum  istud  in  jure  divino 
nullum  habere  fundamentum,  numquid  omnes  ita  pa- 
ruissent? Hoc  incredibile  est,  attenta  humanae  naturae 
repugnantia  ad  confessionem  probrosam. 

2°  Certum  est  dari  medium  obtinendi  remissionem 
peccatorum  post  Baptismum  commissorum  : at  confessio 
ipsismet  Protestantibus  videri  debet  via  tutior  hanc  re- 
missionem obtinendi,  et  sedandis  anxietatibus  conscien- 
tiarum multo  expeditior.  Protestans  enim,  principiis  suis 
stando,  quomodo  sciet  se  sufficienter  esse  dispositum,  se 
esse  justificatum?  Quam  inveniet  consolationem  in  tribu- 
lationibus cordis?  Catholicus,  e contra,  cor  suum  pandens 
confessario,  illum  habebit  amicum,  patrem,  consolato- 
rem, ducem  et  adjutorem  ; consilia  ejus  sequendo,  secu- 
rus manebit ; ergo  saltem  conveniens  et  rationabilis  est 
confessio,  etc.  aliunde,  etc.  Ergo. 

Solvuntur  objectiones, 

ObJ,  1®.  Confessio  non  praecipitur  in  Scriptura  : ergo 
non  necessaria  est  jure  divino. 

R,  1®.  Dist,  aut.  Non  pr2ecipitur  expresse,  conc,  im- 
plicite et  aequivalenter,  nego  ant.  Probavimus  enim  obli- 
gationem confessionis  optime  deduci  ex  verbis  Christi, 
Qudrum  remiseritis,  etc.  Ergo. 


TRACTATUS 


376 

R,  2®.  Nego  conseq.  Nam  praeter  Scripturam,  tra- 
ditio altera  est  regula  fidei,  et  multa  sunt  revelata  a 
Christo  instituta  quae  in  Scripturis  non  leguntur.  Ergo. 

Ohj.  2®.  Nullibi  legitur  Apostolos  confessiones  exce- 
pisse, vel  ipsos  ad  confessionem  recurrisse  : ergo  incredi- 
bile est  praeceptum  confessionis  tempore  Apostolorum 
exstitisse. 

/?.  1®.  Multi  theologi  et  D.  Fleury  probant  usura 
confessionis  tempore  Apostolorum  exstitisse  per  hsec  Ac- 
tuum Apostolorum  verba,  xix,  18  ; Multi  credentium 
veniebant,  conjitentes  et  annuntiantes  actus  suos.  Ibi  agitur 
de  peccatis  credentium,  ac  proinde  post  Baptismum  com- 
missis. Alii  tamen  dicunt  verbum  credentium  intelligi 
posse  de  nondum  baptizatis  qui  peccata  sua  aliquo  sensu 
confitebantur  ut  ad  suscipiendum  Baptismum  se  praepa- 
rarent. Hac  igitur  responsione  praetermissa , 

R,  2°.  Nego  conseq,  1®.  Quia  inprimis  praedicare,  dcH 
cere,  baptizare,  manus  imponere  aliaque  officia  muneris 
apostolici  implere  debebant  Apostoli,  raro  autem  confes- 
siones fidelium  excipere,  praesertim  cum  in  his  felicis- 
simis temporibus  fere  nullus  gratiam  Baptismatis  amit- 
teret. 2®  Quia  multa  fecerunt  Apostoli  quae  non  fuerunt  t 
scripta  : praecepto  Domini  obtemperantes,  docebant  ser* 
vare  quaecumque  ipsis  mandaverat,  et  parum  solliciti  i 
erant  an  actus  sui  scriberentur.  Liber  Actuum  Apostolo- 
rum praecipua  tantum  gesta  Petri  et  Pauli  continet  et  de 
aliis  fere  nihil  refert ; insulse  ergo  concluderetur  ex  si- 
lentio ejus  Apostolos  confessiones  non  excepisse,  vel  ipsos 
confessione  non  usos  esse,  quanquam  forte  illa  non  indi- 
guerint; nam,  juxta  probabilem  sententiam,  erant  confir-  r 
mati  in  gratia.  Ergo.  ’ 

Obj,  3®.  Christus  dedit  Apostolis  eorumque  successori- 
bus potestatem  remittendi  peccata  venialia  : atqui  tamen 
nulla  est  obligatio  ea  declarandi : ergo  a pari,  etc. 

R.  Nego  conseq,  et  paritatem.  Ratio  disparitatis  est,,  quod 
peccata  venialia  ccelum  proprie  non  claudant  : igitur, 
qui  tantum  venialia  habent,  ministerio  clavium  non 
indigent  ut  aliquando  ccelum  ingrediantur.  Contra  vero 

ccelum  obseratur  iis  qui  peccato  mortali  commaculantur : 
ergo  recurrere  debent  ad  janitorem,  ut  ipsis  eis  ape- 
riatur. 

Inst,  Apostoli  eorumque  successores  acceperunt  a 
Christo  potestatem  remittendi  vel  retinendi  peccata  in 
Baptismo,  sacramentum  illud  concedendo  vel  negando  : 
attamen  confessio  non  est  necessaria  ad  Baptismum  : ergo 
a pari^  etc. 

R.  Nego  conseq.  et  paritatem.  Disparitas  in  eo  sita  esi^ 
quod  sacramentum  Poenitentiae,  ex  institutione  sua,  per 
modum  judicii  exerceri  debeat;  supponit  ergo  jurisdic- 
tionem in  subditos  judicandos  : porro  Ecclesia  non  habet 
jurisdictionem  in  eos  qui  non  sunt  baptizati  : ergo  Bap- 
tismus administrari  non  potest  per  modum  judicii.  Unde 
laici  jurisdictionis  ecclesiasticae  incapaces  ipsaeque  mulie- 
res valide  baptizant.  Ergo  licet  confessio  ad  Baptismum 
non  requiratur,  non  sequitur  illam,  etc. 

Ohj.  4'*.  Nectarius  patriarcha  Constantinopolit.  versus 
finem  quarti  saeculi , abrogavit  confessionem  : ergo  non 
arbitrabatur  illam  esse  jure  divino  necessariam. 

R.  Dist.  ant.  Abrogavit  confessionem  publicam , eone. 
secretam,  nego  ant.  Ad  intelligentiam  istius  facti  quod 
Piotestantes  singulariter  ventitant,  sciendum  est  episco- 
pos tempore  Novatianorum  sacerdotem  pcenitentiarium 
praefecisse,  ut  qui  lapsi  essent,  coram  illo  delicta  confi- 
terentur. Quaedam  mulier  ad  pcenitentiarium  presby- 
terum accedens,  delicta  post  Baptismum  commissa  a se 
perpetrata  confessa  est.  « Presbyter  vero  praecepit  illi  ut 
■ jejuniis  et  orationibus  continuis  vacaret,  quo  scilicet 
» una  cum  delictorum  confessione  opus  etiam  pcenitentiae 
» conveniens  oslenderet.  Progressu  temporis  niuber  aliud 
» facinus  confessa  est,  ecclesiae  videlicet  diaconum  cum 
» ipsa  stupri  consuetudinem  habuisse.  » Sunt  verba  So— 
cratis,  Hist.  lib.  5,  cap.  19.  Magnum  inde  exortum  est 
scandalum  in  Ecclesia,  et  populus  viros  ecclesiasticos 
hanc  ob  causam  dicteriis  appetere  coepit.  Tunc  quidam 
presbyter  nomine  Eudemon  suasit  Nectario  ut  presbyte- 
rum pcenitentiarium  expungeret,  et  unumquemque^  pra 

arbitrio  et  animi  sui  conscientia ^ ad  sacramentorum  commu^ 
nionem  sineret  accedere,  Sozomenus  factum  istud  eodem 
modo  refert,  lib.  7,  cap.  16.  Illo  igitur  admisso  ut  vero, 
non  sequitur  Nectarium  confessionem  secretam  abro- 
gasse. Nam  1°  abrogavit  quod  tempore  Novatianorum 
institutum  fuerat;  at  confessio  secreta  tempore  Novatia- 
noruin  non  fuerat  instituta,  siquidem  antea  in  usu  erat, 
ut  patet  testimonio  Origenis  et  S.  Gyp.  2®  Abrogavit  quod 
fuerat  occasio  scandali  ; atqui  sola  confessio  publica 
mulieris  causa  fuerat  scandali.  3*  Confessio  secreta 
semper  fuit  in  usu  post  Nectarium,  ut  constat  testimo- 
nio S.  Chrysost.  ejus  successoris,  a nobis  superius  allato 
et  constanti  praxi  Graecorum.  Ergo. 

Caeterum,  ex  ipsoinet  facto  mulieris  et  poenitentiarii, 
constat  confessionem  auricularem  tunc  in  usu  fuisse; 
siquidem  dicta  mulier  prius  secrete  confessa  est  delicta 
a se  perpetrata. 

Dicitur  autem  Nectarium  permisisse  unumquemque^ 
pro  arbitrio  et  animi  sui  conscientia^  ad  sacramentorum  com- 
munionem accedere;  non  quod  aestimaret  confessionem  ad 
remissionem  peccatorum  necessariam  non  esse  jure  di- 
vino, sed  quia  licentiam  unicuique  dabat  illa  uti  vel  non 
uti,  prout  agnosceret  se  esse  sontem  vel  insontem. 

Inst.  S.  Chrysost.  pluribus  in  locis,  et  praesertim  Ho- 
milia  3 de  Poeni t.  n.  4,  ubi  hoc  habet : Beo  soli  die  pecca^ 
tum  tuum,  et  dimittetur  tibi,  a confessione  retrahere  vi- 
detur : ergo  confessio  etiam  secreta  a Nectario  fuerat 
abrogata. 

R.  Dist.  ant.  A confessione  publica  retrahere  videtur, 
conc.  a confessione  secreta,  ne^o  ant.  Etenim  S.  Chrysost. 
vestigiis  antecessoris  sui  inhaerendo,  confessionem  publi- 
cam reprobare  debuit  : atqui  revera  solam  confessionem 
publicam  reprobavit;  ab  illa  enim  sola  in  textu  allato  in 
aliisque  similibus  retrahebat,  non  vero  a confessione  se- 
creta quae  semper  in  usu  fuit  Gonstantinopoli  sicut  alibi, 
et  cujus  necessitatem  ipse  agnoscit,  v.  g.  in  loco  a nobis 
superius  citato  et  in  aliis  quae  citari  possent.  Si  ergo  dicat 
aoli  Deo  peccata  esse  declaranda,  vel  1®  ibi  loquitur  de 

virtute  pcciiitentiae,  ut  quibusdam  placet,  et  tunc  confes- 
sionem sacra  mentalem  non  excludit ; vel  2®  quia  sacerdos 
locum  Dei  tenet,  et,  ratione  secreti,  peccata  ei  dicere  in 
confessione,  perinde  est  ac  si  Deo  soli  dicerentur;  piac- 
sertim  cum  in  liturgia  graeca , referente  P.  Goar,  in  suo 
Eucologiograecorum,  presbyter  apud  Graecos  poenitentem 
ad  se  accedentem  sic  alloquatur  : « Frater,  utquid  ad 
» Deum  et  ad  me  accessisti?  Ne  verearis ; non  enim  milii, 
» sed  Deo  coram  quo  stas,  peccata  tua  enuntias.  » 

Eodem  sensu  explicari  debent  alii  textus  SS.  Patrum 
qui  a Protestantibus  nobis  objiciuntur,  id  est,  de  confes- 
sione publica,  non  vero  de  secreta  : sic  1®  S.  Greg.  Nys- 
senus  dicit  peccata  avari tice  a patribus  fuisse  praetermissa, 
quia  in  canonibus  publicis  poenitentiariis  non  fuerant 
submissa.  2®  Venerabilis  Bedaa  jugo  confessionis  eximit 
eos  qui  a religione  per  idololatriam,  liaeresim  vel  schisma 
non  defecerant,  id  est,  a jugo  confessionis  publicae  : nam 
ipse  necessitatem  confessionis  secretae  in  Commentario  ia 
cap.  5 Epist.  S.  Jacobi  agnoscit,  his  verbis  : Neque  enim 
sine  con  fessione  peccata  queunt  dimitti, 

Ohj.  5°.  Gratianus,  Decret.  causa  33,  quaest.  3,  dist.  1, 
cap.  89,  expendit  an  sola  contritione  cordis  et  secreta  satis- 
factione^  absque  oris  confessione  , quisquam  possit  Deo  sa- 
tisfacere. Postea  duplicem  refert  opinionem  tunc  exstan- 
tem , unam  affii  mantem  et  alteram  negantem  : ergo  tunc 
non  credebatur  confessionem  esse  necessariam. 

R.  Nego  conseq.  Nam  Gratianus  non  movet  quaestio- 
nem de  necessitate  confessionis  ex  institutione  Christi  ad 
salutem , sed  de  efficacia  contritionis  : si  contritio  per- 
fecta ad  sacramentum  semper  praerequiratur , confessio 
oris  non  erit  necessaria  in  re  ad  justificationem,  sed  tan- 
tum in  voto;  secus,  necessaria  esset  in  re.  Pono  nos  ipsi 
diximus  duplicem  esse  theologorum  sententiam  circa 
hanc  quaestionem.  Quod  talis  sit  Gratiani  sensus,  patet 
tum  ex  titulo  hujus  dist.  tum  ex  ipsius  verbis , cap.  37  : 
Non  ergo  in  confessione  remittitur  quod  jam  remissum  esse 
probatur;  tum  ex  eo  quod  utriusqiie  partis  defensoies 
appellet  sapientes  et  religiosos^  dum  qui  necessitatem  con- 

fessioois  eo  tempore  negarunt,  ab  aliis  scriptoribus  vocati  ; 
sunt  audaces  y preesumptuosi , perversi y hceretici  y sectarii. 
Ergo. 

Objicitur  Seneca  glossator  Gratiani,  qui  dubitare  vi- 
detur an  confessio  non  fuerit  instituta  quadam  universali 
Ecclesiae  traditione ; sed  omnes  fatentur  illum  nullam 
mereri  fidem. 

S.  Thomas,  S.  Bonaventura  etS.  Antoninus  Gratianum 
in  loco  citato  de  necessitate  confessionis  interpretantur, 
et  illum  excusant,  quia  nondum  definitum  erat  confes- 
sionem esse  necessariam  jure  divino.  Verum  inde  seque- 
retur ad  summum  Gratianum  clare  non  fuisse  locutum, 
aut  praefatos  auctores  illum  attente  non  legisse.  Quidquid 
sit,  quamvis  dogma  confessionis  boc  tempore  nondum  ' 
fuerit  aliquo  canone  expresse  definitum,  certum  est  illud 
ubique  fuisse  receptum. 

Obj,  6®.  Concilium  Lateranense  primo  condidit  prae- 
ceptum de  confessione  facienda  ; ergo  dogma  confessionis 
non  erat  ubique  receptum  tanquam  jure  divino  fun- 
datum . 

R.  1®.  Nego  ant.  Pluribus  enim  factis  demonstratur  con- 
fessionem sacramentalem  non  solum  fuisse  in  usu , sed 
et  praeceptam  longe  ante  concilium  Lateranense.  1®  Jam 
memoravimus  exemplum  S.  Amb,  confessiones  secretas 
excipientis.  2®  S.  Eligius , in  sexto  saeculo , confessionem 
generalem  omnium  peccatorum  vitae  suae  fecit  apud  sa- 
cerdotem; Fleury  y 1.  37,  n.  38.  3®  S.  Fructuosus,  abbas 
Complutensis , anno  670  defunctus  , in  regula  sua , con- 
fessionem generalem  praescribit  novitiis  qui  ante  ingres- 
sum in  monasterium  gravia  commiserant  peccata ; ibid. 

1.  39,  23.  4®  S.  Chrodegang , episcopus  Metensis,  mona- 
sterium clericorum  regularium  instituit  versus  annum 
763,  et  inter  regulas  quas  eis  praescripsit,  jussit  ut  singuli 
bis  in  anno  peccata  sua  confiterentur  episcopo,  initio 
Quadragesimae,  et  a medio  mensis  augusti  ad  primam 
diem  novembris.  In  aliis  temporibus,  sive  episcopo,  sive 
sacerdoti,  pro  utilitate  sua , confessionem  suam  facere 
poterant : ipsis  expresse  et  sub  gravibus  poenis  vetatur  ne 

aliquod  taceant  peccatum  ; ibid.  1.  43,  n.  39.  5®  Theo- 
dolpbus,  episcopus  Aurelianensis,  in  suo  Capitulario, 
anni  785,  dicit  omnia  peccata  etiam  cogitationum  esse 
confitenda  sacerdoti,  et  jubet  sub  poena  excommunicatio- 
nis ut,  qui  perjurium,  falsum  testimonium,  adulterium 
fornicationem,  homicidium  aliaque  gravia  peccata  admi- 
serunt, ea  confiteantur  et  canonicam  expleant  poeniten- 
tiam ; ibid.  1,  44,  n.  23.  6°  In  concilio  Cabillonensi,  anni 
813,  redarguuntur  qui  integre  non  confitentur,  et  decla- 
ratur eos  monendos  esse  de  obligatione  confitendi  peccata 
interna  sicut  et  externa  ; Labhe,  t.  7.  Multa  alia  hujus 
generis  facta  reperiuntur,  tum  in  historia  ecclesiastica, 
tum  in  auctoribus  qui  de  necessitate  confessionis  fusius 
tractant. 

R.  2®  Nego  conseq.  Ecclesia  enim  potest  instituere  le^ 
ges  ad  urgendam  praeceptorum  divinorum  observatio- 
nem, vel  ad  determinandum  tempus  quo  impleri  de- 
beant; ea  intentione  tulit  praeceptum  de  communione 
Paschali,  licet  rata  fuisset  dari  praeceptum  divinum  ad 
sacram  synaxim  accedendi.  Ergo  similiter  persuasum  ha- 
bens confessionem  esse  jure  divino  necessariam,  potuit 
nihilominus  eam  praecipere,  v.  g.  determinando  tempus 
ultra  quod  obligatio  illius  non  protraheretur.  Porro  ta- 
lem fuisse  mentem  concilii  Lateranensis  confessionem 
annuam  praecipientis  asserit  concil.  Trid.  sess.  14,  cap.  5 : 
« Neque  per  Lateranense  concilium  Ecjclesia  statuit  ut 
» Christi  fideles  confiterentur,  quod  jure  divino  necessa- 
» rium  et  institutum  esse  intellexerat;  sed  ut  praeceptum 
» confessionis,  saltem  semel  in  anno  ab  omnibus  et  sin- 
» gulis,  cum  ad  annos  discretionis  pervenissent,  imple^^ 
» retur.  » Erg  o. 

Sequitur  ex  dictis ^ reum  peccati  mortalis,  post  Baptis- 
mum commissi,  justificari  non  posse  sine  confessione  in 
re  saltem  cum  attritione,  vel  in  voto  cum  charitate  per- 
fecta : qui  autem  necessitatem  confessionis  invincibiliter 
ignoraret,  et  de  peccatis  suis  propter  amorem  Dei  conte* 
reretur,  nihilominus  justificationem  obtineret;  Deum 

enim  perfecte  amare  non  potest  quin  paratus  sit  omnia 
ipsius  mandata  observare  : porro  in  tali  dispositione  cor- 
dis votum  confessionis  existit  : ergo. 

Quceritar  1°  quo  tempore  praeceptum  divinum  con- 
fessionis obliget  ? 

ii.  1®.  Reus  peccati  mortalis  tenetur  habere  proposi- 
tum confitendi,  quando  tenetur  habere  contritionem, 
quia  propositum  confitendi  est  annexum  contritioni  : 
tenetur  autem  habere  contritionem,  saltem  sub  veniali, 
ut  supra  diximus,  statim  atque  peccata  memoriae  occur- 
runt. 

R,  2®.  Ad  confessionem  tenetur  per  se  in  articulo  el 
etiam  in  periculo  mortis;  de  natura  enim  est  praecepti 
positivi  ut  obliget  saltem  in  casu  necessitatis  : hinc  miles 
ante  praelium,  navigatores  ante  periculosam  navigatio- 
nem in  qua  deerit  copia  confessarii,  mulier  gravida  ante 
primum  partum,  nisi  rationabiliter  praesumere  possit  se 
partum  periculosum  non  experturam,  aut  quae  jam  par- 
tus difficiles  experta  est,  et  generaliter  quicumque  veri- 
similiterputantse  amplius  non  habiturosopportunitatem 
confitendi,  tenentur  confiteri  si  sint  in  peccato  mortali. 

R.  3°  eum  ad  confessionem  teneri  per  accidens,  quando 
ad  aliquid  tenetur  quod  non  potest  sine  peccato  facere, 
nisi  confessus  ; v.  g.  Eucharistiam  percipere,  sacramen- 
tum administrare,  etc. 

Extra  hos  casus  autem  quanto  tempore  reus  peccati 
mortalis  confessionem  differre  possit,  non  constat.  Pro- 
babilius videtur  1®  peccare  venialiter,  eam  notabili  tem- 
pore differendo,  nisi  perfecte  conteratur,  quia  sollicitudo 
propriae  salutis  et  zelus  gloriae  Dei  expostulant  ut  in  statu 
peccati  mortalis  diu  non  maneat.  2®  Probabilius  mortaliter 
contra  jus  divinum  peccaret,  si  per  annum  integrum  non 
confiteretur;  nam  Ecclesia  confessionem  saltem  annuam 
praecipiendo,  tempus  quo  praeceptum  divinum  obligaret 
determinare  voluit.  Ita  communius  theologi  apud  Ligorio, 
h 6,  n.  663.  3®  Nihil  inveni  ex  quo  judicari  possit  eos 
qui  semel  in  anno  tantum  conlitentur,  licet  mortalia  ha- 

boant,  mortaliter  contra  praeceptum  divinum  peccare  s 
igitur,  ut  ait  Bllluart^  hoc  relinquendum  est  judicio  pru- 
dentum. 

Quceritur  2°  utrum  confessio  ex  institutione  divina 
debeat  esse  publica  vel  secreta  ? 

R 1®  modum  confitendi  a Christo  non  fuisse  determi- 
natum. Unde  per  confessionem  secretam  praecepto  di- 
vino satisfit,  ut  expresse  definit  concil.  Trid.  sess,  14, 
can.  6 : « Si  quis  dixerit  modum  secrete  confitendi  soli 
» sacerdoti,  quem  Ecclesia  Catholica  ab  initio  semper 
» observavit  et  observat,  alienum  esse  ab  institutione  et 
w mandato  Christi,  et  inyentum  esse  humanum  : ana- 
» thema  sit.  » 

i?.  2®.  Nunquam  exstitit  obligatio  peccata  occulta  pu- 
blice confitendi.  Patet  1°  ex  concil  Trid.  sess.  14,  cap.  5 2 
« Non  satis  consulte  humana  lege  praeciperetur  ut  deiic- 
n ta,  praesertim  secreta,  publica  essent  confessione  ape- 
rt  rienda.  » Ecclesia  autem  nihil  inconsulte  facit.  2°  Ex 
pluribus  testimoniis  SS.  Patrum  supra  relatis. 

/?.  3®.  Certum  est  peccata  publica,  quaedam  etiam  oc- 
culta, poenitentiae  publicae  canonibus  statutae  olim  subjec- 
ta fuisse  : id  patet  ex  historia  ecclesiastica,  ex  SS.  Patribus 
et  conciliis  : at  non  ita  constat  confessionem  publicam 
etiam  peccatorum  non  occultorum  stricte  praescriptam 
fuisse ; videmus  quidem  morem  quaedam  peccata  publice 
confitendi,  sive  ex  mandato  Ecclesiae,  sive  ex  fervore  poe- 
nitentium,  sive  confessario  adhortante,  per  plura  saecula 
viguisse  2 nihil  amplius  novimus.  Ergo. 

PROPOSITIO  SECUNDA. 

Confessio  sacramentalis  necessaria  est  jure  ecclesiastico. 

Prob.  Illud  necessarium  est  jure  ecclesiastico  quod  ab 
Ecclesia  fuit  praescriptum  : atqui  confessio  sacramentalis 
ab  Ecclesia  fuit  praescripta,  nempe  in  concilio  Lateranen- 
si IV,  anno  1215,  sub  Innocentio  III  celebrato,  can.  21, 
his  verbis  : « Omnis  utriusque  sexus  fidelis,  postquam 
» ad  annos  discretionis  pervenerit,  omnia  sua  solus  pec- 

» cata,  saltem  semel  in  anno,  confiteatur  fideliter  proprio 
» sacerdoti,  et  injunctam  poenitentiam  studeat  pro  viri- 
* bus  adimplere....  alioquin  et  vivens  ab  ingressu  eccle- 
w siae  arceatur,  et  moriens  Christiana  careat  sepultura.  » 
Ergo. 

Concil.  Trid.  sess.  14,  can.  8,  anathemate  percutit  eos 
qui  dicerent  ad  confessionem  « non  teneri  omnes  et  sin»* 
0 gulos  utriusque  sexus  Christi  fideles,  juxta  magni  con- 
ii cilii  Lateranensis  constitutionem,  semel  in  anno.  »Ergo. 

Ex  ipsismet  concilii  Lateranensis  verbis  plures  nascun- 
tur difficultates  quae  proponendae  et  solvendae  sunt. 

Qiiceritur  1°  an  praeceptum  annuae  confessionis  obliget 
sub  gravi? 

R,  affirmative;  idque  patet  tum  ex  gravitate  materiae, 
tum  ex  poenis  in  concilio  Lateranensi  decretis,  scilicet  ex- 
communicatione et  privatione  sepulturae  ecclesiasticae  : 
illse  poenae  sunt  quidem  ferendae,  et  non  latae  sententiae  ; 
attamen  juxta  omnes  theologos,  gravem  denotant  obliga- 
tionem. Ergo. 

Qucerltur  2®  quinam  praecepto  confessionis  teneantur? 

R.  Per  verba,  omnis  utriusque  sexus  fidelis,  omnes  intel- 
liguntur  viri  et  mulieres  qui  fuerunt  baptizati,  et  peccati 
sunt  capaces,  juvenes  et  senes,  indocti  et  docti,  laici  et 
clerici , etiam  parochi , episcopi  ipseque  papa ; nullus 
Christianus  excipitur.  Postquam  ad  annos  discretionis  per* 
venerit,  id  est,  cum  sufficientem  habuerit  usum  rationis 
Ut  peccare  possit,  proindeque,  in  regionibus  nostris,  circa 
annum  septimum.  Unde  curare  debent  parochi  ut  infan- 
tes sibi  commissi  hac  aetate  peccata  sua  confiteri  incipiant, 
et  si  quem  peccati  mortalis  jam  reum  inveniant  confes- 
sarii,  eum  ad  absolutionem  sacramentalem  quamprimum 
suscipiendam  pro  posse  suo  disponant,  ne  forte  imparatus 
decedat  et  aeternaliter  pereat. 

Qucerltur  3*  an  qui  nullius  peccati  mortalis  conscius 
est,  nihilominus  praecepto  confessionis  teneatur  ? 

R.  1®.  Certum  est  illum  praecepto  divino  non  teneri  r 
patet  ex  dictis,  et  omnes  id  fatentur,  modo  certus  sit  se 
venialia  tantum  habere;  nam  in  dubio,  ad  confessionem 

teneretur.  2“  Quoad  praccepUiin  ecclesiasticum  , omnes 
pariter  fatentur  quod,  in  dub\o  de  mortali  aut  veniali, 
confessio  sit  necessaria.  Si  vero,  omnibus  perpensis, 
certum  sit  nullum  esse  peccatum  mortale,  plurimi  di- 
cunt praeceptum  Lateranense  applicationem  non  habere. 
Nam,  inquiunt , 1°  concil.  Trid.  sess.  14,  cap.  5,  dicit, 

« nihil  aliud  in  Ecclesia  a poenitentibus  exigi  quam  ut 
» quisque  ea  peccata  confiteatur  quibus  se  Dominum  et 
• Deum  suum  mortaliter  offendisse  meminerit.  » 2®  Ex 
axiomate,  odia  sunt  restringenda^  dici  non  potest  dari 
obligationem  confitendi  peccata  venialia,  nisi  lege  eccle- 
siastica clare  expi  imatur  ; atqui  haec  obligatio  clare  non 
exprimitur,  ut  ex  textu  canonis  patet  : ergo.  3°  Faten ti- 
biis adversariis,  qui  simul  haberet  mortalia  et  venialia, 
venialia  confiteri  non  teneretur  : ergo  fidelis  non  tenetur 
vi  praecepti  ecclesiastici  venialia  confiteri.  Ergo.  Ita  ex- 
presse Billuart,  Tournely^  Ligorio,  1.  6,  n.  667,  multos 
alios  citans. 

Alii  autem  opinantur  eos  qui  peccata  venialia  solum- 
modo habent,  nihilominus  ad  confessionem  annuam  te- 
neri. 1°  Quia  lex  ecclesiastica  est  generalis,  et  de  obliga- 
tione confitendi  omnia  peccata,  sine  ulla  distinctione, 
loquitur.  2°  Quia  in  dubio  an  peccatum  sit  mortale  vel 
veniale,  datur,  juxta  omnes,  obligatio  illud  confitendi  : 
at  temerarium  foret  pronuntiare,  quando  confessio  per 
totum  annum  protrahitur,  nullum  dari  peccatum  mor- 
tale, nequidem  dubium.  3^^  Quia  in  dubio  pars  tutior  eli- 
genda est  : at,  in  praesenti  casu,  saltem  aliquod  est  du- 
bium : ergo.  Sic  S.  Thomas,  S.  Bonaventura,  Sylvius, 
Habert,  Collet,  Bailly,  Theol.  Rotomag.  aliique  plures. 
Prior  sententia  probabilior  mihi  videtur  : at  posterior 
est  tutior  ac  proinde  sola  in  praxi  tenenda. 

Queeritur  quandonam  illud  praeceptum  obliget? 

R,  Obligat  semel  in  anno  ; tempus  autem  non  fuit  ali- 
ter determinatum  : unde  qui  confessionem  ultra  annum 
integrum  protraheret,  contra  praeceptum  ecclesiasticum 
mortaliter  peccaret.  Cone.  Trid.  sess.  14,  cap.  3,  sub  fine^ 
dicit  morem  « confitendi,  sacro  illo  et  maxime  accepiu- 
111.  17 

» bili  tempore  Quadragesimae,  esse  salutarem,  quem 
» salicta  synodus  maxime  probat  et  amplectitur  , tan- 
» quam  pium  et  merito  retinendum.  » Cum  sacra  com- 
munio, ex  Ecclesiae  praecepto,  tempore  paschali  susci- 
pienda sit,  mos  invaluit  ut  confessio  annua,  tanquam 
illius  praeparatio,  eodem  fieret  tempore.  Unde  cuncta  ri- 
tualia nostra  illam  praecipiunt  pro  tempore  paschali,  sci- 
licet, a dominica  Palmarum  ad  dominicam  in  Albis  inclu- 
sive.  Clerus  Gallicanus  declaravit,  in  comitiis  generalibus 
annorum  1625, 1635,  et  1646,  omnes  tunc  temporis  teneri 
proprio  sacerdoti,  vel  alieno,  de  consensu  ejus,  confiteri. 

Licet  tamen,  ex  usu,  confessiones  audire  et  absolutio- 
nem in  ordine  ad  communionem  paschalem  impertire 
tota  die  sabbati  ante  dominicam  Palmarum,  et  non  video 
cur  nonnullis  praecedentibus  diebus  idem  non  liceret; 
Clerus  enim  Gallicanus  tempus  Paschatis  assignavit,  ut 
confessio  annua  esset  praeparatio  ad  communionem  ; si 
autem  paucis  diebus  ante  initium  Paschatis  rite  fiat  in 
ordine  ad  communionem  paschalem,  et  status  gratiae  non 
amittatur,  nonne  finis  statuti  obtinetur? 

Confessarius  praevidens  fore  ut  poenitens,  certis  habiti- 
bus peccandi  deditus,  tempore  paschali  absolvi  non  pos- 
sit, illum  ultra  conclusionem  Paschatis  statim  remittere 
potest,  nec  requiritur  ut  eum  hoc  tempore  audiat : prae- 
ceptum quippe  per  solam  susceptionem  sacramenti  im- 
pletur : porro  sacramentum  in  eo  casu  suscipi  non  potest, 
ut  supponitur  : ergo. 

Qui  voluntarie  in  causa  est  cur  sacramentum  sibi  dif- 
feratur, contra  praeceptum  Ecclesiae  mortaliter  peccavit^ 
et,  nisi  studeat  pro  viribus  ad  illud  se  praeparare,  iterum 
atque  iterum  peccabit;  nam,  transacto  tempore  pas- 
chali, praeceptum  annuae  confessionis  semper  urget , et 
quamprimum  impleri  debet.  Unde  qui,  legitime  impe- 
ditus, confessionem  tempore  Paschatis  omisit,  non  pec- 
cavit : at,  impedimento  sublato,  tenetur  sub  peccato 
mortali  quamprimum  inoraliter  satisfacere  praecepto. 
Verum  unica  confessione  rite  facta,  pro  pluribus  an- 
nis praeteritis  simul  satisfacit.  Qui  praevidet  copiam 

confessariii  sibi  defuturaiii , tempus  pisevenire  debet. 

Datur  insuper  aliud  praeceptum  ecclesiasticum  in  conc. 
Trid.  sess.  13,  c.  7 et  can.  11,  expressum  de  confessione 
sacramentali  facienda  ab  iis  qui»  peccati  mortalis  conscii, 
sacram  Eucharistiam  suscepturi  vel  missam  celebraturi 
sunt. 

Qi/t^ritur  5°  an  qui  decursu  anni  confessus  est  iterum 
confiteri  teneatur  tempore  paschali? 

M.  1°.  Si  mortaliter  peccaverit,  procul  dubio  confiteri 
tenetur  ut  ad  susceptionem  Eucharistiae  se  disponat.  2° 
Etiamsi  nullius  peccati  mortalis  esset  conscius,  saltem 
confessario  se  sistere,  ut  statum  animae  suae  ei  aperiret,  et 
venialia  confiteri  deberet,  juxta  id  quod  superius  diximus. 

Qudtricur  6®  an  praecepto  ecclesiastico  per  confessionem 
nullam  satisfiat  ? 

JR.  1®.  Quidam  pi  obabilistae  affirmare  non  erubuerunt 
satisfieri  praecepto  Ecclesiae  per  confessionem  voluntarie 
nullam  : verum  Alexander  VII  et  clerus  Gallicanus  hanc 
damnaverunt  assertionem  a qua  ipsa  ratio  abhorret. 
2®  Nec  per  confessionem  involuntarie  nullam  vel  cui 
deest  absolutio  sacramentalis,  dicto  satisfit  praecepto; 
nam  Ecclesia  non  nudam  peccatorum  declarationem  , 
sed  sacramentum  poenitentiae  completum , cum  Deo 
reconcilians , praecipit.  Ergo. 

Quceritar  quis  intelligendus  sit  per  proprium  sa- 
cerdotem de  quo  loquitur  conc.  Lat.  ? 

K Is  intelligendus  est  qui  habet  ordinariam  jurisdic- 
i tionem  in  pcenitentem,  proindeque  summus  Pontifex 
i respectu  omnium  Christianorum,  episcopus  respectu 
! dioecesanorum , parochus  respectu  parochianorum,  et 
quilibet  superior  regularis,  ut  abbas,  prior,  guardianus, 
rector,  respectu  subditorum,  proprius  est  sacerdos.  Unde 
1 fidelis  qui  confessionem  annuam  seu  paschalem  alieno 
sacerdoti  facere  intendit,  licentiam  obtinere  debet  a pa- 
rocho vel  ab  episcopo.  De  hoc  iterum  agemus,  ubi  de 
i jurisdictione. 

ARTICULUS  SECUNDUS, 

DE  CONDITIONIBUS  CONFESSIONIS, 

Sexdecim  conditiones  confessioni  sacramentali  plure:^ 
assignant  theologi ; alii  vero  communius  aut  saltem  sim- 
plicius eas  ad  quatuor  reducunt,  sequenti  versu  con- 
tentas ; 

Integra  sit,  simplex,  humilis,  parere  parata, 

Integra,  Probavimus  enim  confessionem  jure  divino 
necessariam  esse  ad  obtinendam  justiBcationem  post 
Baptismum  : porro,  cum  unicum  peccatum  mortale  gra- 
tiam sanctificantem  destruat,  si  plura  admissa  fuerint 
peccata  mortalia,  omnia  clavibus  Ecclesiae  subjici  debent^ 
ad  recuperandam  gratiam. 

2®  Simplex ; id  est,  non  verbis  fucata  nec  figuris  ador- 
nata, sed  nuda,  clara  et  brevis  peccatorum  declaratio. 

3®  Humilis,  Cum  cnirn  in  ordine  ad  reconciliationem 
fiat,  procedere  debet  ex  intimo  sensu  indignitatis  et  sin- 
cero dolore  cordis  ; nec  igitur  excusationes  quaerere  de- 
bet poenitens,  culpas  minuendo,  eas  daemoni,  sociis,  na- 
turae corruptae,  etc.  tribuendo. 

4®  Parere  parata.  Peccator  enim  humiliter  se  accusans 
et  gratiam  reconciliationis  expostulans,  voluntatem  ha- 
bere debet  parendi  mandatis  confessarii  tanquam  judicis 
sententiam  proferentis  : cum  illo  igitur  non  sit  conlen*- 
tiosus,  disceptans,  consilia,  objurgationes  aegre  ferens. 

De  integritate  paulo  fusius  dicendum  est,  et  inquire- 
mus 1®  an  confessio  debeat  esse  integra  quoad  numerum, 
species  et  circumstantias ; 2®  quaenam  causae  ab  integri- 
tate confessionis  excusent ; 3®  an  declaranda  sint  peccata 
dubja;  4®  an  peccata  jam  confessa ; 5®  quandonam  facien- 
da sit  confessio  generalis;  6®  an  confitendum  sit  peccatum 
cum  periculo  manifestandi  complicem  ; 7®  an  confessio 
per  litteras  sufficiat. 

§1.  — De  integritate  confessionis  quoad  numerum,  species  et 
circumstantias. 

Duplici  modo  confessio  potest  esse  integra,  scilicet, 
materialiter  et  moraliter  ; est  integra  materialiter,  si 
omnia  peccata  mortalia  declarentur,  sine  ulla  exceptione 
voluntaria  aut  involuntaria  : est  autem  moraliter  inte- 
gra, quando  pcenitens  nullum  tacet  peccatum  mortale 
omissione  graviter  culpabili. 

Certum  est  integritatem  materialem  non  semper  ne- 
cessariam esse ; nam  saepe  est  impossibilis  : Deus  autem 
impossibilia  non  jubet.  Sufficit  ergo  integritas  moralis. 
Id  conc.  Trid.  confirmavit,  sess.  14,  cap.  5,  dicens  : 
« Constat  nihil  aliud  in  Ecclesia  a poenitentibus  exigi , 
w quam  ut , postquam  quisque  diligentius  se  excusserit, 
» et  conscientiae  suae  sinus  omnes  et  latebras  exploraverit, 
» ea  peccata  confiteatur  quibus  se  Dominum  et  Deum 
» suum  mortaliter  offendisse  meminerit : reliqua  autem 
w peccata  quae  diligenter  cogitanti  non  occurrunt,  in  uni- 
» versum  eadem  confessione  inclusa  esse  intelliguntur.  » 
Unde  oblivio  peccati  mortalis  non  excusatur,  nisi  serium 
praemissum  fuerit  examen.  His  notatis  , sit 

PROPOSITIO. 

Confessio  jure  divino  debet  esse  integra  quoad  numerum  ^ 
species  et  circumstantias  peccatorum , saltem  mutantes 
speciem  , quantum  pcenitens  moraliter  potest. 

Proh.  1°.  Haec  propositio  fundatur  concilio  Latera- 
nensi IV,  can.  Omnis  utriusque  sexus,  etc.  Conc.  Florent, 
in  Decreto  ad  Armenos,  et  praesertim  concilio  Tridentino 
sic  se  habente,  sess.  14,  can.  7 : « Si  quis  dixerit  in  sacra- 
» mento  poenitentiae,  ad  remissionem  peccatorum  neces- 
p sarium  non  esse  jure  divino  confiteri  omnia  et  singula 
» peccata  mortalia,  quorum  memoria  cum  debita  et  dili- 
» genti  praemeditatione  habeatur,  etiam  occulta  et  quae 
« sunt  contra  duo  ultima  Decalogi  praecepta,  et  circum- 
p stantias  quae  speciem  peccati  mutant....  anathema  sit.  « 

2®  Sixtus  IV  confirmavit,  anno  1479,  decretum  epi- 
scopi Toletani , clam  nantis  errores  Petri  Osmensis , qui 
negabat  dari  obligationem  jure  divino  confitendi  pec- 
cata in  specie,  sed  tantum,  aiebat,  jure  ecclesiastico. 

3®  Idem  constat  ex  textibus  SS.  Patrum  a nobis  supe- 
rius allatis,  ut  unusquisque  attendendo  observare  potest. 
Ergo. 

4®  Haec  autem  integritas  fundatur  verbis  Christi  sacra- 
mentum Poenitentiae  instituentis.  Quorum  remiseritis  etc. 
et  quorum  retinueritis , retenta  sunt.  Ostendimus  nasci  ex 
his  verbis  obligationem  confitendi  peccata  ut  remittan- 
tur : quae  ergo  culpabiliter  tacentur,  remitti  non  possunt : 
unde  vel  unum  ex  verecundia  celare  peccatum  mortale , 
horrendum  est  sacrilegium. 

Notandum  est  j cuncta  peccata  mortalia  eidem  confes- 
sario  aperienda  esse , nec  sufficeret  quaedam  uni  sacerdoti 
et  caetera  alteri  declarare  : cum  alia  sine  aliis  remitti  non 
possint,  confessio  dimidiari  nequit. 

Dixi  1®  quoad  numerum;  id  est,  1®  si  poenitens  sciat 
numerum  certum  , illum  in  magna  sinceritate  dicat,  nec 
augendo,  nec  minuendo,  non  tamen  ea  singulatim  conte- 
xendo ; sufficit  ut  omnia  ejusdem  speciei  simul  enuntiet , 
dicens  v.  g.  Ter  pejeravi , quinquies  omisi  jejunium  in 
Quadragesima,  etc.  2®  Si  numerus  certus  illi  non  occur- 
rat, quem  a certo  minus  distare  aestimabit  assignet,  ad- 
dendo vocem  circiter,  v.  g.  Decies  circiter  nomen  Dei 
blasphemavi,  de  superiore  meo  coram  decem  personis 
circiter  detraxi , hoc  vel  illud  dicendo  , etc.  3®  Si  propter 
nimiam  peccatorum  multitudinem  , nequidem  numerus 
incertus  circiter  determinari  possit , ut  communiter  acci- 
dit iis  qui  consuetudinem  frequenter  peccandi  habue- 
runt, maxime  si  a multis  annis  confessionem  omiserint , 
sufficit  ut  dicat  se  tot  vicibus  circiter  in  talia  vel  in  talia 
peccata  incidisse  per  dies,  per  hebdomades,  per  menses, 
aut  etiam  per  annos,  v.  g.  A triginta  annis  circiter  no- 
vies aut  decies  inebriatus  sum  singulis  annis.  4®  Ubi  de 
peccatis  internis  agitur,  saepe  sufficit  ut  consuetudina- 
rius dicat  se  paratum  fuisse  cogitationi  aut  desiderio  talis 
vel  tahs  peccati  consentire  quoties  memoria  illius  sibi 

occurrebat,  et  frequenter  sibi  occurrisse.  5°  Qui  numerum 
certum  declaravit,  et  postea  advertit  se  plura  quam  di- 
xit admisisse  peccata,  quae  supersunt  declarare  tenetur  ; 
patet  ex  dictis;  qui  vero  numerum  approximantem  de- 
claravit, ea  quae  postea  advertit  confiteri  non  tenetur,  si 
numerum  assignatum  notabiliter  non  excedant.  Hinc 
qui  confessus  est  se  duodecies  blasphemasse  circiter,  et 
advertit  hoc  -sibi  quindecies  accidisse  , ad  novam  decla- 
rationem non  tenetur ; teneretur  vero  si  adverteret  hoc 
vigesies  accidisse. 

I)ixi  2°  quoad  species  : patet  ex  can.  conc.  Trid.  et 
alioquin  confessarius  statum  poenitentis  sufficienter  non 
agnosceret;  aliud  quippe  est,  v.  g.  Deurn  blasphema- 
visse , aliud  de  proximo  detraxisse  , aliud  hominem  vul- 
nerasse , aliud  eum  occidisse ; aliud  adulterium , aliud 
fornicationem  commisisse , etc. 

Dixi  3®  circumstantias  speciem  mutantes  : constat  ite- 
rum ex  citato  canone  conc.  Trid.  et  evidenter  sequitur 
ex  necessitate  declarandi  species  : hinc  aliquis  turpia  fe- 
cit in  ecclesia,  non  solum  actus  turpes,  sed  et  circum- 
stantiam sacrilegii  declarare  tenetur.  Unde  qui  peccatum 
declarando  circumstantiam  omisit,  peccatum  iterum 
declarare  tenetur  ut  circumstantiam  aperiat. 

Dixi  4®  saltem  speciem  mutantes^  ut  a circumstantiis 
notabiliter  aggravantibus  abstinerem  in  propositione ; 
non  enim  ita  certum  est  eas  necessario  aperiendas  esse. 
Multi  theologi , inter  quos  S.  Thomas,  S.  Bonaventura , 
S.  Antoninus,  Sylvester,  Navarrus,  de  Lugo , Lessius , 
Bonacina , Ligorio,  etc.  negant,  et sententiam 
illorum  aestimat  probabilem.  Hac  praecipue  ratione  ni- 
tuntur : cum  onus  peccata  confitendi  sit  grave,  extendi 
non  debet  ultra  id  quod  a Christo  vel  ab  Ecclesia  fuit 
praeceptum  : atqui  nec  Christus  nec  Ecclesia  declaratio- 
nem circumstantiarum  peccatum  intra  eamdem  speciem 
aggravantium  praeceperunt.  1®  Non  Christus,  siquidem 
id  non  probatur  ex  Scriptura  sacra  , neque  ex  traditione. 
2°  Non  Ecclesia  , cum  , e contra  , sacra  synodus  Trid.  de 
integritate  confessionis  agens,  circumstantias  solummodo 
aggravantes  exceperit. 

Cpferi  vero  theologi  docent,  non  solum  ut  tutius, 
quod  omnes  concedunt,  sed  ut  verum,  dari  praeceptum  ' 
divinum  declarandi  in  confessione  circumstantias  nota-  ; 
biliter  aggravantes,  et  sequentibus  innituntur  rationibus, 

1°  Concilio  Tridentino.  Quamvis  enim  concilium  defi- 
nire noluerit  dictas  circumstantias  aperiendas  esse,  ne  in 
hac  sicut  in  aliis  materiis  controversis  theologos  catholi-  i 
cos  percuteret;  hoc  tamen  grave  fundamentum  argu- 
mentationis nobis  subministrat : decernit  cap.  5,  circum- 
stantias speciem  peccati  mutantes  accusandas  esse , ut  ! 
confessarii  de  gravitate  criminum  recte  censere  possint , et 
poenam  quam  oportet , pro  illis,  poenitentibus  imponere.  At  ^ 
illa  ratio  eamdem  vim  habet  pro  circumstantiis  notabi- 
liter aggravantibus  ac  pro  circumstantiis  speciem  mutan- 
tibus : V.  g.  qui  nummum  aureum  in  ecclesia  furatus  est, 
praecepto  divino  confessionis  non  satisfaceret,  dicendo 
simpliciter  se  furatum  esse.  Quis  sibi  persuadebit  illum 
iisdem  verbis  satisfacturum,  si  centum  nummos  furatus 
esset?  Ergo. 

2°  Ratione.  Circumstantia  mutans  speciem  declaranda 
est,  quia  novam  addit  malitiam  peccato  : sed  circum- 
stantia notabiliter  aggravans  , cum  per  se  ad  constituen- 
dum peccatum  mortale  sufficiat , circumstantiae  speciem 
mutanti  aequi  valet : ergo. 

Quamvis  haec  posterior  sententia,  utpote  tutior  et  fun- 
data, in  praxi  sit  desideranda , non  rigorose  tamen  est 
premenda,  quia  prior  sua  probabilitate  non  caret,  et 
onus  confessionis  non  est  aggravandum. 

S II.  — De  causis  ab  integritate  confessionis  excusantibus, 

PROPOSITIO. 

Impotentia,  tum  physica^  tum  moralis^  ab  integritate 
confessionis  excusat, 

Prob.  Juxta  omnes,  confessio  non  necessaria  est  ad 
justificationem  , ex  institutione  Christi , necessitate  me- 
dii, sed  necessitate  praecepti : istud  autem  praeceptum  sa- 
pienter fuit  institutum,  et  contrarium  sentire  impium 

foret;  at  sapienter  non  fuisset  institutum,  si  cum  impo- 
tentia , sive  physica,  sive  morali,  obligaret,  quia  tunc 
onus  intolerabile  foret : ergo. 

Hinc  1°  impotentia  physica  ab  integritate  confessionis 
excusantur  : 1°  qui  ex  ignorantia  inculpabili,  aut  venia- 
liter  tantum  culpabili,  peccata  mortalia  obliviscuntur  : 
qui  meminit  se  aliquod  grave  peccatum  admisisse , spe- 
ciem non  recordans,  simpliciter  dicere  potest  se  morta- 
liter peccasse.  2®  Surdusmutus  et  linguae  ignarus,  si, 
deficiente  idoneo  sacerdote,  integre  confiteri  nequeat, 
satisfaciet  ostendendo  signis  vel  nutibus  ea  quae  poterit 
sic  exprimere  peccata  : si  scribere  possit , et  periculum 
revelationis  non  timeat,  integre  confiteri  tenetur.  Id  au- 
tem facere  per  interpretem  ordinarie  non  obligatur,  quia 
sola  confessio  secreta  a Christo  fuit  praescripta  ; attamen 
si  in  periculo  mortis  constitueretur  et  aliter  confiteri  non 
posset,  ministerio  interpretis  uti  deberet  ut  salutem  in 
tuto  collocaret;  si  tunc  aliquis  forte  inveniretur  modus 
quo  interpres  peccatum  moribundi  non  intelligeret,  certe 
eligendus  esset;  v.  g.  conveniri  posset  quod  interpres 
poenitentem  interrogaret,  dum  ille  manum  sacerdotis  sub 
stragulis  positam  stringeret  ad  affirmandum  , vel  relin- 
queret ad  negandum.  3®  Moribundus  , si  inter  confiten- 
dum deficiat , in  phrenesim  incidat , aut  aliter  confes- 
sionem inchoatam  perficere  non  possit , nihilominus 
absolvendus  erit , ut  fusius  infra  dicemus. 

Hinc  2®  impotentia  moralis  ab  integritate  confessionis 
excusat,  si  grave  damnum  spirituale  aut  temporale  im- 
mineat ipsi  poenitenti,  confessario  aut  alteri  tertio.  1®  Ipsi 
pcenitenti,  ut  si  rationabiliter  timeat  ne  ex  diuturno 
examine  nascantur  motus  carnales  quibus  consentiat, 
aut  si  nimis  sit  scrupulosus  in  explicandis  peccatis , et 
confessio  illi  fiat  odiosa  ; tunc  confessarius,  ubi  prudenter 
judicat  id  expedire,  jubere  potest  ut  interrogationibus 
suis  tantum  respondeat.  2®  Confessario,  v.  g.  si  ob  mor- 
bum contagiosum  periculum  sit  ne,  integram  confessio- 
nem audiendo , peste  inficiatur , tunc , uno  vel  altero 
audito  peccato , moribundum  absolvere  potest.  Caveat 

tarnen  ne  sibi  nimis  consulens,  officio  chari tatis  erga  mi- 
serum peccatorem  in  tali  extremitate  constitutum  desit. 
Item  confessionem  abrumpere  et  pcenitentem  statim  ab- 
solvere potest,  si  hostis  illum  insequatur,  si  naufragium 
aut  incendium  immineat.  3®  Alteri  tertio,  ut  si  confessa- 
rius  peccatum  suum  declarare  non  possit  quin  sigillum 
confessionis  laedat ; tunc  id  unum  celare  potest  quod  pe- 
riculum revelationis  constitueret.  Unde  dicere  deberet 
se  mortaliter  peccasse,  vel  contra  talem  aut  talem  virtu- 
tem deliquisse,  si  speciem  absque  periculo  declarare 
possit. 

Notandum  est^  peccata  ob  impotentiam  moralem  reti- 
ceri non  posse,  nisi  1®  damnum  quod  timetur  sit  grave 
et  certum  aut  admodum  probabile;  2®  copia  alterius 
confessarii  desit  cui  integra  confessio  fieri  possit ; 3°  con- 
fessio commode  differri  nequeat.  Peccatum  autem  justa 
de  causa  omissum  in  sequenti  confessione  declarandum 
est,  ut  satisfiat  praecepto  integre  confitendi , et  haec  con- 
fessio non  multum  differenda  est , si  adsit  confessarius 
ciii  absque  notabili  incommodo  fieri  possit. 

Quidam  olim  arbitrati  sunt  magnum  populi  concur- 
sum in  nonnullis  solemnitatibus  esse  rationem  ab  in- 
tegritate confessionis  sufficienter  excusantem.  Verum 
Innocentius  XI  hanc  proscripsit  opinionem,  damnando 
sequentem  propositionem  : • Licet  sacramentaliter  ab- 
» solvere  dimidiate  tantum  confessos,  ratione  magni  con- 
>v  cursus  poeoitentium,  qualis,  v.  g.  potest  contingere  ia 
» die  magna0  alicujus  festivitatis  aut  indulgentiae.  » 

§ III.  — An  peccata  dubia  sint  declaranda. 

Triplici  modo  peccata  possunt  esse  dubia,  scilicet 
1®  dubio  facti,  si  nempe  dubitetur  an  peccatum  fuerit 
commissum;  2*  dubio  juris,  si  dubitetur  an  peccatum 
certo  commissum,  sit  mortale  vel  veniale;  3®  dubio  de^ 
clarationis,  videlicet  , si  quis  dubitet  an  peccatum  certo 
commissum  et  mortale  declaraverit,  necne. 

In  triplici  hoc  casu  peccata  dubia  declaranda  sunt : nam 

cum  detur  obligatio  confitendi  peccatum  mortale  , non 
licet  periculo  tale  peccatum  omittendi  se  exponere ; atta- 
men qui  peccatum  dubium  omitteret,  tali  periculo  evi- 
denter se  exponeret.  Ergo. 

Haec  tamen  non  dicta  sint  pro  scrupulosis  qui  meras 
anxietates,  omni  fundamento  destitutas,  pro  veris  dubiis 
sumere  solent,  et  qui  aliunde,  ob  incommoda  inde  pro- 
ventura , ab  integritate  materiali  eximuntur  : hortandi 
sunt  ergo  ut  a dubiis,  maxime  si  de  internis  agatur,  absti- 
neant, et  certa  duntaxat  confiteantur.  Si  forte  quaedam 
gravia  inter  dubia  existant,  nihilominus  vi  absolutionis 
rite  concessae  remittentur. 

Quceritur  1°  an  absolutio  super  peccatum  dubium  con- 
cedi possit  ? 

B.  1*  Si  dubitetur  an  peccatum , certo  commissum  , 
sit  mortale,  vel  an  fuerit  declaratum,  absolutio  super 
illud  concedi  potest,  modo  adsit  contritio,  siquidem  pec- 
catum veniale  et  peccatum  jam  remissum,  est  materia 
sacramenti  sufficiens.  2®  Si  vero  dubitetur  an  peccatum 
sit  commissum,  absolutio  concedi  non  potest,  nisi  aliud 
declaretur  certo  commissum,  sive  veniale,  sive  jam  re- 
missum, cujus  habeatur  contritio ; alioquin  materia  esset 
dubia  : absolutio  autem  materiae  dubiae  applicari  non 
potest,  extra  casum  necessitatis  : ergo. 

Quceritur  2°  an  poenitens  , qui  confessus  est  peccatum 
ut  dubium , illud  declarare  teneatur,  si  advertat  esse 
certum  ? 

R,  1*.  Si  confessus  est  peccatum  mortale  ut  dubium 
dubio  declarationis,  dicens  se  dubitare  an  illud  confessus 
fuerit,  evidens  est  quod  ad  novam  declarationem  non  te- 
neatur, etiamsi  postea  advertat  se  illud  prius  non  decla- 
rasse; illud  enim  clavibus  Ecclesiae  subjecit  ut  mortale. 

R.  2°.  Si  declaraverit  peccatum  ut  dubium  an  esset 
mortale  vel  veniale,  nonnulli  docent  theologi  non  dari 
obligationem  illud  postea  declarandi  ut  certum ; quia 
confessarius  de  illo  judicans,  intentionem  suam  ad  solam 
qualitatem  venialis  non  restrinxit.  Ita  Dens,  t.  6.  Tutius 
est  tamen  illud  iterum  declarare  : talis  est  praxis  timora^ 

torum  etiam  scrupulis  non  laborantium.  Ab  ea  opinione 
recedere  nollem  , et  multo  minus  si  ageretur  de  dubio  ^ 
facti. 

Quceritiir  ad  quid  teneatur  qui  bona  fide  confessus 
est  peccatum,  sive  mortale  sive  veniale,  quod  non  com-  , 
misit  ? 

R.  Ad  nihil  tenetur ; non  enim  peccavit  falsam  hanc 
declarationem  faciendo , ut  supponitur  ; aliunde  pecca^* 
tum  suppositum  non  est  materia  sacramenti.  Ergo. 

Quceritiir  4°  quale  admittit  peccatum  qui  voluntarie 
mentitur  in  confessione  ? 

R.  1°  Qui  mentitur,  peccatum  mortale  aut  circum- 
stantiam mutantem  speciem  vel  etiam  notabiliter  aggra- 
vantem, et  non  rite  confessum , negando,  mortaliter  pec- 
cat : patet  ex  dictis  de  praecepto  omnia  confitendi  pec- 
cata. Qui  autem  negaret  peccatum  jam  rite  confessum  et 
remissum  , aliquando  mortaliter  peccaret,  si  nempe  con- 
fessarius  illum  interrogaret  ut  de  consuetudine  peccandi, 
de  vocatione,  etc.  judicaret;  aliquando  vero,  juxta  mul- 
tos, venialiter tantum  peccaret,  si  videlicet  confessarius 
notione  hujus  peccati  opus  non  haberet,  quia  tunc  claves 
Ecclesiae  graviter  non  offenduntur.  2°  Qui  mentitur  ne- 
gando peccatum  veniale  , probabilius  mortaliter  non  pec- 
cat, quia  gravis  non  fit  injuria  sacramento.  Ita  de  Lugo  , 
Layman,  Sylvius,  P.  Antoine , Billuart , Ligorio  , etc.  con- 
tra plui  es  alios.  3°  Qui  mentitur  confitendo  peccatum 
mortale  quod  non  admisit,  mortaliter  peccat,  propter 
injuriam  sacramento  illatam.  4°  Si  veniale  tantum  sibi 
imponeret,  communius  dicunt  theologi  illum  solum- 
modo venialiter  peccaturum , nisi,  ait  Sylvius  et  caeteri 
post  ipsum , falsum  hoc  peccatum  tota  esset  materia  sa- 
cramenti : tunc  quippe  sacramentum  voluntarie  faceret 
nullum  , quod  semper  grave  est  peccatum.  5®  Mentiri 
venialiter  intra  confessionem  circa  res  ad  sacramentum 
non  pertinentes,  v.  g.  falsam  historiam  narrando , est 
duntaxat  peccatum  veniale  : ita  generaliter  theologi.  Su- 
spectae tamen  mihi  viderentur  confessiones  ejus  qui  deli- 
berate sic  mentiretur. 

§ IV.  — De  iteranda  confessione  peccatorum  quae  jam  fuerunt 
declarata. 

Confessio  potest  esse  nulla  vel  exparte  confessarii,  vel 
ex  parte  pceni tentis. 

P Ex  parte  confessarii,  quod  pluribus  modis  fieri  po- 
test, scilicet  P defectu  ordinis,  ut  si  fingat  se  esse  sacerdo- 
tem, vel  invalide  fuerit  ordinatus;  2°  defectu  jurisdictio- 
nis, secundum  id  quod  infi  a dicemus ; 3°  si  absolutionem 
non  concesserit,  aut  formam  essentialiter  mutaverit;  4°  si 
intentionem  actualem  aut  saltem  virtualem  absolvendi 
non  habuerit ; 5®  si  ob  surditatem,  somnum  aut  distrac- 
tionem, nullum  peccatum  poenitentis  intellexerit,  quia 
tunc  humano  modo  non  egisset : secus  dicendum  foret 
si,  licet  plura  non  intellexisset  peccata,  saltem  unum 
recte  advertisset.  Sic  communissime  theologi, 

2°  Ex  parte  pcenitentis,  quod  multis  etiam  modis  con- 
tingere potest,  videlicet  1®  si  inter  confitendum  mor- 
taliter peccaverit,  vel  peccatum  realiter  commissum 
negando,  vel  mortale  supponendo,  etc.  2°  si  dolore  re- 
I quisito  caruerit ; 3®  si  in  discutienda  conscientia  morta- 
f liter  peccaverit;  4*  si  firmum  non  habuerit  propositum 
non  peccandi  de  caetero,  id  est,  saltem  omnia  mortalia 
perpetuo  vitandi;  5°  si  explicitam  non  habuerit  fidem 
mysteriorum  ad  salutem  necessitate  medii  requisitorum  ; 
6°  si  ex  fine  mortaliter  malo  confessus  fuerit,  v.  g.  si  ex 
sola  hypocrisi  confessarium  ignarum,  caducum,  laxatum, 
qui  peccata  non  intelligeret,  aut  convenientem  satisfac- 
tionem non  imponeret,  consulto  requisierit. 

PROPOSITIO. 

Quacumque  de  causa  nulla  fuerit  confessio ^ iterum 
declaranda  sunt  peccata,  • 

Prob,  1®  unanimi  consensu  omnium  theologorum; 
i 2®  ratione.  Ideo  enim  jure  divino  necessaria  est  confessio, 

( ut  remittantur  peccata  et  obtineatur  justificatio  : at  ubi 

confessio  fuit  nulla,  sive  culpabilitef,  sive  inculpabili-  ' 
ter,  peccata  non  fuerunt  remissa  : ergo  semper  urget 
praeceptum  divinum. 

Quoad  modum  confitendi,  vel  novus  aditur  confessa- 
rius  et  omnia  singulatim  declaranda  sunt  peccata,  quasi  ' 
nullatenus  fuissent  declarata ; vel  apud  eumdem  confes-  ’ 
saiiurn  iteranda  est  confessio  : in  posteriori  lioc  casu,  vel  ! 
confessarius  statum  pcenitentis  sufficienter  recordatur, 
ut  convenientem  satisfactionem  injungere  possit,  et  tunc 
sufficit  ut  peccata  jam  declarata  modo  generali  iterum 
declarentur,  dicendo,  v.  g.  De  omnibus  peccatis  meis  tibi, 
pater, ‘jam  declaratis,  iterum  me  accuso.  Si  vero  coiifes-  ' 
sarius  delicta  prius  declarata  nullo  modo  recordetur,  sal- 
tem praecipua  distincte  confitenda  sunt,  ut  status  poeni- 
tentis  iterum  notus  fiat : ampliori  declaratione  opus  non 
est,  siquidem  prior  confessio  fuit  sacramentalis,  et  accu- 
satione generali  fit  actualis. 

Si  autem  praecedens  confessio  valida  fuerit,  et  quaedam 
mortalia  inculpabiliter  omissa  sint,  sufficit  illa  sola  de- 
clarare, sive  eidem,  sive  alteri  confessario. 

Caeteium,  advertendum  est  fideles  ad  repetendas  con- 
fessiones non  cogendos  esse,  nisi  moraliter  certum  sit  illas 
esse  nullas,  vel  saltem  id  judicio  viri  prudentis  valde  sit  i 
probabile  ; tale  quippe  onus,  a sacro  tribunali  per  se  re- 
movens, sine  gravi  fundamento  imponi  non  debet.  Ita 
Ligorio,  1.  6,  n,  505,  et  plurimi  apud  ipsum,  contra 
P.  Antoinc,  qui  solum  requirit  dubium  ad  hoc  ut  con- 
fessio iterari  debeat. 

Quceritur  1°  quandonam  peccata  mortalia  bona  fide  in  ■ 
confessione  oblita  declarari  debeant? 

R,  Seclusa  sacrae  Eucharistiae  susceptione,  quaedam 
concedenda  est  latitudo ; etenim  cum  confessio  fuerit  va- 
lida, praecepto  ecclesiastico  de  annua  confessione  facienda 
satisfactum  fuit  : restat  ergo  praeceptum  divinum  pecca- 
tum istud  clavibus  Ecclesiae  subjiciendi : sed  praeceptum 
istud  non  statim  et  sub  gravi  obligat : ergo. 

Quantum  autem  concedi  possit  temporis  spatium,  de- 
terminare non  audemus  : arbitramur  tamen  eum  qui 

singulis  mensibus  vel  crebrius  conQteri  solet,  sequenlem 
tuto  exspectare  posse  confessionem  absque  peccato  ve- 
niali. 

Dixi  scclima  sacrce  Eiicharistice  susceptione;  quia  ra- 
tione legis  ecclesiasticae  de  confessione  sacrae  Eucharistiae 
praemittenda,  quaedam  nascitur  difficultas  de  qua  in  tra- 
ctatu de  Eucharistia  agitur. 

Quceritiir  2°  an  pcenitens  distincte  confiteri  teneatur, 
peccata  jam  alias  confessario  nota  ? 

/?.  Quidam  docuerunt  tunc  sufficere  ut  pcenitens  ge- 
nerali formula  se  accuset,  dicendo,  v.  g.  De  peccatis  quae 
tibi  historice  narravi,  vel  quae  alias  didicisti,  me  accuso; 
alii  vero  communius  accusationem  distinctam  requirunt, 
quiaalioquin  non  esset  confessio  distincta  vere  sacramen- 
talis,  qualis  praecipitur.  Ita  Ligorio,  lib.  6,  n.  502* 

S V,  — De  confessione  generali. 

Confessio  generalis  est  recensio  vel  repetitio  plurium 
confessionum  : potest  esse  totius  vitae,  id  est,  omnium 
peccatorum  post  Baptismum  commissorum ; vel  alicujus 
temporis,  v.  g.  unius  anni  vel  plurium  annorum;  potest 
adhuc  esse  necessaria,  utilis  vel  nociva. 

Est  necessaria,  quando  praecedentes  confessiones  fue- 
1 runt  nullae,  incipiendo  a tempore  quo  prima  facta  est 
confessio  nulla  ; patet  ex  modo  dictis. 

Utilis  est  in  praecipuis  vitae  Christianae  epochis,  v.  g. 
tempore  primae  communionis,  electionis  status  , ut  ante 
i matrimonium,  ante  susceptionem  ordinis  sacri,  ante  pro- 
fessionem religiosam,  quando  quis  ab  erroribus  aut  pec- 
candi habitibus  sincere  reversus,  firmum  init  propositum 
I sancte  vivendi.  Ita  S.  Franciscus  Salesius,  Introductlon 
l a la  vie  devote,  1 part.  cap.  6,  et  communiter  theologi 
ac  vitae  asceticae  actores. 

Est  autem  nociva,  quando  rationabiliter  limentur 
scrupuli  et  anxietates  quae  conscientiam  torturae  aut  pa- 
cem cordis  ablaturae  sunt : imo,  ubi  talia  metuenda  sunt 
incommoda,  nequidem  permittenda  est  in  dubio  de  vali- 

ditate  praecedeiitiuin  confessionum,  quia  praeceptum 
divinum  confessionis  ad  integritatem  materialem  cum 
tanto  incommodo  non  obligat.  Caveant  igitur  confessarii, 
praesertim  juniores  et  timorati,  ne  poenitentes  ad  confes-  i 
sionem  generalem  facilius  compellant  vel  etiam  admit- 
tant ; verum  pari  sollicitudine  timeant  ne  pigritia  aut  i 
laxitate  eam  praecipere  negligant.  ' 

Quidam  theologi,  ut  molliores  nusquam  habiti,  inter 
quos  continuator  Tournely  et  Dens,  docuerunt  aliquando 
non  monendum  es^  poenitentem  de  obligatione  praeteri- 
tas confessiones  iterandi,  si  nempe  bona  fide  arbitretur  j 
eas  esse  validas,  ut  in  casu  relapsus  et  maxime  in  casu 
ignorantiae  mysteriorum  quorum  fides  explicita  ad  justi- 
ficationem absolute  necessaria  est,  facile  contingere  potest,  , 
et  si  aliunde  praesumatur  eum  admonitum  confessionum 
iterationi  non  consensurum  ; si  enim  recte  sit  dispositus, 
peccata  ejus  praeterita  in  actuali  confessione  indirecte  re- 
mittentur, proindeque  saluti  ejus  non  officient;  dum  , e 
contra,  monitio  intempestiva  eum  a via  salutis  retraheret. 
Ergo.  Attamen  prudens  confessarius  satagere  debet  ut 
opportunis  quaestionibus  declarationem  praeteritorum  pec- 
catorum, saltem  aliquo  sensu,  pro  posse  suo  obtineat,  et 
sedulo  inducere  poenitentem  ut  de  omnibus  peccatis  vitae  ‘ 
suae  generaliter  se  accuset  atque  sincere  conteratur. 

Quceritiir  V quomodo  fieri  expediat  confessio  gene^ 

1 alis  ? 

R.  Plurimi  dicunt  expedire  ut  vita  in  certas  dividatur 
epochas,  v.  g.  ab  usu  rationis  ad  primam  communionem, 
a prima  communione  ad  electionem  status  : verum  expe-* 
rientia  constat  breviorem  et  faciliorem  esse  viam  si  statini 
fiat  declaratio  secundum  ordinem  mandatorum  Dei  et  ' 
Ecclesiae,  peccatorum  capitalium  et  obligationum  status, 
dicendo,  v.  g.  Tali  aetate  sacrum  Dei  nomen  blasphemare 
incoepi,  illud  decies  circiter  singulis  hebdomadis  sic  pro- 
nuntiare solebam  usque  ad  annum  aetatis  meae  trigesi- 
mum, etc. 

In  hujusmodi  confessionibus,  sicut  in  aliis  confessio- 
nibus magnorum  peccatorum,  parum  curandum  est  de 

peccatis  venialibus  quorum  declaratio  non  est  necessaria, 
ei  quae  aliunde  in  judicium  confessarii  vix  influunt. 

Qiiceritur  quot  vicibus  ordinarie  absolvenda  sit  con- 
fessio generalis  totius  vitae? 

R,  Hoc  determinari  non  potest  : aliquando  una  vice, 
videlicet,  si  aliqua  necessitas  urgeat,  ut  si  mors  immineat, 
si  administrandum  vel  suscipiendum  sit  sacramentum 
quod  differri  non  potest,  si  poenitens  , aliunde  recte  dis- 
[ positus,  redire  non  possit ; communiter  tamen  bis  aut  ter 
audiri  debet  poenitens , et  certe  pluries  si  ex  confessione 
i ejus  prudenter  timeatur  ne  adhuc  peccata  mortalia  omi- 
! serit,  vel  rudimenta  religionis  nondum  percaleat,  vel 
* sufficientem  non  habeat  dolorem,  aut  a consuetudine 
I peccandi  non  adhuc  sufficienter  recesserit,  etc.  At  incre- 
pandi sunt  confessarii  qui  sine  gravi  inotivo  poenitentes 
diutius  protrahunt,  eosque  periculo  deserendi  confessio- 
nem exponunt. 

S VI.  — De  manifestatione  complicis. 

Sensus  quaestionis  est,  an  poenitens  qui  proprium  cri- 
men confessario  aperire  non  potest  quin  complicem  ei 
manifestet,  ab  integritate  confessionis  excusetur  : v.  g. 
aliquis  cum  sorore  confessario  nota  concubuit,  teneturne 
incestum  hunc  declarare?  Huic  quaestioni  altera  subjun- 
gitur, an  videlicet  poenitens  culpam  declarare  teneatur 
! quae  peccatum  alterius  non  complicis  et  confessario  noti 
j revelaret;  v.  g.  sororem  meam,  facto  alterius  gravi- 
I dam , vulneravi , vel  de  patre  meo  detraxi , dicens  eum 
adulterium  commisisse,  teneorne  integre  confiteri,  licet 
tunc  infamiam  sororis  aut  patris  confessario  aperiam  ? 

; Certum  est  a revelatione  peccati,  sive  complicis,  sive 
j alterius  tertii,  quantum  commode  fieri  potest,  abstinen- 
dum  esse;  quia  1°  propria  et  non  aliena  peccata  sunt  ob- 
jectum sacramentalis  confessionis;  2°  detractio  facta  sine 
justa  causa,  pejor  est  in  confessione  quam  extra  confessio- 
nem, ratione  sacramenti  cui  fit  injuria.  Unde  graviter  in- 
crepandi sunt  poenitentes  qui  inter  confitendum  peccata 

aliorum  narrant,  detrimento  illorum  se  excusant,  velli 
complices  sine  ratione  sufficienti  nominant.  i 

A fortiori  confessores  nomen  complicis  a pcenitente  ex-  j 
quirere  non  debent,  et  multo  minus  eum  ad  illius  mani- 
festationem sub  denegatione  absolutionis  cogere  possunt  ' 
sub  quolibet  praetextu,  v.  g.  ut  eum  moneant,  in  ipsum 
invigilent,  eumque  a peccato  retrahant.  Ita  fuse  docet  i 
Benedictus  XIV  , in  celebri  opere  de  Synodo  dioecesana, 
1.  6,  cap.  11,  et  tres  edidit  Constitutiones  apostolicas^ 
unam  diei  7 julii  1745,  archiepiscopis  et  episcopis  regno- 
rum Portugaliae  et  Algarbiorum  directam , alteram  diei 
2 junii  1746,  in  confirmationem  prioris  et  graves  poenas 
in  delinquentes  decernentem,  et  tertiam  diei  28  Septem- 
bris ejusdem  anni , quae  duae  praecedentes  ad  universam 
Ecclesiam  extenduntur. 

Attamen  , 1®  qui  confessarium  cui  complex  sit  ignotus 
commode  adire  non  potest , et  proprium  peccatum  sine 
manifestatione  complicis  aperire  nequit,  ab  integritate 
confessionis  non  excusatur.  Nam  1®  infamatio  non  est 
gravis  respectu  complicis,  cum  revelatio  soli  fiat  confes- 
sario  qui  strictissimo  obstringitur  secreto,  et  liac  cogni- 
tione nullo  modo  uti  potest.  2°  Sufficiens  datur  causa 
hanc  infamationem  faciendi,  scilicet  integritas  confessio- 
nis : illa  quippe  infamatio  fieri  posset  ad  petendum  con- 
silium : ergo  et  ad  satisfaciendum  praecepto  divino. 
3®  Complex,  peccatum  proponendo  vel  ei  consentiendo, 
tali  diffamationi  consensisse  censetur;  praesumere  enim 
debuit,  saltem  communiter,  socium  peccatum  hoc  con- 
fessurum eumque  confessario  manifestaturum  esse.  Ergo. 
Ita  S.  Bernardus,  S.  Thomas,  et  post  ipsos  nunc  commu- 
nissime theologi.  Id  tamen  non  liceret  ad  manifestandum 
peccatum  veniale  aut  mortale  jam  rite  confessum  , quia 
sufficiens  non  adesset  ratio  grave  crimen  alterius  reve- 
landi ; sic  Ligorio , 1.  6,  n.  489,  et  plures  apud  ipsum. 

Dixi  qui  conjessarium  cui  ignotus  sit  complex  commode 
adire  non  potest;  omnes  enim  fatentur  pdenilentem  qui 
alienum  confessarium  commode  adire  posset,  non  excu- 
sari si  complicem  confessario  suo  manifestet ; ratio  patet^ 

et  simul  omnes  elocent  eum  sub  gravi  incommodo  noii 
teneri  alienum  exquirere  confessarium , admittuntque 
sequentes  excusationes,  scilicet  : 1°  periculum  mortis 
vel  praeceptum  urgens  annuae  confessionis  aut  commu- 
nionis; 2°  timor  infamiae  nisi  celebretur  aut  sacra  com- 
munio suscipiatur ; 3*  desiderium  e statu  peccati  morta- 
lis sub  brevi  tempore  emergendi;  4"^  notabilis  difficultas 
conscientiam  alteri  quam  confessario  ordinario  aperiendi; 
5°  metus  ne  mutatio  confessarii  quamdam  suspicionem 
inducat;  6°  necessitas  vel  magna  utilitas  percipiendi 
consolationem  a pio  vel  docto  confessario,  quae  ab  alio 
non  speratur,  etc. 

Notandum  tamen  1°,  graviorem  recjuiri  causam  pro 
gravitate  criminis  alterius  manifestandi  : sic  major  neces- 
saria est  causa  ad  manifestandum  sororis  incestum  quam 
tactus  minus  impudicos. 

Notandum  2°,  levissimam  excusare  causam,  si  complex 
debeat  ipse  peccatum  eidem  confessario  aperire. 

Notandum  est  3®,  in  frequenter  contingentibus,  v.  g. 
ubi  de  peccatis  inter  conjugatos  vel  inter  alias  personas 
vicinas,  affines,  consanguineas,  praesertim  sub  eodem 
tecto  manentes  agitur,  poenitentes  solitos  esse  complices 
statim  indicare,  nec  arbitror  eos  a tali  consuetudine  aver- 
tendos aut  ad  extraneos  confessarios  remittendos  esse, 
alioquin  parochiani  alienis  sacerdotibus  fere  semper  con- 
fiteri tenerentur,  quod  sane  gravissima  generaret  incom- 
moda et  a mente  Ecclesiae  prorsus  foret  alienum. 

Notandum  4°,  confessarium,  licet  nomen  complicis  ex- 
quirere prohibeatur,  poenitentem  interrogare  teneri  de 
circumstantiis  peccati,  etiam  cum  periculo  noscendi  com- 
plicem, petendo,  v.  g.  an  peccaverit  cum  affine  aut  con- 
sanguinea, quo  in  gradu,  an  habitet  sub  eodem  tecto,  etc.. 

Notandum  5^^ , confessarium  revelationem  complicis 
aliquando  praescribere  posse  vel  debere,  si  nempe  bonum 
id  expostulet ; v.  g.  si  servus  depravatus  pueros  aut  puel- 
las, vel  queinquam  ex  illis,  in  familia  quae  eum  suscepit, 
ad  malum  inducat , confessarius  injungere  potest  suo  poe- 
nitenti  ut  illud  monstrum  patrifamiliae  denuntiet,  etc. 

Periculum  manifestandi  alterum  qui  non  fuit  com- 
plex, sed  objectum  peccati,  ab  integritate  confessionis 
probabilius  non  excusat.  Nam  1°  confessio  fuit  instituta 
ut  per  modum  judicii  exerceretur  : sed  in  judiciis  huma- 
nis peccatum  alterius  non  complicis  licite  manifestatur  : 
ergo  et  in  confessione.  2®  Non  gravis  est  infamia,  et  nota- 
bilis est  causa  eam  permittendi.  Ergo.  Ita  valde  commu-- 
niter  theologi  contra  Suarez.  Sed  observandum  est  gra- 
viorem exigi  causam  ut  poenitens  a requirendo  alieno 
cohfessario  excusetur,  quam  si  de  complice  ageretur. 

§ VII.  — De  confessione  scripto  et  per  litteras. 

Sola  attenta  sacramenti  natura,  non  requiritur  ut  con^ 
fessio  sit  oralis;  nam  peccata  aliter  quam  per  verba  con- 
fessa rio  innotescere  possunt,  scilicet  per  scriptum,  nutus 
alia  ve  signa  ; attamen  usus  et  praxis  Ecclesiae  confessio- 
nem oralem  determinavit  atque  sub  gravi  praescripsit  : 
qui  ergo,  extra  legitimam  causam,  ab  ea  praxi  recederet, 
mortaliter  peccaret , et  ideo  defectu  dispositionis  requi- 
sitae , valide  absolvi  non  posset. 

Si  autem  justa  subsit  causa,  ut  impotentia  physica 
vel  moralis,  confessio  sacramentaliter  fieri  potest  scripto, 
nutu  vel  altero  signo  : sic , qui  gravem  habet  difficulta- 
tem loquendi,  peccata  scribere  potest,  eaque  confessario 
hac  via  manifestare. 

Nutibus  vel  scripto  confiteri  possunt  surdimuti  recte 
instituti;  nullum  est  dubium  quin  praeceptum,  tum  di- 
vinum, tum  ecclesiasticum,  eos  obstringat,  modo  peccata 
sufficienter  exprimere  valeant,  et  probabile  non  sit  peri- 
culum revelationis.  Constat  ex  dictis  confessionem  oc«* 
cultorum  essentialiter  esse  secretam,  ac  proinde  neminem, 
si  casus  mortis  excipiatur,  ad  confessionem  per  interpre- 
tem aut  cum  probabili  periculo  revelationis  teneri;  an 
vero  teneantur  confiteri  scripto , si  aliter  facere  non 
possint,  non  conveniunt  auctores  : quidam  negant,  as- 
serentes quoddam  periculum  revelationis  semper  exi- 
stere  : at  caeteri,  persuasum  habentes  tale  periculum 

tolli  posse,  affirmant,  liocque  mihi  probabilius  videtur. 

Nunc  difficultas  est  an  confessio  sacramentalis  confes- 
sario  absenti  per  litteras  fieri  possit.  Si  sola  attendatur 
scriptura,  id  repugnare  non  videtur  ; etenim  quid  impe- 
diret ne  peccata  per  litteras  sufficienter  aperirentur,  do- 
lor requisitus  manifestaretur,  et  sententia  absolutionis 
impertiretur?  Matrimonium  inter  absentes  per  procu- 
ratores valide  initu r.  Ergo. 

Verum  traditione  constat  sacramentum  Poenitentiae  a 
Christo  ita  fuisse  institutum,  ut  inter  absentes  valide 
administrari  non  possit ; si  enim  per  litteras  aut  nuntium 
valide  administrari  posset,  aliquod  vestigium  hujusmodi 
administrationis  in  decursu  historiae  ecclesiasticae  reperi- 
retur  ; atqui  nullum  istius  modi  vestigium  reperitur  ; 
imo  contrarium  diversis  testimoniis  astruitur  : unde  conc. 
Trid.  sess.  14,  cap.  2,  declarat  Christum  voluisse  omnes 
aliquo  crimine  inquinatos,  ante  hoc  tribunal  tanquam 
reos  sisti,  quod  praesentiam  personalem  supponit ; et  id- 
circo Clemens  VIII,  die  20  junii  anno  1602,  sequentem 
propositionem  proscripsit,  ad  minus  ut  falsam,  temera- 
riam et  scandalosain  : « Licet  per  litteras  seu  internun- 
» tium  confessario  absenti  peccata  sacramentaliter  con- 
» fiteri,  et  ab  eodem  absenti  absolutionem  obtinere.  » 

Quaedam  tamen  citantur  facta  absolutionis  per  litteras 
concessae ; sed  tunc  de  absolutione  censurarum,  non  vero 
de  absolutione  sacramentali  agebatur  : sic  Alexander  III 
S.  Thomam  Cantuariensem  episcopum  a praesumptis  cea- 
suris  absolvit,  eum  pro  peccatis  ad  sacerdotem  discretum 
et  providum  remittens. 

Qaceritur  an  qui  timet  ne  peccatum  mortale  e memo- 
ria excidat,  illud  scribere  teneatur  ? 

R.  1®.  Certum  est  eum  qui  scribere  nescit  aut  impedi- 
tus est,  non  teneri  ministerio  alterius  uti  ad  scribendum 
peccatum , quia  tunc  fieret  revelatio  ad  quam  obligari 
! non  potest.  2°  Nec  illud  propria  manu  scribere  tenetur, 

1 juxta  probabiliorem  sententiam,  propter  periculum  ne 
scriptum  alienis  oculis  subjiciatur,  et  quia  nemo  tantam 
diligentiam  ad  procurandam  integritatem  materialem 

adhibere  tenetur.  Ita  Billuart  et  plurimi  apud  ipsum, 
contra  Vasquez. 

CAPUT  QUINTUM. 

DE  SATISFACTIONE, 

Satisfactio  genera tim  est  solutio  debiti ; prout  hic  spe- 
cialiter sumitur,  est  solutio  debiti  ex  peccato  erga  Deum 
contracti,  Alia  est  divina  qua,  scilicet  Christus,  Deus  et 
homo,  pro  nobis  effusione  sanguinis  satisfecit ; alia  vero 
est  humana  cujus  valor  ex  satisfactione  Christi  derivatur, 
juxta  haec  concilii  Trid.  verba,  sess.  14,  cap.  8 : « In  quo 
«vivimus,  in  quo  meremur,  in  quo  satisfacimus,  facien- 
» tes  fructus  dignos  poenitentiae.  » 

De  satisfactione  Christi  hic  directe  non  agitur,  bene 
vero  de  sola  satisfactione  humana  quae  definiri  potest  : 
Voluntaria  pcence  toleratio^  ad  compensandam  injuriam 
Deo  per  peccatum  illatam.  Si  a confessario  in  ordine  ad 
sacramentum  injungatur  et  voluntarie  acceptetur,  dici- 
tur sacramentalis,  et  tunc  vel  sacramentum  antecedit  et 
ad  illud  disponit,  ac  solum  de  congruo  est  meritoria ; 
vel  sacramentum  sequitur,  et  gratiam  sacramentalem 
supponens,  meritoria  est  de  condigno. 

Necessitatem  satisfactionis  humanae  prorsus  negant 
Lutherani  ac  Calvinistae  et  generatim  Protestantes,  rati 
eam  satisfactioni  Christi  derogare  et  injuriosam  esse, 
contenduntque,  remissa  culpa,  nullam  superesse  poenam 
in  hac  aut  in  altera  vita  luendam  : unde  tollunt  purga- 
torium, indulgentias  et  suffragia  pro  mortuis,  et  labo- 
riosa poenitentiae  opera  non  admittunt  nisi  ad  exemplum, 
ad  reparandum  scandalum  et  aJ  comprobandos  mores. 
Nobis  igitur  agendum  est  1°  de  necessitate  satisfactionis 
qu8e  vulgo  dicitur  poenitentia ; 2»  de  ejus  quantitate  et 
qualitate  ; 3®  de  obligatione  illam  acceptandi  et  adim- 
plendi, et  4*^  de  illius  commutatione. 

ARTICULUS  PRIMUS. 

DE  NECESSITATE  SAXISFACTIONIS  SEU  POENITENT1A2. 

1°  Statuendum  est,  remissa  culpa,  non  semper  omnem 
remitti  poenam  ; 2°  poenam  remisso  peccato  superstitem, 
poenitentiae  operibus  deleri  posse;  3*»  hominem  pro  illa 
poena  satisfacere  teneri,  et  4®  poenitentiam  sacramenta- 
leni  a confessario  injungendam  esse  : quod  per  sequentes 
propositiones  ostensuri  sumus. 

PROPOSITIO  PRIMA. 

Remissa  culpa y non  semper  remittitur , sed  ordinarie 
remanet  poena  temporalis  luenda. 

Proh.  Haec  propositio  est  de  fide,  probatur  Scriptura 
sacra,  sanctorum  Patrum  testimoniis  et  rationibus  theo- 
logicis. 

1°  Est  de  fide,  utpote  definita  in  conc.  Trid.  sess.  14, 

! can.  12  : «Si  quis  dixerit  totam  poenam  simul  cum  culpa 
» remitti  semper  a Deo,  satisfactionemque  poenitentium 
» non  esse  aliam  quam  fidem,  qua  apprehendunt  Chris- 
» tum  pro  eis  satisfecisse  ; anathema  sit.  » 

2°  Probatur  Scriptura  sacra,  1°  Adamus  peccati  sui  re- 
1 missionem  obtinuit,  ex  libro  Sapientiae  x,  2 : attamen, 
juxta  comminationem  Dei,  in  vindictam  delicti  sui 
mortuus  est.  2°  Cum  populus  Israeliticus  adversus  Moy-, 
sen  et  Aaron  murmurasset  in  Deserto,  iratus  Dominus 
! declarat  se  gravissima  ei  inflicturum  mala  ; Moyses  sup- 
pliciter orat,  et  ait  Dominus,  Num.  xiv,  20  : Dimisi 
^juxta  verbum  tuum,  et  tamen  pronuntiat  omnes  in  ul- 
tionem delicti,  exceptis  Caleb  et  Josue,  morituros  esse 
i in  Deserto.  3°  Moyses  et  Aaron  Deum  quadam  diffidentia 
offenderunt  ad  petram  contradictionis,  bis  silicem  percu- 
tiendo ; igitur  honore  populum  sanctum  in  terram  Cha- 
iirian  introducendi  privati  sunt,  Num.  xx,  12.  4°  David 
duplex  et  enorme  admiserat  peccatum,  adulterium  sci- 

licet  et  homicidium  : dolore  tactus  dixit  : Peccavi  j 
fnino.  Respondit  ei  Propheta,  II  Reg.  xii,  13  ; Dominus 
quoque  transtulit  peccatum  tmuiu  Sed  addidit  : Verumtamen 
quoniam  blasphemare  fecisti  inimicos  Domini,  propter  vcr^ 
bum  hoc,  filius  qui  natus  est  tibi  morte  morietur.  Non  au- 
tem ad  incitamentum  virtutis  aut  ad  monitionem  de-  * 
licti  in  posterum  vitandi  hse  aliaeque  pcense  supra  relatae  ] 
infliguntur,  ut  delirans  ait  Calvinus,  cum  expresse  dica- 
tur eas  in  ultionem  praeteritorum  deliciorum  inferri. 
Ergo. 

3®  SS.  Patrum  testimoniis  S.  Aug.  in  Psal.  l : « Iin-  i 
» punita  peccata,  etiam  eorum  quibus  ignoscis,  non  reli-  ; 
B quisti...  ignoscis  confitenti,  sed  seipsum  punienti.  » 

S.  Greg.  Magnus,  lib.  2 Moralium,  cap.  34  : » Delin- 
» quenti  Dominus  nequaquam  parcit,  quia  delictum  sine 
B ultione  non  deserit  : aut  enim  hoc  homo  in  se  pceni-  ! 
» tens  punit,  aut  hoc  Deus  cum  homine  vindicans,  eru-  j 
» dit....  Sic  Davidpost  confessionem  audire  meruit,  j 
» minus  transtulit  peccatum  tuum  ; et  tamen  multis  post 
B cruciatibus  afflictus  ac  fugiens,  reatum  culpae  quam 
» perpetraverat  exsolvit.  >•  Fere  omnes  sancti  Patres  eo-  ' 
dem  sensu  locuti  sunt,  ut  ipse  agnoscit  Calvinus,  dicens, 
Inst.  1.  3,  cap.  4,  n.  38  : « Omnes  fere  quorum  libri 
» exstant,  aut  in  hac  parte  lapsos  esse,  aut  nimis  aspere 
» et  dure  locutos.  » Ergo. 

4®  Rationibus  theologicis,  1°  Semper  in  Ecclesia  Dei 
persuasum  fuit  existere  purgatorium,  ut  infra  monstra- 
bimus, et  pro  mortuis  orandum  esse : at  utrumque  dogma  i 
evidenter  supponit  poenam  temporalem  culpae  remissae  ' 
ordinarie  superesse.  2°  Constat  historia  ecclesiastica  et 
plurimis  conciliorum  canonibus,  ut  Nicaeni  I,  can.  12, 
Carthag.  IV,  can.  78,  Arausicani  I,  can.  4,  poenas  satis- 
factorias  pceni  tentibus  semper  impositas  fuisse  post  abso- 
lutionem faciendas  aut  continuandas.  Ergo. 

Dicimus  autem  poenam  temporalem  ordinarie  super- 
esse ; quia  non  negamus  contritionem  charitate  perfectam 
adeo  nonnunquam  posse  vehementem  esse,  ut  cum  reatu 
culpae  omnem  deleat  poenam. 

Solvuntur  objectiones^ 

Obj,  1°.  Deus  testatur  in  Scripturis  se  iniquitatem  in  - 
pii  ad  justitiam  conversi  non  recordaturum,  Jerem.  xviii, 
2*2 ; dicit  Propheta  illum  peccata  post  tergum  projectu- 
rum, etc.  At  si,  dimissa  culpa,  adhuc  remaneret  poena 
temporalis  luenda,  Deus  iniquitatum  recordaretur,  pec- 
cata post  tergum  non  projiceret : ergo. 

R.  Distinguo  ant.  Deus  testatur,  etc.  vel  quando  plena 
est  justificatio  etiam  quoad  poenam  temporalem,  per 
contritionem  charitate  perfectam  et  vehementem,  vel 
quia,  remissa  poena  aeterna  cum  culpa,  pro  nihilo  repu- 
tanda est  poena  temporalis,  concedo  \ secus,  nego  ant. 
Etenim  quandoque  accidit,  ut  notavimus ^ omnem  poenam 
simul  cum  culpa  remitti,  et  tunc  nulla  est  recordatio  ini- 
quitatis apud  Deum , et  aliunde  adeo  levis  est  poena  tem- 
poralis respectu  aeternae,  ut  recte  dici  queat  Deum  iniqui- 
tatis non  recordari.  Ergo. 

Inst.  1°.  Deus  gratis  nos  justificat,  Rom.  iii , 24  : atqui 
nos  gratis  non  justificaret  si  poenam  a nobis  exigeret : ergo. 

R,  Nego  min.  Ille  enim  gratis  nos  justificat,  qui  per 
gratiam  suam,  et  sine  ullo  ex  parte  nostra  merito,  poe- 
nam aeternam  cum  culpa  remittit,  et  insuper  gratis  nohis 
donat  unde  pro  poena  temporali  satisfacere  valeamus  : 
atqui  ita  se  gerit  Christus  erga  nos  : ergo. 

Inst,  2°.  Deus  non  dimidiate,  sed  perfecte  condonat  : 
ergo  post  condonationem,  nullam  poenam  exigere  potest. 

R.  Nego  conseq.  Deus  quippe  non  dimidiate  condonat 
j quoad  poenae  aeternae  remissionem  et  gratiae  sanctificantis 
restitutionem  ; peccator  enim  ex  inimico  ejus,  fit  amicus  : 

I at  non  sequitur  nullam  ordinarie  remanere  poenam  in 
hac  vel  in  altera  vita  luendam.  Deus  quidem  statuere 
potuisset  ut  in  Poenitentia  sicut  in  Baptismate  omnis 
i poena  simul  cum  culpa  semper  remitteretur  : sed  non  ita 
|;  fecit,  quia  ratio  divinae  justitiae  exigere  videbatur  ut,  qui 
r ante  Baptismum  per  ignorantiam  peccaverant,  et  qui 
i post  Baptismum  templum  Dei  violare  et  Spiritum  sanctum 
III.  i8 

contristare  non  formidaverint^  Goncil.  Trid.  sess.  14,  cap.  8, 
non  eodem  modo  in  gratiam  reciperentur.  Ergo. 

Inst,  3®.  Peccata  comparantur  debitis  : atqui  debita  non 
perfecte  condonarentur,  si  quid  adhuc  a debitore  exige- 
retur : ergo. 

B.,  Dist,  min.  Debita  non  perfecte  condonarentur , si 
quid  proportionatum  debitis  vel  aliqua  pars  debiti  exi- 
geretur, concedo;  si  vero  quod  exigitur  nullam  habeat 
proportionem  cum  debito , et  respectu  illius  nullius  sit 
valoris,  ne^o  min.  Porro  poena  temporalis  quae  a pecca- 
tore exigitur,  nullius  est  valoris  respectu  poenae  aeternae  : 
ergo. 

Inst.  4®.  Quotidie  dicimus  in  Oratione  Dominica  : Z)/- 


mitte  nobis  debita  nostra^  sicut  et  nos  dimittimus  debitoribus 
nostris  : at  niliil  exigere  debemus  ab  iis  qui  offenderunt 
nos  : ergo  a pari.,  etc. 

R.  Nego  min.  Ibi  namque  de  offensis  agitur,  non  de 
justitiae  commutativae  debitis  : atqui  certe  non  repugnat  j 
offensos  nolle  remittere  offensam,  nisi  sub  conditione  ali- 
cujus  compensationis  : ergo.  . i 

/t.  2®.  Inde  enim  sequeretur  ad  summum  j 

nos  plenam  remissionem  poenae  a Deo  precari  posse  : ipse 
vero  jubere  posset  ut  debitoribus  nostris  perfecte  condo- 
naremus, et  simul  poenam  temporalem  a nobis  exigere ; | 

etenim  vices  ejus  et  vices  nostrae  non  aequiparari  debent. 
Ergo. 

Obj.  2®.  Christus  superabunde  pro  peccatis  nostris  etiam 
quoad  poenam  satisfecit  : ergo  nihil  relinquitur  a nobis 
solvendum. 

R.  Dist  ant,  Christus  superabunde  satisfecit  quoad  pre- 
tium, conc.  quoad  applicationem  , nego  ant.  Etenim  nul- 
lum est  dubium  quin  Christus  ultra  modum  satisfecerit 
quoad  pretium, peccatis  nostris  et  pro  totius  mundi ; ve- 
rum in  sua  sapientia  statuit  ut  ipsius  satisfactiones  sub  ali- 
quibus tantum  conditionibus  applicarentur  : inter  autem 
illas  conditiones  voluit  ut,  etiam  dimissa  culpa,  quaedam 
ordinarie  exsolveretur  poena  : unde  B.  Paulus,  licet  de  su- 
nerabundantia  satisfactionum  Christi  ratus,  aiebat ; Adim-- 

pico  ca  qiice  desunt  passionum  Christi , in  carne  mea , Co^ 
loss.  1,  24. 

PROPOSITIO  SECUNDA. 

Homo  poenam  temporalem  peccato  remisso  debitam  operibus 
satisfactoriis  redimere  potest. 

Proh,  Haec  propositio  admittenda  est  quae  est  de  fide, 
et  insuper  probatur  ex  Scriptura  sacra  et  ex  SS.  Patribus  : 
atqui  talis  est  praesens  nostra  propositio. 

1°  Est  de  fide;  sic  enim  definita  fuit  in  conc,  Trid. 
sess.  14,  can.  13  : c Si  quis  dixerit  pro  peccatis  quoad 
n pcenam  temporalem,  minime  Deo  per  Christi  merita  sa- 
to tisfieri  pcenis  ab  eo  inflictis  et  patienter  toleratis , vel  a 
» sacerdote  injunctis,  sed  nec  sponte  susceptis,  ut  jeju- 
t>  niis , orationibus , eleemosynis , vel  aliis  etiam  pietatis 
> operibus....  anathema  sit.  » 

2®  Probatur  ex  Scriptura  sacra.  Jer.  xviii,  7 : « Repente 
loquar  adversum  gentem,  et  adversus  regnum,  ut  eradicem,  et 
destruam  et  disperdam  illud.  Si  poenitentiam  gerit  gens  illa  a 
malo  suo  quod  locutus  sum  adversus  eam  lagam  et  ego  poeniten^ 
tiam  super  malo  quod  cogitavi  ut  facerem  ei.  Sic  Propheta  al- 
loquitur Nabuchodonosor,  Dan.  iv,  21  : Quamobrern,  rex, 
consilium  meum  placeat  tibi,  et  peccata  tua  eleemosynis  re- 
dime, et  iniquitates  tuas  misericordiis  pauperurri , Unde  sic. 
Malum  a Deo  intentum  poenitentia  averti  potest,  et  ini- 
quitates operibus  misericordiae  redimi  possunt  : porro 
talis  compensatio  talisque  redemptio  vera  est  satisfactio. 
Si  autem  de  peccatis  nondum  remissis  hic  agatur,  a for- 
tiori poena  temporalis  remisso  peccato  debita  redimi  vel 
compensari  potest.  Ergo. 

Ex  SS,  Patribus,  Tert.  lib.  de  Poenitentia,  cap.  6 : 
« Quam  porro  ineptum,  quam  iniquum  poenitentiam  non 
» adimplere,  et  veniam  delictorum  sustinere ! hoc  est 
» pretium  non  exhibere,  ad  mercedem  manum  emit- 
to tere.  » 

S.  Cyprian.  lib.  de  Lapsis  ; e Confiteantur  singuli... 
» dum  satisfactio  apud  Dominum  grata  est.  » 

S,  Ambrosius,  in  B,  Lucam,  1.  4,  cap.  12  ; « Sicut  qui 

» pecuniam  solvunt,  debitum  reddunt....  sic  compensa- 
» tione  charitatis  actuuinque  reliquorum,  vel  satisfactio- 
»"ne  quacumque,  peccatis  poena  dissolvitur.  » Porro  haec 
testimonia  de  satisfactione  evidenter  intelliguntur.  Ergo. 

Quceritur  an  homo  pro  poena  temporali  de  condigno 
satisfacere  possit? 

R.  Certum  est  hominem  in  statu  peccati  mortalis  consti- 
tutum, de  condigno  satisfacere  non  posse,  nullius  quippe 
meriti  proprie  dicti  capax  est  coram  Deo.  Sed  homo  jus- 
tificatus satisfacere  potest  de  condigno  : enimvero  concilia 
et  sancti  Patres  eodem  modo  loquuntur  de  satisfactione 
pro  poena  temporali  ac  de  merito  vitae  aeternae  : atqui 
homo  justificatus  vitam  aeternam  de  condigno  mereri 
potest : ergo  et  remissionem  pcenae.  Unde  summi  ponti- 
fices Pius  V et  Gregorius  XIII,  sequentem  propositionem 
Baii  condemnarunt  : « Satisfactiones  laboriosae  juslifica- 
>»  torum  non  valent  expiare  de  condigno  poenam  tempo- 
» ralem  restantem  post  culpam  condonatam.  » 

PROPOSITIO  TERTIA. 

Homo  pro  poena  temporali  satisfacere  tenetur. 

Prob.  1®  Scriptura  sacra.  Joel.  ii,  12  : Convertimini  ad 
me  in  toto  corde  vestro^  in  jejunio,  et  in  fletu,  et  in  planctu, 
Matth.  III,  8 et  Luc.  iii,  8 : Facite  ergo  fructus  dignos  poe-^ 
nitentice.  Act.  xxvi,  20  : Et  gentibus  annuntiabam  ut  poeni- 
tentiam agerent,  et  converterentur  ad  Deum , digna  poeni- 
tenti  ce  opera  facientes.  Luc.  xiii,  5:  Si  poenitentiam  non 
egeritis,  omnes  similiter  peribitis , ait  Christus  : fructus  au- 
tem poenitentiae,  opera  poenitentiae  et  poenitentia  simpli- 
citer , in  consueto  loquendi  modo  Scripturae  , sunt  opera 
satisfactoria.  Ergo. 

Prob.  2®  ex  SS.  Patribus,  videlicet  ex  textibus  jam  a no- 
bis allatis,  et  insuper  S.  Cyp.  de  Lapsis  ; u Quam  magna 
» deliquimus,  tam  granditer  defleamus  : alto  vulneri  di- 
> ligens  et  longa  medicina  non  desit  r poenitentia  crimine 
« minor  non  sit....  Orare  oportet  impensius  et  rogare, 

diem  luctu  transigere , vigiliis  noctes  ac  fletibus  du- 


DE  POENITENTIA. 


413 

w €01*6 , tempus  omne  lacrymosis  lamentationibus  occu- 
I*  pare,  stratos  solo  adhserere,  in  cinere  et  cilicio  et  sor- 
» dibus  volutari...  » 

S.  Aug.  Sermone  351  ; « Non  sufficit  mores  in  melius 
» commutare  et  a factis  malis  recedere,  nisi  etiam  de  his 
» quae  facta  sunt  satisfiat  Deo  per  poenitentiae  dolorem , 
k per  humilitatis  gemitum,  per  contriti  cordis  sacrifi- 
» ciuin,  cooperantibus  eleemosynis.  » Nihil  clarius  desi- 
derari potest.  Ergo. 

Prob,  3°  usu  et  praxi  Ecclesiee.  S em  per  et  ubique  usus 
fuit  in  Ecclesia  ut  peccatores  a vinculo  delictorum  non 
absolverentur,  nisi  praecessisset  aut  saltem  subsecutuia 
esset  congrua  satisfactio  : factum  istud  astruunt  Canones 
poenitentiales,  libri  rituales  et  tota  historia  ecclesiastica. 

E'go- 

Haec  autem,  cum  generalia  sint,  et  de  peccatis  in  ge- 
nere pronuntiata,  ad  poenam  pro  reparando  scandalo 
peccatorum  publicorum  injunctam  vel  injungendam  re- 
stringi non  debent. 

Emolumenta  satisfactionis  sic  describit  conc.  Trid, 
sess.  14  , cap.  8 : « Procul  dubio  enim  magnopere  a pec- 
» cato  revocant,  et  quasi  freno  quodam  coercent  hae 
*»  satisfactoriae  poenae , cautioresque  et  vigilantiores  in 
» futurum  poenitentes  efficiunt;  medentur  quoque  pec- 
i>  catorum  reliquiis , et  vitiosos  habitus , male  vivendo 
» comparatos,  contrariis  virtutum  actionibus  tollunt. 
» Neque  vero  securior  ulla  via  in  Ecclesia  Dei  unquam 
» aestimata  fuit  ad  amovendam  imminentem  a Domino 
» poenam,  quam  ut  haec  poenitentia  opera  homines  cum 
• vero  animi  dolore  frequentent.  Accedit  ad  haec  quod , 
» dum  satisfaciendo  patimur  pro  peccatis,  Christo  Jesu 
» qui  pro  peccatis  nostris  satisfecit,  ex  quo  omnis  suffi- 
» cientia  nostra  est,  conformes  efficimur,  certissimam 
» quoque  inde  arrham  habentes,  quod  si  compatimur, 
» et  conglorificabimur.  Neque  vero  ita  nostra  est  satis- 
*)  factio  haec  quam  pro  peccatis  nostris  exsolvimus,  ut 
i*  non  sit  per  Christum  Jesum;  nam  qui  ex  nobis,  tan- 
» quam  ex  nobis,  nihil  possumus,  eo  cooperante  qui  nos 

» confortat,  omnia  possumus.  Ita  non  habet  homo  unxle 
» glorietur,  sed  omnis  gloriatio  nostra  in  Christo  est.  » 

PROPOSITIO  QUARTA. 

Confessarius  satisfactionem  seu  poenitentiam  peccatis 
proportionatam  regulariter  imponere  tenetur. 

Proh,  1®  Scriptura  sacra,  Confessarius  est  judex  in  causa 
Dei  et  peccatoris,  et  vices  utriusque  simul  gerere  debet  c 
cum  sciat  Deum  poenam  temporalem  simul  cum  culpa 
remitti  nolle , peccatorem  sub  hoc  respectu  ligare  tene-^ 
tur  : ergo  illum  absolvendo,  satisfactionem  convenien- 
tem erga  Deum  praescribere  debet.  Supponatur  homo  a 
rege  delegatus  ut  injurias  majestati  regiae  illatas  , sub 
aliqua  compensatione  remittat;  numquid  ab  illis  simplir- 
citer  absolvere  posset , compensationem  seu  satisfactio- 
nem non  injungendo  ? ergo  a pari  nec  confessarius. 

Proh,  2°  praxi  Ecclesice  quae  semper  jussit  ut  peccato- 
res sine  convenienti  poenitentia  ipsis  injuncta  non  recon*?- 
ciliareiitur.  Innumera  citari  possent  testimonia  et  Pa- 
trum et  conciliorum.  Ergo. 

Proh,  3°  conc,  Tricl,  sess.  14,  cap.  8 : Debent  ergo 
» sacerdotes  Domini,  quantum  spiritus  et  prudentia  sug- 
» gesserit,  pro  qualitate  criminum  et  poenitentiura  facul- 
»'  late,  salutares  et  convenientes  satisfactiones  injungere, 
» ne  si  forte  peccatis  conniveant,  et  indulgentius  cum 
>»  poenitentibus  agant,  levissima  quaedam  opera  pro  gra- 
» vissimis  delictis  injungendo,  alienorum  peccatorum 
» participes  efficiantur.  » Ergo. 

Proh,  4®  ratione  theologica.  Satisfactio  est  pars  sacrae 
menti  integralis,  ut  idem  conc.  Trid.  docet,  cap.  3 ejus^- 
dem  sessionis : at  confessarius  tenetur  sub  gravi  procu^ 
rare  ut  sacramentum  non  sit  mutilum  : ergo. 

Quoniam,  ex  dictis,  satisfactio  non  est  de  essentia  sa- 
cramenti , sed  tantum  ad  illius  integritatem  pertinet, 
inde  sequitur  illam  esse  necessariam  duntaxat  necessi- 
tate praecepti,  a quo  igitur  gravis  causa  eximere  potest. 
Piopterea  diximus  in  propositione,  regulariter  tenetur i 

fieri  ergo  potest  ut  levissima  vel  nulla  injungenda  sit 
poenitentia,  v.  g.  moribundo  cui  sufficit  praescribere  ali- 
quos actus  fidei , spei , charitatis , contritionis , breves 
quasdam  orationes , prolationem  SS.  nominum  Jesu  et 
Mariae,  etc.  Si  mors  statim  non  immineat,  aliquid  gra- 
vius, secundum  prudentiam  , injungi  potest  aegroto  per 
ipsum  aut  per  alium  faciendum,  ut  eleemosyna ; et  si 
detur  spes  recuperandae  sanitatis,  conveniens  injungenda 
est  poenitentia  conditionata,  post  morbum  implenda. 

Quceritiir  an  confessa rius  teneatur  sub  gravi  injungere 
poeniteatiam  pro  venialibus  aut  gravibus  jam  remissis , 
supposito  quod  absolutionem  concedat  ? 

R,  Quidam,  cum  Cardinali  de  Lugo,  docent  nullam 
injungere  poenitentiam  in  his  casibus  esse  duntaxat  pec- 
catum veniale  : 1°  quia  levis  est  injuria  sacramenti ; 
2^^  quia  non  major  est  obligatio  satisfactionem  imponendi 
quam  eam  implendi  ; at  ubi  levis  est  poenitentia,  levis 
est  obligatio  eam  implendi : ergo  et  eam  injungendi.  Ve- 
rum alii  communius  tenent  sacerdotem  mortaliter  pec- 
care, nisi  ex  inadvertentia  excusetur;  nam  mutila  lio  vo- 
luntaria sacramenti  , grave  est  objectum  : unde  dicunt 
poenitentem  teneri  sub  gravi  habere  propositum,  dum  ab- 
solvitur, poenitentiam  sibi  injunctam  vel  injungendani 
adimplendi , sicque  ruit  fundamentum  Cardinalis  de 
Lugo.  Ita  SuareZy  Collet,  Jntoine,  Billuart,  de  Poenit.  etc. 

ARTICULUS  SECUNDUS. 

DE  QUANTITATE  ET  QUALITATE  POENITENTiaL  A CONFESSARIO 
INJUNGENDAE. 

Notandam  est  1®,  poenam  singulis  peccatis  remissis^  de- 
bitam a Deo  taxari , et  instanti  justificationis  determina- 
tam esse ; in  decretis  enim  Dei  fundatur,  et  dispositio- 
nibus poenitentis  proportionata  est  : Deus  autem  haec 
omnia  noscit  : ergo. 

Notandum  est  2®,  nos  ignorare  quam  proportionem  sa- 
tisfactiones hiimanae  babeant  cum  poena  temporali  luen- 

da,  ac  proinde  nescire  quid  opera  laboriosa  in  satisfactio- 
nem oblata  de  illa  poena  coram  Deo  deleant ; hoc  soli  Deo 
notum  est. 

Notandum  est  3° , Ecclesiam  olim  per  Canones  poeni- 
tentiales  determinasse  , saltem  quoad  tempus  , quid  pro 
singulis  delictis  injungendum  esset ; nec  tamen  ideo  defi- 
niisse quantitatem  poenae  peccato  debitae  quae  his  satisfac- 
tionibus deleretur. 

Varii  diversis  temporibus  conditi  sunt  Canones  poenas 
injungendas  decernentes,  quorum  alii  sunt  severioies  et 
alii  mitiores.  Legi  possunt  in  fine  Decreti  Gratiani,  apud 
Natalem  Alexandrum  y Antoiney  Collety  Billuarty  de  Poe- 
nit.  etc. 

His  notatis  y 1°  praecipuos  referemus  Canones  poeniten-  ' 
tiales;  2°  qualis  poenitentia  nunc  injungenda  sit  assigna- 
bimus ; 3°  de  qualitate  operum  injungendorum  aliquid 
subjungemus. 

§ I,  — Praecipui  Canones  prenitentiales  per  ordinem  praeceptorum 
Decalogi. 

1°  Qui  fidem  catholicam  deseruerit,  poenitentiam  aget 
decem  annis. 

2"  Qui  diabolicas  incantationes  fecerit,  poenitens  erit 
annos  septem. 

3®  Qui  magos  consuluerit,  in  poenitentia  erit  annos 
quinque. 

4°  Si  quis  clericus  vel  monachus,  postquam  Deo  vove- 
rit, ad  saeculum  redierit,  poenitentiam  aget  annos  decem, 
quorum  tres  in  pane  et  aqua. 

5®  Quicumque  sciens  pejeraverit,  quadraginta  dies  in 
pane  et  aqua,  et  septem  sequentes  annos  poeniteat , et 
nunquam  sit  sine  poenitentia. 

6^  Si  quis  per  capillum  Dei  aut  per  caput  ejus  jura- 
verit , si  semel  nesciens  fecerit , poenitens  aqua  et  pane 
septem  dies  victitet ; si  secundo  ac  tertio  monitus  idem 
fecerit,  dies  quindecim. 

7°  Si  quis  Deum , vel  B.  Mariam,  vel  aliquem  sancto- 
rum publice  blasphemaverit,  prae  foribus  Ecclesiae  diebus 


^0ENIT1&NT1A.  4l7 

dbmiiiicis  septem  in  manifesto,  dum  missarum  solemnia 
aguntur,  stet,  ultimoque  ex  illis  die  sine  pallio  et  calcea- 
mentis, ligatus  corrigia  circa  collum,  septemque  prae- 
cedentibus feriis  sextis  in  pane  et  aqua  jejunet,  ecclesiam 
nullo  modo  tunc  ingressurus. 

8°  Qui  votum  simplex  violaverit,  poeniteat  tribus 
annis. 

9°  Qui  opus  aliquod  servile  die  dominico  festivove  fe- 
cerit, pcenitentiam  aget  ties  dies  in  pane  et  aqua. 

10°  Si  quis  ante  ecclesias,  vel  die  festo,  saltationes  fe 
cerit,  emendationem  pollicitus,  pcenitenliam  aget  tribus 
annis. 

11°  Si  quis  pransus  missae  interfuerit,  poenitens  erit 
dies  tres  in  pane  et  aqua. 

12'^  Si  quis  in  ecclesia  confabuletur,  cum  divina  fiunt, 
poenitens  erit  dies  decem  in  pane  et  aqua. 

13°  Si  quis  jejunia  a sancta  Ecclesia  indicta  violaverit, 
poenitentiam  aget  dies  viginti  in  pane  et  aqua. 

14°  Qui  parentibus  maledixerit,  quadraginta  dies  poe- 
nitens  sit  in  pane  et  aqua  ; qui  injuria  affecerit,  tres  an- 
nos ; qui  percusserit,  annos  septem. 

15°  Si  qua  mulier  sponte  abortum  fecerit,  poeniten- 
tiam aget  tres  annos ; si  nolens,  quadragesimas  tres. 

16°  Si  quis  sponte  hominem  occiderit,  ad  januam  ec- 
lesiae  semper  erit,  et  in  obitu  communionem  recipiet.  Si 
casu  necaverit,  poenitentiam  aget  annos  septem. 

17°  Si  quis  aliquem  vulneraverit,  vel  ei  aliquod  mem- 
brum praeciderit,  poenitentiam  aget  uno  anno  per  legiti- 
mas ferias. 

18°  Si  quis  ictum  proximo  dederit,  nec  nocuerit,  tridui 
poenitentiam  aget  in  pane  et  aqua;  clericus,  unius  anni 
et  mensium  sex. 

19°  Si  laicus  solutus  cum  foemina  soluta  concubuerit, 
poenitens  erit  annos  tres. 

20°  Vir  solutus,  si  cum  alterius  uxore  adulterium  com- 
miserit, poeniteniiam  aget  aiinos septem,  mulier  quinque. 
Mulier  soluta  cum  ^'Iterius  marito  adulterium  patrans, 
poenitentia  afficietur  decennali. 

i8. 

21°  Qui  cum  duabus  sororibus  fornicatus  fiiferit , aiit 
filiam  spiritualem  violaverit , perpetuam  pcenitentiaiu 
eget. 

22°  Qui  incestum  fecerit  (non  ita  enorme) , pcenitens 
erit  duodecim  annis. 

Alii  canones  septem,  alii  decem,  alii  quindecim  anno- 
rum poenitentiam  constituunt. 

23°  Qui  monialem  violaverit,  poenitens  sit  annis  decem. 

24°  Si  mulier  cerussa  aliove  pigmento  se  oblinit  ut 
aliis  viris  placeat,  poenitentia  afficietur  trium  annorum. 

Aliis  peccatis  contra  castitatem  diversae  assignabuntur 
poenitentiae,  pro  qualitate  criminis. 

25°  Qui  furatus  est  aliquid  de  supellectili  vel  thesauro 
ecclesiae,  tres  quadragesimas  cum  septem  sequentibus 
annis  poenitebit. 

26°  Si  furtum  de  re  minori  fecerit,  re  restituta,  poeni- 
tentiam aget  unum  annum. 

27°  Si  quis  usuras  acceperit  vel  rapinam  fecerit,  poeni- 
tebit tribus  annis,  uno  in  pane  et  aqua. 

28^  Qui  affirmaverit  verum  esse  quod  falsum  est,  poe- 
nitentiam aget  ut  adulter,  ut  homicida. 

29°  Qui  falso  testimonio  consenserit,  poenitens  erit  an- 
nos quinque. 

30°  Falsarius , in  pane  et  aqua  poenitentiam  aget 
quamdiu  vivet. 

31°  Qui  de  proximo  detraxerit,  poenitens  erit  dies 
septem  in  pane  et  aqua. 

32°  Rem  alienam  nefarie  concupiscens,  pcenitens  erit 
annis  tribus. 

33°  Si  quis  concupiscit  fornicari,  si  episcopus,  poenitens 
ei  it  annos  septem ; si  presbyter  , quinque  ; si  diaconus 
vel  monachus,  tres  ; si  clericus  aut  laicus,  annos  duos.  , 

Multi  alii  erant  Canones  poenitenliales,  quorum  pluri- 
mi perierunt.  Quando  novum  occurrebat  peccatum,  sive 
ratione  peculiaris  malitiae,  sive  ratione  alicujus  circum- 
stantiae, conveniebant  episcopi,  ut  testatur  S.  Cyprianus, 
ad  deliberandum  quo  genere  poenitentiae  expiaretur.  Poe- 
nitentia ab  eis  statuta  in  libro  poenitentiali  inserebatur, 

ut  deinceps  regula  esset  a qua  inferiores  sacerdotes  non 
recederent.  Omnes  episcopi  diligenter  investigabant,  tum 
in  sua  synodo,  tum  in  visitatione  dioecesis,  an  quilibet 
presbyter  suum  haberet  librum  poenitentialem  dicecesi 
proprium,  et  an  regulas  in  eo  pro  injungendis  pceniten- 
liis  statutas  fidelissime  sequeretur. 

Libri  pcenitentiales  iidem  non  erant  in  omnibus  pro- 
vinciis ecclesiasticis,  et  inde  varietas  quae  inter  canones 
nunc  exstantes  conspicitur. 

Certum  est  hos  canones  a multis  saeculis  jam  obsoletos 
esse,  et  poenitentias  juxta  eorum  rigorem  non  esse  injun- 
gendas : eos  tamen  penitus  ignorare  non  licet,  quia  si 
disciplina  Ecclesiae  decursu  temporum  mutata  est,  spi- 
ritus ejus  idem  semper  est. 

$ II,  De  pceniteotia  nunc  injungenda. 

Constat  ex  concilio  Tridentino  supra  citato  pcenitea- 
tiam  injungendam  nunc  relictam  esse  prudentiae  confes- 
sarii,  qui,/>ro  qualitate  criminum  et  facultate  poenitentiam^ 
salutares  et  com^enientes  satisfactiones  injungere  debet.  Haec 
propositio  ulteriori  probatione  non  indiget , sed  tantum 
explicatione. 

Dicitur  1°  pro  qualitate  criminum ; id  est  , habita  ra- 
tione specierum,  numeri  et  circumstantiarum  peccati, 
ita  ut  poenitentia  « non  sit  tantum  ad  novae  vitae  custo- 
I»  diam  et  infirmitatis  medicamentum,  sed  etiam  ad  prae- 
» teritorum  peccatorum  vindictam  et  castigationem.  »> 
Sunt  verba  sacri  concilii,  ibid. 

2®  Pro  poenitentiam  facultate;  idem  habet  rituale  Ro- 
manum. Debet  ergo  confessarius  attendere  facultatem, 
tum  spiritualem  , tum  temporalem  poenitentium , aeta- 
tem, sexum,  convictum,  infirmitatem,  etc.  quia  non 
omnes  eadem  possunt. 

Hinc  V non  injungenda  sunt  jejunia  infirmis,  pueris, 
opificibus  continuo  labore  defatigatis ; 2°  non  peregrina- 
tiones, longae  preces  vel  eleemosynae  mulieribus  sub  po- 
testate viri  constitutis,  filiisfamilias  aut  pauperibus  nihil 

liabentibus;  3°  noii  piiescribenda  sunt  opera  quae  confer 
sionein  pcenitentis  revelarent,  vel  eiim  ludibrio  aliorum 
exponerent;  4°  minor  injungi  potest  satisfactio  iis  qui 
singularem  exhibent  contritionem  vel  piis  operibus  va- 
care solent  y quia  haec  defectum  poenitentiae  supplent. 
Non  tamen  excusaretur  confessarius,  etiam  a gravi  culpa, 
nullam  vel  levissimam  pro  magnis  peccatis  injungeret 
pamitentiam,  quia  poenitens  ipsi  videtur  vehementissime 
contritus,  aut  indulgentias  lucraturus  : ita  saltem 
munius  theologi,  conti  a Cajetanum  , Navar*  Suarez,  etc. 
5^*  Minuenda  est  poenitentia  si  prudenter  timeatur  ne 
poenitens  vere  conversus,  sed  adhuc  debilis,  a vita  chri- 
siiana  deterreatur,  et  in  dubio  magis  sectanda  est  mise- 
1 icordia  quam  severitas , quia  sacramentum  poenitentiae 
potius  est  forum  indulgentiae  quam  irce  et  poenarum  ^ ut 
ait  concil.  Trid.  cap.  8.  Unde  in  Decreto,  causa  26, 
quaest.  7,  cap.  Alligant^  legitur  : « Si  erramus,  modicam 
» poenitentiam  imponentes,  nonne  melius  est  propter 
» misericordiam  rationem  reddere  quam  propter  crude- 
» litatem  ? Ubi  enim  paterfamilias  largus  est , dispensa- 
» tor  non  debet  esse  tenax.  Si  Deus  benignus , utquid 
» .‘^acerdos  ejus  austerus?  Vis  apparere  sanctus?  circa 
» vitam  tuam  esto  austerus,  circa  alienam  benignus.  » 

« Si  sacerdos,  inquit  S.  Antoninus,  tertia  part.  tit.  17, 
M cap.  20,  non  possit  gaudere  de  omnimoda  purgatione 
» sui  poenitentis,  saltem  gaudeat  quod  liberatum  a ge- 
» henna,  transmittat  ad  purgatorium.  » 

Certum  est  hominem  qui  pluribus  annis  in  mortalibus 
peccatis  saepe  repetitis  provolutus  est,  nunquam  nimiani 
praestare  posse  satisfactionem ; expedit  ergo  ut  confessa- 
rius , « talem  ei  imponat  poenitentiam  qualem  ab  eo 
- » praestari  posse  judicet  : proinde  aliquando,  si  ita  expe- 
» dire  viderit,  illum  interroget  an  possit,  an  ve  dubitet 
» poenitentiam  sibi  injunctam  peragere;  alioquin  eam 
« mutabit  aut  minuet.  » Sunt  verba  S.  Caroli,  Act.  con« 
cil.  Mediol.  part.  4. 

Unde  si  hujusmodi  peccator  libenter  acceptet  poeni- 
tentiam singulis  hebdomadis  implendam,  v.  g-  jejunium, 

aut  recitationem  psalmorum  Poenitentialium , per  duos 
aut  tres  annos,  confessarius  illam  imponere  potest,  ad-> 
monens  eam  esse  poena  temporali  luenda  longe  inferio- 
rem : at  saepe  minorem  injungere  tenetur,  propter  ra^ 
tiones  modo  expositas,  et  tunc  « Demonstrabit,  inquit 
M S.  Carolus , ibid.  his  qui  gravius  peccaverint  (quo  ma- 
» gis  scelerum  suorum  magnitudinem  agnoscant ) quanta 
«»  ipsis  poenitentia  ex  canonum  regulis  imponenda  esset ; 
j>  nec  vero  putant  peccata  sua  Jevia  esse,  quia  parva  illis 
» poenitentia  data  est.  sed  hoc  factum  esse,  ne  eam  quae 
>»  pro  culparum  ratione  injungenda  erat , deserant  cum 
V periculo  salutis  suae.  Proinde  poenitentes  hortandi  erunt 
tt  ut  praeter  poenitentiae  imposita  opera,  plura  etiam  alia 
» praestare  conentur.  » 

3®  Salutares,  id  est,  medicinales  simul  et  poenales, 
juxta  concilii  Tridentini  mandatum.  Igitur  optimum  erit 
poenitentias  contrarias  peccatis  imponere,  v.  g.  eleemo- 
synas avai  is,  jejunia  libidinosis  , humilitatis  uficia  super- 
ibis , devotionis  studia  desidiosis  : raro  autem  vel  serius 
confitentibus,  vel  in  peccata  facile  recidentibus,  consul- 
tum erit  injungere  ut  festis  solemnibus  , vel  semel  in 
mense,  vel  etiam  frequentius  confiteantur.  Item  amato- 
ribus mundi  ejusque  pompas,  choreas  aliaque  Satanae 
Opera  sectantibus  injungendum  suadet  S.  Carolus,  ut 
mane  surgentes , revocent  in  memoriam  sponsiones  in 
Baptismo  factas  , quod  idem  vespere  praestare  poterunt. 
Alia  hujusmodi  remedia  pio  ac  freventi  confessario,  medi- 
tationibus lectionibusque  sanctis  assueto,  facile  occurrent. 

4®  Convenientes.  Non  solum  enim  requiritur  ut  satis- 
factiones sint  in  se  salutares,  debent  insuper  esse  pro- 
portionaiae  et  convenientes,  tum  personae,  tum  peccatis 
pro  quibus  imponuntur,  juxta  prudentiae  regulas.  Hinc 
1®  publica  pro  delictis  occultis  imponi  non  debet  poeni- 
tentia , idque  in  Rituali  nostro  prohibetur ; pro  delictis 
autem  publicis  et  scandalosis,  solus  episcopus  aut  ab  eo 
delegatus  poenitentiam  solemnem  vel  extraordinariam 
imponere  potest.  At  quilibet  confessaiius  eaxii  injungere 
tenetur  satisfacUonem  quam  prudenter  aestimat  necessa- 

liain  ad  reparandum  scandalum,  v.  g.  postulationem 
venise,  manifestationem  pcsnitentiae,  retractationem  doc- 
trinae, verborum,  scriptorum  contra  fidem  aut  mores,  etc* 
2®  Caveat  confessarius  ne  poenitentias  diversi  generis 
operibus  implicatas  rudibus  vel  personis  obliviosis  impo- 
nat, aut  aliquid  singulis  diebus  per  multum  tempus  fa- 
ciendum injungat ; necesse  est  ut  simpliciter  loquatur, 
praeceptum  a concilio  clare  distinguat , et  aliquid  semel , 
bis  aut  ter  singulis  hebdomadis  faciendum  praescribat , 
ut  si  poenitens  una  die  oblitus  fuerit,  omissionem  altera 
die  reparare  possit.  3°  Iis  qui  saepe  in  eadem  relabuntur 
peccata,  quamdam  poenitentiam  imponere  juvat  pro  uno- 
quoque relapsu,  v.  g.  jejunia  pro  incontinentiis,  eleemo- 
synas pro  blaspbemiis,  etc. 

S III,  — De  operibus  injungendis. 

Suppono  velut  certum  opera  satisfactoria  debere  esse 
poenalia,  quia  sic  perpetuo  exhibentur  in  Scriptura  ac  in 
tota  traditione.  Et  revera , quis  risum  cohibere  posset, 
audiendo  opus  sub  omni  respectu  jucundum,  v.  g.  ludum, 
ciborum  delicatorum  esum,  vini  generosi  potum  , in  ex- 
piationem peccati  impositum  fuisse  ? Opus  autem  dupli- 
cem habere  potest  difficultatem  ; unam  objectivam,  seu 
ex  natura  ejus  provenientem,  et  alteram  subjectivam,  id 
est  ex  parte  hominis  illud  exsequentis.  Sic  oratio  poenalis 
est  in  se,  sed  aliis  magis,  aliis  minus  operosa,  ratione  dis- 
positionum , tum  animi , tum  corporis. 

Omnis  actus  virtutis  est  poenalis,  et  ideo  in  satisfac- 
tionem imponi  potest;  quia  eo  ipso  quod  mentem  ad 
coelestia  erigat,  homini  carnali  plus  minus  ve  adversatur. 

Concilium  Trid.  sess.  6,  cap.  14,  triplex  distinguit  ge- 
nus poenalium  operum  ad  quae  caetera  revocari  possunt, 
scilicet,  jejunia,  eleemosynas  et  orationes. 

1°  Jejunia,  ad  quae  revocantur  omnes  carnis  afflictatio- 
nes , ut  1°  ipsum  jejunium,  et  etiam  aliquando  in  pane  et 
aqua ; 2^  abstinentia  a carnibus,  vino  alioque  liquore  fer- 
mentato, aut  illius  aqua  multa  temperati  usus;  3°  flageh 

lationes  et  cilicia;  4"  sanctfe  peregrinationes,  praesertim 
pedibus  factae,  quamvis  qui  multum  peregrinantur ^ raro 
sanctificentur,  ait  auctor  libri  de  Imitatione  Christi ; 5"  vi- 
giliae, humi  vel  in  lecto  duro  cubationes  ; 6°  genuflexio* 
nes,  brachiorum  extensiones,  aut  alii  pcenales  situs  cor- 
poris ; 7®  abstinentia  a deliciis,  conviviis,  ludo,  venatione, 
equitatione,  vestibus  exquisitis,  etc. 

2°  Per  eleemosynas,  intelligi  debent  omnia  misericor- 
diae opera,  sive  corporalia,  sive  spiritualia,  v.  g.  eruditio 
ignarorum,  visitatio  infirmorum,  consolatio  afflictorum. 
Si  confessarius  poenitentias  pecuniarias  imponat,  caveat 
ne  eas  suscipiat  erogandas,  ne  in  aliquam  suspicionem 
avaritiae  aut  fraudis  deveniat,  etc. 

3°  Orationis  nomine  comprehenduntur  1°  recitatio  offi- 
cii divini.  Psalmorum,  Rosarii,  etc.  2*  meditatio  et  oratio 
mentalis,  lectio  librorum  spiritualium,  sive  privata,  sive 
coram  familia ; 3®  examen  conscientiae,  sero  et  mane,  re- 
novatio propositi  vitae  emendandae  et  actus  contritionis ; 
4°  certus  numerus  actuum  fidei,  spei,  charitatis,  humi- 
litatis, contritionis,  etc.  .5'^  visitatio  ecclesiarum,  adora- 
tio sanctissimi  Sacramenti,  quaedam  exercitia  religionis  ; 
6®  frequens  sacramentorum  Poenitentiae  et  Eucharistiae 
susceptio,  auditio  missae,  assistentia  concionibus  sacris 
vel  catechismis,  ingressus  in  confraternitatem,  actus  vel 
exercitia  pietatis  sive  erga  Dominum  nostrum  Jesum 
Christum,  sive  erga  B.  Virginem,  sive  erga  sanctos  aut 
aliquem  sanctorum. 

Cum,  ex  dictis,  omnis  actus  virtutis  sit  opus  satisfacto- 
rium,  inde  sequitur  opera  alias  debita  esse  satisfactoria , 
quia  non  desinunt  esse  actus  virtutis,  et  tunc  duplici 
titulo  obstringunt  ; ea  igitur  in  poenitentiam  injungi 
I possunt,  et  tunc  dignitati  sacramenti  participant.  Hinc 
I confessarius  praescribere  potest,  v.  g.  fugam  alicujus  per- 
i sonae  scandalosae,  recessum  a cauponibus,  abstinentiam 
I a choreis  vel  comoediis,  jejunium  in  Quadragesima,  audi- 
I tionem  sacri  in  die  dominica,  etc.  Alia  tamen,  saltem  or- 
dinarie, addenda  sunt  oj^era  indebita. 

Item  imponi  potest  patientia  in  flagellis  et  tribulatio- 
nibus hujus  vitae  tolerandis,  v.  g.  rusticis,  servis,  opifici- 

bus  pia  elevatio  mentis  ad  Deum  inter  labores  et  defatl* 
gationes. 

Saepe  etiam  juvat  imponere  hujusmodi  pceni tentibus 
«t,  per  tempus  determinatum,  mane  ante  laborem,  ves- 
pere ante  cubitum,  die  dominica  ante  vel  post  missam 
genuflectentes,  aliquandiu  de  morte,  judicio  Dei  et  in* 
ferno  cogitent,  peccata  praeterita  detestentur,  et  inno- 
vent consilium  potius  moriendi  quam  iterum  peccandi. 

QuceriturdJi  bona  opera  pcenitentis,  etiam  non  imposita, 
per  verba  confessarii,  quidquid  boni  feceris  et  mali  susti^ 
nueris,  ad  eftectum  poenitentiae  sacramentalis  eleventur? 

R,  Plures  negant,  quia  virtus  clavium  opera  pceniten- 
tis  non  elevat,  nisi  in  quantum  ligat ; praedicta  autem 
verba  confessarii  nullam  imponunt  obligationem  : ergo. 

Alii  vero  multo  plures,  cum  S,  Tlioma,  affirmant,  et 
hac  sola  ratione  nituntur,  scilicet,  quod  Ecclesia  frustra 
non  j usserit  ut  dicta  verba  proferrentur  : ergo  in  ipsius 
mente  bona  opera  etiam  libere  a poenitente  suscepta,  ad 
rationem  satisfactionis  sacramentalis  elevantur , saltem 
si  talis  sit  intentio  confessarii  et  pcenitentis  bona  opera 
facientis. 

ARTICULUS  TERTIUS. 
obligatione  acceptandi  et  adimplendi  poenitentiam 

A CONFESSARIO  IMPOSITAM. 

PROPOSITIO. 

Foe nitens  tenetur  sub  peccato  ex  genere  suo  mortali ^ accep-- 
tare  et  adimplere  poenitentiam  rationabilem  et  peccatis 
proportionatam,  a confessario  sibi  impositatn, 

Prob.  1®  conciL  Lateran,  IV,  can.  21 , ubi  dicitur  de 
fideli  utriusque  sexus,  ut  injunctam  sibi  poenitentiam  pro 
viribus  studeat  adimplere^ 

2®  Ratione,  Confessarius  non  solum"potest,  sed  tenetur 
sub  peccato  de  genere  suo  mortali,  poenitentiam  sacra* 
mentalem  imponere  : at  repugnat  illum  teneri  poeniten- 
liam  imponere,  sipcenitens  non  teneatur  illam  acceptare 
aut  acceptam  implere.  Praeterea  poenitentia  est  pars  inte- 

gra  sacramenti  ; porro  non  magis  licet  pcenitenti  quam 
confessario  sacramentum  reddere  mutilum  : ergo. 

' Dixi  1°  sub  peccato  de  genere  suo  mortali\  quia  res  gra- 
vis est  momenti,  vel  in  se,  ubi  magna  imponitur  poeni- 
tentia pro  magnis  peccatis  ; vel  respectu  sacramenti,  si 
levis  poenitentia  pro  levibus  delictis,  aut  pro  gravibus 
jam  remissis  imponatur  : secus  esset  si,  poenitentia  pro 
majori  parte  impleta,  pars  levis  omitteretur.  Multi  etiam 
dicunt  omissionem  poenitentiae  levis,  pro  levibus  aut  jam 
remissis  impositae,  esseduntaxat  peccatum  veniale : ita  Li- 
gorio,  lib.  6,  n.  517,  et  celebriores  theologi  apud  ipsum. 

Dixi  2®  rationabilem  ; quia  si  poenitentia  videatur  evi- 
denter injusta,  impossibilis  aut  nimis  onerosa,  et  confes- 
sarius  humiliter  rogatus,  eam  minuere  vel  in  aliam  faci- 
liorem commutare  nolit , tunc  poenitens  sine  gravi  et 
forte  sine  ulla  culpa  recedere  potest  non  absolutus,  et 
alium  confessarium  adire.  SicConcina,  Suarez,  Layman, 
Ligorio,  etc.  At  qui  mortalia  confessus  est  peccata,  et  le- 
vem tantum,  sine  rationabili  causa,  vellet  poenitentiam, 
mortaliter  peccaret,  sicut  confessarius  qui  in  eo  casu  le- 
vem tantum,  sine  justa  causa,  injungeret. 

Si  poenitentia  libere  acceptata  facta  fuerit  impossibilis, 
tunc  non  obligat;  nemo  quippe  ad  impossibile  tenetur. 
Unde  qui  poenitentiam  oblitus  est,  eam  a confessario  re- 
quirere debet,  si  possit;  si  vero  non  possit,  aut  si  confes* 
sarius  illius  non  recordetur, jad  illam  non  tenetur,  quia 
facta  est  impossibilis.  Nec  peccata  iterum  confiteri  tene- 
lur  ut  novam  accipiat  poenitentiam,  quia  novum  tunc 
esset  sacramentum,  et  prius  non  ideo  fieret  integrum. 
Verumtamen  id  convenientius  foret  ad  remittendam  aut 
minuendam  poenam  temporalem  peccatis  debitam. 

Si  oblivio  fuerit  culpabilis,  v.  g.  propter  negligentiam 
in  adimplenda  poenitentia,  sufficit  etiam  hoc  peccatum 
in  sequenti  confessione  declarare , tutius  tamen  reus  petet 
a confessario  ut  major  sibi  imponatur  poenitentia.  Ita 
expresse  Billuarty  de  Poenit. 

Circumstantia  poenitentiae  impositae,  ut,  v.  g.  l ecitare 
rosarium  flexis  genibus,  potest  esse  sub  gravi  vel  sub  levi  ; 

id  pendet  a molestia  ei  annexa,  et  a voluntate  confessarii 
eam  determinantis  ac  praescribentis. 

Quceritur  1°  an  confessarius  possit  imponere  poeniten- 
tiam gravem  sub  levi  pro  peccatis  mortalibus  ? 

R.  Quidam  negant,  dicentes  illum  esse  ministrum  Dei, 
et  naturam  materiae  per  se  sub  mortali  obligantis  mutare 
non  posse  : alii  vero  multo  communius  affirmant,  quia 
confessarius  vere  est  judex,  et  sententiam  ferendo,  con- 
ditiones absolutionis  pro  arbitrio  determinat.  Verum,  ut 
recte  notat  Ligorio,  1.  6,  n.  518,  excepto  casu  rarissimo 
aegritudinis  aut  veliementis  contritionis,  saltem  aliqua 
satisfactio  sub  gravi  injungenda  est.  Ergo. 

Quceritur  2°  quo  tempore  implenda  sit  poenitentia  ? 

R.  P.  Non  necesseest  ut  ante  absolutionem  impleatur,  , 
idque  constat  1®  ex  praxi  hodierna  totius  Ecclesiae ; 2®  ex  j 
condemnatione  propositionis  sequentis  a Sixto  IV,  anno  I 
1478,  quae  est  Petri  Osmensis  ; « Non  sunt  absolvendi 
» poenitentes,  nisi  peracta  prius  poenitentia  iis  injuncta ; » ■ 
3"  ratione  ; satisfactio  enim  non  est  pars  essentialis,  sed 
tantum  integralis  sacramenti : ergo  confessarius  exigere 
non  debet  a poenitente  sufficienter  disposito  ut  poeniten-  i 
tiam  ante  absolutionem  impleat.  Si  autem  prudenter 
judicet  poenitentem  non  esse  sufficienter  dispositum, 
poenitentiam  simul  medicinalem  et  poenalem  ei  injungat, 
eumque  pro  aliquo  tempore  remittat,  ut  melius  dispo- 
natur : poenitentia  quam  interea  implebit,  effectum  non 
habebit  ex  opere  operato,  sicut  et  confessio,  nisi  eo 
instanti  quo,  accedente  absolutione,  perficietur  sacra- 
mentum. Ita  Dens. 

R,  2®.  Si  tempus  a confessario  fuerit  determinatum, 
eo  tempore  implenda  est  poenitentia;  et  illo  effluxo, 
non  liberatur  poenitens,  quia  non  ad  finiendam  obliga- 
tionem adjicitur  tempus.  Si  vero  tempus  non  fuerit  de- 
terminatum , quamprimum  moraliter  implenda  est  poe- 
nitentia, et  mortale  esset  peecatum  eam  diu  differre. 
Ratio  quam  atterunt  auctores  est  integritas  sacramenti, 
mutili  remanentis,  donec  impleatur  satisfactio  a confes- 
sario injuncta.  1 

Quanta  autem  requiratur  dilatio  ut  peccatum  sit  mor- 
tale»,  non  conveniunt  inter  se  doctores  : communius  di- 
cunt dilationem  intra  octiduum  vel  etiam  usque  ad  quin- 
denam  non  reputandam  esse  gravem,  seclusa  ratione 
medicinae,  quae  prius  urgere  potest  : at  probabilius  est 
dilationem  ad  mensem , sine  ratione  excusante , pecca- 
tum esse  mortale.  Vide  Ligorio,  1.  6,  n.  521.  Si  pars 
tantum  poenitentiae  differatur,  peccatum  erit  veniale  aut 
mortale,  juxta  quantitatem  dilatam  et  gradum  negli- 
gentiae. 

Quaeritur  3®  an  poenitens,  post  absolutionem  in  pecca- 
tum mortale  relapsus,  satisfacere  possit  poenitentiae  sibi 
injunctae? 

R.  Si  actualem  liaberet  affectionem  ad  peccatum, 
certe  non  satisfaceret,  cum  ipsius  opus  vitiaretur.  2<^  Pec- 
cat saltem  venialiter , poenitentiam  in  statu  peccati  mor- 
talis implens,  siquidem  integralem  sacramenti  partem 
indigne  suscipit,  et  obicem  fini  ejus  voluntarie  ponit. 
3®  Probabilius  est  tamen  et  communissime  docent  theo- 
logi, eum  substantialiter  satisfacere,  quia  solum  opus 
praescribitur , non  vero  finis  ejus.  Ita  P.  Antoine , Callet, 
Billuart,  Dens  aliique  rigidiores.  Imo,  juxta  multos,  sic- 
ut poenitentiae  ante  absolutionem  jussu  confessarii  im- 
plendae reatum  poenae  temporalis  tollunt,  cum  peccatum 
postea  per  absolutionem  remissum  fuerit;  ita  poenae  post 
absolutionem  agendae,  etiamsi  in  peccato  postea  superve- 
niente impletae  fuerint,  tamen  sublato  per  justificationem 
obice,  suum  effectum  assequentur.  Ita  P.  Antoine, 

ARTICULUS  QUARTUS. 

DE  COMMUTATIONE  POENITENTIAE  A CONFESSARIO  INJUNCTaE. 

Certum  est  1®  ipsum  poenitentem  eam  mutare  non 
posse  etiam  in  opus  longe  melius  : nam  poenitentia  a 
confessario  imposita,  auctoritate  clavium  Ecclesiae  ad 
rationem  sacramenti  elevatur,  et  habet  vim  poenam  tem- 
poralem ex  opere  operato  remittendi  : poenitens  autem 
non  potest  auctoritate  sua  vim  hujusmodi  conferre  operi 
a se  determinato  quantumvis  bono.  Ergo, 

Certum  est  2®  coiifessarium  pcenitentiam  a se  imposi-- 
tam  , in  ipso  tribunali  sacro  , vel  etiam , juxta  multos  , 
Ligorio,  1.  6,  n.  529,  extra  tribunal,  mutare  posse,  eodem  i 
«aeramento  moraliter  durante,  v.  g.  antequam  poenitens ; 
discedat,  vel  si  statim  redeat,  quia  haec  mutatio  ad  idem  i 
judicium  pertinet  : quidam  hoc  tempus  extendunt  ad 
plures  dies,  vel  etiam  ad  hebdomadam,  Ligorio,  1.  6, 
n.  518.  Eodem  judicio  amplius  non  durante,  idem  con- 
fessarius  pcenitentiam  mutare  non  potest , nisi , iterata 
confessione  saltem  in  genere,  absolutio  concedatur,  alio- 
quin  nova  poenitentia  non  esset  sacramentalis.  Sufficit 
in  eo  casu  ut  poenitens,  si  confessarius  statum  ejus  sal-  i 
tem  confuse  recordetur , dicat  : Accuso  me  de  omnibus  i 
peccatis  quae  jam  tibi,  pater,  confessus  sum, 

3®  Quivis  sacerdos  legitime  approbatus  mutare  potest, 
ob  justam  causam,  poenitentiam  ab  alio  impositam  : nam 
sacramentum  Poenitentiae  in  bonum  animarum  a Christo 
fuit  institutum  : si  ergo  satisfactiones  injunctae  factae  fue- 
rint irrationales,  impossibiles,  nimis  difficiles,  inconve- 
nientes , etc.  necesse  est  ut  mutari  possint ; at , priore 
sacramento  non  durante,  in  altero  judicio  tantum  mu- 
tari possunt : porro  quilibet  sacerdos  legitime  approbatus 
in  novo  judicio  sententiam  ferre  potest  : ergo.  Ita  fere 
omnes  theologi,  contra  Soto  et  Vasquez. 

In  eo  autem  casu  iterandum  est  sacramentum  cum 
cunctis  partibus  ejus,  scilicet  contritione,  confessione  et 
absolutione;  alioquin,  ut  jam  dixi,  nova  poenitentia  non 
e^set  sacramentalis.  Attamen,  cum  peccata  clavibus  di- 
recte subjecta  et  vi  prioris  absolutionis  remissa  fuerint, 
sufficit  praecipua  in  secunda  confessione  declarare,  ita  ut 
confessarius  statum  poenitentis  modo  generali  noscat,  nisi 
forte  poenitentia  mutanda  medicinalis  fuisset;  tunc  nam- 
que distincte  aperienda  esset  causa. 

Monet  P.  Antoine , aliquid  ex  priori  poenitentia  relin- 
quendum esse , ne  prius  sacramentum  integritate  sua 
careat  : subintelligendum  est,  si  nulla  pars  ante  muta- 
tionem fuerit  impleta. 

Dixi  legitime  approbatus , id  est,  habens  jurisdictionem 

111  peccatdppro  quibus  pceniteiitia  fuerat  imposita  : unde 
qui  non  est  approbatus  pro  reservatis,  juxta  tutiorem  et 
communiorem  sententiam , mutare  non  posset  poeniten- 
tiam pro  reservatis  impositam. 

Non  extra  dubium  mihi  videtur  quod  dicit  Billuart, 
de  Poenitent.  scilicet  poenitentem,  post  mutationem  poe- 
rAitenticE,  ad  priorem  propria  auctoritate  redire  posse, 
quia  mutatio  in  ipsius  gratiam  facta  est ; posterior  enim 
poenitentia  est  sacramen talis  : quomodo  ergo  sine  judicio 
sacramentali  omitti  posset? 

Quceritur  an  unus  pro  altero  satisfacere  possit? 

R,  1°.  Si  agatur  de  satisfactione  in  genere , vel  specta- 
tur ut  solutio  debiti,  vel  ut  medicinalis  : in  priori  casu, 
unus  pro  altero  satisfacere  potest  saltem  per  modum  suf- 
fragii, id  est,  satisfactiones  suas  Deo  pro  minuenda  poena 
temporali  fratris  sui  vivi  aut  defuncti  offerre.  Ita  omnes 
catholici  contra  haereticos.  In  posteriori  vero  casu  , unus 
pro  altero  non  magis  satisfacere  potest,  quam  sumere 
medicinam  ad  curandum  alterius  morbum. 

R,  2®.  Ubi  de  satisfactione  sacramentali  agitur,  re- 
pugnat unum  pro  altero  satisfacere?  nam  ista  satisfactio, 
quatenus  sacramen  talis,  est  actus  poenitentis,  ex  conciliis 
Florentino  et  Tridentino  supra  citatis  : ergo  a solo  poe- 
nitente  impleri  potest.  Unde  Alexander  VII  sequentem 
damnavit  propositionem  : « Poenitens  propria  auctoritate 
1 » substituere  alium  sibi  potest,  c[ui  loco  ipsius  poeniten- 
, » tiam  adimpleat.  » 

I Excipiendus  est  casus  in  quo  confessarius  non  impo- 
jsuisset  actum  personalem  et  afflictivum  : tunc  nihil  ob- 
I staret  quominus  poenitens  satisfactionem  sibi  injunctam 
[per  alium  impleret,  v.  g.  eleemosynam  pauperibus  ero- 
igandam  alteri  committeret,  nisi  ex  intentione  confessarii 
bpse  pauperes  visitare  deberet. 

I Nota,  Si  modus  satisfaciendi  non  fuerit  a confessario 
[determinatus,  arbitrio  poenitentis  relinquitur  : hinc  si 
recitatio  rosarii,  v.  g.  simpliciter  injuncta  fuerit,  poeni- 
tens satisfaciet  illud  recitando  genuflectens,  stans,  deam- 
bulans, sedens,  aut  alternatim  cum  alio  : si  pia  lectio 

fuerit  praescripta , sufficiet  legere  oculis  et  ftente  sine  ' 
vocibus  articulatis , etc. 


CAPUT  SEXTUM. 

DE  FORMA  SACRAMENTI  POENITENTl JS. 

I n praecedentibus  capitibus  de  materia  liuj  us  saci  amen  ti 
tractavimus  : nunc  per  ordinem  de  forma  ejus  agendum 
est,  et  tria  examinanda  forent,  videlicet  1®  quae  sit  forma 
hujus  sacramenti,  2°  quis  ejus  sensus,  et  3®  an  forma  de- 
precatoria sit  valida.  Jam  probavimus  adversus  novatores 
sensum  formae  seu  absolutionis  esse  actum  judicialem; 
Restat  igitur  ut  duo  alia  examini  subjiciamus. 

ARTICULUS  PRIMUS. 

QUiE  SIT  FORMA  SACRAMENTI  POENITENTIAE. 

Concilium  Florentinum , in  Decreto  ad  Armenos , ha?c 
habet:  « Forma  hujus  sacramenti  sunt  verba  absolutionis, 
n quae  sacerdos  profert,  cum  dicit  : E^o  te  absolvo,  » etc. 
et  conc.  Trid.  sess.  14,  cap.  3 : « Docet  praeterea  sancta 
« synodus  sacramenti  Poenitentiae  formam , in  qua  prae- 
» cipue  ipsius  vis  sita  est,  in  illis  ministri  verbis  positam 

esse  : Ego  te  absolvo,  etc.  quibus  quidem  de  Ecclesiae 
» sanctae  more  preces  quaedam  laudabiliter  adjunguntur  : 
» ad  ipsius  tamen  formae  essentiam  nequaquam  spectant, 
X)  neque  ad  ipsius  sacramenti  administrationem  sunt  ne- 
» cessariae.  » 

Unde  rituale  Romanum  haec  statuit : 

Sacerdos  cum  poenitentem  absolvere  voluerit,  injuncta  ei  prius  et  ab 
eo  accepta  poenitentia  salutari,  primo  dicat ; 

Misereatur  tui  omnipotens  Deus , et  dimissis  peccatis  tuis, 
perducat  tc  ad  vitam  (Sternam,  Arnen* 

Deindef»exlensa  versus  pcenitentem  dextera,  dicit : 7/;- 
dul^entiam y absolutionem  et  remissionem  peccatorum  tuo^ 
riim  tribuat  tibi  omnipotens  et  misericors  Dominus,  Amen, 

Dominus  noster  Jesus  Christus  te  absolvat , et  ego  auctori^ 
tate  ipsius  te  absolvo  ab  omni  vinculo  excommunicationis ^ 
suspensionis  et  interdicti y in  quantum  possum  et  tu  indiges  : 
deinde  ego  te  absolvo  a peccatis  tuis,  in  nomine  Patris  y ct 
Filii y et  Spiritus  sancti,  Amen, 

Passio  Domini  nostri  Jesu  Christi,  merita  beatee  Marice 
Virginis  y omnium  sanctorum  y et  quidquid  boni  feceris  et 
mali  sustinueris,  ^it  tibi  in  remissionem  peccatorum,  aug^ 
mentum  gratice  et  preemium  vitee  ceternee,  Amen, 

Admonet  postea  idem  Rituale  omittendam  esse  vocem 
suspensionis  y si  poenitens  sit  laicus;  omittenda  est  pariter 
si  sit  clericus  in  sacris  non  constitutus  : et  addit , in  con- 
fessionibus frequentioribus  et  brevibus  omitti  posse  ora- 
tiones, et satisque  esse  si  dicatur: 

Dominus  noster , usque  ad  Passio  Domini , urgente  vero 
gravi  necessitate,  breviter  dici  posse  : Ego  te  absolvo  ah 
omnibus  censuris  et  peccatis  y in  nomine  Patris,  et  Filii,  et 
Spiritus  sancti.  Amen, 

Rituale  Cenomanense  dicit  faciendum  esse  signum 
crucis  super  pcenitentem,  dicendo.  Indulgentiam,  etc. 
extendendam  dextram  versus  eum,  dum  dicitur,  Domi^ 
nus  noster  y etc.  (cui  orationi  quaedam  adduntur  verba), 
et  ambas  jungendas  esse  manus,  dicendo,  Passio  Do* 
mini,  etc. 

Circa  modum  administrandi  sacramenta,  unusquisque 
accurate  ediscere  tenetur  Rituale  propriae  suae  dioecesis  , 
et  a regulis  in  eo  contentis  recedere  non  debet. 

Rituale  nostrum  permittit  quidem  brevem  formam , 
Ego  te  absolvo  ab  omnibus  censuris  et  peccatis  y etc.  pro- 
I nuntiari  in  extrema  necessitate,  si  nempe  poenitens  ita 
sit  morti  proximus,  ut  integra  forma  pronuntiari  ne- 
queat; nihil  vero  dicit  de  licentia  omittendi  preces  ante 
et  post  absolutionem,  in  confessionibus  frequentioribus 
et  brevibus  : unde  concludimus  eas  in  mente  ejus  non 
esse  omittendas. 

Attamen  illarum  omissio , citra  contemptum,  lineam 
peccati  venialis  excedere  non  videtur;  et  probabilius 
nullum  esset  peccatum  si  notabilis  existeret  causa  sic 
agendi , quia , si  talis  omissio  expresse  non  permittatur 
apud  nos,  dici  etiam  potest  illam  positive  non  prohiberi. 

Quccritar  1®  quaBnam  verba  sint  essentialia  ? 

R,  Certum  est  totam  essentiam  absolutionis  intra  verba 
orationis,  Dominus  noster ^ contineri  : at  pariter  certum 
est  omnia  verba  illam  constituentia,  ad  validitatem  sacra- 
menti non  requiri,  quia  plurima  tolli  possunt  sine  muta- 
tione in  sensu. 

Sic  1®  verba  Dominus  noster,  usque  ad  e^o  te  absolvo,  ad 
essentiam  formae  non  pertinent  : patet  ex  conciliis  Flo» 
ren  tino  et  Tridentino. 

2°  Nec  pronomen  c^o^  quod  sufficienter  exprimitur  per 
verbum  absolvo, 

3°  Nec  illa  verba,  in  nomine  Patris,  et  Filii,  et  Spiritus 
sancti,  quia  invocatio  Sanctissimae  Trinitatis  in  adminis- 
tratione  hujus  sacramenti  non  praescribitur  in  Scriptura, 
nec  in  traditione,  nec  in  usu  Ecclesiae,  tanquam  essen- 
tialis : ita  communiter  docent  theologi, 

4®  Dubitatur  an  verba  a peccatis  tuis , sint  essentialia. 
Multi  negant,  dicentes  sensum  verborum  absolvo  te,  prae- 
sentia pcenitentis  qui  peccata  confessus  est,  sufficienter^ 
determinari ; alii  vero  non  pauci  contendunt  ea  absolute 
requiri;  nam,  inquiunt,  Christus  sacramentum  Poeni- 
tentiae instituendo,  dixit.  Quorum  remiseritis  peccata  : sic- 
ut propter  verbum  quorum , exprimenda  est  persona 
absolvenda,  sic  pariter  exprimenda  sunt  peccata.  Prior 
sententia  probabilior  mihi  videtur;  sed  omnes  fatentur 
ea  omittere  verba , mortale  esse  peccatum , et  in  casu 
omissionis  iterandam  esse  absolutionem  propter  dubium. 

Ergo  haec  verba.  Absolvo  te  a peccatis  tuis,  reputanda 
sunt  essentialia,  et  saltem,  etiam  in  casu  necessitatis,  sic 
pronuntianda  est  absolutio  : Ego  absolvo  te  ab  omnibus 
censuris  et  peccatis  tuis , in  nomine  Patris , etc.  Commu- 
nius tamen  docetur  censuras  , solo  verbo  a peccatis,  tolli 
cum  ipsis  peccatis. 

Qaceritur  2“  an  absolutio  sub  forma  sequivalenti  pro- 
lata, V.  g.  Condono^  Remitto  tibi  peccata  tua,  etc.  sit  va- 
lida ? 

R,  Graviter  est  illicita,  utpote  insolita,  pvaxi  Ecclesia» 
contraria  et  poenitentium  olfensiva  : sed  valida  est,  quia 
idem  substantialiter  remanet  sensus.  Notat  Cajetanus, 
apud  Billuart,  illicitam  quidem,  sed  validam  fore  absolu- 
tionem datam  in  plurali  numero,  honoris  causa. 

QuceriturS"^  an  forma  absolutionis  ita  essentialiter  con- 
sistat in  verbis  ore  prolatis,  ut  scriptura  vel  nutus  noix 
sufficiant  ? 

i?,  affirmative,  1°  Quia  talis  fuit  voluntas  Christi,  una- 
nimi Ecclesiae  consensu  probata.  Quia  forma  sacramen- 
torum in  verbis  consistit , excepto  matrimonio  in  quo 
sufficiunt  nutus.  Quia  concilia  Flor,  et  Trid.  ita 
requirunt. 

Non  obstat  quod  in  foro  contentioso  sententia  scripta 
proferri  possit,  nisi  legislator  aliter  statuerit  : nam  judi- 
cium sacramentale  et  judicium  forense  non  sub  omni 
respectu  aequiparari  debent,  et  in  praesenti  casu  dis- 
crimen in  eo  consistit,  quod  judicium  forense  de  ab- 
sente proferri  possit,  non  item  sacramentale. 

Hinc  1®  absolutio  valide  dari  non  potest  per  litteras 
neque  per  nuntium,  ex  dictis. 

Hinc  2°  necesse  est  ut  persona  absolvenda  sit  moraliter 
praesens,  id  est,  intra  distantiam  qua  homines  commune 
altiori  voce  loqui  solent,  quod  nonnulli  ad  viginti  passus 
circiter  extendunt.  Attamen  in  casu  necessitatis,  peeni- 
tens  longius  distans,  v.  g.  cadens  e tecto,  sub  conditione 
absolvendus  esset. 

Non  requiritur  ut  poenitens  verba  absolutionis  audiat 
vel  audire  possit,  et  multo  minus  ut  ea  intelligat. 

Queeritur  4®  an  forma  sub  conditione  prolata,  sit  va- 
lida? 

R,  1°.  Certum  est  absolutionem  datam  sub  conditione 
de  futuro,  v.  g.  Absolvo  te,  si  restituas,  si  in  peccatum 
non  labaris,  esse  nullam.  Vel  enim  effectum  suum  habe- 
ret hic  et  nunc,  vel  tempore  quo  adimpletur  conditio  : at 
IU.  19 

neutrum  dici  potest;  non  prius,  cum  sacerdos  intenll(^- 
nem  absolvendi  non  habeat;  non  posterius,  quia  gratia 
sacramenti  non  potest  sic  manere  suspensa. 

R.  2°.  Absolutio  data  sub  conditione  de  praeterito  vel 
de  praesenti,  v.  g.  si  restitueris',  si  non  es  absolutus , va- 
lida est  modo  conditio  existat;  nihil  enim  effectum  ejus 
suspendit.  At  graviter  illicita  est,  nisi  necessitas  excuset, 
quia  hic  modus  absolvendi  est  insolitus  et  reverentiae  sa- 
cramento debitae  adversus. 

Similiter  non  licet  exprimere  conditionem  quae  neces- 
sario supponenda  est,  v.  g.  Absolvo  te,  si  vere  es  contri- 
tus, si  habeas  votum  restituendi,  satisfaciendi,  etc.  con- 
fessarius  enim  est  judex  : debet  ergo  adhibere  curam 
sufficientem  ut  de  statu  poenitentis  prudenter  judicet  et 
absolutam  ferat  sententiam  ; quid  enim  sentiretur  de  ju- 
dice qui  sententiam  suam  sic  proferret  : Decerno  objec- 
tum litis  Petro,  v,  g.  reddendum  esse,  si  melior  sit  ra- 
tio ejus  ? tam  in  se  ridicula  foret  absolutio  conditionata 
extra  casum  necessitatis. 

Videhimiis  infra  quibus  neganda  vel  concedenda  est  ab- 
solutio, recensendo  quandonam  absolutio  sub  conditione 
dari  possit.  Hic  autem  volumus  conditionem,  quando  le- 
gitime apponitur,  vocibus  non  exprimendam  esse  : talis 
quippe  est  usus  Ecclesiae , ea  fundatus  ratione,  scilicet, 
quod  sacramentum  Poenitentiae  per  modum  judicii  admi- 
nistretur, et  in  judicio  sententia  absoluta  esse  debeat. 

Multi  tamen  dicunt  quod  , si  dubitetur  an  poenitens 
adhuc  vivat,  vel  fuerit  absolutus,  absolutio  dari  possit 
sub  conditione  expressa,  si  tu  es  capax,  si  non  es  absolu- 
tus, ut  fit  in  Baptismo.  Ita  P.  Antoine,  Certe  nec  eum 
qui  eo  casu  conditionem  exprimit,  nec  qui  non  exprimit 
damnare  vellem. 

ARTICULUS  SECUNDUS. 

IN  FORMA  DEPRECATORIA  SIT  VALIDA. 

Triplici  modo  enuntiari  potest  absolutio,  videlicet 
indicative,  v.  g.  Ahsoho  te  a peccatis  tuis,  ut  fit  apud  nos  j 

2^  deprecntive,  v,  g.  Absolve,  qucnsumus.  Domine,  hunc 
mulum  tuum  a peccatis  ejus,  ut  fit  apud  Graecos;  vel  3° im- 
perative, V.  g.  Esto  a peccatis  tuis  absolutus. 

Nulla  proferuntur  exempla  quibus  ostendatur  formam 
imperativam  oliin  fuisse  usurpatam  : eam  igitur  pi^aeter- 
mittimus. 

Certum  est  a forma  indicativa  apud  nos  usitata  rece- 
dere graviter  illicitum  fore,  quia  violaretur  lex  ecclesias- 
tica in  materia  gravi. 

Quaestio  est  igitur  an  ex  liypothesi  quod  forma  depre- 
catoria adbiberetur,  sacramentum  esset  validum.  Affir- 
mat P.  Morinus,  1.  8,  cap.  8,  et  plurimi  post  ipsum,  inter 
quos  Juenin,  iVitasse,  Tourncly,  etc.  qui  contendunt  hanc 
formam  duodecim  prioribus  saeculis  adhibitam  fuisse  in 
ipsa  Ecclesia  Latina. 

Multi  vero  alii  demonstrare  nituntur  formam  indica- 
tivam  absolute  necessariam  esse,  et  proferunt  monu- 
menta quibus  ostendere  volunt  formam  indicativam,  si 
non  in  verbis,  saltem  quoad  sensum,  semper  in  usu  fuisse, 
tum  apud  Graecos,  tum  apud  Latinos. 

PROPOSITIO. 

Probabilius  est  formam  pure  deprecatoriam  ad  validitatem 
sacramenti  non  sufficere. 

Proh,  1®  Scriptura  sacra,  Christus  enim,  instituendo 
hoc  sacramentum,  non  dixit.  Quaecumque  petieritis  pec- 
cata esse  solvenda,  erunt  soluta,  sed,  Queeeumque  solverim 
tis  : porro  illa  verba  indicant  actionem  sacerdotis  non  tan- 
tum deprecantis,  sed  pronuntiantis  tanquam  auctorita- 
tem habentis  : ergo. 

2®  Auctoritate  concil.  Florent,  et  Trid,  quae  definierunt 
formam  sacramenti  Pcenitentiae  sitam  esse  in  his  verbis. 
Ego  te  absolvo  a peccatis  tuis,  et  preces  quae  illis  laudabili- 
ter adjungi  solent,  ad  essentiam  formae  non  pertinere. 
Nonne  eo  ipso  definierunt  formam  essentialem  esse  indi- 
cativam ? 

3®  Piares  sancti  Patres  comparant  ministerium  sacer- 
dotum novae  Legis  poenitentes  absolventium  ministerio 
levitarum  leprosos  probantium,  et  inter  hos  et  illos  hoc 
admittunt  discrimen,  scilicet,  quod  in  nova  Lege  sacer- 
dotes lepram  peccati  non  tantum  probent  mundatam, 
sed  mundent,  dum  levitae  lepram  carnis  solummodo  de- 
clararent mundatam  : atqui  tale  non  admitteretur  discri- 
men, si  forma  simpliciter  deprecatoria  sufficeret. 

Ratione  theologica.  Sacramentum  Poenitentiae  per  mo- 
dum judicii  fuit  institutum  : sacerdos  igitur  debet  pro- 
ferre sententiam  ut  judex  : porro  sententiam  non  profer- 
ret ut  judex,  si  tantum  deprecaretur  : ergo. 

Insuper  probavimus  supra  absolutionem  sacerdotis  non 
esse  nudum  ministerium  declarantis  peccata  esse  remissa, 
sed  actum  judicialem  : ergo  denique,  etc. 

Verum  forma  deprecatoria  in  sono,  sed  indica tiva  in 
sensu,  valida  est;  constat  enim  propria  verba  formae  hu- 
jus sacramenti  a Christo  non  fuisse  determinata  : sufficit 
ergo  ut  actio  ministri  absolventis  exprimatur  et  verificen- 
tur  verba  Christi,  Quorum  remiseritis,  etc.  Porro  actio  mi- 
nistri absolventis  per  formam  deprecatoriam  in  sono  et 
indicativam  in  sensu  exprimitur.  Supponatur,  v.  g.  haee 
forma  Graecorum,  apud  Goar,  Domine  Jesu  Christe,  Fili 
Dei  vivi,  pastor  et  agnus  qui  tollis  peccatum  mundi...  re^^ 
laxa,  remitte,  condona  peccata. . . a servis  tuis  istis  commissa. 
Cum  sacerdos  prius  audierit  poenitentem  eique  satisfac- 
tionem injunxerit  tanquam  judex,  nonne  sensus  hujus- 
modi verborum  est  ; Remitte,  Domine,  peccata  cui  ea 
remitto,  seu,  in  cujus  gratiam  ministerium  meum  exer- 
ceo, juxta  verba  tua.  Quorum  remiseritis,  etc.?  Ergo. 

Unde  1®  licet  forma  deprecatoria  oliin  adhibita  fuerit 
apud  Latinos,  hocque  supposito,  non  concesso,  nihilomi- 
nus sacramentum  erat  validum.  Etiamsi  sola  forma  de- 
precatoria in  sono  adhiberetur  apud  Graecos,  validitas 
sacramenti  non  periclitaretur;  et  idcirco  Latini  talem 
formam  eis  nunquam  exprobraverunt,  nec  dubitaverunt 
illos  sacramentum  Poenitentiae  retinere. 

Caeterum,  falsum  est  solam  formam  deprecatoriam  ia 

USU  esse  apud  Graecos;  Goar  enim  plures  describit  for- 
mas iiidicativas  apud  Calabros,  Apulos  et  Siculos  usur- 
pari solitas,  quas  nonnulli  Orientales  acceptarunt.  Arcu- 
dius,  ipse  Graecus,  probat,  Concordia  Ecclesice  Orientalis  et 
Occidentalis  in  sacramentorum  administratione,  1.  4,  cap.  3, 
eas  formas  quae  primo  aspectu  deprecatoriae  videntur, 
vere  esse  absolutas  quoad  sensum,  et  initio  capitis  sa- 
pienter observat,  « nullam  unquam  fuisse  controversiam 
w de  hac  re  inter  Graecos  et  Latinos,  ac  proinde  non  esse 
» verisimile  antiquam  formam  hujus  sacramenti  ex  odio 
» alicujus  vel  malitia  mutatam  aliquando  fuisse,  et  in- 
» credibile  dictu  videri  Graecorum  ecclesiam  nunquam 
» habuisse  veram  formam  hujus  sacramenti.  » 


CAPUT  SEPTIMUM. 

DE  MINISTRO  SACRAMENTI  POENITENTIA. 

Ti  es  hujus  capitis  erunt  articuli,  quorum  primus  erit 
de  charactere  in  ministro  sacramenti  Poenitentiae  requi- 
sito ; secundus,  de  jurisdictione  ipsi  necessaria,  et  tertius, 
de  ejus  officiis  seu  obligationibus. 

ARTICULUS  PRIMUS. 

DE  CHARACTERE  IN  MINISTRO  SACRAMENTI  POENITENTIA 
REQUISITO. 

Valdenses  existimabant  bonum  laiciim,  non  vero  ma- 
lum sacerdotem,  habere  facultatem  absolvendi.  Inter  ar- 
ticulos Wiclefi  in  concilio  Constantiensi  damnatos,  iste 
reperitur,  laicurn,  si  vir  fru^i  fuerit,  cla\>iuin  potestatem  a 
Christo  accepisse.  Novatores  in  concilio  Tridentino  dam- 
nati, docebant,  referente  Palavicino  lib.  12,  cap.  10, 
« sacerdotes  non  habere  potestatem  ligandi  et  solvendi, 

» nisi  Spiritus  sancti  gratia  et  charitate  sint  praediti;  et 

» non  cos  solos  esse  ministros  absolutionis,  secl  omnibus 
» et  singulis  Christianis  esse  dictum  : Quodcumque  solve- 
» ritis,  >»  etc.  Soli  tamen  ministri  apud  ipsos  sententiam 
reconciliationis  pronuntiant. 

P.  Morinus  arbitratur  atque  contendit,  lib.  8,  cap.  3, 
diaconis  concessum  fuisse  apud  Latinos  confessiones  au- 
dire et  a peccatis  absolvere  in  casu  necessitatis,  id  est,  in 
mortis  periculo  et  deficiente  sacerdote. 

PROPOSITIO. 

Solus  sacerdos  minister  est  sacramenti  Poenitentice. 

Proh.  Illa  propositio  est  de  fide,  constat  Scriptura 
sacra  et  traditione. 

1°  Est  de  JtdCy  utpote  definita  a conc.  Trid.  sess.  14^ 
can.  10,  his  verbis  : « Si  quis  dixerit  sacerdotes  qui  in 
» peccato  mortali  sunt,  potestatem  ligandi  et  solvendi 
w non  habere;  aut  non  solos  sacerdotes  esse  ministros 
» absolutionis,  sed  omnibus  Christi  fidelibus  esse  dictum  r 
» Quodcumque  ligaveritis,,,  anathema  sit.  » Idem  jam  tra- 
diderant concilium  Florentinum,  in  Decreto  ad  Ai  inenoSy 
conc.  Const.  adversus  Wiclefuin,  et  conc.  Later.  IV,  prae- 
cipiendo ut  omnes  fideles  semel  in  anno  peccata  sua 
proprio  sacerdoti  confiterentur.  Haec  verba , sa^ 
cerdotiy  supponunt  confessionem  soli  sacerdoti  fieri  posse. 
Ergo  1°. 

2°  Constat  Scriptura  sacra.  Hi  soli  habent  potestatem 
remittendi  peccata  quibus  Christus,  instituendo  sacra- 
mentum Pcenitentiae,  dixit  : Quorum  remiseritis.,.  Atqui 
Christus  haec  verba,  non  ad  laicos,  sed  ad  solos  Apostolos 
proindeque  ad  eorum  successores  direxit.  Porro  soli  sa> 
cerdotes  Apostolis  successerunt.  Ergo  2°. 

3°  Constat  traditione  quae  semper  tenuit  solis  sacerdo- 
tibus competere  potestatem  ligandi  et  solvendi,  juxta 
praedicta  verba  Christi,  et  omnes  sancti  Patres  quos  plu- 
ries citavimus,  vel  expresse  dixerunt,  vel  supposuerunt 
solos  sacerdotes  sacramenti  Poenitentiae  esse  ministros  : 

V.  g.  S.  Cyprianus,  dum  remissio  facta  per  sacerdotes ; 
S.  Ambrosius , qui  relaxandi  licentiam  sacerdotibus  suis 
concessit  ;S.  Clirysostomus , qui  dignitatem  sacerdotum  , 
ex  potestate  remittendi  peccata  vi  verborum  Christi,  re- 
evat : ergo  3° ; aliunde,  etc.  insuper...  Ergo. 

De  fide  est  ergo  1°  sacerdotes  etiam  malos  sacramen 
Poenitentiae  esse  ministros  ; 2°  nunquam  laicos,  quantum- 
vis bonos,  et  in  quacumque  necessitate,  sacramentum 
istud  administrare  posse.  Verum  opinio  P.  Morini  defi- 
nitioni conc.  Trid.  non  directe  adversatur  , ac  proinde 
sub  anathemate' non  percutitur,  licet  manifeste  sit  falsa 
et  haeresi  proxima;  cum  traditione  enim  et  cum  bis  conc. 
Tiid.  verbis,  aut  non  solos  sacerdotes  esse  ministros  abso- 
lutionis,  conciliari  neqnit. 

Solvantur  objectiones, 

OhJ,  fo.  Haec  verba.  Euntes,.,  baptizantes  cos  in  nomine 
Patris...  ad  solos  Apostolos  directa  sunt : atqui  non  soli 
Apostolorum  successores , sed  laici  ipsaeque  mulieres  va- 
lide baptizare  possunl  : ergo  a pari , etc. 

R.  Nego  conseq.  et  paritatem,  1°  Quia  ipsa  Scriptura 
subministrat  exempla  Baptismi  a diacono,  scilicet  a Phi- 
lippo coliati,  Act.  Apost.  viii,  12  et  38.  2°  Quia  Ecclesia 
semper  credidit  et  docuit  Baptismum  a laicis  et  etiam  a 
mujieribus  collatum  , esse  validum  ; nihil  vero  tale  pro- 
fertur ubi  de  Poenitentia  agitur  : insuper  conveniens  erat 
ut  Baptismus  ad  salutem  necessarius  necessitate  medii, 
non  a solis  sacerdotibus  administrari  posset;  non  ita  ne- 
cessaria est  Poenitentia.  Ergo. 

Inst.  S.  Jacob.  v,  16  : Confitemini  alterutrum  peccata 
vestra et  orate  pro  invicem  ut  salvemini  : ergo  ipsi  laici 
confessionem  excipere  possunt. 

R.  Di  st.  conseq.  Si  haec  verba  de  confessione  non  sacra- 
mentali  inteiligantur , conc.  si  de  confessione  sacramen- 
tali  intelligenda  sint,  ncg.  conseq.  Etenim  quidam  dicunt 
B.  Jacobiim  per  verba  confitemini  alterutrum  peccata 
vestra , solam  intelligere  confessionem  quae  fit  humilitatis 

causa,  vel  ad  petenda  consilia  : tuuc  certum  est  ipsos 
laicos  hujusmodi  confessionem  aliquando  excipere  posse. 
Si  vero,  ut  alii  volunt,  de  confessione  sacranientali  ibi 
Apostolus  loquatur,  per  verbum  alterutrum^  non  quilibet 
intelligendi  sunt  homines , sed  soli  sacerdotes  , siquidem 
invictis  argumentis  constat  solos  sacerdotes  hujus  sacra- 
menti esse  ministros.  Ergo. 

Ohj,  2^".  S,  Cyprianus  dicit,  Ep.  12,  loquens  de  homine 
in  periculo  mortis  constituto  : « Si  presbyter  repertus 
» non  fuerit,  et  urgere  exitus  coeperit,  apud  diaconum 
» quoque  exomologesim  facere  delicti  sui  possunt,  ut 
» manu  ejus  in  Poenitentiam  imposita,  veniant  ad  Do- 
ti minum  cum  pace.  » Ergo  saltem  et  diaconi  sunt  mi- 
nistri hujus  sacramenti  ad  sensum  P.  Morini. 

A.  Ne^o  conseq.  Nam  , juxta  doctorum  interpretatio- 
nem quae  perpetua  traditione  innititur,  de  sacramentali 
reconciliatione  ibi  non  agitur,  sed  de  absolutione  ab  ex- 
communicatione in  lapsos  pronuntiata,  vel  probabilius 
a poenitentiis  canonicis  quibus  lapsi  subjiciebantur  : at- 
qui non  repugnat  diaconos  olim  fuisse  deputatos  ad  tol- 
lendas hujusmodi  poenas  ecclesiasticas,  praesertim  in  casu 
neceissitatis,  ut  exprimit  S.  Cyprianus.  Si  autem  Ecclesia 
persuasum  habuisset  eos  in  casu  necessitatis  a peccatis 
sacramentaliter  absolvere  posse , cur  ministerium  istud 
decursu  temporum  ipsis  non  credidisset  et  etiam  nunc 
non  crederet,  sed  potius  crudeliter  sineret  peccatores, 
deficiente  sacerdote,  in  praesentia  diaconi  sine  reconci- 
liationis sacramento  decedere?  Nonne  talis  consuetudo 
demonstrat  non  magis  diaconos  quam  laicos  sacramenti 
Poenitentiae  esse  ministros?  Ergo. 

Inferendum  est  ^ ex  dictis  in  praesenti  articulo^  abso- 
lutiones a confessario  non  valide  ordinato  , sive  sit  impo- 
stor , sive  bona  fide  se  credat  sacerdotem  , prorsus  esse 
nullas  : sola  igitur  contritione  perfecta  peccator  in  eo 
casu  justificari  potest. 

ARTICULUS  SECUNDUS. 

1>E  JURISDICTIONE  MINISTRO  SACRAMENTI  POENITENTIAE 
NECESSARIA. 

Jurisdictio  in  genere  est  potestas  quam  quis  liabet  in 
alterum  tanquam  in  subditum.  Potest  esse  vel  civilis  vel 
ecclesiastica , pro  foro  externo  vel  pro  foro  interno.  Hic  de 
sola  jurisdictione  pro  foro  interno  in  ordine  ad  absolutio- 
nem sacramen talem  qu80stio  moveri  potest.  Jurisdictio  sic 
spectata  recte  definitur  : Auctoritas  quam  habet  sacerdos 
alterum  inforo  conscientia;  absolvendi  tanquam  subditum. 

Duplex  distinguitur,  ordinaria  scilicet  et  delegata.  Ju- 
risdictio ordinaria  ea  est  quam  quis  habet  ratione  sui 
officii  cui  annexa  est  cura  animarum,  ut  papa,  episcopus, 
parochus  : delegata  vero  illa  dicitur  quam  habet  sacerdos 
ex  alterius  commissione  : tales  sunt  apud  nos  vicarii, 
presbyteri  habituati^  missionarii,  etc. 

Notandum  est ^ jurisdictionem,  sive  delegatam,  sive 
ordinariam,  a potestate  ordinis  multum  differre.  1°  Po- 
testas ordinis  cunctis  sacerdotibus  cum  charactere  aequa- 
liter confertur;  non  item  potestas  jurisdictionis,  non 
omnibus  nec  aequaliter  datur.  2*  Potestas  ordinis  est 
irrevocabilis  , jurisdictio  vero  revocari  potest. 

Hic  sex  nobis  inquirenda  sunt,  videlicet  1°  an  jurisdic- 
tio sit  necessaria  ad  validitatem  absolutionis ; 2°  quinam 
habeant  jurisdictionem  ordinariam;  3°  quinam  habeant 
delegatam ; 4°  an  qui  ex  errore  communi  pro  ordinariis 
vel  delegatis  habentur,  valide  absolvere  possint;  5° quid 
sit  approbatio  et  an  necessaria  ; 6»  quinam  a peccatis  re- 
servatis absolvere  possint. 

§ I,  — An  jurisdictio  sit  necessaria  ad  sarcamentum  Poeniteutise 
valide  administrandum. 

PROPOSITIO. 

Praeter  ordinis  potestatem  y necessaria  est  jurisdictio  in 
sacerdote  ut  valide  absolvat, 

Prob.  1°  auctoritate  conciliorum.  Cone.  Lat.  IV,  can.  21, 
haec  habet  : « Si  quis  autem  alieno  sacerdoti  voluerit 
» justa  de  causa  confiteri , licentiam  prius  postulet  a 
» proprio  sacerdote,  cum  alter  ille  non  possit  solvere  vel 
» ligare.  » 

Cone.  Flor,  in  Decreto  ad  Armenos,  de  ministro  hujus 
sacramenti  sic  loquitur  : h Minister  hujus  sacramenti  est 
» sacerdos,  habens  auctoritatem  ordinariam,  vel  ex  com- 
» missione.  » 

Cone.  Tiid.  sess.  14 , cap.  7 , dicit : « Quoniam  natura 
w et  ratio  judicii  illud  exposcit , ut  sententia  in  subditos 
» duntaxat  feratur,  persuasum  seinper  in  Ecclesia  Dei 
» fuit , et  verissimum  esse  synodus  hajc  confirmat,  nui- 

lius  momenti  absolutionem  eam  esse  debere  quam  sa- 
» cerdos  in  eum  profert,  in  quem  ordinariam  aut  subde- 
« legatam  non  habet  jurisdictionem.  » Sancta  synodus 
exponit  cur  jurisdictio  sit  necessaria,  videlicet,  quia 
sententia  sacerdotis  est  actus  judicialis  : ut  judicium  au- 
tem sit  validum,  requiritur  auctoritas  in  eo  qui  judicat 
et  subjectio  in  eo  qui  judicatur  : ergo  non  tantum  jure 
ecclesiastico,  sed  institutione  divina  necessaria  est  juris- 
dictio. 

Prob,  2®  constanti  traditione  et  praxi  Ecclesice.  In  pri- 
mis enim  saeculis  , videmus  episcopos  Pcenitentiam  per 
seipsos  imponere,  poenitentes  reconciliare,  vel  sacerdotes 
ad  eos  reconciliandos  committere,  parochos  instituere, 
eisque  parochianos  subjicere  atque  exigere  ut  eis  solis 
peccata  confiteantur.  Ergo. 

Dices,  Omnis  sacerdos  accipit  in  ordinatione  sua  potes- 
tatem remittendi  peccata  his  verbis : Accipe  Spiritum  sanc^ 

tam  ; quorum  remiseris  peceata,  remittentur  eis.  Ergo  vel 
jurisdictio  non  est  necessaria , vel  simul  cum  potestate 
ordinis  confertur. 

R.  Nego  coriseq.  Nam,  ut  ait  concil.  Tiid.  de  natura 
est  judicii  ut  sententia  in  subditos  dun taxat  feratur  : ergo 
praeter  potestatem  judicandi,  assignandi  sunt  subditi  in 
quos  baec  potestas  exerceri  possit.  Res  illustrari  potest 
exemplo  ex  ordine  civili  petito  : supponatur  quod  rex 
aliquem  constituat  judicem  eique  titulum  nominationis 
regiae  conferat,  sed  tribunal  ei  non  assignet ; certe  homo 
ille  veram  habebit  potestatem  judicandi,  et  tamen  de- 
fectu subditorum , illam  exercere  non  poterit  : talis  est 
sacerdos  valide  ordinatus  : Christus  illum  constituit  judi- 
cem ad  remittenda  aut  retinenda  peccata,  sed  necesse  est 
ut  Ecclesia  assignet  ei  subditos*  Certe  hoc  sensu  intelli- 
genda  sunt  verba  ordinationis.  Accipe  Spiritum  sanctum  ; 
quorum  remiseris  peccata^  etc.  vel  dicendum  est  quemlibet 
sacerdotem  parem  habere  auctoritatem  vi  suae  ordinatio- 
nis ac  episcopos  et  ipsum  papam,  proindeque  concilia 
generalia  prius  citata  errasse,  traditionem  esse  deseren- 
dam et  Ecclesiae  consuetudinem  reformandam.  Ergo. 

Non  requiritur  autem  jurisdictio  pro  validitate  alio- 
rum sacramentorum  , v.  g.  Baptismi , Eucharistiae  , Ex- 
tremae Unctionis,  quia  per  modum  judicii  non  adminis- 
trantur. 

S II. — Quinam  habeant  jurisdictionem  ordinariam. 

Certum  est  omnes  pastores  legitime  constitutos  ordina- 
riam habere  jurisdictionem  : nomine  pastorum  ii  omnes 
intelliguntur  qui  ratione  sui  officii  vel  tituli  curam  ha- 
bent animarum  : in  triplici  ordine  vulgo  ponuntur,  sci- 
licet : 

1®  Summus  Pontifex  pro  universo  orbe,  respectu  om- 
nium Christianorum.  Ad  hunc  ordinem  revocandi  sunt 
Major  Pcenitentiarius  et  Legatus  a latere,  qui  ratione  sui 
officii  ordinariam  habent  jurisdictionem,  prior  in  tota 
Ecclesia , et  posterior  in  sua  legatione. 

2°  Episcopus  pro  lota  sua  dioecesi  et  respectu  omnium 
dioecesanorum  : sub  ejusdem  nomine  comprehenditur 
vicarius  generalis,  qui  non  solum  in  causis  civilibus,  ut 
quidam  volunt , sed  in  spiritualibus  eadem  est  persona 
moralis  cum  episcopo,  et  ideo  eamdem  exercet  juris- 
dictionem. At , moliente  episcopo , amittit  officium 
proindeque  jurisdictionem.  Ad  hunc  ordinem  pertinent 
archiepiscopi  in  dioecesibus  sulFraganeis  , sed  tempore  vi- 
sitationis duntaxat,  vicarii  capitulares,  sede  vacante,  poe- 
nitentiarius , si  quis  sit  legitime  institutus , abbates  ex- 
empti, si  qui  sint,  in  proprio  territorio,  generales  ordinum 
et  provinciales  respectu  religiosorum  sibi  subditorum. 

3°  Parochus  in  sua  parochia  et  lespectu  parochiano- 
rum.  Ad  hunc  oi  dinem  olim  revocabantur  vicarii  perpe- 
tui, et  nunc  revocandi  sunt  non  solum  parochi  amaviblles, 
dicti  deservientes,  sed  et  ii  qui  ecclesiae  sub  nomine  ca- 
pellae vicarialis  cognitae  praeficiuntur  ; item  praelati  et  su- 
periores immediati  monasteriorum  : hi  enim  ratione  offi- 
cii sui  habent  curam  animarum. 

Notandum  est  1°,  domicilium  in  ordine  ad  suscipienda 
sacramenta,  .si  matrimonium  excipiatur  ratione  contrac- 
tus, solo  facto  habitationis  cum  animo  manendi  obtineri : 
unde  episcopus  jurisdictionem  acquirit  ordinariam  in  ho- 
minem ipso  die  quo  incipit  habitare  in  dioecesi  sua  cum 
animo  manendi ; item  parochus  in  parochianum,  etc. 
Qui  duplex  habent  domicilium , v.  g.  domum  hiemis  et 
domum  aestatis  in  parochiis  diversis,  duplicem  habent 
parochum  et  ab  alterutro  absolvi  possunt,  scilicet,  ab  eo 
in  cujus  territorio  tunc  degunt. 

Iter  facientes,  peregrinantes  et  vagi,  nullum  domici- 
lium fixum  habentes,  ei  subjiciuntur  episcopo  vel  paro- 
cho in  cujus  territorio  tunc  existunt : sic  ordinariorum 
consensus  et  Ecclesiae  praxis  determinavit. 

Notandum  est  2°,  jurisdictionem  ordinariam  directe 
personas  afficere  easque  ubique  sequi,  et  mediate  tantum 
in  territorio  circumscribi.  Unde  episcopus  valide  absol- 
vere potest  suos  dioecesanos,  parochus  suos  parochianos 
in  qualibet  orbis  parte  j imo  et  licite  hoc  faciet , habita 

vel  rationabiliter  praesumpta  ordinaiii  loci,  sive  episcopi, 
sive  parochi,  licentia.  Ita  P.  Antuine , Bciilly,  Theologia 
Lugd. 

Cessat  jurisdictio  ordinaria  per  amissionem  officii  cui 
annexa  est,  ut  patet  \ item  per  suspensionem  vel  per  ex- 
communicationem publice  et  nominatim  denuntiatam  : 
ita  fert  jus  canonicum  et  unanimiter  theologi  docent.  IXon 
vero  amittitur  nec  suspenditur  per  censuras  quantumvis 
publicas,  nec  per  irregularitatem,  si  denuntiatio  publice 
et  nominatim  facta  non  fuerit.  Sic  adhuc  omnes  nunc 
theologi,  post  bullam  Ad  vitanda  scandala.  Hinc  parochi 
legitime  instituti  qui  juramentum  constitutione  civili 
anno  1790  praescriptum  emiserunt,  non  ideo  jurisdic- 
tione sua  exuti  sunt. 

§ TII.— Quinam  habeant  jurisdictionem  delegatam. 

De  natura  est  jurisdictionis  ordinariae  ut  per  alium 
exerceri  possit , nisi  ordinarius  agnoscat  superiorem  qui 
delegationem  prohibuerit.  Unde  legitur  in  Sexto  Decre- 
talium , lib.  I , tit,  17 , c.  7 : « Cum  episcopus  in  sua  tota 
» dioecesi  jurisdictionem  ordinariam  noscatur  habere,  du- 
« bium  non  existit  quin  in  quolibet  loco  ipsius  dioecesis 
» non  exempto,  per  se  vel  per  alium  possit  pro  tribunali 
» sedere.  » 

Delegatio  autem  duplici  modo  fieri  potest,  directe  et 
indirecte.  Fit  directe,  quando  sacerdos  audiendis  confes- 
sionibus in  uno  loco  committitur.  Fit  vero  indirecte,  si 
ordinarius  concedat  poenitenti  facultatem  sibi  eligendi 
confessarium  et  ab  eo  absolutionem  suscipiendi , quod 
tempoi  e jubilaei  concedere  solet  Pontifex  maximus.  In 
posteriori  hoc  casu,  jurisdictio  non  creditur  laico,  ut 
eam  confessario  tradat,  sed  occasione  electionis  a laico 
factae,  sacerdoti  confertur. 

Ut  legitima  sit  delegatio,  plures  requiruntur  conditio- 
nes , videlicet  1®  ut  delegans  legitimus  sit  ordinarius  et 
limites  suae  jurisdictionis  non  excedat : unde  absolutio- 
nes ab  episcopis,  vi  constitutionis  civilis  cleri  Gallicani 
institutis , et  a sacerdotibus  ab  eis  delegatis  concessae, 

erant  nullse  ; 2°  ut  delegare  non  prohibeatur,  quales, 
sunt  degradat!  et  exconimunicati  vitandi ; 3®  ut  consen- 
sus ejus  sit  formalis,  actualis  et  expressus,  nec  sufficeret 
consensus  futurus  rationabiliter  praesumptus,  nec  rati- 
habitio de  praeterito,  si  nempe  ordinarius  dicat.  Approbo 
quod  facium  est ; quia  nec  jurisdictio  praesumpta,  nec 
approbatio  praeteriti  in  actum  judicialem  influunt;  4°  ut  ! 
delegatus  sit  capax,  id  est,  rite  ordinatus,  nec  excommu- 
nica tus  publice  denuntiatus  aut  degradatus. 

Delegatio  fieri  potest  scripto,  verbo,  vel  alio  quolibet  i 
signo  voluntatem  delegantis  sufficienter  manifestante  : i 
sedulo  autem  pensandi  sunt  termini  concessionis,  quia 
tantum  valent  quantum  sonant. 

Hujusmodi  delegatio  facta  sacerdoti,  prout  fit  ordina- 
rie , territorium  immediate  afficit  et  mediate  tantum ' 
personas  : non  potest  ergo  ultra  teiTitorium  assignatum 
valide  exerceri. 

Unde  1®  vicarii  qui  apud  nos  delegatam  habent  juris- 
dictionem pro  omnibus  ecclesiis  quae  sunt  sub  districtu ' 
ejusdem  pastoratus  primarii  ac  ecclesia  in  qua  munia 
vicarii  exercent,  et  in  aliis  ecclesiis  ab  ista  plusquam 
duabus  leucis  non  distantibus,  ultra  hos  limites  valide  j 
absolvere  non  possunt , nequidem  habitantes  parochiam  ! 
in  qua  sunt  vicarii.  Soli  excipiuntur  aegroti  qui,  ad  eccle- 
siam in  territorio  assignato  stantem  pertinentes , domi  ; 
retinentur  ibique  audiendi  sunt,  | 

2°  Gapellani  xenodochiorum  aliarumque  communita- 
tum sive  mulierum  sive  virorum,  sacerdotes  sacrum  mi-  i 
nislerium  in  seminariis  et  in  collegiis  exercentes,  et  pres- 
byteri habituati,  similem  habent  jurisdictionem  ordinarie 
circumscriptam,  quam  excedere  non  debent.  l 

3®  Parochi  in  nostra  dioecesi,  praeter  jurisdictionem  I 
ordinariam  in  parochianos  suos,  habent  delegatam  pro 
tota  dioecesi.  Non  solum  igitur  extraneos  in  propria  ec- 
clesia audire  et  absolvere  possunt,  saltem  extra  tempus  j 
paschale,  sed  et  in  cunctis  aliis  ecclesiis,  de  consensu  pa- 
rochi , nisi  haec  jurisdictio  in  aliquo  casu  fuerit  limitata, 
quod  duplici  modo  fieri  potest,  scilicet  quoad  territo- 

rliiin,  ut,  V.  g.  si  parochus  extra  propriam  ecclesiam  con- 
fessiones excipere  prohibeatur ; vel  quoad  personas,  v.  g. 
si  parochus  ad  solos  parochianos  restringatur. 

4®  Parochi  et  etiam  sacerdotes  delegati  unius  dioecesis 
communius  delegatam  habent  jurisdictionem  pio  paro- 
chiis adjacentibus  alterius  vicinae  dioecesis,  secundum 
inorem  dioeceseon  vel  episcoporum  concessionem.  Sic,  ex 
more  recepto,  cuncti  sacerdotes  in  dioecesibus  nos  circum- 
stantibus legitime  approbati,  eadem  possunt  in  nostra 
dioecesi  ad  distantiam  duarum  leucarum  ac  vicarii. 

5°  Ex  tacita  concessione  ordinariorum  omnium  loco- 
rum, quilibet  sacerdotes  ordinariam  vel  delegatam  juris- 
dictionem habentes,  audire  possunt,  extra  tempus  pa- 
schale, quosvis  poenitentes  undique  ad  ipsos  accedentes : 
legitime  sedent  pro  tribunali  in  loco  sibi  assignato ; et 
cum  de  jurisdictione  voluntaria  agatur,  quascumque  cau- 
sas sibi  oblatas  terminare  possunt,  seclusa  speciali  prohi- 
bitione ex  parte  ordinariorum  poenitentium  vel  confessa- 
riorum. 

Dixi,  extra  tempus  paschale^  quia  confessio  annualis, 
tempori  paschali  nunc  affixa , alieno  sacerdoti  fieri  non 
potest,  sine  proprii  licentia,  ex  canone  Omnis  utriusqiie 
sexus j conc.  Lat.  Parochus  autem  est  proprius  sacerdos 
respectu  parochianorum  et  episcopus  l espectu  dioecesa- 
norum  : ad  confessionem  igitur  paschalem  specialis  re- 
quiritur licentia  parochi  vel  episcopi.  An  vero  licentia 
ista  sub  poena  nulli  tatis  requiratur,  non  omnes  ejusdem 
sunt  sententiae.  Certum  est  requiri  licentiam  parochi  vel 
episcopi,  et  quidem  sub  poena  nullitatis,  cum  concilium 
dicat  alium  sacerdotem  sine  licentia  proprii  absolvere 
non  posse  : sed  quaestio  est  an  delegatio  generalis  epi- 
scopi sufficiat,  an  vero  expressa  pro  tempore  paschali 
requiratur,  sive  parochi,  sive  episcopi.  Hoc  a voluntate 
episcoporum  pendet,  saltem  juxta  sententiam  nunc  com- 
munem quae  certa  nobis  videtur.  Disciplina  igitur  dioe- 
ceseon examinanda  est  et  sequenda  : in  hacce  dioecesi 
licentia  parochi  requirenda  est,  sed  ad  validitatem  sacra- 
menti non  exigitur.  Reverendissimus  episcopus  noster, 

sicut  antecessor  ejus,  vult  otnnes  parochos  in  danda  liu« 
jusmodi  licentia  faciliores  se  praebere  eainque  parochia- 
nis  suis  publice  concedere,  ne  ullus  repugnantia  confi- 
tendi proprio  parocho,  aut  difficultate  licentiam  ab  eo  i 
obtinendi,  a confessione  deterreatur.  , 

Quceritur  1”  an  quidam  habeant  a jure  facultatem  con-  | 
fessariuni  sibi  eligendi  ? i 

R.  Gregorius  IX,  Decret.  1.  5,  tit.  38,  c.  16,  haec  ha- 
bet : « Ne  pro  dilatione  poenitentiae  periculum  immineat  , 
B animarum,  permittimus  episcopis  et  aliis  superioribus,  I 
» necnon  minoribus  praelatis  exemptis,  ut  etiam  praeter 
» superioris  sui  licentiam,  providum  et  discretum  sibi 
B eligere  possint  confessarium.  »>  Haec  concessio  non  fuit 
revocata. 

Igitur  1°  episcopi,  etiam  nondum  consecrati,  modo 
sint  confirmati,  sive  sint  titulares,  sive  in  partibus,  sive 
demissionarii,  quemlibet  voluerint  sibi  ehgere  possunt 
sacerdotem  in  confessarium,  non  tantum  in  propria  dioe- 
cesi, quod  a nemine  negatur,  sive  subditum,  sive  extra- 
neum sacerdotem  eligant,  sed  etiam  in  aliena  dioecesi; 
tuncque  vel  subditum  secum  itei  facientem  aut  ibi  reper- 
tum, vel  extraneum  eligere  possunt.  Plures  tamen  theo- 
logi contendunt  illos  eligere  non  posse,  extra  territorium 
suae  dioecesis,  sacerdotem  a proprio  episcopo  non  appro- 
batum. Ita  Fagnan^  Collet,  etc. 

2°  Generales  ordinum,  provinciales,  abbates  a juris- 
dictione episcoporum  exempti,  cardinales,  praelati  locales 
exempti,  ut  priores,  guardiani,  rectores,  omnes  qui  sub 
nomine  superiorum  intelliguntur,  confessarium  pariter 
sibi  eligere  possunt,  sive  inter  regulares,  sive  inter  saecu- 
lares, sed  probabilius  inter  eos  tantum  qui  ab  ordinario 
sunt  approbati.  Sic  BiLluart. 

Quidam  extendere  voluerunt  privilegium  episcopis  et 
superioribus  a constitutione  Gregoriana  concessum , ad 
parochos;  sed  communius  haec  facultas  ipsis  adimitur  : 
in  tali  controversia  pars  tutior  est  eligenda. 

Quceritur  2®  quamdiu  duret  jurisdictio  delegata  ? 
jR.  Vel  concessa  est  ad  tempus  determinatum,  v.  g.  ad 

aniniin,  et,  adveniente  termino  praefixo,  exspirat,  sine 
pontiva  revocatione;  vel  data  est  sine  limitatione  tem- 
poris, et  tunc  perseverat  donec  revocata  fuerit,  quia  juxta 
re^pilam  16  juris,  in  Sexto,  Decel  concessum  a principe 
beneficium  esse  mansurum  ; et  aliunde  jurisdictionis  dele- 
gatio apud  omnes  habetur  ut  gratia.  Ergo. 

Non  cessat  ergo  per  mortem  delegantis  : ita  statuitur 
in  Sexto,  1.  3;  tit.  4,  cap.  36,  nec  pariter  per  demissio- 
nem, suspensionem,  interdictum  aut  depositionem  ejus. 

Insuper  requiritur  ut  revocatio  sufficienter  delegato 
manifestata  fuerit  : hinc  absolutiones  inter  revocationem 
et  manifestationem  ejus  concessae,  validae  sunt. 

Verum,  cum  delegatio  a sola  voluntate  delegantis  pen- 
deat,  semper  revocari  potest  a delegante  vela  successore 
aut  superiore  ejus,  etiam  sine  causa  et  illicite.  De*facto 
revocatur  per  suspensionem  ab  homine,  per  excommu- 
nicationem denuntiatam  et  interdictum. 

Tempoie  perturbationis  Gallicanae,  episcopi  exsilium 
! petendo,  censebantur  jurisdictionem  vicariis  aliisque 
i simplicibus  presbyteris  schismati  adhaerentibus  delega- 
i tam  revocare.  Aliunde  hujusmodi  sacerdotes  schismati 
adhaerentes,  jurisdictioni  sibi  delegatae  renuntiabant. 

Qucp?itur  3°  an  delegatus  alium  subdelegare  possit  ? 

R.  Delegatus  ad  universale,  v.  g.  ad  officium  episcopi 
vel  parochi  absentis,  potest  delegare  ad  particulare,  ut 
generaliter  docetur,  Ligorio,  l.  6,  n.  566;  sed  delegatus 
* ad  particulare,  v.  g.  ad  audiendas  confessiones,  subdele- 
gare non  potest,  nisi  hanc  facultatem  a delegante  obti- 
i iiuerit.  Ratio  est,  quia  vi  delegationis  habet  tantum  po- 
testatem exercendi  jurisdictionem  quoad  personas,  non 
I vero  eam  alteri  committendi.  Ita  omnes  theologi  et  ca- 
■n  nonistce. 

\ § IV.  — An  qui  ex  errore  communi  pro  pastoribus  ordinariis  vel 

pro  delegatis  habentur,  valide  absolvere  possint. 

Omnes  generaliter  docent  eos  qui  ex  errore  communi 
pro  pastoribus  ordinariis  vel  pro  delegatis  habentur,  va- 

lide  absolvere  posse ; imo  et  licite,  si  error  ab  ipsorum  i 
voluntate  non  pencleat  : nam  Ecclesia  in  eo  casu,  pro 
bono  spirituali  fidelium  ad  tollendas  anxietates  et  vitanda 
scandala,  supplet  jurisdictionem ; hocque  constat  tum  / 
1®  ex  jure  civili,  lege  Barbarius^  de  officio  praetorum;  ; 
tum  2®  ex  jure  canonico,  decreto  Causa  tertia^  quaest.  7,  i 
cap.  Infamis;  tum  3®  ratione;  Ecclesia  est  enim  optima | 
mater  : atqui  talis  non  esset,  si  in  hujusmodi  circumstan- 
tia jurisdictionem  in  gratiam  filiorum  suorum  non  sup- 
pleret; tum  4®  ex  communi  sensu  omnium  doctorum  , ' 
qui  in  hac  materia  gravissimi  sunt  ponderis.  Ergo.  | 

Ut  autem  valeat  jurisdictio  sic  delegata,  tres  requirun-i 
tiir  conditiones,  scilicet  1°  ex  parte  confessarii,  titulus  j 
coloratus ; 2°  ex  parte  populi,  error  communis  ; 3°  ex 
parte  Ecclesiae,  ut  jurisdictionem  supplere  possit. 

1°  Titulus  coloratus,  id  est,  titulus  a superiore  legi- 
timo acceptus,  sed  ob  defectum  occultum,  v.  g.  ob  excom- 
municationem, simoniam  aut  irregularitatem,  nullus, 
aut  valide  concessus  , sed  occulte  revocatus.  Necessitas 
hujus  tituli  fundatur  in  dispositione  juris  canonici;  ita 
saltem  indicant  canon  istae,  ut  videre  est  apud  Fagnan^ 
Dens,  et  inde  concludunt  actus  intrusi  semper  esse 
nullos. 

Hinc  invalida  est  absolutio  ab  eo  colla ta  qui  falsas  lit- 
teras approbationis  confixit,  vel  delegationem  sub  falso 
nomine  obtinuit,  vel  etiam  qui  delegationem  pro  tem- 
pore fixo,  V.  g.  ad  triennium,  obtinuit,  et  elapso  hoc  tem- 
pore confessiones  pergit  audire  : nam,  quidquid  nonnulli 
dicant,  titulus  coloratus  ipsi  deest.  Ita  Layman,  Sanchez, 
congreg.  Card.  anni  1683,  Bened.  XIV,  Inst.  84,  § 16, 
Ligorio,  1.  6,  n.  572,  contra  Billuart,  ' 

2®  Requiritur  error  communis,  talis  scilicet  quod  vi- 
tium tituli  vel  revocatio  ejus  communiter  ignoretur  apud  | 
populum,  in  loco  ubi  suscipitur  confessio ; alioquin  non  j 
metuendum  esset  damnum  publicum  : attamen  Ecclesia  I 
non  supplet  jurisdictionem  nisi  ad  vitandum  malum  pu- 
blicum. Ergo.  Unde  error  unius  aut  alterius  etiam  in-  | 
vincibilis,  jurisdictionem  sacerdoti  non  conferret.  Si 


DE  POENITENTIA. 


451 

iTinior  serperet  inter  populum  circa  validitatem  tituli 
parochi,  aut  circa  illius  oflicii  revocationem,  qui  peccata 
ei  confiteri  vellet,  teneietur  antea  veritatem  rumoris  in- 
quirere, ut  patet : si  autem,  adhibita  diligenti  inquisitio- 
ne, dubium  maneat,  valide  ille  sacerdos  absolvere  potest^ 
quia  injustum  esset  illum , in  dubio,  possessione  certa 
privare. 

3**  Requiritur  ut  Ecclesia  defectum  supplere  possit  y 
secus  error  communis  et  titulus  coloratus  fiustra  invoca- 
rentur. Hinc  si  impostor  non  sacerdos,  exhibitis  falsis 
testimoniis,  officium  parochi  aut  vicarii  obtineat,  omnes 
ejus  actus  sunt  nulli,  quia  potestatem  ordinis  Ecclesia 
supplere  non  potest , nec  alios  defectus  juris  naturalis 
aut  divini,  sed  solos  defectus  juris  ecclesiastici. 

Queeritur  1°  an  ex  scio  errore  communi , sine  titulo, 
Ecclesia  sup[)leat  jurisdictionem  ? 

! R,  Plures  affirmant,  inter  quos  Card.  de  Eugo,  San- 
chez,  Bonacina,  Billuart,  etc.  quia,  inquiunt,  posito  er- 
rore communi,  eadem  in  detrimentum  animarum  se- 
• quuntur  incommoda  ac  si  titulus  coloratus  existeret  s: 
Ecclesia  autem  jurisdictionem  supplere  potest  : ergo  eam 
supplet.  Alii  vero  non  pauci  negant,  praecipue  quia  talis 
jurisdictio  potius  praesumitur  quam  judicatur  existere; 

I est  igitur  dubia  : porro  jurisdictione  dubia  uti  non  licet. 

Attamen,  propter  rationem  alterius  sententiae,  optandum 
I esset,  inquit  Collet , cont.  Tournely  ^ pastores,  id  est,  epi- 
scopos jurisdictionem  in  eo  casu  supplere. 

Queeritur  2°  an  liceat  uti  jurisdictione  probabili  in  per- 
sonas vel  in  peccata  ? 

R,  Concilia,  P.  Jntoinc,  et  alii  absolute  negant,  quia 
ubi  de  valore  saciamentorum  agitur,  opinionem  etiam 
probabilissimam , relicta  tutiori , amplecti  non  licet. 
Billuart  et  multi  alii  affirmant,  contendentes  Ecclesiam 
r in  eo  casu  jurisdictionem  supplere,  ex  hypothesi  quod 
reipsa  non  existat,  quia  alioqum  confessarii  ssepe  forent 
anxii  circa  veritatem  suae  jurisdictionis  et  poenitentes 
circa  validitatem  absolutionis  : ad  aliorum  arguinentum 
respondetur,  non  licere  quidem  uti  opinione  probabU 

lissiina  sed  minus  tuta,  relicta  tutiori,  ubi  agitur  de  ma- 
teria  sacramentorum  necessaria  quam  Ecclesia  supplere  jij 
non  potest : at  ibi  agitur  de  jurisdictione  quae  potestatem 
Ecclesiae  non  excedit.  (j 

Quidquid  sit,  illicitum  est  uti  tali  jurisdictione  extra 
casum  necessitatis,  ut  v.  g.  si  sacerdos  in  peccato  mortali  L 
constitutus  celebraturus  esset , et  copiam  non  haberet  r 
confessarii  jurisdictionem  certam  possidentis.  Ita  ipse  i. 
BiUuarty  Ligorio  et  communiter  theologi. 


§ V.  — Quid  sit  approbatio  et  an  sit  necessaria. 


Approbatio  est  judicium  authenticum  superioris  de 
idoneitate  sacerdotis  ad  confessiones  excipiendas,  cum 
consensu  ut  jurisdictionem  obtineat,  vel  habita  utatur. 
Ratio  hujus  definitionis  ex  verbis  concilii  Tridentini  mox 
referendis  desumitur. 

Notandum  et,t,  ante  concilium  Tridenlinum , omnes 
pastores  ordinarios , sive  episcopos , sive  parochos  , sive 
vicarios  perpetuos , jurisdictionem  in  animas  sibi  com- 
missas quibusvis  sacerdotibus  delegare  posse  : sed  fre- 
quenter contingebat  sacerdotes  audiendis  confessionibus 
minime  idoneos  advocari,  idque  in  ingens  animarum  de- 
trimentum ; quod  malum  sancta  synodus  Tridentina 
praecavere  volens,  statuit  ut  deinceps  nullus  sacerdos 
delegari  posset,  nisi  prius  ab  episcopo  idoneus  judicatus 
esset,  et  approbationem  obtinuisset  : sic  se  habet  sancta 
synodus  sess.  23,  cap.  15,  deRefor. 

« Quamvis  presbyteri  in  sua  ordinatione  a peccatis  ab- 
ii solvendi  potestatem  accipiant,  decernit  tamen  sancta 
» Synodus,  nullum,  etiam  regularem,  posse  confessiones 
» saecularium,  etiam  sacerdotum,  audire,  nec  ad  id  ido- 
1»  neum  reputari,  nisi  aut  parochiale  beneficium , aut 
>»  ab  episcopis  per  examen,  si  illis  videbitur  esse  necessa- 
r rium,  aut  alias  idoneus  judicetur,  et  approbationem, 
» quae  gratis  detur,  obtineat  : privilegiis  et  consuetudine 
» quacumque,  etiam  immemorabili,  non  obstantibus.  » 
Circa  hoc  decretum  plurima  sunt  observanda,  scilicet  : 

Approbationem  necessariam  esse  atl  validitatem  sa- 
cramenti : nam  qui  non  est  idoneus  ad  audiendas  confes- 
siones , valide  absolvere  non  potest  : talis  est  sensus 
obvius,  et  ita  omnes  verba  concilii  intelligunt. 

2°  Approbationem  cunctis  necessariam  esse  sacerdoti- 
bus beneficium  parochiale  non  habentibus,  etiam  docto- 
ribus,  sive  saecularibus,  sive  regularibus. 

3°  Illam  necessariam  non  esse  parochis  ad  absolvendos 
parochianos,  sive  in  proprio  territorio,  sive  extra  paro- 
chiam aut  dioecesim  inventos  vel  secum  ductos.  Attamen 
petenda  est  licentia  parochi  vel  ordinarii  loci,  ut  vitetur 
scandalum. 

4*"  Sed  parochi  indigent  approbatione  ad  audiendas 
confessiones  fidelium  alterius  parochiae,  sive  apud  se,  sive 
alibi.  Caveant  igitur  ne  limites  suae  approbationis  exce- 
dant ; qui  autem  pro  tota  dioecesi  sua  approbantur  ut 
apud  nos,  non  ideo  pro  alia  dioecesi  approbati  sunt. 

6®  Necessaria  est  approbatio  pro  confessionibus  omnium 
saecularium  etiam  sacerdotum,  non  vero  pro  confessionibus 
regularium  qui,  secundum  jus  antiquum  cui  concilium 
Tridentinum  non  derogavit , sacerdotibus  regularibus  , 
vel  etiam  saecularibus  , [cum  sola  delegatione  superioris, 
sine  approbatione  episcopi  conQteri  possunt. 

6°  Non  tantum  pro  mortalibus  nondum  confessis,  sed 
pro  venialibus  et  mortalibus  jam  remissis  requiritur  ap- 
probatio, ut  docet  Bened.  XIV,  Inst.  86,  § 8. 

7°  Cum  approbatio  a sola  voluntate  libera  episcopi  vel 
vicarii  ejus  generalis  pendeat , limitari  potest  quoad  lo- 
cum, tempus,  personas  et  peccata  : hinc  qui  pro  solis 
viris  approbatur,  mulieres  audire  non  potest  et  invalide 
eas  absolveret.  Propter  eamdem  rationem  , approbatio 
injuste  denegata  vel  sine  causa  revocata,  nihilominus  est 
nulla,  et  invalida  foret  absolutio. 

8°  Quamvis  approbatio  a delegatione  jurisdictionis  se- 
parari possit,  sicut  diploma  capacitatis  ab  institutione 
I magistri  pro  scholis  primariis  nunc  distinguitur,  mos  ta- 
I men  invaluit,  saltem  apud  nos,  a conc.  Tridentino , ut 
episcopi  jurisdictionem  simul  cum  approbatione  confer- 

rent.  Unde  nunc  parochi  jurisdictionem  delegare  non 
possunt,  siquidem  eligere  tenentur  inter  approbatos  qui 
omnes  jurisdictione  jam  donati  sunt. 

Quceritur  1°  an  pro  audiendis  confessionibus  monia-  i 
lium  specialis  requiratur  approbatio  episcopi  ? 

R.  affirmative  y etiam  pro  monialibus  a jurisdictione  h 
episcopi  exemptis.  Patet  1°  ex  constitutione  Gregorii  XV  | 
Inscrutabili,  di  Benedicto  XIII,  anno  1726  confirmata.  2°  I 
Ex  auctoritate  cleri  Gallicani,  propositionem  sequentem 
anno  1700  condemnantis  : « Religiosse  exemptae  possunt  )i 
» absolvi  a sacerdote  non  approbato  ab  episcopo , sive  i ' 
» sacerdos  ille  sit  saecularis,  sive  regularis.  » 3®  Ex  praxi  , 
communi  Ecclesiae.  4°  Ex  decretis  S.  Congr.  conc.  resol-  ^ 
ventis  : 1®  monialiuin  confessiones  auditas  sine  speciali  t 
approbatione  esse  nullas;  2®  approbatum  pro  excipiendis  Ii 
confessionibus  mulierum  , non  ideo  censeri  approbatum  lii 
pro  monialibus  ; 3®  approbatum  pro  uno  monasterio , j 
non  censeri  pro  alio  monasterio  approbatum.  Haec  autem  r 
omnia  conlirmavit  Clemens X,  anno  1670,  bulla  Superna  j| 
magni  patrisjamilias.  Ergo. 

Nomine  monialiuin  , hic  solae  intelliguntur  mulieres 
in  claustro  viventes ; non  vero  illae  quae  clausuram  ser- 
vare non  tenentur  , ut  quae  vulgo  dicuntur  soeurs  de  | 
Charite.  Certum  est  tamen  episcopos  statuere  posse  ut ■ 
pro  illis  audiendis  , specialis  obtinenda  sit  approbatio. 

Confessarii  igitur  monialiuin  ab  ipsis  eligi  non  possunt,, 
sed  ab  episcopo  loci  eligi  et  approbari  debent.  Ex  proh  i—  » 
bitione  sacrae  Congregationis  episcoporum  et  regularium, 
diei  4 martii  1591,  confessarii  monialiuin  ad  triennium  j 
duntaxat  approbari  debent,  quo  elapso,  non  possunt 
amplius  audire  confessiones  in  eodem  monasterio,  sine 
licentia  sacrae  Congregationis.  Sed  illa  dispositio  in  Gallia 
non  fuit  admissa,  et  approbatio  pro  audiendis  monialibus 
indefinite  concessa  non  cessat,  nisi  per  revocationem.  | 
« Praeter  ordinarium  autem  confessorem,  alius  extra- 
» ordinarius  ab  episcopo  et  aliis  superioribus,  bis  aut  ter 
^ in  anno  offeratur,  qui  omnium  confessiones  audire  de-  ^ 

beat.  » Sunt  verba  conc.  Tiid.  sess.  25,  de  Regularibus 
et  Monialibus,  cap.  10. 

Conciluin  non  prohibet  ne  plures  praeficiantur  confes- 
sarii  extraordinarii,  neque  ultra  duas  aut  tres  vices  in 
anno  offerantur  : sensus  est  unum  ad  minus , saltem  bis 
aut  ter  in  anno,  committendum  esse,  et  ita  decisum  fuisse 
refert  Ferraris,  v®  MonialeSy  art.  5 , n.  33. 

Quamvis  haec  institutio  facta  fuerit  in  favorem  monia- 
lium  quae  extraordinario  confiteri  stricte  non  tenentur, 
tamen  exigendum  est  ut  omnes  coram  illo  successive  se 
praesentent,  ne  forte  aliqua  ministerio  ejus  indigens,  ad 
illum  sola  accedere  vereatur.  Sic  expresse  statuit  sacra 
Coiigr.  episc.  die  19  oct.  1621. 

Quinimo,  episcopus  invigilare  debet  ut  regulares  con- 
fessarium  extraordinarium  debite  approbatum,  saltem 
bis  aut  ter  in  anno,  offerant  monialibus  sibi  subjectis, 
quales  sunt  apud  nos  Trappistinae  respectu  Trappista- 
rum,  et  ipse  quandoque  etiam  saecularem  committere 
potest.  Ferraris,  art.  5,  n.  3. 

Quceritur  2°  an  capellani  militum  seu  missionarii  cas- 
trenses approbatione  episcoporum  indigeant  ? 

R,  Certum  est  illos  absolvere  non  posse  milites  absque 
legitima  approbatione;  sed  quaestio  est  an  approbatio 
majoris  capellani  regii  (du  grand-aumonier  dii  roi)  eis  suf- 
ficiat, an  vero  requiratur  approbatio  episcopi  loci. 

Cum  majores  capellani  regii  sola  auctoritate  civili  fue- 
rint instituti,  nullam  habent  jurisdictionem  ecclesiasti- 
cam ratione  sui  tituli,  nec  proinde  eam  delegare  possunt, 
nisi  facultatem  id  faciendi  a sede  Apostolica  obtinuerinte 
Clemens  XII,  brevi  diei  4 februarii  anni  1736,  preci- 
bus  Philippi  V,  Hispaniarum  regis,  inclinatus,  concessit 
majori  capellano  ab  ipso  pro  tempore  deputato,  faculta- 
tem per  se  vel  per  alios  sacerdotes  probos  et  idoneos  in 
examine  a se  repertos  et  subdelegandos,  sacramentaliter 
absolvendi  milites  a quibusvis  peccatis  et  censuris,  nec- 
non  alias  utriusque  sexus  personas  ad  exercitus  regios 
(comprehensis  etiam  copiis  auxiliaribus)  spectantes.  Eam- 
tlem  facultatem  Bened.  XIV  concessit,  die  28  maii  1746, 

majori  capellano  Caroli-Emmanuelis  III,  regis  Sardinis** 

In  Gallia  autem  majores  capellani  contendunt  similia 
privilegia  sibi  concessa  fuisse  ; episcopi  vero  negant  : id- 
circo pars  tutior  eligenda  est,  et  capellani  militum  vel 
navium  approbationem  episcoporum  requirere  et  obti- 
nere debent,  donec  summus  Pontifex  suam  voluntatem 
clare  manifestaverit. 

Sed  petitur  cujus  episcopi  approbatio  ipsis  necessaria 
sit,  cum  de  dicecesi  in  dioecesim  saepe  transeant.  Collator 
Andeg.  respondet  approbationem  episcopi  loci  in  quo 
formatur  regimen  , vel  portus  unde  proficiscitur  navis, 
capellanos  constituere  parochos  et  regiminis  et  navis, 
eisque  jurisdictionem  ordinariam  conferre  quam  ubique 
valide  exercere  possunt,  licet  pro  bono  ordine  coram  epi- 
scopis locorum  in  quibus  diu  manere  debent  se  sistere 
teneantur.  Quoniam  plerique  non  instituuntur  capel- 
lani in  locis  ubi  regimina  formantur,  haec  decisio  non  est 
praxis  universalis;  itaque  mos  est  omnes  approbationem 
episcopi  in  cujus  territorio  aliquandiu  mansuri  sunt  ob- 
tinere, et  interea  approbatione  prius  sibi  concessa  uti. 

A fortiori  capellani  scholarum  militarium  approba- 
tione episcopi  indigent. 

S VI.— Quinam  a peccatis  reservatis  absolvere  possint. 

Casus  reservati  quaedam  sunt  delicta  ratione  sui  vel 
scandali  atrociora , circa  quae  jurisdictio  in  inferioribus 
presbyteris  limitatur.  Reservatio  igitur  non  est  censura , 
cum  non  sit  proprie  poena  , sed  limitatio  jurisdictionis  : 
unde  ignorantia  non  tollitur.  Finis  dlius  est  ut  populus 
enormitatem  peccati  quod  difficilius  remittitur,  appre- 
hendat, et  graviores  causae  peritioribus  committantur. 

Ut  peccatum  censeatur  reservatum,  plures  requirun- 
tur conditiones,  quae  sequentibus  exprimuntur  versibus  : 

Completum,  externum,  certum,  mortale,  favores 
Auge,  odium  stringe,  a potiori  illatio  non  est. 

Mas  annos  habeat  bis  septem , femina  bis  sex , 

Solvo  mandantes,  quando  non  jura  reservant. 

Itaque  1°  peccatum  debet  esse  mortale.  Cum  enim  pec- 
cata venialia  non  sint  materia  necessaria  sacramenti  Poe- 
nitentiae, repugnat  ea  reservari  : unde  si  peccatum  ex. 
natura  sua  mortale , ex  ignorantia  vel  inadvertentia  fiat 
veniale,  jam  non  est  reservatum. 

2°  Debet  esse  externum.  Peccata  interna  saepe  sunt  du- 
bia, et  mortalia  a venialibus  non  facile  distinguuntur  : 
illorum  igitur  reservatio  prudens  non  esset. 

3°  Debet  esse  completum  et  in  ea  specie  quae  reservatur 
consummatum;  quia  juxta  regulam  juris  15,  in  Sexto, 
Odia  restringi  convenit  : igitur  qui  hominem  graviter  vul- 
nerat ex  intentione  illum  occidendi,  reservationem  cui 
subjacet  homicidium  non  incurrit. 

4°  Requiritur  ut  a pubere  fuerit  commissum.  Quamvis 
enim  nulla  lex  generalis  reperiatur  in  jure  qua  impube- 
res a reservatione  excipiantur,  est  tamen  sententia  com- 
munis eos  tali  restrictioni  non  subjacere , nisi  superior 
ecclesiasticus  expresse  declaraverit.  ^Etas  autem  pubei- 
tatis  determinata  est  quatuordecim  annorum  pro  mari- 
bus , duodecim  pro  feminis. 

5®  Debet  esse  certum^  id  est , certo  commissum  : ita  com- 
muniter theologi , et  tuto  hoc  tenendum  est , nisi  episco- 
pus aliud  expresse  statuerit.  In  dubio  vero  juris  quo  sci- 
licet ambigitur  an  existat  lex  peccatum  certo  commissum 
reservans,  pars  tutior  est  eligenda,  et  ideo  pro  reserva- 
tione stare  oportet. 

6®  Reservatio  extendi  non  debet  ultra  propriam  verbo- 
rum significationem,  quia  odia  restringi  et  favoris  convenit 
ampliari.  Unde,  reservato  homicidio,  solus  homicida  re- 
servationi  subjacet,  non  vero  mandantes  , licet  magis  rei 
esse  possint;  ideo  conclusio  a fortiori  non  valet.  His  nota-- 
tis,  sit 

PROPOSITIO  PRIMA. 

Summus  Pontifex  et  episcopi  jus  habent  quosdam  sibi 
reservandi  casus. 

Prob.  1®  conci l,  Trid.  sess.  14,  cap.  7 : « Magnopere 
» ad  Christiani  populi^disciplinam  pertinere  sanctissimis 

® patribus  nostris  visum  est , ut  atrociora  quaedam  et  gra- 
o viora  crimina,  non  a quibusvis,  sed  a summis  sacerdo- 
» tibus  duntaxat  absolverentur  ; unde  merito  Pontifices 
• maximi,  pro  suprema  potestate  sibi  in  Ecclesia  universa 
» tradita,  causas  aliquas  criminum  graviores  suo  potue- 
® runt  peculiari  judicio  reservare.  » 

« Neque  dubitandum  est....  quin  hoc  idem  episcopis 
» omnibus  in  sua  cuique  dioecesi , in  aedificationem  ta- 
» inen  , non  in  destructionem  , liceat , pro  illis  in  subditos 
> tradita  supra  reliquos  inferiores  sacerdotes  auctoritate, 
i>  praesertim  quoad  illa  quibus  excommunicationis  cen- 
» sura  annexa  est.  » Et  canone  11  : « Si  quis  dixerit  epi- 
» scopos  non  habere  jus  reservandi  sibi  casus,  nisi  quoad 

» externam  politiam anathema  sit.  » 

Prob,  2®  constanti  usu  et  praxi  Ecclesice, 

Prob,  3*  ratione.  Jurisdictio  pendet  a voluntate  ordina- 
riorum : ergo  limitari  potest  saltem  in  delegatis.  Major 
est  difficultas  pro  inferioribus  ordinariis  : attamen  , cum 
superiores  veram  habeant  jurisdictionem  in  eos,  v.  g. 
summus  Pontifex  in  episcopos  et  episcopi  in  parochos  , 
non  repugnat  quod  illorum  jurisdictionem  intra  certos 
limites  coerceant,  ad  sensum  conc.  Trid.  Ergo. 

Colli ges.^  reservationem  factam  sine  causa  et  injuste , 
giaviter  quidem  illicitam  esse  ex  parte  superioris  , et  ta- 
men validam , quia  jurisdictio  pendet  a voluntate  ordi- 
narii. 

CASUS  SUMMO  PONTIFICI  RESERVATI. 

Qui  omnes  annexam  habent  censuram, 

1®  Exustio  templorum  necnon  domorum  profanarum, 
voluntarie  procurata  , cum  incendiarius  est  publice  de- 
nuntiatus. 

2®  Effractio  cum  spoliatione  sacrarum  aedium  et  mo- 
nasteriorum, post  effractorum  et  spoliatorum  publicam 
denuntiationem. 

3®  Simonia  realis  in  ordinibus  et  beneficiis , et  confi- 
dentia , dummodo  sit  publica.. 

4°  Occisio,  mulilatio,  vel  atrox  percussio,  sive  clerici 
in  sacris  ordinibus  constituti  et  clericali  habitu  induti, 
sive  religiosi  religionis  habitu  similiter  induti. 

5°  Percussio  etiam  non  atrox  episcopi  seu  alterius  pree- 
lati,  id  est,  superioris  vel  pastoris. 

6°  Falsificatio  bullarum  vel  litterarum  apostolicarum. 

Nota  1®  , praedictos  casus,  si  sint  occulti,  episcopo  cum 
censura  sua  esse  reservatos  : ii  autem  reputantur  occulti 
qui  in  judicio  non  fuerunt  probati  et  aliqua  tergiversa- 
tione celari  possunt  in  vicinia,  ut  si  paucis,  v.  g.  tribus 
aut  quatuor  personis  discretis  innotescerent,  aut  si  fac« 
tum  appareret  dubium. 

Nota  2®,  episcopum  ab  iisdem  casibus  etiam  non  oc- 
cultis absolvere  posse  regulares,  moniales,  feminas,  pau- 
peres, senes,  valetudinarios,  et  denique  eos  omnes  qui , 
salva  vita,  libertate  aut  rebus  suis,  Romam  adire  ne- 
queunt. 

Nota  3®  , percussionem  clerici  non  atrocem,  vel  clerici 
ordinibus  sacris  non  initiati,  episcopo  tantum  reservari. 

Nota  4°.  Praeter  hos  casus  summo  Pontifici  reservatos , 
alii  sunt  in  jure  communi  expressi,  sed  in  his  regionibus 
rarissime  eveniunt : alii  vero  multo  frequentius  occurren- 
tes reperiuntur  in  bulla  In  coena  Domini  : verum  cum 
haec  bulla  in  Gallia  nunquam  fuerit  recepta  , de  illis  pa- 
rum nobis  curandum  est. 

Casus  autem  episcopis  reservati  pro  dioecesibus  varian- 
tur. Legendi  sunt  in  Ritualibus,  et,  apud  nos,  in  libello 
cui  titulus.  Enchiridion  confessariorum, 

PROPOSITIO  SECUNDA. 

Extra  mortis  aiticulum  vel  probabile  ejus  periculum^  solus 

superior  cui  casus  reservantur,  vel  ipsius  delegati,  ab  eis 

Valide  absolvere  possunt.  * 

Prob.  ex  conc.  Trid.  sess.  14,  cap.  7,  in  fine.  « Extra 
o quem  articulum,  sacerdotes,  cum  nihil  possint  in  cnsi- 
» bus  i-eservatis,  id  unum  pceni  tentibus  persuadere  ni  tau- 

» tur,  ut  ad  superiores  et  legitimos  judices  pro  beneficio 
» absolutionis  accedant.  » 

Idem  constat  ratione.  Absolutio  sine  jurisdictione  nulla 
est  : reservatio  autem  est  limitatio  jurisdictionis  ; ergo. 

Hinc  1°  in  artiJtulo  mortis , nulla  est  reservatio,  ut  in- 
fra dicemus. 

2°  Absolutio  ab  inferiori  sacerdote , specialiter  non  de- 
legato, extra  periculum  mortis  concessa,  quantumvis  ex 
ignorantia,  inadvertentia  aut  necessitate  id  fiat,  est  nulla  : 
attamen  statuitur  in  nostra  dioecesi,  ex  indulgentia  cba- 
ritatis,  ut  pcenitens  qui  bona  fide  casus  reservatos  con- 
fitetur confessario  approbato  quidem,  sed  non  pro  reser- 
vatis, valide  absolvatur ; et  confessarius,  si  ex  contemptu 
legis  vel  ex  ignorantia  graviter  culpabili  sic  egerit , sus- 
pensionem ipso  facto  incurrat. 

3®  Qui  a sancta  Sede  pro  casibus  pontificiis  delegare- 
tur, non  ideo  pro  casibus  episcopo  reservatis  approbatus 
esset,  quia  unum  in  altero  non  comprehenditur. 

4°  Confessarius  pro  reservatis  non  approbatus,  a non 
reservatis  eumdem  poenitentem  absolvere  nequit,  ut  pa- 
tet; nec  idcirco  pergere  debet  in  audienda  confessione  si 
advertat  existere  casum  reservatum,  nisi  praesumat  se  li- 
centiam a superiore  obtenturum,  et  pcenitens  in  dilatio- 
nem absolutionis  consentiat. 

5®  Si  absolutio,  ex  debita  auctoritate  ordinaria  vel  dele- 
gata concessa,  ob  indispositionem  poenitentis  sit  nulla,  non 
tollitur  reservatio,  nisi  superior  hoc  expresse  voluerit, 
quod  sane  praesumi  non  potest. 

6®  Qui  in  una  dioecesi  simpliciter  est  approbatus,  ab- 
solvere potest  poenitentes  alterius  dioecesis  ad  se  bona  fide 
accedentes,  a casibus  in  ea  dioecesi,  non  in  sua  reserva- 
tis ; quia  reservatio,  cum  sil  limitatio  jurisdictionis,  con- 
fessarium  et  non  poenitentem  afficit.  Aliunde  causa  delicti 
finienda  est  secundum  jura  loci  in  quo  judicium  exercetur. 

7®  Si  quis  bona  fide  peccatum  reservatum  oblitus,  a 
confessario  pro  reservatis  approbato  rite  absolvatur , tol- 
litur reservatio,  ac  proinde  peccatum  istud  cuilibet  con- 
fessario simpliciter  approbato  confiteri  potest. 

Permultae  sunt  aliae  difficultates  in  intricatissima  hac 
materia,  ut  videre  est  apud  Collatorem  Andcg.  Ligorio 
aliosque  theologos.  Eas  nec  solvere,  nec  exponere  inten- 
dimus : in  nostra  dioecesi  et  in  multis  aliis,  ut  mihi  vide- 
tur, facultas  a reservatis  et  censuris  eis  annexis  absol- 
vendi, omnibus  confessa riisipsisque  vicariis  et  presbyteris 
habituatis  nunc  conceditur,  ne  in  miseris  nostris  tempo- 
ribus reserva tio  in  destructionem  potius  quam  in  aedifica- 
tionem vergat.  Semper  tamen  excipitur  peccatum  contra 
castitatem  exterius  commissum,  a quo  sacerdos  complicem 
extra  mortis  articulum,  nunquam  absolvere  potest,  ut 
in  Supplemento  ad  tractatum  de  Matrimonio  ostendimus. 

% VII.  — Quinam  habeantjurisdiclionem  in  articulo  mortis. 

Certum  est  nullam  esse  reservationem  in  articulo  mor- 
tis, ut  expresse  declarat  concilium  Tridentinum,  sess.  14, 
cap.  7,  his  verbis  ; « Verumtamen  pie  admodum,  no  hac 
w occasione  aliquis  pereat,  in  Ecclesia  Dei  custoditum 
» semper  fuit  ut  nulla  sit  reservatio  in  articulo  mortis  ; 
» atque  ideo  omnes  sacerdotes  quoslibet  pcenitentes  a 
» quibusvis  pecc  itis  et  censuris  absolvere  possunt.  » 

At,  cum  ibi  de  reservatione  tantum  agatur,  dubium 
movetur  inter  doctores  an  soli  presbyteri  simpliciter  ap- 
probati, a reservatis  in  articulo  mortis  absolvere  possint, 
an  vero  omnes  sacerdotes,  etsi  minime  approbati,  ipsique 
schismatici,  haeretici,  excommunicati,  irregulares,  degra- 
dati  et  apostatae,  a quibusvis  peccatis  et  censuris.  Eccle- 
sia in  hoc  casu  jurisdictionem  ipsis  supplente,  absolvere 
possint. 

Fere  omnes  concedunt  de  sacerdotibus  non  approbatis, 
sed  in  communionem  Ecclesiae  viventibus ; verum  multi 
negant  de  iis  qui  ab  unitate  Ecclesiae  sunt  praecisi,  et  ni- 
tuntur 1®  auctoritate  S.  Tliomae,  qui  in  3 part.  q.  82, 
art.  7,  ad  secundum,  asserit  hujusmodi  sacerdotes, 
praeter  baptismum,  in  nullo  casu  alia  sacramenta  con- 
ferre posse;  2®  veteri  disciplina  ante  concilium  Tridenti- 
num  ubique  recepta,  cui  concilium  derogare  noluit ; 

3"  declaratione  Congr.  concil.  pronuntiantis  decretum 
capitis  7,  sess.  14,  de  sacerdotibus  in  unitate  Ecclesia?  vi- 
ventibus intelligendum  esse ; Concina,  t.  20  : bsec  decisio 
multis  non  videtur  authentica.  Alii  vero  communissime 
affirmant  prsedictos  sacerdotes  a communione  Ecclesiae 
praecisos,  in  articulo  mortis  valide  absolvere,  defectu  al- 
terius sacerdotis  in  unitate  catholica  viventis.  1°  Quia 
talis  esse  videtur  sensus  verborum  concilii  Tridentini,  ne 
aliquis  pereat,  omnes  sacerdotes,  quoslibet  pcenitentes,  a 
quibusvis  peccatis,  2°  Quia  praesumendum  est  Ecclesiam 
in  tali  extremitate  jurisdictionem  supplere.  3®  Quia  ita 
mulli  sentiunt  doctores,  inter  quos  Navarrus,  Sanchez, 
Suarez,  de  Lugo,  Solo,  Sylvius,  Tournely , Billuart, 
Dens,  Feriaris,  etc.  4°  Quia  haec  opinio  saltem  est  proba- 
bilis : in  necessitate  autem  opinione  probabili  uti  licet. 
Ergo.  Unde  Pius  VI , hac  de  re  consultus,  respondit,  die 
1 aprilis  1794,  « non  esse  improbandam  rationem  quam 
» inierunt  nonnulli  Gallicani  praesules,  qui  in  articulo 
» vel  periculo  mortis,  poenitentiae  sacramentum,  quod 
» est  secunda  post  naufragium  tabula,  a sacerdotibus  jii- 
» ratis,  ac  etiam  a parochis  inlrusis,  recipi  posse  permise- 
» runt,  deficiente  quovis  alio  catholico  sacerdote,  » Re- 
-cueil  des  Brefs , t.  3. 

Sub  nomine  articuli  mortis,  comprehenditur  etiam 
probabile  ejus  periculum,  quamvis  inter  utrumque  phy- 
sicum existat  discrimen  : ita  fere  omnes  theologi,  ut  vi- 
dere est  apud  Concina,  Fervaris,  v®  Jurisdictio,  n.  27, 
Ligorio,  1.  6,  n.  561.  Tale  autem  periculum  censetur 
adesse  in  praelio,  in  longa  navigatione  si  confessarius  non 
adfuturus  sit,  in  partu  difficili,  etc. 

Quceritur  an  simplex  sacerdos,  praesente  approbato , 
moribundum  in  articulo  mortis  absolvere  possit? 

R.  Plures  affirmant,  dicentes  concilium  Tridentinum 
jurisdictionem  in  articulo  mortis  omnibus  sacerdotibus 
indistincte  conferre,  et  ampliandos  esse  favores,  odia  vero 
restringenda.  Sed  communissima  est  sententia  negans , 
hoc  innixa  fundamento,  scilicet,  jurisdictionem  ab  Eccle- 
sia in  sacerdotibus  non  approbatis  suppleri  propter  ne- 

cessltatem  : porro  dici  non  potest  adesse  necessitatem  si 
sacerdos  approbatus  non  deficiat,  nisi  confessionem  exci- 
pere et  absolutionem  impertire  nolit;  vel  forte,  nisi  aegro- 
tus tanta  corripiatur  repugnantia  erga  approbatum  ut 
conscientiam  suam  ei  aperire  nequeat,  vel  si  confessio 
simplici  sacerdoti  jam  incoepta  sit  quando  supervenit  ap*- 
probatus.  Ita  Collety  Ligorio  et  plures  alii. 

ARTICULUS  TERTIUS. 

DE  OBLIGATIONIBUS  CONFESSARII. 

Inter  obligationes  confessarii,  aliae  spectant  confessio- 
nem, aliae  absolutionem,  et  aliae  sigillum. 

§ I.  — De  obligationibus  confessarii  quae  spectant  confessionem. 

Necesse  est  1®  ut  confessarius  habeat  probitatem, 
2®  scientiam,  3*  prudentiam ; 4®  ut  confessionibus  au- 
diendis paratum  se  praebeat ; 5®  ut  pcenitentes  prudenter 
interroget ; 6®  ut  ignorantes  moneat,  et  7«  ut  contritio- 
nem in  frigidis  et  obduratis  excitare  conetur. 

Sectio  prima.  — De  probitate  in  confessario  necessaria. 

Nomine  probitatis  requisitae  in  ministro  sacramenti  Poe- 
nitentiae, quam  alii  vocant  bonitatem,  duo  intelliguntur, 
videlicet : V status  gratiae  justificantis,  vel  liabitualiter 
existentis,  vel  recuperatae  per  ipsum  Poenitentiae  sacra- 
mentum, aut  saltem  per  contritionem  perfectam ; 2®  emi- 
nentia in  virtutibus  ad  munus  confessarii  rite  obeundum 
'necessariis,  v.  g.  in  pietate  erga  Deum,  in  cliaritate  , 
compassione  et  misericordia  erga  proximum,  in  sollicitu- 
dine erga  propriam  salutem,  etc. 

Certum  est  1®  statum  gratiae  in  ministro  Poenitentiae 
non  necessarium  esse  ad  validitatem  sacramenti : hoc  fuit 
definitum  in  concil.  Trid  sess.  7 , can.  12,  de  Sacramen- 
tis in  genere  ; docetque  sancta  Synodus,  sess.  14,  cap.  6, 
» sacerdotes  qui  peccato  mortali  tenentur,  per  virtutem 
» Spiritus  sancti  in  ordinatione  collatam,  tanquam  Christi 

» ministros,  functionem  remittendi  peccati  exercere, 

» eosque  prave  sentire,  qui  in  malis  sacerdotibus  hanc 
» potestatem  non  esse  contendunt.  » Ratio  est,  quia  sa- 
cerdos non  proprio  nomine,  sed  nomine  Christi  agit : ergo 
non  repugnat  gratiam  sanctificantem  quam  ipse  non  ha- 
bet, per  ministerium  ejus  alteri  conferri. 

Certum  est  2°  sacerdotem  Poenitentiae  sacramentum 
licite  administrare  non  posse,  nisi  sit  in  statu  gratiae  : id 
constat  ex  tractatu  de  Sacramentis  in  genere,  in  quo  pro- 
batur eum  qui  sacramentum  aliquod  in  statu  peccati 
mortalis  scienter  ministrat,  mortaliter  peccare  : sacerdos 
igitur  confessionibus  audiendis  deputatus  et  peccato  mor- 
tali inquinatus,  tot  admittit  peccata  mortalia  quot  dat 
absolutiones,  quia  tot  sunt  sacramenta  ex  partejpsius 
profanata,  ac  proinde  tot  sacrilegia  numero  distincta. 
Ita  communissime  theologi  contra  paucos  qui  volunt  uni- 
cam esse  in  Deum  irreverentiam,  si  confessiones  succes- 
sive et  sine  interruptione  fuerint  auditae  ; quia,  inquiunt, 
eadem  est  actio  moralis,  sicut  actio  plura  vasa  sacra  si- 
mul furandi.  Imo  probabilius  est  eum  qui  in  statu  peccati 
mortalis  confessionem  audit,  et  absolutionem  ob  justam 
rationem  differt,  vel  antequam  eam  concedat  perfecte 
conteritur,  mortaliter  peccare;  quia  magnam  ministerii 
sui  partem  indigne  exercet,  et  manifesto  se  exponit  pe- 
riculo aut  poenitentem  injuste  remittendi,  aut  sacrilege 
eum  absolvendi. 

Si  quis  tamen  improviso  ad  moribundum  vocatus,  tem- 
pus se  recolligendi  non  habeat,  aut  bona  fide  falso  cre- 
dat se  perfecte  conteri,  non  peccat  absolvendo  : Ligorio, 
1.  6,  n.  617. 

Certam  est  3°  ministrum  sacramenti  Poenitentiae  multis 
virtutibus  pollere  teneri  ut  munere  suo  digne  fungatur, 
tum  ad  gloriam  Dei  promovendam,  tum  ad  proximum 
recte  ducendum  , tum  ad  seipsum  inter  innumera  peri- 
cula custodiendum  atque  salvandum  : impossibile  est 
quippe  confessarium,  de  colendis  virtutibus  Christianis 
parum  sollicitum,  eas  poenitentibus  efficaciter  persua- 
dere, et  multa  non  admittere  peccata. 

Sectio  secc«da.  — De  scientia  in  ministro  sacramenti 
Poenitentiae  requisita. 

Certum  est  aliquam  scientiam  requiri  in  confessario 
saltem  ut  munere  suo  licite  fungatur  : nam  officium  ju- 
dicis, medici  et  ministri  sacramenti  exercet  : at  sub  tri- 
plici hoc  respectu  aliquam  scientiam  habere  tenetur. 

XJt  judex.  Tunc  scire  debet  quee  sit  ipsius  potestas, 
pro  quo  tempore,  ad  quas  personas  et  ad  quae  peccata  se 
extendat ; quae  dispositiones  in  peenitentibus  requirantur, 
quis  dolor,  quod  propositum  non  peccandi  de  caetero; 
quid  sit  peccatum,  quid  non;  quae  peccata  ex  genere  suo 
sint  mortalia,  quae  venialia;  quae  species  peccati,  quae 
circumstantiae  in  confessione  explicandae;  quandonam 
peccata  multiplicentur  numero;  quaenam  obligationem 
restituendi,  aut  famam  reparandi,  vel  parti  laesae  satisfa- 
ciendi inducant;  quaenam  sint  reservata  et  censuram 
aliquam  sibi  annexam  habentia,  etc.,  etc.  Porro  haec  om- 
nia scientiam  aliquam  requirunt  Ergo  1°. 

2°  Ut  medicus*  Eo  titulo  r.cire  tenetur  ea  quae  perlinent 
ad  iterationem  confessionum,  si  invalidae  fuerint;  ad 
amovendas  occasiones  peccatorum,  ad  tollendos  eorum 
habitus  et  radices,  ad  injungenda  opportuna  remedia, 
ad  desperantes  erigendos,  pusillanimes  confortandos,  af- 
flictos consolandos,  duros  emolliendos  et  ad  compunctio- 
nem excitandos. 

3°  Ut  minister  validitatem  et  honorem  sacramenti  pro- 
curare debet.  Necesse  est  igitur  ut  sciat  quidquid  ad  de- 
bitam administrationem  ejus  pertinet,  scilicet  materiam, 
formam,  conditiones  in  poenitente  requisitas,  et  denique 
regulas  in  Scriptura , traditione  et  canonibus  Ecclesiae 
fundatas.  Ergo. 

Horum  autem  scientiam  comparabit  continua  Scriptu- 
rae sacrae  meditatione,  juris  canonici  et  theologiae  mo- 
ralis studio,  librorum  spiritualium  lectione,  virtutum 
Christianarum  exercitatione  et  assidua  orationis  mentalis 
praxi. 

Dixi  1°  aliquam  in  eo  requiri  scientiam;  non  enim  summa 
necessaria  est  scientia,  sed“ mediocris  sufficit,  ea  scilicet 
qua  confessarius  intelligat  quae  frequentius  accidunt,  et 
in  difficilioribus  prudenter  dubitet  ac  poeiiitentem  ad  doc- 
tiorem virum  remittat;  vel  ipse  doctiores  aut  libros  con* 
sulat,  suspensa  interim  absolutione,  vel  etiam  aliquando 
concessa,  si  poenitens  promittat  se  facturum  quod  fuerit 
determinatum. 

Major  autem  vel  minor  requiritur  scientia  pro  diver- 
sitate locorum  et  personarum  : sic  major  necessaria  est 
eis  qui  audituri  sunt  confessiones  in  civitatibus  vel  in  au- 
lis principiim,  quam  eis  qui  ministerium  suum  in  pagis 
vel  in  collegiis  tantum  exercituri  sunt;  major  pro  au- 
dienda confessione presbytei orum  quam  monialium,  etc. 

Dixi  2"  saltem  ut  munere  suo  licite  fundatur  : vix  enim 
contingere  potest  ut  absolutio  sit  nulla  defectu  scientiae 
in  confessario;  quia,  supposita  materia  legitima  et  forma 
integra,  sufficit,  ex  communi  doctorum  sententia,  ut  mi- 
nister peccata  sub  generali  notione  offensae  Dei  cognoscat : 
porro  fere  impossibile  est  sacerdotem  rationis  compotem 
adeo  ignarum  esse  ut  peccat:-  saltem  sub  hac  ratione  ge- 
nerali non  apprehendat : ergo. 

Attamen  confessio  fieri  potest  nulla  per  accidens,  de- 
fectu scientiae  confessario,  in  duplici  casu  : nempe  1°  si 
pcenitens  mala  fide  quaerat  confessarium  qui  peccata  ip- 
sius non  intelligat  et  conscientiam  prudenter  judicare 
nequeat,  quia  sufficientes  non  habet  dispositiones  ut  va- 
lide absolvatur;  2°  si  inter  confitendum  advertat  confes- 
sarium quaedam  peccata  non  intelligere  et  apertius  ea 
non  dicat,  quia  praecepto  divino  confessionis  non  satis- 
facit. 

Confessarii  autem  qui  absque  scientia  sufficienti  tanto 
muneri  se  ingerunt,  eo  ipso  mortaliter  peccant,  et  insu- 
per omnes  falsae  decisiones  quas  daturi  sunt,  in  eorum 
perniciem  vertentur  totque  erunt  ipsis  peccata  mortalia. 

Similiter  gravissime  peccant  superiores  qui  facultatem 
confessiones  excipiendi  hujusmodi  ignaris  concedunt,  vel 
concessam  non  revocant,  cum  possunt,  quia  infinita  inde 

oriuntur  mala.  Ita  Lnyniariy  Bonaci  na,  de  Lugn,  Ligo* 
rin,  etc. 

Excusatur  tamen  sacerdos  ignarus  qui  ob  solam  ne- 
cessitatem confessiones  audit,  v.  g.  in  periculo  mortis,  alio 
capaciori  deficiente,  vel  si  episcopus,  urgente  confessa- 
riorum  penuria,  munus  confessiones  excipiendi  ei  cujus 
ignorantiam  cognoscit,  virtute  obedientiae  imponat,  et  iu 
boc  corrigendus  mihi  videtur  P.  Antoine;  quia  longe  me- 
lius est  ut  sint  confessarii  minus  docti,  sed  pii  et  moribus 
integri,  quam  nulli  : si  bona  fide  faciant  quod  in  se  est, 
materialiter  tantum  in  falsis  decisionibus  peccabunt , sa- 
cramentum poeni tentibus  vere  contritis  valide  adminis- 
trabunt, sicque  salutem  eorum  absque  proprio  detrimento 
efficaciter  adjuvabunt.  Ergo. 

Propter  eamdem  rationem,  a peccato  immunes  sunt 
episcopi  et  vicarii  generales  qui,  deficientibus  magis  ido- 
neis, tales  approbant  sacerdotes.  Eos  tamen  moneant  de 
stricta  obligatione  quantum  possunt  ediscendi. 

Quceritiir  an  confessarius  distinctam  habere  debeat  sin- 
gulorum peccatorum  notitiam? 

R,  Necesse  est  ut  singula  peccata,  dum  accusantur, 
intelligat,  alioquin  praeceptum  de  integra  confessione  fa- 
cienda non  impleretur  : unde  confessarius  qui  ex  notabili 
negligentia  vel  ignorantia  peccatum  mortale  non  intel- 
ligeret,  graviter  peccaret;  secus  si  ex  inadvertentia,  dis- 
tractione, ob  somnum  gravantem,  cantum,  strepitum, 
linguam  impeditam  confitentis,  etc*  aliquod  ipsi  excidat 
peccatum ; quia  praeceptum  positivum  de  integritate  con- 
fessionis non  obligat  ad  ea  quae  sunt  morali  ter  impossi- 
bilia. Si  tamen  poenitens  advertat  peccatum  mortale  a 
confessario  non  fuisse  intellectum  in  sua  gravitate,  illud 
iterum  confiteri  tenetur  : sequitur  ex  dictis,  ubi  de  prce* 
ccpto  divino  confessionis^ 

At  non  requiritur  confessarium  habere  notitiam  dis- 
tinctam omnium  peccatorum,  ut  satisfactionem  imponat 
et  licite  absolvat : sufficit  ut  statum  poenitentis  moraliter 
cognoscat. 

Sectio  tertia.  — Dc  prudentia  in  confessario  requisita., 

Prudentia  est  virtus  hominem  in  quocumque  statu 
spectatum  recta  via  deducens,  ut  nec  deficiat,  nec  exce- 
dat, ideoque  aliarum  virtutum  oculus  merito  dicitur. 

Certe  dubitari  non  potest  quin  talis  virtus  confessario 
maxime  sit  necessaria,  quod  in  concilio  Lateranensi  IV, 
can.  Omnis  utriusque  sexus ^ sic  exprimitur  : « Sacerdos 
« autem  cautus  et  discretus  sit,  ut  more  periti  medici  su- 
» perinfundat  vinum  et  oleum  vulneribus  sauciati,  di- 
» ligenter  inquirens  et  peccatoris  circumstantias  et  pec- 
» cati,  per  quas  prudenter  intelligat  quale  illi  consilium 
» dare  debeat,  et  cujusmodi  remedium  adhibere,  diversis 
>»  experimentis  utendo  ad  sanandum  aegrotum.  » 

Necessaria  est  ergo  prudentia,  tum  in  suscipiendo  et 
interrogando  poenitente,  tum  in  dignoscenda  et  excitanda 
ejus  contritione,  tum  in  satisfactionibus  ei  injungendis, 
tum  in  absolutione  danda,  neganda  aut  differenda,  tum 
ia  servando  inviolabiliter  confessionis  sigillo  ; habenda 
est  ratio  aetatis,  conditionis,  status,  sexus  ac  diversarum 
poenitentis  dispositionum ; alioquin  scientia  vana  esset, 
ipseque  zelus  plus  noceret  quam  prodesset;  unde  recte 
et  pro  temporibus  nostris  sic  se  habet  S.  Bernardus, 
Serm.  49,  in  Cantica  Canticorum  : « Sequitur  : Ordinavit 
y)  in  me  charitatem ; omnino  necessarie.  Importabilis  si- 
» quidem  absque  scientia  est  zelus.  Ubi  ergo  vehemens 
» aemulatio,  ibi  maxime  discretio  est  necessaria,  quae  est 
»*  ordinatio  charitatis.  Semper  quidem  zelus  absque  scien- 
» tia  minus  efficax  minusque  utilis  invenitur^  plerum- 
» que  autem  et  perniciosus  valde  sentitur.  » 

Sectk)  quabta.  — ► De  obligatione  audiendi  confessiones. 

1°  In  articulo  vel  in  periculo  mortis j quilibet  sacerdos, 
etiam  non  approbatus,  deficiente  approbato,  tenetur  sub 
gravi  confessioneip  moribundi  audire  eumque  sufficienter 

dispositum  absolvere  : nam  in  gravi  necessitate  tenemur 
ex  charitale  proximo  succurrere. 

2°  Parochus  et  omnis  sacerdos  habens  officium  cui  an- 
nexa est  cura  animarum,  tenetur  sub  peccato  mortali 
confessiones  fidelium  sibi  commissorum  excipere  tem- 
7>ore  necessitatis  et  iii  Paschate ; fideles  enim  ad  confes- 
sionem in  his  casibus  sub  peccato  mortali  obligantur  : 
porro  grave  praeceptum  confitendi  pro  fidelibus  supponit 
in  pastoribus  gravem  obligationem  confessionem  exci- 
piendi. Eadem  obligatione  tenentur  vicarii,  saltem  de- 
fectu parochorum,  cum  ad  illos  supplendos  mittantur. 

3®  Tenentur  insuper  audire  parochia  nos  quoties  hi  ra- 
tionabiliter sacramentum  petunt;  v.  g.  ad  lucrandum  ju- 
bilaeum , ad  honorandum  festum , ad  proficiendum  in 
pietate,  etc.  Si  tamen  nimis  frequenter  aut  intempestive 
fieret  petitio , excusaretur  denega tio,  quia  ipsimet  paro- 
chi ad  id  solum  quod  rationabile  est  obligantur.  A fortiori 
oxciisarentur  si  personas  devotas  quandoque  remitterent 
ut  peccatores  audirent ,. imo  graviter  peccare  possunt  se- 
cus agendo , si  omnes  audire  nequeant;  bonus  pastor  no- 
naginta novem  relinquit  oves  in  deserto , et  vadit  qucerere 
eam  quce  erravit^  Matth.  xviii,  12.  Caveant  tamen  ne, 
pigritia,  impatientia,  taedio  aliisve  motivis  verae  pietati 
parum  congruis,  animas  simplices  perfectionem  Christia- 
nam excolere  cupientes  repellant;  tunc  enim  facile  mor- 
taliter peccarent. 

4®  Reliqui  sacerdotes  approbati  confessiones  audire  non 
tenentur,  aliis  non  deficientibus,  nisi  confessiones  audire 
incoeperint;  quo  in  casu  eas  perficere  debent,  saltem  ex 
charitate,  ne  poenitentes  illas  iterare  cogantur  : aliis  vero 
deficientibus,  tenentur  ex  charitate  necessitatibus  imo 
et  utilitatibus  fidelium  subvenire. 

Quceritur  an  in  penuria  confessariorum  simplices  sa- 
cerdotes possint  tuta  conscientia  munus  confessarii  repel- 
lere , cum  illud  exercere  queunt? 

R.  Testatur  Ligorio,  1.  6,  n.  623,  se  apud  nullum  auc- 
torem de  re  morali  tractantem  hoc  dubium  invenisse 
discussum  : citat  tamen  libellum  auctoris  doctrina  et  pie- 

tate  commendati,  qui  expresse  docet  sacerdotem,  ad  atl^ 
diendas  confessiones  idoneum,  sacramentum  Poenitentiae 
administrare  teneri , quando  videt  alios  deesse  confessa- 
rios,  et  ad  id  se  praeparare  si  nondum  idoneus  sit  : refert 
insuper  testimonium  P.  Pavonc,  e societate  Jesu,  viri 
admodum  pii  et  docti,  idem  docentis;  et  ipse  eidem  sen- 
tentiae subscribit,  dicens  sacerdotes  a Christo  institutos 
fuisse  ut  saluti  animarum  incumberent , docendo,  et  sa- 
cramenta praesertim  Pcenitentiae  et  Eucharistiae  adminis- 
trando, et  ideo  in  ordinatione  sua  potestatem  remit- 
tendi peccata  accipere  : ergo,  saltem  in  gravi  necessitate, 
potestatem  sic  divinitus  acceptam  exercere,  et  ad  hoc  se 
habiles  reddere  tenentur , ne  dicatur  quod  in  vacuum 
gratiam  Dei  receperint.  Unde  Cornelius  a Lapide,  in 
Math.  XXV,  18 , ubi  agitur  de  eo  qui  talentum  tenuerat 
absconditum,  ait:  « Notent  hoc  qui  ingenio,  doctrina 
» aliisque  dotibus  sibi  a Deo  datis  non  utuntur  ad  suam 
» aliorumque  salutem,  ob  desidiam  vel  metum  peccandi  j 
» ab  his  enim  rationem  reposcet  Christus  in  die  judicii.  » 

Nec  excusarentur  hi  sacerdotes  dicendo  se  alio  modo 
saluti  animarum  incumbere,  v.  g.  precibus,  adhortatio- 
nibus, exemplis,  etc.  nam  in  eo  genere  subveniendum 
est  proximo  in  quo  laborat  : non  sufficeret  dare  vestes 
pauperi  fame  morienti  : ergo  nec  sufficit  docere  et  exhor- 
tari peccatorem  sacramento  reconciliationis  indigentem. 

Sectio  quinta.  — De  obligatione  interrogandi  pcenitentes-i 

Saepe  accidit  ut  pcenitentes  integre  non  confiteantur, 
alii  ex  timiditate,  alii  verecundia,  alii  ex  mala  fide,  alii 
quia  sunt  rudes,  ignari  et  in  rebus  ad  salutem  spectanti- 
bus parum  diligentes. 

fertum  est  con fessa rium  in  his  casibus  integritatem 
confessionis  aptis  interrogationibus  procurare  teneri,  et, 
si  ex  ignorantia  culpabili  vel  gravi  negligentia  id  omittat, 
mortaliter  peccare  : nam  officium  judicis , medici  et  mi- 
nistri sacramenti  gerit  : atqui  hoc  triplici  titulo  poeni- 
tentem  in  casibus  supra  dictis  interrogare  tenetur. 

lo  Prudentem  enim  sententiam  ferre  non 

potest,  nisi  causam  integre  cognoscat;  debet  ergo,  in 
quantum  opus  erit , veritatem  aptis  interrogationibus 
exquirere. 

2°  IJt  medicus,  Numquid  ut  prudens  haberetur  medicus 
qui,  audita  declaratione  aegroti  sibi  suspecta  et  incom- 
pleta, sine  ulla  interrogatione  remedia  statim  praescribe- 
ret? Ergo  a pari  confessarius  imprudenter  ageret,  sipoeni- 
lentem  aliquod  necessarium  tacentem  non  interrogaret. 

3°  Ut  minister  sacramenti.  Eo  enim  titulo  tenetur  effi- 
cere, quantum  in  se  est,  ut  sacramentum  rite,  juxta  ip- 
sius institutionem,  administretur  : curare  igitur  debet  ut 
poenitens  integre  confiteatur,  vere  conteratur,  satisfacere 
sit  paratus,  tum  Deo,  tum  hominibus  : porro  haec  com- 
muniter sine  interrogationibus  obtinere  non  potest : ergo. 
Haec  assertio  nostra  confirmatur  auctoritate  concilii  La- 
teranensis lY,  can.  21  , superius  citati. 

Quaedam  interrogationes  faciendae  sunt  ante  confes- 
sionem, sed  paucae,  ne  poenitens  offendatur;  v.  g.  quae- 
rendum est  ab  ipso  a quo  tempore  ultimo  confessus  fuerit, 
an  sincere  et  cum  vero  dolore  cordis;  an  poenitentiam 
sibi  injunctam  impleverit  et  a mandatis  confessarii  non 
recesserit. 

Caeterae  quaestiones  circa  aetatem,  conditionem,  statum, 
ignorantiam,  etc.  convenientius  fient  intra  confessionem, 
data  occasione,  sicque  omnis  suspicio  levitatis  aut  curio- 
sitatis vitabitur,  quod  maxime  necessarium  est.  Patien- 
ter audiendus  est  poenitens,  sine  interlocutione,  increpa- 
tione, suspirio  aut  exsecratione,  sine  ullo  taedii,  horroris 
admirationisve  signo;  sed  benigne  intermittendae  sunt 
quaestiones  necessariae  ad  detegendum  numerum , cir- 
cumstantias et  consuetudines  peccatorum , necnon  obli- 
gationes eis  annexas,  v.  g.  restituendi,  famam  reparandi, 
cum  inimicis  se  reconciliandi,  etc. 

Aliquando  vero  faciendae  sunt  interrogationes  post  abso- 
lutam confessionem,  si  nempe  judicetur  aliquod  essen- 
tiale fuisse  omissum,  aut  si  dispositiones  pcenitentis  sufE- 
cienter  non  cognoscantur.  Caveatur  tamen  ne  poenitens 

bene  institutus  et  sincere  se  accusans , indiscretis  quaes- 
tionibus absque  necessitate  fatigetur;  non  enim  summa, 
sed  mediocri  et  capacitati  suae  proportiohata  diligentia  se 
examinare  tenetur  : sufficit  ergo  ut  confessarius  mediocri 
sollicitudine  eum  interroget;  nec  attendere  debet  ad 
integritatem  materialem,  sed  ad  eam  cujus  ille  est  mo- 
raliter  capax,  et  vitare  oportet  quod  sacramentum  red- 
deret poenitentibus  nimis  onerosum  et  odiosum. 

At  si  pcenitens  sit  rudis  et  a longo  tempore  non  fuerit 
confessus  , interrogandus  est  ab  initio  ad  finem , percur- 
rendo Decalogum,  praecepta  Ecclesiae,  peccata  capitalia, 
officia  proprii  status;  ea  tantum  quaerendo  peccata  quae 
hujusmodi  hominibus  sunt  communia,  sive  contra  Deum, 
id  est,  contra  fidem,  spem,  charitatem  et  religionem; 
sive  contra  proximum,  scilicet  contra  charitatem  et  jus- 
titiam; sive  contra  seipsum  , videlicet  contra  sobrietatem, 
abstinentiam  et  castitatem , etc. 

Quceritur  1°  qua  methodo  interrogandi  sint  poenitentes? 

R,  1°  Eos  interrogare  oportet  de  iis  tantum  quae  per- 
sonae ejusdem  conditionis  committere  solent,  nisi  ex  spe- 
ciali declaratione  aut  responsione  videatur  aliter  facien- 
dum , ne  inutilibus  quaesitis  confessio  ipsis  fiat  odiosa. 

2®  Cum  experientia  constet  pueros  et  simplices  peccata 
sua  non  fateri , si  negativis  quaestionibus  interrogentur , 
saepe  juvat  statim  dicere , ubi  de  peccatis  apud  eos  con- 
suetis agitur,  V.  g.  Quoties  jurasti?  Si  haesitent  in  respon- 
sione, subjungendum  est,  majorem  numerum  indicando, 
V,  g.  Centies  jurasti^  blasphemasti  ? etc.  Tunc  facilius  res- 
pondent, se  excusando,  et  dicendo  : Oh!  non  toties,  — Qwo- 
ties  ergo?  addit  confessarius.  Pcenitens  numerum  certum 
vel  praesumptum  indicat,  et  sic  confessarius  veritatem 
cognoscit. 

3®  Quoad  peccata  contra  castitatem,  cautissime  proce- 
dendum est,  ne  juniores  ea  doceantur  quae  feliciter  igno- 
rant ; incipiat  ergo  confessarius  a levioribus,  quaerendo, 
v.  g.  quot  turpes  cogitationes  habuerint,  quomodo  his 
restiterint;  deinde  quoties  turpia  desideria  conceperint, 
quoties  verba  obscena  protulerint,  quoties  oscula  vel 

tactus  leves  passi  sint  aut  fecerint : in  quibus  si  reperian- 
tur  innocentes,  ultra  projpedieiiduin  non  erit.  Si  autem 
rei  inveniantur  circa  cogitationes  et  desideria,  paulatini 
examinandi  erunt  circa  oscula,  aspectus  et  tactus ; in 
quibus  si  iterum  rei  sint,  interrogandi  erunt  de  opere 
consummato.  At  si  negent  cogitationes  turpes  et  peccata 
cordis,  dum  actus  externos  fatentur,  signum  est  eos  non 
satis  intelligerequid  sit  peccatum  internum,  et  adjuvanda 
est  eorum  ignorantia  aut  verecundia.  Et  ideo  quandoque , 
cum  rudibus,  incipiendum  est  ab  actibus  externis  ut  ad 
internos  tutius  deveniatur. 

Praeterea,  ut  disponantur  ad  detegenda  graviora  cri- 
mina, praesertim  contra  castitatem,  juvat  eos  interrogare 
an  socii  eos  ad  turpia  sollicitaverint,  quoties  consense- 
rint. Item  a junioribus  personis  alterius  sexus  quae  tur- 
pia confiteri  verentur,  quaerendum  est  an  turpes  cogita- 
tiones in  mentem  venerint,  quoties  eis  consenserint,  an 
se  ab  aliquo  tangi  passae  sint,  etc.  Quoad  interrogationes 
faciendas  personis  conjugatis,  remittimus  ad  calcem  Sup- 
plementi nostri  ad  tractatum  de  Matrimonio." 

Jamvero,  ne  confessarius  sibi  vel  poenitenti  causa  exi- 
stat  turpis  tentationis  vel  scandali,  cum  dispositionibus 
sequentibus  sollicite  curet  interrogare  : 1®  pie,  mentem 
ad  Deum  elevando;  2®  pudice,  verbis intelligibilibus qui- 
busdam, sed  omnino  honestis  et  castitatem  redolentibus 
utendo;  3®  prudenter,  ita  ut  circumstantias  omnino  ne- 
cessarias inquirat,  modos  autem  et  circumstantias  minus 
essentiales  non  scrutetur;  praestat  enim  statum  poeniten- 
tis  non  omnino  intelligere  quam  sibi  vel  illi  scandalum 
creare ; et  qui  secus  faciunt,  recte  dicuntur  contamina- 
tores confessionis  potius  quam  confessores  ; 4®  circa  alia 
peccata  quae  non  sunt  contra  castitatem,  debet  interro- 
gare, prout  prudentia  suggesserit,  non  solum  de  opere 
externo,  sed  etiam  de  cogitatione  morosa,  de  desideria, 
de  scandalo,  de  omissione,  de  consilio,  etc.  Quaerendum 
est  a pcenitente  an  periculo  peccandi  se  exposuerit,  an 
officio  suo  defuerit;  pauci  enim  ad  obligationes  status 
sui  attendunt,  pauciores  de  peccatis  circa  eas  admissis 

se  accusant  et  multo  minus  se  emendant.  Denique  opti-'  ^ 
inum  est  quaerere  a pcenitente  sub  fine  an  insuper  aliquid  i 
conscientiam  ejus  gravet.  i 

Ut  autem  magis  prosint  interrogationes  istae  et  similes,  . 
si  quos  invenerit  confessaiius  timidos,  pusillanimes,  aut 
peccata  confiteri  erubescentes,  excitabit  eos,  proposita  i 
ipsis  divina  clementia,  paterna  misericordia,  bumana  fra-  \ 
gilitate  ipsis  nota,  utilitate  sincerae  confessionis,  inviola-  • 
bilis  sigilli  obligatione,  auxilio  eis  promisso.  E contra,  si 
protervos  inveniat  et  impudentes,  suaviter  quidem,  sed  ) 
graviter  moneat,  ipsos  non  ante  hominem,  sed  an  te  Deum  i 
et  Christum  Dominum,  cujus  locum  tenet  confessarius, 
sisti,  tanquam  reos  laesae  majestatis  divinae ; Deum  non  ir-  * 
rideri,  aeternam  eorum  salutem  periclitari,  pcenas  inferni  i 
impoenitentibus,  et  multo  magis  sacramento  Poenitentiae  ! 
abutenlibus  esse  paratas,  etc. 

Has  interrogandi  formulas  e Theologia  Pictaviensi  fere 
de  verbo  ad  verbum  extraximus,  quia  prudentiae  regulis 
fundatae  esse  videntur. 

Qiiceritur  2®  quid  agere  debeat  confessarius  qui  novit  j 
peccatum  quod  poenitens  non  accusat? 

R.  Vel  peccatum  istud  cognoscit  per  alterius  confessio- 
nem, vel  per  viam  naturalem.  ^ 

1°  Si  cognoscit  illud  per  alterius  confessionem,  ea  no-  j 
titia  uti  non  potest  ad  poenitentem  de  illo  specialiter  in- 
terrogandum, nisi  expressam  ab  altero  obtinuerit  licen- 
tiam : hoc  patebit  ex  infra  dicendis^  ubi  de  sigillo.  Debebit  . 
ergo  sistere  in  interrogationibus  generalibus,  nisi  pecca- 
tum sit  commune  personis  conditionis  pcenitentis;  tunc 
eum  specialiter  interrogare  poterit  de  illo  peccato,  cavendo  i 
tamen  ne  aliquam  suspicionem  de  confessione  alterius  | 
praebeat.  i 

Confessarius  qui  audit  poenitentem  aliquod  peccatum 
cum  altero  commissum  declarantem,  si  complicem  non- 
dum in  confessione  audierit,  sed  auditurus  sit,  prudenter 
ageret  petendo  licentiam  illum  circa  tale  peccatum, 
prout  opus  erit,  interrogandi  : tunc  in  eo  casu  difficulta- 
tem ex  negatione  peccati  sequentem  praecaveret.  Si  vero 

complicem  jam  audierit,  sinceritatem  ejus  in  suspicio- 
nem adduceret,  licentiam  eum  interrogandi  petendo, 
sicque  inviolabilitatem  sigilli  laederet. 

2°  Si  autem  peccatum  per  viam  naturalem  cognoscat, 
V.  g.  quia  transgressionem  vidit,  aut  ex  fama  publica  au- 
divit, de  illo  specialiter  interrogare  potest. 

Sectio  sexta.  — De  obligatione  monendi  et  erudiendi 
ignorantes. 

Saepe  occurrunt  pcenitentes  multa  scitu  necessaria  ig- 
norantes ; juvat  ergo  statuere  quomodo  erga  illos  agere 
debeant  confessarii.  Ignorantia  autem  versari  potest  circa 
ea  quae  necessaria  sunt  ad  salutem  necessitate  medii,  ut 
sunt  mysteria  sanctissimae  Trinitatis,  Incarnationis  et 
Redemptionis ; vel  circa  ea  quae  necessaria  sunt  tantum 
necessitate  praecepti.  Rursus  ignorantia  potest  esse  vinci- 
bilis, vel  invincibilis. 

Certum  est  1®  confessarium  teneri  interrogare  et  mo- 
nere poenitentem  quem  versari  videt  aut  praesumit  in 
ignorantia  vincibili  aut  invincibili  mysteriorum  quorum 
fides  explicita  necessaria  est  necessitate  medii  : nam  qui 
tali  laborat  ignorantia,  incapax  est  absolutionis,  ui  con- 
stat ex  damnatione  sequentis  propositionis  ab  Innocen- 
tio  XI  : « Absolutionis  capax  est  homo,  quantumvis 
» laboret  ignorantia  mysteriorum  fidei,  et  etiamsi  per  ne- 
» gligentiam  etiam  culpabilem  nesciat  mysterium  sanc- 
» tissimae  Trinitatis  et  Incarnationis  Domini  nostri  Jesu 
• Christi.  » Haec  altera  fuit  pariter  ab  eodem  Pontifice 
damnata  : Sufficit  illa  mysteria  semel  credidisse.  Sive  eigo 
poenitens  monitioni  confessarii  cedere  praevideatur,  sive 
non,  monendus  est,  cum  in  tali  ignorantia  absolvi  ne- 
queat. Unde  Benedictus  XIV,  const.  Etsi  minime^  Bul- 
larii  t.  1,  § 12  : 

« Sacerdos  excipiens  confessiones;  fixum  illud  immo- 
» tumqiie  animo  semper  habeat,  invalidam  esse  absolu- 
» tionem  sacramentalem  quam  quis  ignoranti  res  neces- 
» sarias  necessitate  medii  impertitur,  nec  posse  homines 

w Deo  per  hujusmodi  sacramentum  reconciliari,  nisi 
» prius,  excussa  hujus  ignorantiae  caligine,  ad  agnitio-- 
» nem  fidei  adducantur.  » 

Certum  est^^  monendum  essepoenitentem  qui  versatur 
in  ignorantia  mortaliter  culpabili  mysteriorum  quorum 
fides  explicita  necessaria  est  necessitate  praecepti ; quia 
tali  ignorantia  laborans,  absolutione  indignus  est.  Idem 
dicendum  est,  si  aliquid  mortaliter  malum  ex  ignoi  antia 
vincibili  agat,  aut  in  ignorantia  officiorum  proprii  status 
versetur,  quia  non  excusatur  a peccato. 

Notandum  est,  in  hoc  et  in  praecedenti  casu,  confes- 
siones cum  tali  ignorantia  factas,  nullas  esse  atque  ite» 
randas  a tempore  quo  existit  ignorantia.  Sedulo  igitur  et 
prudenter  interrogandi  sunt  poenitentes,  quoties  datur 
locus  suspicandi  eos  aliquid  scitu  necessarium  ignorare. 
Si  veritates  creditu  necessarias  substantialiter  intelligant, 
non  inquietandi  sunt  circa  confessiones  praeteritas,  etsi 
aliquas  forte  in  ignorantia  olim  fecerint. 

3°  Si  autem  ignorantia  poenitentis  sit  invincibilis,  vel 
tantum  venialiter  culpabilis,  et  circa  mysteria  necessaria 
necessitate  medii  aut  circa  officia  proprii  status  non  ver- 
setur, petitur  quid  agere  debeat  confessarius. 

R,  Vel  adest  spes  emendationis,  vel  non  : si  nulla  spes 
emendationis  affulgeat,  communiter  non  monendus  est 
poenitens  : prudentia  quippe  suadet  non  facere  monitio- 
nem quae  poenitenti  obfutura  est,  efficiens  ut  deinceps 
firmaliter  peccet,  dum  antea  materialiter  tantum  pecca- 
ret, et  nullo  modo  prodesse  debet,  ut  supponitur.  Dixi 
communiter;  nam  side  bono  publico  ageretur,  aut  de  pec- 
catis quorum  malitia  diu  ignorari  non  potest,  facienda 
est  monitio. 

Si  vero  spes  emendationis  in  poenitente  affulgeat,  vel 
aliquod  praevidetur  secuturum  incommodum,  vel  non  : 
in  posteriori  casu,  facienda  est  monitio,  ut  patet ; in  priori 
vero,  conferendum  est  incommodum  quod  timetur  cum 
deformitate  in  peccato  materiali  existente,  et  pars  quam 
prudentia  suggesserit  eligenda  est. 

Hinc  vir  nullitatem  matrimonii  sui  ignorat,  et  praevi- 

detur  quod  monitus,  illud  non  couvalidaturus  sit,  non 
monendus  est;  praevidetur  e contra  quod  illud  convali- 
dare  paratus  esset , sed  uxor  obstinate  recusabit  et  nihilo- 
minus ambo  rem  secum  habebunt,  iterum  non  monen- 
dus est,  et  tamen  absolvendus,  quia  minus  malum  est 
illum  in  peccato  materiali  relinquere  quam  utrumque 
evidenti  periculo  formaliter  peccandi  exponere. 

Dices.  Qui  non  paratus  est  Deum  omnibus  anteferre , 
indignus  est  absolutione  ; at  ille  quem  confessarius  prae- 
videt monitioni  non  cessurum , non  paratus  est  Deum 
omnibus  anteferre  ; ergo  indignus  est  absolutione.  Ita 
auctor  operis  aliunde  commendandi,  cui  titulus  , la  Con-- 
duite  des  confesseurs. 

R.  Nego  tnin.  Qui  enim  paratus  est  omnia  genera tim 
sufferre  potius  quam  Deo  displicere , Deum  omnibus  an- 
teponit : atqui  praevisio  confessarii  non  impedit  quin  poe- 
nitens  hic  et  nunc  paratus  sit  omnia  generatim  sufferre 
potius  quam  Deo  displicere  ; non  enim  judicandus  est  ex 
possibilibus , nec  ex  probabilibus , habita  ratione  circum- 
stantiarum in  quibus  supponeretur  constitutus,  sed  ex 
dispositionibus  ejus  realiter  existentibus  : et  confessarius 
qui  fingeret  hypotheses  difficiles  easque  pcenitenti  pro- 
poneret, stulte  ageret  atque  imprudenter  eum  tentaret, 
ait  S.  Thomas , Quodlib.  1 , art.  9.  Quot  enim  homines 
qui  leviter  tentati  facile  vincunt,  et  in  gravioribus  peri- 
culis miserabiliter  ruerent ! Numquid  haec  praevisio  eos 
reddit  absolutione  indignos?  Certe  hoc  admitti  non  po- 
test , alioquin  dicendum  foret  hominem  puniendum  esse 
pro  peccatis  possibilibus  quae  nunquam  admittet  : porro 
baec  sequela  ab  omnibus  rejicitur  : ergo. 

Caeterum  , animadverte  confessarium  teneri  pceniten  * 
tem  ignarum  pro  viribus  instruere  , mysteria  fidei  lucide 
exponendo , inotiva  credibil itatis  explanando  , regulas 
morum  nitide  pieque  proponendo , etc. 

Q liceri tur  P an  confessarius  absolvere  possit  pceniten- 
tem  quem  videt  sequi  opinionem  minus  tutam  etjninus 
probabilem  ? 

R.  Si  pcenitens  ipse  judicet  opinionem  quam  sequitur 

esse  minus  piobabilem  vel  tantum  aeque  probabilem  , 
conscientiam  non  habet  actionem  suam  esse  bonam,  sed 
in  dubio  constituitur  : ergo  absolvi  non  potest,  nisi,  juxta  ji 
non  paucos , conscientiam  per  principia  reflexa  sibi  efFor- 
met,  talem  agendi  rationem  esse  licitam;  de  hoc  alibi.  . 
Si  vero  opinio  sit  in  materia  controversa,  et  uni  probabi-  - 
lior,  alteri  minus  probabilis  videatur,  confessarius  exi-  \ 
gere  non  potest  ut  poenitens  , praesertim  doctus , senten- 
tiam mutet;  non  enim  opinionum  est  judex,  nec  ipsius  i 
est  officium  cunctas  controversias  auctoritate  sua  diri-  • 
mere.  Ita,  contra  Concina  , P.  Aritoine  aliosque  paucos  i 
communiter  theologi , ut  videre  est  apud  Ligorio,  lib.  6 , , 
n.  604. 

Queeritur  2°  quid  agendum  sit  erga  senes , hebetes  et 
rudes , qui  mysteria  necessitate  medii  necessaria  discere 
aut  retinere  non  possunt? 

R.  Si  ex  negligentia  eorum  id  accidere  videatur,  in- 
struendi sunt  et  remittendi  donec  didicerint  quae  creditu 
sunt  necessaria , juxta  capacitatem  suam.  Si  vero  ex  me-  I 
inoriae  imbecillitate  id  proveniat , et  assidui  conatus  fru-  i 
stra  adhibiti  fuerint  ad  illos  edocendos , tunc  confessarius 
mysteria  ipsis  proponat , actum  fidei  actualis  praeformet  | 
et  eis  suggerat,  sicque  efficiet  ut  ipsi  hujusmodi  actum  j 
eliciant,  et  absolutionem  impertiet.  Simili  methodo  ac-  | 
tus  spei , chari tatis  et  contritionis  ab  eis* obtinebit , et  cu- 
rare debet  ut  ad  se  vel  ad  aliquem  familiarem  frequen- 
ter accedant,  atque  eadem  via  praedictos  actus  formaliter 
renovent : Dens , t.  6;  Concinite  des  ames. 

Solliciti  esse  debent  pastores  erga  infelices  hujusmodi 
homines,  ne  sacramentis  Ecclesiae  maneant  privati  , et 
nihil  non  moliri  ut  eos  per  se  vel  per  alios  erudiant. 
Eamdem  habere  debent  sollicitudinem  erga  surdos-mu- 
tos  , quos  tenentur  edocere , atque  peccata  eorum  sum- 
matim  intelligere,  ut  eos  absolvere  et  ad  Eucharistiam 
saltem  in  Paschate  admittere  possint 

Sectio  septima.  — Dc  obligalione  quam  habet  confessarius 
dignoscendi  el  procurandi  contritionem  in  poenitenle. 

Contritio  est  pars  essentialis  sacramenti  Poenitentiae  : 
confessarius  ergo  absolutionem,  exira  casum  necessitatis, 
dare  non  potest,  nisi  prudenter  judicet  adesse  in  pceni- 
tente  contritionem  sufficientem.  Praecipua  autem  signa 
quibus  eam  dignoscet , sunt  : 1®  si  poenilens  satis  in- 
structus, cordate  asseveret  se  de  peccatis  propter  Deum 
summe  dilectum  dolere , et  firmum  habere  propositum 
non  peccandi  de  caetero;  2°  si  ante  confessionem  matu- 
rum examen  adhibuerit,  oraverit,  desiderium  verae  con- 
tritionis habuerit,  eamque  pia  consideratione  excitare 
lentaverit;  3®  si  omnia  peccata  sua,  etiam  majora  et 
turpia , candide  et  humiliter  declaret , sine  ulla  tergiver- 
satione aut  vana  excusatione ; 4®  si  ex  pio  aliquo  motivo 
ad  confessionem  libere  accesserit , non  vero  ex  aliquo 
respectu  humano ; 5®  si  ex  desiderio  conversionis  a pec- 
cato jam  cessaverit,  occasiones,  v.  g.  tabernas,  talem  aut 
talem  personam,  deseruerit;  6®  si  poenitentiam  sibi  in- 
junctam et  peccatis  proportionatam  libenter  acceptet  aut 
majorem  postulet. 

Haec  contritionis  signa  aliaque  similia  ordinarie  suffi- 
ciunt. Dico  ordinarie  y quia  fieri  potest  ut  specialis  aliqua 
circumstantia  suadeat  majora  requirenda  esse  conver- 
sionis indicia. 

Dubitari  autem  non  potest  quin  confessarius  teneatur, 
ratione  officii  sui,  contritionem  excitare  in  poenitente, 
quem  prudenter  judicare  non  potest  sufficienter  contri- 
tum ; alioquiii  periculo  absolvendi  indignum  se  expone- 
ret, et  animam  sibi  commissam  in  discrimen  salutis  con- 
jiceret. Paratas  igitur  habeat  rationes  urgentes  e libris 
spiritualibus,  et  praesertim  ex  meditationibus  sanctis 
haustas , quas  pro  diversa  jicenitentis  quajiitate  breviter, 
clare  et  pie  studebit  proponere,  ut  eum  ad  detestationem 
vitai  prcieterilae  et  emendationem  futurae  excitet.  Inter- 
dum quaeret  ab  eo  an  pceniteat,  an  firmum  habeat  pro- 

positum  non  peccandi;  et  quandoque  juvabit  eum  dif- 
ferre, vel  aliquam  moram  ei  concedere,  ut  gratiam  verae 
contritionis  a Deo  postulet , motiva  proposita  perpendat, 
peccata  detestetur  atque  ea  deinceps  vitare  firmiter  sibi  > 
proponat,  et  postea  ad  suscipiendam  absolutionem  redeat. 

Motiva  quae  metum  incutiunt , aptiora  sunt  rudibus  I 
peccato  assuetis  : proponenda  sunt  ipsis  aeterna  damna- 
torum supplicia,  daemonum  cruciatus  , ira  Dei  omnipo- 
tentis in  cujus  manus  horrendum  est  incidere  : enume- 
rari possunt  bona  peccato  amissa,  ut  gratia  Dei,  filiatio, 
liaereditas  ejus,  dona  supernaturalia , immensae  divitiae 
quibus  nudata  est  eorum  anima  , cum  peccato  mortua  , 
facta  est  daemonum  hospitium.  Narrabit  etiam  confessa-  | 
rius  punitionem  Angelorum  , vel  Core  et  ejus  asseclarum,  i 
qui,  terra  dehiscente,  sepulti  sunt  viventes  in  inferno,  i 
Addere  poterit  : Vos  eodem  supplicio  jam  torqueremini,  i 
nisi  benignitas  Dei , qui  non  irridetur,  poenitentiam  ve-  ! 
stram  exspectasset. 

Motiva  amoris  proponi  debent  iis  qui  facilius  emolliri 
possunt , V.  g.  summa  Dei  bonitas , suprema  ipsius  ma- 
jestas, immensa  Christi  charitas,  passionis  ejus  tormenta, 
sputa , opprobria , mors  ignominiosa  et  simul  dolorosa  ; ^ 
ingratitudo  peccatorum  qui  reddunt  Deo  odium  pro  di- 
lectione, injui  ias  pro  beneficiis  ; insania  peccatorum  qui 
totum  vitae  tempus  in  obsequium  diaboli , mundi  et  car- 
nis impendunt , etc.  I 

Si  quis  in  malo  obduratus,  his  aliisve  similibus  motivis 
non  emolliatur,  nec  contritus  appareat,  dimittendus  est 
non  absolutus,  nequidem  poenitentia  illi  injuncta  , si  ni-  : 
liil  promittere  velit : si  vero  conversionem  suam  deside- 
rare judicetur,  bonum  erit  ipsi  injungere  ut  singulis  die- 
bu>  multoties  contritionem  petat,  fidem  in  se  excitet,] 
novissima  hominis  magis  ac  magis  consideret,  et,  posti 
aliquot  dies  , ad  confessariuin  redeat* 

5 II.  — De  obligationibus  confessarii  quse  spectant  absolutionem. 
Nobis  dicendum  est  1®  de  ipsius  obligatione  generali  i 

dandi  autdifFerenJi  absolutionem  ; 2^  de  ejusdem  agendi 
ratione  erga  eos  qui  tenentur  ad  restitutionem , repara- 
tionem injuriae,  aut  ad  reconciliationem;  3*'  erga  eos  qui 
in  proxima  occasione  peccati  versantur ; 4®  erga  consue- 
tudinarios et  recidivos;  5®  erga  eos  qui  peccata  sua  ne- 
gant ; 6®  erga  moribundos  sensibus  destitutos ; 7®  erga 
scrupulosos  ; 8®  erga  personas  devotas ; 9®  erga  eos  quos 
male  absolvit. 

Sectio  prima.  — De  generali  obligatione  confessarii  in  danda 
aut  differenda  absolutione. 

Praeter  dilationem  absolutionis,  fere  omnes  theologi 
dicunt  illam  quandoque  negandam  esse  : potest  equidem 
aliquod  discrimen  inter  dilationem  et  negationem  as- 
signari, quasi  absolutio  differatur  indispositis,  donec  me- 
lius disponantur,  et  absolute  negetur  indignis.  Attamen, 
cum  omnes  se  disponere  possint,  et  nullus  rejiciendus 
sit  ut  desperandus,  rectius  est  dicere  absolutionem  stricte 
non  negandam , sed  differendam  esse  donec  requisitae 
dispositiones  existant. 

Certam  est  1®  confessarium  teneri  ex  justitia  regula- 
riter absolvere  poenitentem  rite  confessum  et  legitime 
dispositum  : nam  ipso  confessionis  facto  quidam  initus 
est  contractus  sacer,  vi  cujus  poenitens  rite  confessus  et 
legitime  dispositus,  habet  jus  ad  sacramentum.  Ergo. 

Dixi  regulariter ; quia  si  confessarius  aliquo  indigeat 
tempore  ad  consulendos  libros  aut  viros  doctos  super 
peccata  sibi  declarata,  absolutionem  differre  potest ; item 
si  prudenter  judicet  dilationem  poenitenti  fore  utilem  ad 
praecavendos  relapsus,  quia  non  tantum  est  judex,  sed 
et  medicus. 

Certam  est  2®  indispositum  non  absolvendum  esse , et 
confessarium  in  eo  casu,  nisi  errore  inculpabili  aut  ve- 
nialiter  tantum  culpabili  excusetur,  mortalitc  peccare 
licet  sacramentum  sit  nullum ; nam  ritus  sacram  en  talis 
qui  profanatur,  ex  omnium  confesso,  est  objectum  pec- 
cati mortalis. 


III. 

Obligatio  autem  dandi  aut  dilFeiendi  absolutionem , 
juxta  dispositiones  poenitentis,  verbis  institutionis  sacra- 
menti, Quorum  remiseritis. quorum  retinueritis.,  etc.  Tun- 
datur : confessarius  igitur  sedula  investigatione  dignos 
ab  indignis  secerneie  debet,  quia  non  minus  ipsi  pericu- 
lum est  in  injusta  denegatione  quam  in  indigna  absolu- 
tione; imo,  ut  sapienter  observat  Dens,  post  Steyaert, 
regula  est  absolvere,  cum  sacramentum  ad  reconciliatio- 
nem institutum  fuerit,  et  exceptio  absolutionem  differre, 
nempe  eis  qui  nondum  paiati  sunt.  Caute  igitur  gradia- 
tur confessarius  inter  duo  extrema,  pari  sollicitudine 
devitans  et  laxitatem  quae  peccatores  in  vitiis  sopitos  ad 
inferos  deducit,  et  rigiditatem  quae  eos  desperans,  a sa- 
cramento proindeque  a via  salutis  retrahit.  Omnes  affectu 
paterno  suscipiat  et  praesertim  quos  remittere  cogitur, 
ut  dilatio  ipsis  tolerabilior  fiat. 

Quidam  theologi  dicunt  pcenitentem  absolvendum  non 
esse  , nisi  confessarius  moraliter  certus  sit  de  praesentia 
legitimarum  ipsius  dispositionum. 

Alii  vero  multo  rectius  dicunt  sufficere  ut  prudenter 
judicet  pcenitentem  esse  dispositum , id  est , innitatur 
motivo,  non  certo  et  infallibili,  sed  gravi  et  comparative 
probabiliori  quo  vir  prudens  in  assensum  determinetur. 
Quando  materia  sacramentorum  est  physica,  ut  in  Bap- 
tismo et  Eucharistia,  requiritur  certitudo  physica  ad  li- 
citam eorum  administrationem ; sed  ubi  materia  est 
moralis,  ut  in  Poenitentia,  sufficit  confessarium  habere 
prudentem  probabilitatem  de  dispositione  poenitentis, 
licet  aliqua  suspicio  indispositionis  subsistat;  alias  vix 
ullus  absolvi  posset , cum  quselibet  signa  poenitentiuni 
probabilitatem  tantum  subministrent. 

Confessarii  igitur  qui  peccatorem  absolvere  nolunt, 
nisi  evidenter  judicent  illum  esse  recte  dispositum,  gra- 
viter errant,  et  clavibus  Ecclesiae  sibi  commissis,  non  ad 
aperiendum,  sed  ad  claudendum  regnum  coelorum  utun- 
tur : dum  alii,  omnes  indiscriminatim  absolventes,  aeter- 
naliter Gum  eis  pereunt. 

Sectio  secunda. — De  agendi  ratione  confessarii  erga  eos  qui 

ad  restitutionem,  reparationem  injuriae  aut  reconciliationem 

tenentur. 

Certum  est  poenitentem  qui,  ex  principiis  alibi  exposi- 
tis vel  exponendis,  ad  restitutionem,  reparationem  inju- 
riae aut  reconciliationem  cum  inimicis  tenetur  , et  huic 
obligationi  satisfacere  recusat,  absolvi  non  posse  : actua- 
lem enim  et  perseverantem  habet  voluntatem  peccandi 
si  autem  promittat  se  quamprimum  satisfacturum,  et 
videatur  sincerus,  una  et  altera  vice  sub  hac  promissione 
absolvi  poterit,  praesertim  si  aliqua  ratio  prudentiae  id  fa- 
ciendum suadeat.  At,  ubi  semel  aut  iterum  promissu  oi 
defuit,  neganda  est  regulariter  absolutio  donec  satis  ece- 
rit,  quia  confessarius  jam  prudenter  judicare  non  potest 
ipsius  propositum  esse  sincerum. 

Dixi  regulariter ; nam  tales  occurrere  possunt  circum- 
stantiae extraordinariae,  ut  prudenter  judicari  possit  poe- 
nitentem non  futurum  infidelem,  sicut  antea  fuit : tunc 
absolvi  potest,  imo  et  debet,  si  jus  ad  sacramentum  ha- 
beat. 

In  articulo  mortis  absolvendus  foret,  etiamsi  proposi- 
tum non  magis  videretur  sincerum,  ut  ex  infra  dicendis 
patebit. 

Eodem  modo  ratiocinandum  est  de  iis  qui  res  creditu 
necessarias  necessitate  praecepti  ignorant : vel  eas  ediscere 
promittunt,  et  tunc  semel  aut  iterum  absolvi  possunt ; si 
autem  promissioni  non  steterint,  differenda  est  absolutio, 
extra  casum  necessitatis,  donec  eas  sufficienter  didicerint. 
Ita  omnes  theologi.  Si  vero  erudiri  nolint,  certe  absolvi 
nequeunt. 

Sectio  tertia.  — De  agendi  ratione  confessarii  erga  eos  qui 
versantur  in  occasione  peccandi. 

Quaelibet  res  externa  ad  peccatum  inducens,  dicitur  oc- 
casio peccati  : alia  est  remota  et  alia  proxima ; alia  volun- 
taria et  alia  necessaria.  Occasio  remota  ea  est  quae  proba- 

biilter  de  facto  non  ducet  ad  peccatum  : proximavero  est 
illa  in  qua  homo  verisimiliter  peccaturus  est.  Unde  alia 
est  absolute  proxima  quae  nota  est  omnes  in  peccatam 
inducere,  ut  turpes  aspectus  vel  tactus , praesertim  in 
personas  alterius  sexus  ; alia  vero  respectiva  quae  respectu 
unius  est  proxima,  dum  respectu  alterius  esset  remota, 
quales  esse  possunt  saltationes  et  choreae. 

Occasio  igitur  non  est  remota  vel  proxima,  prout  raro 
vel  frequentius  in  peccatum  inducit : potest  esse  proxima 
respectu  unius  personae  quae  nondum  peccavit , v.  g.  si 
junior  puella  adhuc  innocens  sola  cohabitatura  sit  cum 
yiro  moribus  perdito,  quia  verisimile  est  eam  peccaturam 
esse. 

Occasio  est  voluntaria,  si  poenitens  eam  tollere  possit, 
ut  si  ebriosus  adeat  cauponem,  vel  si  herus  retineat  an- 
cillam quse  sibi  est  causa  ruinae  : est  vero  involuntaria, 
quando  poenitens  eam  auferre  nequit,  ut  v.  g.  si  filia  fa- 
milias a servo  patris,  vel  a fratre  suo  sollicitetur  in  cri- 
men. Impossibilitas  eam  tollendi  potest  esse  physica,  ut 
si  quis  cum  concubina  incarceretur ; vel  moralis,  si  nempe 
occasio  deseri  non  possit  sine  peccato,  ut  esset  uxor  res- 
pectu mariti,  vel  sine  gravi  detrimento,  ut  officium  con- 
fessarii,  chirurgi,  mercatoris,  etc. 

His  notatis^  certum  est  1°  quaestionem  non  moveri  de  oc- 
casione remota;  si  enim  stricta  daretur  obligatio  fugiendi 
omnes  occasiones  remotas  peccati , exeundum  esset  de 
mundo,  cum  fere  nihil  sit  in  terra  quod  plus  minusve  re- 
mote inducere  non  possit  ad  peccandum. 

Certum  est  2°  quaestionem  pariter  non  esse  de  occa- 
sione sive  remota  sive  proxima  peccandi  venialiter ; cum 
enim  peccatum  veniale  non  sit  materia  necessaria  sacra- 
menti, nec  occasio  proxime  ad  illud  inducens,  secluso  pe- 
riculo ulterius  progrediendi. 

Sola  igitur  difficultas  nunc  examinanda  respicit  eos 
qui  in  occasione  proxima,  sive  voluntaria  sive  involunta- 
ria, mortaliter  peccandi  versantur. 

Certum  est  3°  confessarium  absolutionem  denegare  non 
posse  ei  qui  versatur  in  occasione  proxima  peccandi  mor- 

taliter,  quam  physice  tollere  non  potest,  praecise  ob  is- 
tam occasionem,  siquidem  nemo  ad  impossibile  tenetur  : 
debet  ergo  praescribere  illi  remedia  quibus  occasio  ex 
proxima  fiat  remota;  quod  si  pcenitens  his  remediis  uti 
nolit,  aut  si  emendatio  ejus  sit  nulla,  certe  absolvi  non 
debet,  extra  periculum  mortis,  quia  prudenter  judicari 
non  potest  illum  esse  dispositum.  Si  vero  remediis  propo- 
sitis sincere  utatur,  et  ipsius  relapsus  notabiliter  minuan- 
tur, identidem  absolvendus  est,  ut  gratia  sacramenti  ad- 
jutus, tentationes  facilius  superet  et  omnino  emendetur; 
tunc  enim,  licet  praevideatur  ex  fragilitate  relapsurus, 
potest  esse  hic  et  nunc  legitime  dispositus.  Sic  Billuart, 
Ligorio,  1.  6,  n.  455,  Dens,  etc. 

4®  Communius  theologi  dicunt,  contra  paucos,  poeni- 
tentes  noa  teneri  occasionem  proximam  peccandi  mor- 
taliter cum  gravi  detrimento  famae,  honoris  aut  fortunae 
deserere , modo  utantur  mediis  sibi  indicatis,  et  firmum 
habeant  pix)positum  amplius  non  peccandi : nam  occasio 
peccandi  per  se  non  est  peccatum,  nec  in  necessitate  pec- 
candi constituit.  Si  ergo  moraliter  auferri  non  possit,  ex- 
cusatur pcenitens  eam  non  deserens,  et  eodem  sensu  ac 
in  numero  praecedenti  absolvi  potest. 

Prudens  autem  confessarius  efficaciora  quaerere  debet 
remedia  juxta  conditionem  poenitentis  et  naturam  peri- 
culi, ut  illorum  adjutorio  occasio  ex  proxima  fiat  remota, 
V.  g.  ut  puella  quae  in  domo  paterna  a servo  sollicitatur 
ad  turpia,  consortium  ejus  fugiat,  nunquam  sola  cum 
illo  solo  loquatur,  blanditiis  ejus  non  respondeat,  severe 
et  tantum  ex  necessitate  illum  alloquatur,  pignora  amici- 
tiae accepta  reddat  vel  destruat;  orationes,  jejunia,  pias 
lectiones,  frequentem  confessionem  adhibeat : si  haec  non 
sufficiant,  matrem  vel  pJitrem  de  periculo  in  quo  versa- 
tur moneat;  et  tandem  si  novi  semper  eveniant  relapsus, 
sine  spe  emendationis,  cum  qualicumque  detrimento  de- 
serenda est  occasio,  sive  puella  domo  paterna  sub  aliquo 
praetextu  egrediatpr,  sive  obtineat  ut  servus  ejiciatur. 

Similiter,  qui  In  exercitio  professionis  vel  artis  suae 
proximam  invenit  occasionem  mortaliter  peccandi,  v.  g. 

confessarius,  chirurgus,  caupo,  mercator,  non  tenetur  * 
eam  statim  deserere.  Si  opportunis  remediis  sincere  quae»  ij 
rat  periculum  minuere  et  occasionem  e proxima  remotam  j 
facere,  secundum  jam  dicta  absolvi  poterit.  Si  vero,  om-  Ij 
nibus  remediis  frustra  tenta tis,  spes  emendationis  non  ; 
affulgeat,  valedicendum  est  sive  arti  sive  professioni,  j 
etiam  cum  gravissimo  detrimento;  secus,  ordinarie  ne-  ! 
ganda  est  absolutio. 

Dico  ordinarie^  quia  in  articulo  mortis  non  negaretuiv 

5^"  Qui  versatur  in  occasione  proxima  perseverante, 
quam  sine  gravi  detrimento  famae,  honoris  aut  fortuna?  . 
deserere  potest,  v.  g.  retinet  apud  se  puellam  quae  sibi  I 
est  graviter  periculosa  , regulariter  absolvi  non  potest 
nisi  eam  deseruerit;  nam  in  ea  occasione  remanens,  pe- 
riculo peccandi  voluntarie  se  exponit  : sed  scriptum  est, 
Eccli.  III,  27  : Qui  amat  periculum,  in  illo  peribit.  Unde 
Innocentius  XI  sequentes  damnavit  propositiones  quae 
erant  numeris  61  : « Potest  aliquando  absolvi  qui  in 
>»  proxima  occasione  peccandi  versatur,  quam  potest  et 
» non  vult  omittere,  quinimo  directe  et  ex  proposito 
>»  quaerit,  aut  ei  se  ingerit.  62  : Proxima  occasio  peccandi 
» non  est  fugienda , quando  causa  aliqua  utilis  aut  lio- 
» nesta  non  fugiendi  occurrit.  63  : Licitum  est  quaerere 
>>  directe  occasionem  proximam  peccandi  pro  bono  spiri- 
» tuali  vel  temporali  nostro  vel  proximi.  » 

Dixi  regulariter;  quia  nonnulli  sunt  casus  in  quibus 
conferenda  est  absolutio  sub  promissione  occasionem  di- 
mittendi, V.  g.  1®  si  mors  immineat  et  tempus  necessa- 
rium non  suppetat;  2®  si  pcenitens  ab  occasione  longe 
distet  eamque  hic  et  nunc  dimittere  non  possit,  et  sin- 
cere dispositus  appareat ; 3®  si  huc  usque  obligationem 
dimittendi  occasionem  non  intellexerit,  et  fidenter  pro- 
mittat se  eam  dimissurum. 

6®  Si  occasio  proxima  non  sit  perseverans,  sed  inter- 
rupta, ut,  V.  g.  si  quis  fornicari  soleat  cum  muliere  al)- 
sente  quam  aliquoties  per  annum  visitat,  se  inebriare 
quando  apud  cauponem  bibit,  blasphemare  quando  in 
ludo  perdit,  etc.  prima,  secunda  aut  etiam  quandoque 

tertia  \\ce  absolvi  potest,  sub  expressa  promissione  talem 
occasionem  devitandi,  quia  sufficiens  datur  ratio  pruden- 
ter judicandi  illum  esse  recte  dispositum.  At  si  bis  aut 
ter  promissioni  defuerit,  absolutio  ordinarie  differenda 
est,  donec  opere  probaverit  se  melius  esse  dispositum. 

Sectio  quarta.  — De  agendi  ratione  confessarii  erga  consue- 
tudinarios et  recidivos. 

Consuetudinarius  ille  est  qui  ex  actibus  saepe  repetitis 
in  uno  genere,  v.  g.  fornicandi,  blasphemandi,  etc.  faci- 
litatem contraxit  idem  peccatum  iterandi : recidivus  au- 
tem ille  est  qui,  post  absolutionem,  in  idem  peccatum 
relabitur  : unde  quis  potest  esse  consuetudinarius  et  non 
recidivus,  nempe  si  a peccatis  quibus  assuefactus  est  non- 
dum fuit  absolutus;  vel  recidivus  et  non  consuetudina- 
rius, ut  si  a peccato  semel  aut  iterum  commisso  absolu- 
tus, in  idem  relapsus  fuerit. 

Consuetudinarius  qui  prima  vice  ad  sacrum  Pcenb 
tentiae  tribunal  accedit,  et  signa  contritionis  extraordina- 
ria praebet,  absolvi  potest ; non  datur  enim  in  illo  casu 
ratio  sufficiens  bonam  fidem  ejus  suspicandi.  Ita  com/nu- 
ni  ter  theologi.  Si  tamen  nulla  circumstantia  concessionem 
absolutionis  urgeat,  prudentius  est  eam  differre,  maxime 
si  poenitens  dilationem  non  aegre  ferat  : tunc  a peccato 
abstinens  ad  absolutionem  cum  majori  fructu  suscipien- 
dam se  praeparabit  et  tutiora  conversionis  signa  exhibe- 
bit : talis  est  praxis  optimorum  confessariorum,  et  aliunde 
experientia  docet  consuetudinarios  non  ita  facile  habitum 
peccandi  retrahere.  Aliunde  consuetudinarii  rarissime 
signa  contritionis  extraordinaria  prima  vice  exhibent. 

2®  Praecipua  difficultas  in  hac  materia  est  circa  reci- 
divos, an,  scilicet,  et  quando  absolvi  debeant.  Plures  ex- 
tranei contendunt  eos  toties  absolvendos  esse  quoties 
confitentur  ; nam,  inquiunt,  qui  libere  confitetur  et  di- 
cit se  poenitere,  credendus  et  judicandus  est  dispositus, 
nisi  aliqua  particularis  circumstantia  denotet  illum  in- 
dispositum esse.  Alii,  e contra,  inter  quos  Merbesius, 

Juenin,  Habcrt  et  Concina,  dicunt  consuetudinarium 
absolvi  non  posse,  nisi  convei  sionem  suam  per  longam 
perseverantiam  probaverit,  prajsertim  si  pluries  jam  ab- 
solutus, semper  relapsus  fuerit  : nam,  inquiunt^  per  so- 
lam perseverantiam  in  proposito  prudenter  judicari 
potest  conversus.  Utraque  opinio  falsa  est,  una  nimia 
laxitate  et  altera  nimia  rigiditate  peccat.  Tertia  igitur 
quae  ab  omnibus  communiter  admittitur,  sic  se  babet. 

PROPOSI  TIO. 

Peccator  pluries  absolutus  et  cum  eodem  habitu  pravo  re- 
diens^  absolvi  non  potest  extra  necessitatem nisi  extraor^ 
dinaria  det  signa  conversionis. 

Prob.  1 ® auctoritate  Innocentis  X/,  qui  sequentem  dam- 
navit propositionem  : « Poenitenti  habenti  consuetudi- 
» nem  peccandi  contra  legem  Dei,  naturae  aut  Ecclesiae, 
» etsi  emendationis  ^pes nulla  appareat,  nec  est  neganda, 
» nee  differenda  absolutio,  dummodo  ore  proferat  se  do- 
<•  Iere  et  proponere  emendationem.  » 

Prob,  2°  praxi  et  documentis  sanctorum  atque  piorum 
hominum..  S.  Aug.  Serm.  117,  in  Appendice,  ait : « Ista 
» est  vera  pcenitentia,  quando  sic  convertitur  quis  ut  non 
» revertatur;  quando  sic  poen  itet,  ut  non  repetat.  » S.  Isi- 
dorus  Hispalensis,  de  Ecclesiasticis  officiis,  lib.  2,  cap.  16, 
de  Poenitentibus,  ait  : « Ille  autem  vere  poenitentiam 
» agit,  qui  nec  poenitere  praeterita  negligit,  nec  adhuc 
'>  poenitendo  committit  : qui  vero  lacrymas  indesinenter 
» effundit,  et  tamen  peccare  non  desinit , hic  lamentum 
» habet , sed  mundationem  non  habet.  » 

Idem  dictis  et  exemplis  docuerunt  S.  Franciscus  Xave- 
rius,  ut  patet  ex  ejus  epistolis,  S.  Franciscus  Salesius, 
omnium  mitissimus,  et  S.  Carolus,  Instruet,  ad  confes. 
Act.  ecclesiae  Mcdiol.  t.  2,  qui  sic  se  habet : « Proroganda 
» adhuc  absolutio,  donec  hi  emendentur  qui,  licet  se 
» peccatum  dimissuros  polliceantur,  ab  illo  tamen  non 
» separandos  confessor  suspicatur,  ut  sunt...  et  praeser- 

n iim  juvenes  otiosi  qui  solent  majori  temporis  parte  aleis, 

» crapulis  , amoribus  , peccatis  carnalibus  , blasphemiis, 

• inhonestis  conversationibus,  dissensionibus,  odiis  et 
> detractionibus  vacare,  aut  qui  Quadragesimoe  diebus 
••  tantum  ultimis  peccata  deposituri  accedunt,  aut  qui  a 
» multis  annis  in  iisdem  peccatis  perseveraverunt,  nec  ut 
» emendarentur  laborarunt.  » 

Prob,  3°  ratione.  Absolutio  enim  concedi  non  potest , 
nisi  confessorius  prudenter  judicet  poenitentem  esse  recte 
dispositum  : at,  ubi  videt  eum,  post  admonitiones  itera- 
tas, cum  eodem  habitu  pravo  redeuntem,  prudenter  ju- 
dicare non  potest  eum  recte  esse  dispositum  ; qui  enim 
rem  sibi  possibilem  firmiter  proponit,  non  tam  facile  pi  o- 
positi  sui  obliviscitur  ; saltem  conatus  adhibet,  per  ali- 
quod tempus  perseverat,  difficilius  aut  rarius  cadit. 
Aliunde , ex  prudenti  dilatione  absolutionis , plures  op- 
timi sequentur  effectus.  1°  Profanatio  saltem  valde  pro- 
babilis sacramentorum  Poenitentia ci  EucharisLioB  vitatur. 
2®  Pcenitentes  gravitatem  peccati  melius  agnoscunt,  juxta 
haec  verba  Jer.  ii , 19  : Scito  et  vide  quia  malum  et  amarum 
est  reliquisse  te  Dominum  Deum  tuum.  3®  Vigilantiores  et 
cautiores  in  vitandis  peccatis  redduntur,  et  in  proposito 
suo  efficacius  confirmantur.  Ergo. 

Dixi  in  propositione  extra  necessitatem^  id  est,  extra 
mortis  periculum  de  quo  infra  dicturi  sumus. 

Objici  solet  quod,  si  haec  principia  admittantur,  1®  mul- 
tis deneganda  sit  absolutio ; 2°  quod  salus  aeterna  pecca- 
torum sic  dimissorum  periclitatura  sit,  quia  repentina 
morte  corripi  possunt ; 3®  quod  potius  misericordia  quam 
.severitate  peccandum  sit. 

Sed  1®  verum  est  quidem  multis,  non  praecise  negan- 
dam, sed  differendam  esse  absolutionem,  quia  imparati 
accedunt:  confessarius  zelo  animarum  flagrans,  nihil 
omittet  ut  istiusmodi  peccatores  ad  veram  conversionem 
deducat,  eosque  ad  suscipiendam  absolutionem  cum 
fructu  disponat,  indignos  vero  non  absolvet.  2°  Non  in- 
ficiamur salutem  aeternam  peccatorum  sic  dimissorum 
graviter  periclitari,  sed  periculum  quod  subeunt,  non  ex 

tli latione  absolutionis  quam  indigne  susciperent  oritur^ 
bene  vero  ex  perseverantia  ipsorum  in  peccato.  3°  Nimia 
facilitas  in  absolvendis  recidivis  non  est  misericordia,  sed 
iiorrenda  crudelitas  quae,  sub  larva  indulgentiae,  animas 
necat  et  in  profundum  abyssi  demergit. 

Objicitur  adhuc  sequens  Catechismi  conc.  Trid.  textus, 
de  Poenit.  n.  60,  et  in  versione  D.  Donejr,  t.  2 : « Si,  au- 
» dita  confessione,  judicaverit  neque  in  enumerandis 
» peccatis  diligentiam,  neque  in  detestandis  dolorem  poe- 
» nitenti  omnino  defuisse,  absolvi  poterit.  » Porro  saepe 
dici  potest  neque  diligentiam,  neque  dolorem  recidivis 
omnino  deesse.  Ergo, 

Verum  sensus  verbi  omnino,  non  est  minimam  dili- 
gentiam minimumque  dolorem  sufficere,  alioquin  Ca- 
tecliismus  citatus  concilio  Tridentino,  accuratam  dili- 
gentiam in  enumerandis  peccatis  et  animi  dolorem  ac 
detestationem  requirenti,  evidenter  contradiceret : Sen- 
sus ergo  est,  absolutionem  impertiendam  esse,  si  confes- 
sarius  prudenter  judicet  diligentiam  et  dolorem  omnino 
non  defuisse,  id  est,  minime  defuisse.  Ergo. 

Dixi  in  propositione  1®  cum  eodem  habitu  pravo  rediens; 
nam  si  notabiliter  sit  emendatus,  licet  pluries  adhuc  ce- 
ciderit, aut  si  difficilius  et  post  majorem  resistentiam  lap- 
sus fuerit,  adeo  ut  prudenter  judicetur  illum  sincerum 
habere  propositum  se  emendandi,  sed  ex  fragilitate  et 
pondere  habitus  aliquando  vinci,  absolvi  debet ; gratia 
enim  sacramenti  adjutus,  novas  tenta tiones  facilius  supe- 
rabit, et,  paulatim  veterem  habitum  imminuens,  illum 
penitus  destruet:  si  , e contra,  semper  remitteretur  do- 
nec omnino  emendatus  esset , repulsibus  continuis  fati- 
gatus , confessionem  desereret , in  vitiis  sine  habenis  se 
volutaret,  obduresceret,  et  fere  nulla  spes  eum  ad  melio- 
rem frugem  redire  videndi  affulgeret,  ut  quotidiana  ex- 
perientia constat.  Hinc  qui  sexies  singulis  diebus  circiter 
blasphemabat,  vel  turpia  proferebat,  et,  adhibitis  conati- 
bus , semel  aut  iterum  relabitur,  et  firmum  habere  vide- 
tur propositum  se  emendandi , absolvi  potest. 

Errant  igitur  qui  dicunt  confessarium  absolvere  non 

posse  poenitentem  quem  praevidet  relapsurum  : sufficit  ut 
rite  confessus,  verum  nunc  habeat  dolorem  de  praeterito, 
et  firmum  propositum  non  peccandi  de  futuro  : at  illae 
dispositiones  in  eo  existere  possunt  qui  praevidetur  relap- 
surus, videlicet,  ex  fragilitate  vel  ex  mutatione  propositi. 
Ita  Suarez,  Sanchez,  Card,  de  Lugo,  Billuart^  Dens,  Li- 
go rio  , etc. 

At  si  imminutio  culparum  non  ex  proposito  emenda- 
tionis , sed  ex  alia  causa , v.  g.  ex  defectu  occasionis  con- 
tigerit, non  erit  signum  contritionis  , ut  patet. 

Dixi  2°  nisi  extraordinaria  det  si ^na  conversionis.  Quam- 
vis enim  poenitens pluries  monitus,  eodem  modo  seniper 
relapsus  fuerit , potest  ex  aliqua  circumstantia,  adjuvante 
gratia  Dei,  extraordinarie  commoveri  et  spem  fundatam 
emendationis  pra3bere  : tunc  absolvi  potest , quia  pru- 
denter judicatur  dispositus ; imo  absolvendus  est,  si  ali- 
qua ratio  id  suadeat,  v.  g.  si  confessariiis  sit  extraneus  et 
redire  non  debeat , si  pcenitens  longe  distans  habeat  do- 
micilium , si  matrimonio  jungendus  sit;  si  quamdam  ti- 
meat infamiam,  nisi  ad  sacram  synaxim  accedat,  etc. 

Qaosritur  1°  quanto  tempore  probandus  sit  consuetu- 
dinarius recidivus  , ut  tuto  absolvi  possit? 

/1.  Si  relapus  fiant  ex  causa  intrinseca,  ut  accidit  in 
peccatis  incontinentia?  secretae  , odii,  blasphemiae  et  simi- 
lium, prudentia  suggerit  hujusmodi  poenitentes  freqen- 
ter  audire , eos  saltem  per  unum  mensem  differendo  , \\t 
praeparentur  ad  suscipiendam  absolutionem  cum  abun- 
dantiori  gratia  et  efficaciori  perseverantia  : imo  dilatio 
unius  mensis  communius  non  sufficit,  ut  consuetudo  era- 
dicetur. Attamen  si  ratio  valida  tantam  non  patiatur  di- 
lationem , V.  g,  si  poenitens  in  quadam  sit  necessitate 
absolutionem  suscipiendi , si  timeatur  ne  desperatus  non 
redeat,  etc.  citius  absolvendus  erit,  et  forsan  post  quin- 
decim vel  octo  dies,  ut  plures  theologi  aiunt,  si  relapsus 
antea  frequentes  omnino  cessaverint  vel  notabiliter  immi- 
nuti sint,  atque  firmum  existat  emendationis  propositum. 

Tempus  autem  probationis  longius  esse  debet,  si  reci- 
divus raro  habeat  occasionem  peccandi  t v.  g.  qui  singulis 
diebus  dominicis  solebat  inebriari , non  tam  probatur  in- 

lia  mensem  quam  praedictus  blasphematorius  intra  octo 
dies.  Caeterum,  confessarius  ad  multas  circumstantias  at- 
tendere debet  ut  prudens  ferat  judicium,  et  quod  utilius 
erit  poenitenti  eligat. 

Quceritur  2°  quid  sentiendum  sit  de  iis  hominibus  qui 
in  Quadragesima  tantum  confiteri  volunt , et  quotannis 
eadem  referunt  peccata  mortalia  ? 

R.  Ex  modo  dictis  hi  homines  judicandi  sunt : vel  cum 
eodem  pravo  habitu  sine  ulla  emendatione  redeunt , et 
tunc , post  aliqua  tentamina,  differri  debent  donec  signis 
extraordinariis  ostendant  se  melius  esse  dispositos;  vel  in 
eis  apparent  emendationis  signa  , quibus  prudenter  judi- 
catur eosdem  vere  esse  contritos , v.  g.  minus  frequenter 
relapsi  sunt,  diutius  post  absolutionem  perseveraverunt, 
majores  conatus  adhibuerunt , extraordinariis  tentationi- 
bus  objecti  sunt,  etc.  et  absolvi  debent,  modo  sincere  af- 
firment firmum  habere  propositum  amplius  non  pec- 
candi. Conandum  est  tamen  ut  ad  sacrum  tribunal  saepius 
accedant;  frequens  enim  confessio  efficacius  est  medium 
quo  hujusmodi  peccatores  corrigantur.  Veruintamen  ab- 
solutio ipsis  denegari  non  posset,  praecise  quia  semel 
tantum  in  anno  confiteri  volunt. 

Quceritur  3°  quandonam  confessiones  recidivorum  ite- 
randae sint? 

R,  Confessiones  recidivorum  judicandae  sunt  validae  vel 
nullae  ex  modo  quo  relapsus  contigerunt : si  nulli  aut  fere 
nulli  adhibiti  sunt  conatus , reputari  debent  nullae  atque 
iterandae  sunt.Validae,  e contra,  judicantur  si  peccatores 
saltem  aliqua  ndiu  perseveraverint,  et,  adhibitis  mediis  sibi 
indicatis , ex  fragilitate  vel  ex  mutatione  propositi  relapsi 
sint,  quod  ex  adjunctis  prudenter  aestimatur.  Iteratio  au- 
tem confessionum  non  leviter  praescribenda  est , ne  sacra- 
mentum reddatur  nimis  onerosum. 

Sectio  quinta.  — De  agendi  ratione  confessarii  erga  eos  qui 
peccata  sua  negant. 

V el  confessarius  cognoscit  peccata  a poenitente  negata 
per  alterius  confessionem,  vel  per  viam  naturalem. 

In  piiori  casu,  Ligorio  dicit,  1.  6,  ii*  631,  cum  quibus- 
dam aliis,  absolutionem  non  esse  concedendam,  sed  voce 
submissa  aliquid  orandum  ad  negationem  ejus  occultan- 
dam , et  sic  dimittendum  esse  poenitentem  : alii  vero  con^ 
tendunt  absolutionem  negari  non  posse,  quia  confessarius 
notitia  per  confessionem  alterius  obtenta  nullo  modo  uti 
potest.  Ita  Billiiarl  et  alii  non  pauci , quibus  assentio. 

In  posteriori  casu,  id  est,  si  confessarius  peccata  sui  poe- 
nitentis  via  naturali  certo  cognoscat,  v.  g.  quia  illum  vidit 
furantem,  turpia  facientem,  audivit  blasphemantem,  etc. 
eum  diligenter  interrogatum  et  haec  peccata  semper  ne- 
gantem absolvere  non  debet,  utpote  certo  indispositum  , 
nisi  forte  prudens  adsit  dubium  an  alteri  confessus  fuerit, 
aut  justam  habeat  rationem  ea  relinendi  peccata.  Ita  Lay- 
man , Suarez , Card.  de  Lugo,  Concina , Biliuart , Ligorio 
et  generaliter  alii.  Si  vero  ex  suspicione  tantum  vel  ex 
aliorum  relatione  confessarius  id  sciat,  communiter  do- 
cent theologi  poenitentem,  post  diligeniein  inleriogatio- 
nem  , absolvendum  esse , quia  praesumi  potest  illuni  tale 
peccatum  fuisse  oblitum,  vel  alteri  confessum,  vel  habere 
justam  rationem  illud  tacendi , vel  relatores  fuisse  decep- 
tos; regula  enim  generalis  est,  ut  docetS.  Th.  Quodlib.  1, 
art.  12,  credendum  esse  poenitenti  contra  se  et  pro  se  di- 
centi : unde  confessarius,  post  diligentem  causae  instruc- 
tionem, judicare  tenetur  secundum  allegata.  Si  a pceni- 
ten te  decipiatur,  non  peccabit  eum  absolvendo ; graviter  e 
contra  peccaret  si,  ob  praesumptionem  malae  fidei,  absolu- 
tionem injuste  ei  denegaret. 

Attamen  si,  omnibus  perpensis,  ex  aliorum  relationibus 
certo  judicaret  poenitentem  peccata  quae  obstinate  negat 
vere  commisisse  et  alteri  non  fuisse  confessum , eum  ab- 
solvere non  deberet,  quia  illum  videret  certo  indispositum. 

Sectio  sexta.  — De  agendi  ratione  confessarii  erga  moribundos. 

Nullum  est  dubium  quin  sacerdos  ad  moribundum 
vocatus,  vel  ad  eum  ex  officio  accedens,  ut  pastor  et  vi- 
ces ejus  gerens,  vehementi  zelo  curare  debeat  illum  ad 

tremenda  Dei  judicia  praeparare  et  Christo  lucrifacere. 

Inter  moribundos,  alii  sunt  recte  dispositi , alii  dubii, 
alii  sunt  ignari,  alii  scandalosi  et  alii  sensibus  destituti. 

1®  Qui  recte  sunt  dispositi,  semper  absolvi  debent,  ut 
patet:  recte  autem  reputantur  dispositi  qui  male  quidem 
vixerunt,  sed  peccata  sua  agnoscunt  et  confitentur,  de 
illis  dolentes  ac  promittentes  se  talia  nunquam  admis- 
suros. 

2®  Qui  dubias  tantum  habent  dispositiones  et  etiam 
improbabiles , modo  non  sint  evidenter  nullae,  absolvi  de- 
bent : quia  sacramenta  sunt  propter  homines  , non  vero 
homines  propter  sacramenta  : in  extremitate  igitur  me- 
lius est  sacramentum  profanationi  exponere  , quam  per- 
mittere salutem  hominis  periclitari.  Ita  omnes.  Verum 
qui  peccato  suo  obstinate  adhaerent,  vel  obligationibus 
certis,  v.  g.  restituendi,  se  reconciliandi,  concubinam 
ejiciendi,  etc.  satisfacere  nolunt , absolvi  non  possunt. 

3°  Qui  necessaria  necessitate  medii  ignorant,  statim 
erudiendi  sunt , vel  saltem , mysteriis  dilucide  eis  propo- 
sitis , curandum  est  ut  actum  fidei  eliciant,  et  aptis  inter- 
rogationibus obtinendum  ut  praeteritas  confessiones  quan- 
tum possunt  iterent. 

4°  Si  agatur  de  peccatore  scandaloso,  v.  g.  bona  aliena 
retinente,  in  concubinatu  vel  in  matrimonio  tantum  ci- 
vili vivente , ad  enormes  usuras  commodante , etc.  com- 
muniter audiri  non  debet,  nisi  prius  emendationem  et 
debitam  satisfactionem  promiserit : nam  timendum  est  ne 
praescriptis  confessarii  obtemperare  nolit , ut  frequentius 
contingit  i si  semel  in  confessione  auditus  fuerit,  confessa- 
rius  sigillo  obstrictus  sufficienti  libertate  non  pollebit , et 
ultima  sacramenta  indigno  ministrare  cogetur.  Hoc  autem 
incommodum  vitabit,  moribundo  de  hujusmodi  peccatis 
exterius  loquendo.  Ergo. 

5°  Major  difficultas  est  quoad  eos  qui  sensibus  desti- 
tuuntur : in  quatuor  autem  classes  dividi  possunt;  alii 
signa  contritionis  dederunt  antequam  sensibus  orbarentur 
et  sacramentum  petierunt  : alii  nulla  signa  contritionis 
dederunt,  sed  christiane  vivebant;  alii  in  peccato  certe 

vivebant  et  nullis  indiciis  ostenderunt  se  dolere  de  praeter- 
itis, et  alii  in  actu  peccati  usum' rationis  amiserunt. 

Certum  est  1°  eos  qui  sacramentum  petierunt  vel  signa 
contritionis  exhibuerunt  absolvendos  esse,  licet  peccata 
sua  nullo  modo  confiteri  possint,  idque  constat  concil. 
ArausicanoI , Carthag.  IV,  auctoritate  S.  Leonis  papae, 
ritualis  Romani  et  fere  omnium  theologorum.  Ita  ex- 
presse Bened.  XIV  , de  Synodo  dioec.  1.  7,  c.  15,  n.  8. 

2®  Communis  ohm  sententia  theologorum  fuit  absolu- 
tionem negandam  esse  iis  qui  repentino  casu  oppressi,  co- 
gnitionem amittunt,  etiamsi  christiane  vixissent,  si  nulla 
dent  signa  contritionis,  propter  defectum  materiae  sensi- 
bilis sacramenti,  scilicet  contritionis  et  confessionis.  Ita, 
inter  alios,  Card.  de  Lugo , Suarez,  Layman,  Natalis 
Alexander,  Pontas,  etc.  Contra  hanc  opinionem  fortiter 
insurrexit  P.  Morinus,  lib.  10,  cap.  10,  contenditque  ab- 
solutionem in  eo  casu  impertiendam  esse.  Multo  commu- 
nius theologi  eamdem  sententiam  nunc  tuentur , et  se- 
quentibus innituntur  rationibus.  1*  Auctoritate  S.  Aug. 
qui  lib.  1 de  Adult,  conjug.  c.  28 , docet  Baptismum  con- 
ferendum esse  catechumenis  sensibus  destitutis,  deinde 
addit  : « Quae  autem  Baptismatis,  eadem  reconciliationis 
» est  causa,  si  forte  pcenitentem  finiendae  vitae  periculum 
M praeoccupaverit.  Nec  ipsos  enim  ex  hac  vita  sine  arrha 
» suae  pacis  exire  velle  debet  mater  Ecclesia.  » 2®  Ra- 
tione. Defectus  materiae  sensibilis  est  solum  fundamentum 
quo  nituntur  adversarii ; sed  dici  potest  vitam  Christia- 
nam anteactam,  quamdam  esse  speciem  confessionis  vel 
saltem  petitionis  sacramenti  in  extremis.  Aliunde,  fieri 
potest  ut  aegrotus  nonnullis  signis  a"confessario  non  per- 
ceptis, V.  g.  suspiriis,  motibus alicujus  partis  corporis,  etc. 
conetur  manifestare  se  absolutionem  desiderare ; et  insu- 
per non  omnino  certum  est  actus  peenitentis  esse  mate- 
riam sacramenti  Peenitentiae ; datur  ergo  locus  dubitandi 
an  existat  materia  sufficiens  : porro  tale  dubium,  etiam 
tenue,  sufficit  ut  in  extremis  absolutio  conferatur  : ergo. 
Ita,  cum  multis  aliis,  Jitenin,  Tournelf,  P.  Antoine^  Collet^ 
Billuarty  Dens^  Ligorio,  etc.  Bened.  XIV  eamdem  senten- 

tiam  longius  refert  eamque  approbare  videtur,  de  Synodo  > 
Dicec.  lib.  7,  cap.  15,  n.  11. 

Hinc  pariter  absolvendus  est  vir  ignotus  apud  quem 
indicia  catbolicitatis  inveniuntur,  ut  liber  orationis,  co-« 
rona  precatoria,  etc.  lino,  in  regione  catholica,  eum  ab- 
solverem qui  nulla  hujusmodi  haberet  signa,  quia  pro- 
babile est  eum  esse  catholicum  : secus  agerem  in  regione 
o mnino  haeretica  vel  infideli , propter  rationem  oppositam ; | 
dici  namque  non  potest  haereticum  aut  infidelem  habi- 
tualiter  dispositum  esse  ad  cupiendam  absolutionem  , et 
fortasse  aliquo  signo  eam  postulare.  Ergo. 

3°  Qui  certo  male  vivebant,  sed  fidem  catholicam  ad- 
huc tenebant,  similiter  absolvendi  sunt ; tum  quia  fides 
quam  profitebantur  signum  erat  eos  esse  dispositos  ad 
petendum  sacramentum  in  casu  necessitatis  ; tum  quia 
praesumi  potest  eos  aliquo  signo  conari  desiderium  suum 
actuale  manifestare ; tum  denique  quia  S.  Aug.  dicit, 
loco  citato,  baptizandos  esse  catechumenos,  qui  viventium 
conjugiis  copulati^  retinent  adulterina  consortia,  addens  : 

« Quis  enim  novit,  utrum  fortassis  adulterinae  carnis  il- 
» lecebra  usque  ad  Baptismum  statuerat  detineri  ? ® Ita 
expresse  Billuart,  Dens,  etc. 

Qui  vero  fidem  catholicam  non  profitebantur , ut  hae- 
retici, schismatici,  apostatae  et  increduli  manifesti,  ab- 
solvi non  possunt,  nisi  aliquod  exhibuerint  signum  con- 
versionis : nulla  quippe  est  ratio  praesumendi  eos  abso- 
lutionem desiderare. 

4°  Deneganda  est  absolutio  iis  qui  in  ipsomet  actu  pec- 
cati, V.  g.  in  ebrietate  voluntaria,  in  duello,  etc.  sensibus 
destituuntur,  donec  aliquo  signo  dent  locum  suspicandi 
ipsos  dolere,  quia  huc  usque  judicantur  indigni.  Plures 
tamen  arbitrantur  eos  absolvendos  esse,  modo  constet 
fuisse  catholicos,  quia  praesumi  potest  illos  periculum 
advertentes  dolere  et  dolorem  exterius  manifestare  co- 
nari. Ita  Ligorio,  1.  6,  n.  483,  plures  alios  citans,  con- 
tra Genet,  Habert,  Juenin  et  Concina.  Dens  autem  hanc 
decisionem  limitare  videtur  ad  eos  qui  uno  die  aut  altero 
obmutescentes  supervivunt.  In  tali  extremitate  nequ<} 

absolventes  neque  absolutionem  negantes  condemnare 
auderem. 

In  cunctis  bis  casibus,  cum  dispositiones  poenitentis 
sint  dubiae,  absolutio  danda  est  sub  conditione  tacita. 

Sectio  septima.  — De  agendi  ratione  confessarii  erga 
scrupulosos. 

Scrupuli  considerandi  sunt  ut  morbus  animi  gravis , 
periculosus  et  ad  infelices  exitus  saepe  deducens  : conscien- 
tiam anxietatibus  torquent,  facultates  morales  obtun- 
dunt, indolem  mutant,  in  desperationem  conjiciunt, 
impelluntque  ad  mortem  sibi  inferendam , ut  pluries 
accidit , vel  ad  laxandum  liabenas  cunctis  vitiis  , quod 
frequenti  experientia  constat.  Sapiens  igitur  confessarius 
totus  esse  debet  ut  scrupulos  nascentes  praecaveat , vel 
natos  quamprimum  compescat  et  eradicet. 

Unica  autem  est  via  eos  sedandi  atque  tollendi , nem- 
pe obedientia  caeca,  constans  et  universalis.  Ita  omnes 
doctores  et  vitae  spiritualis  magistri , inter  quos  S.  Ber- 
nardus,  S.  Antoninus,  S.  Franciscus  Salesius,  S.  Philip- 
pus Nereius,  S.  Theresia,  S.  Joannes  a Cruce,  S.  Igna- 
tius  de  Loyola,  illustris  Gerson  et  omnes  theologi.  Unde 
scrupulosus  vel  ad  scrupulos  tendens  nullo  timore  angi 
debet  nisi  timore  non  plene  obediendi,  propter  periculum 
cui  se  exponeret.  S.  Philippus  Nereius  affirmabat  eum 
qui  paret  confessario,  securum  esse  de  non  reddenda  ra- 
tione actionum  suarum ; S.  Joannes  a Cruce  dicebat , e 
contra,  dictis  confessarii  non  obtemperare,  superbiam 
esse  et  fidei  inobservantiam. 

Confessarius  igitur  conetur  poenitenti  suo  persuadere 
1°  plenam  habendam  esse  fiduciam  in  merita  Christi  et 
iarqialrocinium  sanctissimae  Matris  ejus;  2°  consilia  Dei 
ipsiusque  judicia  non  esse  scrutanda ; 3°  eum  viscera  pa- 
tris tenerrimi  erga  nos  habere , atque  salutem  nostram 
velle;  nos  idcirco  filios  obsequentissimos  erga  ipsum  esse 
oportere ; 4®  plenam  non  quaerendam  esse  certitudinem 
de  bonitate  actionum  nostrarum  in  se , sed  moralem , 

quae  ex  judicio  prudentis  confessarii  noscitur  sufficere  j 
5°  etiamsi  confessarius  erraret  in  praecipiendo,  y)ceniten- 
teni  non  erraturum  in  obediendo  ; 6°  consortium  scrupu- 
losonym  esse  fugiendum  ; 7®  diversos  doctores  aut  con- 
fessarios  non  esse  passim  consulendos;  8°  a lectione  libro- 
rum nimiae  severitati  faventium  ipsis  abstinendum. 

Praecipua  scrupulorum  obj-^cta  sunt  dubia  circa  fidem, 
malae  cogitationes  contra  castitatem  aut  adversus  cliari- 
tatem , integritas  confessionis , validitas  confessionum 
praeteritarum  et  timor  ne  in  omnibus  peccetur. 

1®  Expendere  debet  confessarius  an  pcenitens  de  veri- 
tate religionis  in  genere,  aut  de  veritate  alicujus  dogmatis 
in  particulari  reipsa  dubitet,  an  vere  anxietatibus  exagi- 
tetur, sine  ulla  ratione  positiva  : in  priori  casu,  solutis 
per  ordinem  objectis,  lucide  proponenda  est  veritas  cum 
argumentis  ad  producendam  convictionem  magis  idoneis ; 
in  posteriori  autem  casu  , praescribendum  est  pcenitenti 
ut  dubia  de  quibus  quaeritur,  contemnat,  rationes  convic- 
tionis non  exquirat , officia  proprii  status  cliristiane  im- 
pleat, et  securus  maneat. 

2®  Qui  cogitationibus  adversus  castitatem  aut  cbari— 
tatem  vexantur,  interrogandi  sunt  an  malum  sibi  inte- 
rius repraesentatum,  data  occasione,  facere  vellent  : si 
incunctanter  respondeant  quod  nollent , et  revera  caste 
vivant  aut  nihil  contra  cliaritalem  admittant,  judicandi 
sunt  in  hoc  puncto  scrupulosi ; tunc  exigendum  est  ab 
eis  ut  tales  cogitationes  tanquam  mera  imaginationis  de* 
liria  habeant,  circa  illas  conscientiam  non  examinent, 
nec  de  illis  se  accusent. 

3°  Iis  qui  semper  timent  ne  peccata  sufficienter  non 
aperiant,  ostendendum  est  confessiones  nunquam  esse 
nullas  defectu  integritatis,  quando  pcenitens  nihil  vult 
occultare  ; sola  peccata  mortalia  et  circumstantias  mor- 
tales esse  materiam  sacramenti  necessariam,  a cujus  de- 
claratione ignorantia,  bona  fides  et  praeceptum  confessa- 
rii excusare  possunt.  Ab  hujusmodi  personis  quandoque 
exigendum  est  ut  seipas  non  accusent,  sed  quaesitis  con- 
fessarii  duntaxat  breviter  respondeant. 

4°  Iis  autem  qui  circa  validitatem  praeteritarum  con-* 
fessionum  anxii  sunt,  vel  quia  omnia  peccata  et  circum- 
stantias eorum  non  satis  explicuerunt , vel  quia  dolore 
requisito  caruerunt , post  interrogationes  necessarias  ad 
eos  recte  cognoscendos , proliibendum  est , maxime  si 
unam  aut  plures  confessiones  generales  jam  fecerint,  ne 
ullum  de  praeteritis  confessionibus  dicant  verbum,  nisi 
tam  certo  judicent  se  peccatum  mortale  admisisse  et  non 
declarasse,  ut  hoc  utrumque  cum  juramento  affirmare 
possint.  Sciant  quod  si  forte  aliquod  peccatum  mortale 
non  declaraverint , aut  si  quaedam  vel  omnes  confessio- 
nes eorum  praeteritai  sint  nullae  defectu  doloris,  nihilomi- 
nus in  praesenti  confessione  justificandi  sint,  modo  vere 
doleant  : quid  igitur  eos  perturbare  posset? 

5®  Suadendum  est  iis  qui  pavent  peccare  in  omni  re 
quam  faciunt , ut  libere  agant  sicut  caeteri  solent  agere  , 
et  peccatum  non  formident  quoties  evidenter  non  ad- 
vertunt rem  esse  malam. 

Benigne  tractandi  sunt  scrupulosi , modo  pareant  : 
« Sed  circa  obedientiam  magnus  rigor  cum  ipsis  est  adhi- 
bendus ; si  enim  hanc  obedientiae  anchoram  amittunt, 
» certum  incurrunt  naufragium  ; nam  aut  amentes  eva- 
>»  dent,  aut  habenas  in  vitia  relaxabunt,  » inquit  Ligo- 
rio,  Praxis  confess.  n.  58. 

Quidam  sunt  scrupulosi  sub  aliquo  respectu  qui  sub 
aliis  respectibus  graviter  delinquunt  : fortiter  increpandi 
sunt,  et  a sacramentis  removendi,  donec  resipiscamt  et 
emendationem  sincere  promittant.  Qui  vero  timoratas 
sunt  conscientiae  et  prae  metu  sacram  Eucharistiam  acci- 
pere non  audent,  aliquando  jubendi  sunt  virtute  obe- 
dientiae ad  illam  accedere,  vel  post  absolutionem,  vel 
etiam  sine  absolutione. 

Sectio  octava.  — De  agendi  ratione  confessarii  erga 
personas  devotas. 

Caveat  confessarius  ne  personas  ad  devotionem  vocatas 
verbis  minus  discretis  , negligentia , impatientia  aut  fri- 

giditate  a proposito  avertat,  yel  retardet  : facile  graviter 
peccaret.  Eas,  e contra,  honoret,  adjuvet  et  velut  pretio- 
siorem gregis  Christi  portionem  habeat  ; attamen  quam- 
libet familiaritatem  externam  cum  illis  sedulo  fugiat ; et 
si  advertat  aliquam  sibi  naturaliter  adhaerere,  eam  ad 
alium  confessarium  statim  remittat. 

Curare  debet  ut  quae  ad  sacram  synaxim  frequenter  ac- 
cedere dignae  sunt,  singulis  hebdomadis  aut  saltem  quin- 
denis confiteantur  et  absolutionem  ordinarie  suscipiant. 

Dico  ordinarie ; quia  non  necesse  est  ut  singulis  vicibus 
absolvantur  : pii  enim  confessarii  benedictionem  tantum 
eis  impertiunt  easque  ad  communionem  nihilominus 
admittunt,  quando  vident  illas  potius  naturales  defectus 
quam  peccata  venialia  declarare  : alii  vero  non  minus 
pii , gratiam  sacramen talem  illis  procurare  volentes,  eas 
semper  absolvunt,  modo  peccata  vitae  anteactae  certa  sal- 
tem in  genere  confiteantur , dicendo  , v.  g.  De  omnibus 
peccatis  totius  vitae  meae , et  praesertim  de  iis  quae  contra 
talem  aut  talem  virtutem  commisi , accuso  me , de  illis 
veniam  a Deo  postulo , et  a te , pater , poenitentiam  et 
absolutionem. 

Juvat  ista  methodo  frequentibus  confessionibus  sem- 
per uti,  etiam  quando  peccata  certo  venialia  declarantur, 
ut  materia  sacramenti  assecuretur ; timendum  est  enim 
ne  peccata  quae  declarantur  sint  dubia,  aut  ne  insuffi- 
ciens de  illis  habeatur  contritio  : contra  vero  si  gravia 
peccata  jam  remissa  declarentur  et  actualis  eliciatur  con- 
tritio circa  illa,  certa  est  materia,  et  gratia  sacramen  talis 
confertur.  Ergo. 

Si  quis  de  venialibus  quotidianis,  v.  g.  de  impatientiis, 
intemperantiis  , distractionibus  aliisque  similibus  confi- 
teatur, spectandum  est  an  aliquando  vim  sibi  intulerit 
ut  passionem  superaret,  an  vero  sine  resistentia  relapsus 
fuerit  : in  priori  casu,  potius  ex  humana  fragilitate  quam 
ex  defectu  propositi  peccare  judicatur,  et  absolvi  potest ; 
in  posteriori  vero  casu , proposito  caret  et  sufficientem 
contritionem  non  habet  : igitur  absolvi  non  potest,  nisi 
alia  declaret  peccata  de  quibus  vere  doleat. 

Carere  debet  confessarius  ne  poenitentibus  suis  , prae- 
sertim feminis,  prohibeat  ad  alium  confessarium  acce- 
dere ; et  si  resciverit  accessisse  , ostendat  id  sibi  gratum 
fuisse , nisi  ageretur  de  scrupulosis  qui  periculose  ad  alios 
accederent  propter  varietatem  decisionum.  Non  facile 
autem  ipse  suscipiat  eos  qui  confessarium  mutare  vo- 
lunt : nam  talis  mutatio,  aliquando  necessaria,  frequen- 
ter ex  levitate  aut  curiositate , vel  etiam  ex  prava  inten- 
tione procedit , ut  pluries , me  sciente , accidit. 

Summa  etiam  utatur  prudentia  ne  a falsis  devotis  de- 
cipiatur; superbas,  morosas,  de  aliis  detrahentes,  curam 
familiae  negligentes  , etc.  cum  aliorum  scandalo  ad  men- 
sam sacram  frequenter  non  admittat.  Vera  enim  devotio 
frenum  cunctis  vitiis  imponit,  et  omnia  proprii  status 
officia  fideliter  adimpleri  procurat. 

Sectio  koka.  — De  agendi  ratione  confessarii  erga  cos  quos 
male  absolvit. 

Triplex  contingere  potest  defectus  in  absolutione,  sci- 
licet essentialis,  accidentalis  proximo  non  nocens,  et  al- 
ter proximo  nocens. 

!•  Si  ob  defectum  essentialem  absolutio  fuerit  nulla, 
confessarius  tenetur  pro  posse  hunc  defectum  corrigere, 
quia  pcenitens  alioquin  in  re  gravi  deciperetur.  Vel  au- 
tem prsevidet  poenitentem  ad  se  mox  reversurum,  et 
tunc  eum  exspectabit  ut  moneat;  vel  talem  non  habet 
praevisionem  , et  eum  extra  confessionem  monere  debet, 
prius  petita  et  obtenta  licentia  illi  de  re  ad  confessionem 
pertinente  loquendi.  Si  autem  judicet  se  hujusmodi  li- 
centiam prudenter  petere  non  posse , rem  misericordiae 
Dei  committat  et  de  culpa,  si  quam  admiserit,  doleat, 
ad  nihil  ultra  tenetur. 

Si  vero  adverteret  se  male  absolvisse  poenitentem  ad- 
huc moraliter  praesentem,  r.  g.  in  ecclesia  non  longe 
orantem,  et  rite  dispositum,  illum  secreto  absolvere  pos- 
set et  deberet. 

2®  Si  contigerit  defectus  non  essentialis  nec  cum  damno 

proximi  conjunctus  , v.  g.  si  confessarius  omiserit  inter- 
rogare de  numero  et  circumstantiis  peccatorum,  regula- 
riter ad  nihil  tenetur,  nisi  ad  agendam  poenitentiam  de 
peccato.  Si  poenitens  redeat,  defectum  in  alia  confessione 
corrigere  poterit : si  non  redeat , eum  extra  confessionem, 
petita  licentia , admonere  non  tenetur  , nisi  positive  eum 
deceperit,  dicendo,  v.  g.  non  declarandas  esse  circumstan- 
tias speciem  peccati  mutantes,  non  tollendam  esse  occa- 
sionem proximam,  vel  ita  tacuerit  ut  poenitens  intellexe- 
litse  tollere  occasionem,  vel  restituere,  etc.  non  teneri. 

3®  Si  defectus  tertiae  personae  noceat,  v.  g.  si  confessa- 
rius omiserit  restitutionem  injungere,  poenitentem  modo 
superius  exposito  admonere  tenetur,  et  si  positive  ex  ma- 
litia, vel  ex  ignorantia  culpabili  aut  negligentia  gravi 
affirmaverit  non  esse  restituendum  , ipse  restituere  tene- 
bitur, nisi  poenitentem  efficaciter  admonuerit. 

S III,  — De  obii  gationibus  confessarii  quae  spectant  sigillum. 

Nomine  sigilli,  intelligitur  obligatio  celandi  ea  quae  ex 
saciamentali  confessione  accepta  sunt, sumpta  metaphora 
a sigillo  quo  ea  obsignamus  quae  volumus  esse  secreta. 
Dicemus  1®  de  obligatione  servandi  sigillum ; 2®  de  iis 
quae  cadunt  sub  sigillo,  et  3®  de  iis  qui  tenentur  ad  si- 
gillum. 

Sectio  prima.  — De  obligatione  servandi  sigillum. 

PROPOS  ITIO. 

Strictissima  est  obligatio  inviolabiliter  servandi  sigillum 
confessionis, 

Prob,  Quod  jure  naturali , divino  et  ecclesiastico  prae- 
cipitur, strictissimae  est  obligationis  : atqui  tale  est  sigil- 
lum confessionis# 

1®  Jure  naturali  prcecipitur.  Jus  enim  naturale  prohi- 
bet ne  diffametur  proximus,  violetur  religio  secreti , sa- 
cramentum ludibrio  et  odio  exponatur  : haec  tamen  oin- 

nia  faceret  sacerdos  sigilluiD  confessionis  violando  : ergo. 

2°  Jure  divino.  Qui  enim  praecipit  finem  , praecipit  me- 
dia ad  illum  assequendum  necessaria  : porro  Christus 
piaecipit  confessionem;  confessio  autem  impossibilis  est 
nisi  altissimum  servetur  secretum  circa  ea  quae  declaran- 
tur : ergo. 

3°  Jure  eccle.siastico.  Nam  in  Decreto,  causa  33,  quaest.  3, 
dist.  6,  de  Poeni t.  cap.  2,  sic  habetur  : t*  Sacerdos  ante  om- 
» nia  caveat  ne  de  his  quae  ei  confitentur  peccata,  alicui 
» recitet,  non  propinquis,  non  extraneis,  neque,  quod 
» absit,  pro  aliquo  scandalo.  Nam  si  hoc  fecerit,  depo- 
w natur,  et  omnibus  diebus  vitae  suae  ignominiosus  pere- 
» grinando  pergat.  » ^ 

Concil.  Lateran.  IV,  can.  21,  poenam  depositionis  in 
violatores  sigilli  renovavit,  sed  perpetuam  peregrinatio- 
nem in  perpetuam  poenitentiam  in  arctiori  monasterio 
agendam  commutavit;  Innocentius  III  non  dubitavit 
dicere  sacerdotem  peccatum  apud  se  depositum  revelan- 
tem , gravius  peccare  quam  hominem  illud  committen- 
tem. Ergo. 

Dixi  1°  strictissima  obligatio;  quia  triplici  fundatur 
praecepto , et  violatio  ejus  triplicem  complecteretur  ma- 
litiam , unam  contra  famam  proximi , secundam  contra 
fidelitatem  in  pacto  tacito  promissam,  et  tertiam  contra 
reverentiam  sacramento  debitam ; 2*^  quia  nulla  dispen- 
satione , nec  summi  pontificis  , nec  concilii  generalis  tolU 
potest;  3°  quia  in  nullo  prorsus  casu,  et  propter  nullum 
finem  , quantumvis  bonum  , honestum , utilem  aut  ne- 
cessarium , violari  potest , nec  pro  tuenda  confessarii  vita, 
nec  pro  bono  temporali  aut  spirituali  ipsius  poenitentis, 
nec  pro  servanda  republica , fide  aut  Ecclesia  : nam  exi- 
stentia  sacramenti  Poenitentiae,  ac  consequenter  religio- 
nis, ab  inviolabilitate  sigilli  pendet;  hoc  autem  bonum 
tantum  est  ut  nullo  alteri  comparari  possit. 

Omnes  fatentur  transgressionem  hujusce  obligationis 
levitatem  materiae  non  admittere  : revelatio  igitur  mi- 
nimae cu  pae  peccatum  esset  mortale. 

Dixi  2°  inviolabiliter  servandi^  id  est  nec  verbo,  nec 

facto,  nec  signo,  nec  scripto,  nec  ullo  alio  modo  signiG- 
candi  ea  quae  audita  sunt  in  confessione;  2°  neque  ante 
mortem , neque  post  mortem  poenitentis , neque  ipsi , 
extra  tribunal,  neque  aliis,  quamvis  ab  ipso,  vel  alia  via 
culpam  in  confessione  declaratam  rescivissent,  revelandi ; 
3®  neque  directe  et  expresse,  neque  indirecte,  aliquid 
faciendo  aut  omittendo  unde  detegatur  vel  in  suspicio- 
nem veniat  confessio  poenitentis , vel  unde  ipse  judicare 
vel  suspicari  possit  confessarium  iis  in  confessione  accep- 
tis uti,  etc. 

Hinc  1®  qui  duos  audivit  fratres,  dicere  non  potest 
unum  habere  tantum  venialia , quia  indirecte  revelaret 
alterum  habere  mortalia. 

Hinc  2®  contra  in  violabili  tatem  ^igilli  peccaret  qui  di- 
ceret, V.  g.  Prima  persona  quam  audivi,  tale  declaravit 
peccatum  , quia  periculo  eam  manisfestandi  per  aliorum 
conjecturas  se  exponeret.  Item  non  licet  dicere  peccata 
extraordinaria,  sive  genere,  sive  numero,  sive  circum- 
stantiis, in  tali  communitate,  vel  in  tali  parochia  esse 
consueta;  nam  inde  aliqua  infamia  communitati  aut 
parochiae  nascitur. 

Hinc  3®  duo  confessarii  qui  eamdem  audierunt  perso- 
nam idem  peccatum  declarantem , de  illo  inter  se  collo- 
qui non  possunt , nam  peccatum  istud  sciunt  tantum  sa- 
cramentaliter. 

Hinc  4®  qui  interrogatur  de  auditis  in  confessione  , af- 
firmare et  jurare  potest,  etiam  coram  justitia , se  ea  ne- 
scire; nescit  quippe  ut  homo  , cum  ea  didicerit  tantum  ut 
vices  Christi  gerens  : si  vero  interrogaretur  an  talis  per- 
sona hoc  vel  illud  peccatum  confessa  fuerit , neque  affir- 
mare , neque  negare  potest , sed  generaliter  dicere  se  ne- 
scire , vel  hanc  quaestionem  esse  impiam  et  ad  illam  nihil 
respondendum  esse. 

Quceritur  ex  qua  confessione  oriatur  obligatio  sigilli? 

R.  Ex  omni  et  sola  confessione  sacramentali,  siquidem 
ipsius  est  proprietas.  Illa  autem  confessio  est  sacramen- 
lalis  quae  fit  in  ordine  ad  sacramentum , sive  absolutio 
impertiatur , sive  non. 

* tJTido  1°  confessio  quae  scienter  fit  laico  vel  sacerdoti 
jurisdictione  carenti,  non  inducit  obligationem  sigilli, 
sed  tantum  secreti  naturalis  : secus  dicendum  si  sacerdos 
credatur  approbatus,  quia  confessio  ex  parte  pcenitentis 
vere  est  sacramentalis.  2°  Si  quis  ad  confessarium  accedat 
animo  eum  decipiendi,  irridendi,  in  peccatum  protra- 
hendi, aliquid  ab  eo  extorquendi,  etc.  in  ordine  ad  sa- 
cramentum se  non  accusat : igitur  confessio  ejus  obliga- 
tionem sigilli  non  imponit.  Vix  tamen  confessarius  ea 
revelare  posset  quae  sic  agnovisset»,  propter  periculum  ne 
haberetur  ut  violator  sigilli.  3°  E contra,  qui  conscien- 
tiam confessario  aperit,  sine  voluntate  absolutionem  sus- 
cipiendi, sed  ut  consilium  obtineat,  ut  praecepto  Eccle- 
siae vel  mandato  superioris  aliquo  modo  satisfaciat 
confessionem  obligationem  sigilli  inducentem  facit.  Ita 
Sylvius  et  Billuart.  Hinc  schedula  confessionis  hujus- 
modi poeni tentibus  negari  non  potest ; solum  enim  factum 
confessionis  exprimere  debet  confessarius,  sive  absolutio 
concessa  fuerit,  sive  non,  his  circiter  verbis  : Ego  infra 
scriptusy  testor  K peccata  sua  apud  me  deposuisse^  die^  etc. 
4°  Quod  sub  sigillo  confessionis , extra  confessionem  , ac- 
ceptum est,  sub  sigillo  reipsa  non  cadit,  siquidem  non  fit 
confessio  sacramentalis  ; est  igitur  duntaxat  sub  secreto 
naturali. 

Sectio  secukda.  — De  iis  quae  sub  sigillo  cadunt. 

Sub  sigillo  inviolabiliter  concluduntur  directe  vel  in- 
directe peccata  mortalia  et  venialia,  eorum  objecta  et 
circumstantiae,  poenitentia  imposita,  defectus  naturales 
et  generatim  quidquid  ex  sola  confessione  cognitum,  poe- 
nitenti  aliquo  sensu  molestum  esset;  nisi  enim  hsec  om- 
nia inviolabiliter  custodirentur  secreta,  sacramentum 
redderetur  odiosum. 

1«  Omnia  peccata  mortalia  tam  in  genere  quam  in 
specie  : unde  qui  diceret  aliquem  in  censuram  incidisse 
casum  reservatum  habuisse,  aliquid  grave  declarasse’ 
sigillum  frangeiet.  Item  si,  audito  gravi  peccato  in  tri- 
ni. 

bunali^  exclamaret  vel  ingemisceret,  aliis  audientibus* 

2°  Peccata  venialia,  tum  in  genere,  tum  in  specie;  nam 
obligatio  sigilli  levitatem  materiae  non  patitur , ut  dixi-- 
mus.  Quidam  tamen  docent  revelationem  non  esse , si 
confessarius  solummodo  dicat  de  poenitente  : Tenialia 
tantum  confessus  est  j quia  eo  ipso  quod  confiteatur,  sal- 
tem habet  peccatum  veniale  ; sed  hoc  periculosum  est  et 
caute  vitandum. 

3®  Objecta  peccatorum;  unde  si  poenitens  declaret  se 
male  locutum  esse  de  tali  puella  gravida,  confessarius 
hanc  circumstantiam  manifestando,  etiamsi  aliis  publice 
nota  esset , contra  sigillum  aceret  : quamdiu  per  solam 
confessionem  illam  cognoscit,  tacere  tenetur.  Hinc  eos 
Billuart  affirmat  increpandos  esse  qui,  orto  scandalo  pu- 
blico, dicunt,  ut  frequens  est,  aures  suas  in  confessionali 
continuo  vexari  allocutionibus  contra  istud  peccatum. 

4°  Complices  juste  vel  injuste  in  confessione  detecti,  et 
circumstantiae  etiam  non  necessariae , sed  quas  pcenitens 
errore  putavit  esse  declarandas,  Alia  vero  in  tribunali 
narrata,  sed  ad  confessionem  non  pertinentia,  sub  sigillo 
non  cadunt. 

5®  Poenitentia  injuncta ; si  enim  gravis  sit,  qualis  pro 
mortali  peccato  solet  imponi,  revelatio  illius  poenitentem 
infamaret  et  sacramentum  odiosum  redderet.  Similiter 
nec  pceni tentis  indispositionem,  nec  absolutionis  denega- 
tionem  revelare  licet. 

6®  Defectus  naturales,  ut  illegi timitas  natalium,  nego- 
tiorum domesticorum  implicatio  et  quidquid  poenitenti 
molestum  est,  vel  tale  ab  ipso  reputatur  et  ex  sola  con- 
fessione cognoscitur,  sub  sigillo  obsignatur  : unde  qui  ex 
confessione  novit  famulam  furare  pecuniam,  aream  obse*^ 
rare  non  potest;  qui  didicit  mortem  sibi  strui , nihil  fa- 
cere aut  omittere  potest  quod  secus  nec  faceret,  nec  ornit- 
teret,  nisi  licentia  a pcenitente  sibi  concessa  fuerit. 

Gum  sigillum  in  favorem  poenitentis  institutum  fuerit, 
narrare  quse  ipsi  molesta  esse  nequeunt,  fractio  sigilli  non 
est;  ea  ratione  excusantur  magni  viri  confessarii  qui  tes- 
tati sunt  se  nihil  grave  in  tota  vita  ahcujus  sancti  inve« 

msse,  quemadmodum  fecit  Bellarminus  relative  ad  sanc- 
tum Aloysiiim  a Gonzaga,  Nec  tamen,  extra  necessitatem* 
sic  loquendum  est,  propter  periculum  revelationis  indi ' 
rectse  respectu  aliorum,  de  quibus  tale  testimonium  reddi 
non  posset,  et  ne  aliqua  inde  suboriatur  suspicio  quod  si- 
gillum aliquando  violari  possit. 

Idcirco  caveant  confessarii  ne  passim  inter  se  loquan- 
tur, absque  necessitate,  de  rebus  ad  confessionem  perti- 
nentibus, et  nunquam  id  faciant  coram  laicis,  qui  in  hac 
materia  facile  scandalizantur* 

Sectio  tertia.  — De  iis  qui  ad  sigillum  obligantur. 

Hac  obligatione  obstringuntur  primario  confessarius, 
et  secundario  ii  omnes  qui  confessionis  sacramentalis  fiunt 
participes  ; hoc  quippe  ex  institutione  sacramenti  sequi- 
tur. Hinc  ad  servandum  illud  secretum  tenentur  : 

1°  Non  solum  verus  confessarius,  sed  et  fictus,  ut  lai- 
cus  fingens  se  esse  sacerdotem,  et  confessionem  excipiens ; 
nam  confessio  ex  parte  pcenitentis  fit  in  ordine  ad  sacra- 
mentum. 

2°  Interpres  cum  pcenitente  et  confessario  in  ipsamet 
confessione  communicans,  et  qui  peccata  rudis  ea  dictan- 
tis in  ordine  ad  confessionem  scribunt,  si  poenitens  id  fa- 
ciat ex  quadam  necessitate,  non  vero  ex  libera  electione, 
quo  in  casu  scribentes  ex  obligatione  naturali  tantum  ad 
secretum  tenerentur. 

3®  Qui  peccata  alicu jus  se  accusantis  voluntarie  vel  in- 
voluntarie audivit. 

4®  Ii  quibus  revelatio  confessionis  facta  fuisset,  sive 
cum  licentia  poenitentis,  sive  quolibet  alio  modo,  etiamsi 
notitiaad  innumeixjs  pervenisset,  quia  cum  onere  sibi  an- 
nexo sic  pervadit. 

5®  Juxta  inultos,  qui  industria  vel  casu  legit  scriptum 
peccata  in  ordine  ad  confessionem  descripta  continens, 
quia  velut  instrumentum  confessionis  sacramentalis  ha- 
betur. Hic  eadem  admittenda  est  restrictio  ac  in  ni  - 
mero  2®, 

6°  Confessarhis  cui  poeriitens  de  rebus  ad  confessiones^ 
suas  attinentibus,  extra  confessionem,  loquitur  : non  vero 
alii,  sive  laici  sive  sacerdotes,  quibus  fideles  res  conscien- 
tiae ad  quaerendam  consolationem  vel  ad  petenda  consilia 
aperiunt ; tunc  enim  nullus  est  respectus  ad  confessionem 
sacramentalem;  igitur  solum  naturale  secretum  debetur  : 
at  si  poenitens  eos  in  ordine  ad  confessionem  consuleret, 
petendo,  v.  g.  modum  haec  vel  illa  peccata  declarandi, 
quidam  volunt  inde  procreari  obligationem  sigilli  : sic 
P.  Antoiney  Concina,  Collet  et  Billuart,  contra  multos 
alios  qui  contendunt  ibi  solam  adesse  obligationem  na- 
turalem. 

Quceritur  l°an  ipse  poenitens  obligatione  sigilli  tenea- 
tur ? 

R,  negatwe.  Nam  sigillum  in  ipsius  favorem  fuit  in- 
stitutum : in  tantum  igitur  ad  secretum  naturale  tene- 
tur, in  quantum  seipsum  infamare,  vel  cum  detrimento 
confessarii  aut  sacramenti  loqui  non  debet. 

Quceritur  2®  an  confessarius  quandoque  loqui  possit 
cum  poenitente  de  ipsius  confessione? 

R.  Potest  in  tribunali  Poenitentiae,  sed  discrete,  ne  il- 
lum offendat  : at  extra  sacrum  tribunal,  ne  ullum  qui- 
dem verbum  dicere  potest  absque  poenitentis  licentia. 
Ex  licentia  autem  ipsius  spontanea  et  plene  libera,  lo- 
qui potest  de  confessione  ejus,  non  solum  cum  ipso,  sed 
et  cum  alio,  dummodo  fines  licentiae  non  excedat.  iVo- 
tandum  quippe  est^  hanc  licentiam  a sola  voluntate  poeni- 
tentis pendere,  et  ideo  limitari  vel  ad  nutum  revocari 
posse. 

Quceritur  3®  an  confessarius  aliquando  uti  possit  no- 
titia ex  confessione  accepta  ? 

1°.  Si  rem  aliunde  quam  per  confessionem  noscat, 
ra  sub  hoc  respectu  uti  potest,  dicendo  se  eam  vidisse, 
vel  tali  aut  tali  via  cognovisse.  Si  vero  per  solam  con- 
fessionem eam  cognoscat,  nunquam  ea  notitia  uti  potest, 
si  subsit  periculum  revelationis  directe  vel  indirecte,  aut 
gravaminis  realis  aut  aestimati  pcenitenti  vel  alteri  adve- 
nientis ; hoc  ex  natura  sigilli  sequitur. 

Hinc  siipeiior  cognitione  per  confessionem  obtenta  uti 
iion  potest  ad  exercendos  actus  pcenitenti  vel  alteri  in- 
gratos, V.  g.  ut  vultum  austeriorem  ei  ostendat,  durius 
eum  alloquatur,  colloquium  ejus  fugiat  aut  segre  ferat, 
licentiam  exeundi  ei  recuset^  vel  suffragium  neget,  eum 
ad  ordines,  ad  officium  vel  ad  pastoratum  non  promo- 
veat, ut  res  suas  diligentius  servet,  seras  mutet,  claves 
apud  se  custodiat,  fenestram  claudat,  etc.  Unde  Cle- 
mens VIII,  decreto  diei  26  maii,  anni  1 594,  mandavit  ut, 
tt  Tam  superiores  pro  tempore  existentes  quam  confes- 
» sarii  qui  postea  ad  superioris  gradum  fuerint  promoti, 
» caveant  diligentissime  ne  ea  notitia  quam  de  aliorum 
w peccatis  in  confessione  habuerint,  ad  externam  guber- 
» nationem  utantur.  >* 

Ji,  2“.  Si  nullum  sit  periculum  revelationis  aut  grava- 
minis, sive  poenitenti,  sive  alteri,  scientia  ex  confessione 
hausta  uti  licitum  est ; quia  tunc  nihil  est  quod  reveren- 
tiae sacramento  debitae  adversetur,  vel  poenitenti  obesse 
possit.  Unde  confessarii  notitia  per  confessionem  accepta 
uti  possunt  ad  orandum  pro  poe  ni  tentibus,  ad  studen- 
dum, ad  consulendum,  ad  sibi  invigilandum  ne  in  similes 
casus  labantur,  ad  benignius  eos  suscipiendos,  ad  speciales 
gratias  eis  concedendas  ; in  hac  enim  agendi  ratione  nihil 
sacramentum  reddit  odiosum,  nec  gravamen  imponit 
pcenitenti  aut  alteri. 

CAPUT  OCTAVUM. 

DB  effectibus  SACRAMENTI  POEN1TENTI.E. 

Praecipuus  hujus  sacramenti  effectus  est  remissio  pec- 
catorum mortalium  et  venialium,  sive  quoad  culpam, 
sive  quoad  reatum  poenae  aiternae,  non  seinper  remissa 
poena  teinporali  : talem  ex  natura  sua  habere  effectum 
probavimus. 

Certum  est  insuper  illud  pioducere  gratiam  sacramen- 
talem  sibi  propriam,  quae  duo  importat,  scilicet  gra- 
tiam sanctificantem  ex  se  peccata  remittentem,  et  2®  jus 
gratias  speciales  ad  perseverandum  necessarias  susci- 
piendi. Haec  propositio,  ab  omnibus  theologis  admissa 
constat  tum  ex  tractatu  de  Sacramentis  in  genere,  tum  ex 
dictis  in  praesenti  tractatu  : peccata  enim  remitti  non  pos- 
sunt nisi  per  effusionem  gratiae  sanctificantis  in  aninam. 

Duo  nunc  supersunt  paucis  verbis  expendenda,  vide- 
licet an  peccata  remissa  per  lapsum  in  novum  pecca- 
tum redeant,  et  2°  an  merita  ante  peccatum  acquisita, 
per  sacramentum  Poenitentiae  reviviscant. 

ARTICULUS  PRIMUS. 

AN  ITA  DELEANTUR  PECCATA  UT  PER  NOVUM  PECCATUM 
NON  REDEANT. 

PROPOSITIO. 

peccata  semel  remissa  per  lapsum  in  novum  peccatum  non 
redeunt  simpliciter. 

Prob.  Scriptura  sacra.  Ezecli.  xviii,  21  : Si  impius  ege^ 
rit poenitentiam  ab  omnibus  peccatis  suis.,.,  omnium  iniqui^ 
tatumejus  quas  operatus  est  non  recordabor.  Rom.  xi,  29  : 
Sine  poenitentia  sunt  dona  Dei  : at  si  peccata  reviviscerent, 
Deus  recordaretur  iniquitatum,  et  ipsius  dona  non  es- 
sent sine  poenitentia  : ergo.  Ita  omnes  theologi. 

Si  autem  mulier  vidua  de  Sarepta  dicat  Eliae,  III 
Reg.  XVII,  18  : Quid  mihi  et  tibi,  vir  Dei  ? ingressus  es  ad 
me  ut  rememorarentur  iniquitates  mece  ; si  Tobias  dicat  Deo, 
Tob.  III,  3 : Domine.^  ne  reminiscaris  delicta  mea,  vel  pa^ 
rentum  meorum;  si  Psalmista  oret,  dicens,  Ps.  Lxxviii,  8 : 
Ne  memineris  iniquitatum  nostrarum  antiquarum : liaec  alia- 
que similia  intelligendasunt  de  poenis  temporalibus  quae 
pro  peccato  jam  remisso  infligi  possunt ; minime  vero  os- 
tendunt peccata,  sive  quoad  maculam,  sive  quoad  reatum 
poenae  aeternae  redire. 

Dixi  non  redeunt  simpliciter,  quia  redeunt  secundum 
quid,  eo  sensu  quod  peccatum,  post  obtentam  justifica- 
tionem admissum,  sit  majus  et  magis  a Deo  puniendum. 

ARTICULUS  SECUNDUS. 

An  merita  ante  peccatum  acquisita,  per  poenitentiam 

REVIVISCANT. 

'Notandum  est,  quadruplicis  generis  distingui  opera, 
scilicet  viva,  mortua,  mortifera  et  mortificata. 

Opera  viva  ea  sunt  quae  fiunt  in  statu  gratiae  cum  debi- 
tis conditionibus  ut  gloriam  aeternam  mereantur  : mor-^ 
tua,  suntillaquae,  licet  bona  et  supernaturalia,  praemium 
cceleste  non  merentur,  quia  fiunt  ab  homine  gratia  sanc- 
tificante destituto  : mortifera,  sunt  peccata  quaelibet  mor- 
talia ; denique  opera  mortificata,  sunt  opera  bona,  su- 
pernaturalia et  in  statu  gratiae  facta,  sed  quae  desinunt 
esse  meritoria  coram  Deo,  propter  lapsum  in  peccatum 
mortale. 

Certum  est  quaestionem  moveri  non  posse  de  operibus 
mortuis  qu3e,  cum  vitam  non  habuerint,  reviviscere  non 
possunt,  neque  de  operibus  vivis  quae  meritoria  esse  non 
desierunt,  sed  de  solis  operibus  mortificatis. 

propositio. 

Bona  opera  per  peccatam  mortificata,  efficacia  Poenitentice 
sacramenti  reviviscant. 

Proh.  1®  Scriptura  sacra.  Ezech.  xviii,  22  : Omnium  ini^ 
quitaturn  ejus,  quas  operatus  est,  non  recordabor ; in  justitia 
sua  quam  operatus  est,  vivet ; etxxxiii,  12  : Impietas  impii 
non  nocebit  ei,  in  quacumque  die  conversus  fuerit  ab  impie- 
tate  sua  : at  si  bona  opera  per  peccatum  mortificata  non 
reviviscerent,  Deus  iniquitatum  recordaretur,  impietas 
noceret  impio  converso.  Ergo. 

Prob.  2®  SS.  Patribus.  S.  Hieronymus,  in  Epist.  ad  Ga- 
latas, cap.  III,  sic  ait : « Quicumque  ob  fidem  Christi  labo- 


TRACTATUS 


512 

>»  l aveiil,  elpostea  lapsus  fueril  in  peccatum,  sicut  priora 
» sine  causa  dicitur  passus  fuisse,  dum  peccat,  sic  rursum 
» 11011  perdet  ea,  si  ad  pristinam  fidem  et  ad  antiquum 
» studium  revertatur.  >»  Eodem  sensu  locutus  est  S.  Amb. 
lib.  2 in  Luc.  et  plures  alii.  Ergo. 

Proh.  3°  conc.  Trid.  Sess.  6,  cap.  16,  docet  [tres  requiri 
conditiones  ut  bona  opera  praemium  aeternum  conse- 
quantur, videlicet,  1°  ut  facta  fuerint  ab  hominibus  jus- 
tificatis, 2®  in  Deo  seu  supernaturaliter,  et  3®  ut  qui  ea 
fecerint,  in  statu  gratiae  decedant  ; atqui  opera  mortifi- 
cata  facta  sunt  in  statu  gratiae,  ab  homine  justificato, 
qui,  m oriens  post  justificationem,  in  statu  gratiae  dece- 
dit ; ergo. 

Dices.  Non  reviviscunt  peccata  : ergo  nec  merita. 

R.  Nego  conseq.  et  paritatem.  Ratio  disparitatis  est, 
quod  peccatum  per  remissionem  omnino  deleatur  quoad 
culpam  et  quoad  poenam  saltem  aeternam,  et  merita  per 
peccatum  non  destruantur,  sed  tantum  obex  illis  pona- 
tur : per  justificationem  autem  obex  tollitur  : ergo  revi- 
viscunt. 

Quceritur  quo  gradu  reviviscant  merita  ? 

R.  Tres  sunt  theologorum  opiniones,  quaiHiin  com- 
munior et  probabilior  tenet  ea  reviviscere  gradu  pro- 
portionato  intensi tati  poenitentiae  unde  : si  quis  ante  pec- 
catum habuerit  justitiam  ad  qua  tuor  gradus  , et  ipsius 
conversio  sit  tantum  ad  duos , dimidiam  habebit  par- 
tem meritorum;  si  conversio  sit  ad  quatuor  gradus,  tota 
habebit  merita,  cum  gratia  sanctificante  et  virtutibus 
annexis;  si  dispositio  ejus  ad  sex  gradus  ascendat,  merita 
ultra  quatuor  non  resurgent,  siquidem  nunquam  fue- 
runt majora.  Ita,  post  S.  Thomani,  Billuart,  Dens  et 
multi  alii. 

CAPUT  NONUM. 

DE  PURGATORIO. 

^ Nomine  purgatorii  intelligitur  locus  in  quo , post  mor- 
tem, mundantur  animae  quibus  aliquid  superest  luen- 
dum ; vel,  ut  alii  dicunt,  locus  in  quo  animae  justorum 
defunctorum  poenis  temporalibus  obnoxiae  satis  patiun- 
tur. Non  dicitur,  satisfaciunt,  quia  jam  libertatem  non 
liabent , nec  igitur  mereri  possunt,  sed  tantum  poenas 
a Deo  sibi  inflictas,  sive  pro  peccatis  mortalibus  remis- 
sis, sive  pro  peccatis  venialibus  non  expiatis,  exsolvere. 

Existentiain  purgatorii  olim  negarunt  Valdenses , et 
nunc  fortiter  negant  lutherani  et  calvinistae.  « Claman- 
» dum  , inquit  Calvinus,  Inst.  lib.  3,  cap.  5,  n.  6,  non 
>'  modo  vocis,  sed  gutturis  ac  laterum  contentione,  pur- 
B gatorium  exitiale  esse  Satanae  commentum,  quod 
» Christi  crucem  evacuat.  » 

PROPOSITI  o. 

Ejcistit  purgatorium, 

Prob,  Illa  propositio  tenenda  est  quae  est  de  fide , pro- 
batur Scriptura  sacra,  SS.  Patribus,  traditione  et  ratione  ; 
atqui  propositio  nostra  est  de  fide , etc. 

1®  Est  de  fide.  Sic  enim  definita  fuit  in  conc.  Trid. 
sess.  6,  can.  30  : « Si  quis , post  acceptam  justificationis 
B gratiam , cuilibet  peccatori  poenitenti  ita  culpam  re- 
» mitti,  et  reatum  aeternae  pcenae  deleri  dixerit,  ut  nullus 
B remaneat  reatus  poenae  temporalis  exsolvendae  , vel  in 
B hoc  saeculo,  vel  in  futuro,  in  purgatorio,  antequam  adre- 
» gna  coelorum  aditus  patere  possit : anathema  sit.  «^Ergo. 

2®  Prob,  Scriptura  sacra.  II  Mach.  xii , 43 , Judas  Ma- 
chabaeus,  cum  quidam  Judaei  in  praelio  adversus  Gorgiaiu 

cecidissent,  Facta  collatione,  duodecim  millia  drachmas  ar^ 
genti  misit  Jerosoljmam  ojferri  pro  peccatis  mortuorum  sa^ 
crificiutn,  bene  et  religiose  de  resurrectione  cogitans.  Deinde 
V,  46  : Sancta  ergo  et  .salubris  est  cogitatio  pro  defunctis 
exorare,  ul  a peccatis  solvantur. 

Unde  sic.  Sacrificium  et  preces  inservire  possunt  mor- 
tuis ut  a peccatis  solvantur  : sed  inservire  non  possunt 
beatis  qui  non  habent  peccata  solvenda,  nec  damnatis 
qui,  fatentibus  adversariis,  a peccatis  liberari  nequeunt ; 
ergo  existit  purgatorium. 

Neque  dicant  haeretici  libros  Machabaeorum  non  esse 
canonicos;  cum  enim  in  primis  Ecclesiae  saeculis  a Graecis 
et  a Latinis  inter  libros  canonicos  annumerati  fuerint,  ut 
constat  testimoniis  Tertull.  S.  Cyprian.  Luciferi  Calarit. 
S.  Aug.  conc.  Carth.  III,  can.  47,  concil.  Romani,  sub 
Gelasio  celebrati , Innocentii  I in  Epist.  ad  Exupe- 
rium  , etc.  eorum  canonicitas  in  dubium  merito  revo- 
cari non  potest.  Aliunde,  etsi  concederetur  illos  non  esse 
canonicos  , saltem  negari  non  potest  esse  antiquissimos  , 
et  cuncta  exemplaria , sive  Latina,  sive  Graeca,  sive  Sy- 
riaca, eodem  modo  textum  supra  citatum  exprimere  r 
ergo  fidem  Judaeorum  sicut  et  Christianorum  circa  pur- 
gatorii exislentiam  testantur.  Ergo. 

Mattho  XII,  32  : Quicumque  verbum  dixerit  contra  Filium 
hominis,  remittetur  ei  : qui  autem  dixerit  contra  Spiritum 
sanctum,  non  remittetur  ei , neque  in  hoc  sceculo,  neque  in 
futuro.  Christus  loqui  debuit  modo  intelligibili  : porro 
verba  ista,  neque  in  hoc  sceculo,  neque  in  futuro,  non  habe- 
rent sensum  intelligibilem  , si  Apostoli  credidissent  nulla 
remitti  peccata  in  futuro  saeculo.  Quid  sentiremus  de 
homine  dicente : Non  nubam,  neque  in  hoc  saeculo,  neque 
in  futuro  ? Insulse  loqueretur,  quia  supponeret  possibiles 
esse  nuptias  in  altera  vita  ; ergo  similiter  insane  locutus 
fuisset  Christus.  Ergo. 

Alia  eruitur  probatio  ex  I Cor.  ut,  15,  ubi  Apostolus 
dicit  alios  in  die  judicii  mercedem  statim  recepturos  et 
alios  detrimentum  passuros;  salvandos  tamen,  sed 
per  ignem.  Ergo  2®. 

3°  Prob.  SS.  Patribus.  Ter  tui.  lib.  de  Monogamia  , 
cap.  10,  loquens  de  vidua,  dicit : **  Pro  anima  ejus  (con- 
» jugis  defuncti)  orat  et  refrigerium  in terim  adpostulat.  » 

S.  Epiplianius,  Haeresi  75,  n.  7 et  8 : Quae  promor- 
» tuis  concipiuntur  preces,  eis  utiles  sunt;  necessario 
» facere  illud  Ecclesiam  dico , quae  traditum  sibi  ritum 
» illum  a majoribus  acceperit.  » 

S.  Aug.  Serm.  172  : « Orationibus  sanctae  Ecclesiae,  et 
» sacrificio  salutari,  et  eleemosynis  quae  pro  eorum  spiri- 
» tibus  erogantur,  non  est  dubitandum  mortuos  adju- 
»)  vari,  ut  cum  eis  misericordius  agatur  a Domino,  quam 
» eorum  peccata  meruerunt  : hoc  enim  a Patribus  tra- 
» ditum  , universa  observat  Ecclesia.  >» 

Plures  alii  Patres  citari  possent.  S.  Epiplianii  et  S.  Au- 
gustini testimonia  probant  morem  pro  defunctis  exorandi 
ipsorum  tempore  fuisse  antiquum,  id  est,  a Judaeis  trans- 
missum Christianis,  et  in  Ecclesia  universalem  : insuper 
S.  Aug.  integrum  fecit  librum,  de  Cura  pro  mortuis  ge- 
renda, et  ipse  pro  matre  defuncta  oravit  eamque  oratio- 
nibus et  sacrificiis  lectorum  suorum  commendat,  1.  9 
Conf.  cap.  13.  Ergo  3°. 

4®  Traditione.  Praeter  ea  enim  quae  retulimus  et  quae 
traditionis  existentiam,  tum  apud  Christianos  , tum  apud 
Judaeos  ostendunt,  sequentia  addi  possunt : Graeci  Latinis 
in  hoc  dogmate  consenserunt  in  concil.  Florentino;  iu 
eorum  liturgia,  sicut  in  nostra,  oratur  pro  defunctis ; imo 
in  omnibus  liturgiis  ecclesiarum  Orientalium,  etiam  an- 
tiquissimis et  quae  ad  ipsos  Apostolos  ascendunt , idem 
statuitur.  Ergo. 

5*  Ratione.  QtonsXdit^  remissa  culpa,  non  semper  remitti 
poenam  temporalem  : si  quis  ergo  cum  poena  temporali 
non  soluta,  aut  cum  aliquo  peccato  veniali  decedat,  non 
statim  introibit  in  regnum  coelorum , nec  damnabitur  : 
ergo  debet  esse  locus  in  quo  poenas  debitas  patiens  mun- 
dabitur : ergo,  etc.  aliunde,  etc.  Ergo. 

Inter  rationes  ab  haereticis  contra  dogma  catholicum 
allegatas  , objicitur  1®  vocem  purgatorium  in  Scriptura  sa- 
cra non  inveniri ; 2 ' in  Scriptura  duos  tantum  exprimi 

status  hominum  e vita  decedentium  , et  3°  Grsecos  a La- 
tinis in  pluribus  dissentire. 

Verum  1°  quid  refert  quod  vox  purgatorium  in  Scrip- 
tura non  inveniatur^  si  res  ipsa  reperiatur?  certe  vox 
consubstantialis  non  invenitur  in  Sciiptura,  nec  vox 
Trinitas^  et  tamen  eas  admittunt  Protestantes.  2°  Scrip- 
tura duos  tantum  exprimit  status  hominum  in  altera 
vita  post  ultimum  judicium  , ut  in  Matth.  xxv,  34  et  41, 
scilicet,  statum  beatorum  et  statum  damnatorum  ; sed 
alibi,  ut  ostendimus^  supponit  existere  locum  inter  utrum- 
que medium , in  quo  mortui  adjuvari  possunt.  3*^  Grseci 
a Latinis  dissentiunt  circa  naturam  poenarum  quibus 
animae  justae  plectuntur  in  purgatorio  , non  vero  circa 
illarum  existentiam.  Ergo. 

Duo  puncta  tantum  ab  Ecclesia  fuerunt  definita  taii- 
quam  de  fide  catholica,  scilicet,  dari  purgatorium  et  ani- 
mas ibi  detentas  fidelium  suffragiis,  et  potissimum  salu- 
tari altaris  sacrificio  adjuvari : caetera  liberae  theologorum 
discussioni  relinquuntur. 

Qucsritiir  1°  quae  sit  natura  poenarum  in  purgatorio 
luendarum  ? 

R,  Juxta  omnes  , duplex  est  poena  in  purgatorio  , una 
damni  quae  est  retardatio  visionis  beatificae , et  altera 
sensus.  Haec  autem,  secundum  Graecos,  per  labores  et  do- 
lares acerbos  causatur  i verum  constans  Latinorum  sen- 
tentia est , in  purgatorio  esse  ignem  materialem  similem 
igni  infernali,  et  ideo  Ecclesiam  pro  animabus  fidelium 
orantem,  non  petere  tantum  locum  lucis  et  pacis,  sed  et 
refrigerii,  videlicet  contra  ignis  ardorem.  Unde  S.  Tho- 
mas  docet  poenam  purgatorii  quamlibet  poenam  hujus 
vitae  excedere  , quamvis  poenis  inferni  aequiparari  non 
debeat,  propter  amicitiam  Dei , spem  obtinendi  gloriam 
aeternam  et  resignationem  patientium. 

Non  aequales  sunt  poenae  , sive  in  intensitate , sive  in 
duratione,  pro  omnibus,  quia  non  omnes  eadem  habent 
debita  divinae  justitiae  solvenda.  Hinc  S.  Bonaventura  et 
Bellarminus  dixerunt  maximam  purgatorii  poenam  ma- 
xima hujus  vitae  poena  esse  graviorem,  non  vero  mini- 

n\am  purgatorii  poenam  maxima  hujus  vitae  majorem  esse. 

Incertum  est  an  daemones  justos  in  purgatorio  tor- 
queant ; graves  theologi  cum  S.  Thoma  negant : affirmat 
vero  S.  Bernardus,  cujus  sententia?  favent  liturgiae,  in 
quibus  petitur  a Deo  ut  animas  illas  liberet  de  ore  leonis. 

Quceritar  2°  ub;nam  sit  purgatorium  ? 

R.  Communiter  docetur  illud  esse  in  visceribus  terrae  , 
prope  infernum.  Attamen  S.  Thonias  dicit  animas  extra 
hunc  locum,  Deo  ita  permittente,  aliquando  purgari  et 
in  terra  divagari,  vel  ad  vivorum  instructionem,  vel  ad 
mortuorum  subventionem. 

Ut  certum  habetur  infernum  esse  subterraneum.  Alius 
est  locus  etiam  subterraneus,  ab  inferno  et  a purgatorio 
valde  probabilius  distinctus,  quem  habitant  qui  cum  solo 
peccato  originali  mortui  sunt. 

Quceritar  3°  quanto  tempore  animae  justorum  in  pur- 
gatorio detineantur  ? 

R,  Hoc  prorsus  ignoratur ; Alexander  VII  sequentem 
damnavit  propositionem  ; « Annuum  legatum  pro  anima 
» relictum  non  durat  plus  quam  per  decem  annos.  » 
S.  Aug.  matrem  suam  triginta  annos  post  mortem  ejus 
sacrificiis  et  orationibus  lectorum  suorum  commendabat ; 
Ecclesia  celebrat  anniversaria  ante  plura  saecula  pro  qui- 
busdam fidelibus  in  particulari  condita  ; ergo  fieri  potest 
ut  animae  diutissime  maneant  in  purgatorio , et  plures 
haec  verba  I Petr.  iii , 19  et  20,  In  quo  et  his  qui  in  car- 
ccre  erant , spiritibus  veniens  prcedicavit  : qui  increduli 
fuerant  aliquando^  quando  exspectabant  Dei  patientiam  in 
diebus  Noe,  cum  fabricaretur  arca^  interpretantur  de  ani- 
inabus  in  purgatorio  detentis  a tempore  diluvii  usque  ad 
descensum  Christi  in  inferos,  id  est,  per  duo  millia  an- 
norum et  amplius. 

Quomodo  autem  mundabuntur  qui  in  fine  saeculorum 
cum  debitis  temporalibus  decedent,  prorsus  ignoramus  : 
Deus,  cujus  scientia  est  infinita,  non  carebit  medio  poe- 
nas proportionatas  eis  infligendi. 

Quceritar  4°  an  animae  in  purgatorio  detentae , certae 
sint  de  salute  sua  ? 

K affirmative,  idque  ob  revelationem  ipsis  factam  in 
judicio  particulari , et  quia  , ex  speciali  Dei  protectione  , 
confirmatae  sunt  in  gratia  ; mereri  quidem  non  possunt, 
sed  etiam  peccare  nequeunt.  Unde  si  Ecclesia,  orans  pro 
illis,  postulet  ut  liberentur  de  poenis  inferni,  ne  absorbeat 
€as  Tartarus,  ne  cadant  in  obscurum,  etc.  hoc  est  quia 
eas  sibi  et  Deo  repraesentat  tanquam  ex  corpore  exeuntes. 

Quceritiir  5°  an  animae  in  purgatorio  orare  possint  ? 

/?. Quamvis  illae  animae  mereri  aut  satisfacere  nequeant, 
quia  sunt  in  termino,  actus  virtutis,  v.  g.  fidei,  spei,  cha- 
ritatis,  patientiae  exercere  possunt;  similiter  et  orando, 
aliquid  a Deo  impetrare  valent , sive  pro  seipsis , v.  g. 
aliquam  remissionem  poenae,  ut  fere  omnes  fatentur,  sive, 
juxta  multos,  pro  vivis,  maxime  pro  illis  qui  orant  pro 
ipsis,  quia  nobiscum  sunt  in  communione  Sanctorum. 
Hinc  nihil  obstat,  in  ea  sententia,  quominus  istae  animae 
in  privatis  orationibus  invocentur,  sicut  preces  justorum 
viventium  utiliter  petuntur. 

Quceritur  6°  an  animae  in  purgatorio  detentae,  suffragiis 
vivorum  adjuvari  possint? 

R,  De  fide  est  eas  adjuvari  posse  : hoc  constat  ex  conc. 
Florent,  decreto  de  Purgatorio,  et  ex  conc.  Trid.  sess.  22, 
can.  3,  et  sess.  25,  decreto  de  Purgatorio,  ubi  definit, 
tt  Purgatorium  esse,  animasque  ibi  detentas  fidelium  suf- 
» fragiis , potissimum  vero  acceptabili  altaris  sacrificio  j 
»»  juvari,  » 

Aliunde  dogma  istud  cum  articulo  Symboli,  de  com- 
munione Sanctorum,  conjunctum  est  et  perpetua  ac  uni- 
versali Ecclesiae  praxi  probatur,  ut  testimoniis  in  propo- 
sitione de  existentia  purgatorii  allatis  et  ex  multis  aliis  ; 
quae  offerri  possent  innotescit.  Ergo.  j 

Bona  opera  quibus  animae  in  Purgatorio  adjuvari  pos-  | 
sunt,  prout  exponuntur  in  conc.  Florent,  sunt : « Missa- 
» rum  sacrificia  , orationes , eleemosynae  et  alia  pietatis 
» officia.  » His  adjungenda  est  indulgentia,  quando  ita  ! 
conceditur  ut  defunctis  applicari  possit.  i 

Sacrificium  missae  et  officium  nomine  Ecclesiae  celebra**  < 
tum,  defunctis  prosunt,  licet  a sacerdote  in  peccato  mor- 

tali  existente  offerantur,  quia  haec  opera  ex  ipsius  disposi- 
tione efficaciam  suam  non  habent.  Contra  vero,  orationes, 
jejunia  aliaque  opera  personalia  in  statu  peccati  peracta, 
defunctis  inservire  nequeunt,  quia  non  sunt  viva,  nec 
Deo  grata. 

Determinare  non  possumus  qua  mensura  suffragia  vi- 
vorum, etiam  pi  aestantissima,  ut  sacrificium  missae,  poe- 
nam in  Purgatorio  solvendam  minuant,  nec  quo  modo 
illorum  valor  defunctis  applicetur  : hoc  a multis  circum- 
stantiis pendere  potest,  v.  g.  a natura  peccatorum  pro 
quibus  poena  solvenda  est,  a voluntate  poenitentiam 
agendi  quam  habuerunt  defuncti,  a sollicitudine  qua  mo- 
vebantur viventes  erga  alios  defunctos,  a dispositionibus 
offerentium  et  orantium,  etc. 


CAPUT  DECIMUM. 

DE  INDULGENTIIS. 

Indulgentia  recte  definiri  potest  : Remissio  poence  tem^ 
poralis^  peccatis  actualibus  jam  remissis  quoad  culpam  de^ 
bitce^  extra  sacramentum  Poeni  tenti  ce  jacta  ab  eis  qui  habent 
potestatem  thesaurum  Ecclesice  spiritualem  dispensandi. 

DividitUT  1°  in  plenariam  et  partialem.  Indulgentia 
plenaria  ea  est  quae  omnem  poenam  peccatis  debitam  re- 
mittit; unde  qui  eam  perfecte  lucratus,  statim  decederet, 
in  regnum  coelorum  introiret.  Indulgentia  partialis  ita 
vocatur , quia  partem  tantum  , majorem  vel  minorem  , 
poenae  temporalis  remittit. 

Dividitur  2°  in  temporalem  et  in  perpetuam.  Indul- 
gentia temporalis  ea  est  quae  per  aliquod  tempus  lucranda 
proponitur,  et  adveniente  termino  praefixo  expiratur  : 
est  vero  perpetua,  quando  indefinite  concessa  est;  non 
cessat  nisi  per  revocationem  sufficienter  manifestatam. 

Dividitur  3°  in  localem,  realem  et  personalem.  Indui- 

geiilia  localis  illa  est  quae  affixa  est  loco,  v.  g.  alicui  eccle- 
siae, capellae  B.  Mariae;  realis  ea  est  quae  nonnullis  objectis 
portabilibus,  V.  g.  coronis  annexa  est ; indulgentia  per- 
sonalis illa  est  quae  uni  vel  pluribus  personis  annectitur  : 
tales  sunt  indulgentiae  confraternilatibus  concessae,  quas 
confiatres  ubique  lucrari  possunt. 

Breviter  nobis  dicendum  est  1«  de  potestate  Ecclesiae 
concedendi  indulgentias ; 2*^  de  iis  qui  hanc  habent  potes- 
tatem ; 3°  de  causis  ob  quas  licet  indulgentias  concedere  ; 

4°  de  natura  indulgentiarum ; 5®  de  thesauro  indulgen- 
tiarum ; 6®  de  illarum  efficacia,  et  7®  de  conditionibus  ad 
eas  lucrandas  requisitis. 

ARTICULUS  PRIMUS. 

DE  POTESTATE  ECCLESIA  CONCEDENDI  INDULGENTIAS. 

Hanc  potestatem  plus  minusve  directe  negarunt  Val- 
denses , Wiclefistae  et  deinde  Lutherus , ac  post  ipsum 
cuncti  Protestantes.  Contra  quos  sit 

PROPOSITIO.  j 

Existit  in  Ecclesia  potestas  concedendi  indulgentias  * 

Prob.  Illa  propositio  negari  non  potest,  quae  est  de  fide,  | 
ac  probatur  Scriptura  sacra  et  traditione  : atqui  propo-  | 
sitio  nostra  est  de  fide,  probatur,  etc. 

1°  Est  de  fide.  Sic  enim  definita  fuit  in  conc.  Trid. 
sess.  25,  decreto  de  Indulgentiis  : « Sacrosancta  synodus  j 
» indulgentiarum  usum  christiano  populo  maxime  salu-  j 
» tarem,  et  sacrorum  conciliorum  auctoritate  probatum,  ‘ 
» in  Ecclesia  retinendum  esse  docet  et  praecipit,  eosque  r 
' » anathemate  damnat,  qui  aut  inutiles  esse  asserunt,  vel  | 
» eas  concedendi  in  Ecclesia  potestatem  esse  negant.  » j 
Duo  igitur  fide  catholica  constant,  scilicet  1®  Ecclesiam 
habere  potestatem  concedendi  indulgentias,  et  2®  eas  po- 
pulo christiano  esse  salutares.  Ergo  1®. 

2°  Prob,  Scriptura  sacra,  Matth.  xvi,  19  : Tibt  dabo  , 
claves  re^ni  coelorum^  et  qundcumque  libaveris  super  terram y 

eril  libatam  ct  in  cadis^  ct  quodcunique  solveris  super  terram, 
erit  solutum  et  in  coelis;  et  vin,  18  : Queeeumque  solveritis 
super  terram  , erunt  soluta  ct  in  coelo.  Unde  sic.  Ecclesia 
habet  potestatem  , sine  ulla  restrictione , aperiendi  coe- 
luiii,  solvendo  vincula]  quae  ingressum  ejus  impediunt : 
atqui  poena  temporalis  peccatis  remissis  debita,  est  vin- 
culum ingressum  coeli  impediens  : ergo. 

Ea  potestate  B.  Paulus  utens  erga  incestuosum  Corin- 
thium quem  in  vindictam  criminis  publica  poenitentia 
affecerat,  reliquam  poenam  in  persona  Christi  indulsit, 
ne  abundantiori  tristitia  absorberetur,  II  Cor.  ii , 7. 
Ergo  2°. 

3°  Prob.  traditione.  Urbanus’11,  in  concilio Claromonta- 
no,  anno  1095,  longe  an  teValdenses,  plenariam  concessit 
indulgentiam  iis  qui  crucem  adversus  infideles  sumerent, 
nemo  redarguit  Pontificem  eo  quod  talem  exerceret  po- 
testatem : ergo  tunc  constans  et  universalis  erat  traditio 
circa  illud  punctum.  In  praecedentibus  autem  saeculis 
nullum  deprehenditur  vestigium  institutionis  hujus  pra- 
xis  : videmus,  e contra,  in  variis  temporibus,  quasdam 
indulgentiarum  species  in  usu  ; summi  Pontifices  et  epi- 
scopi poenitentias  canonicas  saepius  relaxabant,  modo 
propter  aliquam  compensationem  minorem,  modo  ad 
commendationem  martyrum ; Graeci  usum  indulgentia- 
rum non  exprobraverunt  Latinis,  et  ipsi  indulgentias 
concedunt.  Ergo  3®. 

Negari  non  potest  plures  olim  irrepsisse  abusus  in  con- 
cedendis indulgentiis,  unde  haeretici  immerito  sumpse- 
runt occasionem  adversus  rem  ipsam  insurgendi  ; ipsis 
respondendum  est  per  verba  sacri  concilii  Tridentini, 
quod,  « in  his  concedendis  (indulgentiis)  moderationem, 
M juxta  veterem  et  probatam  in  Ecclesia  consuetudinem, 
» adhiberi  cupit,  ne,  nimia  facilitate,  ecclesiastica  disci- 
» plina  enervetur ; » sess.  25,  decret.  de  Indulgentiis. 
Abusus  ergo  de  quibus  conquesti  sunt  novatores,  non 
imputandi  sunt  Ecclesiae,  cujus  doctrina  semper  fuit 
sancta,  sed  hominibus  et  praesertim  quaestoribus,  ut  ip- 
sum concil.  Trid.  satis  indicat,  in  decreto  citato. 

ARTICULUS  SECUNDUS. 

I 

DE  IIS  QUI  HABENT  POTESTATEM  CONCEDENDI  INDULGENTIAS.  j 

Haec  potestas  non  est  ordinis,  sed  jurisdictionis  : com-  | 
petit  : I 

P Summo  Pontifici  respectu  omnium  fidelium,  ille  i 
enim  solus  habet  jurisdictionem  universalem  ; 

2°  Episcopis  qui  jure  communi  easdem  concedere  pos- 
sunt  indulgentias  dicecesanis  suis  quas  summus  Pontifex 
cunctis  fidelibus;  sed  concil.  Lateran.  IV,  anno  1215,  , 

statuit,  can.  62,  quod  deinceps  annum  duntaxat  conce- 
dere possint  die  consecrationis  ecclesiae,  et  in  quibuscum-  i 
que  aliis  circumstantiis  quadraginta  dies  tantum.  j 

3°  Papa  vel  alius  episcopus  electus  et  canonice  institu-  | 
tus,  licet  non  ordinatus,  indulgentias  concedere  potest, 
quia  jurisdictionem  habet.  Episcopus,  e contra,  dimis- 
sus, vel  in  partibus  infidelium,  potestatem  concedendi  in- 
dulgentias non  habet,  quia  caret  jurisdictione. 

4°  Delegatus  ad  hoc  easdem  concedere  potest  indul- 
gentias ac  ille  a quo  fuit  delegatus ; apud  omnes  enim  in 
confesso  est  actus  jurisdictionis  per  delegatos  exerceri  . 
posse.  I 

5°  Cum  episcopi  non  habeant  jurisdictionem  in  extra- 
neos, solis  dicecesanis  indulgentias  directe  concedere  [ 
possunt : si  vero  indulgentiam  alicui  loco  affixissent,  ex- 
tranei eam  consequerentur,  opus  determinatum  perfi- 
ciendo. 

6°  Cardinales  centum  dies  concedere  possunt  in  eccle- 
siis quarum  sunt  titulares,  festis  solemnibus,  quando  di-  • 
vinis  officiis  assistunt. 

7®  Legati  a latere  septem  annos  et  septem  quadragenas  i 
in  terris  suae  jurisdictionis  concedere  possunt.  Verum  i 
hanc  potestatem  in  Gallia  exercere  nequeunt,  nisi  spe-  j 
cialem  ad  hoc  obtinuerint  delegationem,  ut  habuit  Car-  • 
dinalis  Caprara,  anno  1802. 

8°  Vicarii  generales,  juxta  multos,  indulgentias  con- 

cedere  non  possunt  sine  speciali  delegatione  papae  vel 
episcopi. 

ARTICULUS  TERTIUS. 

DE  CAUSIS  OB  QUAS  LICET  CONCEDERE  INDULGENTIAS. 

Quoniam  potestas  concedendi  indulgentias  a Deo  con- 
cessa est,  papa  et  episcopi  non  sunt  illius  domini,  sed 
tantum  depositarii : unde  illa  valide  uti  non  possunt  sine 
justa  causa,  quae  duo  complecti  debet,  nempe  finem  Deo 
gratum  et  opus  ad  consequendum  hunc  finem  idoneum. 

1°  Finem  Deo  gratum.  Sola  autem  remissio  poenae  tem- 
poralis non  reputatur  finis  legitimus,  alioquin  Ecclesia 
omnem  poenam  temporalem  peccatis  debitam  semper  sine 
alio  motivo  remittere  posset,  quod  evidenter  repugnat. 
Similiter  indulgentia  valide  concedi  non  posset  ob  finem 
mere  temporalem,  v.  g.  ad  obtinendam  pecuniam,  nisi 
haec  pecunia  in  bonum  opus  cedere  deberet. 

Fines  vero  legitimi  propter  quos  indulgentias  conce- 
dere licet,  sunt : I®  conversio  infidelium,  exstirpatio  hae- 
reseon,  et  exaltatio  sanctae  matris  Ecclesiae;  2®  augmen- 
tum pietatis  inter  fideles  qui  frequentiori  usu  sacramen- 
torum aliisve  motivis  et  auxiliis  supernaturalibus  accensi, 
excitantur  ad  melius  vivendum,  3®  aedificatio  vel  repara- 
tio alicujus  ecclesiae,  fundatio  nosocomii,  vel  alicujus  re- 
ligiosi instituti  in  honorem  Dei  vel  sanctorum,  aut  in 
gratiam  pauperum,  infirmorum,  etc. 

2®  Opus  ad  assequendum  hunc  finem  idoneum;  id  est, 
opus  quod  justam  habeat  proportionem  cum  fine  obti- 
nendo. Non  necesse  est  ut  poenae  remittendae  aequivaleat, 
alioquin  indulgentia  jam  non  esset  indulgentia ; neque 
ut  sit  graviter  molestum;  aliunde  enim  sufficientem  ha- 
bere potest  proportionem,  v.  g.  si  fidem  excitet,  spem 
erigat,  charitatem  inflammet,  etc.  Similiter  quaedam  vi- 
deri possunt  levia  respectu  singulorum,  quamvis  sint 
majora  respectu  communitatis,  ut  recitare  quinquies 
Pater  et  Ave,  ad  postulandam  exstirpationem  haere- 
seon,  etc. 

Non  est  fidelium,  nec  simplicium  sacerdotum  judicare 
de  sufficientia  causae  ob  quam  indulgentia  conceditur. 
Caeterum,  cum  indulgentia  sit  divisibilis,  si  causa  ad  to- 
tam non  valeat,  valet  saltem  ad  partem;  si  autem  opus 
praescriptum  recte  perficiatur,  pars  ista  obtinebitur. 

ARTICULUS  QUARTUS. 

DE  NATURA  INDULGENTIA. 

Sensus  praesentis  quaestionis  est,  an  Ecclesia,  conce- 
dendo indulgentias , a pcena  temporali  debita  realiter 
absolvat.  Contendimus  illam  realiter  absolvere ; vel 
enim  a poena  realiter  absolvit,  vel  tantum  permittit  ut 
bona  opera  per  modum  suffragii  Deo  in  compensationem 
poenae  offerantur  : atqui  posterius  dici  non  potest;  po- 
testas enim  concedendi  indulgentias  probatur  ex  verbis 
Christi,  Qucecumque  solveritis  erunt  soluta : porro  haec  verba 
veram  absolutionem  indicant.  Unde  summi  Pontifices, 
indulgentias  concedendo,  praedicta  verba  saepe  referunt 
iisque  nituntur,  ut  potestatem  suam  astruant.  Ergo. 

Haec  tamen  proprie  dicta  absolutio  respectu  vivorum 
duntaxat  locum  habet  : nam  mortui  in  purgatorio  ex- 
stantes Ecclesiae  militantis  non  sunt  subditi : ergo  realiter 
absolvi  nequeunt.  Indulgentiae  igitur  per  modum  suffra- 
gii ipsis  applicari  possunt,  non  vero  per  modum  absolu- 
tionis. Ita  omnes  theologi^  et  summi  Pontifices  aliter  non 
loquuntur  quando  permittunt  aliquam  indulgentiam 
mortuis  applicari ; dicunt  enim  eam  per  modum  suffragii 
applicabilem  esse. 

ARTICULUS  QUINTUS. 

DE  THESAURO  INDULGENTIARUM. 

Nomine  thesauri  indulgentiarum , intelligitur  super- 
abundantia satisfactionum  Christi  et  sanctorum,  quae  non 
fuerunt  applicatae  et  in  memoria  Dei  custodiuntur. 

Notandum  est^  dari  discrimen  inter  merita  et  satisfac- 
tiones : merita  personae  merenti  sunt  propria  et  alteri 
communicari  non  possunt;  v.  g.  qui  praeclaris  gestis  jus 
ad  mercedem  acquisiit , efficere  non  potest  ut  alter,  jus 
suum  ei  cedendo,  eadem  mercede  dignus  sit.  Contra  vero 
satisfactiones  pro  altero  solvi  possunt ; v.  g.  Petrus  cen- 
tum nummos  debet  Paulo , si  hanc  summam  ex  propriis 
nomine  Petri  tribuam  Paulo  qui  eam  acceptet,  Petrus 
erit  liberatus  in  stricto  rigore  justitiae.  Sic  Christus  pro 
nobis  satisfecit. 

Certum  est  ipsius  satisfactiones  fuisse  superabundan- 
tes;  nam  unica  actio  ejus  satisfactoria  erat  valoris  infi- 
niti, et  poena  temporalis  peccatis  hominum  debita , quan- 
tacumque  supponatur,  est  finita:  ergo  maxima  pars 
satisfactionum  Christi  nondum  fuit  applicata , dispensa- 
tioni Ecclesiae  committitur,  et  ab  ea , juxta  prudentiae 
regulas , applicari  potest. 

Sancta  Maria  ab  omni  labe  peccati  originalis  et  actua- 
lis divino  auxilio  custodita;  S.  Joannes  Baptista  in  ventre 
matris  sanctificatus,  qui  tamen  austeram  duxit  vitam  et 
decollatus  fuit,  multique  alii  sancti  Deo  obtulerunt  sa- 
tisfactiones poenam  peccatis  suis  debitam  longe  superan- 
tes : haec  superabundantia  satisfactionum  , tum  Christi , 
tum  sanctorum , spiritualem  Ecclesiae  thesaurum  et  in- 
dulgentiarum fontem  inexhaustum  constituit.  Veritas 
ista  contra  Protestantes  eam  negantes  probatur  1°  aucto- 
ritate Clementis  VI , Extrav.  comm.  1.  3,  cap.  2 ; 2°  aucto- 
ritate Leonis  X,  propositionem  Lutheri  damnantis,  atque 
dicentis  indulgentias  concedi  ex  superabundantia  merito^ 
rum  Christi  et  sanctorum;  3®  auctoritate  Pii  VI,  qui  in 
bulla  Auctorem  fidei  y n.  41 , propositionem  eumdem  ha- 
bentem sensum  quem  habet  propositio  Lutheri , damna- 
vit ; 4"  usu  Ecclesiae  publice  et  constanter  docentis  the- 
saurum indulgentiarum  ex  satisfactionibus  Christi  et 
sanctorum  coalescere.  Hinc  merito  dicere  possumus , 

' cum  Apostolo , Rom.  v,  20  : TJhi  abundavit  delicium,  su- 
perabiindavit  gratia. 

ARTICULUS  SEXTUS. 

DE  EFFICACIA  INDULGENTIARUM. 

Effectus  indulgentiarum  spectari  possunt  respectu  vi- 
vorum et  respectu  mortuorum. 

De  efficacia  indulgentiarum  respecta  vivorum. 

Certum  est  1®  indulgentiam  non  remittere  peccatum , 
sive  mortale,  sive  veniale,  quoad  culpam  : nam  remissio 
peccati  supponit  mutationem  voluntatis  et  effusionem 
gratiae  : at  indulgentia  voluntatem  non  mutat , nec  gra- 
tiam infundit,  sed  tantum  compensat  satisfactiones  ju- 
stitiae Dei  a peccatore  debitas , et  ad  solum  hunc  finem 
conceditur. 

Certum  est  2®  eam  non  remittere  poenam  peccatis  re- 
missis debitam,  si  homo  relapsus  sit  in  novum  peccatum 
mortale  : nam  homo  in  peccato  mortali  constitutus  cujus- 
libet  operis  vivi  est  incapax  ; nec  mereri , nec  satisfacere 
de  condigno,  nec  igitur  remissionem  pifenae  per  applica- 
tionem indulgentiae  obtinere  potest. 

3®  Si  quaedam  bullae,  indulgentias  concedentes,  de  re- 
missione peccatorum  loquantur,  hoc  intelligendum  est 
de  poena  peccatis  debita  ; vel  si  de  peccatis,  eo  sensu  ac- 
cipiendum est  quod  bona  opera  praescripta  et  religiose 
impleta  contritionem  excitent,  peccata  venialia  remittant, 
et  ad  remissionem  peccatorum  mortalium  disponant. 

4®  Poenitentia  olim  canonibus  determinata  est  mensura 
quam  sequitur  Ecclesia  in  concedenda  indulgentia.  Unde 
indulgentia  Quadragesimae,  centum  dierum,  septem  an- 
norum , elc.  est  relaxatio  seu  remissio,  non  solum  coram 
Ecclesia , sed  coram  Deo , poenae  temporalis  quae  expiata 
fuisset  per  quadragenam,  centum  dies,  aut  septem  annos 
poenitentiae  canonicae.  Quae  autem  pars  purgatorii  huic 
poenitentiae  respondeat,  quis  sit  modus  applicationis  in- 
dulgentiae , Ecclesia  non  definiit.  Nunquam  igitur  certi 

esse  possumus  nos,  per  plures  indulgentias  etiam  plena- 
rias, plenissimam  obtinuisse  remissionem  totius  poense 
temporalis  peccatis  nostris  debitae ; saepe  enim  indulgen- 
tia plenaria  fit  partialis  vel  defectu  causae  sufficientis,  vel 
defectu  operis  fini  intento  proporlionati,  vel  defectu  dis- 
positionum in  agente. 

Hinc  1°  indulgentia  ab  obligatione  poenitentiam  agendi 
non  eximit;  a fortiori  fidelis  poenitentiam  sacramentalem 
sibi  injunctam  propria  auctoritate  omittere  non  potest , 
sub  praetextu  quod  lucratus  vel  lucraturus  sit  indulgen- 
tiam ; quia  haec  poenitentia  legitime  imposita  et  acceptata, 
ad  integritatem  sacramenti  pertinet , et  solus  sacerdos 
tanquam  judex  eam  mutare  potest. 

Hinc  2°  indulgentiae  centum  annorum  vel  majores,  vel 
quae  sint,  possunt  adhuc  esse  insufficientes  ad  compensan- 
dam totam  poenam  temporalem  quam  peccator  solvere 
tenetur ; v.  g.  si  quis  millies,  tum  interne  , tum  externe 
iteraverit  peccatum  pro  quo  poenitentia  decennalis  im- 
ponenda erat  ex  canonibus,  certe  per  talem  indulgentiam 
poenitentiam  canonicam  non  compensaret ; aliunde  nihil 
probat  totam  poenam  temporalem  peccatis  debitam  poe- 
nitentia canonica  deleri.  Ergo. 

Hinc  3®  peccatores  vere?  conversi  satagere  debent  ut  bo- 
nis operibus  et  indulgentiis,  sive  partialibus,  sive  plena- 
riis, debita  quibus  erga  divinam  justitiam  astringuntur, 
quotidie  minuant,  atque  penitus  compensent  in  hac  vita, 
ne  in  carcerem  purgatorii  missi , inde  non  exeant  donec 
novissimum  solverint  quadrantem. 

De  efficacia  indulgentiarum  respectu  mortuorum^ 

Certum  est  indulgentiam  applicari  posse  defunctis  in 
purgatorio  detentis  eisque  prodesse;  et,  juxta  Sylvium  , 
Suppi,  q.  71 , art.  10,  haec  propositio  ad  fidem  pertinet. 
Etenim  1®  Ecclesia  ubique  concedit  indulgentias,  decla- 
rans eas  applicabiles  esse  defunctis  : ergo  credit  eas  de- 
functis prodesse.  2°  Leo  X damnavit,  anno  1520,  propo- 
sitionem Lutheri  qui  contendebat  indulgentias  defunctis 

non  prodesse.  S"*  Pius  VI  proscripsit , in  bulla  Aur.tr, rem 
fidei ^ n.  42  , aliam  propositionem  propositioni  Lutheri 
similem,  tanquam  falsam^  temerariam^  pias  aures  offenden- 
tem, summis  Pontificibus  injuriosam  et  praxi  universalis 
Ecclesias  contrariam.  Ergo, 

At , cum  animae  in  purgatorio  detentae  jurisdictioni  Ec- 
clesiae non  subdantur,  indulgentia  ipsis  applicari  non 
potest  per  modum  absolutionis  sicut  vivis sed  tantum 
per  modum  suffragii ; id  est , fidelis  , concedente  summo 
Pontifice  , haurit  in  thesauro  Ecclesiae  satisfactiones  quas 
exhibet  Deo,  illum  suppliciter  rogans  ut  eas  pro  tali  vel 
tali  anima  acceptare  dignetur.  Qua  autem  proportione 
Deus  eas  acceptet,  nemo  definire  potest : itaque  nunquam 
certi  esse  possumus  animas,  ope  indulgentiarum,  sive 
partialium , sive  plenariarum  eis  applicatarum,  a pur- 
gatorio  fuisse  liberatas.  Unde  indulgentia  qua  promittitur 
liberatio  unius  animae  e purgatorio,  vim  habet  quidem 
animam  liberandi , verum  semper  ignoratur  quo  gradu 
de  facto  fuerit  applicata. 

QuceriturcpnA  necessarium  sit  ut  indulgentia  applicari 
possit  defunctis  ? 

R,  Piequiritur  1°  ut  superior  ecclesiasticus  declaraverit 
eam  applicabilem  esse  defunctis ; est  enim  actus  juris- 
dictionis et  a voluntate  ejus  pendet  cui  administratio 
thesauri  Ecclsiae  concredita  est.  Hinc  indulgentia  sim- 
pliciter concessa  pro  vivis  applicari  non  potest  defunctis, 
nec  indulgentia  mortuis  destinata,  ut  indulgentia  altaris 
privilegiati , vivis  applicari  potest : si  autem  declaretur 
tantum  applicabilis  defunctis,  ad  nutum  fidelis  eam  lu- 
crari conantis  , ipsi  vel  defunctis  applicari  potest. 

2®  Requiritur  intentio  determinata.  Revera  enim  dici 
non  yjosset  indulgentiam  applicari,  juxta  verba  Pontifi- 
cis , si  nulla  aut  vaga  et  indeterminata  dun taxat  exsti-  I 
tisset  intentio  eam  applicandi.  Quamvis  definire  nollem  i 
indulgentiam  pro  pluribus  defunctis  oblatam  eis  non 
prodesse,  saltem  tutius  est  eam  alicui  individuo  , vel  no- 
minatim  , vel  ex  aliqua  circumstantia  determinato  appli- 
care , V.  g.  animGB  magis  derelictae , ei  pro  quo  magis  te- 

neor  orare  , etc.  Optimuin  est  etiam  plures  simul  habere 
personas  in  mente,  sed  conditionate  , v.  g.  Hanc  indul- 
gentiam applicare  volo  Andreae;  si  Andieas  ea  non  in-, 
digeat,  vel  illius  non  sit  capax , eam  dirigo  ad  Petrum 
defectu  Petri , ad  Joannem  , etc. 

3°  Requiritur  ut  conditiones  praescriptae  accurate  im- 
pleantur. Si  contritio  et  confessio  inter  has  conditiones 
inveniantur,  ut  ordinarie  contingit,  status  gratiae  neces- 
sarius est,  ut  satis  patet.  Si  vero  indulgentia  applicabilis 
defunctis  cuidam  operi  externo  annexa  sit,  nulla  facta 
mentione  confessionis  aut  communionis  , probabilius  est 
eam  applicari  posse  defunctis  ab  homine  in  statu  peccati 
mortalis  constituto ; nam  opera  praescripta  non  sunt  causa 
meritoria  indulgentiae,  sed  tantum  conditiones  sub  qui- 
bus conceditur  : atqui  opus  externum  non  est  vitiatum  , 
quia  fit  ab  homine  in  statu  peccati  mortalis  constituto  : 
ergo.  Ita  Navarus , Suarez,  Sylvius  , Bonacina,  Billaart 
et  multi  alii,  contra  paucos  qui  aestimant  statum  gratiae 
esse  necessarium. 

4«  Requiritur  ut  defunctus  in  statu  gratiae  decesserit  : 
hoc  patet.  Cajetanus  et  quidam  cum  ipso  docuerunt  in- 
dulgentiam iis  duntaxat  prodesse  defunctis  qui,  dum 
viverent,  meruerunt  ut  ipsis  applicari  posset,  claves 
Ecclesiae  honorando,  indulgentias  defunctis  applicando, 
alias  pro  seipsis  lucrando  et  aliter  justitiae  Dei  satisfacere 
conando.  Sententia  ejus  communiter  rejicitur,  licet  ple- 
rique  dicant  indulgentias  plus  minus  ve  prodesse  defunc- 
tis, prout  hi  actibus  suis  meruerunt  illas  sibi  applicatum 
iri.  Hinc  quanta  sollicitudinis  causa,  sive  erga  nosmetip- 
SOS,  sive  erga  defunctos! 

ARTICULUS  SEPTIMUS. 

DE  CONDITIONIBUS  AD  LUCRANDAS  INDULGENTIAS 
REQUISITIS. 

1®  Indulgentia  est  actus  jurisdictionis  et  absolutionis 
erga  vivos  : qui  ergo  non  sunt  membra  Ecclesiae,  eam  lu- 
crari non  possunt. 

III.  sl 

2®^  Cum  indulgentia  sit  remissio  poenae  temporalis,  sup- 
ponit statum  gratiae  et  remissionem  culpse  in  eo  qui  eam 
lucrari  intendit.  Non  tamen  necesse  est  ut  opera  prae- 
scripta in  statu  gratiae  impleantur,  modo  adsit  gratia  sanc- 
tificans eo  instanti  quo  ultimum  opus  perficitur  j nam  in 
eo  momento  indulgentia  applientur. 

Peccatum  veniale  non  impedit  quin  indulgentia  pec- 
catis remissis  respondens  applicari  possit  : verum  tunc 
non  est  plenaria  in  sua  applicatione,  siquidem  poena  pec- 
cato veniali  adhuc  exstanti  debita  non  remittitur. 

3®  Requiritur  intentio  positiva  saltem  virtualis  indul- 
gentiam lucrandi : intentio  virtualis  ea  dicitur  quae  fuit 
actualis  et  in  serie  actionum  adhuc  perseverare  censetur, 
quamvis  agens  de  illa  non  cogitet.  Nisi  hujusmodi  saltem 
intentio  existeret,  dici  non  posset  hominem  indulgentiam 
lucrari  velle  : attamen  repugnat  illum  lucrari  indulgen- 
tiam quam  non  intendit  : ergo.  Communiter  docetur 
hanc  intentionem  per  diem  integrum  perseverare,  nisi 
retractetur  : laudabilis  est  igitur  et  utilissima  praxis  pia- 
rum animarum  quae  mane  semper  innovant  propositum 
omnes  lucrandi  indulgentias  bonis  operibus  hac  die  ab 
ipsis  faciendis  annexas. 

4®  Cuncta  opera  praescripta  fideliter  impleri  debent  j 
nam  praecipue  in  hac  materia  valet  axioma  : Verba  tan^ 
tum  valent  quantum  sonant. 

Quaedam  opera  omnibus  indulgentiis  plenariis  ordina- 
rie sunt  communia,  videlicet  confessio,  communio  et 
preces  juxta  intentionem  concedentis. 

1®  Conjessio.  Nisi  praescriberetur,  stricte  necessaria  non 
esset,  nequidein  pro  iis  qui  alicujus  peccati  mortalis  sunt 
conscii ; nam  per  contritionem  perfectam  justificationem 
obtinere  possent. 

At  quando  habetur  in  bullis,  ut  fere  semper , r/te  con- 
tritis et  confessis , certum  est  necessariam  esse  confessio- 
nem sacramen talem  iis  qui  peccato  mortali  inquinantur, 
quantumvis  sint  contriti : ita  respondit  sacra  Congregatio 
Indulgentiarum  , die  19  septembris,  anno  1729. 

Ab  hac  obligatione  fere  omnes  theologi  eximebant  eos 

qui  tantum  habebant  venialia  : verum  eadem  Congregatio 
pronuntiavit,  die  19  maii  1759,  illos  pariter  ad  confes- 
sionem obligari.  Clemens  XIII  boc  decretum  approba- 
vit, publicari  et  vim  legis  babere  voluit. 

Sed  postea  supplicationibus  multarum  communitatum 
virorum  ac  mulierum , parochorum  et  episcoporum  ce- 
dens, rigorem  hujus  decreti  temperavit 'per  indultum 
diei  9 septembris  1763  , quo  statuit  ut  omnes  qui  singulis 
hebdomadis  confiteri  solent,  indulgentias  plenarias  oc- 
currentes sine  nova  confessione  lucrari  possent,  dum- 
modo conscientia  eorum  nullo  peccato  mortali  gravare- 
tur. Haec  dispositio  adhuc  subsistit. 

Dicta  Indulgentiarum  Congregatio  aliud  edidit  decre- 
tum, a Pio  VII  die  12  junii  1822  approbatum,  quo  per- 
misit, in  gratiam  eorum  qui  singulis  hebdomadis  non 
solent  confiteri , ut  confessio  ad  lucrandam  indulgentiam 
in  die  festo  necessaria  , octo  dies  ante  festum  fieri  posset. 

Vi  indulti  reverendissimo  episcopo  nostro  die  3 oclo- 
bris  1825  concessi,  ad  quinquennium  duraturi,  qui  so- 
lent confiteri  bis  in  mense , eodem  privilegio  gaudent  ac 
ii  qui  singulis  hebdomadis  confitentur. 

Petitur  an  , in  frequentibus  istiusmodi  confessionibus, 
semper  concedenda  sit  absolutio  sacramen talis,  ut  indul- 
gentia obtineri  possit  ? 

R.  Olim  docui  id  necessarium  non  esse , et  adhuc  non 
video  quo  fundamento  haec  necessitas  innitatur  : sed  quo- 
niam viri  docti  arbitrantur  summum  Pontificem  prae- 
scribere , nomine  confessionis  , ipsum  Poenitentiae  sacra  - 
mentum , tutius  est  absolutionem  impertire,  curando,  si 
opus  sit , ut  quaedam  praeterita  declarentur  peccata. 

2°  Communio,  Quandoque  plenariam  indulgentiam  lu- 
crari licet  absque  communione,  v.  g.  in  articulo  mortis, 
ubi  sacrum  viaticum  administrari  non  potest,  in  via 
sanctae  Crucis,  etc.  Verum  ordinarie  praescribitur  com- 
munio quae  ipso  die  festi  fieri  debet  : attamen  decretum 
congregationis  Indulgentiarum  diei  12  junii  1822,  a 
Pio  VII  approbatum,  eam  facere  permittit  vigilia  festi. 

3°  Preces,  Ordinarie  dicitur  in  bullis,  Qui  pie  oraverint  \ 

saepe  exprimitur  finis  propter  quem  orandum  sit,  r.  g, 
concordia  principum  Christianorum , exaltatio  sanctae 
matris  Ecclesiae,  exstirpatio  schismatis  ac  haereseon,  con- 
servatio summi  Pontificis.  Si  finis  non  exprimatur,  suffi- 
cit ut  secundum  intentionem  concedentis  indulgentiam 
oretur. 

Non  determinantur  orationes  faciendae,  et  sufficit  quin- 
quies recitare  Pater  et  Ave^  aut  quid  aequivalens,  v.  g» 
decanam  Rosarii,  litanias  sanctissimi  Nominis  Jesu,  bea- 
tissimae Mariae  Lauretanae , etc. 

Oratio  mentalis  non  sufficeret,  quia  per  orationem 
simpliciter  intelligitur  oratio  vocalis , eo  modo  articulata 
ut  quis  se  audire  possit. 

Tempus  ad  recitandas  hujusmodi  preces  determina- 
tum extenditur  a primis  vesperis  ad  ultimum  crepuscu- 
lum diei  festi,  et  in  diebus  ferialibus  , a media  nocte  ad 
mediam  noctem  sequentem.  ^ 

Ex  declaratione  Benedicti  XIV,  Inst.  53,  n.  7,  et 
Encyclica  Inter  pr  ce  terito  s , diei  3 decembris  1749,  § 53, 
opus  aliunde  praescriptum  inservire  non  potest  ad  lucran- 
dam indulgentiam  : unde  qui  recitaret  preces  ad  quas 
ex  voto  vel  ex  praecepto  Ecclesiae  aut  ex  mandato  confes- 
sarii  tenetur , ^conditionem  orandi  ad  lucrandam  indul- 
gentiam a summo  Pontifice  praescriptam  non  impleret. 

Multa  sunt  alia  scitu  necessaria  circa  indulgentias  ple- 
narias et  partiales,  circa  con fraternitates  et  Jubilaeum  ; 
pro  iis  ediscendis  remittimus  ad  tractatum  nostrum  Gal- 
licum cui  titulus  : Traite  dogmatique  et  pratique  des  In-- 
dulgences , des  confreries  ei  du  Juhile,  a Vusage  des  eccle^ 
siastiques  qui  travaillent  dans  le  saint  ministere  y 1 volume 
in-12. 

DE  EXTREMA-DNCTIONE. 


Extreina-Unctio,  sic  dicta  quia  infirmis  in  extremo 
vitae  periculo  constitutis  administratur,  vel  potius  quia 
ultima  est  unctio  sancta  homini  destinata  , aliis  etiam 
donatur  nominibus;  v.  g.  dicitur  unctio  injirnioriim , sa^ 
cramentum  exeuntium,  et  apud  Graecos,  oleum  sanctum  , 
oleum  cum  oratione,  oleum  benedictionis,  Arcudius , 1.  5, 
cap.  1. 

Definiri  potest ; Sacramentum  novce  Legis  quo , per  olei 
benedicti  unctionem  et  sacerdotis  orationem,  Christiano  pe- 
riculose aegrotanti  animee  et  etiam  corporis,  si  expediat,  sa- 
nitas restituitur.  Veritas  hujus  definitionis  ex  dicendis 
patebit. 

Praesentem  dividemus  Tractatum  in  octo  capita.  In 
1°  de  existentia,  in  2*  de  materia,  in  3°  de  forma,  in 
de  ministro  , in  5°  de  eftectibus  , in  6®  de  necessitate  , 
in  7^*  de  subjecto,  et  in  8°  de  ritibus  hujus  sacramenti 
disseremus. 


CAPUT  PRIMUM. 

DE  EXISTENTIA  EXTREMiE-UNCTIONIS  SACRAMENTI. 

Juxta  Bellarminum  et  quosdam  alios,  Valdenses, 
Wiclefistae  et  Hussitae  sacramentum  Extremae-Unctionis 
negaverunt  : verum  Bossuet,Histoire  des  Variaiions,  1.  11, 
cap.  108  , Juenin  aliique  plures  eos  ab  hoc  errore  vindi- 
cant. Liuherani  vero  et  Calvinistae  illud  suggillantes  pro- 
cul rejiciunt.  Contra  quos  sit 

PROPOSITIO. 

Extrema-lJnctio  est  sacramentum  novce  Legis  proprie 
dictum . 

Proh,  Illa  propositio  est"de  fide  catholica , et  insuper 
probatur  Scriptura  sacra , traditione  et  praescriptione. 

1®  Est  de  fide  catholica.  Fuse  enim  exponitur  in  De- 
creto ad  Armenos  , et  definitur  in  concilio  Trid.  sess.  7, 
can.  1,  de  Sacramentis  in  genere,  et  sess.  14,  de  Exti  ema- 
Unctione,  can.  1,  sic  se  habente  : « Si  quis  dixerit  Extre- 
>»  mam-Unctionem  non  esse  vere  et  proprie  sacramentum 
» a Christo  Domino  nostro  institutum  , et  a B.  Jacobo 
>•  Apostolo  promulgatum  , sed  ritum  tantum  acceptum  a 
» Patribus  , aut  figmentum  humanum  : anathema  sit.  h 
Ergo  1®. 

2®  Proh,  Scriptura  sacra.  Epist.  B.  Jacobi,  v , 14  et  15  : 
Infirmatur  quis  in  vohis  ? inducat  presbyteros  Ecclesias,  et 
orent  super  eum  , ungentes  eum  oleo  in  nomine  Domini , et 
oratio  fidei  salvahit  infirmum,  et  alleviahit  eum  Dominus, 
et  si  in  peccatis  sit , remittentur  ei.  Unde  sic.  In  Extrema- 
Unctione  reperitur,  ex  illo  textu,  1®  signum  sensibile  , ut 
patet,  2®  promissio  gratiae  , cum  peccata  remitti  debeant , 
et  3®  institutio  Christi , quia  solus  Christus  gratiam  huic 
signo  annectere  potuit.  Ergo  2^ 

3®  Traditione.  Origenes  , Hom.  2 in  Levitic.  n.  4 : Est 
adhuc  et  septima,  licet  dura  et  laboriosa , per  poenitentiam 
remissio  peccatorum  (est  sacramentum  Poenitentiae  cujus 
characteres  describit) ; addit  ; In  quo  impletur  et  illud 
quod  Apostolus  dicit  : Si  quis  autem  infirmatur,  etc.  Extre- 
inain-Unctionem  comparat  Poenitentiae  et  velut  supple- 
mentum ejus  habet  : porro  aestimat  ibidem  Poenitentiam 
esse  sacramentum  : ergo. 

S.  Chrysost.  de  Sacerdotio  , l.  3,  n.6  : « Neque  sacer- 
» dotes  tantum  cum  nos  regenerant,  sed  etiam  post  rege- 
» nerationem  admissa  peccata  condonare  possunt;  nam 
>•  infirmatur , inquit , quis  in  vobis , advocet  presbyteros 
» Ecclesiae  , etc.  » 

Innocentius  I , mortuus  anno  417,  in  Epistola  ad  De- 
centium episcopum,  ab  illo  interrogatus  de  quibusdam 
dubiis  circa  hoc  sacramentum  , respondet,  inter  alia , hoc 
sacramentum  negandum  esse  pcenitentibus  publicis,  qui- 
bus caetera  sacramenta  negantur;  « Nam,  inquit,  poeni- 
» tentibus  istud  infundit  non  potest,  quia  genus  est  sa- 
)>  cramenti;  nam  quibus  reliqua  sacramenta  negantur, 
>x  quomodo  unum  genus  putatur  posse  concedi?  » Labbe  ^ 
t.  2.  Ergo  3°. 

4®  Prcescriptione,  Hoc  enim  sacramentum  communis  est 
usus,  non  solum  in  ecclesia  Latina,  sed  in  cunctis  ecclesiis 
Orientalibus ; in  cunctis  retro  saeculis  reperitur  existens , 
nec  ulla  assignari  possunt  introductionis  ejus  vestigia; 
merito  applicatur  regula  S.  Aug.  « Quod  universa  tenet 
»)  Ecclesia , nec  conciliis  fuit  institutum , sed  semper  re- 
» tentum  est , non  nisi  ab  Apostolis  traditum  rectissime 
« creditur.  » Ergo  4»,  etc.  aliunde,  etc.  Ergo. 

Dices,  Antiqui  auctores  vitam  et  ultimos  actus  pluri- 
morum virorum  illustrium  scribentes,  de  administratione 
hujus  sacramenti  omnino  silent,  v.  g.  Eusebius,  in  Vita 
Constantini  Magni ; S.  Athanasius  , in  Vita  S.  Antonii ; 
Sulpitius  Severus , iii  Vita  S.  Martini;  Possiditis,  in  Vita 
S.  Aug.  etc.  Ergo  illud  sacramentum  tunc  non  existebat. 

R,  Nego  conseq.  Nam  1®  multi  vitam  aliorum  pietate 
conspicuorum  enarrantes,  de  susceptione  sancti  Viatici 
nihil  dicunt;  et  tamen  incredibile  est  eos  divinum  illud 
sacramentum  non  suscepisse,  cum  concil.  Nicaen.  can.  13, 
dixisset  ; « De  iis  qui  ad  exitum  veniunt,  etiamnurn  lex 
» antiqua  regularisque  servabitur ; ita  ut  si  quis  egredi- 
» tur  e corpore,  ultimo  et  necessario  viatico  minime  pri- 
» vetur;  » Labbe , t.  2.  2°  Indubium  est  S.  Bernardum 
Extremam-Unctionem  , cujus  utilitatem  in  Vita  S.  Mala- 
chiae  plurimum  commendat,  ante  mortem  quam  praevi- 
debat suscepisse  : atqui  tamen  nullibi  legitur  eum  sacra- 
mentum istud  suscepisse  : ergo  ex  silentio  auctorum  nobis 
objectorum  nihil  concludi  potest. 

Constat,  ex  dictis  in  tractatu  de  Sacramentis  in  genere, 
cap.  4,  Extremam-Unctionem  a Christo  fuisse  institutam ; 

sptlqno  tempore,  an  ante  passionem,  an  post  resurrectio- 
nem ejus  , ignoramus,  nec  quaerendum  esse  judicamus. 


CAPUT  SECUNDUM. 

DE  MATERIA  EX  TRE  M U N C T IONIS  . 

Duplex  est  materia  hujus  sacramenti , sicut  et  Baptismi 
ac  Confirmationis. 

ARTICULUS  PRIMUS. 

DE  MATERIA  REMOTA. 

1°  Materia  remota  hujus  sacramenti  est  oleum  oliva- 
rum, ut  constat  1®  textu  citato  B.  Jacobi,  angentes  eam 
oleo;  oleum  enim  simpliciter  dictum,  est  oleum  oliva- 
rum : ubi  alia  olea  exprimenda  sunt,  aliquid  commu- 
niter additur,  et  dicitur,  v.  g.  oleum  nucum,  oleum 
amygdalarum,  etc.  2®  ex  decreto  ad  Armenos,  in  quo  le- 
gitur de  Extrema- Unctione  : cujus  materia  est  oleam  oli^ 
varum;  3®  ex  tota  traditione  et  unanimi,  doctorum  ac 
Pontificum  consensu. 

2®  Oleum  debet  esse  purum,  id  est  ,sine  ulla  admix- 
tione alterius  liquoris,  saltem  ex  praecepto  ecclesiastico, 
ut  ait  Bened.  XIV , de  Synodo  dioeces.  I.  8 , cap.  1 , n.  4. 
Contendit  tamen  Suarez  contra  institutionem  Christi  non 
esse  alium  liquorem  huic  admiscere,  et  balsamum  oleo  in- 
firmorum aliquando  admixtum  fuisse  : hanc  opinionem 
communiter  rejiciunt  doctores , sed  fatentur  validum  fore 
sacramentum  si,  contra  communem  et  perpetuam  Eccle- 
siae praxim , aliquid  oleo  infirmorum  misceatur  balsami , 
modo  quantitas  tanta  non  sit  ut  species  olei  corrumpatur 
et  fiat  unguentum. 

3®  Requiritur  ut  oleum  ab  episcopo  sit  benedictum  : 


3>E  EXTJRElMA- UNCTIONE. 

palet  ex  Decreto  Eugenii  IV  ad  Armenos , ex  concil. 
Trid.  sess.  14,  cap.  1,  de  Extr.-Unct.  dicente  materiant 
( Extremse-Unctionis  ) esse  oleum  ab  episcopo  benedictam^ 
ex  rituali  Romano,  elc. 

4®  Haec  benedictio  in  ordine  ad  sacramentum  Extremae- 
Unctionis  adeo  necessaria  est,  juxta  communiorem  sen- 
tentiam, ut  sacramentum  cum  oleo  profano,  vel  cum 
oleo  catechumenorum,  vel  etiam  cum  sancto  chrismate 
administratum,  nullum  esset.  Quia  tamen  non  pauci  ar- 
bitrantur sanctum  chrisma  vel  oleum  catechumenorum 
sufficientem  esse  materiam,  docet  Ligorio,  l.  6,  n.  109, 
in  necessitate  Extremam-Unctionem  cum  chrismate  vel 
oleo  catechumenorum  ministrari  posse  sub  conditione, 
et  deinde  iterandum  sacramentum  sub  alia  conditione, 
si,  habito  oleo  infirmorum,  aegrotus  adhuc  vivat.  Prop- 
ter eamdem  rationem,  qui  Extremam-Unctionem  admi- 
nistraturus , vasculum  chrismatis  vel  olei  catechumeno- 
rum pro  vasculo  olei  infirmorum  incautus  adhibuisset, 
sacramentum  sub  conditione  iterare  deberet. 

Unde  oleorum  sacrorum  distributor  qui  ea,  etiam  abs- 
que ulla  culpa,  promiscuisset,  parochos  sic  deceptos 
monere  teneretur  sub  peccato  mortali,  et  alia  obtinenda 
essent  olea  non  dubia. 

5°  Benedictio  ad  sanctificandum  oleum  infirmorum  ne- 
cessaria, non  adeo  propria  est  episcopis,  ut  ex  delegatione 
expressa  vel  tacita  summi  Pontificis  simplicibus  presby- 
teris delegari  non  possit  : nam  « In  ecclesia  Orientali  , 
» inquit  Bened.  XIV,  de  Synodo  dioeces.  l.  8,  cap.  1,  n. 
» 4,  mos  vigete  u mille  et  amplius  annis  in  ea  receptus,  ut 
» ipsimet  presbyteri,  cum  se  accingunt  ad  infirmum  inun- 
» gendum,  oleum  in  ea  sacramentali  unctione  adhiben- 
» dum,  benedicant.  Mos  iste  apud  alias  Orientales  eccle- 
sias, V.  g.  apud  Armenos  existit,  et  ecclesia  Romana  illum 
pluries  ratum  habuit,  ut  videre  est  apud  Bened.  XIV,  in 
loco  citato,  et  in  const.  Etsi  pastoralis^  § 4,  ubi  agens  de 
Italo-Graecis , ait  : « Non  sunt  cogendi  presbyteri  Graeci 
» olea  sancta,  praeter  chrisma,  ab  episcopis  Latinis  dioece- 
» sanis  accipere,  cum  hujusmodi  olea  ab  eis  in  ipsa  oleo- 

w Mim  et  sacramentorum  exhibitione,  ex  veteri  ritU, 
>•  conficiantur  seu  benedicantur.  » Bullar.  t.  i. 

7®  Haec  autem  facultas  in  ecclesia  Latina  simplicibus 
presbyteris  nunquam  conceditur,  sed  procul  dubio  con- 
cedi posset,  sicut  et  apud  Graecos  : verum  Pius  VI  eam 
vicariis  generalibus  dioeceses  episcopis  destitutas  admi- 
nistrantibus anno  1791  denegavit. 

8®  Oleum  infirmorumj  sicut  chrisma,  singulis  annis 
renovandum  est  et  quidem  sub  gravi,  et  feiia  V in  Ccena 
Domini  ab  episcopo  dicecesano,  vel  sede  vacante,  a vici- 
niori episcopo  benedici  debet.  Valet  tamen  sacramentum 
cum  veteri  oleo  administratum  ; imo  eo  uti  licitum  est 
si  novum  oleum  nondum  haberi  potuerit. 

9°  Vetera  olea,  habitis  novis,  comburuntur  et  cineres 
in  sacrarium  mittuntur ; vel  si  copia  sit  major,  consumi 
potest  in  lampade  coram  venerabili  Sacramento  ardente  5 
Dens,  t.  7. 

10°  Si  oleum  in  sufficienti  non  videatur  quantitate  ut 
per  annum  non  deficiat,  oleum  olivarum  commune  cum 
oleo  benedicto  commiscere  licet,  juxta  rituale  Romanum 
et  omnes  theologos  , sed  in  minore  quantitate ; alioquin 
prius  oleum  desineret  esse  benedictum  , quia  moraliter 
idem  jam  dici  non  posset.  Sed  haec  adjunctio  pluribus 
vicibus  iterari  potest,  « ita  ut  oleum  adjunctum  conside- 
» ratum  separatim,  et  in  unaquaque  admixtione,  sit  in 
» minori  quantitate  quam  oleum  benedictum,  quamvis, 
» consideratis  omnibus  additionibus  simul,  fiat  quantitas 
» major  non  benedicti ; quemadmodum  resolutum  est  a 
» S.  Congreg.  concilii,  die  23  septembris  1682.  > Sunt 
verba  Pii  VI  respondentis,  die  1 aprilis  1794,  ad  plurima 
quaesita  a presbyteris  Gallicanis  sibi  proposita. 

11®  Vigilandum  est  ut  oleum  profanum  ita  cum  sanc- 
to commisceatur , ut  nulla  pars  ejus , sine  aliqua  parte 
olei  benedicti , sumi  possit ; quia  probabilius  manet 
commune,  et  non  fit  benedictum  per  commixtionem  cum 
oleo  benedicto,  quidquid  in  contrarium  dicant  CoUety 
Billuart  aliique  plures. 

ARTICULUS  SECUNDUS. 

DE  MATERIA  PROXIMA  EXTREMiE-ONCTlONIS. 

1°  Materia  proxima  est  applicatio  materiae  remotae,  ac 
proinde  in  Extrema-Unctione  est  unctio  cum  oleo  infir- 
morum ab  episcopo  benedicto  : patet  ex  verbis  B.  Jacobi, 
ungentes  cum,  et  ex  perpetua  ac  universali  traditione. 

2°  Unctio  fieri  debet  cum  pollice  dextro,  et  in  casibus 
extraordinariis , fieri  potest  cum  virgula  in  oleo  sancto 
intincta  : sic  expresse  rituale  Cenornanense,  communi 
theologorum  sententia  innixum.  Ea  adhibenda  est  olei 
quantitas  quae  ad  unctionem  proprie  dictam  sufficiat. 

3®  Eugenius  IV  , in  Decreto  ad  Armenos,  septem  nu- 
merat unctiones  ad  sacramenti  hujus  administra tionem 
faciendas,  videlicet ; « Ungendus  est  ( infirmus  ) in  ocu- 
>»  lis  propter  visum  , in  auribus  propter  auditum , in  na- 
» ribus  propter  odoratum*,  in  ore  propter  gustum  vel 
» locutionem  , in  manibus  propter  tactum , in  pedibus 
* propter  gressum,  in  renibus  propter  libidinem  ibidem 
» vigentem . » Idem  habet  rituale  Romanum,  quod  tamen 
addit  : « Sed  renum  unctio  in  mulieribus , honestatis 
» gratia,  semper  omittitur,  atque  etiam  in  viris,  quando 
» infirmus  commode  moveri  non  potest.  »>  Et  alia  cor- 
poris pars  pro  renibus  ungi  non  debet , juxta  ritualis 
Romani  dispositionem  : attamen  rituale  Cenornanense 
priescribit  inungi , ante  manus  et  pedes,  pectus  in  viris, 
et  imum  gutturis  in  mulieribus. 

4®  Constat  unctiones  pedum  et  renum,  aut  pectoris  vel 
colli , ad  essentiam  sacramenti  non  pertinere  ; a fortiori 
multae  aliae  unctiones  apud  Graecos  usitatae,  v.  g.  in  fron- 
te, in  mento,  in  genis,  in  cruribus,  in  genibus,  etc.  es- 
sentiales non  sunt,  siquidem  saepe  variantur  vel  prorsus 
omittuntur,  sine  sacramenti  detrimento. 

5®  Certum  est  necessarium  non  esse,  necessitate  sacra- 
menti, ut  unctio  in  duplici  organo  ejusdem  sensus  fiat, 
scilicet  in  duobus  oculis,  in  duabus  auribus,  in  utraque 

manu  vel  in  utroque  pede  : unum  singulorum  sensuum 
organum  ungere  sufficit,  ut  valeat  sacramentum. 

6°  Multi  theologi,  inter  quos  Sylvius,  Estius,  Natalis 
Alexander,  Juenin,  Drouirij  Tournefyy  Theologia  Lug.  Ro- 
thom.  etc.  aestimant  unicam  unctionem  in  quocumque 
sensu,  et  praesertim  capitis,  sub  forma  universali^  infe- 
rius referenda,  ad  essentiam  sacramenti  sufficere  ; 1® 
quia  verba  B.  Jacobi  verificantur  j 2°  quia  numerus  unc- 
tionum nunquam  fuit  uniformis  , sed  variavit  diversis 
temporibus,  tum  in  Oriente,  tum  in  Occidente,  ut  eru- 
dite ostendit  Bened.  XIV,  de  Synodo  diceces.  1.  8,  cap. 
3 , n.  3 ; 3®  quia  plurima  ritualia  , et  inprimis  Cenoma- 
nense,  permittunt  ut,  in  casu  necessitatis , unica  fiat 
unctio  : quam  disciplinam  Bened.  XIV  referens,  ibid* 
n.  4,  minime  ut  reprehensibilem  arguit.  Ergo. 

Multi  vero  alii,  cum  S.  Th.  ut  Layman,  Sotus,  Suarez, 
Bellarminus,  Concina,  Bonacina,  Billuart^  Ligorio,  etc. 
docent  unctionem  quinque  sensuum  essentialem  esse  , 
idque  constare  dicunt  ex  perpetuo  usu  Ecclesiae  et  com- 
muni doctorum  consensu. 

Posterior  haec  sententia  tutior  est  sola  in  praxi  se- 
quenda, nisi  periculum  mortis  urgeat;  quo  in  casu  uni- 
cam adhibere  licet  unctionem  in  sensu  magis  obvio , 
alios  sensus  in  forma  modo  generali  exprimendo,  ut 
indicat  rituale  : melius  est  quippe  dare  sacramentum  du- 
bium quam  nullum.  Si  vero  infirmus  supervivat,  aliae 
supplendae  erunt  unctiones  sub  conditione  tacita. 

7®  Ordo  inter  unctiones  non  est  essentialis,  juxta  om- 
nes : hinc  qui  ignoranter  vel  per  inadvertentiam  unum 
sensum  ante  alium  unxisset,  unctionem  semel  factam 
iterare  non  deberet. 

8®  Jure  ecclesiastico  omnes  unctiones  in  rituali  propriae 
dioecesis  praescriptas,  juxta  ordinem  determinatum,  unus- 
quisque sacerdos  facere  debet,  nec  a peccato  gravi  excu- 
sari posset  si  voluntarie  ab  eo  ordine  recederet,  vel  ali- 
quam unctionem  extra  necessitatem  omitteret. 

9®  Si  quis  esset  mutilatus,  ungenda  esset  pars  membro 
amputato  vicinior , cum  forma  sensui  cujus  membrum 

erat  organum  correspondente : sic  rituale  Romanum  et 
omnes  theologi.  Similiter  ungendi  essent  oculi  caeci  a 
nativitate,  sub  forma  consueta ; quia,  licet  per  visum 
peccare  non  potuerit,  non  repugnat  eum  per  desideria 
ad  visum  spectantia  peccasse. 


CAPUT  TERTIUM. 


DE  FOllMA  SAGai.MENTf  EXTREMAE- UNCTIONIS. 

1®  Forma  hujus  sacramenti  in  ecclesia  Latina  a multis 
saeculis  usitata,  in  Decreto  ad  Armenos  et  in  concil.  Trid. 
sess.  14,  de  Ext. -Unet.  cap.  1,  tradita,  est  sequens  : Per 
istam  sanctam  unctionem  et  suam  piissirnam  misericordiam 
indulgeat  tibi  Dominus  quidquid  peccasti  per  visum  ; vel  ut 
in  rituali  Romano  et  in  ritualibus  nostris  habetur,  quid-^ 
quid  per  visum  deliquisti. 

2®  Eadem  repetitur  forma  ad  unamquamque  unctio- 
nem, solummodo  expressionem  sensus  mutando,  et  di- 
cendo, per  odoratum^  per  gustUm  et  locutionem,  per  tactum, 
per  gressum  y A per  incessum,  \\\.  apud  nos  habetur;  per 
ardorem  libidinis  et  alia  prava  desideria,  pro  unctione  pec- 
toris in  viris  et  colli  in  mulieribus  ; per  lumborum  delec- 
tationem, ad  unctionem  renum,  ubi  haec  unctio  pro  viris 
est  in  usu. 

3°  Si,  ob  necessitatem,  unica  fiat  unctio,  exprimitur 
sensus  cujus  organum  inungitur,  et  alii  adduntur  gene- 
rice,  et  melius  specifice,  ut  inulti  volunt,  arbitrantes  es- 
sentiale esse  ut  omnes  sensus  exprimantur,  haneque  ad- 
hibendam esse  formam  contendunt  : Per  istam  sanctam 
unctionem  et  suam  piissirnam  misericordiam  indulgeat  tibi 
Dominus  quidquid  deliquisti  per  visum,  auditum,  gustum^ 
odoratum  et  lactum.  Monent  expedire  verbum  deliquisti 
praemittere,  quiasi  aegrotans  ante  prolationem  illius  mo- 
reretur, certonullum  esset  sacramentum,  et  dubium  fieret 

ad  suminum,  si  mors  ante  expressionem  aliorum  sensuum 
consummaretur.  Ligorio,  l.  6,  n.  710. 

Attamen  in  rituali  Cenomanensi  sic  generalis  ista  ter- 
minatur forma  : (luidquid  per  visum  ( vel  auditum,  etc.  ) 
et  alios  sensus  deliquisti, 

4®  Verba,  per  istam  unctionem  indiilgeat  tibi  Dominus 
quidquid  deliquisti,  aut  alia  sequivalentia,  sunt  essen- 
tialia ; nullum  enim  omitti  potest  quin  sensus  substantia- 
liter mutetur.  Dubium  est,  ex  modo  dictis,  an  expressio 
uniuscujusque  sensus  sit  essentialis. 

Caetera  verba  non  habentur  ut  essentialia. 

5°  Una  tantum  est  forma  pro  duplici  unctione  oculo- 
rum, aurium,  manuum  et  pedum  ; cavendum  est  ne 
absolvatur  priusquam  secunda  facta  fuerit  unctio;  quae 
a membro  dextro  semper  incipienda  est,  in  sinistro  sta- 
tim  continuanda,  et  unica  reputatur. 

6°  Forma  apud  Graecos  usitata  longa  est  oratio,  cujus 
sequentia  tantum  verba  Arcudius,  1.  5,  cap.  5,  aestimat  ne- 
cessaria : Pater  sancte,  medice  animorum  et  corporum,  sana 
hunc  servum  tuum  a morbo  corporis  et  animce  quo  detinetur, 

7®  Disputatur  inter  theologos  an  forma  indica tiva  ad 
validitatem  sacramenti  sufficeret. 

Certum  est  1®  Christum  formam  hujus  sacramenti  ex- 
plicite  non  instituisse,  cum  diversa  sit  apud  Graecos  et 
Latinos,  et  aliunde  constet  sacramentum  Extremae-Unc- 
tionis  in  utraque  ecclesia  validum  esse. 

Certum  est  2®  formam  deprecatoriam  solam  in  usu  esse 
tum  in  Orientali,  tum  in  Occidentali  ecclesia,  ut  patet  ex 
dictis.  Quaestio  igitur  est  an  forma  indicativa  absolute 
sufficere  posset.  Affirmant  plurimi,  utTannerus,  Estius, 
Juenin,  Tournelj,  Martene,  Drouin,  in  argumentum  senten- 
tiae suae  innumeras  exhibentes  formas  absolutas  et  non 
deprecatorias,  in  variis  ecclesiis  Latinis  olim  usurpatas, 
et  a nemine  ut  insufficientes  damnatas,  v.  g.  sequentem, 
quae  S.  Ambrosio  tribuitur  et  Ambrosia  na  dicitur  : Ungo 
te  oleo  sanctificato,  in  nomine  Patris,  et  Filii,  et  Spiritus 
sancti,  ut  more  militis  uncti  prceparatus  ad  certamen,  cereas 
possis  superare  potestates. 

Negant  autem  alii  inulto  plures  et  communius  ; quia, 
ex  verbis  S.  Jacobi,  effectus  sacramenti  hujus  tribuitur 
orationi,  et  mos  forma  deprecatoria  utendi  universalis 
est.  Quoad  citatas  veteres  formas,  dicunt  vel  aliquam  in 
eis  inclusam  fuisse  oiationem,  vel  saltem  post  verba 
absoluta  adhibitam  fuisse  orationem.  Bened.  XIV,  de 
Synodo  dioeces.  1.  8,  cap*  2,  qusestionem  exponit  et  non 
definit;  nec  nos  eam  definire  intendimus. 


CAPUT  QUARTUM. 

de  ministro  EXTREMiE-UNCTIONlS. 

De  fide  est  solum  sacerdotem  esse  ministrum  hujus 
sacramenti  : sic  enim  traditur  in  Decreto  ad  A.rmenos  et 
definitur  a concil.  Trid.  sess,  14,  de  Extr.-Unct.  can.  4 : 
« Si  quis  dixerit  presbyteros  Ecclesiae  quos  beatus  Jacobus 
» adducendos  esse  ad  infirmum  inungendum  hortatur, 
» non  esse  sacerdotes  ab  episcopo  ordinatos,  sed  aetate  se- 
» niores  in  quavis  communitate  ; ob  idque  proprium 
» Extremae-Unctionis  ministrum  non  esse  solum  sacerdo- 
» teni  : anathema  sit*  » Haec  definitio  textu  B.  Jacobi  et 
perpetua  traditione  fundatur* 

2°  Quilibet  sacerdos,  etiam  excommunicatus,  interdic- 
tus et  degradatus,  valide  hoc  sacramentum  administrare 
potest,  quia  potestas  illud  administrandi,  non  a jurisdic- 
tione, sed  a solo  charactere  pendet.  Ita  omnes, 

3®  Solus  autem  parochus  vel  episcopus,  aut  a parocho 
vel  ab  episcopo  delegatus,  illud  licite  administrare  potest, 
excepto  casu  necessitatis.  Sic  omnes.  Quicumque  ergo 
sacerdos,  nec  pastor,  nec  legitime  delegatus,  Extremam- 
Unctionem  administraret,  graviter  peccaret,  et  religiosus 
excommunicationem  majorem  incurreret,  ut  in  Cleinent. 
1.  5,  tit.  7,  cap.  1,  statuitur. 

4°  In  gravi  necessitate  autem  consensus  sive  parochi, 

sive  episcopi  praesumitur,  et  omnis  sacerdos  etiam  regU**- 
laris  sacramentum  istud  licite  administrare  potest,  et  ex 
cliaritate  debet.  Ita  generaliter  theologi,  qui  inferunt  om- 
nes sacerdotes  ritum  sacramentum  Extremae-Unctionis 
administrandi  percallere  teneti. 

5°  Idem  sacerdos  debet  unctionem  facere  et  verba 
formae  proferre^  nec  valeret  sacramentum  si  unus  unge- 
ret et  alter  formam  pronuntiaret. 

6"  Verum,  cum  singulae  unctiones  propriam  habeant 
formam  sibi  correspondentem,  et  partem  efficiant  inte- 
gram , valeret  sacramentum  si  tot  essent  sacerdotes  quot 
unctiones  faciendae,  et  unusquisque  suam  unctionem  fa- 
ciendo, verba  correspondentia  pronuntiaret,  observando 
duplicia  ejusdem  sensus  organa  sub  unica  forma  ungenda 
esse.  Ita  omnes, 

7°  Unde  Graeci  etiam  nunc  septem,  vel  saltem  tres,  ubi 
septem  haberi  non  possunt,  advocare  solent  sacerdotes 
ad  ungendum  inQrmum.  Doctissimus  Martene,  de  Antiq. 
EccL  ritib.  1. 1,  cap.  7,  art.  3 ; et  Bened.  XIV,  de  Synodo 
dioeces.  1.  8,  cap.  4,  diserte  ostendunt  hunc  morem  in 
Occidentali  ecclesia  diu  viguisse,  et  Valdenses  hoc  sacra^ 
mentum  reprobasse  propter  sacerdotes  ibi  necessarios,  qui 
pro  sua  opera  non  exiguam  exposcebant  mercedem  i 
unde  fiebat  ut  pauperes  sine  Extrema-Unctione  dece-^ 
derent* 

8°  Omnes  tamen  fatentur  unicum  sacerdotem  tunc 
temporis  sacramentum  istud,  etiam  coram  aliis  sacerdo- 
tibus, valide  administrare  potuisse,  sicut  et  apud  Graecos 
illud  valide  administraret;  ideoque  verba  beati  Jacobi, 
inducat  presbyteros,  non  eo  intelligenda  esse  sensu  quod 
plures  necessarii  sint,  sed  quod  ad  sacerdotes,  non  vero 
ad  alios  recurrendum  esset;  quemadmodum  Christus 
dixit  leprosis,  apud  Luc.  xvii,  14,  Ite,  ostendite  vos  sa^ 
cerdotibus,  quamvis  sufficeret  ut  uni  tantum  sacerdoti  sef 
ostenderent. 

9°  Nunc  vero  apud  nos  graviter  peccaretur,  si  plures 
ad  conferendam  Extremain-Unctionem  more  veteri  con- 
currerent, propter  contrariam  exstantem  disciplinam,  ni 

sacerdos,  post  incoeptas  unctiones  deficeret,  easquepeifi- 
cere  non  posset  : tunc  alter  sacerdos  praesens  illas  conti- 
nuaret, jam  factas  non  repetens;  si  notabile  temporis  in- 
tervallum effluxisset,  v.  g.  quadrans,  omnes  incipiendae 
essent,  quia  unio  moralis  non  existeret.  Sic  Ligorio  et  plu- 
res  apud  ipsum.  1.  6,  n.  724. 

10®  Parochi  et  vices  eorum  gerentes  mortaliter  peccant, 
si  petentem  inungere  negligant,  vel  cum  probabili  peri- 
culo ne  sine  unctione  moriatur  differant,  nisi  aliqua 
legitima  causa  eos  excuset ; quia  in  re  gravi  non  praestant 
id  ad  quod  ex  justitia  obligantur. 

Alii  sacerdotes,  parocho  et  vicariis  deficientibus  aut 
nolentibus,  ad  idem  conferendum  sacramentum  exchari- 
tate  tenentur,  sub  gravi  vel  sub  levi,  juxta  necessitatem 
aegroti.  Ligorio,  1.  6,  n.  729;  et  Ferraris,  v®  Ext,-TJnct. 
n.  42. 

Tempore  pestis , succurrendum  est  aegroto  per  sacra- 
menti Extremae-Unctionis  administrationem,  etiam  cum 
periculo  morbum  contrahendi,  si  in  gi^avi  sit  necessitate, 
piaesertim  si  aliud  suscipere  non  potuerit  sacrajnentum. 


CAPUT  QUINTUM. 

DE  EXTREMiE-UNCTIONIS  EEFECTIBUS. 

Ejfectus  hujus  sacramenti  est  mentis  sanatio^  quantum 
expedit^  ipsius  etiam  corporis j inquit  conci!.  Florent,  in 
Decreto  ad  Armenps. 

Concil.  Trid.  sic  habet,  sess.  14,  deExtr.-Unct.  can.  2 : 
« Si  quis  dixerit  sacram  infirmorum  unctionem  non  con- 
» ferre  gratiam,  nec  remittere  peccata,  necalleviare  infir- 
mos;  sed  jam  cessasse,  quasi  olim  tantum  fueritgratia 
» curationum  : anathema  sit.  » 

Unde  sacramenti  hujus  quatuorsunt  effectus,  scilicet, 
gratia  sanctificans,  animam  sanans,  peccatorum  remissio. 

reliquiarum  peccatorum  abstersio  et  corporis  allevatio. 

1“  Gratia  sanctificans.  Probatum  est  enim  Extreinam- 
Unctionem  esse  novae  Legis  sacramentum  : ergo  gratiam 
sanctificantem  producit  et  quidem  ex  opere  operato,  id- 
que  de  fide  esse  constat  tum  ex  tractatu  de  Sacramentis 
in  genere,  tum  ex  canone  concil.  Trid.  supra  citati. 

Haec  gratia  primario  sanat  animam,  ut  docet  concil. 
Florent,  ac  proinde  non  est  mortuorum,  sed  vivorum  , 
quia  mortuus  non  sanatur  : est  igitur  per  se  augmentatio 
gratiae  sanctificantis,  dans  jus  ad  gratias  speciales  in  ten- 
tationibus  exitum  a praesenti  vita  comitantibus  neces- 
sarias. 

2°  Peccatorum  remissio.  Hoc  de  fide  est,  ut  patet  ex 
supra  dictis,  ex  verbis  beati  Jacobi,  Et  si  in  peccatis  sit, 
remittentur  ei  y et  ex  traditione  universali.  Per  peccata 
autem  intelliguntur  1*"  venialia  quae  directe  per  sanatio- 
nem animae  remittuntur,  et  2®  mortalia  quae  in  homine 
sufficienter  attrito  per  accidens  remittuntur.  Conclusio 
haec  deducitur  l°ex  verbis  Apostoli  quae,  cum  generalia 
sint,  tam  mortalia  quam  venialia  complectuntur  peccata; 
2°  ex  verbis  concil.  Trid.  supra  relatis;  3°  ex  consensu 
omnium  doctorum;  4°  ex  verbis  formae  : Indulgeat  tibi 
Dominus  quidquid  per.,,,  deliquisti. 

Dixi  per  accidens ^ quia  cum  sacramentum  istud  pri- 
mario institutum  non  fuerit  ad  peccata  mortalia  delenda, 
sicut  Baptismus  et  Poenitentia,  accidentaliter  tantum  ea 
remittit,  si  nempe  infirmus  in  eis  sit,  sive  per  oblivionem, 
sive  quia  sacramentum  Poenitentiae  suscipere  non  potest, 
sive  quia  invalide  fuit  absolutus. 

3°  Reliquiarum  peccatorum  abstersio^  quod  sic  exprimit 
concil.  Trid.  sess.  14,  de  Extr.-Unct.  cap.  2 : « Ac  peccati 
» reliquias  abstergit,  et  aegroti  animam  alleviat  et  con- 
» firmat , magnam  in  eo  divinae  misericordiae  fiduciam 
» excitando,  qua  infirmus  sublevatus,  et  morbi  incom- 
» moda  ac  labores  levius  fert , et  tentationibus  daemonis 
» calcaneo  insidiantis  facilius  resistit.  » Per  reliquias  pec- 
catorum, intelliguntur  torpor  animi  ad  coelestia,  horror 
mortis,  timor  ob  mcertitudinem  salutis,  pronitas  ad  ma- 

Inm,  piisillaniinitas,  mentis  dejectio,  etc.  Gratia  sacra- 
menti liaec  radicitus  non  tollit,  sed  per  auxilia  superiiatu- 
ralia  plus  ininusve  abundantia  , secundum  suscipientis 
dispositiones,  dat  robur  contra  illa  , et  efficit  ut  aegrotus 
ex  ultimis  pugnis  victor  evadat. 

4”  Corporis  allevatio.  Haec  assertio  fulcitur  1®  verbis 
beati  Jacobi,  Et  alleviahit  eum  Dominus.,  quae,  cum  ad  in  - 
firmum referantur,  de  allevatione  corporali  simul  et  spi- 
rituali intelliguntur;  2°  verbis  Decreti  ad  Armenos  supra 
relatis;  3°  sequentibus  verbis  concil.  Trid.  cap.  2 : « Et 
» sanitatem  corporis  interdum,  ubi  saluti  animae  expe- 
» dierit,  consequitur.  » 

Conditio,  ubi  expedierit,  in  verbis  beati  Jacobi  et  con- 
cilii Florent.  necessario  includitur;  nam  Extremae-Un- 
ctionis  sacramentum  ad  spiritualem  hominis  utilitatem 
fuit  institutum  : porro  saepe  saluti  hominis  non  utile  est 
ut  amplius  vivat  vel  sanitatem  recuperet  : ergo.  Imo 
communius  docent  theologi  hanc  corporis  sanitatem  , 
etiam  saluti  utilem  futuram,  non  infallibiliter  per  illud 
sacramentum  produci , sed  tantum  juxta  divinae  Provi- 
dentiae ordinationem. 


CAPUT  SEXTUM. 

DE  EXTREK^-UNCTIONIS  NECESSITATE. 

Certum  est  1®  illam  necessariam  non  esse  necessitate 
medii;  homo  enim  potest  esse  justus  absque  illo  sacra- 
mento; et,  si  in  justitia  decedat,  salvus  erit.  Ergo. 

Certum  2®  apud  omnes,  sacramentum  hoc  contem- 
nere, aut  cum  aliorum  offensione  et  scandalo  negligere 
vel  praetermittere,  peccatum  esse  mortale,  propter  gra- 
vem irreverentiam  rei  sacrae  illatam,  aut  propter  scan- 
dalum : nullus  ergo  Christianus  tantum  Dei  beneficium 
tuta  conscientia  negligere  potest,  et  multo  minus  sibi 
oblatum  respuere. 

Disputant  theologi  an  sacramentum  istud  sit  de  prae- 
cepto, sive  divino,  sive  ecclesiastico  : Suarez,  Estius,  Syl- 
vius,  Cabassiitj  Sainte-Beuve^  Billuart,  Ligorio,  etc.  ne- 
gant, contenduntque  verba  Apostoli  de  consilio  intel- 
ligenda  esse,  nisi,  ut  ait  Sainte-Beiwe ^ aegrotus  gravibus 
prematur  tentationibus,  adquassuperandasnovo  indigeat 
hujus  sacramenti  munimine.  Alii  vero  mulli  docent  grave 
existere  praeceptum  divinum  et  ecclesiasticum  hoc  susci- 
piendi sacramentum. 

Praecepti  divini  existentiam  probant  1®  ex  verbis  S.  Ja- 
cobi,  inducat  presbyteros^  quae  praeceptum  et  non  merum 
consilium  exprimere  videntur;  2®  ex  concilio  Trid.  quod 
capite  4,  de  Extr.-Unct.  ait : « Quare  nulla  ratione  au- 
» diendi  sunt  qui,  contra  tam  apertam  et  dilucidam  Apo- 
» stoli  Jacobi  sententiam,  docent  hanc  unctionem  vel 
X)  figmentum  humanum,  vel  ritum  a Patribus  acceptum, 
» nec  mandatum  Dei,  nec  promissionem  gratiae  haben- 
» tem.  » 3°  Ratione  ; quia  homo  sacramentum  hoc  negli- 
gens,  magna  privatur  gratia  et  auxiliis  ei  annexis  : ergo 
contra  charitatem  sibi  debitam  graviter  peccat.  Patroni 
alterius  sententiae  fatentur  hanc  posteriorem  omnino 
suadendam  esse  : nemo  igitur  Extr.-Unct.  tuto  negligere 
potest. 

Existentia  praecepti  ecclesiastici  infertur  1°  ex  concil. 
Coloniensi  I,  anno  1536  celebrato,  decernente  privandos 
esse  sepultuia  ecclesiastica  qui  hoc  sacramentum  con- 
tempserint; 2®  ex  communi  persuasione  fidelium  et  pa- 
storum, atque  ex  Ritualium  dispositione  ubi  praeceptum 
supponi  videtur. 

Curandum  igitur,  quantum  fieri  potest,  ut  aegroti 
tempore  opportuno  ultima  suscipiant  sacramenta. 

Quceritur  1®  an  et  quando  sacramentum  Extremae-Unc- 
tionis  iterari  possit? 

R.  Nonnulli  theologi,  in  undecimo  et  duodecimo  sae- 
culo , docuerunt,  referente  Bened.  XIV,  de  Synodo 
diceces.  1.  8,  cap.  8 , n.  3,  fidelem  oleo  sancto  semel 
inunctum,  eodem  deinceps  inungi  non  posse  ; alii  contra, 
illum  in  eadem  infirmitate  versantem , de  novo  inungi 

posse  post  triginta  dies ; alii  hoc  sacramentum  bis  dari 
non  posse  in  eodem  anno  ; alii  vero  pliires  antiqui,  ut  re- 
fert Martcne  ^ 1.  1 , cap.  7,  art.  2,  n,  5,  volebant  infirmos 
vita  periclitantes  per  septem  dies  continuos  sancto  oleo 
esse  perungendos. 

« Sed  usus  postea  ab  universa  Ecclesia  receptus,  tbeo- 
» logis  communi  calculo  approbatus , et  synodorum  ac 
» Ritualium  auctoritate  roboratus,  obtinuit  ut  semel  dun- 
D taxat  in  eadem  infirmitate  Extreina-Unctio  adliibea- 
»tur,  >»  inquit  Bened.  XIV,  ibid  n.  4.  Haec  regula  in  om- 
nibus Ritualibus  statuitur  et  sola  sequenda  est. 

M Quod  si  infirmi , post  susceptam  hanc  unctionem , 
» convaluerint,  iterum  hujus  sacramenti  subsidio  juvari 
» potuerunt,  cum  in  aliud  simile  vitae  discrimen  incide- 
» rint.  » Sic  concil.  Trid.  sess.  14,  de  Extr.-Unct.  cap.  3. 

Extrema-Unctio  igitur  in  eadem  infirmitate  iterari  non 
debet ^ ut  ait  rituale  Romanum , nisi  diuturna  sit , ut  cum 
infirmus  convaluerit^  et  iterum  in  periculum  mortis  incidite 

Non  requiritur  quidem  ut  aegrotus  radicitus  fuerit  sa- 
natus, sed  ut  tanquam  convalescens  habitus  fuerit,  atque 
in  novum  vitae  periculum  inciderit ; si,  omnibus  perpensis, 
dubium  existat,  « magis  pro  reiteratione  inclinandum 
» est , eo  quod  haec  reiteratio  conformior  sit  veteri  Eccle- 
» siae  consuetudini,  tum  quod  per  eam  novum  ipsi  infir- 
» mo  subsidium  spirituale  sperari  possit.  » Sic  concludit 
Van-Espen,  part.  2,  tit.  8,  cap.  3,n.  39;  et  Bened.  XIV 
lianc  conclusionem  citat  et  approbat. 

Quceritur  2®  an  Extrema-Unctio  iteranda  esset  si  aegro- 
tus eam  cum  malis  dispositionibus  suscepisset  ? 

R,  negative;  tunc  enim  effectus  manet  suspensus,  et 
sublato  obice,  applicatur.  Ita  Dens,  t.  7. 

CAPUT  SEPTIMUM. 

DE  SUBJECTO  EXTIIEM^-UNCTIONIS. 

Nobis  dicendum  est  1®  de  iis  quibus  administrari  po- 
test Extrema-Unctio;  2°  de  dispositionibus  ad  eam  requi- 
sitis; 3®  de  iis  quibus  neganda  est;  4^  de  ordine  inter 
S.  Viaticum  et  Extremam-Unctionem , et  5®  per  appen- 
dicem , de  sepultura  ecclesiastica. 

ARTICULUS  PRIMUS. 

de  iis  quibus  administrari  potest  EXTREMA-UNCnO. 

Solis  baptizatis,  peccati  post  Baptismum  commissi  reis, 
infirmis  et  graviter  periclitantibus  boc  sacramentum  con- 
ferri potest. 

1®  So//s  baptizatis^  cum  Baptismus  sit  janua  caeterorum 
sacramentorum. 

2®  Peccatis  post  Baptisimun  commissis  reis.  Extrema 
quippe  unctio  peccatum  originale  remittere  non  posset, 
quia  non  fuit  instituta  ad  regenerandum  hominem , nec 
valide  conferretur  homini  qui  nullum  peccatum  actuale 
commisisset ; tunc  enim  effectus  ad  quos  primario  desti- 
nata est , nempe  sanitatem  animae  , etc.  oblinere  non 
posset. 

3®  Infirmis,  Mos  existit  quidem  apud  Graecos,  sanos 
oleo  sancto  inungendi , et  plures , ut  Juenin , Sainte- 
Beuve ,,  etc.  volunt  verum  tunc  administrari  sacramen- 
tum : longe  communius  autem  docent  theologi  invali- 
dum fore  hoc  sacramentum  sano  ministratum,  suamque 
sententiam  probant  1®  verbis  beati  Jacobi,  infirmatur  quis 
in  vobis y quae  denotare  videntur  statum  infirmitatis  ne- 
cessaiium  esse ; 2°  praeceptis  et  statutis  diversorum  con- 
ciliorum, Extremam-Unctionem  infirmis  adhibendam 

praecipientium  ; 3°  dispositionibus  Ritualium  de  solis  in- 
firmis, nunquam  vero  de  sanis  loquentium. 

Quoad  morem  apud  Graecos  usitatum , dicendum  est 
t:um  Bened.  XIV,  de  Synodo  dioeces.  1.  8,  cap.  5,  n.  5 
et  6,  vel  eos  existimasse  hanc  unctionem  sanis  collatam  , 
meram  esse  caeremoniam  et  sacramentalem  quamdam  be- 
nedictionem , ut  contendit  P.  Goar;  vel  illos  graviter 
errasse , quod  minus  probabile  est,  siquidem  in  concilio 
Florentino  de  singulis  ritibus  suis  rationem  reddere  coacti 
sunt : circa  boc  punctum  non  fuerunt  reprehensi , et  ta- 
men Eugenius  IV  , in  Decreto  ad  Armenos , dicit ; « Hoc 
» sacramentum  nisi  infirmo,  de ^ cujus  morte  timetur, 
» dari  non  debet.  » Ergo. 

4*  Graviter  periclitantibus.  Nonnulli  docuerunt  hoc  sa- 
cramentum cuilibet  infirmo  valide  et  licite  conferri  posse, 
quia  beatiis  Jacobus  gravitatem  periculi  exigere  non  vide- 
tur ; verum  communissima  sententia  tenet  non  solum 
illicite,  sed  invalide  dictum  sacramentum  infirmis  non 
periclitantibusconferendum  : probant  1°  ex  verbis  Euge- 
niilV,  superius  relatis  ;2°  ex  concil.  Trid.  quod,;sess.  l4, 
in  prooemio  Extr.-Unct.  ait  : « Ita  Extremae-Unctionis 
» sacramento  finem  vitae  tanquam  firmissimo  quodam 
» praesidio  munivit  » ( Deus  ).  Finis  ergo  hujus  sacra- 
menti est  succurrendi  infirmis  periclitantibus,  ac  proinde 
aliis  valide  conferri  non  potest. 

Non  tamen  ultimus  exspectandus  est  vitae  exitus  : certo 
in  hoc  gravis  existit  obligatio  Extremam-Unctionem  admi- 
nistrandi ; sed  valide,  licite  et  prudenter  administratur 
ubi  verum  existit  periculum  mortis  ex  praesenti  infirmi- 
tate sequendae,  quamvis  non  proximae;  idque  probatur 
1®  ex  verbis  Decreti  ad  Armenos  jam  citatis,  de  cujus 
morte  timetur  ; 2®  ex  his  concil.  Trid.  ibid.  cap.  3,  dicen- 
tis, « hanc  unctionem  infirmis  adhibendam,  iis  vero  prae- 
»>  sertim  qui  in  exitu  vitae  constituti  videantur.  >»  Vox 
prceserti m ^ hoc  sacramentum  aliis  infirmis  in 

exitu  vitae  nondum  constitutis  administrari  posse ; 3®  ex 
auctoritate  Bened.  XIV,  qui,  in  const.  Ex  quo  primum  , 
diei  1 martii  1756,  § 46,  ait  hoc  sacramentum  ministran- 

dum  esse,  « solis  fidelibus  graviter  aegrotantibus  ; neque 
» tamen  exspectetur , inquit,  tempus  illud  quo  aeger  jam 
» suae  mentis  compos  non  est.  » 

Quapropter,  quoties  viaticum  ministratur  infirmo  , Ex- 
tremam-Unctionem  administrare  expedit,  quia  tunc  sal- 
tem probabile  adesse  vitae  periculum  judicatur. 

ARTICULUS  SECUNDUS. 

DE  DISPOSITIOISIBUS  AD  SUSCIPIENDAM  EXTREMAM-UNCTIONEM 
REQUISITIS. 

1°  Requiritur  intentio  expressa,  vel  tacita  et  legitime 
praesumpta  sacramentum  istud  suscipiendi,  ut  diximus  in 
tractatu  de  Sacramentis. 

2®  Cum  sacramentum  istud  ad  sanandam  animam  pri- 
mario instituatur,  supponit  eam  esse  viventem,  licet  in- 
firmam : itaque,  si  fieri  potest,  confessio  sacramentalis 
semper  ei  praemittenda  est , aut  saltem  aegrotus  eam  ha- 
bere debet  attritionem  quae  ad  obtinendam  justificatio- 
nem in  sacramento  Poenitentiae  necessaria  est. 

3°  Ad  uberiorem  sacramenti  hujus  fructum  percipien- 
dum, necesse  est  ut  aegrotus  1°  vividam  habeat  fidem  et 
firmam  salutis  impetrandae  fiduciam ; 2®  divinae  volun- 
tati perfecte  se  subjiciat;  3®  vehementi  desiderio  ad  re- 
gnum coeleste  properandi  et  Christo  perf ruendi  accenda- 
tur ; 4®  ut  peccata  singulis  sensibus  correspondentia,  dum 
inungitur,  toto  corde  detestetur , suasque  preces  oratio- 
nibus Ecclesiae  jungere  studeat,  de  quo  monendus  est  a 
sacerdote. 

ARTICULUS  TERTIUS. 

DE  IIS  QUIBUS  NEGANDA  EST  EXTRE5IA-DNCT10. 

Ex  superius  dictis , Extrema-Unctio  neganda  est:  1® 
pueris  baptizatis  usum  rationis  nondum  assecutis,  quia 
illius  sacramenti  nondum  sunt  capaces : ministranda  vero 
foret , non  solum  pueris  usum  rationis  certo  habentibus, 

licet  ad  sacram  coinmuiHonem  nondum  fuissent  admissi, 
sed  et  iis  de  quorum  usu  rationis  vere  dubitatur , quia 
pars  tutior  est  eligenda  : sic  Ligoi  io  , qui  vult  eos  sub 
conditione  ungendos  esse:  conditio  autem  non  exprimi- 
tur. ««  Non  denegatur  (boc  sacramentum)  etiam  pueris  , 
» si  septimum  attigerint  annum  , nec  iis  in  quibus  inali- 
» tia  supplet  aetatem  , etiamsi  septenarii  non  sint.  » Be- 
ned.  XIV  baec  ritualis  Argentinensis refert  verba,  eaque 
approbat , de  Synodo  dioeces.  1.  8 , cap.  6 , n.  2. 

2°  Deneganda  est  perpetuo  amentibus,  qui  scilicet 
rationis  usu  nunquam  potiti  sunt  : non  autem  eis  qui 
usum  rationis  babuerunt,  et  postea  amentia  aut  phre- 
nesi correpti  sunt,  quia  rationem  peccati  babere  possunt, 
et  praesumitur  eos  ante  amentiam  vel  pbrenesim  voluisse 
ut  sacramentum  illud  in  periculo  sibi  ministraretur. 

3°  Neganda  est  sanis  mox  decessuris,  v.  g.  praeliaturis , 
naufragantibus,  supplicio  mortis  plectendis,  quia  non 
sunt  infirmi  : non  vero  negaretur  graviter  vulneratis  in 
praelio , naufrago  ex  aquis  educto  et  graviter  periclitanti, 
nec  seni  nullum  dolorem  experienti,  sed  prae  senio  defi- 
cienti : vere  quippe  sunt  infirmi. 

4°  Non  conceditur  mulieri  pariturae,  etiam  ante  pri- 
mum partum,  quia,  licet  periculum  timendum  sit,  reipsa 
non  existit  : secus  si  mulier  illa  in  labore  partus  judice- 
tur periclitari;  tunc  eniiii  vere  est  infirma  et  administrari 
debet , sicut  alii  quilibet  infirmi , cum  celeritate  et  cau- 
tione ex  circumstantiis  praescripta. 

5®  Neganda  est  bomini  nunc  non  periclitanti , sed  pe- 
riculosissimam subituro  operationem  , v.  g.  membri  am- 
putationem , calculi  exstirpationem  , nisi  jam  graviter  in^ 
firmus  esset : tunc  ante  operationem  omnibus  muniretur 
sacramentis. 

6°  Neganda  est  iis  qui  eam  sibi  oblatam  recusarunt  cum 
I impietate , obstinatione  , sufficienter  ostendentes  se  boc 
! sacramentum  suscipere  nolle  : item  iis  qui  publice  in  pec- 
I cato  vivunt,  v.  g.  in  concubinatu,  in  matrimonio  pure  ci- 
' vili , in  boni  alieni  possessione  , etc.  et  scandalum  repa- 
rare nolunt. 

iir. 


24 


TRACTATUS 


122 

7®  Iis  qui  sensibus  subito  destituuntur  Extreina-TJncti<y 
concedenda  vel  neganda  est , juxta  regulas  , pro  absolu- 
tione concedenda  aut  neganda,  in  tractatu  de  Poenitentia 
statutas. 

8°  Probabilius  est  Extremam-Unctionem  conferri  posse 
adulto  infirmo  statiin  post  Baptismum  ; quia  per  Baptis- 
mum non  omnes  auferuntur  peccatorum  reliquise , ut 
torporem  ad  bonum,  pronitatem  ad  malum  aliaque  simi- 
lia ex  peccatis  actualibus  provenientia.  Ergo.  Ita  Layman , 
Suarez,  Ligorio^  n.  721  , etc. 

9°  Non  vero  neganda  est  surdis-mutis  et  caecis  a nativi- 
tate, nisi  constet  eos  non  peccasse,  quia  hujus  sacramenti 
sunt  capaces,  et  unctiones  faciendae  in  organis  vitiatis^ 
etsi  enim  homines  isti  per  ea  exterius  non  peccaverint , 
interius  peccare  potuerunt  per  potentias  ad  illa  correspon- 
dentes. 

ARTICULUS  QUARTUS. 

DE  ORDINE  INTER  S.  VIATICUM  ET  EXTREMAM- 
UNCTIONEM. 

In  plerasque  regiones  olim  irrepserat  abusus  ut  oleo 
sancto  non  lenirentur  infirmi,  nisi  vitam  jam  exhalaturi 
essent,  quia  saeculo  decimo  tertio  falsa  plurimorum  ani- 
mos invaserat  persuasio  quod,  Extrema-Unctione  semel 
accepta,  non  liceret,  etiam  post  restitutam  sanitatem, 
uxores  cognoscere  , carnes  comedere , nudis  pedibus  am- 
bulare. Alii  postea  putarunt  per  Extremae- Unctionis  sus- 
ceptionem facultatem  condendi  testamentum  adimi , 
huncque  errorem  reperimus  damnatum  in  concilio  Me- 
chliniensi,  anni  1607  : nunc,  his  erroribus  amotis,  nihilo-  , 
minus  fideles  a sacra  unctione  perinde  ac  a morte  abhor- 
rent, persuasum  habentes  nihil  postea  sibi  exspectandum 
esse  praeter  sepulcrum.  Hinc  contigit  ut  sacrum  Viaticum 
ante  Extremam-Unctionem  ministraretur. 

Nullum  est  dubium  quin  Extrema-Unctio  , velut  sa- 
cramenti Poenitentiae  supplementum,  sacro  Viatico  prae-  | 
missa  fuerit : id  scite  demonstrant  Saurez,  Launoy,  Fnn*  } 
Espen^  Martene , Sainte^Beme^  Bened.  XIV  , etc. 

Non  tamen  deerant  exempla  Extremae-Unctionis  post 
sacrum  Viaticum  adniinistratse,  ut  ostendit  idem  Manenc^ 
1.  1 , cap.  7 , art.  2 , n.  4,  et  posterior  liaec  praxis  adeo  in- 
valuit, ut  Catecliismus  concilii  Trid.  S.  Garolus  Borro- 
maeus,  in  suis  Instructionibus,  et  innumera  Ritualia  Ex- 
tremam-Unctionem  post  Viaticum  praebendam  esse 
decreverint ; ratio  est  quia  Eucharistia  ut  cibus  ad  con- 
fortandum in  via  praebetur,  et  ideo  ut  detur  non  est  ex- 
spectandum ultimum  vitae  periculum  : lioc  vero  sacra- 
mentum , scilicet  Extremae-Unctionis,  est  exeuntium  et 
quasi  in  ultimum  fuit  institutum. 

Quaedam  Ritualia  nihilominus  permittunt  Extremam- 
Unctionem  nunc  ante  viaticum  conferri;  rituale  Ceiio- 
manense  id  suadet  et  commendat,  1°  ut  fideles  ab  eo  sa- 
cramento minus  abhorreant , videntes  mortem  non  tam 
frequenter , nec  tam  cito  illius  susceptionem  sequi ; 2°  ut 
aegrotus , ope  illius  sacramenti  magis  emundatus  , sacram 
Eucharistiam  cum  abundantiori  fructu  suscipiat. 

Bened.  XIV,  de  Synodo  dieeces.  1.  8,  cap,  8,  n.  2,  hanc 
permissionem  non  improbat,  licet « in  locis  in  quibus  hic 
» mos  obsolevit,  vigetque  disciplina  a concilii  Tridentini 
>>  catechismo  praescripta , non  facile  permitteremus , in- 
» quit , ab  hac  recedi , solum  ad  indulgendum  privatae  et 
» peculiari  infirmi  devotioni.  » 

Unusquisque  igitur  dispositionibus  Ritualis  dioecesis 
suae  stare  debet. 

ARTICULUS  QUUNTUS. 

DE  SEPULTURA  ECCLESIASTICA. 

In  omnibus  sacrae  sepulturae  circumstantiis  quadrupli- 
cem finem  sibi  proponit  Ecclesia  , scilicet , vivorum  sola- 
tium,  pietatis  debitum  , defunctorum  honorem  eorumque 
refrigerium  ope  divini  officii  celebrationis,  bonorum  ope- 
rum et  precum  , sive  propinquorum,  sive  caeterorum  fide- 
lium. Ideo  corpora  in  loco  sancto  deponuntur. 

Sepositis  iis  quae  officium  defunctorum,  caeremoniarum 

ordinem  et  expensas  pro  exsequiis  solvendas  respiciunt, 
pauca  dicemus  de  tempore  et  loco  sepulturae,  ac  de  iis 
quibus  sepultura  ecclesiastica  neganda  est. 

1"*  De  tempore  sepulturce.  Art.  77  Codicis  civilis,  prohi- 
betur ne  sepultura  fiat  absque  licentia  magistratus  civilis, 
gallice  le  maire,  scripto  data  , in  papyro  libero,  et  tantum 
viginti  et  quatuor  horas  post  obitum  , exceptis  casibus  ex- 
traordinariis , a magistratu  civili  determinandis , v.  g. 
propter  pestem  , putredinem  , etc. 

Cavere  debent  parochi  ne  ad  sepulturam  cujusvis  fide- 
lis procedant  quin  licentia  supradicta  sibi  fuerit  exhibita, 
quamque  prudenter  servabunt. 

Qui  absque  dicta  licentia  defunctum  sepelirent  aut 
sepelire  facerent , damnari  possent  ad  carcerem  pro  tem- 
pore a sex  diebus  usque  ad  duos  menses  , et  ad  mulctani 
a sexdecim  ad  quinquaginta  nummos.  ( Code  penal , 
art.  358.  ) 

2°Z)e  loco  sepulturce . Decretum  diei  12  j unii  1804,  sem- 
per  existens , multas  continet  dispositiones  circa  loca 
sepulturis  destinata  quae  vocantur  coemeteria,  et  stricte 
prohibet  ne  mortuorum  corpora  in  ullis  aedificiis  clausis, 
in  quae  fideles  cultus  sui  causa  coadunari  solent , sepelian- 
tur. Parochi  ab  ea  prohibitione  recedere  non  debent. 

Non  prohibetur  sepultura  intra  capellam  in  coemeterio 
existentem. 

Ponendi  sunt  defuncti  secundum  ordinem  incoeptum  , 
sine  ulla  distinctione,  nisi  aliqua  obtineatur  concessio 
juxta  conditiones  in  decreto  12  junii  1804,  art.  13,  prae« 
scriptas. 

Pi  oprietarius  qui  habet  sacellum  domesticum , a civi- 
tate vel  pago  saltem  triginta  et  quinque  metris  distans, 
in  eo  sepeliri  poterit,  si  id  testamento  praescripserit,  vel 
alio  modo  postulaverit.  Hoc  merito  infertur  ex  articulis 
1 , 2 et  14  citati  decreti. 

Cum  autem  sacellum  ad  sepulturam  ecclesiasticam  non 
sit  destinatum,  necesse  est  ut  parochus  licentiam  episcopi 
obtineat. 

3°  De  iis  quibus  sepultura  ecclesiastica  necanda  est.  Cer- 

tum  est  nullam  nunc  existere  legem  civilem  vi  cujus  pa- 
rochus aliusve  sacerdos  catholicus  ad  sepulturam  alicujus 
defuncti  procedere  teneatur  aut  cogi  possit  : in  decreto 
12  junii  1804  statuitur,  art.  19,  quod,  uno  divini  cultus 
ministro  officium  suum  pro  sepultura  negante , magis- 
tratus civilis  alterum  ejusdem  cultus  ministrum  ad  eam 
sepulturam  faciendam  committet;  sed  nulla  decernitur 
poena  : imo  additur  : Dans  toiis  les  cas , il  est  charae  ( le 
maire  ) de  f ai  re  porter,  presenter , deposer  et  inhamer  les 
corps. 

Quicumque  ergo  ecclesiasticos  honores  alicui  defuncto 
negabit,  non  magistiatibus  laicis,  sed  solis  superioribus 
ecclesiasticis  rationem  reddere  tenebitur,  maxime  sub  re- 
gimine Chartae  diei  7 augusti  1830,  ut  omnes  fatentur. 

Cavendum  tamen  ne  leviter  denegetur  sepultura  ec- 
clesiastica , quia  non  modica  inde  oriri  solent  incommo- 
da. In  sequentibus  tantum  casibus  negandam  esse  nunc 
docemus. 

1°  Iis  qui  sectae  ab  Ecclesia  catholica  separatae  per 
actus  externos  adhaerebant , et  nullum  conversionis  sig- 
num ante  mortem  dederunt , quales  sunt  Luth erani , 
Calvinistae,  sectatores  dicti  de  la  petite  eglise.  Item  iis  qui 
publice  profitebantur  impietatem  et  omnem  abjecerant 
religionem,  si  morte  praeoccupati,  nulla  poenitentiae  ex- 
hibuerint signa^ 

2°  Iis  qui  certantes  in  duello,  statim  occumbunt,  nec 
ostendere  possunt  se  poenitere , aut  scandalum  reparare 
nequeunt,  dolorem  suum  saltem  coram  nonnullis  perso- 
nis manifestando. 

3®  Iis  qui  in  flagranti  delicto  moriuntur , id.  est , in 
actu  peccati,  v.  g.  in  voluntaria  ct  mortali  ebrietate , 
quod  raro  evidenter  cognoscitur  , vel  seipsos  ex  despera- 
tione occidendo ; non  vero  si  ex  morbo  aut  phrenesi 
mortem  sibi  inferrent , aut  si , posita  culpabili  causa , 
ante  obitum  se  poenitere  sufficienter  ostenderent. 

4°  Iis  qui  scienter  sacramenta  Ecclesiae  sibi  oblata  ex 
impietate  recusarunt,  aut  injustitiis  notis  vel  aliis  pu- 
blicis scandalis  satisfacere  noluerunt,  v.  g.  usuras  lege 

24. 


TRACTATUS 


558 

damnatas  restituendo,  inimicis  condonando,  concubinam 
ejiciendo,  matrimonium  civile  legilimando,  etc. 

In  dubiis,  pro  sepultura  magis  quam  pro  ejus  negatio- 
ne inclinandum  est  : verum  tunc  consulendus  est  epi- 
scopus, si  per  tempus  liceat,  ut  omnis,  quantum  fieri 
potest,  praecaveatur  imprudentia. 

Notandum  y parochos  jus  non  habere  apud  nos  impe- 
diendi ne  corpora  quibus  honores  ecclesiasticos  denegant, 
in  ccemeteriis  juxta  ordinem  consuetum  deponantur; 
nec  polluitur  coemeterium , modo  defunctus  fuerit  bap- 
tizatus,  et  non  excommunicatus  publice  denuntiatus.  Si 
vero  non  sit  baptizatus,  conandum  est  ut  in  parte  infan- 
tibus sine  Baptismate  decedentibus  reservata  sepeliatur  : 
alioquin  pollueretur  coemeterium,  et  nulla  in  eo  fieri 
posset  sepultura  ecclesiastica  donec,  ex  consensu  episco- 
pi, reconciliatum  fuisset,  corpore  prius  exhumato. 


CAPUT  OCTA^M. 

DE  RITIBUS  SACRAMENTI  EXTREM^E-UNCTIONIS. 

Pauca  in  hoc  capite  dicemus;  remittimus  enim  ad 
Rituale  propriae  dioecesis , quod  unusquisque  percallere 
et  apprime  sequi  tenetur.  Sint  tamen  sequentia. 

1°  Qui  extra  necessitatem  hoc  sacramentum  ministraret 
sine  vestibus  praescriptis,  nempe  superpelliceo  et  stola, 
graviter  peccaret  : ita  omnes  ; quia  gravis  est  irreveren- 
tia erga  sacramentum.  Si  vero  urgens  existeret  necessitas, 
plures  volunt  sacramentum  istud  tunc  sine  dictis  vesti- 
bus administrari  posse , maxime  si  aegrotus  aliud  sacra- 
mentum suscipere  non  possit , propter  magnam  quam 
inde  percepturus  est  utilitatem.  Alii , e contra , negant, 
quia  honor  sacramenti  simplicis  fidelis  utilitati  antepo- 
nendus est;  et  haec  sententia  probabilior  mihi  videtur, 
nisi  legitima  adsitdispensatio,  utin  Anglia,  ubi  sacerdotes 

catholici  Extreniam-Unctionein  et  etiam  sanctum  Via- 
ticum in  nosocomiis  administrant  catholicis,  coram  Pro- 
testantibus,  absque  superpelliceo  et  stola. 

2°  Omittere  preces  in  Rituali  praescriptas,  ante  et  post 
unctiones  faciendas,  sine  necessitate,  peccatum  est  mor- 
tale; in  necessitate  , nullum  est  peccatum,  cum  Rituale 
dicat  infirmum  statim  ungendum,  et  postea,  si  adhuc  vi- 
vat, preces  omissas  continuendas  esse. 

3®  Deferre  Extremam-Unctionem  ad  aegrotum  eamque 
ministrare  sine  lumine,  non  videtur  mortale,  sed  tantum 
veniale.  Hoc  tamen  cavendum  est  pro  administratione. 

4°  Eam  sine  ministro  qui  respondeat  conferre , non 
reputatur  etiam  mortale,  et  in  necessitate,  nullum  esset 
peccatum.  In  eo  casu  ministerio  feminae  uti  non  liceret. 
Ita  Ligorio,  1.  6,  n.  724,  et  plures  apud  ipsum. 

5°  Omittere  formam  crucis  inungendo  , non  reputatur 
peccatum  mortale  in  se.  Sic  plures  apud  Ligorio. 

6°  « Minister,  si  est  in  sacris,  vel  ipsemet  sacerdos,  post 
I»  quamlibet  unctionem,  tergat  loca  inuncta  novo  globulo 
» bombycis,  vel  rei  similis,  eaque  in  vase  mundo  reponat, 
» et  ad  ecclesiam  postea  deferat,  comburat,  cineresque 
» projiciat  in  sacrarium.  » Sunt  verba  ritualis  Romani. 

Juxta  Rituale  nostrum,  globuli  quibus  loca  inuncta 
terguntur,  in  ignem  statim  mittendi  sunt,  cum  pane  et 
aqua  quae  purificandis  digitis  sacerdotis  inservierunt. 

7°  Oleum  sanctum  domi  retinere  non  licet,  nisi  forte 
sacerdos  praevideat  se  noctu  vocandum,  et  periculum 
esse  ne  serius  adveniret,  si  ad  ecclesiam  ire  teneretur. 
Ligorio,  n.  730. 

8°  Confessarius  et  praesertim  parochus  ne  arbitretur 
ministerium  suum  erga  moribundum  per  Extremae- 
Unctionis  collationem  esse, completum;  illum  enim  fre- 
quenter visitare  debet,  si  possit,  erudire,  hortari,  con- 
fortare, et  denique,  pro  posse  suo,  in  tanta  extremitate 
adjuvare  ut  in  rituali  Romano  atque  in  Rituali  nostro 
optime  explicatur. 

